' Ša 


PRAXI 


JT0aEEeE 


BIT I GRANICE GRAĐANSKOG SVIJE- ' 

TA — pišu: Ž. Puhovski, I. Varga, B. De- 

benjak, A. Buha, Dž. Sokolović, I. Prpić 

A FILOZOFIJA I SOCIJALIZAM — pišu: 

L. Lombardo-Radice, B. Gojković, J.-M. 

Palmier A TEHNIKA, SLOBODA I SLO- i 

BODNO VRIJEME — pišu: D. Dimitrov, hE. 

I. Urbančič, W. McBride, H. Bvrger, R. Kk, 
\ 


Muminović, M. Damnjanović, H. Brandt 
A _ ODJECI — L. Lombardo-Radice i G. 
Kalow o Korčulanskoj ljetnoj školi A jA 
: PRIKAZI I BILJEŠKE — o kadete M. 
j Markovića, D. Kecmanovića, Đ. Uskoko- \ 
vića, M. Životića i dr. A POLEMIKE — 
G. Petrović, Otvoreno pismo drugu Ziher- 
lu; N. Popov, Naučna istina i istina jedne 
politike A STAV REDAKCIJE — U po- t 
vodu nekih najnovijih kritika »Praxisa« 
A KRONIKA — još jedna optužnica pro- 
tiv »Praxisa« A U POSLJEDNJI ČAS — 
Jedno otkriće »Glasa Koncila« 


FILOZOFIJA | SOCIJALIZAM 
TEHNIKA, SLOBODA | SLOBODNO VRIJEME 


s TS 


PRAXIS 


FILOZOFSKI ČASOPIS 


Članuvi redakcije: 


BRANKO BOŠNJAK, VELJKO CVJETIČANIN, DANKO GRLIĆ. 
MILAN KANGRGA, IVAN KUVAČIĆ, GAJO PETROVIĆ, ŽARKO 
PUHOVSKI, RUDI SUPEK. PREDRAG VRANICKI 


Glavni i odgovorni urednici: 
IVAN KUVAČIĆ i GAJO PETROVIĆ 


Sekretar redakcije: 
GVOZDEN FLEGO 


Tehnički urednik: 
MIROSLAV JILEK 


Clanovi redakcijskog savjeta: 


KOSTAS AXELOS (Pariz), ALFRED J. AYER (Oxford), ZYGMUNT 
BAUMANN (Tel-Aviv), NORMAN BIRNBAUM (Amhcrst), ERNST 
BLOCH (Tibingen), THOMAS BOTTOMORE (Brighton), UMBERTO 
CERRONI (Rim), ROBERT S. COHEN (Boston), MLADEN CČALDA 
ROVIĆ (Zagreb), BOŽIDAR DEBENJAK (Ljubljana), MIHAILO ĐU-. 
RIĆ (Beograd), MARVIN FARBER (Buffalo), VLADIMIR FILIPOVIĆ 
(Zagreb), EUGEN FINK (Freiburg), IVAN FOCHT (Sarajevo), ERICH 
FROMM (Mexico City), #LUCIEN GOLDMANN (Pariz), ANDRE 
GORZ (Pariz), JURGEN HABERMAS (Frankfurt), ERICH HFINTFI 
(Bcč). Agnes HELLER (Budimpešta), BESIM TBRAHIMPAŠIĆ (Sa: 
rajcvo), MITKO ILIEVSKI (Skopje), LESZEK KOLAKOWSKI (Var- 
šava), VELJKO KORAĆ (Beograd), KAREL KOSIK (Prag), ANDRIJA 
KREŠIĆ (Beograd), HENRI LEFEBVRE (Pariz). + GEORG _T.C- 
KACS (Budimpešta), SERGE MALLET (Pariz), HERBERT _MARCIJ- 
SE (San Diego), MIHAILO MARKOVIĆ (Beograd), ENZO PACI (Mi 
lano), HOWARD L. PARSONS (Bridgeport), ZAGORKA PFŠTĆ GOI.I!- 
BOVIĆ (Beograd), DAVID RIESMAN (Cambridge, Mass.), VELIKO 
RUS (Liubljana), SVETOZAR STOJANOVIĆ (Bcograd\. ABNRULAH 
ŠARČFVIĆ (Sarajevo), LITUBO TADIĆ (Beograd), TVAN VARGA 
(Budimpešta), KURT WOLFF (Newton), AL.DO ZANARDO (Bologna). 
MILADIN ŽTVOTIĆ (Beograd). 


Izdavač: 
HRVATSKO FILOZOFSKO DRUŠTVO, ZAGREB 


Tisak jugoslavenskog Izdanja: Tiskara ! knjigovežnica »Jože  Rožankoviće Sisak telefon 22-575, 
22-847. Distribucije: Industrijski radnik, poduzeće ze pružanje reklamnih usluga. Zagreb, Ilica 23. 
telefon 440-449. Lektor ' korektor: Milivoj Pllja. Nacrt korica: [rislav Meštrović 


Frema mišljenju Republičkog sekretarijata za prosvjetu, kulturu 1 fizičku kulturu iz Zapreba, 
hroj 4849/1-1972. od 10. XT 1972. časopis je oslobođen plaćanja poreza na promet proizvnda 


AXI FILOZOFSKI ČASOPIS 
PR JUGOSLAVENSKO IZDANJE 


ZAGREB, JANUAR—APRIL 1974. GODINA XI, BROJ 1—2 


BIT I GRANICE GRAĐANSKOG SVIJETA 


Žarko Puhovski / Bit i granice građanskog svijeta . . . 3 
Ivan Varga / Mogućnosti i granice Mapilaljslić cE i spelja: 
lističkog svijeta . . . 13 
Božidar Debenjak / O građanskom kezmešti. . Fragmenti o 
oslobođenju . . . >. 23 
Aleksa Buha / Da li je građansko drašivo« maša sudbina? . 24 
Džemal Sokolović / Teze za jednu novu kritiku građanskog 
društva . . . 41 
Ivan Prpić / Shvaćanje građanskog društva u Marxovim 
radovima do 1844. godine. ... +... 51 


FILOZOFIJA I SOCIJALIZAM 


Lucio Lombardo-Radice / Filozofija i politika u K dlsnsso] 
marksističkoj misli 


Boro Gojković / Svjetovni položaj filozofije . . . . . 83 
Tean-Michel Palmier / Sovjetski marksizam i zapadni mark- 
SIZAM a 2. bn og i a A. je BI 


TEHNIKA, SLOBODA I SLOBODNO VRIJEME 


Dimitar Dimitrov / Teorijska iskušenja na fonu nAleno eo 


ničkoj razvoja . . 105 
Ivan Urbančič / Radikalna sloboda slobodnog čovjeka znan- 
stveno-tehničke epohe . . . 113 


William McBride / Intelektualna produktivnost u kapitalis- 
tičkim i postkapitalističkim društvima 121 
Hotimir Burger / Slobodni rad i znanstvena svijest . . . 131 
Rasim Muminović / Vrijeme i sloboda . . . 137 
Milan Damnjanović / Kolo svakodnevlja i jstorijski igo 147 
Heinz Brandt / Ka prirodi, samoostvarenju i Pojeo) 
društvenoj samoorganizaciji . . .. 159 


ODJECI 


Lucio Lombardo-Radice / Zelena vrata Korčule. . +... 4... 171 
Gert Kalow / Svjetski duh ide da sekupa_. 4 175 


PRIKAZI I BILJEŠKE 


Nikolaj Timčenko / Mihailo Marković, Preispitivanja . . . . . 179 
Blaženka Despot / Dušan Kecmanović, Između normalnog i pato- 
loškog_. +. 4.4.4... 181 
Slobodan Divjak / Đorđije Uskoković, Sociologija i društvena ne- 
jednakost. . +... 184 
Dušan Stošić / Miladin Životić, Egzistencija, realnost i sloboda . . 186 
Gvozden Flego / Robert Misrahi, Marx et la question juive . . . 188 


Ozren Žunec / Stephan Barker, Filozofija matematike . . 193 
Hrvoje Turković / 1. I. Rubin, Essays on Marx's Theory of Value. 197 


Blaženka Despot / Balint Balla, Kaderverwaltung_. . .. . . 201 

POLEMIKE 
Gajo Petrović / Otvoreno pismo drugu Ziherlu_ . . ... . . 205 
Nebojša Popov / Naučna istina i istina jedne politike . . . . . 213 


STAV REDAKCIJE 


U povodu nekih najnovijih kritika »Praxisa«_. . . .. . . 231 
KRONIKA 

B. Debenjak, F. Jerman, V. Kalan i Vojan Rus / Neistine u izvještaju 
dr. G. Petrovića . . 243 
G. Petrović / Prijateljsko pismo Vojanu Rusu... +... . 249 
Obavijest redakcije »Praxis« . . 1... 254 
Izjava Upravnog odbora Hrvatskog filozofskog društva . . . . 255 


U POSLJEDNJI ČAS 
Jedno otkriće »Glasa Koncila« . . 1. 4. 257 


PROŠIRENJE REDAKCIJSKOG SAVJETA »PRAXIS« ' 

Redakcijski savjet časopisa »Praxis« proširen je slijedećim novim 
članovima: Hans-Dieter Bahr (Bremen), Dimitar Dimitrov (Skopje), Lucio 
Lombardo-Radice (Rim), Dragoljub Mićunović (Beograd), Rasim Mumi- 
nović (Sarajevo), Pierre Naville (Paris), Dušan Pirjevec (Ljubljana), Srđan 
hira (Split), Marx Wartoffsky (Boston),Georg Henrik von Wright (Hel- 
sinki). ; 

Uvjereni smo da će njihovo sudjelovanje u redakcijskom savjetu 
znatno pridonijeti boljem radu časopisa, pa im redakcija i ovim putem 
najtoplije zahvaljuje kto su prihvatili prijedlog da uđu u redakcijski 
savjet. 


NOVI SEKRETAR REDAKCIJE 


Drug Branko Despot oslobođen je, na vlastitu želju, dužnosti sekretara 
redakcije »Praxis«. Redakcija mu zahvaljuje na suradnji. 
Za novog sekretara redakcije izabran je drug Gvozden Flego. 


BIT I GRANICE GRAĐANSKOG SVIJETA 


BIT I GRANICE GRAĐANSKOG SVIJETA 


Žarko Puhovski 


Zagreb 


Bit svakog epohalnog uređenja svijeta dana je načinom nje- 
gova proizvođenja, to jest, razgovor o biti nekog povijesnog svi- 
jeta, ili pak mišljenje o njoj, znače uvijek uzimanje u obzir pro- 
cesa proizvodnje stanovita načina života. Pritom, dakako, nije 
riječ ni o svijetu uopće, niti pak o životu naprosto, već o moguć- 
nosti distingviranja među epohalnim uređenjima obzirom na 
njihove temeljne, dakle životno-proizvodne procese. Ne pokuša 
li se, međutim, ovakvim načinom, razlike se povijesnih svijeto- 
va neumitno svode na razlike ustrojstva (dakle, načina organi- 
zacije izvanjskih svojstava) koja se ne mogu ni objasniti, jer, 
prividno rješenje svojih (nepostavljenih) pitanja iskazuju vla- 
stitim oblicima, niti pak utemeljiti, jer načelno ovise o sebi sa- 
mima kao ustrojstvima, a ujedno neprestance nešto oblikuju is- 
kazujući, zapravo, samo oblikoavnje, ne i ono oblikovano. A, 
naravno, bez polaganja računa o biti fenomena koji se istražu- 
je kao dani povijesni svijet, ili konkretno epohalno uređenje svi- 
jeta (pri čemu pojam uređenje cilja upravo na bitan način pos- 
tizanja određenog reda u tom svijetu), svaka će pojava, nužno 
već unutar pretpostavki koje nisu dane, ostati prividno samo- 
stalnom, nejasnom (ili, što je zapravo isto, puko statistički jas- 
nom), a svo bogatstvo zbivanoga ostat će signumom zbrke, koš- 
mara, neprepoznatljivosti. Nije pritom riječ o tomu da se kon- 
centriranjem na pretpostavke suzi sva problematičnost postoje- 
ćeg, već je naprotiv ovakvim pristupom osnovni napor usredo- 
točen na to da se o svemu što jest (ponajprije) govori obzirom 
na bitnost sustava koji se iskazuje kao pretpostavka svega tog 
pojedinačnoga. Ujedno, promišljanje, koje već predstoji svakom 
govoru, prodire do temelja svega što jest ostajući u tomu čak i 
neovisno o namjerama koje su inicirale taj tijek. »Može se 
zamisliti da jedan filozof počini ovu ili onu nedosljednost zbog 
ovog ili onog prilagođivanja; on sam je mogao biti toga svjestan. 
Ali, ono čega nije svjestan jest da mogućnost tog prilagođiva- 

nja ima svoje najunutrašnjije korijene u nedostatnosti ili nedo- 
statnom shvaćanju samog svojeg principa«. Zato uvodno pitanje 
pogađa sve, pa i sebe samo. 

Riječju, pitanje o biti nekog epohalnog uređenja svijeta i sa- 
mo je upitno, jer već pretpostavlja postojanje tako nečega kao 
što je bit tog svijeta, jer, dakle, implicira da je proces proiz- 
vodnje tog svijeta moguće jednoznačno izlučiti iz zbrke dano- 
sti. Historijske analize pokazuju da se ovakvo pitanje i postav- 
lja tek u epohi koju se uobičajeno nazivlje građanskom — rani- 
ja razdoblja ne dolaze do svijesti o postojanju temeljnog proce- 
sa proizvodnje života u danom svijetu; no jasno apstrahiranje 
tog procesa iz raznolikosti konkretnoga tek je pretpostavkom 
daljnjeg nastavljanja pitanja o kakvoći procesa proizvodnje o 
kojem je riječ. Prije toga, tek zbog naznake, valja upozoriti na 
znan uvid iz »Kapitala« koji ukazuje na razloge te cezure što 
nastaje povijesnom afirmacijom građanskog svijeta: »U prvobit- 
nom zajedništvu u kojem vlada samorasli komunizam, pa čak i 
u antičkim gradskim zajedništvima samo se to zajedništvo sa 
svojim uvjetima predstavlja kao baza proizvodnje, kao što se 
njegova reprodukcija predstavlja kao posljednja svrha proizvod- 
nje. Čak i u srednjovjekovnom cehovstvu ni kapital niti rad ne 
pokazuju se vezani, nego su njihovi odnosi određeni korporacij- 
skim sustavom i odnošenjima koja su s njime u vezi, te pred- 
stavama o profesionalnoj dužnosti, majstorstvu itd. koje tomu 
odgovaraju. Tek u kapitalističkom načinu proizvodnje. . . «* Na 
tom se mjestu rukopis prekida, ali nakana je analize u temelju 
dana: kapitalistički način proizvodnje (dakle građanski svijet) 
razbija privid zajedništva kao baze proizvodnje i njezine konač- 
ne svrhe; sustav proizvodnje života, dokidajući izvanjski namet- 
nuta posredovanja, dolazi do punog jedinstva na razini društva. 
Time je stvorena principijelna mogućnost iznalaženja jednog, 
bitnog procesa proizvodnje koji karakterizira dani povijesni svi- 
jet — ranije, zbor stalnog umetanja načela odvijanja međusob- 
nih odnosa u fiktivnoj zajednici, to jedinstvo proizvodnog proce- 
sa nije bilo moguće. 

Ako je građanski svijet odista prvo epohalno uređenje svod- 
ljivo na jedinstven i svemu bitan princip proizvodnje, a on to 
jest zbog toga što već i svojim prvim potezima ruši sve institu- 
cionalizirane odnose koji zadiru u odvijanje proizvodnje, njegov 
je princip nužno ograničen vlastitom proizvodnošću. Jer, proiz- 
voditi već uvijek značiti raditi, stvarati, no proizvodnja jest u 
stanovitu jednodimenzionalnost doveđeni rad, stvaranje; rad ob- 
zirom na unaprijed sustavno pretpostavljenu svrhu. Ta se svrha 
u građanskom svijetu, dakako, skriva za ideologijskim pričini- 
ma težnje za bogatstvom, samostalnošću, uspjehom ili, u povr- 


1) K. Marx, »Texte zu Methode und Praxis I, Jugendschriften 1835 — 
1841«, Rowohlt, Reinbek bei Hamburg “1966, S. 181. 


2) K. Marx, »Das Kapital«, MEW Bd. 25, Dietz Verlag, Berlin 1966, 
S. 839. 

šnim analizama, u raspolaganju vlasništvom. No, vlasništvo kao 
jedini preostali institucionalizirani odnos koji zadire u proiz- 
vodnju, i samo je tek ukrućena apstrakcija ne iznađe li se princip 
njegova perpetuiranja, dakle proizvođenja. Pokušaji da se povi- 
jesni proces proizvođenja građanskog svijeta razumije kao pro- 
ces stvaranja vlasništva ne dolazi daleko, jer barataju navodnim 
rješenjem tako postavljenog problema kao upravo prvom pret- 
postavkom samog postavljanja pitanja. Naime, proces proizvo- 
dnje vlasništva je moguć samo u uvjetima koji realno i pravno 
pretpostavljaju vlasništvo — to jest u uvjetima tržišne razmjene, 
nezadovoljenosti postojećih potreba, već otprije postojećih raz- 
lika u bogatstvu među ljudima, itd. Vlasništvo je samo »skru- 
ćeni izraz« stanovite vrsti proizvodnih odnosa među ljudima, ali 
ne i bit njihovih odnosa; to što je kapitalist »vlasnik nad uvje- 
tima za rad«* samo je pravni posljedak već egzistentnog proiz- 
vodnog odnosa. Uostalom: »Kapital-odnos pretpostavlja podje- 
lu između radnika i vlasništva nad uvjetima ozbiljenja rada« 
dakle temeljni je odnos negdje iza pravnih paravana do kojih do- 
Jaze formalne analize; prava analiza pita o tomu što proizvodi 
kapital kao temeljni odnos građanskog svijeta (kao odnos po 
kojem je taj svijet u ovdje preuzetim određenjima i definiran). 
Marxov je stav i jasan i jednoznačan: »proizvod kapitala jest 
profit«* budući pak kapital predstavlja opću oznaku odnosa 
proizvodnje stanovite epohe, a profit njegov (bitni) proizvod, 
njegov spiritus movens, o građanskom svijetu može biti riječi 
upravo kao o svijetu čija je bit proizvodnja profita. 

U tom kontekstu profit se, nadalje, iskazuje kao baš ona svr- 
ha obzirom na koju se izvršuje reducirani rad kao proizvodnja; 
kao svrha, dakle, profit nije samo mala tajna kapitalista, on je 
svrha čitavog sustava proizvodnje, on imenuje odnos kojim je 
bitno karakterizirana čitava jedna epoha »ekonomijske forma- 
cije društva«. Metodički promatrano, granica se takva svijeta i 
može odrediti mogućnošću izlišnosti profita, jer dovođenje u 
pitanje svrhe proizvodnog procesa znači učiniti ga čitavog bes- 
mislenim, sebi samome (jer to je jedini kriterij takva odvijanja) 
nepotrebnim. Riječju, postizanje izlišnosti profita znači ujedno: 
samodokidanje profita — samodokidanje pak stoga što bi puko 
dokidanje, naime intervencija »izvana«, to jest obzirom na prin- 
cipe nekog drugog sustava u kojem je rad također epohalnc 
uređen kao proizvodnja, izvršila samo preinaku (ili u najboljem 
slučaju preokret) odnosa kojima je stvaranje tako nečega kao 
što je profit osnovna svrha — teleologija rada kao proizvodnje u 
tom bi smislu ostala netaknutom. Budući nije riječ o izvanjski 
dogođenom, dekretiranom ili drukčijem jednostavnom otprav- 
ljanju profita (na čemu se, unaprijed ideologijski, »radi« već 


3) MEW, Bd. 23, S. 742, također i Bd. 25, S. 51. 

4) Ibid. 

5) »Grundrisse der Kritik der politischen Okonomie«, Europiische 
Verlagsanstalt, Frankfurt 1968, S. 632. 

stoljećima), nego upravo o samodokidanju profita, time se uje- 
dno izrazuje i bitna unutrašnja granica ovog, naime građanskog 
svijeta. Prekoračenje te granice jednoznačno je sa samodoki- 
danjem profita, revolucijom, zahvaćanjem u korijen same stva. 
ri. 

Samodokidanje, naravno, ne znači nikakvu strategijsku krin- 
ku koja bi, kao primjerice kod Kautskoga i drugova, značila če- 
kanje u zasjedi da se tehnologijskim razvojem (to jest porastom 
proizvodnih snaga — dakako uz uvjet da se ne uzimlje u obzir 
njihov ljudski »element«) primakne zamišljeni obzor revolu- 
cije, niti pak aktivističko inzistiranje na onemogućavanju dje- 
latnosti profita kvazi-revolucionarnim (u biti klasično-politič- 
kim) »mjerama«, kako se to pojavljuje u historijskom nizu od 
Blanquija' do Trockoga*, Staljina" i dalje. Jer, to samodokidanje 
jest »unutrašnja« stvar danog uređenja svijeta, ono se može zbi- 
ti (zbivati, zapravo) jedino posredstvom jedne od »regija« tog 
svijeta; one, naime, koja može ukinuti sebe samu i ima interes 
da to postigne. No, ovdje je iznimno važno da u konstrukciji bu- 
de uzeta »regija« koja nema marginalno značenje (kako se to 
zbiva u tzv. »novoj ljevici« pod isključivom pretpostakom da je 
moguće osporavanjem temeljnih vrijednosti danog društva iz- 
vana pokrenuti »zapeli« povijesni proces), već direktno dispo- 
nira sudbinom epohalnog uređenja svijeta. »Izmišljanjem« pro- 
letarijata (i empirijskim iznalaskom njegovih egzistencijalnih 
preduvjeta) ta je pretpostavka dostignuta — odatle dalje više 
nema »strategije radničkog pokreta« u strogom smislu riječi, 
ostala su »tek« brojna i uglavnom zadugo nerješiva taktička pi- 
tanja izvršavanja prevrata koji je i povijesno i teorijski zadan. 


Zadanost prevrata, prečesto shvaćana kao odnekud naišla za- 
daća, ostaje, kako to iskustvo bjelodano pokazuje, uglavnom ne- 
razumljenom. Preokret se pojednostavljuje u puko ends pd 
nje, dakle participaciju svih kao (uostalom nedostignuti i nedo- 
stižni) cilj organiziranih kretanja. Jer, s onu stranu granice gra- 
đanskog svijeta nije puko dovođenje ad absurdum njegovih vla- 
stitih principa, nego nešto zbiljski novo. Nije socijalizam, zadan 
u smislu preokreta zasada proizvodnje profita u načelo proizvo- 
dnje »podruštvljenog« profita, dakle u smislu preraspodjele, pre- 
vrednovanja, preoblačenja postojećeg. Takvo teorijsko i organi- 
zacijsko orijentiranje ostaje zatvoreno u jednodimenzionalnosti 
koja još ima sociologijske »dimenzije«, te u biti pod pomolom 
novog svijeta razumije puko dovršavanje postojećeg, mixtum 


6) Usp., »Programme der deutschen Sozialdemokratie«, Dietz Verlag, 
Hannover 1963, posebno SS. 71—83. 

7) Usp., A. Blanqui, »Textes choisis«, Ed. sociales, Paris 1955, posebno 
pp. 145—162. . 

8) Usp. L. Trocki, »Permanentna revolucija«, Otokar Keršovani, Rije- 
ka 1972., posebno str. 129—133. : 

9) Usp., J. Staljin, »Pitanja lenjinizma«, Kultura, Zagreb 1946., pose- 
bno str. 333—335. 

compositum obično nazvan »kasnim kapitalizmom«. Krajnje pre- 
vratne konzekvencije takvog stava u punoj protežnosti njegove 
unaprijed dane ograničenosti najjasnije izrazuje dakako Herbert 
Marcuse koji govori »da je razvijeno industrijsko društvo ka- 
dro sputati kvalitativnu promjenu«,"“ ali i »da postoje snage i 
tendencije koje će moguće slomiti ovo sputavanje i revolucioni- 
rati društvo«."! Već i samo navođenje »revolucioniranje društva« 
(za koje se skoro istovremeno kaže da »izražava oštar sukob 
društvene i političke sfere — društvo kao antagonističko drža- 
vi«)'* ukazuje na ograničenje i najradikalnijih teza koje, uteme- 
ljeno kritizirajući jednodimenzionalnost danog svijeta, polaze 
od toga da je problem u stavu po kojem je »to dobar način 
života — mnogo bolji nego prije — i, kao takav, on se pro- 
tivi kvalitativnoj promjeni. Tako nastaje model jednodimenzi- 
onalne misli i ponašanja u kome su dobijene, ili reducira- 
ne na određenja univerzuma postojećeg, one ideje, aspiraci- 
ie i objektivne mogućnosti koje, po svom sadržaju, transcen- 
diraju postojeći svijet rasuđivanja i akcije«." Jer, revolucio- 
niranje društva može značiti samo jedno: dovođenje do svi- 
jesti njegove pretpostavke u suprotstavljenosli proizvodnje dr- 
žavi uzdizanjem proizvodne »sfere« na razinu svijesti=politi- 
ke=države. No, u tom smislu problem ostaje ipak zatvorenim u 
vlastitim aporijama, jer se takvim postavljanjem pitanja efekti- 
vno promiče samo promjene u modusima upravljanja i u even- 
tualnom zapadanju svih slojeva u odnose ranije rezervirane za 
manjinu. 

Marcuseove su teze respektabilne utoliko što najradikalnije 
pokazuju svu ograničenost postojećeg, ali polazeći od njegovih 
sociologijski ustanovljivih karakteristika, pa stoga dospijevaju 
upravo do sustavne apsurdnosti postojećih tendencija, ostavlja- 
jući (s pozicije izrađivanja alternativne strategije progresivnih 
snaga možda i s pravom) pitanja o onome kasnije — za kasnije. 
Teze o kojima je riječ valja, samo se po sebi razumije, proma- 
trati u kontekstu rasprava u radničkom pokretu i među njege- 
vim teoreticima koje se uglavnom svode na diskutiranje različi- 
tih sustava upravljanja ( »etatistički« — »sudjelujući« — »samou- 
pravni«), a pitanja proizvodnje profita kao biti epohalnog su- 
stava odnosa jedva i dodiruju. 


Zbog svega toga »aktualno stanje diskusije« ne prekoraču- 
je (premda ni to nikako nije nedovoljno) obzor konstruira- 
nja oporbenih snaga unutar najizrazitijih pojavnosti građanskog 
svijeta dostignutih u tzv. kasnom kapitalizmu. Budući je u tim 
odnosima proizvodnja za potrebe i samorazumijevanjem društva 
nadomještena proizvođenjem potreba, budući dakle, drukčije 


10) H. Marcuse, »Čovjek jedne dimenzije«, Veselin Masleša, Sarajevo 
1968., str. 15. 

11) Ibid. 

12) 1.c., str. 14. 

13) 1.c., str. 30. 


izraženo, temeljnim teorijskim i praktičko-političkim problemom 
namjesto eksploatacije postaje otuđenje, sva se problematika u 
osnovi svodi na pitanje oslobođenja od jednodimenzionalnog sit- 
stava proizvodnje, a ne na eventualno omogućavanje »jednako- 
pravnog« uključivanja u poboljšanu verziju postojećeg proiz- 
vodnog sustava. Dakako, pritom nije stvar u tomu da eksploa- 
tacija prestaje djelovati, nego, naprotiv, u tomu da se njezino 
djelovanje organizirano čini jedva primjetnim, podnošljivim, pa 
pon postaje mogućnost da se bude ono što bi se moglo 

iti, naime mogućnost razotuđenja. Ali, to pitanje postavljeno 
doduše u potpunoj zaronjenosti u konkretnu realnost, ne nalazi 
nikakva rješenja unutar bilo kojeg sustava proizvodnje kao biti 
nekog uređenja svijeta. Ljudski problemi, u najopćijem smislu 
riječi, koji su tako postavljeni po prvi puta postaju općeprepo- 
znatljivima; blochovski rečeno: tek kada se želudac dostatno na- 
puni glava pravo proradi, jer ranije (predpovijesno) glava je za- 
bavljena iznalaženjem mogućnosti da se želudac barem djelomi- 
ce podmiri — štrajkuje se od sada i zbog nezadovoljavajuće 
odnosa uprava tvrtki spram radnika, ne više samo zbog loši 
radnih uvjeta; za više mjesta u (makar i savjetodavnim) »pari- 
tetnim« organima tvornica, ne samo za povišenje plaće; zbog lo- 
ših sadržaja »slobodnog« (neradnog) vremena, a ne samo za nje- 
govo produženje, itd. Riječju, apsurdnost sistema koja se pos- 
tupno, ali sve jasnije, preobrazuje u sistemsku apsurdnost, 
ostaje ipak, unatoč ingenioznoj dovitljivosti teoretika i prakti- 
čara, unutar pretpostavki danosti, čak ih, nerijetko, i ne otkriva, 
a kamoli nadmašuje. Ova, bitna jednodimenzionalnost građan- 
skog svijeta ustanovljena je jednodimenzionalnošću njegova (kao 
i svakog mogućeg) sustava proizvodnje s unaprijed uračunatom 
sistematskom svrhom; sve ostalo su, ipak, vazda prividno razli- 
čiti i svagda nazočni pojavni nivoi temeljnog problema. 


Ako, sljedstveno dosadašnjem izvođenju, svi pokušaji popra- 
vljanja, koji nerijetko uzurpiraju za mnoge neupitno socijalis- 
tičko maživlje završavaju u faktičkom variranju teme »podrušt- 
vljenja profita«, uvođenja općeg nadgledništva, upravljanja i dis- 
poniranja njime, šanse proboja ostaju zamrznute u strukturi pro- 
izvodnih snaga, sintagme koja je uostalom i prorijeđena u »ak- 
tualnim« teorijskim raspravama koje pretendiraju na novum. 
To je, međutim, jedan od posljedaka neprestanih težnji za siste- 
matiziranjem marksizma koje su u svojim rijetkim i uglavnom 
rogobatnim formalizacijama potpadale pod zakonitost koja se 
tiče svakog sustava mišljenja — ostale su nesposobne da makar 
i raspravljaju o svojim pretpostavkama. U slučaju sistematizira- 
nja marksizma (kao objektivne znanosti o društvu u II. Inter- 
nacionali, ili kao dija-hist-mata u staljinskoj (pa djelomice i 
kasnijoj) varijanti komunističkog pokreta) pretpostavke su uvi- 
jek pokrivale upravo ono što označuje sintagma »proizvodne sna- 
ge«; stoga se o njima zapravo i nije diskutiralo, ili ih se uzimalo 
u obzir u daleko reduciranom, mehaničkom smislu (i danas se 
PEEro u svakodnevnom žargonu tu sintagmu izjednačuje s te- 
hnologijskim pretpostavkama proizvodnje čime se radničku kla- 

su, implicitno ali i definitivno, izbacuje s »popisa« prevratnih 
momenata unutar danog društva). 


Međutim, rasprava o modalitetima upravljanja ostaje, bez 
obzira na epohalna unapređenja koja se nadaju kao pretpostav- 
ke tih diskusija, nužno zatočenom u polje djelovanja zakona 
sustava proizvodnje i svih implikacija njezine imanentne redu- 
ciranosti koje odista i nadalje djeluju, »jer se u slučajnim i uvi- 
jek kolebljivim odnosima razmjene njihovih (privatnih radova, 
op. Ž.P.) proizvoda kao vladajući prirodni zakon silom probija 
radno vrijeme nužno za njihovu proizvodnju kao, primjerice, 
zakon teže kada se nekomu sruši kuća na glavu«." Ta zaroblje- 
nost nije, dakako, u svojim bitnim oznakama podložna bilo ka- 
kvim promjenama na bazi pukih diskusija; njezina karakteris- 
tika — proizvodnja profita — ostaje još zadugo posvuda nu- 
žno nazočnom — stoga tzv. »niža faza«, ili ono što se danas sas- 
vim neprecizno općenito nazivlje socijalizmom (uzimljući u ob- 
zir i sve razlike koje postoje unutar težnji što se pod tim geslom 
okupljaju), ponajčešće biva izjednačena s podržavljenjem proiz- 
vodnje profita, s ambicijom za uspostavljanjem sustava proiz- 
vodnje (u najboljem slučaju) podruštvljenog profita. No, još od 
NEP-a nadalje; otkako je, naime, shvaćeno da preuzimanje (pa 
čak još, u krajnjem značenju, ni transformiranje) vlasti ne iza- 
zivlje bitne preinake u sustavu proizvodnje profita, nego »samo« 
(a to nikako nije premalo obzirom na danost) u njegovu prisva- 
janju, unutar socijalističkog pokreta dolazi do pokušaja da se, 

udući ništa drugo u dogledno vrijeme nije moguće, čitavo pita- 
nje rastvori u intervencijama vlasti u onu razinu odnosa proiz- 
vodnje koja je za takvu vrst intervencije otvorena, ali, s druge 
strane, i do razvijanja teze o nužnosti izvršavanja niza pretpo- 
stavki prije no što dokidanja sustava proizvodnje profita (bez 
obzira, u tom obzoru, na moduse njegova prisvajanja) sa svim 
»popratnim« fenomenima bude dovedeno do položaja izlišnosti. 
Riječju, pitanje o mogućnosti izlišnosti sustava prvizvođenja 
profita krajnja je točka iskustvene putanje realiziranog podru- 
štvljenja Protita. putanje koja na razini drušivene organizacije 
poprima oblik neposrednog disponiranja profitom kao prava 
svakoga tko sudjeluje u njegovu »stvaranju«, dakle, u termina 
sociologijsko-političkog rječnika, samoupravljanja." Jer, izlišnost 
profita, pa i njegove proizvodnje, moguća je samo pod pretpo- 
stavkom drukčijeg strukturiranja potreba i drukčijih realnih mo- 
gućnosti njihova zadovoljavanja, tamo (i onda) gdje (i kada) 
zadovoljavanje potreba izbacuje sva proizvodno-novčano-profil- 


14) MEW, Bd. 23, S. 89 — uz ovdje navedenu rečenicu Marx dodaje 
kao bilješku i slijedeću Engelsovu formulaciju (iz »Nacrta za kritiku 
nacional-ekonomije«): »Što treba misliti o zakonu koji se može probiti 
samo periodičnim revolucijama? To je upravo prirodni zakon koji počiva 
na besvjesnosti sudionika«. 

15) Usp., K. Korsch, »Schriften zur Sozialisierung«, Europi4ische Ver- 
lagsanstalt, Frankfurt 1969, posebno SS. 69—83. 

no-tržišnokulturna posredovanja." Ako se, naime, ničime što je 
iz profita izvedeno ne može djelovati na zadovoljavanje potre- 
ba," nema ni potrebe za profitom; društvo se, kao medij borbe za 
zadovoljavanje tzv. osnovnih (ali i izvedenih) potreba, ukida u 
zajednicu (koja pak gubi ranije i dotadašnje karakteristike od- 
vojenosti od rada). 


Stoga, s onu stranu granice građanskog svijeta i njegove epo- 
he jest tek eventualni svijet koji više ne počiva ni na kakvu su- 
stavu proizvodnje (trpeći izvedenice njegove bitne jednodimenzi- 
onalnosti) ili modusima raspodjele proizvoda, nego na radu kao 


16) U tom smislu valja, upravo s marksovskog stajališta, razlikovati 
mogućnosti što ih pruža sustav proizvodnje u kojem tržište nastupa na 
mjestu društva, kao signum drušivenosti uopće, od Marxovih napomena 
o »udruženju slobodnih ljudi (proizvođača)«, ili o drugim pojavama koje 
dolaze zaista u obzir tek s onu stranu svakog (pa i prijelaznog, ipak još 
klasnoga društva. Uostalom i sam je Marx u tom pogledu dostatno jasan: 
x»Predstavio si konačno, za promjenu, udruženje slobodnih ljudi koji rade 
sa zajedničkim sredstvima za proizvodnju i svoje mnoge individualne 
radne snage troše samosvjesno kao društvenu radnu snagu. . . Cjelokupni 
proizvod udruženja jest društveni proizvod. Dio tog proizvoda služi opet 
kao sredstvo za proizvodnju. On ostaje društvenim. Ali, drugi dio čla- 
novi udruženja troše k1o sredstvo za život. On mora stoga biti među 
njima raspodijeljen. Vrst te raspodjele će se mijenjati s posebnom vrsti 
društvenog proizvodnog organizma samog i odgovarajućom razvojnom 
razinom proizvođača. Samo kao paralelu s robnom proizvodnjom pret: 
postavimo da je udio svakog proizvođača na sredstvima za život odre- 
đen njegovim radnim vremenom. .. Za društvo robnih proizvođača, čiji 
se opći društveni odnos sastoji u tomu da se spram svojih proizvoda 
odnose kao spram roba, dakle kao spram vrijednosti i u toj stvarnoj 
formi svoje privatne radove dovode u međusobni odnos kao jednaki 
ljudski rad, itd. (MEW Bd. 23, SS. 92/93) Dakle, riječ je o tomu da se 
udruženje slobodnih ljudi koji proizvode pojavljuju suprotstavljeno dru- 
štvu koje je izjednačeno s tržištem (»samo kao paralela s robnom proiz- 
vodnjom. . .«), a odnos je njihovih radova, dakle »razmjena rada«, stva- 
ran, tj. postvaren, a ne »slobodan«. U tom kontekstu o »udruživanju ra- 
da« Marx govori na i jednom drugom mjestu: »Unutar kolektivnog, na 
zajedničkom vlasništvu sredstava za proizvodnju baziranog društva, pro- 
izvođači ne razmjenjuju svoje proizvode; ni rad koji je utrošen za pro- 
izvode ne pojavljuje se ovdje kao vrijednost tih proizvoda, kao neko ma- 
terijalno svojstvo koje oni posjeduju, jer sada već, suprotno onom što 
imamo u kapitalističkom društvu, individualni radovi postoje ne okolišno, 
nego neposredno kao sastavni dijelovi cjelokupnog rada.« (»Kritika Got- 
skog programa«, Naprijed, Zagreb 1973., str. 100). Ukratko bitni ciljevi 
o kojima Marx na više mjesta govori pojavljuju se kao moguća realnost 
tek u situaciji u kojoj »cjelokupni rad« stupa na mjesto što ga je ranije 
imao na različite načine organizirani sustav proizvodnje koji je danas 
i zadugo nužan i nenadomjestiv (ali ga, kao takvog, treba i moći priznati 
kao i svake konzekvencije koje odatle nastupaju obzirom na »stupanj« os- 
tvarljivosti Marxovih »ideala« u konkretnim društvima suvremenosti). 


17) U tom se smislu mijenja i temeljna potreba svakog zajedničkog 
života — potreba za drugim, ili, kako je to jasno rekao O. Wilde, »glavna 
korist, koja bi proizašla od uvođenja socijalizma, nesumnjivo je činje- 
nica, da bi nas socijalizam oslobodio one prljave potrebe življenja za 
druge, koja u sadašnjim prilikama tako teško pritišće gotovo svakoga.« 
(O. Wilde, »Duša čovjeka u socijalizmu«, Jedinstvo Sisak (bez navođenja 
godine izdanja), str. 37). 

višedimenzionalnom temelju svih ranijih (predpovijesnih) deri- 
vata!“ u vidu proizvodnih sustava. Na razini filozofijskog promi- 
šljanja građanski se svijet iskazuje kao ontička kategorija, kao 
ustrojstvo svijeta koje počiva na hipostazi bitkujućeg. Samo- 
razumijevanje tog svijeta izraženo u mišljenju njegovih najda- 
lekosežnijih tumača sažimlje se u tezi po kojoj baš to ustrojstvo 
svijeta omogućuje tako nešto kao što je odnos čovjeka spram 
njegove biti, odnos spram bitka uopće." No, trodioba novovje- 
kog univoknog bitka (kao ekonomije, politike, filozofije) iska- 
zuje temeljnu nemogućnost provedbe samorazumijevanja tog svi- 
jeta, ia je u neprestanoj suprotnosti spram bitne jednodimen- 
zionalnosti realnog događanja tog svijeta." Stoga i bit i granice 
građanskog svijeta ostaju izvan njegova institucionalnog ustroj- 
stva)! ali ga vazda omogućuju. Ono drugo pak, na što bit posvuda 
postojećeg sustava proizvodnje kao biti epohalnog uređenja svi- 
jeta tek implicite upućuje, ostaje za mogućnost svijeta (i mišljenja 
o njemu) koji će kao temelj imati (i priznavati) ničim izvanj- 
skim sistematizirani rad; rad kao proces stvaranja i zadovolja- 
vanja potreba. Analiza postojećeg ne može biti svedena na izna- 
laženja odrednica »bolje budućnosti«, ali njezini rezultati, poka- 
zujući koliko je još udaljeno mnogošto što se prikazuje posto- 
jećim, označuju o čemu se to zapravo još uvijek radi. 


18) Ova višedimenzionalnost rada (već i stoga što rad poslaje »ne sa 
mo sredstvo za život nego čak prva životna potrcba«) znači upravo to 
da proizvodnju kao pojam valja upotrebljavati u kontekstu predpovije: 
sti koji tom pojmu jedino i odgovara. Međutim, pokušaji hipostazira- 
nja pojedinih Marxovih uvida u sisteme, interprctiranje primjerice »Ka- 
pitala« s tezom: »ono što Marx proučava u Kapitalu jest mehanizam koji 
čini da ovaj rezultat proizvodnje historije postoji kao društvo« (L. Alt: 
husser E. Balibar, »Lire le Capital«, F. Maspero Paris 1968, p. 80) ostaju 
na daljnjem teorijskom produbljivanju linije koju Marx smalra već oda- 
vno i previše naglašenom. To nasilništvo (a Althussecr ga u navedenoin 
djelu izvršuje čak i obzirom na odbir citata pod pretpostavkom da se radi 
o isključivo sistematski-interpretativnom tekstu) isponova  ideologizira 
Marxa polazeći od toga da se odnosi proizvodnje koje Marx iznalazi us- 
postavljaju kao novo otkrivene zakonitosti tzv. nadgradnje. 

19) Usp., primjerice, O. Pčggeler, »Philosophie und Politik bei Hei- 
degger«, Verlag Karl Alber, Freiburg/Miinchen 1972. 

20) O tomu je kod nas najutemeljenije pisao V. Sutlić (posebno, »O 
biti rada«, »Kulturni radnik«, Zagreb 8—10/1966., str. 12—34). 

21) Usp., Ž. Puhovski, »Revolucija i kapital«, »Naše teme«, Zagreb 
11/1973., str. 1869—1876. 

MOGUĆNOST I GRANICE KAPITALISTIČKOG 
I SOCIJALISTIČKOG SVIJETA 


Ivan Varga 


Budapest 


Izabirući ovu temu, tj. zajedničko istraživanje mogućnosti 
i granica obih svjetova a ne ograničavajući se na kapitalistički, 
imao sam na umu slijedeće razloge: 

a) na sadašnjem stupnju razvoja proizvodnih snaga i svjet- 
sko-tržišnih odnosa, oba su svijeta postala međusavisna pa se 
njihove mogućnosti i granice ne mogu sagledati odvojeno; 

b) na sadašnjem stupnju razvoja sila razaranja, oba sistermna 
su uzajamno politički determinirana; nije jedan od njih ne bi 
mogao probiti uzajamno utvrđene linije utjecaja a da ne razo- 
ri ono što se naziva ljudskom kulturom (ili, bar njen veliki dio); 

c) ta koegzistencija tj. međuzavisnost, čak slaganje (bar što 
se tiče političkih izvora) ukratko, ta nesigurna ravnoteža može 
biti ugrožena jačanjem potencijalno nezavisnih snaga — bar 
nekih od — zemalja trećeg svijeta; 

b) nijedan od ta dva sistema nije sposoban da bez dubokih 
transformacija, dopusti masama demokratsku participaciju i 
demokratsku upotrebu moći; povrh toga vladajući krugovi nisu 
zainteresirani za proširivanje procesa demokratizacije; svakako 
postoje razlike između dva sistema političkog ugnjetavanja ma- 
sa' (postoje čak i varijacije unutar istog sistema) no one su više 
fenomenalna no bitna obilježja. 

Ova bi lista mogla biti proširena no možda su glavne crte 
obuhvaćene gore spomenutim točkama. Međutim, prije no što 
proslijedim dalje, htio bih iznijeti tri preliminarne primjedbe 
u vezi s temom cijeloga rada, ali da bih uštedio vrijeme i izbje- 
gao ponavljanja, neću se na njih vraćati. 

Prvo, kada govorim o socijalističkim sistemima, imam na 
umu one koji su uspostavljeni u Sovjetskom Savezu i Istočnoj 
Evropi. Manjak dovoljnog iskustva sprečava me od donošenja 
bilo kakvih stavova o tipu socijalizma koji se razvija u Kini, Sje- 
vernoj Koreji, Kubi i Vijetnamu. Može se pretpostaviti, naroči- 

to što se tiče Kine, da se tamo eksperimentira s novim oblicima 
socijalističke organizacije društvenog i ekonomskog života, no 
ne zna se dovoljno o njihovom kulturnom određenju tj. ni da li 
bi se mogli primijeniti na različite društveno-ekonomske osnove 
i kulturne tradicije a ne znamo ni ljudsku cijenu njihovih dosti- 
gnuća. 

Drugo, unutar tog ograničenja, ovdje bi trebalo spomenuti 
prirodu socijalističkih društava. Mnogi sociolozi nazivaju ih »dru- 
štvima sa socijalističkim ustavima« navodeći da čak — iako nji- 
hovi ustavi teže socijalističkoj organizaciji društveno-ekonomsko- 
-kulturnog života — njihovo stanje stvari ne odgovara tim cilje- 
vima. Drugi ta društva nazivaju »državnim socijalističkim siste- 
mima«, zatim treći »birokratskim socijalističkim zemljama« na- 
vodeći da prevlast centralizirane birokratske moći iskrivljava 
socijalističku organizaciju tih društava, lišava stanovništvo par- 
ticipacije u odlučivanju o stvarima koje ih se neposredno tiču ili 
u određivanju velikih linija društvenog razvoja. Ja dijelim ta 
mišljenja i ozbiljno sam zabrinut za socijalističke razvojne mo- 
gućnosti tih društava u sadašnjem sistemu sile. 

Treće, bilo bi nedopustivo pojednostavljenje svesti ih na spe- 
cifičan tip industrijalizacijsko-modernizacijskog procesa. Ako 
smatramo da odnosi vlasništva konačno određuju karakter dru- 
štveno-ekonomskog sistema, ne možemo društva o kojima govo- 
rimo nazivati kapitalističkim, već prije onima koja su započela 
dug povijesni proces izgradnje socijalističkih odnosa i koja po- 
sjeduju mogućnost prijelaza u razvijeni socijalistički sistem bez 
neophodnosti dubokog mijenjanja dominantnih odnosa vlasni- 
štva. On što je, međutim, potrebno za socijalistički razvoj u tim 
društvima, to je konsekventna duboka promjena u sistemu mo- 
ći, tj. uvođenje i konsolidiranje vlasti neposrednih proizvođača, 
njihove kontrole nad važnim procesima odlučivanja, ukidajući 
tako birokratsku i tehnokratsku kontrolu nad ovima; i teme- 
ljita promjena odnosa u proizvodnji (ovaj zadnji, skoro nespre- 
tan izraz želi naznačiti elemente koji su drugačiji od imovinskih 
odnosa u sistemu odnosa proizvodnje). Također, društveno ras- 
lojavanje, broj društvenih institucija, društvena politika i dru- 
gi, društveno važni faktori pokazuju razliku između kapitalis- 
tičkih sistema i gore opisanih socijalističkih. 

Nadalje, moja će pažnja uglavnom biti usmjerena na socija- 
listička društva u čemu nisu važni samo biografski razlozi već 
je važnija činjenica da ih razmatram kao alternative negativnim 
osobinama kapitalizma — ako uspiju da prevaziđu svoja iskri- 
vljenja i mane. 


Uprkos gore navedenih određenja može nastati privid da za- 
stupam ideje kakve se izlažu u različitim teorijama koje tvrde 
da su otkrile konvergenciju dvaju sistema. Prije no što se upu- 
stim u neke detalje htio bih o tome precizirati svoj stav. Kritič- 
ki se odnosim prema različitim teorijama konvergencije, ako ne 
iz drugih razloga, a ono zbog toga što sve one često stavljaju 
kulturne fenomene u prvi plan i fokus svojih interesa umjesto 

da usmjere svoju pažnju na probleme proizvodnih snaga odnosa 
proizvodnje tj. na podjelu rada u različitim društvima. Ipak iz- 
vjesna (ali ne nevažna) sličnost dvaju sistema ne može se ne- 
girati. No, ona nije izum teoretičara. 

Naprotiv, činjenicu da su dva sistema razvijala izvjesne slič- 
nosti treba potražiti u metodama sovjetske industrijalizacije. 
Već se Lenjinove ideje o industrijskom razvoju sovjetske Rusi- 
je sadržavale izvjesne elemente koji su presignalizirali buduće 
preuzimanje kapitalističkih metoda hijerarhije i podjele rada. Na 
primjer, iako sam Lenjin nije bio potpuno nedvosmislen u svom 
vrednovanju Taylorovih ideja o podjeli rada i metoda proizvo- 
dnje, ipak je razmatrao mogućnosti njihove primjene u procesu 
sovjetske industrijalizacije. 

Forsirana industrijalizacija za vrijeme Staljina naveliko je 
slijedila modele preuzete od naprednih kapitalističkih, industri- 
jaliziranih društava: hijerarhiju odlučivanja i segmentaciju po- 
djele rada. Tako, već na prvim koracima širokog industrijskog 
razvoja, uzidani su društveni odnosi koji potiču iz kapitalistič- 
kih društava i koji ometaju razvoj socijalističkih društvenih od- 
nosa. 

Moramo naglasiti taj aspekt te iznad svega činjenicu da nije 
preuzeta samo proizvodna tehnika. U sadašnjoj zvaničnoj ideo- 
logiji, možda kao samoobrambeni element, naglasak je stavljen 
na društvenu (ili vrijednosnu) neutralnost tehnike. Ipak, tehnika, 
u kakvim se god proizvodnim odnosima upotrebljava, ne može 
biti potpuno neutralna prema društvenim odnosima jer ih su — 
proizvodi — ako ne drugačije a ono na najvažnijem društve- 
nom polju: polju proizvodnje. 

Time, naravno, ne želim reći da postoji kapitalistička i soci- 
jalistička tehnika proizvodnje čelika, već da se odnosi proizvod- 
nje ne mogu promatrati isključivo kao odnosi vlasništva sredsta- 
va za proizvodnju jer, kao što je ranije rečeno, postojeća tehni- 
ka proizvodnje već određuje područja kompetencije u odlučiva- 
nju, dodjeljuje moć posebnim slojevima,- oduzimajući drugima 
— ili im ograničavajući — mogućnost odlučivanja, svodeći ih 
na položaj pukih izvršitelja instrukcija koje dolaze od drugih 
ii, da upotrebimo poznati izraz, »odozgo«. To, sa svoje strane, 
ustanovljuje tj. ojačava hijerarhijsku podjelu rada i održava 
otuđeni karakter rada budući da proizvođač nema moć raspola- 
ganja nad organizacijom svoga rada niti nad proizvodima koje 
proizvodi. 

Nadalje, povijesni korak učinjen socijalističkom revolucijom 
i nacionalizacijom glavnih sredstava proizvodnje otvorio je gole- 
me mogućnosti ukidanja prijašnjih oblika društvene organizaci- 
je. Te mogućnosti, međutim, nisu bile potpuno iskorištene i pro- 
mjena vlasništva nad sredstvima proizvodnje nije išla ruku pod 
ruku s istovremenom promjenom u hijerarhijskoj organizaciji 
odlučivanja i podjele rada. Tako, usprkos formalnoj transforma- 
ciji odnosa proizvodnje, neposredni proizvođači jedva da su ima. 
li koristi od nove situacije — bar kroz ranije spomenute aspek- 
te. 

Čak ako napravimo razliku (koja zaslužuje daljnje analize) 
između društvene i tehničke podjele rada (misleći pod posljed- 
njom tehnikom određenu podjelu proizvodnih funkcija i aktiv- 
nosti) i pretpostavimo postojanost tehničke podjele rada u so- 
cijalističkim odnosima proizvodnje — ni tada ne možemo naći 
opravdanje za tu hijerarhijsku podjelu rada u sistemu koji tvr- 
di da je socijalistički. 

Razumljivo, održavanje takve vrste hijerarhije ne može se 
potpuno objasniti faktorima koji potječu iz posebnog — gra- 
đanskog — tipa proizvodnih metoda. Razlog radi kojega sam na- 
glasio taj aspekt je taj što ga obje — i apologetska sovjetska i 
vulgarizirajuća antikomunistička literatura — gotovo zanema- 
ruju. Politička organizacija društva i ideološki aspekti ozako- 
njenja moći igraju ovdje važnu ulogu. U ovom trenutku, među- 
tim, dovoljno je konstatirati da birokratska, hijerarhijska poli- 
tička organizacija i birokratska, hijerarhijska ekonomska orga- 
nizacija ojačavaju jedna drugu i da su u prvom periodu industri- 
jalizacije koegzistirale u Sovjetskom Savezu i u istočnoevrop- 
skim zemljama. 

Čak kada je započeo drugi period industrijalizacije tj. period 
industrijskih postrojenja stalno ojačavaju hijerarhijski oblici 
je nastavljeno s ostvarenjem istih ciljeva. Naručivanjem cijelih 
industrijsikh postrojenja stalno ojačavaju hijerarhijski oblici 
podjele rada te se može očekivati ukrućivanje raslojavanja, či- 
me tehnokratsko-pragmatički tip kontrole zamjenjuje prijašnju 
nepropusnu birokratsku političku kontrolu. Iako na to pitanje 
još nije nađeno nedvosmisleno rješenje, jer se birokratski poli- 
tički sloj ne odriče lako svojih privilegija, čini se da tehnokrat- 
ske tendencije ojačavaju svoje položaje i može se s priličnom 
vjerojatnošću pretpostaviti da će tehnokrati nadvladati. (Raz- 
lozi za takvu pretpostavku su dovoljno jasni tako da ne moram 
ići u detalje; dovoljno je podsjetiti na Saharovljeve argumente 
s kojima se potpuno slažem i koji, sa stajališta upućenog, pru- 
žaju uvjerljive dokaze o štetnim posljedicama političke moći za 
ckonomski i naučni razvoj.) 

Možda smo ovdje stigli do odlučne točke, do same teme ovog 
rada. Naime, po mom mišljenju oba svijeta, socijalistički kao 1 
kapitalistički, određeni su vladavinom tehnokracije. (Pri tom 
je od sekundarne važnosti da li je u socijalističkim zemljama te- 
hnokracija u fazi nastajanja; razmišljamo li u tendencijama, raz- 
lika nije bitna.) SO 

Naše poznavanje tehnokracije je ograničeno. Dosad je bilo 
malo pokušaja da se tek otkriju raslojavanja, različiti posebni 
interesi, odnosi vlasništva, političke podjele itd., unutar grupe 
tehnokrata. Ipak još uvijek znamo dosta da bismo razlikovali 
tu grupu, izdvojili je od ostalih slojeva društva i identificirali 
njene glavne težnje. ., naa 

Dakle, tehnokracija se sastoji od ljudi koji zauzimaju jake 
položaje u hijerarhiji ekonomskih i tehničkih odlučitelja. Na os- 
novu toga mislim da su hijerarhijske ljestve dna najvažni- 
ji aspekt jer one dozvoljavaju da se toj grupi priključe judi koji i- 

maju samo daleke veze s ekonomskim životom, kao što su naučni- 
ci i vojnici, ali čiji je rad vitalan za tehnički i ekonomski razvoj. 
Tehnokrati imaju svoja pravila djelovanja od kojih mnoga od- 
govaraju Weberovom idealno-tipskom opisu birokracije. Zapra- 
vo, bilo bi teško negirati jake birokratske tendencije među teh- 
nokratima. No ipak, tehnokrate ne možemo jednostavno smatra- 
ti birokratima jer su manje vezani za propisana pravila nego što 
su to birokrati u javnoj administraciji ili, drugim riječima, u 
državnoj mašineriji. Također, u svom društvenom ponašanju 
tehnokrati imaju mnoge zajedničke osobine s korporativnim 
grupama koje je opisao Marx; najčešće su im njihovi interesi, ta- 
kođer njihovo obrazovanje kao i sistem vrijednosti slični i spe- 
cifični. S tim u vezi valja naglasiti uvjerenje ili čak vjerovanje 
tehnokrata u svemoć ekonomskog i tehničkog napretka i rasta 
kojem oni pridaju eminentnu važnost i smatraju ga mjerom 
razvoja a da, međutim, ne razmatraju društvene posljedice teh- 
ničkog napretka ili ih potcjenjuju. (Taj karakterističan tok mi- 
sli može se, opet, naći među ljudima čija djelatnost leži izvan 
ekonomskog područja tj. među vojnicima i političarima.). 

Jedna je od najvažnijih sličnosti između tehnokrata na jednoj 
strani i birokratskih političara i vojnika na drugoj što različitim 
argumentima zajedno odbacuju ili negiraju učestvovanje nepo- 
srednih proizvođača u odlučivanju. Čineći to, pozivaju se na go- 
lemu specifičnost naučnog, ekonomskog i tehnološkog znanja 
koje zahtijeva specijalizirane, visoke studije pa tako nije svako- 
me dostupno. Isto ima istine u tom argumentu, pogotovo kada 
se apstrahira od budućih odgojnih mogućnosti (no suzdržavam 
se od detaljne argumentacije pro et contra), osnovna pogreš- 
ka tehnokratskog zaključivanja je zanemarivanje društvenih uči- 
naka i posljedica. Tako ne sasvim svjesno, to zanemarivanje na- 
glašava onaj dio tehnokracije koji namjerava prilagoditi društ- 
vene procese sveopćom primjenom kibernetskih metoda. Upra- 
vo spomenuta tendencija može se naći češće među tehnokratima 
u socijalističkim zemljama čak i kada su im povjereni visoki po- 
litički položaji. 

Tehnokratski način razmišljanja zasnovan je na racionalistić- 
koj ideji, koja nije odviše daleka Max Weberovom konceptu ra- 
cionalnosti industrijsko-kapitalističkog društva. Bez obzira što 
se upravo spomenuto uvjerenje da ekonomski i tehnički procesi 
igraju vodeću ulogu u društvenoj dinamici i da se društveni pro- 
cesi mogu planirati naučnim metodama (ako ne potpuno bar s 
velikom približnošću), daljnja karakteristična osobina tehno- 
kratskog mišljenja je pripisivanje najviše vrijednosti optimizaci- 
ji društveno-ekonomske djelatnosti. (Ovdje upotrebljavam po- 
Jam u smislu optimizacijsko-humanizacijske dihotomije kako je 
razrađena kod Andr4sa Hegediisa). 

No, ranije spomenute tendencije tehnokracije mogu se naći u 
oba sistema. Ipak, pojava tehnokratskog sloja u socijalističkim 
zemljama stvara vrlo kompleksnu situaciju. Kao što je već spo- 
menuto, čvrsta birokratska struktura ozbiljno je ometala teh. 
nološki i ekonomski razvoj tih zemalja i s naglom naučnom, 

tehničkom i ekonomskom ekspanzijom industrijskih kapitalistič- 
kih zemalja odnosno zemalja u razvoju koje su bile najtješnje po- 
vezane s kapitalističkim centrima, socijalistička ekonomija je ušla 
u period gdje se jaz između dva sistema stalno širio. U tim uvje- 
tima priznanje da sveopća birokratska stega mora popustiti usta- 
ljivalo se u sve širim Krušovima pa je čak prodrlo i u dijelove 
političke elite. Najvjerojatnije, vojni su razlozi također odigrali 
važnu ulogu u tom procesu. Pa iako birokratski organizirana 
struktura dopušta koncentraciju zaliha i znanja o vojnoj teh- 
nici, očito je da je u slučaju eventualnog sukoba među sistemi- 
ma odlučujuća sveopća ekonomska moć. S izvanrednim razvojem 
sila razaranja, širokom upotrebom vrlo rafinirane tehnologije 
u ratovanju, opća ekonomska snaga zemlje čak je dobila na važ- 
nosti. 

Postojao je potencijalni tehnokratski sloj u socijalističkim 
zemljama: međutim, on nije bio u položaju da se manifestira 
kao korporativna grupa, ne bi mogao iznijeti na površinu svoje 
posebne interese i težnje. Međutim, s prvim znakovima popuš- 
tanja birokratske stege, tehnokrati su iskoristili raspoložive pri- 
like, čak i ako su bile neznatne. 

Tako je nastala krajnje kompleksna situacija: iskustva, ideje 
i organizaciona znanja tehnokrata (ili menadžerskog osoblja) 
bila je nužno potrebna za prevladavanje ekonomske zaostalosti, 
dok su vladajući birokrati bili nevoljni da im predaju makar i 
dio svoje moći. (Očito, tu je bilo i problema koji se tiču preras- 
podjele viška, ali u nedostatku informacija o tome ne mogu ras- 
pravljati.) Svakako je pojava tehno-menadžerskog sloja kao 
moćne grupe u socijalističkim zemljama uvela promjene u ta 
društva pomoću i putem stvaranja novih napetosti, kontradik- 
cija i — najvećim dijelom latentnih — konflikata između sebe 
i još vladajuće političko-birokratske elite. Očito, ta se situacija 
ne može održavati u povijesno dužem periodu jer bi mogla pro- 
uzrokovati razorne efekte. 

Upravo smo svjedoci slijedećeg procesa: politička birokra- 
cija, nakon što je priznala nezaobilaznost računanja s postoja- 
njem, nužnošću pa čak i korisnošću tehnokratsko-menadžerskog 
sloja, pokušava ga integrirati, apsorbirati, što bi održalo domi- 
nantne pozicije birokracije. U mnogo slučajeva to olakšava či- 
njenica da je u elitnoj grupi došlo do izvjesne cirkulacije tako 
da su članovi političke birokracije ili mašinerije ugnjetavanja 
stavljeni na položaje u ekonomskom aparatu a to samo poja: 
čava njihovu dvostruku lojalnost. 

S druge strane možemo promatrati tendencije među tehno- 
kratima đa nametnu svoje ideje i da se oslobode kontrole poli- 
tičke birokracije. m ' 

Te kontroverze su od velike važnosti za budući pokret soci- 
jalističkih društava budući da bi oblici njihova rješenja mora 
bitno utjecati ili čak odrediti karakter socijalističkih zemalja 
i njihove djelatnosti na međunarodnoj sceni. Sa svim no 
oprezima u predviđanjima možemo zaključiti da će se za E 
period utrka i/ili više ili manje skrivena borba između birokra- 

cije i tehnokracije nastaviti i to bi najzad moglo dovesti do po- 
bjede tehnokrata. 


Ipak, iako s ekonomskog stajališta pobjeda tehnokratsko- 
.menadžerskog sloja može biti napredna, ona ne može bitno una- 
rijediti razvoj socijalističkih društvenih odnosa jer ni tehno- 
krati nisu zainteresirani za predavanje moći odlučivanja nepo- 
srednim proizvođačima. Međutim, ojačani položaj tehnokratsko- 
-menadžerske grupe zahtijeva i u stanju je da od birokrata do- 
bije ustupke, širu decentralizaciju ekonomskog odlučivanja; to 
bi, s druge strane, moglo stvoriti povoljnije uvjete za proširenje 
participacije u procesu odlučivanja, što može inicirati daljnji 
demvkratski razvoj. To nisu spontani procesi, oni ne slijede 
automatski iz ekonomskih nužnosti tako da nezaobilazno uklju 
čuju političku aktivnost naroda, iznad svega radnika. S obzi- 
rom na to znakovi samopotvrđivanja nove radničke klase (u de- 
cembru 1970. to su pokazali poljski radnici) dopuštaju zaklju- 
čak o budućim tendencijama prema zahtjevu za proširenje demo- 
kratizacije. 


Ove kratke i nužno fragmentarne primjedbe mogu ilustrirati 
kompleksnost situacije, podjelu moći koja, međutim, otvara više 
mogućnosti. 


Uprkos tome, činjenica da nasuprot očekivanom pokretu 
prema decentralizaciji, porast utjecaja tehnokracije ne dopušta 
neposrednu participaciju naroda u procesu odlučivanja, stvara 
vrlo slične granice obiju svjetova — kapitalističkog i socijalis- 
tičkog. 

Slijedeću dilemu nalazimo u ovom obliku: kapitalistički svi- 
jet održava stalan, samorađajući ekonomski porast dok se druš- 
tveni problemi gomilaju i izgledaju nerješivi unutar okvira ka- 
pitalističkog sistema kakav je sada. Na primjer, umjesto da za- 
ustavi rastuću inflaciju, kao što je to predložio Ota Šik (njegov 
intervju Newsweeku od 18. 6. 1973.) »radnici trebaju učestvovati 
u profitu i u procesu odlučivanja svojim poduzećima« a drugi 
korak suzbijanja inflacije je »dugoročno planiranje nacionalnih 
prioriteta koji bi svakoj vladi dali putokaz o željenoj podjeli 
nacionalnog dohotka i investicijama neophodnim za ddržanje 
određenih stopa rasta«. Čak ako se ove preporuke smatraju 
dovoljnim (iako ja ozbiljno sumnjam da mogu zaustaviti infla- 
cione tendencije), trebalo bi se upitati jesu li ostvarive unutar 
granica sadašnjeg sistema kapitalizma. Također znakovi poja- 
čane želje za participacijom u zajedničkim poslovima, zaštiti 
okoline itd. itd rastu u kapitalističkom svijetu tj. razni oblici 
civilnih inicijativa u mnogim zemljama koje sada ne mogu biti 
sve odviše efikasne ali, bar u nekim, kao npr. u Saveznoj Repub- 
lici Njemačkoj, političke partije ih ne mogu potpuno ignorirati. 
Zajedno uzevši, svi ti indikatori pokazuju da se prevazilaženje 
granica kapitalističkog svijeta ne može poduzeti unutar posto- 
jeće strukture. Time ne namjeravam reći da predstoji revolu- 
cionarno svrgavanje industrijski razvijenog kapitalizma. Moja 
namjera je bila privući pažnju na nužnost kao i na polako ras- 

tuću mogućnost strukturalne transformacije još uvijek na osno- 
vama kapitalizma. 

Kao što je moguće prosuditi, glavne granice kapitalističkog 
svijeta su u slijedećem: 

— struktura povećane potrošnje u najrazvijenijim kapitalis- 
tičkim zemljama teško se može održati a da ne uzrokuje žestoke 
krize u okolini i društvu; 

— vanjski faktori neprestanog povećanja proizvodnje poste- 
peno se smanjuju. Iako su velike narudžbe Sovjetskog Saveza 
(uvoz industrijskih proizvoda koji su neophodni za njegov in- 
dustrijski dit) uspjele pomoći održavanju nivoa proizvodnje u 
nekim granama i nekim zemljama, ekonomski potencijal soci- 
jalističkih zemalja još duže vrijeme neće moći da postavi trgo- 
vinu Istoka i Zapada na uzajamnu osnovu, pa treba predvidjeti 
ograničenje državnog subvencioniranja te trgovine; 

— sve veća tendencija za nezavisnošću i ekonomskim raz- 
vojem zemalja Trećeg svijeta može dovesti do situacije kada će 
se one — bar neke od njih — pojaviti kao takmaci; prestat će 
biti dobavljači sirovina, jeftine radne snage i tržište za proizvo- 
de, što će kvalitativno izmijeniti tržišnu situaciju; 

— iako sve veća intervencija države u obliku subvencija, 
naloga, planiranja po granama i (ovisno o pojedinim zemljama) 
povećanja neposrednog učestvovanja u vlasništvu, karakter dr- 
žave, njena osnovna struktura nisu se dovoljno izmijenili. Gra- 
nice ovog rada ne dozvoljavaju zasebno razmatranje problema 
o transformaciji države u sadašnjoj fazi kapitalizma. Ovdje sam 
želio samo spomenuti važnost iskusija i daljnjih istraživanja 
na tu temu. 

Glavna ograničenja socijalističkog svijeta, u sadašnjem tre- 
nutku, jasu: 

— kao što je već spomenuto, birokratska vladavina ometa 
ekonomski razvoj i pridonosi širenju jaza između dva sistema 
u ekonomskim, naučnim i tehničkim dostignućima; 

— birokratska vladavina ne dopušta razvoj slobodne druš: 
tvene djelatnosti naroda te subjekti politike postaju njeni čisti 
objekti; 

— ekonomske reforme i sve veći utjecaj tehnokracije uvode 
oblike potrošnje koji, iako je neophodno povećanje u raspoloži- 
vim potrošačkim dobrima, vode zastrašujućim sličnostima s in- 
dividualističko-sitnoburžoaskim oblicima. (U vezi s tim, na pri 
mjer, vrlo je karakterističan program automobilizacije.) Sada 
se povećava ekonomski jaz između različitih slojeva stanovniš- 
tva i shodno tome moguće je naći izraženu tendenciju ka stabi- 
lizaciji slojevnih razlika. Ta bi kretanja mogla ugroziti već pos- 
tignute promjene u školstvu, zdravstvenoj zaštiti itd., stvara- 
njem posebnih grupnih interesa koji se žele postaviti iznad sve- 
općih društvenih interesa, a budući da se oni manifestiraju kao 
politički faktori, vladajuća birokracija, umjesto da uklanja ras- 
cjepe i održava politički sistem, prisiljena je da ih zadovoljava. 
Zapravo, vladajućoj eliti treba ta nova sitna buržoazija koja po- 
staje podrška sistema; 

— u multi-etničkim društvima problem nacionalnosti nedovolj- 
no je riješen. To stvara centrifugalne tendencije a posljedice 
toga su nepredvidive; 

— birokratska politička sila oštro ograničava individualne 
slobode ličnosti čak iako se shvati da te slobode nisu nužno iste 
u kapitalističkim i socijalističkim društvima, postoje neke os- 
novne slobode te pomanjkanje njihovog zadovoljavanja lišava 
socijalističke sisteme njihove atraktivne snage; 

— birokratska Imoć ne dopušta slobodnu političku i teoret- 
sku raspravu o nedostacima socijalističkog svijeta. Jednostrano 
predstavljanje svjetskih zbivanja, diskusije o raznim oblicima 
socijalističkog razvitka (što se možda najbolje prikazuje primje- 
rom tretiranja kineskog puta transformacije društva, čime ne 
želim reći da bi nekritičko prihvaćanje kineskih argumenata i/ili 

uta bilo poželjno, već da je potpuno odsustvo objektivnih ana- 
liza lišilo sovjetske i istočnoevropske argumente njihove pouzda- 
nosti), potpuno apologetsko ponašanje prema socijalističkom 
sistemu stvara teoretsku pauperizaciju koja isključuje stvara- 
lački razvoj teorije i društvenih odnosa. Zapravo, krajnje teorij- 
sko siromaštvo stila teorijskog izraza o vlastitim i svjetskim 
stanjima ne samo da sprečava poželjni napredak, već također 
stvara opću kulturnu opasnost: naime, da će objektivni uvjeti 
koji postoje za stvaralački razvoj marksizma u socijalističkim 
zemljama biti subjektivno iskrivljeni i upotrebljeni u apologet- 
ske svrhe. Potiskivanje u osnovi socijalističkog ali prema vlada- 
jućoj birokraciji kritičkog teorijskog nastojanja (što pokazuju 
okrutno razbijanje takozvanih disidenata u Sovjetskom Savezu 
ili eliminacija kritičkih čehoslovačkih intelektualaca ili pokušaj 
teorijske i političke eliminacije Luk&cseve škole u Mađarskoj) 
sprečava marksizam, bar u njegovoj zvaničnoj varijanti, da bude 
adekvatni teorijski izraz stvarnosti. 

Nikako ne bih htio svesti zla i granice socijalističkog svijeta 
na birokratsku političku moć, ali namjerno sam stavio taj fak- 
tor u prvi plan jer njegova opresiona politika onemogućuje 
svaki pokušaj slobodne političke i intelektualne djelatnosti koja 
je jedina garancija za daljnji razvoj socijalizma — realne i jedine 
alternative kapitalizmu. 

Tako su granice i mogućnosti dvaju svjetova donekle zajed- 
ničke. Prevazilaženje granica kapitalističkog svijeta bilo bi mo- 
guće jedino kad bi se stvorili uvjeti za oslobođenje radnika tj. 
za stvaranje slobodnih i razvijenih socijalističkih društava. 


Preveo Gvozden Flego 

O GRAĐANSKOM KOZMOSU 
FRAGMENTI O OSLOBOĐENJU 


Božidar Debenjak 


Ljubljana 


Da je upravo ovogodišnje, jubilarno zasjedanje ove škole 
posvećeno temi »građanski svijet«, sigurno nije slučaj: pojmu 
»građanski svijet« pripada u marksizmu centralno značenje. Ta 
radi se o predmetu marksističke kritike, o objektu, koji ona 
neće (ili bar neće samo) interpretirati, nego ga hoće uništiti. 
»Teoretsko i praktičko uništenje« građanskog svijeta jest dakle 
glavna stvar marksizma; ovo »uništenje« stvara samo sobom no- 
vo, postgrađansko komunističko društvo. 


No upravo uslijed ovog centralnog značenja odražava sintag- 
ma »građanski svijet« i oscilacije marksističke teorije; to je si- 
gurni indikator njenog razvoja. Općenito moglo bi se reći: što se 
dešavalo marksizmu u cjelini, to se taložilo i u sintagmi »gra- 
đansko društvo«. kao prvo, sumnjalo se, da postoji jedan gra- 
đanski i jedan negrađanski svijet. Za revizioniste je svakako bilo 
izvan sumnje, da u društvu nema nikakvih »skokova«, nego sa- 
mo postepenih evolucija, male promjene, nikakvi skokovi novi 
kvaliteti. Za njih je doduše postojalo jedno Više i Bolje, ali 
sigurno nikakvo Drugačije. Svijet je bio jedan, jednako neutra- 
lan za fiziku kao i za ekonomiju: on je bio tu kao predmet »zna- 
nosti«. Svijet naprosto, nikakav »građanski« i nikakav »prole- 
terski«. Izraz »građanski svijet« bio je dopušten samo u sasvim 
figurativnom smislu: kao »ukupnost građanstva«. Ni ortodoksija 
nije trebala taj izraz. Ona ga je jednostavno prešutila ili ga je 
interpretacijom otklonila — poznatom kautskyjevskom manirom, 
da se sve neugodno interpretativno obezvrijedi i obezoštri kao 
»figurativni način izražavanja«. Niti Kautsky niti Plehanov niti 
Mehring nije mogao o tome izrazu vidjeti nešto drugo nego li 

puku metaforu. I za njih je, naime, doduše postojalo građansko 
društvo, jedan građanski društveni Poredak: građanski moral 
itd., itd., ali jedva da je postojao neki građanski poredak svije- 
1a?, građanski kozmos. 


Ortodoksija je bila sasvim sposobna, da stupi u borbu protiv 
nepravednosti, protiv lažnog građanskog morala, protiv licemjer- 
ja; ona je bila u stanju, žigosati prisvajanje viška vrijednosti, 
zahtijevati socijalističke mjere, organizirati radničku klasu itd. 
Ali ona je ujedno zatajila u temeljnim teorijskim pitanjima i u 
proleterskoj politici. Ortodoksni centristi bili su dakle takoreći 
unaprijed određeni za svoju kasniju povijesnu ulogu: niti teo- 
rijski niti praktički nisu oni mogli izbiti iz građanske pozicije. 
Sigurno da je to u historijskom osvrtu lako reći — pa ipak to 
ostaje istinito. I čini se: upravo nesposobnost teorijskog uvida 
u cjelovitost građanskog svijeta učinila je i praktički proboj iz 
građanske politike nevjerojatnim. Sa61) Idemokraci a ondašnjeg 
vremena bila je — baš kao prokleta i napr. u Njemačkoj protje- 
rana iz javne službe — ipak integrirana u građanski svjetski 
sklop. Ona je doduše stavljala u pitanje svakodnevnu praksu 
i opunomoćenje građanstva da prisvaja višak vrijednosti, te je 
zahtijevala načelne socijalne promjene; ali ona nipošto nije sta- 
vila u pitanje građanski svjetski poredak; malo prezaoštreno 
moglo bi se reći: socijaldemokracija je htjela građanski svijet 
bez građanstva. 


Veliki poraz pe hoptonenin nd u Prvom svjetskom ratu bio 
je taj koji je i ovdje omogućio obnovu revolucionarne stvari 
Marxa i Engelsa. Historijski poraz građanstva, čija je prva perio- 


1) Kako su različito Engels i Mehring vrednovali taj iznos, najbolje 
se vidi iz njihove korespondencije. Kada je Mehring htio verificirati tezu 
Luja Brentana, da su pristaše historijske pravne škole imali velike zaslu- 
ge pri nastajanju historijskog materijalizma, obratio se on Engelsu. Ovaj 
u pismu od 28. IX 1892. razjašnjava svoj odnos spram shvaćanja Laverg- 
ne-Peguilhensa koji su u toj svezi imenom spomenuti. Lavregne-Peguil- 
hens ova teorija — tako Engels — jest jedan od pokušaja da se dru- 
štvo visokog srednjeg vijeka restaurira kao pravedno društvo naprosto: 
kada bi to historijski uspjelo, »tada bi najbolji od svjetova i najljepša od 
ieorija povijesti bili ravnomjerno realizirani, a Lavregne-Peguilhensova 
generalizacija bila bi ponovno reducirana na svoj istinski sadržaj: da 
fundamentalno društvo rađa feudaln;j državni poredak.« (MEW 38, 482). 
Nekoliko mjeseci kasnije molio je Mehring za dopuštenje da publicira 
pismo u svojem Historijskom materijalizmu. Engels je 11. aprila dao svoj 
pristanak, ali je želio dvije izmjene u citiranom stavu: jednu malo stili- 
stičko premještanje i jednu, u našoj svezi. vrlo važnu promjenu: »da 
feudalno društvo rađa feudalni poredak svijeta«. »Pratekst« se Engelsu 
činio »ipak suviše nemaran«. Karakteristično je, da Mehring ovoj želji 
nije izašao ususret (usp. MEW 39, 64 i Mehring, Ges. Schr. Bd. 13, Ber: 
lin 1961. str. 309). Što je u ovome sklopu Engels našao kao naročito važ- 
no — da naime nije samo državna tvorevina, nego je cijeli poredak svi- 
leta, cijeli kozmos bio isto tako feudalan kao i samo društvo — to je za 

ehringa bila malenkost, kojoj nije trebalo poklonitj nikakovu naročitu 
PNE Mehring je sigurno bio jedan od najboljih teoretičara II inter- 
nacionale. 

da time došla kraju, stavio je i svijet građanstva u pitanje. Od- 
jednom je opet pro jasno, da je, kako je Lukacs pisao, i 
»priroda historijska kategorija«, da se dakle građanski svijet ne 
sastoji samo iz društvenog poretka, politike i morala, nego da 
se tu radi o cjelini, o cjelini, u kojoj i »putanja zvijezde« leži u 
građanskom svjetskom sklopu — da si je dakle Srađanstio (isto 
tako kao i već prije njega feudalizam) stvorilo vlastiti svijet, 
svijet kao cjelinu, kao ono sveobuhvatno. Ono si je stvorilo, 
ukratko, svoj vlastiti »građanski kozmos« (Marx). 


Građanski svijet bio je dakle ponovno — nadovezujući na 
Marxa i Engelsa — prepoznat kao cjelina; nije više bilo dovolj- 
no, protiv konzervativizma boriti se za darvinizam ili se protiv 
darvinizma zagrijavati za neolamarckizam ili slično; građanstvo 
je samo sebe legitimiralo iz »prirodnog poretka«, i trebalo je, 
izmaknuti mu tu »prirodnu podlogu« ispod nogu. U tom smislu 
nije postojao samo građanski moral u građanskom društvenom 
poretku; ni »vječna« umjetnost nije više postojala a isto tako 
ni »vječna« »istinska priroda čovjeka«, s kojom je trebalo uskla- 
diti ljudski život. Nije opstojala nikakva »vječna« psiha, nika- 
kav »vječni« mikrokozam, nikakvo »vječno« amen odnoše- 
nje itd., itd. Stabilni svjetski poredak, koji je kroz sve promjene 
garantirao stabilnost građanskog svijeta, bio je time teorijski 
slomljen. Iz toga je trebalo izvući konzerkvencije i teorijski 
izgraditi jedan novi svjetski poredak: prirodnu podlogu prole- 
terske svjetske revolucije. Proleterska svjetska revolucija bila je 
u zametku shvaćena kao revolucija svijeta: kao revolucija koja 
isto tako obuhvaća cijelu planetu kao što i prevraća cijeli gra- 
đanski kozmos (mikro i makrokozmos). Kao revolucija koja ne 
stvara samo jednu novu formu društva, nego svjesno i jednu 
novu znanost, inclusive prirodnu znanost, psihologiju, znanost 
umjetnosti, a i jednu novu umjetnost. Revolucija koja prevraća 
i svakodnevni način života te izaziva i u socijalnoj ćeliji svako- 
dnevnog života — u familiji — temeljne promjene. Programat- 
ski stavovi Komunističkog manifesta postali su time dnevnim 
zadatkom. | 


Građanski se svijet, kao što je poznato, razmjerno brzo po- 
novno stabilizirao; doduše ne bez velikih gubitaka, pod cijenu 
fašizacije, ali ipak. Kroz svijet je povučena granica: ovdje gra- 
đanski svijet, tamo negrađanski, socijalistički svijet. Ali time 
je bilo i novozadobiveno postavljanje pitanja unakaženo: što je 
»građansko« a što »negrađansko«, bilo je  »teritorijalizirano« 
(Bloch), pripisano jednom političkom »lageru«, a o tome se ni- 
je više odlučivalo prema stvari. Tako su sve restaurativne ten- 
dencije na jednoj strani stilizirane do »zapravo socijalističkih«, 
a inovacije s onu stranu političke granice proklinjane su kao 
i adna: tako napr. psihoanaliza, teorija relativnosti, gene- 
lika, kibernetika — a da se o povlačenju granica u filozofiji 
uopće i ne govori. To je dosada bilo bogato analizirano, i na kri- 
tici takvih falsifikata formiraju se suvremene struje obnove u 
marksizmu. No kada je staljinistički sklop nazora na svijet 

naglo propao, kada su prije kao idealističke proklinjane priro- 
doznanstvene discipline bile bez protivljenja preuzete i kada su 
samo u društvenim znanostima tu i tamo ostale barijere, tada 
je bilo općenito gotovo i s »građanskom znanošću« uopće. To je 
bio kraj lažne konfrontacije između »građanskog« i »socijalis- 
tičkog«. Time su i granice u filozofiji relativirane te i u druš- 
tvenim znanostima dolaze sve više do riječi elementi nekadašnje 
»građanske« znanosti. 


No time postaje zadatkom za marksističku teoriju, reflekti- 
rati i o tome pomicanju. Zadatak marksističke teorije prirodno 
nije, kako je u prvo vrijeme antistaljinističke borbe privremeno 
izgledalo, stopiti građansku znanost s marksizmom; naprotiv 
njena je zadaća, povući razlikovanje in re, elemente građanskog 
shvaćanja svijeta i vrednovanja prepoznati kao takve, slijediti 
ih u njihovu razvoju i u njihovoj uzajamnoj povezanosti sve do 
u društveni i svjetski poredak i postaviti im tendencijski pro- 
leterske alternative. 


»Građanski kozmos« u cjelini stoji dakle ponovno pred mark- 
sističkom teorijom: planetarno opstojeći građanski privredni po- 
redak sa svojim svjetskim tržištem i sa još uvijek prevladavaju. 
ćim tržišnim odnosima u cijelome svijetu — a i dijelovi što iz 
toga revolucionarno izbijaju stoje još uvijek pod vladavinom 
kapitalističke heimarmene (Engels )*, jedva regulirane (a i tu 
regulirane u smislu održavanja vladavine kapitala) »ekonomske 
sudbine«. Ova se vladavina održava na svim područjima znanja 
— kako u ekonomiji tako i u znanostima o »vođenju čovjeka«, 
u teorijama prilagođavanja kao i u biologijskim obrazloženjima 
vladavine. »Vječna« priroda (ma kako ona i bila »promjenljiva«) 
nalazi se za »objektivnu znanost« unaprijed u skladu s kapitalis- 
tičkim nastojanjima; proizvodnja građanske forme društva bila 
je dakako oduvijek imanentna svrha prirode. Ne bogom htjeti, 
nego »prirodni« poredak svijeta bio je dakako oduvijek taj, 
koji je težio vladavini buržoazije. 


No upravo zato može kapitalizam svladati i integrirati svaku 
obnovu koja se nadaje kao »prirodna«. Oko svakog se novog im- 
pulsa tako dugo teorijski i praktički petlja, dok on ne postane 
dovoljno »prirodan«, da bi se prihvatio. (I baš je zato za kapita- 
lizam to tako bezazlen poduhvat, ako se unutar njega izgrađuju 
neke »alternativne ćelije«.) Tako je bilo s novom »velikom fa- 
milijom«, koja je htjela prakticirati solidarnost, no koja je na 
više mjesta završila vrlo prozaično u jednoj zajednici vladavine 


2) »Stari svijet stajao je pod vladavinom fatuma, heimarmene, neot- 
klonjive tajne sudbine. . . neshvatljiva Svesila, koja je poništavala svo 
ljudsko htijenje i nastojanje, svo ljudsko činjenje vodila sasvim drugim 
rezultatima nego što su oni oko kojih se nastojalo. . . koju se nakon toga 
nazvalo providnošću, Božjom voljom itd. . . . Sudbina, providnost — to 
znamo sada — jesu privredni uvjeti pod kojima se proizvodi i razmje- 
njuje a ovi se danas sabiru u svjetskom tržištu.« Engels, Die amerikani- 
sche Prasidentenwahl, MEW, 334. 

i konzuma, ali dosada nikada nije mogla ugroziti građansku ma- 
lu porodicu. Pri tome je njena izlazišna ideja naskroz racionalna 
—ipak odnosi, ti nisu takovi: vladajući odnosi, koji nalaze puta 
i u takav rezervat, jesu građanski. Iako se dakle mala familija 
nalazi u dubokoj krizi i ponekad poput more tišti individuue, u- 
nutar građanskog poretka nema nikakvog trajnog izlaza. I u re- 
zervatu čovjeka susreću ista osnovna pravila. Solidarnost je tu 
moguća samo u njenoj negativnoj formi a nipošto kao nova for- 
ma života. Kada to jednom odvede do smanjivanja takvog pokre- 
ta, ostatak se integrira s obrazloženjem, da nije »vječna vjernost«. 
nego da je vječni skok u stranu »prirodan« i »normalan«; prije 
slavljena »vjernost« postaje toleriranim posebnim ponašanjem. 
Tako je bilo i sa svim tim »novim načinima života«: hipiji, un- 
derground. Čak i »subkultura droga« bila je prihvaćena kao 
rezervat za »životno nesposobne« i one koji stoje po strani, u 
tišini uspoređena sa zonom umiranja na rubu ptičjih naselja, 
kao »doduše žalosno, ali ipak nepromjenjivo tako«. 

Teorija stoji dakle nasuprot trulećem kasnograđanskom svi- 
jetu: nasuprot kolosu kao cjelini. Ona ga dandanas može gotovo 
samo prepoznati i ona ga je dovoljno spoznala. Snage od kojih 
će on umrijeti još su upojedinjene i raspršene. Momentana zadaća 
teorije sastoji se u dovršenju njene slike: dok zbiljnost ostaje 
takova, teorija jedva da može dospjeti do načelno novih spoz- 
naja. Teorija se mora istom ozbiljiti. No iz toga proizlazi novi 
položaj, u kojem se teorija izlaže opasnosti, da u svom nastoja- 
nju oko novih spoznaja bude Sdaja onim prividno-novim i 
time se izrodi u puku prividnu tvorbu. U fantom, u strašilo za 
ptice u rezervatu za takozvane »mislioce«. 

Borba teorije protiv njenog objekta — građanskog svijeta — 
ne može za dulji rok napredovati »samo-teorijski« (Marx). Po- 
trebno je njeno ozbiljenje. I ja se čvrsto nadam, da mi njemu 
idemo ususret. 


Preveo B. D. 


27 


DA LI JE GRAĐANSKO DRUŠTVO NAŠA SUDBINA 
Aleksa Buha 


Sarajevo 


Bit modernog građanskog društva izriče onaj princip koji je 
princip novog vijeka. On se, slijedeći Hegela — a Hegel je uz Mar- 
xa najdublje promislio građansko društvo sa stanovišta koje nas 
ovdje interesuje: sa stanovišta mogućnosti ljudske emancipacije 
— može u prvom približavanju odrediti kao »Pravo posebnosti su- 
Vaeka se pokaže zadovoljeniji ili, što je isto, pravo subjektivne 
slobode. . . «, kako stoji u $ -24. Filozofije prava! ili kao »besko- 
načno pravo subjektovo da on u svojoj djelatnosti i radu sebe 
samoga nalazi zadovoljenoga« — kako Hegel još decidiranije 
kaže u Filozofiji istorije.* 

U daljem određivanju treba uzeti u obzir njegova tri mo- 
menta, onako kako ih je Hegel opisao u već pomenutoj Filozo- 
fiji prava. Prvo i izgleda odlučno, to je sistem potreba preko ko- 
ga pojedinac ulazi u građansko društvo, u proizvodnju materi- 
jalnog života: u proizvodnju u užem smislu, u raspodjelu i u 
potrošnju, — u sistem opšte zavisnosti. Nadalje, to je pravosu- 
đe koje štiti privatno vlasništvo, onaj elemenat u kome se, po 
Hegelu, realizuje, bar u prvim koracima, već pomenuta sloboda 
subjekta. Konačno, to je policija i korporacije, koje brinu »oko 
posebnog interesa kao zajedničkog«, — i ovdje se krug zatvara. 

. Nisu potrebni veliki argumenti da bi se uvidjelo da ova glo- 
balna slika novovjekovnog građanskog društva jeste, mutatis 
mutandis, i slika savremenog društva, konkretnije onih društa- 
va koja imamo na umu kad govorimo o građanskom društvu: 


. D Filozofija prava, na koju se Pride oslanja ovo izvođenje, biće 
citirana prema prevodu Danka Grlića. Upor. G.W.F. Hegel: Osnovne crte 
filozofije prava, Veselin Masleša, Sarajevo, 1964. 

2) Upor. Hegel: Filozofija povijesti, Naprijed, Zagreb 1966. str. 28. , 
3) Ovdje nije potrebno ulaziti u razlike između građanina i buržuja 
budući da atributi prvog izrastaju na atributima la iga Razlike su za 
načelno razmatranje, kakvo je ovo, sporadične prirode. 

dakle evropskih i evropejiziranih društava. Njoj samo treba do- 
dati onaj momenat, zapravo još ga izričitije ponoviti, u kom to 
društvo, kao neprikosnovenom en postiže svoju mjeru i is- 
tinu. Riječ je o državi kao »zbilji običajonosne ideje«, realizo- 
vanog prava subjekta na slobodu koje tek ovdje dospijeva do 
bijelog usijanja — kako danas ponavljaju svi savremeni držav- 
nici neuporedivo žešće od Hegela. Uprkos tome, lako uviđamo 
da na ovom tlu — na tlu građanskog društva i države — ni da- 
nas kao ni prije 150 godina ne caruju manje aporije, protivrječ- 
nosti i antinomije na način kako ih je sagledao Hegel i poslije 
njega, i zahvaljujući njemu, Marx; prvi baš u knjizi koja slovi 
kao najveće zatvaranje očiju pred njima i kao definitivan pakt 
sa reakcijom, drugi, u opoziciji prema prvome sve dokazujući da 
ovaj nema pravo, a istovremeno sve više i sam priznajući da 
aporije, protivrječnosti i antinomije našeg života nisu stvar 
koja se jednom zauvijek može iz njega odstraniti. Dovoljno je 
2. nOSetaa prisjetiti se samo završenih radova trećeg toma Kapi- 
tala. 

Tako prisustvujemo veoma čudnom paradoksu kod Hegela. 
Naspram više nego pozitivne slike građanskog društva, naspram 
realizovane slobode u pravnim zakonima što po svojoj savrše- 
nosti i djelotvornosti ima da nadmaše prirodne zakone, budući 
da su slobodno djelo čovjekovog uma: on ih je izglasao, on im 
se dobrovoljno pokorava, — naspram te veoma svijetle slike, 
u njenoj sjenci prebiva više nego tamna i više nego negativna 
slika istog tog društva i države. Jer, primjena prava ne samo da 
se odvija uz pomoć moralnih, pravnih, političkih etc. instituci- 
je nego ona svoje ishodište i kao svoj rezultat ima razdvojenost, 
nejednakost, eksploataciju, bijedu, siromaštvo, neslobodu etc. Svi 
oni nisu epifenomen te primjene već uslov i način na koji se gra- 
đansko društvo reprodukuje, kako je to pokazao Adorno u svo- 
jim studijama o Hegelu. 

Koja vizija svijeta i života i koja metoda stoji onda u osnovi 
misli koja bi htjela da spoji i pomiri ono što ostaje antinomija ne 
samo za razum — koga Hegel zbog nemoći da jedinstvo misli u 
razlikama optužuje da ostaje kod apstraktnog identiteta, — ne- 
go i za um ukoliko neće da iznevjeri samog sebe i da, kao u He- 
gelovoj filozofiji, pribjegne samom sebi kao najvećoj i pravoj 
zbilji? Šta je um ponukalo da se odrekne svoje najveće ambici- 
je da pokaže i uspostavi umnost svijeta? 

Toj viziji svijeta i života stoji u osnovi kategorija s naka 
teta, zapravo evropska interpretacija njene biti kao iskonski po- 
zitivne, interpretacija koju nalazimo u Bibliji, u Marxa (čovjek 
je morao biti degradiran na proletera da bi poduzeo put u ko- 
munizam), u Hegela (bitak i ništa su isto) etc. Metoda kojom 
se poima i izlaže ta vizija je naravno dijalektička i ona je nje- 
na slika i prilika. U Hegela to nije bilo kakva dijalektika, nego 
takva trukiija zbivanja, takav pokretački princip pojma koji 
ne samo da razrješava nego i proizvodi nova osposobljivanja, 
bilo da je riječ o predmetu ili pak o postavci; on je zove višom 
dijalektikom. »Viša je dijalektika pojma da se određenje ne pro- 

izvede i shvati prosto kao granica i suprotnost nego da se iz 
njega proizvede i shvati pozitivni sadržaj i rezultat, po čemu 
je ona jedino razvoj i imanentno napredovanje. Ta dijalektika, 
onda, nije spoljašnji čin subjektivnog mišljenja, nego vlastita du- 
ša sadržaja, koja organski tjera svoje grane i plodove«. (Isto 
3h)e 

: Namjerno je Hegel ovdje nadugo citiran kako bi se predu- 
predilo shvatanje (negativnih) određenja građanskog društva 
kao njegovih faktičkih granica (»prosto kao granica i suprot- 
ma Ei jer na ovim negativnim određenjima se i zasnivaju pred- 
viđanja i zahtjevi za njegovim krajem. Time je ujedno anticipi- 
ran i rezultat našeg izvođenja: građansko društvo nema svojih 
imanentnih granica koje bi dovele do faktičnog kraja njegovog 
trajanja, pošto je sposobno, po svom ustrojstvu, da iz same gra- 
nice, iz same suprotnosti proizvode i pozitivan sadržaj, i dakle 
ono u ime čega se i traži njegov kraj. Ono zaskače sve akcije 
ljudi, okrenute protiv njega, nudeći im iz svojih njedara ono 
radi čega su bili podigli ruku na njega. Ova igra skrivalice potra- 
jaće toliko dugo dok budu trajali sadašnji motivi i način našeg 
Života, prije svega privrednog života, koji je ipak predominan- 
tan njegov oblik. A oni su i na Istoku i na Zapadu isti ili su raz- 
like u svakom slučaju takve da se u načelnoj analizi mogu sta- 
viti u zagrade. Pokazuje se, dolaskom socijalizma neuporedivo 
plastičnije, da građanski način proizvodnje života nije vezan uz 
građansku (kapitalističku) klasu. On kao zbivanje čiji je condi- 
tio sine qua non razdvojenost, nejednakost, bijeda, i neslobo- 
da etc., čiji je spiritus movens materijalni interes, traje i nakon 
nestanka kapitalističke klase. Naša predviđanja mimo onog do 
čega dopire naše iskustvo bila bi stvar nagađanja, te dakle neoz- 
biljna rabota. 

Pogledajmo sada malo podrobnije Hegelovu sliku građanskog 
društva te u direktnoj vezi s njom (i tamo gdje se ona tekstual- 
no ne može lako posvjedočiti) Marxovu viziju socijalističkog 
društva u čijoj definiciji su preuzeti, a mi znamo da oni i fak- 
tički postoje, sva tri momenta građanskog društva. Neka nji- 
hova svojstva su naravno modifikovana, dodata su naravno i 
neka nova, ali se prvobitni original lako raspoznaje. Ta slika 


4) Sve bi ipak bilo jednostavnije kad jednom postignuto pozitivno ne 
bi sa svoje strane bilo ponovo uvlačeno u višu dijalektiku pojma. Jed.- 
nom doveden do pozitivnosti, neki proces-kretanje, neka stvar, pogotovu 
ljudska stvar već se sutradan preobraća u svoju suprotnost. Goethe bi 
rekao: jučerašnje dobročinstvo postaje muka današnjice. Ova se strana 
dijalektike gotovo redovno zanemaruje, mada tegoba i tragičnost ljud- 
skog života dobrim dijelom vuku korijen iz nemogućnosti da se duže i 
do kraja optira za bilo koju soluciju. Ne postoji nikad potpuna i jedno- 
značna izvjesnost naših čina u svijetu. Umijeće života i posebno umije- 
će politike sastoji se upravo u tom da se na vrijeme raspozna pozitivno 
u negativnom i negativno u pozitivnom i da im se kaže da ili ne. Čini 
se da je Marx imao na umu ovu strukturu zbivanja kad je specifično 
obilježje socijalističke revolucije viido u samokritici. Neka ova proble- 
matika ovog puta bude samo naznačena. 

vrvi od aporija, protivrječnosti i antinomija, — konstatacija ko- 
ja inače vrijedi za cjelokupno područje objektivnog duha. Ovdje, 
na tlu građanskog društva, one se slijevaju kako iz područja 
prirodnog prava i moraliteta tako i iz porodice i države. I one 
se i na nivou ove posljednje instance, na nivou države — kamo 
opet otječu — razrješavaju i prevladavaju, čak i unutar Hegelo- 
vog koncepta, samo do izvjesne mjere pa bi se Hegelovoj dija- 
lektici države moglo predbaciti ono što on predbacuje Plato- 
novoj dijalektici: da ostaje apstraktno negativna, ili pak ono 
što predbacuje dijalektici grčkih skeptika: da ostaje u znaku 
protivrječnosti. Njegova je dijalektika, uza sve to, i ono što 
predbacuje modernom poimanju dijalektike polovično približa- 
A istini. Izgleda da su to i jedino prava određenja dija- 
ektike. 


Protivrječnosti, prividne ili stvarne, i antinomije iskrsava- 
ju već u prvim koracima u pohodu subjekta na pravo na slo- 
odu. Koncipirajući čovjeka prevashodno kao duhovno biće, tj. 
kao subjektivitet koji svoju zbilju proizvodi iz sebe samoga 
kao svoju »drugu prirodu« — jer samo takav subjekt može ima- 
ti slobodu kao svoju supstanciju, slobodnu volju kao ishodište 
prava — Hegel naravno najprije opisuje »drugu prirodu«. Put 
vodi preko opisa »prve prirode«. On je ovu, svu sazdanu od pri- 
rodne neposredne određenosti, svu zapalu u partikularitet nago- 
na, strasti, mnijenja, požude, osjećaja etc., svu dakle utonulu u 
slučajnost, interpretirao tako što ju je predstavio, kao ipak na- 
topljenu umom Ovo shvatanje dolazi osobito dobro do riječi 
u Filogofiji prava, u interprtaciji nagona kao »umnog sistema 
voljnih određenja«, i čak kao izvorišta i garancije umnosti: is- 
konska snaga nagona stoji u osnovi umnosti i to kao nagon za 
moralitetom, za vlasništvom, pravom, za spolnom ljubavi, čak za 
državom — nedostaje samo nagon za građanskim društvom, ako 
on nije taj koji ih sve utemeljuje. Nedovoljno je isticana ova 
Hegelova antropološka misao koji hoće da pokaže kako sama 
priroda kroz čovjeka progovara jezikom istorije i obrnuto. Po- 
sebno je to vidljivo na liku koji nagoni poprimaju u ovom 
kontekstu: kao dužnosti. Ali put privođenja nagona općenito- 
sti, jezik istorije, nije dat na bogomdan način. To je put obra- 
zovanja, koje ne samo da je »težak rad« (otuda, veli Hegel, 
nenaklonost prema njemu), nego je ono, jedanput već steče- 
no, nestabilan i nepouzdan elemenat, nesigurna skrama izvjes- 
nosti na vulkanu sirovosti, varvarstva, neposrednosti, požude, 
taštine, proizvoljnosti, mnijenja etc. Sloboda subjekta doži- 
vljava u ovoj tački jednu od prvih havarija, od kojih se nika- 
da neće moći osloboditi. 


Drugu ariki doživljava tik pored ove. Naime, kad se bit 
čovjeka odredi kao duh koji svoj predmet, sadržaj i svrhu 
ima u sebi, onda ih samosvijest mora pokazati i kao nešto op- 


5) Upor. Hegel: Filozofija povijesti, str. 14. 

šte. Ona to može samo kao mišljenje koje »u volji postiže svoj 
cilj«. I nakon što je sebe, preko volje, inaugurisala kao bit i 
time odvojila od slučajnog i neistinitog, samosvijest, slobodna 
umna volja može sebe uzeti kao princip (apstraktnog) prava, 
moraliteta i običajnosti. Ona to može biti ako nije samo po 
sebi nego i za sebe. I ona do ovog stanja prevaljuje dugačak 
put: drugobitak (apstraktno pravo), povratak u sebe (mora- 
litet) i konačno jedinstvo i prava istina ovih dvaju momenata 
(običajnost). Do »jedinstva i istine« stiže se veoma mukotrp- 
no, a povrh toga, i to je odlučujuće, u samom području obi- 
čajnosti obitava se po cijenu razdvajanja: porodicu i građan- 
sko društvo takođe razdiru suprotnosti i izgleda da je tek u 
državi samosvijest — kao posebna volja čija se sloboda sa- 
stoji u tome da je postala opšta objektivna volja i obrnuto da 
su zakoni države postali njeni zakoni — našla svoj mir. Evo 
redova u kojima Hegel govori o tom jedinstvu: »Princip mo- 
dernih država ima tu nečuvenu snagu i dubinu da daje da se 
princip subjektiviteta dovrši do samostalnog ekstrema osobne 
posebnosti, a istovremeno može ga vratiti u supstancijalno 
jedinstvo i da tako u njemu održi samo to jedinstvo«. (8 260.). 
Nečuvena snaga nije se, međutim, češće oglašavala u činima 
modernih država. I za Hegela samog ova je tvrdnja samo ne- 
ophodan predah prije no što 'i mislima o državi počnu krsta- 
riti uvidi o nejedinstvu i pocijepanosti svijeta i života — iste 
one misli kojima se govori o građanskom društvu, a koje bi 
ovdje po prirodi stvari imale da iščeznu. Na kraju knjige to 
se i otvoreno objelodanjuje, jer se država, ne mogavši izdrža- 
ti u sebi suprotnosti, razrješava u svjetsku istoriju. To je tri- 
umf građanskog društva vis a vis države, presuda njegova nad 
niom, u kojoj se izriče da ni država ne može biti bitno druga- 
čija od onog što drži na okupu. On je najavljen već na početku 
Filozofije prava, u Predgovoru koji je, kao svaki dobar pred- 
govor, ujedno i pogovor: Hegel unaprijed pogovara samom se- 
bi za sve ono što će poslije toga doći, tvrdeći da je mir sa 
zbiljom koji pribavlja spoznaja topliji od mira koji je moguće po- 
stići na području objektivnog (praktičnog) duha — na podru- 
čju građanskog društva i države, prije svega. Duh ne može 
naći konačno utočište i zavičaj na području koje je ipak ne- 
duhovno, neduhovno bar u apsolutnom smislu; takvo utočište 
može biti jedino područje apsolutnog duha. 


Ali tragedija duha (čovjeka) ne proistječe samo iz nužde 
opredmećivanja. Ona se začinje u njemu samom. »Duh ima svo- 
ju zbiljnost samo po tome što sebe u sebi samome razdvaja . . .« 
kaže Hegel u onom dijelu svojih izvođenja u kom je opis tog 
razdvajanja već odmakao. (Isto, S 187). Izlaganje razdvajanja 
kao imanentnog principa duha počinje naime na području ap- 
straktnog prava. Tu sloboda subjektiviteta, slobodna volja, čov- 
jek kao duh doživljava novu havariju kojoj se čovjek, sudeći po 
našem iskustvu, nikad neće moći odrvati, što ne znači da se njene 
posljedice ne mogu ublažavati. Riječ je o funkciji prava privat- 
nog vlasništva unutar slobode subjekta. U njemu se ona takoreći 

materijalizira i u ovoj sferi je sloboda duha proporcionalna ve- 
ličini vlasništva. I tu je početak gotovo začaranog kruga. Jer to 
pravo slobodne volje realizuje se s jedne strane ji nepravo, s 
druge strane u njemu je početak novovjekovne metafizike svemo- 
ći subjektiviteta koja se pokazuje ne samo kao individualna ne- 
go i kao kolektivna nemoć ljudi spram te moći. U pravu slobodne 
volje da sebe »stavi u stvari«, u činjenici da najprije u vlasništvu 
bivam sebi predmetan i bivam zbiljska slobodna volja sadržana 
je nužnost razdvajanja koje onda najčešće izlazi na negaciju slv- 
bode. Jer, ako se vlasništvo pokazuje kao prvo prostranstvo 
slobode, ako je stanovište vlasništva »bitna svrha za sebe«, on- 
da je sloboda već ovdje nesloboda. Tlo posjeda-vlasništva je 
tlo nejednakosti, budući da je razdioba posjeda koju Hegel zati- 
če u građanskom društvu — i prihvata kao prirodnu, slobodnu, 
umnu etc. — nejednaka. Nikako ne može biti samo po sebi ra- 
zumljivo da se slučajnost vremenski prvog zaposjedanja uzme 
kao uman princip razdiobe i gotovo je nepojmljivo kako je mi- 
slilac Hegelova formata mogao da ovako životno relevantnu sfe- 
ru prepusti na milost i nemilost slučajnosti, fizičke snage, masi- 
lja, ubistva, lukavosti, dovitljivosti, mada su njegova objašnjenja 
ne bez ubjedljivosti, ako se ostane na stanovištu apsolutne slo- 
bode: zaposjesti se može samo ono što još nema vlasnika, u pro- 
tivnom se udara na slobodu drugoga. Ni drugi Hegelov argument, 
da je u ovoj razdiobi riječ naprosto o prirodnoj stvari te da sto- 
ga ne može biti govora o pravednosti ili nepravednosti, jer pri- 
roda kao neslobodna stoji izvan razlikovanja pravednog i nepra- 
vednog, nije nikako bez osnova. Štaviše, u njemu je na još dub- 
lji način pokazana antinomičnost ljudske situacije, što će se oso- 
bito moći vidjeti kad budemo govorili o tzv. subjektivnom obli- 
ku vlasništva. A s vlasništvom, bilo da je u pitanju njegov tzv. 
objektivni oblik (zemljište i kapital), bilo pak da je u pitanju 
njegov tzv. subjektivni oblik (radna snaga) jest tako zato što u 
njegovu »funkcionisanju«, po vječnom zakonu ljudskog bitisa- 
nja, dolazi do inverzije u kojoj bitne svrhe za sebe postaju us- 
lov opstanka, sredstvo egzistenciie, vlastita suprotnost. Tu inver- 
ziju nameću čudnovata logika života po kojoj su potrebe ipak 
ono prvotno. 


Istini za volju, treba istaći da Hegel takođe traži da svi ljudi 
imaju ono čime bi podmirili potrebe, ali ni nakon diferencira- 
nja sredstava za zadovoljenje potreba i vlasništva kao »bitne 
svrhe za sebe« nije apsolviran problem: kako sve volje mogu 
biti slobodne, ako nemaju vlasništva kao jednog od relevantnih 
oblika postojanja. U čuvenim paragrafima o građanskom dru- 
štvu on je sam pokazao da neimanje objektivnog oblika vlasni- 
štva može preći u nedostatak sredstava za život: u izobilje na 
jednoj strani i siromaštvo i bijedu na drugoj strani. Koliko je taj 
problem i u njegovim očima ne samo antinomičan nego i dra- 
stičan, pokazuje to da Hegel, uz apel na sveopšte pripreme, uvo- 
di, u cilju njegovog ublažavanja, opet moralitet, dakle ono sta- 
novište koje je već bilo apsolvirano kao stanovište izolovane 

individue, te stoga kao stanovište koje je nedovoljno i nedo- 
stojno građanina. (58 242 i 267.). 

Milosrđe, međutim, ostaje to što jeste, slučajna i pojedinač- 
na pomoć. I mada može postati moralna dužnost i uronjeno u 
korporaciju, neutralizovati oporu aromu milostinje, ono s jed- 
ne strane znači povredu onoga koji ga prima u njegovom ljud- 
skom dostojanstvu, s druge strane ono znači direktan atak na 
princip građanskog društva po kome čovjek može biti njegov 
punopravan član samo ukoliko je radni čovjek. 


Na ovoj tački građansko društvo dolazi u situaciju, koju na 
prvi pogled ne može razriješiti nikakva unutarnja dijalektika, 
jer čudna dijalektika njegova dovodi porast siromaštva u direk- 
tnu vezu sa mogućnošću koncentracije bogatstva u malo ruku. U 
daljnjem svom djelovanju ona dovodi do gotovo perverzne situ- 
acije: ukidanje siromaštva bilo povećanjem nameta na bogate, 
bilo otvaranjem javnih radova za siromašne ne može poći za 
rukom. U prvom slučaju bi jedan dio društva bez rada dolazio 
do sredstava za život, što bi protivrječilo častii dostojanstvu gra- 
đana, koji su to, da ponovimo, time što su radnici, u drugom 
slučaju bi došlo do hiperprodukcije (Marx) koja bi značila sa- 
mo višu krizu jer se zlo i sastojalo u nedostatku potrošača. Ta- 
ko ni pri obilju bogatstva ovo društvo nije dovoljno bogato da 
riješi siromaštvo. Vrhunac do koga se dospijeva, ako razvitak 
teče nesmetano, jeste uvećavanje bogatstva, dokolice i lakog 
dobitka koje proizlazi iz uopštavanja veza među ljudima da bi 
zadovoljili potrebe i iz uopćavanja načina proizvodnje, na jednoj 
strani, i uvećavanje apstraktnog rada i svega što ide s njim, tj. 
lišavanje njegovih nosilaca duhovnih dostignuća građanskog 
društva, na drugoj strani. 


Ali i ove protivrječnosti građansko društvo razrješava na 
građanski način, mada na prvi pogled izgleda da je proizvodnja 
pozitivnosti iz negativnosti ovdje stigla do kraja svojih moguć- 
nosti." Naime intervencija države kao spoljašnje instance ipak 


6) Marx je predviđao da će relativan pad profitne stope značiti gra- 
nicu građanskog društva i dovesti do definitivnog rješenja između rada 
i kapitala. Ona, naime, kao osnovni spiritus movens kapitalističke pro- 
izvodnje relativno pada uslijed promjene odnosa između konstantnog i 
varijabilnog dijela kapitala u korist prvog. »Ovo relativno opadanje pro- 
mjenljivog sastavnog dijela kapitala, koje se ubrzava s rastenjem cjelo- 
kupnog kapitala i ubrzava brže od toga rastenja, predstavlja se na dru- 
goj strani tako kao da se, obratno, apsolutni porast radničkog stanovni- 
štva vrši stalno brže nego porast promjenljivog kapitala, ili sredstava za 
zapošljavanje toga stanovništva«. Kapitalistička akumulacija, naprotiv, 
stalno proizvodi, i to razmjerno svojoj energiji i svome opsegu, rela- 
tivnu prenaseljenost radnika, tj. za srednje potrebe oplođivanja kapitala 
prekobrojno i zbog toga suvišno radničko stanovništvo.« I dalje: »Ali što 
je ova rezervna armija veća u odnosu prema aktivnoj radničkoj armiji, 
lo više raste masa konsolidiranog suvišnog stanovništva, čija bijeda sto- 
Ji u obrnutom razmjeru prema mukama njegova rada. Naposljetku, što 
je veći uboški sloj radničke klase i industrijska rezervna armija, to je 
veći službeno priznati pauperizam. Ovo je apsolutni, opći zakon kapita- 

je intervencija države građanskog društva i samo je formalno 
gledano intervencija spolja. Isto tako činjenica da se ta inter- 
vencija usmjerava prema vani ništa ne oduzima od građanskog 
karaktera razrješavanja protivrječnosti. Prepuštajući se nesigur- 
nom elementu tečnosti — prekomorskoj trgovini, u stvari kolo- 
nizaciji i ekstraprofitu, rečeno u marksističkoj terminologiji, -— 
građansko društvo samo produžava svoj put univerzalizacije. Do- 
vršena univerzalizacija znači kraj mogućnosti da se kolonizaci- 
jom prevladava spomenuta antinomija, a brži priraštaj stanov- 
ništva od porasta sredstava za proizvodnju razrješava se suda- 
rom nacija, ratnim katastrofama koje odnose višak stanovni- 
štva. Proces je nakon Hegela tekao paralelno: građansko se 
društvo nije ni univerzaliziralo, a već je praktikovalo ovaj drugi 
način »prevladavanja« svojih suprotnosti, u našem vijeku u ob- 
liku kakav ovaj mislilac nije mogao ni slutiti 

Tako se avantura slobode subjekta, zapravo njen predmetni, 
takoreći materijalni vid, koji je i za Hegela od prvorazredne 
važnosti, završava neuspjehom. Nesloboda, nejednakost, neprav- 
da izviru iz ovakve prirode vlasništva. I upravo je ovdje prilika 
da se sagleda sva važnost Marxova insistiranja na pitanju privat- 
nog vlasništva. Kad se komunistima predbacuje da hoće da uki- 
nu privatno vlasništvo (u njegovom objektivnom obliku), onda 
Marx odgovara da je ono u ovom obliku već ukinuto za jedan 
dio stanovništva, prije svega za industrijski proletarijat. I dalje, 
ako je Pe vlasništvo pretpostavka realizacije slobode, onda 
je taj dio društva eo ipso neslobodan. 


No pravilnija raspodjela ovog vlasništva nije stvar koju Marx 
zahtijeva. Nije to ne samo zbog toga što bi ona faktički bila ne- 
moguća, čak i uz permanentne korekture, nego zbog toga što bi 
takva razdioba protivrječila samoj ontološkoj strukturi moder- 
nog društva: potrebi koncentracije kako zemljoposjeda, tako i 
kapitala u svrhu veće proizvodnje. Nisu dakle slučajnost zaposje- 
danja (Hegel) i višak vrijednosti (Marx) kao momenti koji po- 
sjedničkoj klasi osiguravaju subzistenciju potreba bez rada i 
vlast nad zadovoljenjem potreba drugih od Marxa procjenjivani 
samo sa stanovišta njihove moralne neodrživosti nego i sa sta- 
novišta kočenja proizvodnje. 


lističke akumulacije. U svome ostvarivanju, ovaj zakon se kao i svi dru- 
gi zakoni modificira raznolikim okolnostima čija analiza ne spada ova- 
mo.« (Marx: Kapital I, Kultura Zagreb, 1947. str. 559 i 573.) 


7) Nedovoljno je isticana ova kardinalna Marxova spoznaja: vlasni- 
štvo je prije svega funkcija razvitka proizvodnih snaga. Proizvodne sna- 
ge su te koje zahtijevaju ukidanje objektivnog oblika privatnog vlasni- 
štva, a samim tim i veću jednakost među ljudima. U pogledu dalje sud- 
bine ovog oblika vlasništva Marx kaže: »Kapitalistički način prisvajanja, 
koji proizlazi iz kapitalističkog načina proizvodnje, dakle kapitalističko 
privatno vlasništvo jest prva negacija individualnog privatnog vlasništva 
zasnovanog na vlastitom radu. Ali nužnošću takvog prirodnog procesa 
kapitalistička proizvodnja rađa svoju vlastitu negaciju. To je negacija 
negacije. Ona ne uspostavlja iznova radnikovo privatno vlasništvo, ali 
uspostavlja individualno vlasništvo na osnovi tekovina kapitalističke ere: 

Ipak kapital i zemljišno vlasništvo kao objektivni oblici vla- 
sništva (Marx u Gotskom programu upozorava da je ne sa- 
mo rad već i priroda izvor bogatstva) ostaju i za Marxa us- 
ko povezani sa mogućnošću slobode. Ona, sloboda, se kod 
Marxa zagovara, s obzirom na ovaj oblik vlasništva kao za- 
jedničko vlasništvo nad sredstvima za proizvodnju. Kolektiv- 
no vlasništvo je samo univerzalna forma privatnog vlasništva, 
— ali ne samo to. To je ujedno obrat nakon koga tzv. sub- 
jektivni oblik privatnog vlasništva — radna snaga — popri- 
ma ulogu koju je ranije igralo tzv. objektivno vlasništvo s obzi- 
rom na slobodu subjekta. Jer, u kolektivnom vlasništvu ustvari 
i ne može više biti riječi o vlasništvu s onim atributima koje mu 
Hegel pripisuje — što je svačije to je ničije, veli naša narodna 
poslovica. To određenje vlasništva kao predmetnosti ljudske slo- 
bode Marx takođe zadržava, ali ga prenosi gotovo isključivo na 
njegov subjektivni oblik. Radna snaga stoji tamo gdje je u He- 
gela stajao objektivni oblik vlasništva: ona je relevantno odre- 
đenje ljudske slobode, i po jednoj struji unutar njegovog mišlje- 
nja jedino područje njene realizacije. Rad kao trošenje radne 
snage imao bi da bude tlo ljudske slobode. 


Treba istaknuti da je to on bio i u Hegela za one staleže koji 
nisu zadovoljavali potrebe na osnovu posjedovanja velikog bo- 
gatstva. Na primjeru rada frapantno se pokazuje ambivalentan 
karakter vlasništva, čim iz svrhe za sebe postane uslov egzisten- 
cije. Hegel je pokazao da rad kao uslov egzistencije ima pozitivnu 
funkciju u teorijskom i praktičnom obrazovanju. Uopštavanje i 
objektiviziranje rada dovodi, međutim, do apstraktnosti: po- 
djela rada dovodi do zavisnosti i sve veće nužnosti. Ali u svemu 
tome ponovo iskrsava pozitivan momenat, budući da apstrakt- 
nost rada sadržava mogućnost da čovjek odstupi od rada i da 
svoje snage počne praktikovati ne više kao rad (dakle kao sred- 
stvo za egzistenciju) nego kao svrhe za sebe. Marxove analize 
rada veoma su slične ovim Hegelovim. Četverostruko ili trostru- 
ko otuđenje rada, razlikovanje rada i proizvodnje kreću se na 
ovoj liniji. Čak je i izlaz, ovdje automacija tamo mehanizacija, 
isti. 

Ipak, razmotrimo bliže Marxove analize radne snage kao do- 
minantnog oblika vlasništva u njegovoj funkciji predmetnosti 
slobode. Radna snaga u svojim uradcima postaje gotovo isklju- 
čivi vid čovjekove društvene promocije, a po jednoj struju unu- 
tar Marxovog mišljenja i jedino pravo polje ljudske slobode. 
Svi ljudi su prije svega radnici i ovom postavkom Marx radikal- 
no domišlja građansko društvo kao Mano društvo, kao društvo 


na osnovi kooperacije i zajedničkog posjeda zemlje i sredstava za proi 
izvodnju koja je proizveo sam rad«. (Marx: Kapital I, str. 684). Paradok- 
salno je da 150 godina kasnije građanska sociologija nesumnjivu nemo- 
ralnost kapitalističkog privatnog vlasništva opravdava većom proizvod: 
nošću koju donosi ovaj oblik vlasništva. Upor. Napr. Raymond Aron: 
El lecons sur la socićtć industrielle, Gallimard, Paris, 1962. str. 117 
idr. 

u kome je rad prevashodna zbilja ljudske slobode. Svi su ljudi 
po tome ljudi što su radnici, što zarađuju za svoj život, a na- 
građivanje prema radu jeste jedini kriterij subzistencije potreba 
života. Na prvi pogled se čini da su ljudi tim obratom u obliku 
vlasništva konačno izjednačeni i konačno ima da zavlada prav- 
da: jer svi imaju jednako vlasništvo — radnu snagu — i nisu 
više prepušteni hiru prirode. Ali to se tako samo na prvi pogled 
čini. Prirodna proizvoljnost se, naime, vraća na mala vrata, po- 
što je radna snaga, kao prirodna tvorevina na prvom mjestu, i 
kvalitativno i kvantitativno »razdijeljena« na prirodan način, da- 
kle slučajno, proizvoljno, nejednako, pa se ljudska sloboda od- 
mah i ovdje spotiče o nepravdu i nejednakost. To je ona gra- 
đanska, antinomija koja, doduše nešto modifikovana, traje i u so- 
cijalističkom društvu. O njoj Marx govori u Kritici Gotskog pro- 
grama identifikujući nagrađivanje prema radu kao buržoaski 
princip, a na njemu bazirano pravo kao bužoasko pravo, to jest 
kao nepravo, »jednako pravo kao nejednako pravo za nejednak 
rad«. Marx je suprotne pokušaje, da se nasilno ukine i ova raz- 
lika u vlasništvu, da se apstrahuje od prirodnih razlika, talena- 
ta i sposobnosti odbio kao primitivni komunizam i kao mjeru 
koja bi odvela ispod nivoa modernog građanskog društva. No, 
PPNISIČRCJ socijalističkog društva ne prestaje na ovoj tač- 
i. 

Sam rad kao opredmećivanje radne snage i, kao što je poka- 
zano, kao univerzalni i jedino relevantni oblik vlasništva u ko- 
me slobodna volja može sebe realizovati, sve je prije nego slobo- 
dan. U ranim spisima Marx je izgleda otuđenje rada, a to je ta 
nesloboda, dovodio u direktnu vezu s objektivnim oblikom pri- 
vatnog vlasništva. Ali subjektivni oblik vlasništva, koji zapravo 
socijalističkom revolucijom postaje jedini oblik vlasništva, os- 
taje i nakon nje neslobodan. Nije trebalo čekati pobjedu socija- 
lističkih revolucija, da bi se to uvidjelo. I sam Marx na kraju 
trećeg toma Kapitala sferu proizvodnje i u socijalističkom dru- 
štvu označava »carstvom nužnosti«. Ni nov oblik vlasništva ne 
pomaže da se razriješe suprotnosti koje su u stvari dublje od- 
njega i čiji je ono samo posljedica. (Kako se ovdje radi o načel- 
nom razmatranju, mogu se ostaviti po strani pitanja, koliko je 
kolektivno vlasništvo u socijalizmu doista to, te pitanje u kojoj 
je mjeri rad postao slobodniji). 


Naravno da bi konkretnija analiza morala da diferencira od 
jedne do druge socijalističke zemlje. Te suprotnosti izviru iz sa- 
me prirode proizvodnih snaga, iz uloge čovjeka u proizvodnji 
svog života, dakle iz takve konstelacije po kojoj smo čini se osu- 
đeni da se ne samo služimo proizvodnim snagama nego da im i 
služimo. Ovo drugo u većoj mjeri. Ni u Marxovoj viziji nema 
prave slobode na tlu praktičkog duha, tj. mu društva, 
tj. sistema potreba, tj. proizvodnje materijalnog života, u kojoj 
proizvodnja u užem smislu, razmjena i ni zatvaraju in- 
fernalni krug razlika, potčinjenosti, eksploatacije, nejednakosti, 
neslobode i nepravde, krug kome se može samo polovično dos- 
kočiti: skraćivanjem radnog dana s jedne strane, i racionalnim 

organiziranjem proizvodnje s druge strane. Dugački put koji 
prevaljuje ovaj mislilac od ukidanja objektivnog oblika vlasni- 
štva kao konačnog rješenja do upravo opisane spoznaje svjedo- 
či o prokletstvu uslova ljudske emancipacije. To je Primi pro- 
tiv građanskog društva koja završava priznanjem da se mnogi 
elementi njegove neljudskosti ne mogu odstraniti. Nade koje je 
Hegel gajio u vezi sa mehaniziranjem rada, a Marx ih drukčije 
izrekao u vezi sa pojavom automacije sve do naših dana ipak su 
nade. Sud nije preuranjen jer su one svoj vijek odživjele. 


U direktnoj vezi sa prirodom rada postoji još jedna instan- 
ca koja se ne može zaobići kad je riječ o ljudskoj slobodi. Radi 
se o državi. Prognozama o odumiranju države, koje ne presta- 
ju ni nakon faktičkog razvitka u socijalističkim zemljama,treba 
suprotstaviti Hegelov naoko trivijalan, a stvarno dubok uvid u 
bit modernog rada. Pored svojstva o kojima je bilo riječi moder- 
ni rad pokazuje i jedno svojstvo koje je od kapitalnog značaja 
po sudbinu države. On, kaže Hegel, zbog prepletenosti, u koju 
se zapada pomnogostručavanjem potreba i sredstava za njihovo 
zadovoljenje, dovodi ljude u situaciju u kojoj je nužna »opća 
predostrožnost i rukovođenje uslijed ovisnosti velikih industrij- 
skih grana o spoljašnjim okolnostima i dalekim kombinacija- 
ma, što ih u njihovoj povezanosti ne mogu sagledati individue 
koje su upućene i vezane uz onu sferu«, naime, uz sferu proiz- 
vodnje. (8 236). Ovim riječima možemo karakterisati i modernu 
situaciju čovjeka uz nadopunu da je ta prepletenost postala sa- 
mo komplikovanija, a s tim u vezi i uloga države veća. 


Ono na šta se još želi ovdje upozoriti kao na sličnost iz- 
među Heegeela i Marxa, koja usprkos različitim predznacima 
pred istim ili gotovo istim tezama često završava u identitetu, 
a s tim u vezi na, po mnogim momentima istu (građansku) 
strukturu modernog života, jeste njihova definitivna solucija 
za ljudsku slobodu. Hegelovo prebacivanje ljudskih napora 
oko apsolutne slobode sa područja praktičkog na područje 
apsolutnog duha može se bar globalno posvjedočiti i u Marxo- 
vu djelu, u najmanju ruku na jednom njegovu kraju. Ono 
što je tamo područje apsolutnog duha, to je ovdje područje 
kreativne dokolice. Razlika je samo u sadržini ovih područ- 
ja. U Hegela je čovjek koncipiran, na kraju krajeva, kao duho- 
vno biće i shodno tome on svoja posljednja određenja nalazi 
u “duhovnoj sferi. Kod Marxa pak radi se o konceptu čovjeka 
kao čulno-djelatnog bića, pa se i njegove ljudske snage, nje- 
gova sloboda ima da realizuje prevashodno na čulno-djelatan 
način. Izvjesno je da moderni čovjek više pribjegava prvoj so- 
luciji, makar ova bila dostupna samo u obliku koji je daleko 
od toga da liči Hegelovu originalu. . 

Sumirajmo: Toliko koliko privredni život čini predominan- 
tan oblik ljudskog života, toliko socijalističko društvo, po te- 
meljnoj strukturi PE zbivanja, jeste i mora biti građansko 
društvo. Pa kao što kapitalističko društvo nije moglo preko- 
račiti svojom imenentnom logikom svoje granice (građanske), 
tako ih neće moći prekoračiti ni socijalističko društvo — to 

građansko društvo bez kapitalističke klase. Ono te granice 
može prekoračiti i prekoračuje samo s onu stranu rada, a ta 
je strana očito naša lošija ljudska strana. Ta se strana može 
pojačavati poboljšavanjem uslova koje je Marx izrekao, i e- 
ventualnim obratom u motivima našeg življenja, kojem, me- 
đutim, ne stoji u osnovi dovoljno masovan bitak. No i prva 
mogućnost dovoljno je prostrana za ozbiljan ljudski angaž- 
man, a socijalistička teorija i praksa i u pretpostavkama sud- 
binske vezanosti našeg života za način zbivanja koji je ovdje 
označen kao građanski ima široko polje djelatnosti, ako sebe 
koncipiraju kao napor koji, ne okrečući ča aporijama, su- 
protnostima i antinomijama, radi na njihovu humanijem re- 
gulisanju. 


TEZE ZA JEDNU NOVU KRITIKU GRAĐANSKOG DRUŠTVA 


Džemal Sokolović 


Sarajevo 


Ma koliko izgledalo da je tema o biti i granicama građan- 
skog svijeta jedinstvena, ipak ona u stvari sadrži, istina među- 
sobno povezana, dva problema, dva pitanja: pitanje o biti gra- 
đanskog svijeta, dakle o tome po čemu on jest, i pitanje o gra- 
nicama tog svijeta, dakle o onome po čemu on sam uopšte jest 
jedna granica, tj. o onome unutar čega građanski svijet više nije 
to što jest. 

Prvo ćemo se zadovoljiti raspravom o drugom pitanju. 

Građansko društvo, ili preciznije kapitalizam kao njegov naj- 
razvijeniji oblik)! ako pretpostavimo da je Marxom apsolvira- 
na diskusija o njegovoj biti (iako ćemo se na nju kasnije vrati- 
1i), ima sebi svojstvenu logiku razvitka. U tom smislu i pitanje 
da li je kapitalizam vlastita granica ili je socijalizam njegova 
granica, u stvari implicira jedno temeljnije pitanje o nužnosti 
ukidanja kapitalizma kao njegovoj imanentnoj logici. Mi se 
opredjeljujemo za ovu pesimističniju alternativu. Prema tome, 
unapred pretpostavljamo da kapitalizam nosi u sebi moguć- 
nost samorazvića do neslućenih razmjera, te da je svako očeki- 
vanje samoukinuća kapitalizma u stvari fatalističko pomirenje 
sa njegovom eskalacijom. 

Upravo ovdje, kada granice kapitalizma smještamo izvan 
njega samog, uočavamo povezanost između u početku postavlje- 

pitanja. 

Zašto smo pretpostavili da građanskom društvu kapitalistič- 
kog tipa nije imanentno samoukinuće, tj. da se njegova granica 

azi ispred, dakle izvan njega? Da bismo potvrdili našu pret- 
postavku, samo se po sebi razumije, moramo odgovoriti na pi- 
tanje o njegovoj biti, tj. o onome po čemu je kapitalizmu svoj- 


. 1),Predrag Vranicki je s pravom u svom referatu »Građanski svijet 
i socijalizam« na ovogodišnjem zasjedanju Korčulanske ljetne škole na- 
pravio razliku između pojmova kapitalizam i građanski svijet. Svoje miš- 
ljenje o tim pojmovima iznosimo na narednim stranicama ovoga rada. 

stveno beskonačno samorazviće. Teorijske diskusije koje su o 
ovome vođene među marksističkim autorima na ase ovoga 
stoljeća* smatramo da nisu uzimale u obzir aspekte s kojih mi 
polazimo. 

Marx je na jednom mjestu u Nacrtima za kritiku političke 
ekonomije rekao da kapitalista nije zainteresovan za radnika ne- 
go za njegov rad. »Može li ga dati obaviti pomoću mašina, ili 
čak pomoću vode, vazduha tant mieux.«* Ova Marxova misao 
daje jedno novo značenje suštini kapitalizma. Kapitalizam, poku- 
šat ćemo izvući što je moguće preciznije neke implikacije ovoga 
stava, kao građansko društvo jeste personificirana eksploataci- 
ja jedne od strane druge klase. Kao takva ona se do sada jedino 
i manifestirala u svim poznatim formama kapitalističkog dru- 
štva. Ali, ona predstavlja samo manifestaciju jednog dubljeg, te- 
meljnijeg odnosa eksploatacije, eksploatacije rada od strane ka- 
pitala. Može li se eksploatacija rada obaviti bez radnika, reče 
Marx, utoliko bolje. A mi dodajemo: može li kapital eksploatira- 
ti radnika, dakle njegov rad, bez kapitaliste, tant mieux! I već 
smo stigli do našeg odgovora. Bit kapitalizma nije njegova klas- 
nost, klasni karakter njegove socijalne strukture, nego sam ka- 
pital. Štaviše, iz ovoga dalje slijedi da je tendencija, dakle sušti- 
na samog kapitala kao biti kapitalizma, da eksploatirajući rad, 
ukine i samoga kapitalistu, svoju socijalnu personifikaciju. Da 
bi se ostvario, tj. da bi se permanentno akumulirao, kapital će 
bez imalo griže savjesti proletarizirati i samoga kapitalistu, bu- 
de li mu ovaj, naravno, smetnja u njegovoj okna ži Baš kao 
što je i kapitalista kao personifikacija kapitala, za romantičnog 
liberalnog kapitalizma, bez griže savjesti, proletarizirao seljaka. 

Usudimo se reći da je klasnost čak prepreka razvitku kapita- 
la, drugim riječima kapitalizma. Dok je nekada, u fazi konstitu- 
iranja kapitala, eksploatacija na socijalnom nivou, kao eksploa- 
tacija među klasama, bila pretpostavkom ekspanzije kapitala, do- 
tle je sada kapital u realnoj mogućnosti da proguta i vlastite no- 
sioce, osnivače. On ih čini anonimnim; detronizirajući ih, ostaje 
samo on — tron, kapital. Ne radi se dakle o tome da se ukloni vla- 
dar, nego njegov tron. Kapitalizam je, možemo zaključiti, jedino 
klasno društvo koje se ne ukida ukidanjem svoga klasnoga ka- 
raktera. 

Na što će, međutim, takav kapitalizam ličiti? Zar je to kapi- 
talizam bez eksploatacije? Nije li to ipak apsurd? Da li će to, na 
koncu konca, uopšte biti kapitalizam? 

Vjerujemo da neće biti teško pokazati da je Marx imao u 
vidu i ova pitanja. Kapital je dovršena privatna svojina. Dok su 
svi prethodni oblici privatne svojine postojali radi njihovih vla- 
snika, dotle kapital postoji radi samoga sebe. 


2) Vidjeti zanimljiv prikaz tih diskusija u Lucien Goldmann, Dijalek- 
tička istraživanja, Veselin Masleša, Sarajevo 1962., str. 331—355. 

3) Karl Marx, Epohe ekonomske formacije društva, Kultura, Beo- 
grad 1960., str. 43. 

»Ukidanje samootuđenja, kaže Marx, čini isti put kao i sa- 
mootuđenje.« Da bi se ukinula privatna svojina, ona se mora 
ostvariti. Da bi se ostvarila, dakle mora ona ostvariti vlastitu 
suštinu, »subjektivnu suštinu« — rad. Ona, u obliku kapitala, da- 
kle, ima tendenciju da ukine ne-rad, prema tome i ne-radnika, 
kapitalistu, vlastitog vlasnika, i pretvori ga u radnika, u stvara- 
oca vlastite suštine — rada, u proizvođača nje same. Od radnič- 
ke klase kapital stvara radničko ili radno društvo. 

Rad postaje opća karakteristika svih članova društva. Čov- 
jek postaje članom zajednice, društva samo preko rada, samo 
kao radnik. 

Taj proces dovršenja privatne svojine, dakle kapitalizam, vi- 
di Marx u njegovoj pozitivnoj perspektivi kao proces ukidanja 
privatne svojine, dakle kao komunizam. Dovršavajući se samo- 
otuđenje se dakle ukida. Dovršavajući se privatna svojina se da- 
kle ukida. Razlika je samo u tome što dovršenje privatne svoji- 
ne nazivamo još uvijek kapitalizam, a već njeno ukidanje komu- 
nizam. Komunizam, prema tome, čini isti put kao i kapitalizam. 

»Komunizam je napokon pozitivan izraz ukinutog privatnog 
vlasništva, prije svega opće privatno vlasništvo . . . Taj komu- 
nizam — time, što svagdje negira čovjekovu ličnost — upravo je 
samo konzekventan izraz privatnog vlasništva, koje je sama ta 
negacija. Opća zavist koja se konstituira kao sila, samo je skri- 
veni oblik, u kome se gramzivost uspostavlja i zadovoljava samo 
na drugi način.«* 

Dovršena privatna svojina — kapital u svom općem obliku, 
kao opća privatna svojina postaje od sredstva eksploatacije cilj 
eksploatacije. Kao cilj ona — opća privatna svojina — implicira 
u sebi pojam samoeksploatacije čovjeka, jer se sada eksploata- 
cija s klasnog nivoa proširuje na čitavo društvo. Na temelju op- 
će privatne svojine eksploatacija se dakle uopćuje. Kako je rad 
kao proces stvaranja opće privatne svojine uopćen, tj. proširen 
na čitavo društvo, to je rad svakog člana tog društva u stvari 
proces kojim kolektivizirani kapital, tj. uopćena privatna svoji- 
na, eksploatira radno društvo. Gomilajući kapital čovjek prema 
tome, čak i pod pretpostavkom ukinute međusobne, klasne ili bilo 
kakve druge eksploatacije na socijalnom nivou, u stvari izrab- 
ljuje samoga sebe. On postaje eminentno sredstvo, oruđe za a- 
kumuliranje kapitala. 

«Ono što mi želimo iz ovoga zaključiti jeste slijedeće. Kako 
je kapital bit kapitalizma, a ne njegov klasni karakter, to ka- 
pitalizam nadilazi, pojmovno i istorijski, i samo građansko dru- 
štvo. Služeći se sa tezom Predraga Vranickog da građansko dru- 
štvo jeste jedan širi pojam od kapitalizma, te da ono prethodi 
kapitalizmu, mi dakle samo dodajemo da i kapitalizam zahvaća 
širi pojmovni sadržaj od građanskog društva, te da kapitalizam 


4) K. Marx, Ekonomskorfilozofski rukopisi iz 1844., Naprijed, Zagreb, 
1967., str. 272. 
5) Ibidem, str. 272—3. 

nastavlja svoju egzistenciju i tamo gdje građansko društvo biva 
destruirano. Odmah ćemo ukratko objasniti ovu tezu. Naime, 
građansko društvo počinje sa pojavom podjele na grad i selo, 
dakle u uslovima već jasno izražene klasne podjele društva i 
kao takvo predstavlja sinonim za klasno društvo uopšte. Ukida- 
njem podjele na grad i selo kao jedne od najeklatantnijih mani- 
festacija klasne podjele društva, bit će ukinuto i građansko dru- 
štvo. Taj povijesni trenutak ukidanja građanskog društva mi da- 
kle izjednačavamo s trenutkom ukidanja klasne strukture dru- 
štva. Kako smo prethodno za uopćenje privatne svojine vezali 
konzekventno i ukidanje klase vlasnika privatne svojine, dakle 
ukidanje klasnog karaktera društva, to je opća privatna svojina 
kao granica klasnog društva u stvari granica građanskog dru- 
štva uopšte. Kako najzad, sa uopćenjem privatne svojine nije 
ukinuta privatna svojina, tj. kapital u svom općem obliku, to je 
i kapitalizam kao posljednja faza građanskog društva sada na. 
stavio egzistirati, ali izvan svog klasnog, dakle građanskog ka- 
raktera. Kapital, možemo reći, dovršava građansko društvo u ob- 
liku kapitalizma kao klasnog društva, ali ga i ukida ostvarujući 
kapitalizam kao besklasno društvo. Da bismo što preciznije od- 
redili odnos pojmova kapitalizam i građansko društvo, recimo 
još i to da se ovi pojmovi djelomično podudaraju, pri čemu ne 
samo da građansko društvo nadilazi pojam kapitalizma, nego i 
kapitalizam nadilazi pojam građanskog društva. Centralni po- 
jam na kome ovdje institiramo i koji odvaja kapitalizam od u- 
žeg pojma kapitalizma kao građanskog društva jeste opća pri- 
vatna svojina." 


Aktualno posmatrano prisutne su u naše vrijeme dvije ten- 
dencije uopćenja privatne svojine. Sa jedne strane, državni i 
korporacijski kapitalizam sve više proširuje vlasnički krug kapi- 
tala," čime ga bez sumnje ne ukida kao kapital, ali ukida klasič- 
nog pojedinca ili užu grupu kao vlasnika. S druge strane, zemlje 
koje su provele političke revolucije, prvo su eksproprirale eks- 
proprijatore, pa tek nakon toga uopćile privatnu svojinu putem 


6) »Protivstav između grada i sela može postojati samo unutar pri 
vatne svojine. On je najgrublji izraz potčinjavanja pojedinca podeli rada, 
izvesnoj određenoj, nametnutoj delatnosti, potčinjavanja koje od jednog 
čini ograničenu gradsku životinju, a od drugoga ograničenu seosku živo- 
tinju i svakoga dana obnavlja suprotnost njihovih interesa. I ovde je 
rad opet glavna stvar, sila nad individuama, i dokle god ova postoji, 
mora i privatna svojina postojati. Prevazilaženjen protivstava grada i se- 
la jeste jedan od prvih uslova zajednice, uslov koji opet zavisi od mase 
materijalnih pretpostavki i koji se ne može golom voljom ispuniti, kao 
što to svak vidi već na prvi pogled.« Marx—Engels, Nemačka ideologija, 
Kultura, Beograd 1964., str. 52. . 

7) O pojmu opće privatne svojine kao i o pojmu samoeksploatacije 
vidjeti nešto više u autorovim radovima: Vlasništvo i nesloboda, Praxis 
br. 1-2/73. i Proletarijat i vlast, Sociologija br. 3/72. X ; 

8) »U američkom akcionerskom društvu telefona i telegrafa ima 
1,620.000 akcionera.« Blaženka Despot, Humanitet tehničkog društva, CDDO, 
Zagreb 1971., str. 76. 

države kao općeg društvenog predstavnika. Očigledno je da ni u 
jednom ni u drugom slučaju to uopćenje nije dovršeno. Štaviše, 
čak i tamo gdje je provedena politička revolucija, prisutne su 
tendencije anuliranja opće privatne svojine. Privatizacija se, na- 
ime, vrši na raznim užim nivoima, u obliku grupne privatne 
svojine, tehnokratskog ili državno-birokratskog upravljanja ka- 
pitalom. Ali, ono što je karakteristično i za jedan i za drugi oblik 
uopćenja privatne svojine jeste teorijska mogućnost ukidanja 
socijalnih posljedica privatne svojine. Ako dođe do radikalnog 
ostvarenja opće privatne svojine, što je teorijski gledano sasvim 
realno, onda je, kao nužnu posljedicu, očekivati ukidanje svih 
klasnih razlika nastalih na temelju privatne svojine u nekom 
užem obliku. 

Odredivši tako bit kapitalizma, distingvirajući ga pri tome 
i od pojma građanskog društva, došli smo najzad i do osnovne 
pretpostavke za određenje granica ovih pojmova. S jedne strane, 
rekli smo da je sam kapitalizam u svom dovršenom obliku, pret- 
postavljen općom privatnom svojinom, granica građanskog dru- 
štva, dok bi određenje granica samog kapitalizma predstavljalo 
drugi problem. Ukidajući klase kapitalizam ne samo da se ne 
ukida, nego se, kao uopćen, potvrđuje u svom konačnom obliku. 
Tako ostvareni kapitalizam ne dolazi do svoga kraja nego na- 
protiv, u svom konačnom obliku, omogućen općom privatnom 
svojinom, nastavlja svoju beskonačnu egzistenciju. 

Opća privatna svojina naime, jer ie vlasništvo čitavog druš- 
tva i jer ioš uvijek nije ostvarena društvena svojina)? nosi u 
sebi sposobnost samooplođivanja. A jer je uopćila i samo druš- 
tvo prevladavajući njegovu klasnost, isključila je i klasnu borbu 
kao pokretačku snagu istorijskog razvitka društva. U uslovima 
u kojima vlada opća privatna svojina jedini progres koji takvo 
društvo poznaje ieste gomilanje bogatstva, kapitala, opće pri- 
vatne svojine, proizvodnja opće vrijednosti. To doba postaje do- 
ba fanatičnog prisvajanja, onečovječenja prirode. »Priroda, piše 
Marx, postaje samo čisti predmet za čovjeka, čista stvar koristi; 
prestaje da bude vriznata kao sila po sebi; i teorijska spoznaja 
njenih samostalnih zakona čini se kao lukavstvo (!), kako bi 
(spoznaia) sebi podredila liudske potrebe, ili kao predmet po- 
trošnje ili kao predmet proizvodnje. Kapital je vođen tom svo- 
iom tendenciiom preko svih nacionalnih granica i predrasuda, 
kao i preko obožavanja prirode, i premašio je u određenim gra- 
nicama samodostatno, zakočeno zadovoliavanje postojećih po- 
treba i obnavljanje starog načina života. On je prema svemu to- 
me destruktivan i stalno revolucionaran, obarajući sve zapreke 
koje bi kočile razvitak proizvodnih snaga, proširenje potreba, 


9) U Manifestu Komunističke partije Marx i Engels pišu: »Kada se, 
dakle, kapital pretvori u opštu, svima članovima društva pripadajuću 
svojinu, onda se time ne pretvara lična svojina u društvenu. Menia se 
samo društveni karakter svojine. Ona gubi klasni karakter.« Kultura, 
Beograd 1966., str. 24. 

raznolikost proizvodnje kao i eksploataciju i razmjenu prirod- 
nih i duhovnih snaga.«" Tako određenom kapitalizmu nisu sa- 
svim izvjesne granice; njemu dakle nije imanentno samouki- 
nuće, njegove granice nisu sadržane u njemu samome. 

Granice kapitalizma, prema tome, treba tražiti izvan njega, 
u budućnosti, u onome što slijedi kao mogućnost njegova pre- 
vladavanja. Kako kapitalizam u svom dovršenom besklasnom 
obliku, a pod pretpostavkom opće privatne svojine, nosi u sebi 
mogućnost permanentnog reproduciranja, to je bezrazložno oče- 
kivati njegovo približavanje i zatim prelazak u socijalizam. 
Socijalizam ne može proizaći iz kapitalizma nego iz mogućno- 
sti, tj. nemogućnosti daljeg kvalitativnog, povijesnog kretanja 
kapitalizma; on proizlazi iz sebe sama, budućnosti, svijesti. 

Socijalizam, naime, ne počinje kao grandiozna, niti masovna 
pojava. On nije nikakav apstraktni socijalni sistem čija se opće- 
nitost ostvaruje izvan pojedinačnosti svakog čovjeka. On poči- 
nje kao svijest, prisutna u pojedincu, individuumu, socius-u, o 
vlastitoj nedovoljnosti i potrebi za drugim čovjekom kao potre- 
bi za samim sobom. Njegov početak nije spektakularan akt po- 
litičkog prevladavanja starog građanskog društva, niti je prevla- 
davanje bilo čega uslov njegova početka. Jer počinje iz sebe sa- 
ma i jer je opća pojava ostvarena prije svega preko pojedinca, 
individuuma (individuus, lat. nerazdruživ, nedjeljiv), on poči- 
nje nezavisno od događanja u istoriji građanskog društva. Soci- 
ializam počinje davno prije uopćenja kapitalizma, davno prije 
kapitalizma uopće, davno prije klasnog društva. Socijalizam po- 
činje kao čovjekova potreba za zajednicom, kao potreba socius-a 
za societas. »Ljudsko biće je, pisao je Marx, prava zajednica lju- 
di.«" Ali, iako počinje tako davno, da bi postao, da bi se ostva- 
rio, mora on sačekati uopćenje samoga kapitalizma. A dovrše 
nje kapitalizma pojavljuje se ovdje samo kao pretpostavka do- 
vršenja, a ne početka socijalizma. Kao što ukidanje samootuđe- 
nja prelazi isti put kao i samootuđenje, tako i socijalizam, baš 
kao što smo to već rekli, prelazi isti put kao i kapitalizam. Radi 
se samo o tome da ie dovršeni, ostvareni socijalizam zbiljska 
granica kapitalizma, kapitala, privatne svojine čak i u njenom 
općem obliku, iza koje ne može biti niti govora o eksploataciji 
prirodnih resursa izvan potreba samoga čovjeka. Mada je soci- 
ializam egzistirao i u uslovima građanskog društva, ipak je on 
kao takav bio samo jedna strana čovjekove faustovski hibridne 
egzistencije. Tek ostvaren, ostvaren kao negacija tog hibrida, 
počinje on kao čovjekova zbiljska povijest. 


U »Kritici Gotskog programa« Marx je pisao: »Vulgarni soci- 
jalizam (a od njega jedan deo demokratije) nasledio je od bur- 


10) K. Marx, Grundrisse der Kritik der politischen Oekonomie, Dictz 
Verlag, Berlin 1953., str. 376. Citirano prema R. Supeku, Ova jedina zem- 
lja, Naprijed, Zagreb 1973., str. 211. 

11) K. Marx, Kritičke primjedbe uz članak »Pruski kralj i socijalna 
reforma. Od jednog Prusa.« Rani radovi, str. 184. 

žoaskih ekonomista to da distribuciju posmatra i tretira kao 
nezavisnu od načina proizvodnje i da stoga socijalizam prika- 
zuje kao da se on uglavnom vrti oko distribucije.«"* Time je 
Marx implicite najavio mogućnost definiranja socijalizma neza- 
visno od oblika raspodjele. Raspodjela sredstava potrošnje sa- 
mo je posljedica načina proizvodnje i tek njihova izmjena us- 
postavlja i raspodjelu novog tipa. Na istom mjestu, naime, 
Marx, govoreći o dvije faze komunizma, izbjegava da prvu na- 
zove socijalizmom. Umjesto toga, on upotrebljava termin novo 
društvo. | 

S našeg stanovišta interesantno je sada odgovoriti na pitanja: 
zašto prvu fazu novoga društva nije nazvao socijalizam i zašto 
je to društvo nazvao »novim«? 

Definirajući višu i nižu fazu komunizma oblicima raspodjele 
koji ih karakteriziraju, on je pod socijalizmom podrazumijevao 
pojam neovisan o obliku raspodjele. Ako tome dodamo da je 
na drugom mjestu, u »Ekonomskor-filozofskim rukopisima iz 
1844.« pojam komunizma, takođe u njegovoj prvoj fazi, vezivao 
za opću privatnu svojinu, onda je zaključiti da je Marx samo 
pojam komunizma vezivao za kapitalizam, dok je socijalizam 
ostao nešto zbiljski različito. Baš kao što smo prethodno rekli, 
socijalizam ide uporedo sa kapitalizmom; kao što uporedo egzis- 
tiraju materija i antimaterija, svjetlo i tama, tako i socijalizam 
egzistira naspram apstraktne općenitosti kapitalističkog društva 
— kao antidruštvo, kao društvo izvan sistema, ne-sistematizi- 
rano društvo, kao društvo bez strukture, bez strukture koja je 
determinirana izvana, podjelom rada, kao društvo koje se samo- 
organizira i samostrukturira. Zato socijalizam i jeste odvojen 
od raspodjele sredstava potrošnje kao vlastitog kriterija. 


Komunizam je, s druge strane, samo refleksija socijalizma 
prema kapitalizmu. Pod tim podrazumijevamo slijedeće: komu- 
nizam je ustvari odnos još neostvarenog socijalizma prema uop- 
ćenoj privatnoj svojini, tj. kapitalizmu. U onoj mjeri u kojoj 
se ostvaruje zbiljski socijalizam, u toj mjeri i komunizam pos- 
taje zbiljski komunizam kao negacija privatne svojine u njenom 
općem obliku. Socijalizam dakle ostvaruje čovjeka, ljudsko biće, 
socius-a, dok na drugoj strani kapitalizam ostvaruje opću pri- 
vatnu svojinu. U uslovima tako hibridnog društva svaki čovjek 
ie hibridan, dihotoman, u isto vrijeme radnik i ne-radnik, tehni- 
čar i umjetnik, stroj i ljubavnik. Na jednoj strani socijalizam 
postaje bogatiji ostvarujući čovjeka, umjetnika, ljubavnika, a na 
drugoj čovjek postaje siromašniji ostvarujući sve bogatiji kapi- 
tal, gomilajući opću privatnu svojinu. Antagonizam prisutan 
između tih dvaju antipoda javlja se kao latentni antagonizam 
socijalizma i kapitalizma. Oni nisu, dakle, u direktnom sukobu: 
njihov je sukob komunizam. Socijalizam naime, ostvarujući čo- 
vjeka kao ljudsku zajednicu i kao pretpostavku te zajednice, 


12) K. Marks, Izabrana dela, II, Kultura, Beograd 1950., str. 16. 

stavlja takvog čovjeka u komunistički, dakle zajednički odnos 
prem vlasništvu, svijetu opće privatne svojine. U tom smislu se 

omunizam kao zajednički, zadružni odnos čovjeka, individuu- 
ma, prema općoj privatnoj svojini pojavljuje kao negacija nje- 
nog privatnog karaktera. Onoliko koliko je socijalizam ostvaren, 
dakle ostvaren čovjek i njegova potreba za drugim čovjekom, 
toliko se ostvaruje i komunizam kao negacija, kao pozitivno 
ukidanje privatne svojine. Komunizam je tako pojmovno širi 
pojam od socijalizma. Iz potrebe za drugim čovjekom, tj. soci- 
jalizma, komunizam rađa, negirajući privatnu svojinu, čovjeko- 
vu univerzalnu potrebu za čitavim svijetom. Ostvarenje komu- 
nizma zato je dovršenje socijalizma. 

Upravo zbog naprijed rečenog mi smo samo pojam komuniz- 
ma stavili u odnos prema kapitalizmu. Upravo zbog toga je i sam 
Marx govorio samo o prvoj fazi komunizma (a ne socijalizma) 
kao novom društvu koje neposredno izlazi iz kapitalističkog 
društva. Raspodjela prema radu je zato oblik komunističke ne- 
gacije još uvijek postojećeg kapitalističkog načina proizvodnje.? 
I to je razlog zašto Marx nije prvu fazu novoga društva nazvao 
socijalizmom. 


Sada nam, međutim, preostaje da odgovorimo i na drugo 
postavljeno pitanje. 

Govoreći o biti kapitalizma rekli smo da kapital u svom uop- 
ćenom obliku ima tendenciju da uopći samo društvo, proizvo- 
deći dakle jedan novi oblik društvenosti. Društvenost novoga 
tipa, tj. besklasno društvo, kao što smo rekli, još uvijek je 
dato, pretpostavljeno postojanjem same opće privatne svojine. 
Taj društveni, zajednički odnos ljudi prema privatnoj svojini 
ima već u sebi elemente komunalnog. Da bi bio i komunistički 
on mora proizlaziti i iz nečega različitog od kapitalizma. Prema 
tome, komunizam kao odnos ukidanja privatne svojine u uslo- 
vima, s jedne strane postojanja opće privatne svojine, a s druge, 
u uslovima prisutnih socijalističkih elemenata, određen je, ili 
omogućen, sa dva uslova. To je dakle postojanje opće privatne 
svojine, jer je komunizam moguć samo kao negacija privatne 
svojine — drugim riječima, privatna svojina je pretpostavka ko- 
munizma, kao prvo, i prisustvo socijalizma, iz kojeg tek zajed- 
nički odnos ljudi prema privatnoi svojini može biti negacija te 
svojine, dakle komunizam. Ukratko, komunizam je ta relacija 
između ljudskog bića, društvenog čovjeka i privatne svojine, 
između socijalizma i kapitalizma. Bude li nedostajao jedan od 
ovih dvaju neizostavnih uslova, niti o komunizmu ne može biti 
riječi. U ovom trenutku, međutim, mi želimo samo reći da je 
komunizam to novo društvo o kome Marx govori. On je dakle 
novo društvo jer je omogućen socijalizmom, i to novo društvo 


13) »Komunizam za nas nije stanje koje treba da se uspostavi, niti 
ideal kome treba da se stvarnost saobrazi. Komunizam nazivamo mi 
stvarno kretanje koje ukida i prevazilazi sadanje stanje.« K. Marx—F. En- 
gels, Nemačka ideologija, str. 34. 

jeste komunizam, jer još uvijek postoji opća privatna svojina 
ao predmet njegove negacije. Komunizam kao novo društvo 
jeste takav oblik društvenosti koji je omogućen postojanjem 
opće privatne svojine, te je kao takva još uvijek data, determi- 
nirana društvenost čovjeka. Zato je Marx i govorio o oblicima 
raspodjele, raspodjeli prema radu i raspodjeli prema potreba- 
ma, kao kriterijima koji određuju to društvo. A kao što znamo 
oblici raspodjele samo su konzekvencije postojećeg načina pro- 
izvodnje. Sve dotle dok govorimo o raspodjeli kao temelju na 
kome se organizira jedno komunističko društvo, pa makar to 
bila i raspodjela prema potrebama, mi imamo posla sa komu- 
nizmom koji je dat kapitalizmom, sa društvom koje je dato 
općon: privatnom svojinom. Ali, komunizam se ne ostvaruje kao 
negacija privatne svojine sve dotle dok se ne ostvari i njegova 
druga pretpostavka — socijalizam, tj. autentična, autohtona čo- 
vjekova društvenost. Socijalizam dakle preko komunizma kao 
negacije kapitalizma, odnosno privatne svojine, ostvaruje i sa- 
imoga sebe. On je zato ljudska zajednica čiji oblik nije determi- 
niran ničim izvan nje same, izvan čovjeka, čiji oblik nije u funk- 
ciji privatne svojine. Prema tome, toliko koliko se ostvaruje au- 
tentična potreba čovjeka za čovjekom, tj. socijalizam, ostvaruje 
se i čovjekova potreba za ukidanjem privatne svojine, tj. komu- 
nizam:; toliko koliko se ostvaruje komunizam, tj. negacija pri- 
vatne svojine, ostvaruje se i kapitalizam, tj. stepen uopćenja pri- 
vatne svojine. Ove naizgled tri protivurječne tendencije — soci- 
jalizam, komunizam, kapitalizam, kreću se istim pravcem i ka 
istom cilju — ka vlastitoj realizaciji. A ostvarenje makar i jedne 
od njih ostvarenje je i ostalih dviju. A konačno ostvarenje jedne 
isključuje ustvari ostale dvije. Zato je ostvarenje socijalizma, 
komunizma i kapitalizma njihova zbiljska povijesna negacija. 
Njihov kraj jeste početak čovjekove zbiljske povijesti. 

Pokažimo to: bude li socijalizam ostvaren u svom konać- 
nom, autentičnom obliku, tada će biti isključeno postojanje bilo 
kakvog oblika privatne svojine, a njeno nepostojanje isključiće 
i postojanje komunizma kao odnosa negacije te svojine! Ukrat- 
ko, tek s ostvarenim socijalizmom, dakle s ostvarenom auten- 
tičnom ljudskom zajednicom, societas, ostvarenim društvom, 
ostvaruje se i zajednica izvan društva, zajednica čovjeka s nje- 
govim svijetom uopšte, a ne samo s drugim ljudima. Ta zajed- 
nica, kao odnos svojine čovjeka i prirode, zbiljska je negacija 
socijalizma kao parcijalne zajednice, zajednice samo na socijal- 
nom nivou. 

SHVAĆANJE GRAĐANSKOG DRUŠTVA U MARXOVIM 
RADOVIMA DO 1844. GODINE 


Ivan Prpić 


Zagreb 


Pojam »građansko društvo« postao je toliko svakodnevan 
da se više i ne pitamo o njegovu porijeklu i izvornom značenju. 
S dosta nekritičnosti upotrebljavamo ga kao sinonim za kapita- 
lističko društvo. Razlog je ovakve upotrebe ove kategorije veli- 
kim dijelom i njezina primjena u Marxovim kasnijim spisima, 
te osobito u marksističkoj literaturi. Analiza Marxovih ranijih 
radova pokazuje, međutim, kako je Marx ovu kategoriju u tim 
djelima upotrebljavao u drugačijem značenju. Vidljivo je isto 
tako da je »građansko društvo« jedna od temeljnih kategorija 
i Marxovih najranijih spisa pomoću koje se tek može u potpu- 
nosti razumjeti njegov dijalog s Hegelovom spekulativnom filo- 
zofijom i njegova teorijska pozicija u tim djelima. Naime, na- 
stanak i smisao materijalističkog shvaćanja povijesti razumljiv 
je jedino ako se obrati pažnja na Marxovo shvaćanje građanskog 
društva u tim djelima. 


I 


U danas obimnoj literaturi o Marxu smatra se dokazanom 
tvrdnja kako se Marxovu teoriju može razumjeti jedino ukoliko 
se promisli njegov odnos spram Hegelove spekulativne filozo- 
fije. Istraživači pritom ističu kako valja imati na umu Marxovo 
razumijevanje posthegelovske duhovne situacije u cjelini, razinu 
pitanja o povijesti, čovjeku, filozofiji, koju je razinu svojim na- 
sljednicima odredio Hegel, činjenicu da svi nasljednici Hegela 
upotrebljavaju Hegelove kategorije, iako često tim kategorijama 
izriču drugačiji smisao nego Hegel, te osobito povezanost i raz- 
liku Marxove i Hegelove dijalektike. U prilog tvrdnji kako je 
razumijevanje Marxova odnosa prema Hegelovoj spekulativnoj 
filozofiji pretpostavka razumijevanja njegova materijalističkog 

shvaćanja povijesti zovore već naslovi brojnih Marxovih najra- 
nijih spisa — Kritika Hegelova državnog prava, Prilog kritici 
Hegelove filozofije prava. Uvod., Kritika Hegelove dijalektike i 
filozofije uopće. Iz ovih je spisa vidljivo kako je dijalog s He- 
gelom niz godina osnovna Marxova preokupacija. U literaturi 
je osim toga istaknuto kako Marx započinje svoj dijalog s He- 
gelom već u vrijeme studentskih dana i pokazano kako je i Mar- 
xova doktorska disertacija, unatoč prividno samo kulturno-po- 
vijesno interesantnoj temi, zapravo Marxov pokušaj da istražu- 
jući sudbinu postaristotelovske filozofije osvijesti vlastitu post- 
egelovsku situaciju i svoj odnos prema Hegelu.! 

Uvažavajući ovaj rezultat brojnih istraživača najranijeg pe- 
rioda Marxova razvoja valja upozoriti kako Marx vrlo rano po- 
kušava, istovremeno s pretežno metodološkim sporom sa Hege- 
lom, Hegelu suprotstaviti i vlastitu interpretaciju povijesnog 
zbivanja, države i građanskog društva. Ovakvo je Marxovo na- 
stojanje prisutno već u Kritici Hegelova državnog prava gdje 
Marx, pored od Feuerbacha inspirirane metodološke kritike He- 
gela, izvodi vlastitu interpretaciju francuske revolucije. Osobito 
jasno izraženo je ovo nastojanje u raspravi Prilog židovskom 
pitanju, gdje je neposredni predmet analize Deklaracija o pra- 
vima čovjeka i građanina što ju je obznanila francuska revolu- 
cija, ali ju se može slijediti i u kasnijim Marxovim spisima. 

Upravo su ova Marxova nastojanja razlog što smatramo da 
Marxovo materijalističko shvaćanje povijesti valja pokušati poj- 
miti slijedeći imanentni razvoj izvorno Marxovog shvaćanja po- 
vijesnog zbivanja. Odnosno: za razliku od pokušaja da se iz od. 
nosa Hegel—Marx izvodi geneza i originalnost Marxova stajali- 
šta, valja rekonstrukcijom Marxovih samostalnih pokušaja izve- 
sti i Marxovo originalno stajalište i osvijetliti njegov odnos pre- 
ma Hegelovoj spekulativnoj filozofiji. 

Ovakav postupak držimo metodički opravdanim prije svega 
zato jer analiza Marxovih najranijih spisa pokazuje kako Marx 
u tim spisima Hegelovim pojmovima izriče znatno drugačiji 
smisao nego Hegel. Osobito je važna ta činjenica za kategoriju 
»građansko društvo«, ali i za druge Hegelove kategorije koje 
Marx primjenjuje — »država«, »filozofija«, »generičko biće« i dr. 


II 


Izraz »građansko društvo« preuzima Marx iz Hegelove filo- 
zofije prava gdje ga Hegel primjenjuje izvodeći svoj pojam 
države. U okviru ovog napisa ne možemo izvoditi Hegelovo od- 


1) Usporedi osobito Friedric Manfred: Philosophie und Okonomie be- 
im jungen Marx, Dunker & Humboldt Verlag, Berlin 1960. i L&with Karl: 
Die Hegelsche Linke, Friedrich Fromann Verlag, (Giinter Holzboog) Stutt- 
gart-Bad Cannstatt, 1962. o s 

2) U znanosti je sporno porijeklo ovog izraza u Hegelovoj filozofiji. 
Neki istraživači smatraju da je Hegel ovaj izraz preuzeo iz klasične po- 

ređenje kategorije »građansko društvo«, ali moramo upozoriti 
na sadržaj koji Hegel obuhvaća ovom kategorijom. Hegel gra- 
đansko društvo shvaća kao jednu od sfera države koja je za nje- 
ga umno artikulirani totalitet zajedničkog opstanka jednog na- 
roda. Bitna je značajka ove sfere da je ona »posredovanje po- 
irebe i zadovoljavanje pojedinca njegovim radom i radom i za- 
dovoljavanjem potreba svih ostalih — sistem potreba.«* 


Građansko je društvo sfera odnosa u koje pojedinci dospi- 
jevaju u procesu zadovoljenja svojih potreba radom i instituci- 
ja koje nastaju iz artikulacije rada kao društvenog procesa. U 
cjelini odnosa unutar ove sfere, u kojoj pojedinci opstoje kao sa- 
mostalne, međusobno odvojene osobe, vezane jedino radom i 
razmjenom svoga rada i privatnog vlasništva, pojedinci su »pri- 
vatne osobe, koje svoj vlastiti interes imaju kao svoju svrhu«.“ 
U ovoj je sferi individuima zajamčeno pravo privatnog vlasni- 
štva i dosljedno ostvarivanje njihova privatnog interesa. 


Kategorijom »građansko društvo« Hegel, obzirom na sadržaj, 
izražava sferu ekonomskih i privatno-pravnih odnosa u koje po- 
jedinci dospijevaju u materijalnoj proizvodnji svoga života ute- 
meljenoj u privatnom vlasništvu. Analiza Hegelova pojma pri- 
vatnog vlasništva, slobode, rada, podjele rada, staleža, korpora- 
cija i dr. bi pokazala kako Hegel kategorijom »građansko dru- 
štvo« opisuje zapravo društvene odnose koji su rezultat buržoas- 
kih revolucija u Evropi.“ Tu analizu ovdje nećemo vršiti. Sadr- 
žaj što ga Hegel obuhvaća kategorijom »građansko društvo« is- 
takli smo zbog toga što i mladi Marx izrazom »građansko dru- 
štvo« obuhvaća isti sadržaj. U Njemačkoj ideologiji Marx kaže: 
»Građansko društvo obuhvaća cjelokupno materijalno saobraća- 
nje individuuma unutar određenog stupnja razvitka proizvodnih 
snaga. Ono obuhvaća cjelokupni trgovački i industrijski život 
nekog stupnja, te utoliko nadilazi državu i naciju, premda ono 
s druge strane sebe mora nanovo prema vani učiniti važećim 
kao nacionalnost, a prema unutar raščlaniti kao državu. Riječ 
građansko društvo pojavila se u osamnaestom stoljeću, kad su 
se odnosi vlasništva već izvukli iz antičkog i srednjovjekovnog 
zajedništva. Građansko društvo kao takvo javlja se tek s buržoa- 
zijom, istim imenom međutim neprestano je označavana druš- 
tvena organizacija, koja se razvija neposredno iz proizvodnje i 
saobraćaja, društvena organizacija koja u svakom dobu (istakao 


litičke ekonomije (uspored npr. Rosenzweig Franz: Hegel und der Staal) 
dok drugi ističu kako je Hegel upotrebio jednu kategoriju klasične ev- 
ropske filozofije kako bi izrazio svoja shvaćanja dostignuća francuske 
revolucije (Usporedi: Manfred Riedel: Studien zu Hegels Rechtsphiloso- 
phie, Edition Suhrkamp, Frankfurt 1969). 

3) Hegel, Osnovne crte filozofije prava, »Veselin Masleša«, Sarajevo 
1964. str. 168. 


4) Isto, str. 166. 


5) Usporedi umjesto ostalih Joachim Ritter: Hegel und die franzčsi- 
sche Revolution, Edition Suhrkamp, Frankfurt/M 1965. 

D. P.) čini osnovu države i ostale idealističke superstrukture« * 

I Marx, poput Hegela, terminom »građansko društvo« sve do 
Njemačke ideologije obuhvaća jednu sferu odnosa unutar zajed- 
ničkog opstanka jednog naroda. Obzirom da je riječ o društve- 
noj organizaciji »koja se razvija neposredno iz proizvodnje i 
saobraćaja« Marx ovim izrazom obuhvaća odnose u sferi mate- 
rijalne proizvodnje života, ili modernije govoreći odnose u eko- 
nomskoj sferi. To je osobito važno jer je očito da Marx rasprav- 
lja o sferi materijalne proizvodnje života i prije 1844., iako ova 
sfera nije neposredna tema njegova znanstvenog interesa. Ali ne 
samo to. Komentirajući paragraf 261. Hegelova djela Osnovne 
crte filozofije prava Marx kaže: »Prethodni paragraf nam uka- 
zuje na to da se konkretna sloboda sastoji u identitetu (identi- 
tetu koji treba da bude, dvostrukom identitetu) sistema poseb- 
nog interesa (obitelji i građanskog društva) i sistema općeg in- 
teresa (države). Odnos ovih sfera valja sada pobliže odrediti.« 

I za Marxa je sfera građanskog društva sfera posebnog inte- 
resa. Kako ćemo kasnije vidjeti i Marx misli da je privatno vlas- 
ništvo i privatni interes bitno obilježje odnosa u sferi građan- 
skog društva. 


Ali iz navedenih tekstova vidljive su i razlike između Mar- 
xove i Hegelove upotrebe ove kategorije. Prije svega Marx ovom 
kategorijom ne izražava samo odnose u sferi materijalne proiz- 
vodnje u buržoaskim revolucijama uspostavljenom društvu, ne- 
go ovim izrazom obuhvaća ekonomske odnose u »svakom dobu«, 
Tako u Kritici Hegelova državnog prava stoji: »U Grka je gra- 
dansko društvo bilo rob političkoga«. 

Isto tako u Prilogu židovskom pitanju Marx, opisujući rezul- 
iate francuske revolucije, kaže: »Kakav je bio karakter starog 
društva. Jedna riječ ga karakterizira. Feudalizam. Staro građan- 
sko društvo (istakao I. P.) imalo je neposredno politički karak- 
ter, tj. elementi građanskog života kao na pr. posjed ili poro- 
dica, ili način rada, bili su uzdignuti do elemenata državnog ži- 
vota u obliku vlastelinstva, staleža i korporacije.«? 


Na temelju ovoga postavlja se nužno nekoliko pitanja: kako 
prikazuje Marx strukturiranje odnosa u sferi materijalne proiz- 
vodnje u svojim najranijim spisima? Razlikuje li Marx struk- 
turiranje tih odnosa u pojedinim povijesnim epohama i kakav 
je kriterij razlikovanja? Ako pak, Marx ne pravi strogu razliku 
između feudalnog i modernog »građanskog društva« kakve pos- 
ljedice slijede za njegovo teorijsko stajalište u cjelini? 

Tekst iz Kritike Hegelova državnog prava upućuje na još 
jednu bitnu činjenicu. U tom spisu Marx želi razmatrati odnos 


jao Marx-Engels: Njemačka ideologija, Naše teme 5, Zagreb 1967, str. 


7) Marx, Kritik des Hegelschen Staatsrechts, MEW, Sv. 1. str, 203. 

7-a) Isto, str. 276. i... .. 

s mak Prilog židovskom pitanju, Rani radovi, Naprijed Zagreb 1953. 
str. 62. 

sfere građanskog društva i sfere države. I u Prilogu židovskom 
pitanju Marx je prigovorio Brunu Baueru kako ne vidi da je 
odnos građanskog društva i političke države temeljni problem 
moderne epohe. Stoga Marx ovaj odnos postavlja kao temeljnu 
iemu svoga raspravljanja. Marx, dakle, do 1844. godine, iako 
de facto govori o sferi materijalne proizvodnje života i u neko- 
liko navrata u Kritici Hegelova državnog prava najavljuje ana- 
lizu odjeljka o om društvu u Hegelovu djelu, ne tema- 
tizira sferu građanskog društva neposredno, nego o njoj govori 
jedino obzirom na odnos ove sfere prema (političkoj) državi. 
U okviru ove rasprave ne možemo navoditi razloge zbog kojih 
Marx upravo ovaj odnos postavlja kao svoj temeljni problem 
i pokazivati kako je ovaj način postavljanja pitanja posljedica 
Marxova razumijevanja domašaja Hegelove filozofije s jedne 
strane i rezultat njegova novinarskog iskustva u Rajnskim no- 
vinama s druge strane. Moramo, međutim, istaći: Marxovo izvor- 
no shvaćanje sfere materijalne proizvodnje života posredovano 
je njegovom intepretacijom odnosa ove sfere prema državi u 
modernoj epohi, te je stoga prilikom nastojanja da se rekonstru- 
ira Marxov pojam građanskog društva voditi računa o Marxovoj 
interpretaciji ovog odnosa. 


III 


Pitanje o odnosu sfere građanskog društva i (političke) drža- 
ve Marx već u Kritici Hegelova državnog prava nastoji razrije- 
šiti istražujući dostignuća francuske revolucije. Podvrgavajući 
kritici Hegelovo shvaćanje o bitnom identitetu sfere građanskog 
društva i političke države (sfere materijalne proizvodnje uteme- 
ljene u privatnom vlasništvu i države) unatoč odvojenosti tih 
sfera na razini pojave, Marx tvrdi da je Hegelov pojam države 
»dvospolna tvorevina«/ tj. takva tvorevina koja u sebi sadrži 
i feudalne i moderne elemente. Suprotstavljajući Hegelu vlas- 
titu interpretaciju francuske revolucije on ističe kako je iden- 
titet ovih dviju sfera bitno obilježje feudalne organizacije ži- 
vota, a njihova razdvojenost najznačajnije dostignuće francuske 
revolucije. Ovaj je stav odsudan za razumijevanje Marxova shva- 
ćanja sfere građanskog društva u njegovim najranijim spisima. 
Razmotrimo li, naime, kako Marx dokažuje ovu svoju osnovnu 
tezu moći ćemo izvesti i Marxovo shvaćanje sfere materijalne 
proizvodnje života. 

Opisujući feudalnu organizaciju života u Kritici Hegelova 
državnog prava Marx kaže: »Vrhunac je Hegelova identiteta bio, 
kao što on sam priznaje, srednji vijek. Ovdje su staleži građan- 
skog društva uopće i staleži u političkom značenju bili iden- 
tični. Duh srednjeg vijeka može se ovako izraziti: staleži gra- 


9) Marx and Arnold Ruge, 5. ožujka 1842. MEW, Sv. 27. str. 397. 

danskog društva i staleži u političkom značenju su bili identični * 
jer je građansko društvo bilo političko društvo: jer je organski 
princip građanskog društva bio princip države.« (zadnju reče- 
nicu istakao I. P.)'" 


Marx isto tako kaže i koji je to »organski princip« građan. 
skog društva na kojemu se temelji njegovi identitet s državom: 
»U srednjem su vijeku postojali etovi, feudi, obrtničke kor- 
poracije, korporacije učenjaka itd., tj. u srednjem je vijeku vlas- 
ništvo, trgovina, societet, čovjek politički; materijalni sadržaj 
države postavljen je njezinom formom; svaka privatna sfera 
ima politički karakter ili ona je politička sfera, ili politika je ka- 
rakter privatnih sfera. U srednjem je vijeku politički ustav ustav 
privatnog vlasništva, ali samo zato što je ustav privatnog vlas- 
ništva politički ustav.«" (riječ »politički« u prvoj rečenici ista- 
kao Marx). 


Ovaj stav Marx ponavlja i na razne načine varira na više 
mjesta u Kritici Hegelova državnog prava. Otuda slijedi da je za 
razumijevanje feudalne organizacije života u cjelini, feudalnog 
građanskog društva, ali i Marxova shvaćanja francuske revolu- 
cije i njegova dijaloga s Hegelom neophodno odrediti Marxovo 
shvaćanje privatnog vlasništva. Prilikom pokušaja da se rekon- 
struira Marxov pojam privatnog vlasništva u Kritici Hegelova 
državnog prava vidjet ćemo kako Marx na mjestu gdje bi tre- 
balo definirati privatno vlasništvo zapravo suprotstavlja dvije 
različite privatno-pravne tradicije: rimsku i germansku. Pri tom 
on, pod utjecajem Gansa i Savignyja, ističe kako je rimsko pri- 
vatno pravo »privatno prava u njegovoj klasičnoj razradi,«" da 
bi odmah zatim pokazao što tim određenjem misli: »Pravo pri- 
vatnog vlasništva je ius utendi et abutendi, pravo samovolje nad 
stvari. Glavni je interes Rimljana da razviju i odrede odnose koji 
se pokazuju čao apstraktni odnosi privatnog vlasništva. Pravi 
temelj privatnog vlasništva, posjed, je faktum, neoobjašnjivi 
jaktum, a ne pravo. Tek pravnim odredbama koje societet daje 
posjedu on dobiva kvalitetu pravnog posjeda, privatnog vlasniš- 
tva.a" 

Temeljna je značajka rimske privatno-pravne tradicije druš- 
tveno priznato pravo slobodne volje da vrši suverenu i apsolu!i- 
nu vlast nad objektom vlasništva. Slobodna je volja načelno miš- 
ljena kao slobodna volja pojedinca, te je »privatno« mišljeno u 
načelu kao »osobno«, »individualno« nasuprot »zajedničkom«. 
Marx, međutim, osobito inzistira na činjenici da su Rimljani 
prvi izgradili pravo apstraktne osobe, što svjedoči o tome da 
su odnose osoba poimali kao odnose apstraktnog privatnog vlas- 
ništva. 


10) Marx, Kritik des Hegelschen Staatsrechts, str. 275. 
11) Isto, str. 233. 
12) Isto, str. 315. 
13) Isto, str. 315. 

Iz određenja da je vlasništvo apsolutno pravo slobodne volje 
pojedinca da vrši suverenu vlast nad objektom vlasništva sli- 
jedi da je stvar kao vlasništvo bitno određena voljom pojedinca. 
Ona je vlasništvo nad odlukom slobodne volje, a nije volja od- 
ređenja stvarju. To je izraženo činjenicom što je u klasičnom 
rimskom pravu pojedincu priznato pravo zavještanja vlasniš- 
tva. 

Marx, međutim, ističe da kod Rimljana privatno pravo »ta- 
kođe nigdje ne postaje državnim pravom«.“ Marxova tvrdnja da 
je privatno vlasništvo ustav države ne odnosi se prema tome na 
sferu građanskog društva u kojoj su odnosi vlasništva regulirani 
na temelju rimske privatno-pravne tradicije. Eksplicitno je to 
izrečeno u analizi germanske privatno-pravne tradicije. Analizu 
pojma privatnog vlasništva u germanskoj privatno-pravnoj tra- 
diciji Marx vrši na primjeru tipično germanskog instituta — 
majorata — i kaže: »Gdje susrećemo majorat u njegovu klasič- 
nom obliku, kod germanskih naroda, nalazimo i ustav privatnog 
vlasništva. Privatno je vlasništvo opća kategorija, opća državna 
veza. Čak se i opće funkcije pojavljuju kao privatno vlasništvo 
sad neke korporacije, sad nekog staleža.«" 

Marxov stav o identitetu sfere materijalne proizvodnje ži- 
vota i države u feudalizmu odnosi se, dakle, na državu u kojoj 
je majorat zadobio klasičan oblik. Neophodno je stoga slijediti 
Marxove analize majorata. 

Majorat je institut germanskog prava kojim je zemljoposjed- 
niku zakonom zabranjeno otuđivanje zemljoposjeda. Takav zem- 
ljoposjed nasljeđuje, u načelu, prvorođeni sin. 

Što, po Marxovom sudu, proizlazi iz odredbe o neotuđivosti 
zemljoposjeda? Ovakva je odredba mistifikacija privatnog vlas- 
ništva. Ako je, naime, temelj privatnog vlasništva pravo slobod- 
ne volje da vrši apsolutnu suverenu vlast nad objektom vlasniš- 
tva, to pravo mora implicirati i otuđenje svih objekata vlasniš- 
tva koji nisu konstitutivni za bit slobodne volje, te bi njihovo 
otuđenje narušilo integritet slobodne volje. Iz neotuđivosti zem- 
ljoposjeda slijedi uspostavljanje zemljoposjeda kao nečeg kon- 
stitutivnog za određenje volje čovjeka: »Vlasništvo ovdje nije 
više 'ukoliko ja u stvar stavim svoju volju', nego je moja volja 
ukoliko leži u vlasništvu'. Moja volja ovdje ne posjeduje, nego 
je posjedovana.«' 

Shvati li se strogo odnos slobodne volje pojedinca i zemljo- 
posjeda sadržan u majoratu, onda po Marxovom mišljenju pro- 
izlazi: »Ono što ostaje je nasljedno dobro, zemljoposjed. Zem- 
doporjed je ono trajno u odnosu — supstancija... Svaki prvo- 
rođeni u nizu zemljoposjednika je nasljedni dio, vlasništvo neo- 
tuđivog zemljoposjeda... Subjekt je stvar a čovjek je predikat. 
Volja postaje vlasništvom vlasništva.«? 


14) Isto, str. 315. 
15) Isto, str. 314. 
16) Isto, str. 306. 
17) Isto, str. 311. 

U majoratom uspostavljenom odnosu, u kojem je zemljopo- 
sjed subjekt vlasništva, zemljoposjed je konstitutivan za odre- 
đenje čovjeka kao čovjeka. Čovjek nije utemeljen u sebi sa- 
mome; njegova mu je bit izvanjska, transcendentna. Čovjek sa- 
mo, kao atribut zemljoposjeda koji je supstancija, izražava bit 
zemljoposjeda kao privatnog vlasništva. Iz ove tvrdnje, koju 
Marx često ponavlja, slijedi: »Majorat je samo izvanjska pojava 
unutrašnje prirode zemljoposjeda. Time što je on neotuđiv od- 
sječeni su mu socijalni nervi i osigurana njegova izolacija od 
građanskog društva. Time što ne prelazi (što se ne nasljeđuje, 
Op. prev.) 'na temelju jednake ljubavi prema djeci' on je čak 
oslobođen i nezavisan od manjeg societeta, prirodnog societeta 
obitelji, njezine volje i njezinih zakona, on dakle zadržava krutu 
prirodu privatnog vlasništva i od prijelaza u obiteljsku imo- 
vinu«. 

Upravo ovo shvaćanje »unutrašnje prirode« zemljoposjeda 
temelj je Marxova shvaćanja privatnog vlasništva feudalnog gra- 
đanskog društva u cjelini. Zemljoposjed je institutom majorata 
osiguran od posredovanja unutar cijele sfere građanskog druš- 
tva, odnosno unutar procesa materijalne proizvodnje života. 
Budući da se ne Sojavljuje na tržištu poput ostalih oblika pri- 
vatnog vlasništva — obrta i trgovine — on nije izložen zakoni- 
tostima tržišta i od njih je nezavisan. Zemljoposjed je upravo 
institutom majorata nezavisan i od države. On je jedini oblik 
privatnog vlasništva koji je sam sebi dostatan, i koje omogu. 
ćava posjednicima da žive kao sami sebi dovoljni pojedinci. 
Stoga je »zemljoposjed privatno vlasništvo kat'egzohen, pravo 
privatno vlasništvo.«! Nasuprot tomu trgovina i obrt nisu pra- 
VO privatno vlasništvo: »Imanje 'općeg staleža! i 'obrtničkog sta- 
leža' nisu pravo privatno vlasništvo jer je ono tamo neposredno, 
a ovdje posredno uvjetovano povezanošću s pravim imanjem 
ili vlasništvom kao socijalnim vlasništvom, jer je ono partici- 
pacija na socijalnom vlasništvu, te je zbog toga doduše na obje 
strane posredovano »naklonošću«, tj. »slučajnošću volje«. To- 
mu nasuprot stoji amo jed kao suvereno privatno vlasni- 
štvo koje još nije doseglo oblik imanja, tj. vlasništva postavlje- 
nog socijalnom voljom.«* 

Interpretirajući germanski pojam privatnog vlasništva Marx 
smatra da je zemljoposjed pojmu primjereni oblik privatnog 
vlasništva. Iz njegove je interpretacije majorata vidljivo kako 
Marx bit privacije vidi u odijeljenosti, u samodostatnosti zem- 
ljoposjeda kao privatnog vlasništva. Iz naglašavanja da je iak jd 
nica što zemljoposjed nije podložan procesu tržišnog posredo- 
vanja izraz »unutarnje prirode« privatnog vlasništva slijedi, me- 
đutim, i drugo obilježje ovakvog građanskog društva — statič- 
nost. Cijela je sfera shvaćena kao stanje u kojemu se nalaze 


18) Isto, str. 301. 
19) Isto, str. 303. 
20) Isto, str. 303, 

međusobno odijeljeni oblici privatnog vlasništva i privatni vlas- 
nici. Treba, međutim, upozoriti da Marx interpretirajući ma- 
joratsko vlasništvo privaciju određuje u ekonomskom značenju 
tog pojma. Isto tako Marx, iako ističe da obrt i trgovina nisu 
pojmu primjereni oblici privatnog vlasništva, naglašava kako i 
za njih važi ono što je izvedeno za majoratom »opterećeni« zem- 
ljoposjed koji je temeljno načelo strukturiranja odnosa u feu- 
dalnom načinu materijalne proizvodnje." 

Opravdanost ovakve interpretacije Marxova shvaćanja feu. 
dalnog građanskog društva postaje jasnija slijedimo li Marxovu 
analizu na planu socijalne manifestacije privatnog vlasništva. 
Za Marxa, naime, različite se vrste privatnog vlasništva manifes- 
tiraju kao različiti staleži: »Jer različiti građanski staleži su sa- 
mo ozbiljenje, egzistencija principa, privatnog staleža kao prin- 
cipa građanskog društva.«" 

Staleži su pojavni oblik različitih vrsta privatnog vlasništva. 
Oni su čvrsto organizirane zajednice istovrsnih privatnih vlas- 
nika, zajednice koje izražavaju jednakost položaja tih privatnih 
vlasnika u cjelini procesa materijalne proizvodnje, te oni insti- 
tucionaliziraju jednaka prava (privilegije) posjednika jednakih 
oblika privatnog vlasništva. Staleži su isto tako zajednice po- 
jedinaca, koji na temelju jednakog položaja unutar cijelog dru- 
štva imaju iste interese, iste običaje, isti način života. Iz Mar- 
xova utemeljenja staleža u privatnom vlasništvu i njegova shva- 
ćanja privatnog vlasništva slijedi da je terminom stalež izražen 
i socijalni položaj. Jedino tada Marx može cijelu sferu građan- 
skog društva shvatiti kao jedan stalež: »Privatni stalež, građan- 
sko društvo, se ovdje (u zakonodavnoj vlasti, odnosno u poli- 
tičkoj sferi I. P.) ne može pojaviti 'kao ono što već jest'. Jer 
što on već jest? Privatni stalež, tj. suprotnost državi i odijelje- 
nost od države.«*? 

Na ovu dvoznačnu upotrebu pojma »stalež« upozoravamo 
stoga jer je ona prisutna u cjelokupnom Marxovu djelu prije 
studija političke olonomije. te je Marxovo shvaćanje sfere gra- 
đanskog društva na ovoj razini njegova razvoja moguće u pot- 
punosti razumjeti jedino ako se o njoj vodi računa. 

Bitno je obilježje staleža, gledano sa stajališta pojedinca, 
da on, kao doičEna zajednica, ustrojen po čvrstim pravilima 
odvaja pojedinca od cjeline društva i od ostalih posebnih zajed- 
nica i pojedinaca: »Općenito je značenje staleža da je on razlika, 
odijeljenost, postojanje pojedinca. Način njegova života, djelat- 
nost, itd. umjesto da ga čini funkcijom društva čini ga iznim- 
kom, ona je njegov privilegij. To što ova razlika nije individual- 
na, nego se učvršćuje kao zajednica, stalež, korporacija, ne samo 
da ne ukida ekskluzivnu prirodu staleža, nego je čak njezin 
izraz.« 


21) Isto, str. 286. 
22) Isto, str. 280. 
23) Isto, str. 285. 
24) Isto, str. 285. 

Pojedincu se stalež javlja kao posrednik svih odnosa, odnosa 
prema drugim pojedincima, bez obzira da li je riječ o pripad- 
nicima istog ili drugih staleža. U tim odnosima pojedinac se uvi- 
jek pojavljuje kao pripadnik pojedinog staleža i identičan je 
s njim.“ U staleški artikuliranom društvu pojedinac je uvijek 
čovjek-plemić, čovjek-obrtnik, čovjek trgovac. Stalež je, baš kao 
što je to bilo privatno vlasništvo, konstitutivan za određenje čov- 
jeka kao čovjeka. Stalež je, naime, zajednica koja je pojedincu 
unaprijed dana kao njegova vlastita priroda, priroda koju on ne 
može prevladati vlastitom djelatnošću i vlastitim sposobnostima. 
Upravo stoga Marx zaključuje: »Stalež se ne temelji samo na 
dijeljenju societeta kao vladajućem zakonu, on dijeli čovjeka od 
njegova općeg bića.«"" 

Stalež je bitno određenje čovjeka jer se čovjek ne može po- 
javiti kao čovjek uopće, kao rod. Čovjek nije utemeljen u sebi, 
nego je stalež njegov transcendentni temelj. Time je na planu 
socijalne artikulacije izražen isti položaj čovjeka koji je Marx 
pokazao analizom majorata kao privatnog vlasništva. 

Na temelju ovako shvaćenog feudalnog građanskog društva, 
odnosno feudalnog načina proizvodnje života, Marx će izvesti, 
inzistirajući na identitetu države i građanskog društva u feuda- 
lizmu, svoje shvaćanje feudalne države, feudalne organizacije 
života u cjelini i pokazati razloge zbog kojih je religija »idejni 
temelj« feudalne zajednice. U okviru ove rasprave Marxa neće. 
mo slijediti u njegovim analizama. Ovu smo činjenicu istakli 
jedino zato da bi mogli cjelovitije vrednovati Marxov metodički 
pristup feudalnom građanskom društvu. 

 Metodički gledano izlazište je Marxove analize odnos čovjeka 
i zemljoposjeda ustanovljen majoratskim vlasništvom. Ovaj je 
odnos Marx sam označio kao princip, kao bit svih odnosa u feu- 
dalnom društvu. Socijalnu artikulaciju na staleže pokazao je 
kao egzistenciju ovog principa, iako nije izveo proces posredo- 
vanja biti na razinu pojave. Ali ne samo to. Iz Marxove je ana- 
lize majorata vidljivo kako ovaj pravni odnos neposredno izra- 
žava i materijalni odnos subjekta i objekta vlasništva. Pokazu- 
jući kako je posljedica neotuđivosti zemljoposjeda odvojenost 
od tržišnog posredovanja, Marx govori o ekonomskom položaju 
zemljoposjeda. 

Budući da je majoratsko vlasništvo osigurano državnim za- 
konom, te je neposredno nosilac određenih ovlasti i privilegija, 
Marx uključuje u svoju analizu političke odnose i strukture. 
Na kraju Marx pokazuje zašto je u takvoj organizaciji života 


25) Ovakav Marxov postupak nije u skladu s njegovom, od Feuerbacha 
preuzetom inetodološkom kritikom Hegela. Optužujući Hegela za pan- 
logizam, jer je Hegel polazeći od općega (ideje) ustrojstvo posebnih sfe- 
ra pokazao kao proizvod samodjelatnosti i način pojvinja ideje, 
Marx zahtijeva da analiza započne od posebnoga i izvede ideju kao opće. 
Odredivši majoratsko vlasništvo kao »princip« feudalnog društva, kojega 
su egzistencija staleži i država, Marx u bitnome postupao kao i Hegel. 

26) Marx, Kritik des Hegelschen Staatsrechts, str. 284. 

religija »ustav države« uključujući tako u svoju analizu i du- 
hovnu sferu. 

Na ovaj je način u Marxovu analizu uključena cjelina odno- 
sa u feudalnoj zajednici. Stoga možemo zaključiti da Marx pri- 
kazujući feudalnu organizaciju društva u cjelini i feudalnog gra- 
đanskog društva posebno primjenjuje bitne značajke spekulativ- 
nog pristupa, iako nije izveo proces posredovanja biti na razinu 
pojave i nije ukazao na medij tog procesa? 

Na početku ove rasprave upozorili smo kako Marx smatra 
da je bitno dostignuće francuske revolucije odvajanje sfere gra- 
đanskog društva od sfere države. Da li se, po Marxovom sudu, 
revolucijom promijenilo strukturiranje odnosa u sferi građan- 
skog društva? Odnosno: jesu li se promijenili odnosi u materi- 
jalnoj proizvodnji života? 

Ističući da je tek francuskom revolucijom dovršen proces 
odvajanja sfere građanskog društva i države Marx kaže: »Staleži 
građanskog društva su se isto tako time (razdvajanjem I. P.) 
promijenili: građansko je društvo svojim odvajanjem od poli- 
tičkog postalo drugo (istakao I. P.) Stalež u srednjevjekovnom 
smislu ostao je jedino još unutar same birokracije, gdje je 
građanski i politički položaj identičan. Nasuprot tome stoji gra- 
đansko društvo kao privatni stalež. Staleška razlika ovdje više 
nije razlika potrebe i rada kao samostalnih tijela. Jedina opća, 
površinska i formalna razlika je još razlika između sela i grada. 
Unutar samog društva, međutim, obrazovala se razlika u pokret- 
nim, ne čvrstim, krugovima kojih je princip proizvoljnost. No- 
vac i obrazovanje su glavni kriteriji. Ali to ne trebamo razvijati 
ovdje, nego u kritici Hegelova prikaza građanskog društva. Do- 
sta. Princip staleža građanskog društva nije niti potreba, dakle 
prirodni moment, niti je to politika. To je podjela masa, koje 
se trenutno obrazuju, samo obrazovanje kojih je proizvoljno, a 
nije organizacija.«* 

Odvajanjem od sfere države raspali su se staleži feudalnog 
građanskog društva. Tim raspadom sfera materijalne proizvod- 
nje nije više organizirana u staleže kao čvrsto organizirane za- 
jednice, nego opstoji kao masa atomiziranih atoma. Ali ne samo 
da moderno građansko društvo više nije regulirano pravnim nor- 
mama koje su institucionalizirale staleže i njihove odnose. Bu- 
dući da je proizvoljnost postalo načelo strukturiranja odnosa u 
sferi materijalne proizvodnje, ona nije prožeta nikakvim ima- 
nentnim zakonitostima. 

Što je onda motivacija procesa materijalne proizvodnje u 
epohi poslije francuske revolucije? 


»Princip je građanskog staleža užitak i sposobnost uživanja«* 


Budući da su se staleži raspali u masu atomiziranih pojedi. 
naca, a užitak i sposobnosti uživanja principi strukturiranja od- 


217) Isto, str. 285. 
28) Isto, str. 285. 
29) Isto, str. 284. 

nosa u sferi materijalne proizvodnje, slijedi: »Sadašnje je gra- 
đansko društvo provedeni princip individualizma; individualna 
je egzistencija posljednja svrha; djelatnost, rad, sadržaj itd. su 
samo sredstva«." 

Marxovo shvaćanje građanskog društva nakon francuske re- 
volucije postaje u cjelini jasno rekonstruiramo li njegov opis 
promjene u odnosu pojedinca i staleža: »Sadašnji stalež socie- 
teta pokazuje svoju razliku prema nekadašnjem staležu građan- 
skog društva već time što on ne drži, kao nekoć, individuum 
kao zajedništvo kao zajednica, nego je dijelom slučaj, dijelom 
rad itd. po čemu se individuum drži ili ne drži u nekom staležu. 
To je stalež koji je sam opet jedino izvanjsko određenje indivi- 
duuma, jer on nije ni inherentan njegovu radu, niti se prema 
njemu odnosi kao zajednica organizirana prema čvrstim zako- 
nima, zajednica koja stoji u čvrstim odnosima. Od (stalež I. P.) 
dapače ne stoji ni u kakvoj zbiljskoj vezi prema njegovu (indi- 
viduuma I. P.) supstancijalnom djelovanju, prema njegovu zbilj- 
skom staležu.«" 

Iako se sfera građanskog društva i poslije revolucije dijeli 
na staleže (kasnijom Marxovom terminologijom govoreći — kla- 
se), ova je podjela po Marxovom sudu slučajna; ona nije rezul- 
tat funkcioniranja materijalnoj proizvodnji imanentnih zakoni- 
tosti, niti je utemeljena u privatnom vlasništvu. Stalež sada is- 
to tako nije čvrsta organizacija. Stoga se može reći da podjela 
na staleže u ovakvom prikazu sfera građanskog društva nije ni- 
gdje utemeljena. 

Iz ovakva razumijevanja sfere materijalne proizvodnje Marx 
izvodi i izmijenjeni odnos pojedinca i staleža (klase. Sa staja- 
lišta pojedinca moderni je stalež irelevantan za određenje čovje- 
ka, a pripadnost pojedinca staležu je slučajna. 

Na kraju prikaza Marxova shvaćanja sfere građanskog dru- 
šiva poslije revolucije valja istaći da Marx privaciju smatra i 
njegovim bitnim obilježjem, ali nigdje ne govori o tome što tim 
terminom misli. Međutim, upravo je činjenica da Marx ne odre- 
đuje pojam privacije i ne govori o pojmu privatnog vlasništva 
u revolucijom uspostavljenom građanskom društvu izuzetno zna- 
čajna za razumijevanje Marxova shvaćanja načina materijalne 
proizvodnje života nakon revolucije. Zašto? Inzistirajući na ras- 
padu staleža kao bitnom dostignuću francuske revolucije i ne 
pitajući se o tome da li se s revolucijom promijenio i majora- 
tom ustanovljeni odnos čovjeka i zemljoposjeda Marx svoju ana- 
lizu zadržava, govoreći njegovom vlastitom terminologijom, na 
razini egzistencije, pojave. Otuda bi se moglo zaključiti kako 
Marx misli da je bit građanskog društva — privatno vlasništvo i 
privacija — ostala ista, iako se promijenio pojavni oblik sfere 
građanskog društva. Imamo li na umu Marxovo određenje poj- 
ma privacije i pojma privatnog vlasništva kako ga je on izveo a- 


30) Hegel, Osnovne crte filozofije prava, str 178. 
31) Marx, Prilog židovskom pitanju, str. 62—63. 

nalizom majorata, to bi značilo kako Marx smatra da su se revo- 
lucijom raspali staleži kao veći dijelovi cjeline na individuume 
kao manje dijelove iste cjeline. Ali, to bi isto tako značilo da 
Marx misli kako su sada individuumi međusobno odijeljeni i 
samodostatni kao što su nekoć bili staleži, korporacije, i sl. Na 
kraju to bi značilo da Marx i moderno građansko društvo shva- 
ća kao stanje u kojem se nalaze međusobno odijeljeni pojedinci 
privatni vlasnici, a ne kao društveni proces. 


Valja, međutim, upozoriti da bi Marx, da je želio biti vjeran 
svom metodičkom postupku morao odrediti pojam privatnog 
vlasništva i pojam privacije u modernom građanskom društvu. 
On bi to morao učiniti jer bez sumnje zna da je francuskom re- 
volucijom uspostavljeno građansko društvo koje rimsku privat- 
no pravnu tradiciju postavlja kao temelj svog privatno-pravnog 
poretka i rehabilitira rimski pojam privatnog vlasništva; sam 
je Marx, međutim, razlikujući rimsku i germansku privatno-pra- 
vnu tradiciju ukazao na bitnu razliku u odnosu subjekta i ob. 
jekta vlasništva u obim privatno-pravnim tradicijama. Ne radi 
se, međutim jedino o tome da bi Marx morao voditi računa o raz- 
lici između germanskog i rimskog pojma privatnog vlasništva 
koju je sam spomenuo. U prikazu modernog građanskog dru- 
štva i pojedinca kao sudionika te sfere on bi morao analizu za- 
početi rimskim pojmom privatnog vlasništva kao socijalnim od- 
nosom, a pojedinca odrediti obzirom na ovaj socijalni odnos. 
Zadržavajući svoju analizu na razini raspada staleža Marx u pri- 
kazu modernog građanskog društva polazi od pojedinca u nje- 
govoj »osjetilnoj egzistenciji«. Ovdje nećemo ni pokušati poka- 
živati kako je Marxovo shvaćanje građanskog društva ispod do 
tada u znanosti već dostignutih spoznaja o sferi materijalne pro- 
izvodnje života. Isto tako nećemo izvoditi posljedice koje slije- 
de iz njegova shvaćanja sfere građanskog društva za njegovo 
shvaćanje povijesti, države, čovjeka i filozofije. Moramo se, me- 
đutim, upitati: zašto Marx zanemaruje činjenicu da je francus- 
kom revolucijom rehabilitirana rimska privatno-pravna tradi- 
cija? Zašto Marx primjenjuje različit metodički postupak u pri- 
kazu modernog i feudalnog građanskog društva? Pogledajmo 
najprije kakve bi zaključke morao izvesti Marx da je uvažio či- 
njenicu da je francuskom revolucijom rehabilitirana rimska pri- 
vatno pravna tradicija. Marx bi morao, prije svega zaključiti 
kako je revolucija raskinula vezu između čovjeka i zemljopo- 
sjeda iz koje _ je Marx izveo i stalešku artikulaciju društva i 
transcendentno utemeljenje čovjeka u feudalnoj društvenoj or- 
ganizaciji. To bi značilo da je revolucijom čovjek već u sferi gra- 
danskog društva, dakle u sferi materijalne proizvodnje, uteme- 
ljen jedino u svome radu i svom apstraktnom vlasništvu. Budući 
da su se raspali staleži i ukinut odnos prema zemlji slijedilo bi 
da čovjek već u sferi građanskog društva važi kao čovjek uopće. 
Marxov bi zaključak morao biti da je čovjek već u sferi građan- 
skog društva uspostavljen kao generičko biće iako toga nije 
svjestan. Odnosno: »Princip ovog sistema potreba ima kao vla- 
stitu posebnost znanja i htijenja općenitost koja po sebi i za sebe 

bitkuje, općenitost slobode samo apstraktno, dakle kao pravo 
vlasništva u sebi koje, međutim ovdje više nije samo po sebi 
nego je u svojoj važećoj zbiljnosti, kao zaštita vlasništva pra- 
vosuđem. . .« 

»Da se 'ja' shvaća kao opća osoba, u čemu su svi identični, 
pripada obrazovanju, mišljenju, kao svijest pojedinca u obliku 
općenitosti. Čovjek vrijedi tako jer je čovjek, a ne jer je Židov, 
katolik, protestant, Nijemac, Talijan itd.* 

Ako je već u građanskom društvu čovjek uspostavljen kao 
čovjek uopće, ako je utemeljen jedino u svome radu i slobodi 
svoga rada kao privatnog vlasništva točna je Hegelova teza o je- 
dinstvu sfere građanskog društva i sfere političke države. Raz. 
likovanjem privatno-pravnih tradicija se, prema tome, ne mo- 
že kritizirati Hegela. Ali što je još važnije: teza o odvojenosti 
sfere političke države se ne može dokazati razlikovanjem privat- 
nog i germanskog privatnog prava. Ova je spoznaja imanentni 
teorijski razlog Marxova odustajanja od namjere da kritizira 
Hegela. Međutim, on će još jednom pokušati u raspravi Prilog 


nat pitanju dokazati svoju temeljnu tezu. Pogledajmo 
ako. 


IV. 


Rasprava Prilog židovskom pitanju, objavljena 1844. god. 
neposredan je nastavak prvog dijeloga s Hegelom. Odredivši 
francusku revoluciju kao događaj kojim je započela moderna 
epoha Marx i ovdje u središte rasprave postavlja francuskom 
revolucijom uspostavljeni odnos sfere građanskog društva i po- 
litičke države. Upotrebljavajući iste kategorije Marx i u polemi- 
ci s Bauerom nastoji dokazati istu tezu: francuskom je revo- 
lucijom uspostavljeno odvajanje sfere građanskog društva i sfe- 
re političke države. 


Dostignuća francuske revolucije Marx i ovdje pokazuje uspo- 
ređujući feudalnu i modernu organizaciju života. Na prvi pogled 
riječ je o identičnom metodičkom pristupu." Ali samo na prvi 
pogled. Naime, opisujući feudalnu organizaciju života Marx ka- 
že: »Politička emancipacija je istovremeno raspad starog društva 
na kojem počiva narodu otuđena država i vladarska moć. Poli- 
tička revolucija je revolucija građanskog društva. Kakav je bio 
karakter starog društva? Jedna riječ ga karakterizira. Feudali- 
zam. Staro građansko društvo imalo je neposredno politički ka- 
rakter, ti. elementi građanskog života, kao na pr. posjed ili po- 
rodica, ili način rada, bili su uzdignuti do elemenata državnog 
života u obliku vlastelinstva, staleža korporacije. U tom obliku 
oni su određivali odnos pojedinog individuuma prema cjelini 


32) Isto, str. 64. 
33) Isto, str. 59. 

države, tj. njegov politički odnos, tj. odnos odvajanja i isključe- 
nja od ostalih sastavnih dijelova društva. Jer ona organizacija 
narodnog života nije uzdigla posjed ili rad do socijalnih eleme- 
nata, nego je, naprotiv, dovršila njihovo razdvajanje od državne 
cjeline i konstituirala ih u posebna društva u društvu. Međutim, 
životne funkcije i životni uvjeti građanskog društva bili su on- 
da još uvijek politički, iako politički u smislu: feudalizma, tj. 
oni su pretvorili posebni odnos njegove korporacije prema dr- 
žavnoj cjelini u njegov vlastiti opći odnos prema narodnom ži- 
votu, kao i njegovu određenu građansku djelatnost i položaj u 
njegovu opću određenu djelatnost i položaj.«“ 

Temeljna teza kako je identitet građanskog društva i politič- 
ke države bitno obilježje feudalne organizacije života i ovdje je 
rečena. Izvedena je, međutim, na znatno drugačiji način. U Kri- 
tici Hegelova državnog prava Marx nije samo inzistirao na iden- 
titetu građanskog društva i političke države u feudalizmu; on je 
istakao kako su odnosi u feudalnom građanskom društvu uteme- 
ljeni u privatnom vlasništvu kako je ono shvaćeno u germanskoj 
privatnopravnoj tradiciji. Što više on je tezu o identitetu doka- 
zivao analizom germanskog pojma privatnog vlasništva i tvrdio 
kako su staleži samo opstanak (die Existenz) i ozbiljenje (die 
Verwirklichung) principa privatnog vlasništva, zaključujući na 
temelju toga kako je privatno vlasništvo ustav cjeline u feudal- 
noj organizaciji društva. 

U Prilogu židovskom pitanju Marx više ne spominje vezu pri- 
vatnog vlasništva i staleškog ustrojstva društva-države. Dapa- 
če, iako je iz konteksta vidljivo da govori o feudalnom građan- 
skom društvu, odnosno o staležima kao organizacijama materi- 
jalne proizvodnje, Marx nigdje ne spominje da su odnosi u feu- 
dalnom građanskom društvu bili utemeljeni u privatnom vlasni- 
štvu i privatnom interesu. On samo ističe političko značenje sta- 
leža, posjeda, načina i vrste rada u feudalnom društvu, naglaša- 
vajući da je posebni odnos korporacije prema cjelini bio ujedno 
i odnos pojedinca prema cijelini i drugim pojedincima. Dok go- 
vori o feudalizmu Marx pažljivo i dosljedno izbjegava i sam po- 
jam »privatnog«. 


Ova 'je činjenica važna iz dva razloga. Prvo ona jasno izraža- 
va metodičku promjenu u Marxovu prikazu feudalnog društva. 
Napuštanjem pitanja o odnosu privatnog vlasništva i staleškog 
ustrojstva cjeline feudalnog društva-države Marx napušta pita- 
nje o biti ustrojstva cjeline. Marx isto tako ustrojstvo feudalnog 
društva više ne izvodi iz majoratskog vlasništva kao socijalnog, 
ekonomskog i političkog odnosa, nego polazeći svjesno od egzis- 
tencije pojedinca u feudalnom društvu on pokušava ustrojstvo 
totaliteta feudalnog društva-države izvesti obzirom na egzisten- 
cijalnu situaciju pojedinca. Metodički je njegov prikaz feudal- 
nog društva sada usklađen s prikazom modernog građanskog dru- 
Štva. 


34) Isto, str. 59. 

Marxovo je zanemarivanje pitanja o odnosu privatnog vlasni- 
štva i staleškog ustrojstva feudalnog društva važno, drugo, zbog 
toga jer ima neposredne posljedice za Marxov prikaz revolucije. 
Navedeni tekst počinje, naime, dosta strogim određenjem revo- 
lucije: politička revolucija je revolucija građanskog društva. Kon- 
tekst u kojemu je ovo određenje izrečeno — opis rada, posjeda, 
obrazovanja i sl. u feudalizmu — i Marxova upotreba kategorije 
»građansko društvo« na ovoj razini njegova razvoja, jasno govo- 
re što Marx želi istaći kao bitno dostignuće političke revolucije: 
revolucijom su se promijenile institucije i odnosi u sferi maite- 
rijalne proizvodnje života. 


Kakve su se promjene, međutim, dogodile ako političku re- 
voluciju promatramo kao revoluciju feudalnog građanskog dru- 
štva? Marxov je odgovor na prvi pogled jasan: »Politička revo- 
lucija rastvara građanski život na njegove sastavne dijelove, a 
da ne revolucionira same te sastavne dijelove i da ih ne podvr- 
gava kritici. Ona se odnosi prema građanskom društvu, prema 
svijetu potreba, rada, privatnih interesa, privatnog prava, kao 
prema osnovi svoga postojanja, kao prema pretpostavci koja ne 
podliježe daljnjem obrazlaganju i stoga kao prema svojoj pri- 
rodnoj bazi. Napokon, čovjek kao član građanskog društva važi 
kao pravi čovjek, kao homme za razliku od citoyena, jer je on 
čovjek u svojoj neposrednoj čulnoj individualnoj egzistenciji, 
dok je politički čovjek samo apstrahiran, umjetan čovjek, čov- 
jek kao alegorijska, moralna ličnost.«* 


Političku revoluciju Marx interpretira kao polovičnu revolu- 
ciju. Iako je Marxu stalo da istakne revolucionarne promjene u 
sferi građanskog društva on joj prigovara što ostavlja netaknu- 
tim svijet privatnog vlasništva i privatnog interesa. Marx, dakle, 
smatra da su i odnosi u feudalnom građanskom društvu bili u- 
temeljeni u privatnom vlasništvu i privatnom interesu, te da 
su to ostali. Ovakav se zaključak čini nedvojbenim. Valja, me- 
đutim, podsjetiti: opisujući feudalnu organizaciju života Marx 
nije ustvrdio da je privatno vlasništvo temelj struktuiranja od- 
nosa u feudalnom građanskom društvu. Zanemarivši pitanje o 
načelu strukturiranja staleža on je izbjegao da odredi pojam 
privatnog. Samim tim njegovu zaključku sada nedostaje jedna 
premisa. Osim toga taj je zakliučak formalno-logički protivrje- 
čan jer glasi: politička revolucija i jest i nije revolucija građan- 
skog društva. Ne radi li se, međutim, o dijalektičkom zaključ- 
ku? Odgovor postaje jasan čim ga izrazimo kategorijama speku- 
lativne filozofije: političkom se revolucijom promijenio pojavn! 
oblik građanskog društva, ali je bit građanskog društva ostala 
ista. Na temelju onoga što je o feudalnom građanskom društvu 
rekao u Prilogu židovskom pitanju Marx nema pravo ni na ova- 
kav zaključak. Izbjegavši pitanje o načelu staleškog strukturi- 
ranja društva Marx je, vidjeli smo, upravo napustio pitanje o 


35) Isto, str. 64. 

biti feudalnog društva i svjesno pošao od egzistencijalne situ- 
acije pojedinca u tom društvu. 

Goleme su posljedice ovog Marxova postupka. Prije svega 
Marx dostignuća političke revolucije u sferi feudalnog građan- 
skog društva reducira na rastvaranje staleža i korporacija koji 
se raspadaju na pojedince. Materijalni i duhovni elementi koji 
su nekoć sačinjavali staleže dobivaju time individualno značenje. 
Smisao ove tvrdnje postaje međutim jasan tek interpretacijom 
Marxova shvaćanja prava čovjeka sadržanih u Deklaraciji o pra- 
vima čovjeka i građanina. Već na samom početku svoje analize 
Marx kaže: »Prije svega konstatirajmo činjenicu da tzv. prava 
čovjeka, droits de !' homme, za razliku od droits du citoyen, ni- 
su ništa drugo do prava člana građanskog društva, tj. egoistična 
čovjeka koji je odijeljen od čovjeka i od zajednice«," te analizi- 
rajući pravo slobode dodaje: »Ali čovjekovo pravo slobode ne 
bazira se na vezi čovjeka s čovjekom, nego, naprotiv, na odvaja- 
nju čovjeka od čovjeka. To je pravo tog odvajanja, pravo ograni- 
čena, na sebe ograničena individuuma. Praktična primjena pra- 
va čovjeka na slobodu jest čovjekovo pravo na privatno vla- 
sništvo.«*" 

Naglašavajući da je privatno pravo postalo temeljni odnos 
među sudionicima sfere građanskog društva Marx istovremeno 
ističe kako je riječ o pravu pojedinca koje je u građanskom dru- 
štvu »odijeljen« (abgesondert, abgetrennt) od drugih sudionika 
sfere građanskog društva i od zajednice. Rastvaranje staleža i 
korporacija kojim su posjed, način i vrsta rada, obrazovanje 
i sl. zadobili individualno značenje, Marx shvaća kao dijeljenje 
posebnih zajednica građanskog društva na njihove sitnije dije- 
love-individuume. Stanje odijeljenosti Marxu je sinonim za 
privaciju odnosa u građanskom društvu, kojom privacijom je 
građansko društvo uspostavljeno kao skup »atoma«, »monada«, 
nezavisnih individuuma« koji nisu u sferi građanskog društva 
povezani nikakovim vezama, nego su međusobno odijeljeni i su- 
protstavljeni. 

Marxovo je shvaćanje da individuumi u sferi građanskom 
društvu nisu povezani nikakovim vezama izraženo i njegovim 
inzistiranjem da je »politička emancipacija bila u isti čas eman- 
cipacija građanskog društva od samog privida jednog općeg 
sadržaja« a 

Revolucijom su ukinute sve cehovske i druge odredbe koje 
su, kao zakoni, regulirale odnose u sferi građanskog društva. 
Ukidanjem ovih normi ukinut je privid općenitosti u građan- 
skom društvu. Ali ne jedino to. Tvrdnja da je građansko društvo 
izgubilo privid općenitosti isto tako znači: rastvaranjem staleža 
i korporacija, te ukidanjem svih zakona o odnosima u sferi gra- 
đanskog društva uspostavljeno je građansko društvo koje nije 


36) Isto, str. 50. 
37) Isto, str. 70. 
38) Isto, str. 63. 

prožeto nikakvim imanentnim zakonitostima, zakonitostima ko- 
je su nužne i imaju opće značenje i zakonitostima koje povezuju 
sudionike građanskog društva nezavisno od njihove volje. Ovak- 
vu interpretaciju Marxova shvaćanja sfere građanskog društva 
poslije revolucije potvrđuje Marxovo određenje bourgeoisa. Is- 
taknimo odmah: bourgeois nije na ovom stupnju razvoja za 
Marxa klasno određenje. Svaki sudionik sfere građanskog dru- 
štva bez obzira što, gdje i kada radi, jest bourgeois. Za Marxovo 
shvaćanje građanskog društva poslije revolucije značajnija su, 
međutim, ostala Marxova određenja bourgeoisa. Neka od njih 
vidljiva su iz već navedene interpretacije prava čovjeka. Bour- 
geois je egoistička osoba koja slijedi svoj privatni interes, oso- 
ba koja je odijeljena od drugih pojedinaca. Marxovo je shvaća- 
nje potpunije izvedeno na jednom drugom mjestu: »Razlika iz- 
među religiozna čovjeka i građanina, jest razlika između nadni- 
čara i građanina, između zemljosjednika i građanina, između 
živog individuuma i građanina. Protivrječnost u kojoj se nalazi 
religiozan čovjek s političkim čovjekom ista je protivrječnost 
u kojoj se nalazi bourgeois sa citoyenom, u kojoj se nalazi član 
građanskog društva sa svojom političkom lavovskom kožom.«? 

Bourgeois je »živi pojedinac«, radnik, trgovac, vjernik, pri- 
padnik određene nacije. Ukratko: bourgeois je čovjek kakav 
jest u svojoj »osjetilnoj egzistenciji«. Ovako shvaćen pojedinac 
u sferi građanskog društva zadovoljava svoje prirodne potrebe. 
Zadovoljenje prirodnih potreba i nužnost održanja egzistencije 
ujedno je i jedini princip odnosa u građanskom društvu: »Prin- 
cip građanskog društva je praktična potreba, egoizam, i javlja 
se u čistom obliku čim je građansko društvo iz sebe sasvim po- 
rodilo političku državu. Bog praktične potrebe i sebičnosti jest 
novac.«* 

U nastojanju da zadovolji svoje potrebe pojedinac slijedi 
svoj egoizam vodeći bellum omnium contra omnes, instrumen- 
talizirajući svoj rad i rad drugih. On je prinuđen da razmjenjuje 
svoj rad za rad drugih. Tržište je tako osnovna veza među ljudi- 
ma, a novac je vrijednost svih stvari. I priroda i ljudi vrijede 
isključivo ukoliko imaju novčanu vrijednost. Svi su ljudski od. 
nosi reducirani na odnose razmjene. 


Treba, međutim, upozoriti: Iako je istakao da su odnosi u 
građanskom društvu odnosi razmjene, Marx ne smatra da je 
tržišna proizvodnja specifičnost novog građanskog društva i ne 
pita se o eventualnim zakonitostima tržišne razmjene. Razmjena 
je za njega samo niz slučajnih, individualnih akata koji pojedi- 
nce dijele, budući da svaki od njih i u razmjeni slijedi svoj pri- 
vatni interes i vlastiti egoizam. 

Marxovo shvaćanje zadovoljenja vlastitih potreba pojedinca 
najjjasnije govori o njegovu shvaćanju tržišta. Iako zna da po- 


39) Marx, Ekonomsko-filozofski rukopisi, Rani radovi, Naprijed, Za- 
greb 1953. str. 216. 
40) Isto, str. 221. 

jedinac zadovoljava svoje potrebe radom i na tržištu razmjenju- 
je svoj rad i rezultate svoga rada za rad i rezultate rada drugih 
pojedinaca, rad kojim pojedinac zadovoljava svoje potrebe Marx 
shvaća isključivo kao individualni akt u kojem je pojedinac odi- 
jeljen od drugih pojedinaca, a ne kao društveni proces proizvo- 
dnje. U analiziranim raspravama Marx uopće ne upotrebljava 
kategoriju »društveni proces proizvodnje«. 

Na temelju naše analize možemo zaključiti: u raspravi Pri- 
log židovskom pitanju Marx ne pravi strogu razliku između feu- 
dalnog i modernog građanskog društva. Ima li se na umu nje- 
govo određenje privacije izvedeno analizom majorata u Kritici 
Hegelova državnog prava i njegovo inzistiranje na odijeljenosti 
pojedinaca u modernom građanskom društvu može se reći da 
Marx feudalni pojam privacije— privacije u ekonomskom smi- 
slu — implicitno proteže i na moderno građansko društvo. 

Opravdanost ovakvog zaključka potvrđuje i Marxov metodič- 
ki postupak. Prikazujući i feudalno i moderno građansko dru- 
štvo Marx dosljedno polazi od egzistencijalne situacije konkret- 
nog pojedinca. Sudionika građanskog društva Marx ne određuje 
kao subjekta (germanskog ili rimskog) privatnog prava, a nji- 
hove međusobne odnose kao odnose subjekta privatnog prava. 
Iako govori o tržištu Marx isto tako pojedinca ne određuje iz 
tržišnog odnosa i ne pita se o povijesnim društvenim pretpostav- 
kama sudjelovanja pojedinca u tržišnoj razmjeni. Analizom prve 
Marxove kritike Hegela pokazali smo kako je Marx uvidio da 
Hegela ne može kritizirati i vlastitu tezu o odvojenosti građan- 
skog društva i političke države u modernoj epohi ne može doka- 
zati razlikovanjem različitih privatno-pravnih tradicija. Stoga 
Marx sada napušta ovo razlikovanje i zanemaruje činjenicu da je 
francuskom revolucijom rehabilitirana rimska privatno-pravna 
tradicija i učinjena temeljem modernog privatno pravnog po- 
retka. Instrumentalizirajući dosljedno Feuerbachov filozofsko- 
-antropološki pristup Marx je pokušao dokazati svoju temeljnu 
iezu, ali je izgubio mogućnost da uvidi stvarni domašaj fran- 
cuske revolucije. 


Ovdje ne možemo izvoditi sve posljedice ovakovog shvaća- 
nja sfere materijalne proizvodnje života i pokazati posljedice 
koje slijede za određenje odnosa sfere materijalne proizvodnje 
života i države, filozofije i zbilje, te Marxovo određenje svake 
od ovih kategorija posebno. Upozorit ćemo samo na jednu, po 
našem sudu najznačajniju. Budući da Marx raspravlja o odnosu 
sfere materijalne proizvodnje i političke države uspoređujući 
taj odnos u feudalizmu i modernoj epohi njegova je prava tema 
povijesni proces, iako on to izričito ne kaže. Kako Marx prika- 
zuje povijesno zbivanje, ako materijalnu proizvodnju ne shvaća 
kao društveni proces? Odgovor je jasan ako razmotrimo Marxo- 
vo shvaćanje dostignuća revolucije na planu države: »Politička 
revolucija, koja je srušila ovu moć vladara i državne poslove 
uzdigla do narodnih poslova, koja je konstituirala državu kao 
opće djelo, tj. kao stvarnu državu, nužno je razbila sve staleže, 

orporacije, cehove. privilegije, koji su bili upravo mnogobrojni 

izrazi odvajanja naroda od njegove zajednice. Politička je revo- 
lucija time ukinula politički karakter građanskog društva. Ona 
je razbila građansko društvo na njegove jednostavne sastavne di- 
jelove, s jedne strane na individuume, a s druge na materijalne 
i duhovne elemente koji sačinjavaju životni sadržaj, građanski 
položaj ovih individuuma. Ona je oslobodila okova politički duh, 
(istakao I. P.) koji je istovremeno bio podijeljen, rastavljen, 
raspršen u različitim ćorsokacima feudalnog društva; ona ga je 
sakupila iz te raštrkanosti, ona ga je oslobodila od njegova mi- 
ješanja s građanskim životom i konstituirala ga kao sferu zajed- 
nice, općeg narodnog djela u idealnoj nezavisnosti od onih po- 
sebnih elemenata građanskog života.«“! 

Francuska revolucija kojom je prema Marxu izvršeno oslobo- 
đenje države revolucionirala je jedino politički duh, odnosno 
svijest o zajednici. To znači da Marx povijest prikazuje kao »na- 
predovanje u svijesti o slobodi«. Svijest nije pri tom, kao kod 
Hegela, mišljena kao samosvijest objektivitetu imanentnih za- 
konitosti, nego isključivo subjektivno, kao proces razvoja mjiš- 
ljenja. Politička revolucija nije utemeljena u objektivnim sup- 
rotnostima feudalnog građanskog društva, nego u samosvijesti 
koja je »zahvatila mase« i dovela ih do revolucije. U Prilogu ži. 
dovskom pitanju Marx povijest shvaća idealistički, ali ne u smi- 
slu Hegelova objektivnog idealizma, nego kao proces subjektiv- 
no shvaćene samosvijesti. 

Ovu bi tezu potvrdila i interpretacija Marxove rasprave Kri. 
tika Hegelove filozofije prava. Uvod., gdje je teorijska emanci- 
pacija, koje je rezultat njemačka klasična filozofija izjednačena 
s političkom emancipacijom u Francuskoj, čime je Hegelova 
filozofija neopravdano prikazana i kritizirana kao mladohege- 
lovska filozofija samosvijesti. Mi tu analizu nećemo vršiti. Isto 
tako nećemo pokazivati kako sfera materijalne proizvodnje jest 
društveni proces, kako jest prožeta imanentnim zakonitostima 
i dr. Ta bi kritika i tako morala prije svega poći od Marxovih 
kasnijih uvida. Sam je Marx, naime, uvidio neopravdanost ova- 
kve kritike Hegela i objavio samo Uvod u svoju raspravu. On je 
isto tako bio svjestan da je u Kritici Hegelova državnog prava iu 
Prilogu židovskom pitanju upravo u okviru metodološkog spora 
s Hegelom izbjegavao raspravu o pojmu privatnog vlasništva, te 
da u svom prikazu sfere materijalne proizvodnje života nije ob- 
jasnio razloge promjene privatno-pravnog poretka, koja promje- 
na je rezultat francuske revolucije. Opovrgnuti Hegela i do- 
sljedno objasniti domašaj francuske revolucije može se ako se 
raspravi pojam privatnog vlasništva. Dakako, i pojam privatnog 
vlasništva koji u svojoj analizi primjenjuje Hegel. Ovaj je uvid 
imanentno teorijski razlog izbora teme u ekonomsko-filozofskim 
rukopisima. Ta je tema privatno vlasništvo i povezanost odre- 
đenja privatnog vlasništva s Hegelovom spekulativnom dija- 
lektikom. 


41) Marx-Engels, Njemačka ideologija, str. 888. 

Sistematsko izlaganje rezultata Marxova studija političke e- 
konomije prelazi granice ove rasprave. Upozoriti ćemo jedino 
na promjenu u Marxovu određenju pojma privatnog vlasništva 
i posljedice koje ova promjena ima po Metodu Marxova prikaza 
Se građanskog društva. 

Završavajući rukopis koji su izdavači naslovili Odnos pri- 
vatnog vlasništva Marx kaže: »Zemljoposjed, u svojoj razlici od 
kapitala, jest privatno vlasništvo, kapital obuzet još lokalnim i 
političkim predrasudama, koji još nije sasvim došao k sebi iz 
svog zaplitanja sa svijetom, tj. još nedovršeni kapital. U toku 
svoga svjetskog stvaranja on mora dospjeti do svog apstrakt- 
nog, tj. čistog izraza.« : 2 

Nije teško uočiti promjenu obzirom na Marxovu tvrdnju iz 
Kritike Hegelova državnog prava kojoj je zemljoposjed određen 
kao privatno vlasništvo kat' egzohen. U čemu je utemeljena ova 
promjena? Recimo odmah: ona je rezultat Marxova upoznava- 
nja s radnom teorijom vrijednosti klasične engleske političke 
ekonomije. Pomoću ove teorije Marx je uvidio kao »subjektivna 
suština privatnog vlasništva, privatno vlasništvo kao djelatnost 
koja postoji za sebe, kao subjekt, kao ličnost jest rad.« 

Domašaj ove tvrdnje postaje jasniji imamo li na umu Mar- 
xovo ranije razlikovanje germanske i rimske privatno-pravne 
tradicije. Tada, prije svega, slijedi da odnos subjekta i objekta 
vlasništva ne treba misliti kao stanje u kojemu se nalaze volja 
subjekta i objekt vlasništva. Objekt vlasništva pripada subjektu 
zato što ga je on prisvojio svojom djelatnošću, zato što ga je 
proizveo. Odnosno objekt vlasništva se može razumjeti jedino 
ako se misli kao rezultat prisvajanja-proizvođenja. Ovaj materi- 
jalni proces čini stvar objektom vlasništva. 

U majoratom uspostavljenoj vezi čovjeka i zemljoposjeda čo- 
vjekov je rad bio vezan za zemlju. Odnosno elementi proizvod- 
nog (procesa — predmet rada, sredstva za rad i radna snaga — 
bili su u neposrednom jedinstvu. Raspad staleža i ukidanje ger- 
manskog privatnog prava značili su diobu ovog jedinstva u pro- 
izvodnom procesu. Zemlja, sredstva za rad i rad kao subjektivna 
čovjekova djelatnost su se međusobno osamostalili oslobodivši 
se neposredne veze. Oslobodivši se veze sa zemljom i staležima 
koji su se u ovoj vezi temeljili čovjek je utemeljen jedino u 
svom radu i opstoji kao vlasnik svojih intelektualnih i fizičkih 
Inogućnosti. Ovako osamostaljen pojedinac prisiljen je u proce- 
su zadovoljenja svojih potreba razmjenjivati svoj rad na trži- 
štu. Ovom razmjenom konkretni rad pojedinca postaje društve- 
ni proces, a totalna privatizacija totalno podruštvovljenje. Par- 
ticipacija na tržištu moguća je jedino ukoliko je pojedinac oslo- 
bođen od bilo kakvih izvanjskih određenja i tuđe volje. Ali ne 
jedino to. Razmjena konkretnih radova pojedinaca — obućara, 
krojača, liječnika, profesora — moguća je jedino ako se ovi kon- 
kretni radovi izjednače posredstvom tržišta u apstraktnom ra- 
du. Dapače, ovi radovi su društveno relevantni i individualno ko- 

risni jedino ako su način opstanka apstraktnog rada. Njih se 
može i pojmiti jedino obzirom na njihov odnos prema apstrakt- 
nom radu. Upravo zato što se privatno vlasništvo kao sredstvo 
zadovoljenja potreba može realizirati jedino posredstvom trans- 
formacije u apstraktni rad i što čovjek u sferi materijalne pro- 
izvodnje participira kao apstraktni radnik neophodna je reha- 
bilitacija pojma pirvatnog vlasništva u čijem je temelju ap- 
straktna osoba, a ne konkretan pojedinac. Zato Marx u Njemač- 
koj ideologiji i kaže: »Uostalom podjela rada i privatno vlasni- 
štvo identični su izrazi — u jednom se s obzirom na djelatnost 
iskazuje isto što se u drugom iskazuje s obzirom na proizvod 
djelatnosti«. 


Različitim stupnjevima diobe rada odgovaraju različiti oblici 
privatno-pravnog poretka. 


Istovremeno iz nužnosti da se privatno vlasništvo pojedinca 
nad objektom vlasništva ozbiljuje kao njegovo jedino ako se 
transformacijom u apstraktni rad razmjeni za rad drugih poje- 
dinaca slijedi da privatno vlasništvo nije jedino odnos pojedin- 
ca i stvari, nego je ono društveni odnos proizvodnje iz kojeg 
odnosa se mogu i moraju pojmiti strukture u sferi materijalne 
proizvodnje. Ova je spoznaja temelj promjene u Marxovu pri- 
kazu sfere materijalne proizvodnje. Polazeći od ovog temeljnog 
odnosa i oblika njegova pojavljivanja Marx će nastojati pokazati 
ne samo strukturiranje odnosa u sferi materijalne proizvodnje, 
nego i objasniti načine kako ovaj temeljni odnos biva osvije- 
šten u pravnoj, moralnoj, političkoj i znanstvenoj sferi. Marx 
će time u prikazu sfere materijalne proizvodnje života napu. 
stiti Feuerbachov filozofsko antropološki pristup i znatno povolj- 
nije ocijeniti Hegelovu spekulativnu dijalektiku. Dapače, ističu- 
ći kako se iz ovog temeljnog proizvodnog odnosa moraju i mo- 
gu pojmiti sve ostale sfere društva, sfere koje se pojavljuju kao 
međusobno razlučene, sam Marx će se vratiti dijalektičkoj me- 
todi, iako će se ona razlikovati od Hegelove. Povratak dijalektici 
u prikazu sfere materijalne proizvodnje života najznačajniji je 
rezultat Marxova studija političke ekonomije. On je neposredno 
omogućen radnom teorijom vrijednosti. 


Na kraju moramo istaći: namjera je ovog rada bila samo da 
prikaže Marxovu primjenu jedne Hegelove kategorije u najra- 
nijem periodu njegova razvoja. Analizirajući Marxovo shvaćanje 
odnosa u sferi materijalne proizvodnje nismo istakli činjenicu 
da je Marxovo stajalište od samog početka kritika svih sfera 
čovjekova opstanka u modernoj epohi i nismo inzistirali na hu- 
manističkom karakteru Marxove teorije. Nismo to učinili pri- 
je svega zbog toga jer je i u nas i u svijetu, po našem sudu, znan- 
stveno utemeljen i dokazan ovaj kontinuitet u Marxovu razvo- 
ju. Ali nismo to učinili i zato što smatramo da, iako se Marxovo 
stajalište u cjelini može vrednovati jedino ako se reflektiraju 
ove bitne značajke Marxove teorije, domašaj Marxove kritike 
može biti ocijenjen jedino ako se raspitamo za znanstvenu ute- 
meljenost njegova prikaza društvenih odnosa. 

1. »TALIJANSKI PUT« U MARKSIZAM 


»Različitim se putovima može stići do marksizma. Mi smo 
do njega došli putem koji je slijedio Karl Marx, tj, polazeći od 
njemačke idealističke filozofije, od Hegela. Očekujemo da nam 
se dokaže da je spomenuto porijeklo manje legitimno od even- 
tualnog porijekla koje bi imalo drugačije ishodište, npr. mate- 
matske znanosti, naturalizam, pozitivnu filozofiju, humanitarni 
duh ili (zašto ne?) religiozno vjerovanje. Po mašem mišlje- 
nju, put koji smo slijedili — u odnosu na druge — velik je 
i ima sve prednosti »velikog puta«.« Te je tvrdnje iznio pred 
gotovo pola stoljeća, 1925', Palmiro Togliatti, uoči Trećeg kon- 
gresa Komunističke partije Italije koji je održan u Lyonu (u 
Maliji se fašizam upravo pretvarao u totalitarnu diktaturu). 
Treći kongres likvidirao je sektaško rukovodstvo Amedea Bor- 
diga i povjerio Partiju novoj rukovodećoj grupi, Gramgsciju, 
Togliattiju, struji Ordine nuovo (1919—1921). Borba Ordine 
nuovo, i još ranije, borba mladih socijalista iz Torina pro- 
tiv »reformističkih« i »maksimalističkih« struja koje su domi- 
nirale Socijalističkom partijom Italije (PSI), bila je istodob- 
no politička i filozofska borba. 


.Od osnutka Socijalističke partije Italije (1892) do povijesne 
krize koju su izazvali prvi svjetski rat i ruska revolucija, nor- 
malan put prema marksizmu u Italiji je bio put tzv. naučnog 
pozitivizma u njegovim najheterogenijim oblicima, od metafi- 
zike Augusta Comtea do kriminologije Enrica Ferrija. Rezultat 
je bio čudna deformacija historijskog materijalizma u metafi- 
zičku doktrinu koja je nagovještavala društveni razvoj utvrđen 


. 1) U listu L'Unita. Vidjeti »Le nostre ideologije«, u zbirci Togliat- 
tlovih spisa II partito, Editori Riuniti, Roma 1964, str. 1—10. 

potpuno unaprijed, i osiguran, apsolutno, fatalno osiguran, u 
svom završetku (Togliatti). »Historijski determinizam« u teo- 
riji imao je kao »pandan« u praksi, »pasivnost, odsutnost kritič- 
kog duha, verbalizam, koji su postali karakteristična obilježja 
političke organizacije talijanskog proletarijata« (Togliatti). 

»Povratak Marxu«, uspostavljanje marksizma kao filozofije 
praxisa, bilo je djelo mladih ljudi kao što su Antonio Gramsci i 
Palmiro Togliatti; na njih su duboko utjecali talijansko neo- 
hegelijanstvo (Croce, Gentile) i drugi indeterministički tokovi 
(npr. škola ekonomske povijesti Gaetana Salveminija), koji su 
evoluirali prema marksizmu kao Antonio Labriola krajem sto- 
ljeća, »preokrenuvši« hegelovsku dijalektiku. »Slijedeći taj put, 
oni nisu samo prekinuli svaku metafizičku šemu, već su otkrili 
izvor povijesnog razvoja, njegove dijalektike, ne u idejama koje 
prethode svijetu i realiziraju se u njemu, nego u praktičkoj bi 
tivnosti na zadovoljavanju ljudskih potreba« (Togliatti). Prem- 
da Komunistička partija Italije (PCI) u 17 godina potpune ile- 
galnosti i masovnih progona (novembar 1926 — juli 1943) ni- 
kada nije gubila oslonac i izvjesni utjecaj u Italiji, prvo formi- 
ranje pod fašizmom nove generacije komunističkih »kadrova« 
bilo je nezavisno od spomenutog prethodnog iskustva. 

Proces formiranja jednog Gramscija i Togliattija — od neo- 
hegelovstva do marksizma, u polemici sa svim vrstama »scien- 
tizma« i povijesnog determinizma — u neku su ruku, »ponovile« 
(premda u drugačijim povijesnim uvjetima) nove generacije, 
napose veoma velik i značajan dio marksističkih političkih ru- 
kovodilaca koji danas imaju 50—60 godina. Nabacit ću bez reda 
nekoliko imena: Giorgio Amendola, Emilio Sereni, Riccardo 
Lombardi (lider ljevice PSI), Lelio Basso, Mario Alicata, Mario 
Spinella, Alessandro Natta, Pietro Ingrao, Antonio Giolitti (koji 
je sada ministar financija), Paolo Bufalini, Enrico Berlinguer; 
među »profesionalnim« filozofima navedimo: Cesare Luporini, 
Umberto Cerroni, Nicola Badaloni. 

»Put u marksizam« koji je bio najznačajniji u formiranju 
novih socijalističkih kadrova pod fašizmom, između 1926. i 1943, 
vodio je kroz djelo i misao Benedetta Crocea i njegovog časo- 
pisa La Critica (koji je bio legalan u Italiji), čiji su glavni su- 
radnici bili povjesničar Adolfo Omodeo i filozof Guido de Rug- 

ero, obojica idealisti. Da bih u nekoliko riječi rezimirao proces 
Koji je u stvari bio dug, složen i mnogostruk, navest ću da smo 
»preokrenuli« dijalektiku slobode (»religiju slobode«) Benedet- 
ta Crocea postavljajući je na njene povijesne temelje, na čvrste 
proleterske temelje. 


2. OTVORENI, KRITIČKI, METODOLOŠKI 
I HISTORIJSKI MARKSIZAM 


Međutim, polazna točka bila je zajednička — sloboda. Mark- 
sizam, jedina prava »religija slobode«; oslobođenje naroda SvE 
nacije, kulture, »duha« koji nije moguć bez hegemonije radnič- 

ke klase i njene doktrine; duboka, neograničena kontradikcija 
između kapitalističke eksploatacije i demokracije; to su filozof- 
ska i politička otkrića koja rezimiram u jednostavnom i katkada 
naivnom obliku u kojem su otkrivena i osvojena od milijuna 
muškaraca i žena u Italiji između 1943. i 1946. Masovno osvješ- 
tavanje odnosa sloboda — oslobođenje dalo je u tim godinama, 
po mojem mišljenju, odlučni pečat relaciji filozofija — socija- 
lizam u marksizmu i u talijanskom radničkom pokretu. | š 

Neposredno nakon potpunog oslobođenja Italije (april 1945), 
talijanski marksizam imao je, smatram, slijedeća obilježja: bio 
je to otvoreni, kritički, metodološki i povijesni marksizam. Otva- 
ranje talijanskih marksista prema izvjesnim duhovnim i istra- 
živačkim orijentacijama koje su se razvile neovisno od marksiz- 
ma i vrlo često u polemici s ortodoksijom »dijamata«, imalo 
je dubok korijen u samim putovima kojima su marksisti prošli 
da bi dospjeli do marksizma. Takvo otvaranje bilo je posljedica 
činjenice da su otkrili marksizam kroz vlastita slobodna istra- 
živanja i da su prema tome, daleko od toga da odvajaju zavr- 
šenu doktrinu od kulture u razvoju, na dijalektički način raz- 
matrali odnos između marksističke metode analize povijesti i 
drugih metoda, čiju su barem »lokalnu« efikasnost isprobali, 
kao npr. metode psihoanalize i psihologije, formalističku kritiku 
osnova nauka, sociološku analizu, teoriju i praksu metoda aktiv- 
nog odgoja itd. 

Kritički duh, tj. odbijanje »definitivnih istina u krajnjoj in- 
stanci« (Engels) trebao bi biti obilježje marksizma, ali na žalosi 
nije kod ljudi koji se proglašavaju zaštitnicima »integriteta« 
marksizma, »marksizma« koji čuvaju u kovčegu zakona. Kritički 
duh jedini je mogao animirati stare borce i mlade komuniste 
koji su marksizam i otkrili upravo kroz kritički duh. 

»Što je marksizam ?« 


Na ovo pitanje većina talijanskih marksista odgovorila je na 
slijedeći način: marksizam je mnogo više metoda nego doktrina. 
Galilejevu mehaniku kao »doktrinarni corpus« treba ispraviti, 
ona više nije prihvatljiva u izvornom obliku, ali Galilejeva me- 
toda ostaje i dalje valjana. Marx je bio Galilej povijesti (i, mo- 
žemo reći, istodobno njezin Newton): upravo je Marxova meto- 
da fundamentalna'. 

Marx, dakle, znači otkriće povijesti, njenog razvoja, njene 
dijalektike. 

»Marksističko i lenjinističko učenje jedino je učenje koje 
omogućava potpunu analizu svih elemenata stvarnosti, njihovo 
ispreplitanje i razvoj, te je, prema tome, jedino koje omogu- 
ćava da se politička akcija radničke klase i velike partije pre- 


.2), Premda u različitim kontekstima, usporedbu između Marxa i Gali- 
leja izvele su dvije velike ličnosti »marksističke renesanse« u Italiji na- 
kon rata: Antonio Banfi i Galvano Della Volpe. Banfijeva djela objavili 
su, nakon njegove smrti, izdavači Parenti ; Editori Riuniti, a sada Edi- 
tori Riuniti upravo objavljuju djela Della Volpea. 

cizno prilagode stvarnosti. Kroz marksističku analizu evolucije 
modernog svijeta shvaćamo da se nasuprot tom strašnom padu 
civilizacije kao što je sadašnji svjetski rat, pred radničku klasu 
i druge radne ljude danas postavljaju zadaci konstruktivne pri- 
rode, koji se pred njih nikad nisu postavljali u prošlosti i koje 
jedino oni mogu realizirati« (Togliatti, I/ partito, str. 65). 


3. POLITIČKA DISCIPLINA I FILOZOFSKA SLOBODA 


Preuzeli smo dvije rečenice iz dobro poznatog članka Pal. 
mira Togliattija »Partito nuovo«, objavljenog u jednom od prvih 
brojeva »Rinascita« krajem 1944. Tvrdeći da je »ideološki vo- 
dič« »nove partije« marksizam, Togliatti navodi da se ne radi o 
Weltanschauungu, o globalnoj filozofiji, već o metodi analize 
povijesne stvarnosti koja omogućava rješavanje novih problema. 
Marksizam je prema Togliattiju direktna negacija nepromjenji- 
vog skupa principa i spoznaja stečenih jednom zauvijek. 


Treba reći da je u mnogim drugim evropskim zemljama anti- 
fašistička borba dovela do koncepcije marksizma sasvim slične 
koncepciji o kojoj smo upravo govorili. Potrebno je također 
reći da su polet prema otvorenom, kritičkom, metodološkom, 
ne-dogmatskom i »ne-totalizirajućem« marksizmu u drugim si- 
tuacijama zaustavljala i prekidala politička rukovodstva nekih 
komunističkih partija. Odnos između filozofije i politike doista 
su neke komunističke partije zamišljale drugačije od Komunis- 
tičke partije Italije. »Osnova pristupanja partiji je program par- 
tlije«; taj je princip svečano potvrdila PCI već na prvom Kon. 
gresu nakon oslobođenja zemlje (Rim, decembar 1945 — januar 
1946). Na Kongresu — petom od osnutka Partije (1921) — PCI 
je potvrdila i unijela u Statut najpotpuniju slobodu komunis- 
tičkog borca u pogledu religioznih vjerovanja i filozofskih sta- 
vova. U drugim se partijama, naprotiv, tvrdi da je »marksistič- 
ko-lenjinistička partija organizacija ljudi istih uvjerenja ne sa- 
mo u pogledu političkih ciljeva, već i u domeni filozofskih prin- 
cipa«. Ili: u nekim komunističkim partijama prihvaćali su rad- 
nike, mlade ljude, koji još nisu materijalisti u filozofiji, pridrža- 
vajući pravo da ih preodgoje, da ih učine pouzdanim vjernicima 
dijamata. U oba slučaja — potpuna zatvorenost partije radnici- 
ma koji nisu ateisti, ili tolerantnost prema ostacima religioznog 
vjerovanja s eliminiranjem kroz materijalistički odgoj — mark- 
sizam je bio definiran jednoznačno, strogo i »totalizirajuće«: 
tvrdilo se da je potrebno kontrolirati odozgo »ideološki inte- 
gritet« Partije, njenu »filozofsku zatvorenost« (»weltanschauli- 
che Geschlossenheit« ). 

Praktički stav u pitanju odnosa između Weltanschauung-a 
i socijalističkih boraca ne može biti odvojen od koncepcije mark- 
sizima. 

»Marksizam se razvija u diskusiji među marksistima i u slo- 
bodnoj konfrontaciji sa svim idejnim i kulturnim strujama... 


76 


Čini nam se da je velika greška zastupati apsolutnu valjanosi 
jedne interpretacije marksizma i apsolutnu negativnost druge«, 
pisala je 1966. L'Unita* (kojom je u to vrijeme rukovodio Mario 
Alicata) u odgovoru na pismo koje je potpisalo sedam emineni: 
nih marksističkih filozofa iz DDR povodom poznatog »slučaja 
Havemann«. 

Na stranicama napisanim na Jalti u augustu 1964. i upuće- 
nim sovjetskim komunističkim rukovodiocima, na stranicama 
koje će postati njegov testament, Palmiro Togliatti je pisao: 

»Moramo postati stjegonoše slobode intelektualnog života, 
slobodnog umjetničkog stvaranja i naučnog napretka. A to od 
nas zahtijeva da naše koncepcije ne suprotstavljamo na apstrak- 
tan način tendencijama i strujama različite prirode, već da otvo- 
rimo dijalog s tim strujama... Nije istina da su svi ljudi, koji 
su se u pojedinim domenama kulture, u filozofiji, u povijesnim 
i društvenim naukama udaljili od nas, naši neprijatelji ili agenti 
našeg neprijatelja«. 

To su skoro iste riječi što ih je Palmiro Togliatti izgovorio 
20 godina ranije Ernstu Fischeru u Moskvi, kada su zajedno ra- 
dili u Kominterni i pripremali politički povratak u svoje zemlje 
(Italiju i Austriju) koje su se upravo oslobađale: 


»Vratimo li se jednog dana u naše zemlje, bit će apsolutno 
nužno da već od početka budemo svjesni jedne činjenice: borba 
za socijalizam znači borbu za povećanje demokracije (mehr De- 
mokratie). Ne budemo li mi, komunisti, najkonzekventniji de- 
mokrate, povijest će proći iznad naših glava«“. 


Borba protiv sektaštva, potvrda pozitivnosti konfrontacije 
različitih ideja, ne može se pokoravati pravilima marksističke 
»ortodoksije«. U izdavačkoj kući Komunističke partije Italije 
(Editori Riuniti) naš izbor diktira jedino kvaliteta djela: nijed- 
na sadašnja struja marksizma nema privilegij. Naravno, objav- 
ljujemo službene materijale (rasprave, povijesne sveske, itd.) 
iz svih socijalističkih zemalja: od SSSR-a do NR Kine, od Kube 
do Rumunjske — ali ne dajemo prvenstvo ovoj ili onoj socija- 
lističkoj zemlji. Objavljujemo također najbolja djela »nesluž- 
benih« marksista, čak kada se radi o marksistima koje su ko- 
munističke partije njihovih zemalja isključile iz svojih redova, 
ili o marksistima koje su institucije socijalističkih zemalja »sta- 
vile na led«, a službeni tisak kritizira: to činimo kada smo uvje- 
reni da su njihova djela značajan doprinos marksističkoj ras- 
pravi 1 istraživanju. Evo najnovijeg i možda najeklatantnijeg 
primjera: nedavno su Editori Riuniti objavili na talijanskom 
jeziku »Sjećanja i razmišljanja« Ernsta Fischera, s vrlo angaži- 
ranim predgovorom marksističkog povjesničara Ernesta Ragio- 
nerija koji je član Centralnog komiteta PCI“. 


3) U broju od 5. travnja. 


4) Ernst Fischer: Erinerungen und Reflexionen, Rowohlt, Hamburg 
1969, str. 23. 


5) Kod Editori Riuniti izašla su, između ostalih, djela Austrijanca 

Ne radi se o vladarskom »liberalizmu« iz doba prosvjetitelj. 
stva; to nije tolerantnost jedne političke upravljačke grupe koja 
ostaje svemoćna u konstitucionalnom pogledu. Ne. Mi smo os- 
tvarili i institucionalizirali strukturu u kojoj kulturne organiza- 
cije imaju maksimalnu autonomiju. Već smo govorili o izdanji- 
ma PCI: Editori Riuniti imaju široku slobodu u izboru i stvar. 
nu autonomiju. Predsjednika i generalnog sekretara Instituta 
Gramsci imenuje Centralni komitet PCI, a Institut ima potpunu 
institucionalnu autonomiju. (Ne postoje organi kontrole iznad 
Instituta; veza s partijom osigurana je učešćem političara u 
kulturnom istraživanju i marksističkih znanstvenika u politič- 
koj borbi; to je funkcionalna, a ne birokratska veza). Mnogo- 
brojni časopisi za kulturu koje potpomaže i financira PCI, po- 
sjeduju najviši stupanj slobode. 

To nije idila, naravno! Postoje žučne diskusije, sukobi i kat- 
kada unutarnje borbe svih tih organizacija, ali princip slobodne 
kulturne i političke konfrontacije postao je institucionalna či. 
njenica u PCI. Potrebno je, možda, podsjetiti i naglasiti da su 
rukovodioci Manifesta brisani iz PCI (i to ne jednoglasno), ne 
zbog političkih stavova koje su izražavali, već zato što su stvo- 
rili frakciju". 


4. FENOMEN KRŠĆANA-MARKSISTA 


Već smo podsjetili na slobodu filozofskog mišljenja koja je 
zagarantirana članovima PCI Statutom partije: »U PCI mogu 
se upisati građani stariji od 18 godina koji — neovisno o rasi, 
vjeri i filozofskim principima — prihvaćaju program partije 
i angažiraju se na njegovoj realizaciji« boreći se u jednoj partij- 
skoj organizaciji (član 2). 

Taj član Statuta izražava se konkretno u tri glavna pravca. 
Prvo: pravo građanstva u PCI različitih interpretacija marksiz- 
ma, slobode istraživanja i javne diskusije među marksistima i o 
marksizmu. O tome smo već govorili prilikom »političke disci- 
pline« i »filozofske slobode«. 

Drugo: slobodno i aktivno prisustvo u PCI različitih moder- 
nih filozofskih i kulturnih struja marksizma (razlika nužno ne 
znači — a to je Togliatti naglašavao na Jalti u svojoj raspravi 
namijenjenoj sovjetskim drugovima — opoziciju i inkompati- 
bilnost). U striktno filozofskoj domeni možda je najznačajnija 
činjenica bila pristupanje Komunističkoj partiji Italije tokom 
Otpora i ilegalnosti, filozofa i epistemologa Ludovica Geymo- 
nata, koji je u to vrijeme bio neopozitivist. Danas ta činjenica 


Franza Mareka, Poljaka Adama Schafa i Stefana Morawskog, Čeha Kosi- 
ka, Hajeka, Goldstiickera i dr. sb 

6) Potrebno je također podsjetiti da je prethodna diskusija Central- 
nog komiteta (15—17. oktobar 1969) integralno objavljena (vidjeti: La 
questione del »Manifesto« — Democrazia e unita nel PCI, Editori Riuniti). 

ima povijesni značaj, budući da su Geymonat i većina njegovih 
učenika evoluirali iz neopozitivizma u dijalektički materijali- 
zam i danas u talijanskom marksizmu (unutar i izvan PCI) 
predstavljaju krilo koje potvrđuje neodvojivost filozofskog ma- 
terijalizma od marksističke nauke povijesti. U pedagoškoj do- 
meni, konfrontacija između marksizma i »aktivizma« (posebno 
John Dewey), dogodila se i unutar PCI, slobodno i javno, i po- 
mogla novu elaboraciju: teoriju i praksu narodne pedagogije 
(Bruno Ciari; umro pred tri godine, simbol je te sinteze, čija su 
polazna točka bili Marx, Dewey, Freinet, Makarenko, Gramsci). 
Sada je unutar partije pokrenut problem odnosa Marx—Freud: 
izvjestan broj drugova, članova PCI, ima više »freudovsko« (u 
širem smislu) filozofsko obrazovanje nego marksističko. I u 
tom slučaju moguće je predvidjeti da će slobodna konfronta- 
cija unutar partije olakšati sintezu, razvoj i širenje marksizma. 

Treće, treba reći da je »najočiglednija« i po mojem mišlje- 
nju najznačajnija posljedica primjene člana 2 Statuta PCI bila 
prisustvo u Komunističkoj partiji Italije »bez sumnje vrlo viso- 
kog broja — većine u odnosu na ukupan broj — vjernika«. 
Vjernik u Italiji znači gotovo uvijek »katolik« (među kršćan- 
skim nekatoličkim manjinama najznačajnija je valdenška even- 
gelička zajednica: postoji izvjestan broj Valdenžana koji su čla- 
novi PCI ili, općenito, lijevi pristalice). Smatram dakle, da tre- 
ba razlikovati masovno pristupanje talijanskoj Komunističkoj 
partiji seljaka i radnika, te katoličkih domaćica, od pristupanja 
katoličkih intelektualaca. Prvi fenomen ima izrazito klasni ka- 
rakter i uglavnom ne postavlja pitanje teorije. »To je partija 
radnika, i ja sam madnih: to je partija radnog naroda, i ja sam 
žena iz naroda; to je moja partija. Moja me partija ne sprečava 
da vjerujem u boga, Isusa, bratsku ljubav, tajnu nadgrobnog 
života. Ne postoje protivurječja: naprotiv, može se reći da je 
Isus bio prvi socijalist«. To su elementarni, ali čvrsti razlozi 
radnika, seljaka, žena iz naroda, koji se bore, stotine tisuća u 
PCI, koji jesu i ostaju vjernici, idu u crkvu i povjeravaju kato- 
ličkoj crkvi svetkovanje najznačajnijih trenutaka individualnog 
života: rođenja, ženidbe, smrti. Moglo bi se reći da radnici koji 
su katolici i komunisti, vrlo dobro shvaćaju klasnu borbu, ali se 
mnogo ne brinu o teoriji povijesti kao borbi klasa i o njenim 
filozofskim korijenima: s druge strane, njihova vjera — u lju- 
bav, apsolutnu pravednost, vječni život — ne implicira nikakvu 


teologiju. Klasna borba i kršćanska vjera žive jedna uz drugu, 
u jukstapoziciji. 


.. Nasuprot tome, katolički intelektualac ne može biti bez teo- 
rijskog sistema. U ovom kratkom eseju o mnogo široj temi, ne- 


7) Palmiro Togliatti, »Il destino dell'uomo«, La vla italiana al soclalis- 
mo, Editori Riuniti, 1964, str. 234. Togliatti dodaje: »Zaista, osnova pristu- 
panja našoj partiji je, kao i u svim drugim komunističkim partijama, 
program za čiju se realizaciju borimo i koji svaki vjernik može bez teš- 
koće prihvatiti«. 

moguće je posvetiti nužni prostor povijesti pokušaja da se po- 
vežu kršćanska vjera i marksistička analiza povijesti. Pokret 
»katolika-komunista« (1940—1943) koji se preobrazio u partiju 
»Sinistra cristiana« (1944—1945), izradio je vrlo interesantne po- 
zicije, pune budućnosti (tu se nailazi na frapantne anticipacije 
nekih tekstova Koncila): međutim, »Sinistra cristiana« bila je 
raspuštena zbog opozicije Pia XII, većina pristalica postali su 
članovi PCI, a čak i oni koji su individualno sačuvali katoličku 
vjeru, prekinuli su osobno i kolektivno istraživanje teorijskog 
karaktera o vezi između kršćanstva i marksizma. 


Trideset godina kasnije, došlo je do pravog klijanja sjemena 
koje su posijali »katolici-komunisti« (Rodano, Ossicini, Balbo, 
D'Amico i drugi). Danas je legitimnost »socijalističkog izbora« 
za katolike priznala katolička crkva (ovdje govorimo o crkvi- 
-instituciji, crkvi-moći). Postoje još uvijek stoljetni »mali pro- 
goni« hijerarhije protiv revolucionarnih katolika (npr. više »teo- 
loga revolucije« udaljeno je sa svojih mjesta na sveučilištima 
koja zavise od crkve); međutim, nakon Koncila, hijerarhija više 
ne može ekskomunicirati nikoga zbog njegovih socijalnih, povi- 
jesnih i političkih stavova. Posljednjih deset godina razvio se u 
Jtaliji javni, otvoreni i borbeni pokret »kršćana za socijalizam«: 
ne mogu ovdje zacrtati povijest tog pokreta koji je najavio su- 
sret na nacionalnom nivou za mjesec septembar. 


U maju 1973. niz katolika (mladi ljudi, učitelji i profesori, 
intelektualci) pristupio je Komunističkoj partiji Italije, nakon 
kolektivne elaboracije i javne diskusije. Što je novo u poređenju 
sa pristupom Komunističkoj partiji Italije katoličkih radnika o 
kojima smo malo prije govorili? Po mojem mišljenju, postoji ne- 
što novo. Pristupajući PCI danas, mnogi katolički intelektualci, 
a i »jednostavni vjernici«, nastoje da ostanu aktivni, katkada 
i rukovodeći elementi u zajednicama, organizacijama, udruženii- 
ma, časopisima religiozne prirode. Članovi PCI nalaze se među 
rukovodiocima pokreta obnove crkve (»7. novembra«; u redak. 
cijama časopisa za teološka i politička istraživanja kao Testimo- 
nianze (Firenca), I! Tetto (Napulj), pristalice PCI nalaze se u 
izv. »ispovijednim zajednicama« (Oregina, Isolotto, San Paolo) 
i u »normalnim« zajednicama, koje se razvijaiu oko parohiia 
ne ulazeći u sukob sa svećenicima. Postoje i komunisti među 
borcima i rukovodiocima ACL (Katoličkih udruženja radnika). 
Za mnoge komunističke (ili socijalističke) pristalice religiozno 
učenje više nije samo privatna stvar; oni ostaju angažirani — 
javno, aktivno — u domeni svoje vjere, u problematici (i inici- 
jativama) koja se odnosi na novu interpretaciju kršćanske vje- 
re, obnovu crkve. 


8) Taj je susret održan u Bologni: gotovo tri tisuće osoba prisustvo- 
valo je s entuzijazmom: uvod je dao otac Giulio Girardi. Među tim »krš 
ćanima za socijalizam« bilo je komunista (PCI), socijalista (PSI) i ljevi- 
čara (Lotta continua, Manifesto). 

Međutim, taj proces olakšala je i koncepcija marksizma 
koju zastupa Komunistička partija Italije. PCI, kao partija, ve- 
zana je uz marksizam. »Steći i produbiti (bez predrasude o ono- 
me što tvrdi član 2 — tj. o slobodi religioznog vjerovanja i filo- 
zofskog mišljenja) poznavanje marksizma-lenjinizma i primije- 
niti njegovo učenje na rješavanje konkretnih pitanja«, zadaća 
je članova partije (Statut KCI II, 5). Premda interpretacija tog 
člana nije jedinstvena, njegovo konkretno značenje je slijedeće: 
partija djeluje »u svjetlu marksizma«, smatrajući marksizam 
doktrinom i metodologijom povijesti, »vodičem za akciju«: ne 
radi se o materijalističkoj i ateističkoj filozofiji koju propovi- 
jeda partija u svojstvu političke partije. Zaista, kompatibilnost 
između kršćanske vjere i marksističke analize povijesti nije po- 
tvrđena samo s jedne, katoličke, strane, već ju je — na teorij- 
skom nivou — potvrdio Togliatti. Na Desetom kongresu partije 
1962—1963, odobrio je tezu prema kojoj religiozna svijest da- 
nas, naspram strašnih problema čovjeka i čitave planete, daleko 
od toga da djeluje kao opijum, može, naprotiv, biti stimulacija 
koja potiče na odabiranje puta socijalističke revolucije. 


Još jednom, ne radi se o »napuštanju« marksizma i lenjiniz- 
ma: naprotiv, radi se o stvaralačkom razvoju učenja klasika 
marksizma, koji odgovara novim fenomenima. 


5. DVIJE NUŽNOSTI REVOLUCIONARNOG_ POKRETA: 
PRIMJENA MARKSISTIČKE METODE NA SOCIJALISTIČKU STVARNOST 
I SLOBODNA KONFRONTACIJA HIPOTEZA 


Dosad sam posebno ocrtao stav svoje partije, Komunističke 
panj Italije, prema pitanju odnosa između filozofije i poli- 
tike. 

Sada bih želio zaključiti s nekoliko osobnih zapažanja. 

U potpunom suglasju s partijom, pristalica sam slobode i naj- 
potpunije autonomije svih socijalističkih zemalja i svih komu- 
nističkih partija, kako god bile »male«. Međutim, to ne znači 
nezainteresiranost za ono što se događa u socijalističkim zemlja- 
ma, za ono što rade ostale komunističke partije: to ne znači pri- 
hvaćanje principa koji je bio u osnovi Westphalskog mira: cuius 
regio, eiusdem sit religio — svakoj zemlji njena religija. Ne. 
Naprotiv, vjerujem da je jedna od najozbiljnijih slabosti rad- 
ničkog komunističkog i revolucionarnog pokreta danas u svi- 
jetu odsustvo javne konfrontacije, uzajamne kritike, diskusije 
koja ne bi bila ni diplomatska niti ograničena na »upućene«, u 
posjedu tajanstvenog jezika. 


a) Prije svega, nužno je proučavati bez predrasuda i mitova, 
povijest 1 stvarnost socijalističkih zemalja kakve jesu. Tvrdim 
— ali ne iz pristojnosti kao gost, već iz ljubavi prema istini — 
da nam najznačajnije doprinose u proučavanju — diskusiji o 
socijalizmu danas, daju jugoslavenski drugovi, jugoslavenski 
marksisti. 

Smatram vrlo negativnim svako ograničavanje pristupa do- 
kumentacionim izvorima. Arhiv PCI je otvoren: koriste ga mno- 
gi povjesničari, posebno drug Paolo Spriano, pisac povijesti 
Komunističke partije Italije (u pet tomova'), koja predstavlja 
pravu povijest u naučnom značenju te riječi. 


Što su socijalističke zemlje? Ni pitanje ni odgovor nisu ba- 
nalni. Kada se kaže »socijalistička«, ne kaže se sve. Postoje npr. 
— a to je suvišno podsjećati u Jugoslaviji — etatistički socijali- 
zam i samoupravljački socijalizam. U pojedinim socijalističkim 
zemljama postoje vrlo različiti oblici političke organizacije, in- 
stitucionalne strukture itd. Potrebno je pod svaku cijenu oslobo- 
diti se jednoznačnih i »pobjedonosnih« definicija, treba prou- 
čavati stvarnost i povijest socijalizma, ne predodređujući zak- 
ljučke i ne zabranjujući a priori ovu ili onu hipotezu. Ne znam 
da li mađarski marksistički znanstvenici Hegediis i Agnes Heller 
imaju ili nemaju pravo u svojoj karakterizaciji socijalističkih 
zemalja izgrađenih na sovjetskom modelu; ne poznajem dovolj- 
no njihove radove. Ali dobro znam da je vrlo teška greška spre- 
čavati ih u nastavku istraživanja, osuditi ih na šutnju. Možda 
imaju krivo, vjerojatno su vidjeli samo jednu stranu istine: za- 
braniti omnia edita atque edenda nikako ne znači dokazati nji- 
hovu pogrešku ili jednostranost. U pravu smo ako i to samo iko 
smo sposobni da pobijedimo u slobodnoj i otvorenoj konfron- 
taciji. 

b) Javnost svih dokumenata, slobodna i otvorena konfron- 
tacija različitih mišljenja, nisu »rezidue« buržoaskog liberalizma. 
Sloboda informacije i sloboda mišljenja neophodni su razvije- 
nom socijalističkom društvu. Potrebno je da proleteri, da komu- 
nisti, nauče koristiti jednu »tehniku« koja nije nimalo buržoas- 
ka »po sebi«, »tehniku« slobode. Reguliranje složenog i bogatog 
socijalističkog društva, koje je prevazišlo početni period — 
»prvobitne« socijalističke akumulacije, žestoke obrane protiv 
neprijatelja izvana i iznutra, kulturne i tehničke inferiornosti 
radnika naspram razvlašćenih klasa — zahtijeva potpunu slo- 
bodu informacije, slobodnu konfrontaciju različitih hipoteza, 
mogućnost kritiziranja upravljača. Među socijalističkim zemlja: 
ma Socijalistička Federativna Republika Jugoslavija je otišla 
najdalje na putu socijalizma čija je dinamika regulirana demo- 
kracijom i slobodom. 


Talijanski komunisti nemaju i ne mogu imati »modele«, ali 
oni s posebnim interesom proučavaju povijest i stvarnost jugo- 
slavenskog socijalizma, za njih tako bogatog poukama. 


Prevela Biserka Cvjetičanin 


9) Prva četiri toma izdao je Einaudi, Torino, od 1970—1973. Paolo 
Spriano je član Centralnog komiteta PCI, ali nije ništa »sakrio«, već je 
dosljedno objavio sve, čak i najdelikatnije dokumente. 

SVJETOVNI POLOŽAJ FILOZOFIJE 


Boro Gojković 


Sarajevo 


Filozofija počinje sa ranim grčkim mišljenjem i traje do 
naših dana. U tom vremenskom razdoblju njeno pravo na vlas- 
titu egzistenciju nikada nije prestalo biti u pitanju. Stoga se 
njena povijest može, u određenom smislu, prezentirati kao neka 
vrsta avanture unutar koje se ona pita o razlogu ili temelju vlas- 
titog opstanka. Ona to uvijek čini u novim formama odupirući 
se novim zahtjevima koji prate njen razvitak. 


Zahtjevi za negiranjem filozofije dolaze iz nefilozofskog is- 
kustva same filozofije, ili kako primjećuje Merleau-Ponty, iz 
onog nemišljenog (impensć) u samom mišljenju. Sve se dakle 
tako zbiva kao da je razvitak filozofije nerazlučiv od nefilozo- 
fije, mišljenja od nemišljenog, uma od neumnog. Filozofija se, 
prema tome, osvaja na nečemu što nije ona sama. To »nešto« 
ona nikada ne uspijeva ušutkati već ga čini, time što je u isti 
mah nerazlučiva od njega i upravljena njemu, dovoljno »filozof- 
skim«, dakle, sposobnim da iznosi stanovite razloge o izlišnosti 
njene egzistencije. 


. Sa svoje strane filozofija nije neosjetljiva na te »razloge« 
čime i dalje nastoji biti nadajući se pri tome da će napokon 
osporiti nefilozofiju unutar sebe same i na taj se način defini- 
tivno izboriti za opravdanost vlastite egzistencije. Ta se nada, 
međutim, pokazala, u njenoj dosadašnjoj povijesti, iluzornom. 
Ograničavajući se na posthegelovsko vrijeme Merleau-Ponty je 
tu iluzornost ovako formulisao: postoji nakon Hegela jedna filo- 
zofska praznina, ali ne zato što tu nedostaju filozofski geniji, 
nego zbog to a što oni (Marx, Nietzsche, Kierkegaard) ekspli- 
citno poriču filozofiju. Treba li, na temelju toga, reći da je sa 
njima čovječanstvo doprlo u jedno nefilozofsko doba, ili se mož- 
da prije radi o tome da je destrukcija filozofije oko koje su oni 
nastojali u stvari njena realizacija? Slijedeći povijest mišljenja 
od Hegela pa naovamo teško bi bilo dati zadovoljavajući odgo- 
vor na ta pitanja. Velika su djela, što ih nalazimo na tom putu, 

previše opterećena borbom protiv Hegela i klasične metafizike 
( i utoliko kolidarna sa njom) da bi se moglo pouzdano reći šta 
ostaje od filozofije u njenoj nefilozofiji. Opskurnost je tih djela 
upravo u toj tački neizlječiva. Što se pak tiče interpretacija koje 
ih u stopu slijede, trudeći se da nam olakšaju uvid u njihove 
poglede i probleme, one u stvari reflektiraju naše poglede i naše 
probleme. Danas je, naime, svaki komentar Marxa ili Nietzschea 
samo zauzimanje određene pozicije spram našeg vremena. 

Izmjenjujući kvalitet filozofije i posvećujući se dešifriranju 
enigmi vlastitog vremena, ti filozofi žive u nama prije nego što 
smo mi stigli da upravimo na njih jasan i skeplicitan pogled. 
Oni su prije prisutni u našim problemima i teškoćama nego što 
smo stigli da prevladamo njihove probleme i teškoće. U izvjes- 
nom smislu kao da su oni prije nas bili prisutni u našem svijetu 
i kao da je naš svijet sabrao u sebi ono što su oni kazali. Kao 
da je, naime, jednom mišljenje zakoračilo daleko ispred povi- 
jesti, odnosno kao da je povijest jednom izostala daleko iza 
mišljenja i kao da nam to pouzdano mišljenje i danas čini vid- 
ljivim vlastito vrijeme. Igrajući ulogu svjetla, koje nam posre- 
duje prizor i koje nam pokazuje ono što nam valja vidjeti, to 
nas mišljenje neprestano upozorava na ono što ne smijemo pre- 
vidjeti. Ono postupa s nama poput prijatelja kojeg smo posjetili 
u nama nepoznatom gradu i koji unaprijed zna šta će nam po- 
kazati i na šta će upraviti našu pažnju. I kao što nas ovaj upo- 
zorava na kulturne i povijesne vrijednosti vlastitog grada, tako 
nas i ono upoznaje s »vrijednostima« našeg svijeta kao da ih 
je ono odnekud prije znalo i poznavalo. 


No to znanje našeg svijeta ne smije se uzimati kao apsolutno 
i nad samim sobom zatvoreno znanje. Jer, i to valja uvijek imati 
na umu, iza jednog znanja ostaje ono tamno neznanja, kao što 
iza jednog mišljenja ostaje ono opskurno nemišljenja. To ne- 
znano znanja kao i to nemišljeno mišljenja upravo je ono na 
što nas upućuju znanje i mišljenje: Prema tome jedno je miš- 
ljenje utoliko veće, ukoliko je bogatije nemišljenim, odnosno 
jedan je filozof utoliko veći, ukoliko mu je sjenka duža. Marx- 
-Nietzscheovo nemišljeno može biti mišljeno samo uz pomoć 
njihovog mišljenja. A njihovo mišljenje, kao što je poznato sva- 
kom studentu filozofije od Nietzschea pa naovamo, bilo je cen- 
trirano na prevladavanje metafizike, premda je i samo dolazilo 
iz jednog svijeta čiji je konstitutivni moment metafizika sama. 

Za nas današnje koji smo opsjednuti jednim opčinjavajućim 
svijetom, što su ga oni mislili i što su pridonijeli da se jednoj 
povijesti filozofije (koja nudi eksplicitne odgovore na iste pro- 
bleme) suprotstavi jedna povijest ne-filozofije, nije moguće pri- 
hvatiti tezu da je njihova negacija metafizike bila i konačna ne- 
gacija filozofije. Stoga se može reći da njihovo eksplicitno pori- 
canje filozofije predstavlja u isti mah neuspjeh i uspjeh: neus- 
pjeh zbog toga što su oni, suprotno vlastitom očekivanju, potvr- 
dili pravo filozofije na vlastitu egzistenciju, a uspjeh zbog toga 
što su joj dopustili da preživi. Te su antifilozofske filozofije anti- 
cipirale Husserlovu najdublju riječ s obzirom na pitanje kojim 

se bavimo, riječ naime po kojoj filozofija uvijek uskrsava iz vlas- 
titog pepela. Ima li se sve to na umu, onda nije teško utvrditi 
da upitnost filozofije nije njen nedostatak nego njen »bitak«. 

Mi se, međutim, ne možemo predati toj avanturi filozofske 
misli da bismo odredili stanoviti sadržaj filozofije i da bismo je, 
na temelju toga, fiksirali u formi moguće definicije. Jer svaka je 
nova definicija filozofije ujedno i najavljivanje neke nove filo- 
zofije. Doduše mi vjerujemo da je filozofija sa Merleau-Ponty- 
jem doprla u novu fazu vlastite povijesti, tamo gdje ona po prvi 
put biva apsolutno svjesna ne samo da se ne može osloboditi 
nefilozofije nego da je relacija filozofija-ne-filozofija nerazoriva. 

Prva i temeljna konzekvencija te relacije sastoji se u tome 
što ona čini dvosmislenom samu ideju filozofije. Da bismo ra- 
zumjeli tu konzekvenciju, ostavićemo po strani sve ono što se 
do danas i što se još uvijek pripisuje pojmu filozofije. To ne 
činimo zbog toga što vjerujemo da je forma onoga što se nazi- 
valo i što se još naziva filozofijom nešto određenija. Da li je filo- 
zofija mudrost života, sredstvo spasa, sistematski ili nesistemat- 
ski način ekspliciranja povijesnog iskustva ili pak deskripcija? 

Možda je ona samo nešto od toga, a možda sve skupa? Ako 
se priklonima jednom od spomenutih određenja, onom, na pri- 
mjer, po kome je filozofija deskripcija, onda se ne može zaobići 
pitanje, šta to ona, kao deskripcija, ima deskribirati? Da li to- 
talno čovjekovo iskustvo ili samo njegove određene sfere? Da li 
samo enigme toga iskustva što su ih ljudska povijest i razvitak 
nauke trajno ili privremeno suspendirali? Da bismo dodirnuli 
jedan od mogućih odgovora na ta pitanja, valja nam najprije 
utvrditi, šta to znači deskribirati. Da li to znači pokazivati, redu- 
cirati, dešifnirati, identifikovati, eksplicirati ili razumijevati? 
I, napokon, šta znači svaki od tih termina? 

Teškoće o kojema je tu rječ i, dodajmo tome, od kojih sve 
zavisi, nisu našle definitivnu soluciju u povijesti filozofije. Pri- 
mjera radi valja podsjetiti: klasični je racionalizam svodio des- 
kripciju na eksplikaciju, a ovu na konstrukciju, dok je fenome- 
nologija, bar u svojoj posljednoj fazi, svodi ne na konstrukciju 
(jer filozof nema potrebe da konstruiše svijest, budući da je 
ovaj tu prije svake konstrukcije) nego na povratak iskonskom 
iskustvu. Izvjesno je, prema tome, da se određenje filozofije 
svodi na pitanje izbora čime se isključuje svako univerzalno rje- 
šenje bez obzira na to želi li se ono ili ne. 


. Jedino univerzalno rješenje koje se može osloboditi na teme- 
lju uvida u prezentirano stanje stvari jeste ono koje smo već 
najavili: filozofija je refleksija o nefilozofskom iskustvu. Ona 
je u isti mah dovoljno bliska tome iskustvu da bi ga učinila 
svjesnim sebe samog kao nefilozofskog i s druge strane dovoljno 
mu tuđa da bi se mogla razlikovati od njega. Sa svoje strane 
nefilozofsko je iskustvo dovoljno tuđe filozofiji da bi se moglo 
razlikovati od nje i dovoljno joj blisko da bi se moglo poisto- 
vjetiti sa njom. Stoga je ono stalna inspiracija njenog nespo- 
kojstva i nemira što je tjera da izbija iz sebe k njemu i da se 
od njega vraća sebi. U tom va-et-vient ona se fizionomira kao 

dimenzija iskustva. Kao njegova dimenzija ona nije u stanju 
da ga u cjelini iscrpi. Ona, naime, nije u mogućnosti da postane 
apelu posjednik vlastitog izvora kao što izvor kojem se 
obraća i iz kojeg je potekla nije u mogućnosti da u sebi sabere 
sve uslove njenog početka i njene povijesti. Stoga je ona ne. 
potpuno djelo nepotpune i konačne refleksije upravljene na ne- 
potpuno i konačno iskustvo. Kao i iskustvo kojem se obraća 
ona se ne može sebi otkriti kao čisto i apsolutno samoposjedo- 
vanje. 

Nemajući prevlast nad vlastitim izvorom, ona se za nju ne 
može izboriti ni nad vlastitim izvorom. To da ona nastoji i da 
mora nastojati oko dovođenja na vlastitu razinu cjeline našeg 
iskustva, ne znači ništa drugo već da tendira vlastitom dovršet- 
ku. No htjeti, to znači htjeti nemoguće: geneza se smisla ne može 
dovršiti. Hegel je pisao da je istina cjelina, ali, dodaje Merleau- 
-Ponty, cjelina koja se ne može dovršiti. Ove se »istine« mogu 
izmiriti, samo ako se filozofiji dopusti mogućnost neprekorači- 
ve samootvorenosti. U toj bi perspektivi ona morala učiniti 
kompatibilnim dvije naoko antinomične i u isti mah neophodne 
teze. Ona bi, naime, morala priznati da samu sebe može razum- 
jeti tek vlastitim izbijanjem iz sebe, kao što bi, s druge strane, 
morala imati definitivan pojam o sebi kako se pod njom ne bi 
mislilo bilo šta. Kada ona smatra »filozofskim« sve one proble- 
ine sto su ih ljudska povijest i geneza nauke ostavile nerazrije- 
šenim i kada vjeruje da je ona jedino sposobna da ih razriješi, 
ona tada radi na kompatibilnosti spomenutih teza. No ona tim: 
demonstrira vlastiti položaj u svijetu: činjenicu da je ona »insu 
tucija« mišljenja u nemišljenju, uma u neumu, što neprestano 
vsporava njeno pravo na egzistenciju. 

Time se, naravno, ne misli reći da je filozofija tu da bi uvela 
mišljenje u naše iskustvo, da bi učinila umnim nešto što je prije 
njenog nastupa bilo neumno. Budući da je naše iskustvo ljud- 
sko, krivo bi mu bilo osporiti svaku raconalnost i inteligibil- 
nost. Filozofija nastoji, izbijajući iz sebe, da orijentiše proces 
racionalizacije toga iskustva. Međutim, svaki put kad ona to 
učini između njih dolazi do sukoba. Iz toga sukoba nastaje 
neka druga ili, kod najvećih, nova filozofija. 

Stičući svijest o toj situaciji kao vlastitoj sudbini filozofija 
bilježi novi napredak. Taj je napredak u isti mah apsolutan i 
relativan: apsolutan u tom smislu što filozofija, izbijanjem iz 
sebe, nalazi nefilozofsko, predrefleksivno iskustvo polazeći od 
kojeg nastoji razumjeti objektivno iskustvo. Njegova se pak re- 
lativnost sastoji u tome što ona nikada ne može iscrpsti iskus- 
tvo kojem se obraća. Iz toga proizlazi da je filozofija, kao i is- 
kustvo kojem se obraća, uvijek otvorena. Otvorenost strukture 
filozofija-ne-filozofija samo je drugo ime za njihovo permanent- 
no komuniciranje, za upućenost jedne na drugu. 

Tako pojmljena filozofija stoji u radikalnoj suprotstavljeno- 
sti prema klasičnoj filozofiji: racionalizmu i empirizmu. Prema 
prvom zbog toga što nam on nudi unutrašnjost bez spoljašnosti, 
a prema drugom zbog toga što nam on nudi spoljašnost bez unu- 

irašnjosti. Racionalizam nam prezentira vrlo bogatu, a empiri- 
zam vrlo siromašnu svijest. Oba međutim nastoje konstituisati 
iskonsko iskustvo pomoću kategorija koje su ustvari njegova 
kasnija superstruktura. Sa svojim konstituišućim mišljenjem 
(racionalizam) i sa svojim konstituisanim svijetom (empirizam) 
oni se situiraju s onu stranu istinskog filozofskog problema i ni- 
jednom od njih ne polazi za rukom da se suoče s onakvim svi- 
jetom kakav je za naše tijelo i naš život. Pa ipak se postavlja 
pitanje kakav je svijet za naše tijelo i naš život i da li je on kao 
takav doista istinski problem filozofije? Prije nego što pokuša- 
mo dodirnuti mogući odgovor na to pitanje, neka nam bude do- 
pušteno da upozorimo na neke od fenomena koji »rade«, bilo da 
pripadaju poretku povijesti, bilo porecima istraživanja i kul- 
ture, na »diskreditiranju« filozofije. 

Mislioci koji su danas preokupirani pitanjima međuljudskih 
odnosa i koji ih vide ne kao odnose što korespondiraju biti ljud- 
ske prirode, nisu zbog toga skloni povjerovati da su oni, prije 
našeg vremena, bili apsolutno neljudski. Valja se sjetiti da ih je 
Marx vidio kao neljudske i kontradiktorne samo unutar odre- 
đenog povijesnog ' režima naznačivši im, naravno teorijski, do- 
stojnijeg nasljednika. Taj »nasljednik« trebalo je da se rodi na 
industrijskom Zapadu, tamo gdje je Marx našao revolucionarno 
jezgro povijesti. No nije nemarksistički utvrditi, a to je Lenjin 
praktično demonstrirao, da je povijest probila okvire u koje ju 
je satjeralo Marxovo revolucionarno mišljenje. Nastajanje soci- 
jalističkih revolucija tamo gdje ih je Marx najmanje očekivao 
kao da potvrđuje tu tezu. Isto tako povijest je izašla iz horizonta 
u koji ju je zatvaralo konzervativno mišljenje. Upravo nastale 
socijalističke revolucije ukazuju na to da je moguća i neka, od 
građanske drugačija povijest. 


Povijest se, prema tome, ne ponaša programirano. Ona nam 
često priređuje iznenađenja nepredvidivim zaokretima i utoliko 
se prije može usporediti s nevjernom ženom nego s rijekom koja 
ide fiksiranom ušću. Povijest naime nema smisla, pisao je Mer- 
leau-Ponty, ako se njen »smisao shvaća poput pravca neke ri- 
jeke što pod dejstvom svemoćnih uzroka teče prema okeanu 
u kojem nestaje«. Ona ne ide glavom kako je to uočio Marx, ali 
i ne misli nogama kako u to vjeruju vulgarni marksisti. Time se, 
naravno, ne misli reći da je ona apsolutno neprozirna i iracio- 
nalna, ali ni to da je ona apsolutno inteligibilna i čitljiva. Ona 
nam, po vlastitoj prirodi, ne može s metafizičkom garancijom 
osigurati budućnost, kao što ne može, takođe s metafizičkom 
sigurnošću, učiniti ovu nemogućom. Konkretnije rečeno, raza- 
ranje kapitalizma ne vodi nužno komunizmu. Ono može dovesti 
svijet u haos i košmar, ako ljudi ne shvate situaciju i ako na 
vrijeme ne intervenišu, kao što se porođaj može završiti smrću 
ai i djeteta, ako niko ne interveniše da pomogne prirodi. 
Dakako, ni intervencija se uvijek ne završava srećnim završet- 
kom. No nema sumnje da je on, zahvaljujući ovoj, vjerojatniji. 


Budućnost kao vjerojatnost, kao mogućnost, kao ljudsku 
nadu danas ugrožavaju moderna tehnika i nauka. One su nas 

suočile s neslućenim energijama koje izbijaju iz horizonta na- 
šeg svijeta i koje ga već danas mogu destruirati. Posjedujući 
sredstva istraživanja koja još uvijek latentno egzistiraju u labo- 
ratorijima smrti, nauka i tehnika bude u nama u isti mah staru 
želju i stari strah da se ne suočimo s jednim »drugim apsolu- 
tom«. Ono što je vjekovima fungiralo u očima evropskog čovje- 
ka kao sigurni i čvrsti temelj svih njegovih uspjeha i neuspjeha, 
uspona i padova, građenja gradova i pustošenja, nada i razoča- 
renja, misli i percepcija, tlom njegovog rođenja, življenja i umi- 
ranja, to je danas postalo do te mjere krhko i nesigurno da se 
jedva može smatrati njegovom provizornom perspektivom. Kao 
da svijet prijeti neljudskim likom, i strah čovjeka pred njego- 
vom eksplozivnošću nije neosnovan. 


Vodi li se računa samo o tim činjenicama, onda je izvjesno 
da je bilans iskustva evropskog čovjeka negativan. Ali budući 
da je čovjek taj koji otkriva i fabricira, to se s njegovim iskus- 
tvom straha i neizvjesnosti miješa jedan novi prometejizam. Re- 
lativizacija onoga što se smatralo nepokolebljivom osnovom ev- 
ropskog čovjeka, fundamentom njegove kulture i civilizacije ne 
znači ništa doro bar u poretku kulture, osim slućenja jednog 
novog tla. Pogledajmo to izbliže. 


Ako su, na primjer, prvi napori sociologije da se konstituiše 
u nauku ostali bez značajnijih rezultata, to je zbog toga što su 
je njeni protagonisti odredili kao socijalnu fiziku. Oni su, nai- 
me, ostali zatočenici jedne a priori prihvaćene ideje po kojaj je 
socijalno sazdano od atomiziranih i naporedo postavljenih ele- 
menata čije se interakcije mogu opservirati metodama prirod- 
nih nauka. Ideja da je socijalno fizičko, da ono participira kao 
i sva fizička bića, na omnitudo realitatis doista je filozofska ide- 
ja, ali ideja lošeg filozofa. Iz te ontološke perspektive, budući 
da joj ostaje vjerna kao vlastitom ishodištu, sociologija obave- 
zuje sociologa da pristupa »socijalnoj činjenici kao da mu je 
ona strana, Lo5 da njegov studij socijalnog ne duguje ništa is- 
kustvu koje ima, kao socijalni subjekt, o intersubjektivnosti«. 
Htijući sebe kao neutralnu analizu, kao interpretaciju i objekti- 
vaciju intersubjektivnih odnosa, ona zanemaruje našu inicijal- 
nu svijest socijalnog onakvog kakvo je za naš život i naše tijelo. 
Stoga ona zaboravlja da sociolog ne hi mogao formulisati odre- 
đenu ideju odnosa koje istražuje, ako ne polazi od odnosa koje 
Živi. 

Antropolozi su, na primjer, zapazili da u nekim vanevrop- 
skim kulturama egzistiraju takvi međuljudski odnosi koji ne- 
maju ništa analogno odnosima koje mi živimo. Njihov opis 
rodbinskog sistema nekih australijskih plemena ukazuje na to da 
se ljudi iste generacije međusobno nazivaju roditeljima. Narav- 
no, ta bi činjenica ostala nej ili pak indiferentna ono- 
me tko je istražuje, ako je ne bi doveo u relaciju sa sistemom 
srodstva što ga sam živi. Polazeći odatle može on (u ovom slu- 
čaju na temelju kontrasta, u nekim drugima na temelju analo- 
gije itd.) odgonetnuti smisao odnosa što ga istražuje. 

Objektivistička i scijentistička misao o tuđim kulturama i 
civilizacijama bila bi dakle nemoguća, kada ne bih s njima uspos- 
tavljao, makar virtuelno, posredovanjem vlastite kulture i civili- 
zacije, određene odnose, kada mjesto atenske republike i rim- 
ske imperije ne bi bilo markirano u horizontu mojeg kulturnog 
svijeta, kada ne bih nalazio u vlastitom životu fundamentalne 
strukture povijesti. Ne vodeći računa o toj činjenici sociolog go- 
vori o socijalnom (i time o čovjeku) kao nečem izvanjskom, na- 
ime tako kao što prirodnjak govori o flori i fauni neke njemu 
daleke zemlje. On na taj način izuzima sebe iz svijeta kome pri- 
pada, prihvata status apsolutnog promatrača i postupa na na- 
čin fizičara koji takođe vjeruje da je u spoljašnjem odnosu sa 
fizičkim koje studira. 


No kad rezultati socioloških istraživanja dođu u kontradik- 
ciju s ontološkim postulatima sociologije, tada sociolog presta- 
je biti u mogućnosti da socijalno tretira kao objekt. Jer, budu- 
ći da je i sam socijalno biće, morao bi i sebe analogno tretirati 
što je naprosto nemoguće. Nakon svega, taj sociolog o kome go- 
vorim, to je takođe sociolog koji govori. To »socijalno« sociologa 
i, dodajmo tome, »psihičko« psihologa, »lingvističko« lingviste, 
»fizičko« fizičara itd. o kojima oni govore, to je takođe i njiho- 
vo socijalno, psihičko, lingvističko i fizičko. Ta dakle sociologi- 
ja sociologa, psihologija psihologa, lingvistika lingviste i fizika fi- 
zičara objavljuju da bitak-objekt, ubuduće, nije za samu nauku is- 
ti bitak. Nauka je, prema tome, već dospjela u takvu situaciju ka- 
da rezultati njenog istraživanja ukazuju na neophodnost iznalaže- 
nja nekog novog tla. Primijetimo još, prije nego se vratimo filozo- 
fiji, da se s istim problemima susreće filozofija umjetnosti. Bi- 
lo da stavlja pod upitnik sredstva »reprezentiranja« u moder- 
nom slikarstvu, bilo da problematizira tradicionalne selekcije 
tonalne i instrumentalne muzike, ona svaki put pri tome otkri- 
va u tim fenomenima pluralitet novih mogućnosti. 


Pozitivna strana iskustva koju smo susreli u nauci i umjet. 
nosti predominira u filozofiji. Potaknuti iracionalizmom vreme- 
na filozofi se više ne sustežu pred neophodnošću problematizi- 
ranja smisla filozofije i njenih mogućnosti danas. Ono što tra- 
žim pod imenom >»filozofija« kao cilj i polje moga rada, ja to pri- 
rodno znam, pisao je kasni Husserl. A, međutim, dodavao je 
tome, ja to ne znam. Da Ji je to »znanje« ikada bilo dovoljno bilo 
kojem istinskom misliocu? Za kojeg je između njih, u njegovom 
filozofirajućem životu, filozofija ikada prestala biti problem? 


Problematičnost filozofije o kojoj govori Husserl radikalno 
se zaoštrava s nastupom antifilozofske filozofije Merleau-Ponty- 
Ja. Situirajući je u poredak spontanosti, u svijet takav kakav 
je za naše tijelo i naš život, francuski joj filozof oduzima pravo 
na a priori, sistem, eksplikaciju i dedukciju. No, ako time filo- 
zofija definitivno gubi pravo na ono po čemu se »raspoznavala« 
kao filozofija, tada nije neumno pitati, šta od nje ostaje nakon 
takvog radikalnog reza? Merleau-Ponty najprije primjećuje da 
Joj ostaje gotovo sve, a zatim dodaje: 

A priori, sistem, eksplikacija i dedukcija nisu nikada bili o- 
no bitno filozofije. Ti su aranžmani izražavali — i skrivali — naš 
odnos sa svijetom i drugima. Usprkos izgledu, sistem nikada nije 
bio bilo šta drugo osim stanoviti način fizionomiranja karte. 
zijanskog, spinozističkog i lajbnicovskog situiranja prema bit- 
ku. Da bi filozofija i dalje trajala, dovoljno je da taj način od- 
nošenja postane problematičan, da se više ne uzima kao nešto 
samorazumljivo, već da se on prihvata, prosuđuje i na koncu 
napušta. Napuštanje stanovitog načina odnošenja prema bitku, 
svijetu, drugome i samom sebi samo je drugo ime za uspostav- 
ljanje novog odnosa. On se danas nastoji direktno formulisati, i 
otuda proizlazi da se filozofija osjeća domaće svugdje tamo 
gdje se on odvija: isto tako u svjedočenju jednog neukog koji 
je volio i živio kako je mogao, u »trikovima« što ih nauka izna- 
lazi bez spekulativnog stida da bi zaobišla probleme, u »varvar- 
skim« civilizacijama, u regionima našeg života što su najprije 
imali oficijelnu egzistenciju u literaturi, u sofisticiranom životu 
ili u diskusijama o politici i društvu. Postojeće se čovječanstvo 
osjeća problematičnim, a najneposredniji je život, završava Mer- 
leau-Ponty, postao filozofski. 

Filozofija naime nije nikada tako radikalno problematizirala 
vlastiti smisao i vlastitu mogućnost kao danas. Jednako tako ni 
pozitivno znanje nikada prije nije tako snažno uzdrmalo vlastiti 
a priori kao danas. Od Stendhala i Valćrija literatura ne pre- 
staje da se pita o smislu akta pisanja. Ona odlučno zahtijeva 
neophodnost samoistraživanja na razini vlastite prakse. Njeno 
nepovjerenje u sebe samu nalazi ona u sebi samoj kao signum 
nepovjerenja u dosadni prosperitet građanskog života. Na taj 
način nastoji ona fundirati jednu literaturu na negiranju svake li- 
terature. A to znači da ona prevladava literarni nihilizam upravo 
u onom času kad ga nastoji utemeljiti najavljujući nove kultu- 
ne mogućnosti. i 

I kao što literatura nikada prije nije tako radikalno proble- 
matizirala samu sebe, tako isto ni politički život nikada prije 
tako temeljito i bestidno ogolio svoje korijene i učinio vidljivom 
vlastitu potuku kao što je to danas. On je po prvi put postao 
duboko nesiguran, i što se tiče konzerviranja aktualnog stanja 
stvari, i što se tiče mogućnosti izbijanja radikalne revolucije. 
Ako filozofi katkada to ne vide, onda su tu drugi da ih podsjete 
na filozofiju: naime na to da ona više ne može biti metafizika 
zatvorene vječnosti, nego otvorena »ontologija« iskustva ljudske 
egzistencije u prolaznom svijetu povijesti. 

I 


U ovom kratkom izlaganju htio bih iznijeti samo neke napo- 
mene o protivurječnom načinu razmatranja odnosa između »fi- 
lozofije« i »marksizma« u krugu »sovjetskog marksizma« i »za- 
padnog marksizma«, i ukazati na značaj tog teorijskog sukoba 

oji još danas dominira razvojem marksističke kritike. Htio bih 
također pokazati kako se taj problem nakon drugog svjetskog 
rata i prepirke o egzistencijalizmu, neprestano postavljao u 
Francuskoj, i kako se postavlja danas. 


Ne može se odmah formulirati jasna polazna točka rasprave 
o »marksizmu i filozofiji«, jer je samo porijeklo te problema- 
tike, ako ne dvojno, barem teško za utvrditi. Prve teškoće prisut- 
ne su prije svega u djelima Marxa i Engelsa. Mogli bismo ih 
šematski sažeti u nekoliko pitanja: 


— Kako se ostvaruje raskid sa hegelovstvom i »krajem nje- 
mačke klasične filozofije«? Što znači »preokrenuti« Hegelov sis- 
tem, što znači »postaviti ga na noge«? Koje je pojmove Marx 
zadržao od Hegela? Da li je pojam »reifikacije« proizašao iz 
hegelovskog pojma »alijenacije«? 


— Koji se glavni prekidi mogu otkriti na putu što razdvaja 
Rukopise iz 1844. do Kapitala? Da li je zaista moguće govoriti 
o »epistemološkim rezovima« (Althusser)? 

— Što postaje filozofija sa marksizmom? Da li je osuđena da 
ostane utočište za one koji uporno žele tumačiti, a ne mijenjati 
svijet? Svodi li se filozofija na građansku ideologiju? Što je 
klasična filozofija koja prethodi marksizmu? Svodi li se filozo- 
fija koja je nastala nakon marksizma na reakcionarnu ideolo- 
giju (npr. Luk&cs: Razaranje uma)? | | 

— Globalno gledano, da li je moguće definirati ulogu koju 
može igrati postmarksistička filozofija ili ju je zamijenio dija- 
lektički materijalizam? 

Ta su pitanja već prisutna u dvojnosti nekih riječi: treba li 
»ukinuti« ili »ostvariti« filozofiju? Da li jedanaesta teza o Feuer. 
bachu najavljuje kraj svake filozofije, ili »filozofiju praxisa«? 
To nas jednostavno pitanje odmah upućuje na različite škole i 
interpretacije: u Francuskoj će Althusser inzistirati na prvom 
smislu XI teze, tvrdeći da Marx time podrazumijeva definitivni 
raskid s filozofijom koju će odsad zamijeniti »nauka povijesti«. 
Međutim, čini se da su Labriola i Gramsci shvatili XI tezu u sa- 
svim drugačijem smislu i nastavili razmišljati o »marksističkoj 
filozofiji«. 

Althusserova teza uvjerljiva je ukoliko se prihvati stav da 
postoji apsolutan i radikalan raskid između »mladog Marxa« i 
zrelog Marxa, te da jaz razdvaja Rukopise iz 1844. do Kapitala. 
Međutim, interesantno je pokazati već na nekoliko primjera ka- 
ko je evoluirala Marxova koncepcija filozofije: 

U jednom članku iz 1842. Marx primjećuje: »Uzeta u svom 
sistematskom razvoju, filozofija je nepopularna, njeno tajno 
tkanje u sebi čini se profanom oku koliko egstravagantnim toli- 
ko i ispraznim zanimanjem; ona izgleda kao učitelj magije čija 
vračanje zvuče svečano jer su nerazumljiva«. Nasuprot toj vi- 
ziji, Marx želi pokazati dijalektički odnos između filozofije i 
»duha vremena«: Filozofi, kaže Marx, ne niču iz zemlje kao 
gljive, »oni su plodovi svoga vremena, svoga naroda«, i nagla- 
šava taj paradoks: »Isti duh koji gradi željezničke pruge s rad- 
ničkim rukama, gradi filozofske sisteme u mozgu filozofa. Filo. 
zofija ne stoji izvan svijeta«. 

Marx tvrdi da filozofija — koju ocjenjuje i »prometejskom« 
— mora imati dodir, »uzajamnu vezu« s realnim svijetom svojeg 
vremena: »Filozofija će tada prestati da bude opozicija sistema 
sistemu i postat će filozofija okrenuti svijetu, filozofija posto- 
jećeg svijeta«. Konačno, u čuvenom tekstu Praktična realizacija 
filozofskih ideja (Razlike između Demokrita i Epikura, 1842) 
Marx pokazuje kako »u isto vrijeme kada svijet postaje filozo- 
fičan, filozofija postaje svjetovna«, i precizira da je »proces os- 
tvarenja filozofije istodobno i proces njenog dokidanja«. 

Svi tekstovi Rukopisa iz 1844. posvećeni Hegelu i Feuerba- 
chu pokazuju koliki im povijesni značaj Marx daje, posebno 
Hegelovoj Fenomenologiji duha. Već tu se postavlja prva alter- 
nativa: treba li ukinuti filozofiju ili je ostvariti? Marx govori 
O »ukidanju u realizaciji«; ostvarenjem svog povijesnog zadat- 
ka, precizira Marx u Kritici Hegelove filozofije prava, oslobođe- 
nja proletarijata, filozofija se ostvaruje. 

Njemačka ideologija bit će za Marxa »obračun s prethodnom 
njemačkom filozofskom svijesti«, raskid s njegovom misli: u 
stvari, umjesto očekivane »marksističke« filozofije, nastaje naj- 
manje tridesetogodišnja filozofska šutnja, prekinuta jedino En- 
gelsovom polemikom protiv privatnog docenta Diihringa koji je 
širio svoj opasni utjecaj na njemački socijalizam. U tom razdob- 

lju, Marx elaborira nauku koja se realizira u Kapitalu. Čini se 
dakle, da je raskid, najavljen Njemačkom ideologijom, stvaran: 
Marxa ubuduće više neće zanimati filozofska pitanja, već kritika 
političke ekonomije. 

To sugerira i Engelsova studija Ludwig Feuerbach i kraj kla- 
sične njemačke filozofije, u kojoj, nakon što je analizirao pos- 
ljednje izdanke post-hegelovske njemačke misli, Engels zaklju- 
čuje poglavljem o dijalektičkom ek pratnja Od tada je svaki 
pokušaj da-se filozofiji udahne život izložen opasnosti da se po- 
javi kao regresija u odnosu na misao Kapitala, kao pokušaj da 
se mladi Marx »filozof« suprotstavi Marxu »ekonomisti«. Ta je 
teza, od Landshuta i Meyera, uvijek nailazila na izvjesnu naklo- 
nost u socijaldemokraciji. 

Engelsov slučaj je specifičniji. Budući da kod njega ne nala- 
zimo ideju Aufhebung filozofije, posebno mjesto zauzima Dija- 
lektika prirode, koja je imala veliku ulogu u razvoju »marksis- 
tičke filozofije«, naročito u SSSR-u. 

Engels općenito ima lošu reputaciju: mnogi su ga suprot- 
stavljali Marxu. Uzroci te odbojnosti u središtu su naše raspra- 
ve. Ako se moglo »povratiti« dio Marxovih djela i zasnovati kri- 
tičku sociologiju, antropologiju otuđenja, s Engelsom je takvo 
vraćanje nemoguće. Nazvali su ga »mehanicistom« i »ograniče- 
nim pozitivistom«. 

Dijalektika prirode povijesno je odigrala i pozitivnu i nega- 
tivnu ulogu: pozitivnu, sprečavajući zamjenjivanje materijalis- 
tičke osnove marksizma kantovstvom ili bilo kojim idealizmom, 
kao što je već htio Victor Adler; negativnu, jer ju je Staljin za- 
ledio u mehanicističku interpretaciju, te je kastrirala velik broj 
istraživanja. Podsjetimo da je u SSSR-u u Staljinovo doba to 
Engelsovo djelo, podignuto u filozofski credo, služilo zasniva- 
nju »materijalističke i proleterske nauke« suprotstavljene »gra- 
đanskoj nauci« koja je omogućavala pobijanje freudovskih teo- 
rija kao i bioloških teorija koje su bile suprotne Lisenkovim. 

Značajno je ipak da je Bernstein 30 godina prikrivao Dijalek. 
tiku prirode da bi razvio kantovsku reviziju marksizma. Zacrta- 
mo li, dakle, bilancu neprijateljstva prema Engelsu, moramo na- 
glasiti da je to neprijateljstvo u povijesti zadobilo tri oblika ne- 
jednake vrijednosti koji se ne bi smjeli jednostavno miješati 
kao što su to činili neki komunistički kritičari. 


1. Buržoasko neprijateljstvo: 


.Engels onemogućava svođenje marksizma na jednostavnu 
kritičku antropologiju i jamac je materijalizma kao temelja 
marksizma. 


2. Revizionističko neprijateljstvo: 

Engels je historijski predstavljao prepreku reviziji koju je 
poduzeo Bernstein. S Engelsom nije bila moguća nikakva supsti- 
tucija marksizma kantovstvom. 


3. Neprijateljstvo zapadnog marksizma: 
Neprijateljstvo zapadnog marksizma mnogo je interesantnije 

od prethodnih. Povijesno se javlja oko 1923. s Lukacsem i Kor- 
schom i produžava do Sartrea i Merleau-Pontyja. Te kritike, 
bez sumnje, nisu identične. Postojeće neprijateljstvo može se, 
međutim, rezimirati na slijedeći način: bit će da je Engels petri- 
ficirao marksizam u odnosu na njegovu dijalektičku inspiraciju 
i otpočeo istraživanje u nizu stranputica, odbijajući da radikal- 
no odvoji prhocu i povijest. Ovakva kritika Engelsa često će 
dobiti oblik povratka hegelstvu, kao što ćemo kasnije vidjeti. 

Ukratko, trebalo je Engelsa učiniti pretečom više ili manje 
dogmatskog marksizma, počevši od Dijalektike prirode, značaj- 
nog i često kritiziranog djela koje se rijetko pažljivo čitalo. Pod- 
sjetimo također da je Dijalektika prirode nezavršeno djelo, pi- 
sano trinaest godina. Engels je morao prekinuti rad na tom 
djelu, prije svega da bi napisao Anti-Diihringa, a nakon Marxove 
smrti potpuno se pne redakciji posljednjih svezaka Kapi- 
tala. Da li je Engels ekstrapolirao domenu dijalektičke misli i 
petrificirao zbližavanje marksizma i filozofije u dobro poznatoj 
šemi staljinističke epohe? Treba priznati da dijalektički mate- 
rijalizam nije pronalazak »starog Engelsa«: od 1858. Engels se 
zanima za fiziku. Ipak nema sumnje da će Staljin okameniti 
Engelsovu interpretaciju na apsurdan način koji će dovesti do 
negiranja svega onoga što nije ulazilo u šemu dijalektičkog ma- 
terijalizma, i točnije, Dijalektike prirode. Zapamtimo dakle, iz 
ovog prvog pregleda, dvostruku teškoću: artikulirati koncepciju 
filozofije izložene u Rukopisima iz 1844. sa cjelokupnim Marxo- 
vim djelom i posebno Njemačkom ideologijom; prevazići stalji- 
nističku interpretaciju Engelsove Dijalektike prirode. 


Lenjinov položaj čini se jasnijim. Prije svega, Lenjin nikada 
nije tvrdio da poznaje drugačiju filozofiju do dijalektičkog ma- 
terijalizma, i u tom smislu on pobija sve hereze koje se razvi- 
jaju u njegovo vrijeme. Dovoljno je pročitati pisma upućena 
Gorkom koji boravi na Capriju uz prijatelja Bogdanova i Luna- 
čarskog, i konstatirati da Lenjin odbija da se miješa u filozof- 
ske diskusije. Međutim, bit će prisiljen da i protiv svoje volje 
učestvuje u tim diskusijama kada Bogdanov objavljuje Eseje 
marksističke filozofije. U težnji za obnovom marksizma i suzbi- 
janjem »vulgarnog« materijalizma, on je potpuno raskinuo s 
dijalektičkim materijalizmom i zamijenio ga mješavinom kan- 
tovstva i misticizma koji kod Lunačarskog kulminira u knjizi o 
Socijalizmu i religiji, a kod Bogdanova zadobiva aspekt obrane 
empiriomonizma i empiriokriticizma koji potječe od Macha 1 
Avenariusa i čiji bi učinak na marksističku misao bio razoran. 


Nakon mnogih istraživanja obavljenih u nizu evropskih bi- 
blioteka, Lenjin objavljuje Materijalizam i empiriokriticizam ko- 
jim definira osnove materijalističke teorije spoznaje. Međutim, 
Lenjin će i dalje odbijati učešće u filozofskim diskusijama na 
koje ga poziva Gorki u nadi da će ga pomiriti s protivnicima. 
Konačno, spomenimo riječi Dietzoena kojeg Lenjin navodi i 
koji filozofiju naziva »putem putova koji nigdje ne vode« (den 
Holzweg der Holzwege). 

Još jednom naglasimo značaj polemičkog djela Materijalizam 
i empiriokriticizam u razvoju odnosa između marksizma i filo- 
zofije. Taj je značaj vrlo jasan uzme li se kao primjer filozofija 
u SSSR-u nakon Lenjina. 


kokoš 


Nedostaje mi vremena da oživim ideološki kontekst u kojem 
se rodilo ono što bismo mogli nazvati »sovjetskom marksistič- 
kom filozofijom«. Očito je da se trebalo boriti protiv reakcio- 
narnih mističnih tokova koji su se rascvjetali prije Revolucije 
—Mereškovski, Berdjajev, Solovjev, Šestov — ali i protiv po- 
grešne Bogdanovljeve koncepcije o »proleterskoj filozofiji« ko- 
ja je značilo preuzimanje stare empiriokriticističke hereze. Dok 
u Lenjinovo vrijeme nema značajnih filozofskih polemika, izu- 
zev razotkrivanja misticizma i Bogdanovljevih teorija, situacija 
se radikalno mijenja sa Staljinom. 

Prije svega, tvrdeći da formulira »osnove lenjinizma«, Staljin 
je dao njihov ograničen sažetak. Zatim, tri će elementa odlu- 
čiti čitavu evoluciju sovjetske filozofije: 


1) Dogmatska interpretacija Engelsove Dijalektike prirode 

2) Uvođenje pojma »partijnost« 

3) Potpuni pad kritičke i negativne misli za vrijeme čitave 
Staljinove ere. 


Još jednom, apsurdno je Engelsa proglasiti pretečom dogma- 
tizma, teorijskim prethodnikom staljinizma. Međutim, ne može 
se negirati nesretna uloga koju je odigrala Staljinova interpreta- 
cija Dijalektike prirode. 


God. 1938. pojavljuje se u 200 milijuna primjeraka Staljinov 
tekst Dijalektički i historijski materijalizam, koji neki i dalje 
uporno smatraju »klasičnim djelom marksizma«. Očito je, na- 
protiv, da se radi o potpunom reduciranju Marxovih, Engelsovih 
i Lenjinovih pozicija. Staljin u tom djeli proučava redom dija- 
su metodu, filozofski materijalizam i historijski materija- 
izam. 

Stroga odvojenost koju je Staljin proveo između dijalektike 
i materijalizma znatno osiromašuje »filozofski materijalizam« 
koji gubi sav svoj smisao. Od tada će se razvijati mehanicistička 
devijacija koju će Staljin ekstrapoliranjem filozofskih ideja, pri- 
lijepiti na sve druge nauke. Filozofija postaje rasprava o svijetu 
u cjelini, koja gubi svaki dijalektički aspekt, odsad smatran 
hegelijanskim. Misao je jednostavni odraz stvarnosti, filozofija 
se svodi na ideološku nadgradnju kapitalizma. Nauka se može 
svesti, kao što se želi, na ideologiju. 

Konačno, pojam »partijnosti« završio je u potpunoj jalovo- 
sti. Ekstrapoliranjem šema Dijalektike prirode i Materijalizma 
1 empiriokriticizma postalo je moguće opovrgnuti apsolutno sve. 
U krajnjoj instanciji, jedino je partija mogla odlučivati što je- 
ste i što nije materijalističko, a filozof — ukoliko je ta riječ još 
imala neki smisao — služio je samo za razvijanje partijnosti. 

Kao primjer možemo navesti Ždanovljeve teorije u estetici, koje 
su, uz pretenziju da suzbijaju formalizam, desetkovale sve sov- 
jetske umjetnosti. Na filozofskom planu spomenimo teorijske 
spise B. Čagina, koji je razvio koncepciju »partijnosti« na naj- 
vulgarniji način. Izopćujući ideje Černiševskog, Čagin se nije 
skanjivao da ustvrdi kako se svaka filozofija svodi »na klasno 
stanovište njenog autora«. Svodeći sva filozofska suprotstavlja- 
nja na grubu suprotnost između materijalizma i idealizma, on 
je negirao postojanje »čiste«, »kozmopolitske« nauke i potvr- 
Čivao nadmoć »proleterske nauke«, ne u Bogdanovljevom smi- 
slu, već Staljinovom: nauke zasnovane na »proleterskoj partij- 
nosti«. 

Mičurin nije oklijevao s tvrdnjom da se nauka može rekon- 
struirati u cijelosti »jedino bazirajući se na Marxovoj, Engel- 
sovoj, Lenjinovoj i Staljinovoj doktrini«. Čagin dodaje: »Prole- 
terska partijnost i povijesna istina u stvari koincidiraju; stano- 
vište proletarijata kao klase je neophodna premisa objektivno- 
sti, naučnog karaktera proučavanja života našeg vremena«. Ta. 
kve tvrdnje jedino su mogle dovesti do nestanka svakog kritič- 
kog duha i potpune konfuzije između filozofije i građanske ideo- 
logije. Teorija odraza omogućavala je brzo postavljanje mosta 
između njih: tako je Ždanov žestoko napao Povijest zapadnoev- 
ropske filozofije koju je napisao Aleksandrov, a Čagin je mogao 
ustvrditi: »Nietzscheova filozofija, svojim veličanjem rata i svo- 
jom gnusnom rasističkom teorijom, postala je filozofija panger- 
manizma«. I sam Hegel smatran je pretečom fašizma... 


koko 


XX kongres je bez sumnje okončao takve gluposti, ali os- 
novna orijentacija ostaje: sovjetska filozofija smatra susret 
marksizma i filozofije mogućim jedino na planu elaboriranja 
marksističke tj. materijalističke teorije spoznaje. Kao dobar pri- 
mjer, dovoljno je pročitati Kedrovljevo djelo: Dijalektika, logi- 
ka, gnoseologija: njihovo jedinstvo. 

Danas se najkrupnije greške staljinističke ere žestoko kriti- 
ziraju, katkada se, što više, čini da se javljaju nove teme nesvo- 
dive na tu gnoseologiju. Tako su teoretičari afirmirali čuveni 
vsocijalistički humanizam«, a birokratske represije neprestano 

a ismijavale: »Možda nikad nije bilo tako oštrih rasprava o 
humanizmu kao u našoj epohi«, tvrdi A. 1. Arnoldov. Sovjetska 
filozofija radikalno odbija građanski humanizam i smatra ga 
apsurdnim: proizvodnju materijalnih dobara zamišljaju na Za- 
picu kao cilj po sebi i čovjek je ne kontrolira, niti je ona u služ- 

i čovjeka. A taj »humanizam potrošača«, koji je jedino mate- 
rijalan, sovjetski filozofi suprotstavljaju humanizmu koji osloba- 
đa čovjeka i omogućava mu da se realizira. 


Moral je uvijek poistovećen s naukom, ali nauka se sa svoje 
strane predstavlja kao »vrsta vodne orijentacione aktiv- 
nosti«. Često se moral svodi na sociologiju: u antičko doba, 


objašnjava Bogomolov, »materijalna vrijednost vezana je uz 


96 


moralnu vrijednost dobrote. Nakon podjele na klase, u prvim 
stoljećima naše ere, dobro postaje povlastica upravljačkih kla- 
sa, a dobrota radnika«. Kedrov, možda najlucidniji među njima, 
napao je više puta one koji su se u ime dijalektičkog materija- 
lizma trudili da opravdaju ili utemelje negativnu reakciju na 
napredak nauke. Kedrov iznosi da se 1949. protiv njega vodila 
kampanja, te je bio prisiljen da u članak Nauka o prirodi, napi- 
san za Veliku sovjetsku enciklopediju, uvrsti referencu o Lisen- 
ku. Sovjetski marksisti u teorijskim formulacijama ističu sve- 
moć istine a Kedrov će što više priznati da su sovjetski filozofi 
često igrali vrlo lošu ulogu: »Za naše filozofe posebno je žalosno 
da su predstavnici označene grupe intervenirali protiv suvre- 
mene avangardne nauke pod zastavom dijalektičkog materija- 
lizma«. Dogmatizam u nauci također je oštro kritiziran: tvrditi 
da nakon 100 godina sve što je rekao Engels u Dijalektici pri- 
rode ostaje valjano, znači ne respektirati ni Engelsa ni nauku. 
Priznaje se vrijednost doprinosa stranih znanstvenika i sovjet- 
ski filozofi tvrde da se treba čuvati onih koji izjavljuju — bez 
sumnje sjećajući se Lisenka — da su »njihovi pogledi i njihove 
koncepcije jedini spojivi s dijalektičkim materijalizmom«. 

Postoji dakle zaista stvarna evolucija sovjetske filozofije i 
koncepcije odnosa između marksizma i filozofije, ali se ipak ne 
može negirati ustrajnost osnovne orijentacije: susret između 
filozofije i marksizma jedino je shvatljiv kao refleksija Engel- 
sovog i Lenjinovog dijalektičkog materijalizma na spoznaju i 
teoriju spoznaje. Zapadnu filozofiju uvijek se sumnjiči da služi 
interesima imperijalizma, i konačno, svaki stvarni kritički duh 
u pogledu ostvarenja sovjetskog režima je isključen. Premda 
partijnost više ne upravlja naukom kao u Staljinovo vrijeme, 
ona ipak i dalje određuje smisao filozofske orijentacije, sputa- 
vajući svaki kritički duh. 


II 


Prelazeći na »zapadni marksizam« treba prije svega istaći da 
se pojam »zapadni marksizam« mora oprezno koristiti: on u 
Njemačkoj i Francuskoj označava izvjestan broj teorijskih ori- 
jentacija, koje su se, pozivajući se na marksizam, više ili manje 
udaljile od marksističke ortodoksije kakva se propovijeda u 
SSSR-u, i prije svega razvile kritičku i negativnu misao. Vrlo 
je često »zapadni marksizam« optužen za povratak hegelovstvu. 
U stvari, prigovor za hegelovstvo uvijek služi sovjetskom mark- 
sizmu da diskvalificira svaki pokušaj obnavlianja veza s izvor- 
nom kritičkom inspiracijom marksističke misli. 

Čini nam se, dakle, da bit »zapadnog marksizma« predstav- 
lja njegova kritička inspiracija — ispiracija koja nedostaje sov- 
jetskoj marksističkoj filozofiji. Zapadni marksizam doista je na- 
stojao da obnovi marksizam kroz Hegelovu dijalektičku misao, 
ali da se zbog toga ne vrati hegelovstvu, i upravo je to obilježje 

zajedničko Lukdcsu, Korschu, Adornu, Marcuseu i Sartreu. Ko- 
načno, on proizlazi iz jedne drugačije koncepcije filozofije. Sup- 
rotno staljinističkoj orijentaciji, on teži za razvojm kritičke 
»marksističke filozofije«, i taj stari san spaja LukAcsa, Korscha 
i Gramscija. 

Historijski gledano, sukob izbija povodom objavljivanja knji- 
ge čiji značaj za marksističku misao XX st. nikad neće biti do- 
voljno naglašen: LukAcseve Povijesti i klasne svijesti. Tom će 
sukobu slijediti drugi, koji pobuđuje knjiga Karla Korscha 
Marksizam i filozofija. Nedostaje nam vremena da opširnije 
podsjetimo na značaj ta dva dobro poznata djela. Naglasimo 
samo neke momente: 

Lukacseva knjiga dolazi nakon Duše i oblika i Teorije roma- 
na, i treće je mladenačko djelo kojeg se Luk4cs odrekao. Pro- 
blematika knjige — kao što je često naglašavao Goldmann — 
takvog je značaja da LukAcsa čini najradikalnijim misliocem 
početkom stoljeća. Pod utjecajem Rose Luxemburg i Hegela, 
Lukacs je uveo niz pojmova koji su na planu marksističke teo- 
rije estetike kao i na planu političke i filozofske teorije, bili od 
kapitalnog značaja. Dovoljno je podsjetiti što sve Goldmann du- 
guje Lukacsu u elaboriranju cjelokupnog svog djela, koliko su 
poimovi kao »totalitet«, »moguća svijest«, »značajna struktura«' 
pridonijeli razumijevanju književnih djela i društvenih činjeni- 
ca, kao što Goldmann pokazuje u doktorskoj tezi o Pascalu i 
Racineu, Sakriveni bog, te u zbirci eseja Za sociologiju romana. 
Na filozofskom planu, značai koji pridaje teoriji reifikacije omo- 
gućio je razvoj fundamentalnih istraživanja koja su u Francus- 
koj rezultirala objavljivanjem Lažne svijesti Josepha Gabela. 


Uvođenjem dijalektičke misli, definiranjem istine kao tota- 
liteta u nastajanju, LukAcs će povrijediti neke principe Engel- 
sove Dijalektike prirode. Tako će Pravda od 25. srpnja 1924. su- 
protstaviti Luk&csu i Korschu definiciju istine kao »slaganje 
predodžbe s predmetima koji se nalaze izvan nje«. Luka4csu su 
suprotstavljali Dijalektiku prirode i Materijalizam i empiriokri- 
ticizam, te su niegovi kritičari tvrdili da nikakvo pomirenje iz- 
među Lenjinovih ideja i »zapadnog marksizma« nije moguće. 
Korschovu kniigu Marksizam i filozofija osudio je Zinovjev, ta- 
da predsjednik Treće internacionale, u isto vrijeme kada i Lu- 
k&csevu. Njihov stav u odnosu na tu osudu bio je različit: dok će 
Luk4cs pristati na samokritiku, Karl Korsch će prijeći u lijevu 
opoziciju i pokušati da uspostavi kontakte s radničkom opozici- 
iom u SSSR-u prikliučujući se zatim radničkim savjetima. Lu- 
kacs će se radije odreći svog kapitalnog diela, te kniiga koju 
će objaviti neposredno nakon drugog svjetskog rata, Razaranje 
uma, čin optužbe, koju podiže protiv čitave njemačke filozofije 
smatrajući je odgovornom za pojavu fašizma, pokazuje kako 
najsiajnija dijalektička misao može degenerirati u kontekstu 
staljinizma. Podsjetimo da u tom djelu Luk4cs pridružuje Schel: 
linga, Nietzschea i Heideggera Rosenburgu, Kriecku i Blaumleru, 
gledajući u njima samo »neprijatelje uma«, vjesnike nacističkog 
iracionalizma. 

Čini nam se da je druga tendencija koja pripada zapadnom 
marksizmu, idejna struja zajednički nazvana »Frankfurtskom 
školom«. Premda je LukAcs žestoko napao teoretičare Frankfurt- 
ske škole, posebno predbacujući Adornu i Marcuseu prazninu 
teorijske kritike, opčinjenost bijedom koju opisuju i njihovu 
nemoć da predlože konkretno rješenje, nema nikakve sumnje da 
je Frankfurtska škola izrasla na istom filozofskom tlu kao i Lu- 
k4cs: konfrontaciji dijalektičke metode s marksizmom, psiho- 
analizom, društvenim naukama i karakterističnim fenomenima 
kapitalističkog društva. Struja koja ujedinjuje Adorna, Benja- 
mina, Horkheimera, Fromma (u početku) i Marcusea, imala je 
kapitalno značenje u obnovi marksističke misli kritičkom sna- 
gom svoje teorije. Dovoljno je podsjetiti se Adornovih estet- 
skih radova o novoj muzici i Wagneru, njegove estetske teorije, 
radova o Aufklirung i autoritarnoj ličnosti, napisanih s Hork- 
heimerom, te konačno Marcuseovog opusa, od Uma i revolucije 
do Jednodimenzionalnog čovjeka: susret marksizma i filozofije 
nalazi svoj: odgovor u konkretnim istraživanjima Frankfurtske 
škole i u Marcuseovom pokušaju tridesetih godina da elaborira 
ono što tada naziva »konkretnom filozofijom«, sposobnom da 
obuhvati totalitet ljudske egzistencije u svojoj raznolikosti nje- 
nih dimenzija. U prvim člancima koje objavljuje u časopisu Die 
Gesellschaft, Marcuse nastoji sjediniti Marxa, Hegela, LukaAcsa, 
Kierkegaarda i Heideggera. 

Između te dvije tendencije smjestit ćemo djelo koje je, čini 
se, pozvano da danas odigra značajnu ulogu, djelo Karela Kosika 
i njegovu Dijalektiku konkretnog. 


Treća tendencija zapadnog marksizma je utopijska misao 
Ernsta Blocha, koja predstavlja treći zamah ove problematike: 
Lukacsev marksizam koji je označen kao hegelovski i kojeg se 
on odrekao vezivanjem za komunističku ortodoksiju, suprot- 
stavlja se kritičkoj 1 negativnoj misli Frankfurtske škole kao 
i konkretnoj utopiji Ernsta Blocha. Blochovo je djelo izvan svake 
klasifikacije: katkad se čini da izmiruje Marxa, Sv. Ivana, Revo- 
luciju i Apokalipsu u originalnom ostvarenju, čiji se tok teško 
slijedi, ali koje je često blistavo. Duh utopije je mahnito vjero- 
vanje koje su dijelili i njemački ekspresionistički pjesnici, bliski 
Blochu, uvjereni da je sama romantična i idealistička borba za 
bolji, pravedniji i ljepši svijet uvijek revolucionarna. Kod Blo- 
cha, kao i kod Adoma, nalazimo artikulaciju između marksizma 
i filozofije koja se ostvaruje na tlu hegelovske dijalektike i koja 
je u suprotnosti sa sovjetskom filozofijom. 


To su, čini mi se, tri velike okosnice kritičke i negativne 
marksističke misli, nazvane »zapadnim marksizmom«, koja se 
razvija kroz Luk&csevu Povijest i klasnu svijest, Adornove i Mar- 
cuseove eseje, od prvih do najnovijih (npr. Adornova Negativna 
dijalektika i Marcuseovo djelo Prema slobodi), te konačno kroz 
djelo Ernsta Blocha, posebno Princip nada i Duh utopije. 


Artikulirati marksizam i filozofiju znači elaborirati, na os- 
novi marksizma, kritičku teoriju društvene egzistencije, oblika 

reificiranog života, razvoja kapitalističkog društva, koja prihva- 
ća odvajanje od marksističke ortodoksije kada je to potrebno 
i koja slobodu kritike smatra svojim najdražim pravom. Povra- 
tak Hegelu, daleko od toga da nas vrati spekulativnoj misli neo- 
hegelovaca, ima za cilj obnovu marksističke misli s novim kri- 
tičkim i dijalektičkim poletom. 


II 


Prijeđimo na jane le u Francuskoj. Prije svega, treba pod- 
sjetiti — a to je neophodno za razumijevanje odnosa između 
»Imarksizma i filozofije« — da je Sorbonne dugo bila utvrda naj- 
reakcionarnijeg idealizma. Kada je Hegel pisao svojem francus- 
kom »homologu«, pisao je Victoru Cousinu. Konačno, Lachelier, 
Langneau, Lequier, Ravaison, razvili su idealističku tradiciju 
koja je slomljena tek otkrićem filozofija egzistencije i njemačke 
fenomenologije. Trebat će čekati skoro drugi svjetski rat da se 
pojavi izvjesna novost nakon bergsonizma. Freud, Hegel, Marx 
nemaju nikakvo pravo građanstva na Sorbonni, Na prolazu 
kroz Pariz, Einstein nije, što više, mogao održati na Sorbonni 
predavanje o Krstarici Potemkin. 

Pred drugi svjetski rat dolazi do preokreta koji unosi dah 
svježeg zraka: Gurtvitch, Sartre, Merleau-Ponty i Raymond Aron 
(koji tada priprema tezu o filozofiji povijesti u Njemačkoj), otkri- 
vaju njemačku fenomenologiju, uskoro će otkriti Kierkegaarda, 
Jaspersa, Heidegera, Nietzschea i tekstove mladog Hegela. Sus- 
vet između onog što se tada brzo i nezgrapno nazvalo »filozo- 
fijama egzistencije« i fenomenologije dovest će do Sartreovog 
egzistencijalizma koji se razvija u klimi pesimizma, raspadanja 
vrijednosti poslijeratne Evrope i koji objašnjava ogromnu popu- 
larnost Heideggera, Kierkegaarda, Kafke, i općenito, svih filo- 
zofija tjeskobe. 

Gdje se tada nalazi marksistička misao? Ni Hegel ni Marx ne 
predaju se na Sorbonni, prema tome ne možemo govoriti o su- 
sretu marksizma i filozofije. Marx se još uvijek malo prevodi: 
osim nekoliko klasičnih tekstova koje populariziraju socijalis- 
tičke partije, ne priprema se nijedno ozbiljno izdanje. Jedinu 
značajnu ediciju dao je buržoaski izdavač Costes. Trebat će čekati 
fundaciju Francuske komunističke partije, Editions Sociales In- 
ternationales, da bi se razvilo izdavanje Marxovih djela. U to vri- 
jeme, iz taktičkih razloga, radije se prevode Lenjin i Trocki nego 
Marx i Engels. 


Prvo zbližavanje marksizma i filozofije proveli su prije rata 
mladi intelektualci koji su se okupili u Komunističkoj partiji: 
Georges Politzer, Henri Lefebvre i Norbert Guterman. Neprija- 
teljski raspoloženi prema bergsonizmu, oni prevode Schellinga, 
kao reakciju protiv buržoazije, i čitaju Hegela i Marxa. Prije 
razrade svoje teorije u »Kritici svakidašnjeg života, Henri Lefe- 
bvre je prvi jasno izložio Marxovu, Engelsovu i Lenjinovu misao 

u nizu pedagoških djela koja su odigrala značajnu ulogu. Polit- 
zer, kojeg su strijeljali nacisti, već je objavio određeni broj inte- 
resantnih članaka i studija vrijednih pažnje o psihoanalizi, kon- 
kretnoj psihologiji i filozofiji. Međutim, Henri Lefebvre je prvi 
izvršio ogroman posao uvođenja marksizma na sveučilište. 

Pariz je Hegela upoznao kroz kolegij na Ecole Pratique des 
Hautes Etudes, koji će imati bitnu ulogu za razvoj francuske 
filozofske misli. Od 1933—1939. A Kojčve je držao kolegij o He- 
gelu, kojem je prisustvovala čitava jedna generacija intelektu- 
alaca, od Bataillea do Lacana. Sartre i Merleau-Ponty upoznat 
će ponajprije Hegela upravo zahvaljujući Kojčveu. Time želimo 
ukazati na značaj njegova kolegija. Susret s Husserlovom i Hei- 
deggerovom fenomenologijom, proučavanje Ideen i Sein und 
Zeit, korijen su čitave problematike Sartreovog Bitka i ništavila 
i egzistencijalizma. 

Ipak, tek s Kritikom dijalektičkog uma Sartre će se doista za- 
interesirati za marksizam. Sartre prije svega razvija hegelijani- 
zirani marksizam, vrlo dalek ortodoksiji, filozofiju praxisa, ljud- 
ske stvarnosti kao nikad dovršenog totaliteta. Počevši od tog bit- 
nog zaokreta u Sartreovoj misli, odnosi Sartrea i Komunističke 
partije evoluirat će zavisno o političkim događajima: zbližava- 
nje ili udaljavanje tijekom hladnog rata, zbližavanje kada se radi 
o objektivnoj borbi, udaljavanje s »otkrićem« Moskovskih pro- 
cesa. Potrebno je naglasiti da u tom razdoblju Sartreov »mark- 
sizam«, združen s egzistencijalizmom, napadaju istodobno Lefe- 
bvre u Francuskoj i Lukacs koji u njemu vidi »lukavstvo buržoa- 
zije«. Luk4cs s razlogom ukazuje na Sartreov idealizam koji je 
uzrokom da Sartre zanemaruje društvene i ekonomske determi- 
nizme i da propovijeda filozofiju slobode bez realnog osnova. 


Sartre i Merleau-Ponty utjelovit će u Francuskoj novu etapu 
»zapadnog marksizma« u često suprotstavljenim fazama. Kada se 
Sartre udaljava od komunističke ortodoksije s otkrićem Moskov- 
skih procesa, Merleau-Ponty u njima otkriva jednu logiku u 
Humanizmu i teroru. Kada se Sartre približava Komunističkoj 
partiji, Merleau-Ponty je napada u Avanturama dijalektike. Mark- 
sistička misao tada je utjelovljena u nekoliko teoretičara Komu- 
nističke partije velike vrijednosti, od kojih će mnogi zatim iz nje 
biti isključeni — npr. Lefebvre, Desanti — te u istraživačkim 
grupama od kojih je bila najpoznatija Socijalizam ili barbarstvo. 
Konačno, nakon mađarske pobune, javlja se skupina Argumenti 
koja će također imati značajnu ulogu. 


ko* o 


' ideje su najprije bili časopis i radna grupa, a zatim bi- 
blioteka djela objavljenih kod Editions de Minuit. Bibliotekom 
je rukovodio Kostas Axelos i ona je imala odlučujuću ulogu u 
razvoju marksističke misli kroz djela s kojima je upoznavala 
Javnost. Navedimo samo Luk4csevu Povijest i klasnu svijest, 
Korschov Marksizam i filozofiju, i, u novije vrijeme, Marcuseova 
djela. Časopis okuplja velik broj marksističkih intelektualaca, 

koji će francuskoj filozofskoj i sociološkoj misli dati niz teore- 
tičara velike originalnosti. Spomenimo samo Kostasa Axelosa, 
koji s djelom Marx, mislilac tehnike, pokušava otvoriti dijalog 
između Marxa i Heideggera, marksizam i klasične filozofije, raz- 
vijajući dijalektičku misao koja nastoji da misli planetarnu eru 
od predsokratika do Marxa. Jean Duvignaud nastoji da razvije 
sociologiju umjetnosti i imaginarnog, koja će, počevši od prou- 
čavanja teatra, rezutirati teorijom umjetničkog stvaranja u nje- 
govim odnosima s društvom. Edgar Morin inaugurira neobično 
istraživanje o filmu ili imaginarnom čovjeku, smrti i antropo- 
logiji. Joseph Gabel s Lažnom svijesti pokušava elaborirati sus- 
ret između intuicija fenomenološke psihijatrije (Binswanger, 
Minkowski) i pojmova postvarenja i lažne svijesti, ukazujući na 
šizofreničku strukturu ideološke misli. Henri Lefebvre razvija 
kritiku svakidašnjeg života i modernosti koja se neprestano obo- 
aćuje. 

g EbelEn Goldmann istodobno otkriva u domeni estetike bogat- 
stvo Lukacsevih mladih radova i u Sakrivenom bogu pruža do- 
kaz da marksizam može obnoviti sva naša saznanja o estetici. 
Goldmann će neprestano ukazivati na značaj LukAcseve misli i 
biti dugo vremena njen jedini predstavnik u domeni estetike. 

Te različite struje sve su se više razvijale odvojeno i nikakva 
konstelacija nije kasnije uspjela da oživi takav istraživački po- 
pokret, jedinstven u francuskoj marksističkoj misli. Od Sartre- 
ove Kritike dijalektičkog uma preko Goldmannovog Sakrivenog 
boga do izdanja Argumenata razvija se isto kritičko nadahnuće, 
s istim Povratkom deslevetvu ili LukAcsu. 

Nepotrebno je spomenuti da je većina tih predstavnika prije 
ili kasnije isključena iz Komunističke partije. 


k* oi 


Danas je mnogo teže odrediti polazne točke. Premda te raz- 
ličite struje još uvijek postoje, potrebno je naglasiti značaj »alt- 
husserovskog fenomena«. Proizlašla iz Ecole Normale Supćrieu- 
re, ta se struja prikazuje, ako ne kao obnova marksizma, a ono 
bar kao njegova jedna naučna interpretacija. Po Althusseru ne 
bi smjela postojati marksistička filozofija, i taj san je hegelov- 
ski izvor ponornice. Marksizam nije (nova) filozofija praxisa, 
već (nova) praksa filozofije, kaže Althusser. Član Komunističke 
partije, Althusser predstavlja značajnu, ali ne jedinu tendenci- 
ju ortodoksije. Opaža se, zaista, da se među komunistima sve 
više razvija povratak Engelsu u definiranju »marksističke filo- 
zofije«. Međutim , problem je sve deplasiraniji: manje se radi 
o odnosima između filozofije i marksizma, nego o odnosu izme- 
đu »intelektualaca« i »partije«. U Francuskoj kao i u Njemačkoj, 
nema dakle definitivnog odgovora. Premda su Althusserovu tezu 
prihvatili mnogobrojni sljedbenici, treba naglasiti i sve veće od- 
stupanje ove aji misli koja želi biti naučna, od društvene 
i političke stvarnosti. Dolazi se do paradoksalne situacije teorij- 
skog marksizma koji, odbijajući pojmove »humanizam«, »čovje 

koji stvara povijest«, da bi se ograničio na proučavanje Marxo- 
vih tekstova, više ne uspijeva sačuvati ni najmanji dodir sa stvar- 
nosti i s borbama E se u njoj odvijaju. 

Interesantnija Lefebvreova koncepcija metafilozofije i socio- 
-kritike konačno se pridružuje kritičkoj misli Frankfurtske škole; 
jer nastoji da elaborira živu i negativnu dijalektičku misao socij- 
jalnog svijeta i ljudske egzistencije. Čini mi se da je struja koju 
je inkarnirao Henri Lefebvre jedina još stvarno živa u krugu fran- 
cuskog marksizma, jer je jedina u salo da opiše konkretnu evo- 
luciju kapitalizma, da shvati nove oblike borbe i represije koji 
se u njemu razvijaju, naročito na nivou grada i svakidašnjice. 
Ovdje još treba realizirati velik teorijski rad. Čini mi se da je 
povratak kritičkoj i dijalektičkoj misli jedini u stanju da osigu- 
ra vezu između marksizma i filozofije. Zato je s razlogom Mar- 
cuse mogao napisati u djelu Um i revolucija ovu divnu rečenicu: 

»Odsad svaka misao koja ne pokazuje svijest o radikalnoj laž- 
nosti vladajućih oblika života, jest pogrešna misao. Ne obazirati 
se na te sveprisutne uvjete nije samo nemoralno: to je lažno«. 


Prevela Biserka Cvjetičanin 

TEHNIKA, SLOBODA I SLOBODNO VRIJEME 


TEORIJSKA ISKUŠENJA 
NA FONU NAUČNO-TEHNOLOŠKOG RAZVOJA 


Dimitar Dimitrov 


Skopje 


1. Postojanje na ljudski način može se definisati kao čove- 
kovanje. Naša svest o ovom pojmu je minimalna i, štaviše, pa- 
radoksalna: ona sadrži moment razlikovanja ljudskog načina po- 
stojanja od drugih vrsta postojanja — kao što puko biološko, 
fizičko ili mašinsko — a da pri tome ne daje pozitivno određe- 
nje samog ljudskog. Brojni pokušaji koji su se činili u pozitiv- 
nom teorijskom nastojanju, pod vidom definicija čovekovog bi- 
ća, davali su, u stvari, manje ili više adekvatne interpretacije 
određenih pojavnih oblika čovekovanja na putu čoveka kroz js- 
toriju. I to će tako ostati dok traje istorija: dokle god bude 
otvoren, čovek će ostati zatvoren. 


Tako je za čovekovanje vezana izvesna neizvesnost. Ali to nije 
problem toliko epistemološke, koliko ontološke prirode. Ogra- 
ničenost samosaznanja rezultira iz jedinstvenosti strukture ljud- 
skog bića odnosno ljudske prirode: to je najdinamičnija od svih 
struktura, i to u dva aspekta. Prvo u tom smislu što, za razli- 
ku od fizičkih ili bioloških struktura, ovde svaka jedinka pred- 
stavlja svet za sebe, jednom moguć i neponovljiv; i drugo u tom 
smislu što se ljudska priroda istorijski posreduje te nikada ne- 
će biti kraja njenoj evoluciji. To čini da je u dimenziji čoveko- 
vanja isključeno repetiranje od jedinke do jedinke ili od epohe 
do epohe. Posledica toga je nemogućnost serija na ljudskom pla- 
nu, nemogućnost projektovanja ljudskog »materijala«. 

. Ono što jedna individua smatra modelom čoveka ponajviše 
je projekcija njenog vlastitog iskustva; ono što ljudi jedne epo- 
e zamišljaju kao perspektivu čovekovanja, u očima njihovih 
naslednika pokazuje se samo kao preživljeni ideal do koga su 
»stari« mogli doći u okviru njihovog ograničenog istorijskog 
horizonta. Čovek kao takav izmiče pozitivnom saznanju; o lju- 
avi, o životu, o neposrednom iskustvu »se nikad unapred ne zna 
otkuda i kuda« (Marx). Naknadno saznanje, pak, kada je u pi- 

lanju čovek, jeste saznanje o lešu. O jednoj mogućnosti koja 
se zatvorila. 

2. U savremenoj kulturi dominantan oblik uma je tehnički 
um. Najadekvatnije se njegov karakter izražava pojmom tehno- 
logije, koji sadrži pozitivistički i pragmatički princip naučiti i 
napraviti. Svet se u ovoj ravni predstavlja kao materijal koji se 
retlektuje-analizira-saznaje; stvarima se ukida njihova po-sebi- 
-tost da bi bivale unošene u procesu pravljenja svakojakih pred- 
metnosti. Efikasnost se tu postavlja kao conditio sine qua non, 
kao najviša vrednost i kao cilj po sebi. Biti efikasan — to se 
predstavlja kao biti. 

Otelovljenje ideala efikasnog čoveka je stručnjak. Stručnja- 
kov pogled je analitičko-deskriptivan: u njemu ne sme biti praz- 
nina i neizvesnosti, on mora sve videti, sve elemente postaviti u 
Koherentan sistem, isključiti svako neslaganje i slučajnost. Iz 
definicije datih premisa nužno mora da sledi jedan određen za. 
ključak. To omogućuje tehne: pravljenje, konstruiranje, progru- 
miranje, predvidanje. Na tome se zasniva čitav naučno-tehnološ- 
ki i društveni razvoj. 


Stručnjakov pogled međutim nije pogled na svet u tradicio- 
nalnom smislu te reči. Za stručnjaka svet ostaje metafizički po- 
jam, koji ga se, kao stručnjaka, ne tiče. Stručnjakov horizont je 
radikalno sužen, parcijalan; on se u toj meri udaljio od. sveta, 
da mu je nemoguće da promisli vezu svog rada kao aspekt rada 
na celini, kao deo celine. Njegova analiza i sinteza, njegove des- 
kripcije i konstrukcije, imaju u toj meri fragmentaran karak- 
ter, da se, i pored sve njihove »egzaktnosti«, uvek može sumnja- 
ti jesu li one u suštini zaista istinite, pritom imajući u vidu ono 
valjano određenje istine koje je dao još stari Hegel: da je isti- 
na, naime, u celini. 


3. Dva navedena gledišta međusobno se bitno razlikuju. Radi 
se u stvari o dva različita tipa svesti. U prvom tipu se saznanje 
zasniva na principu mudrosti (sofia); ono upućuje na telos, ono 
je, umesto egzaktnih stavova, puno slutnji o smislu svekolikog 
zbivanja, o životu i smrti, o danima i noćima, o bogu i đavolu, 
o vrednostima. Paradoksalno bi bilo kad bi mudrost, upravo kao 
mudrost, uobražavala da je u ovoj ravni moguć progres i da se 
na bitna ljudska pitanja jednom mogu dati konačni odgovori. 
redi bi progres možda bio fatalan za čovekovanje, a ne njegov 
uslov. 


U drugom tipu saznanje se zasniva na principu logosa kao po- 
zitivne nauke, čiji smisao dobro izražava termin naukovanje, ko- 
ji implicira praktičko-predmetnu primenu. Ovde nema mesta 
slutnji, osim kao hipotetičkom i metodskom momentu, ali koji 
se mora proveriti, potvrditi ili odbaciti, formulisati u egzaktan 
stav. Na svako se pitanje mora dati zadovoljavajući odgovor. 
To, naravno, pretpostavlja da su i sama pitanja pozitivna, jer 
stručnjak-naučnik drukčije i ne zna pitati. Na bazi iskustva o 
tom toku pitanje-odgovor (u nauci se, inače, i sama pitanja for- 
mulišu ne gramatički upitnom nego afirmativnom rečenicom: 

postavljanjem hipoteza) utvrđuje se naglašen gnoseološki opti- 
mizam, kao jedna značajna konstituanta naučnog duha. 

4. Najpregnantnije se razlike između ova dva tipa svesti ma- 
nifestiraju na planu njihovih ontoloških implikacija. Svet vi- 
đen u prvom tipu svesti ima antropocentričan karakter; čovek 
je u središtu, krunisan Protagorinim geslom: Čovek je mera 
svih stvari; onoga što jeste da jeste, onoga što nije da nije. 
Ono što ne emanira »supstancom« čoveka može biti, a može 
i ne biti. Jer čovek je svemu princip bića: ono što ujedinjuje ša- 
renu stvarnost stvari kao elemente jedne celine koju, tako, mo- 
žemo nazvati svetom. 

U drugom tipu svesti ovaj pojam sveta je destruiran. Svet 
se raspao na bezbroj područja, sfera, polja, sektora, molekula 
i atoma. Mesto antropocentričke punoće su zauzele kategorije 
organizacija, struktura, sistem, funkcija, racionalnost, efikas- 
nost, koncenzus. Čovekovanje se ili zaboravilo ili se identifikova- 
lo sa funkcioniranjem, sa participacijom u nekom sektoru, si- 
stemu ili organizaciji. Perfektuiranje funkcioniranja pokazuje 
se kao najvažniji zadatak, a stanje u kojem se to postiže kao 
idealno stanje sveta. 

5. Susret ova dva stajališta, sofije i logije, ta dva različita 
gnoseološko-ontološka viđenja, protiče u niz uzbudljivih i dra- 
matičnih misaonih tokova. 

Poklonici sofije, tzv. humanisti, jednim svojim delom, usta. 
ju frontalno protiv naučno-tehnološke realnosti, propovedajući 
da je ona protivna ljudskoj prirodi, da ukida svaku autonomiju 
i spontanost, da degradira kulturne vrednosti, da devalvira po- 
ziciju ličnosti; i predlažući povratak na predtehničko stanje kao 
jedino stanje kompatibilno ljudskoj prirodi. 


Propovednici ovog romantičkog bekstva u prošlost jesu an- 
tipod tehnomana, tj. onih koji apsolutiziraju vrednost tehnike. 


Ma kako to izgledalo paradoksalno glasnici sofije, na neki 
način dele dogmatizam ideologa tehnike, s tim što civilizacijski 
tok zasnovan na tzv. naučnotehničkoj revoluciji, za razliku od 
ovih potonjih, koji ga zamišljaju kao idiličnu perspektivu, doži- 
vljavaju kao beznadnu aporiju, dok se s druge strane zanose ta- 
kođe idiličnom predstavom prošlosti, zamišljajući da je i bu- 
dućnost čoveka u prošlosti. 


To je neverovatno nepromišljeno stanovište. Tu se najpre 
vrši dogmatsko sužavanje mogućnosti čovkovanja, njegovim svo- 
đenjem na one oblike ljudskog bivanja koji su karakteristični 
za patrijarhalne strukture, u kojima je, veruje se, bilo više kul- 
turnih ljudi nego u naše vreme, u vreme »naučnika-neznalica«; 
zatim se, na bazi udaljenosti retrospektive, idealizira jedno sta- 
nje sveta za koje nam je, ako ga i ne smatramo gorim, teško 
reći da je bilo bolje od sadašnjeg stanja. 


. Međutim činjenica da je perspektiva zamenjena retrospek- 
tivom i da kritika savremene civilizacije završava apologijom 
preživljenih društvenih stanja samim tim još ne oduzima roman- 
ličkom stavu njegovu istoričnost. To je dramatičan izraz nemi- 

renja sa savremenom realnošću, takoreći solucija traumatizira. 
nog čoveka, koja samim tim dovoljno indicira i predupređuje. 

Na planu umetnosti negativni stav prema modernim oblici- 
ma života implicira doživljaj bogat ljudskim sadržajima. Možda 
međutim ni o jednom drugom pitanju nije naslagano toliko 
mnogo zabluda kao o ovom. Pozitivistički duh, pristupajući ovom 
fenomenu merilima nauke ili ideologije, pokazuje sklonost ka 
negiranju svih dela umetnosti u kojima ili je »perspektiva za- 
tvorena« (Lukač pišući o Kafkinom delu), ili se nagoveštava 
apokalipsa, ili se okreće arhaičnim, primitivnim i egzotičnim 
oblicima, ili se uopšte ispoveda skepsa i pesimizam. Budući da je 
pozitivist optimist, njemu je, ako mu je uopšte do čoveka, ideal 
čovek dan u smehu, te zato ostaje daleko od njegove moći poi- 
manja pomisao da bi tuga, doživljaj beznađa i blizine smrti 
mogli, zatvoreni u strukture umetničkih dela, predstavljati bilo 
kakve vrednosti. 

Tu se skriva dvostruka ironija: kritičari »crne«, »reakcio- 
narne«, »dekadentne« umetnosti i ne sanjaju da svojom kriti- 
kom negiraju u stvari čitavu jednu novu ontologiju (svet umet- 
nosti) koja je izrasla na relju civilizacijske realnosti, kao jed- 
na moguća vrednosna alternativa. S druge strane, umetnici, deli- 
ma u kojima »negiraju« novovekovnu realnost, u stvari rade na 
njenom opravdavanju. Stvarnost iz koje je sazdano Kafkino 
delo, upravo u tom delu ima jedno veliko opravdanje za sebe: 
bez nje, takva kakva je bila data Kafki, ne bi bio moguć ovaj 
pisac, a čovek koji je iskusio vrednosti njegovog dela teško bi 
poželeo da je svet bio »bolji«, znajući da bi se to moralo platiti 
Kafkinom umetnošću. 


6. Efektualizam — termin koji predlažemo za označavanje 
onog opšteg pragmatičkog duha industrijalizma, tehnokratizma, 
birokratizrma, scijentizma i sl. izama — sve te preokupacije izvan 
sfere koristi smatra gubljenjem vremena. Efektualist ne vodi 
računa o krajnjim ciljevima, o kulturnim ili moralnim implika- 
cijama rada u okviru ovog ili onog sistema; njemu je bitno da 
se odvija funkcioniranje sistema i da se omogući nja pro- 
gresiranje. Sistem kao takav u razvoju on poima kao cilj po 
sebi. Sve drugo treba da bude organizirano u funkciji sistema. 
Razne ljudske vrednosti, ukoliko su u raskoraku sa razvojem 
sistema, efektualist predviđa ili ih stavlja u zagradu kao anahro- 
ničan balast. U inverziji koja je tako izvršena događaju se ap- 
surdne stvari: »proizvodnja previše korisnih predmeta proizvodi 
suviše nekorisnog stanovništva« (Marx); sistem tejlorizma, radi 
većeg učinka od radnika, traži manje uma kod radnika; vojna 
industrija živi ljudsku smrt; sa čovekom se manipulira kao sa 
stvari. 

Efektualist je neodgovoran u ljudskom smislu. On kao struč- 
njak vrši svoj deo posla, za koji je jedino kompetentan, svoj par- 
cijalni zadatak; o smislu elementa na kojem on radi, o vezama 
tog elementa sa ljudskim vrednostima »nije njegovo« da misli. 
To je valjda posao nekog drugog stručnjaka? Svako odgovara u 
radikalno suženom okviru, koji i samom pojmu odgovornosti 

oduzima ljudski smisao, reducirajući ga na nekakvu radno-teh- 
ničku »odgovornost«, koja se kvalitativno razlikuje i od tzv. 
profesionalne odgovornosti, jer ova poslednja obuhvata moralne 
referencije između profesije i ljudskih vrednosti, dakle je još 
uvek odgovornost u ljudskom smislu. Radno-tehnička odgovor- 
nost, ipak, zasniva se na formalnoj organizaciji, ona se ne tiče 
ličnosti; ličnost je unapred isključena iz igre; tu je relevantan 
još samo čovek funkcio-ner, čovek vršilac neke funkcije, koji i 
odgovara o samoj funkciji kao takvoj. 

Spremajući se čitavim sistemom obrazovanja efektualistički, 
stručnjak je svoje ljudsko biće podredio vršenju funkcije, on je 
razvio one moći u sebi koje su vezane za funkcioniranje. To se 
na aksiološkom planu reflektira tako da se funkcioniranje pred- 
stavlja kao najvažnije od svega. 

Blaža varijanta efektualizma predstavlja ono stanovište koje 
se nije potpuno zatvorilo za ljudske aspekte, ali koje propoveda 
da je za sada apsolutno prioritetan razvoj industrije i tehnike, 
ostvarenje progresa, a da pitanja kulture i morala treba odlo- 
žiti za kasnije. To je isti tehnički um, zaogrnut plaštom lice- 
merja. Predstavnik ovog stanovišta, u potrazi za ubrzavajućim 
agensima proizvodnje, za funkcionalnim modelom, reći će da.su 
neke kulturne i moralne vrednosti (na primer, pravednost, ega- 
litarizam) disfunkcionalni i da ih se treba osloboditi. Tako bi 
sistem raspodele prožet egalitarističkim duhom trebalo zame- 
niti funkcionalnim sistemom diferenciranije raspodele, da bi se 
brže išlo napred. 

Međutim, ne treba trošiti mnogo reči da bi se doveo pod 
sumnju ovako shvaćen progres: to ie makijavelizam prerušen u 
ruho funkcionalizma i scijentizma. Sa ljudskog stanovišta je ne- 
moguće govoriti o progresu po cenu razgradnje nekih ljudskih 
vrednosti. Tendencija ovog stanovišta u krajnjoj liniji vodi ka 
konstituisanju jednog totalitarnog tehno-birokratskog društva, 
u kojem su razni sistemi organizirani kao podsistemi jednog sve- 
obuhvatnog sistema, u odnosu na koji sistem-čovek zauzima deo 
atoma. Potrebno je još, usput, čoveka osloboditi od emocija i 
fantazije, pomoću kojih se on doživljava kao ličnost, što se pos- 
tiže jednom lakom hirurškom intervencijom u neke moždane 
centre, i nema više smetnji progresu: čovek će slediti svoju pu- 
tanju atoma i zavladaće apsolutan red i harmonija. Stravične 
konsekvencije ove tendencije izveo je u zamisli Jevgenij Zamja- 
tin, u romanu Mi. 


Efektualist, ne mogući da zamisli druge ciljeve osim onog 
koji leži u njegovom pojmu, sve što se može zamisliti nastoii da 
pregne u svoj iaram. On teži za apsolutizacijom svoie zakoni- 
tosti, naturajući je svim čovekovim manifestacijama. Najteže to 
pogađa one oblike liudske aktivnosti koji imaju karakter samo- 
delatnosti: stvaralačke aktivnosti. Efektualist prezire čistu teo- 
riju, fundamentalna istraživanja, filosofiranje, moraliziranje, 

ritiziranje: njega ne interesira nevidljiva istina, sumnje, ne- 
miri, savest, okrenutost prema utopijskom; on je protivnik »nihi- 
lističke« kritike sadašnjosti, on je za konstruktivizam. On je 

protiv razvoja. On je za razvoj bez razvoja; on je za kvantita- 
tivne mene (intenzifikacija) unutar okamenjenih struktura, ali 
protivnik je kvalitativnih strukturalnih i sistemnih promena. 
Tako se čitav sistem nauka (pozitivizam, funkcionalizam, struk- 
turalizam, dijamat, istmat, naučni komunizam i sl.) izrođuje u 
apologiju postojećih realnosti, društvenih sistema, kao »velika 
škola konformizma« (Lefebvre). 

Za ovu poziciju efektualizma stvaralaštvo je sinonim za ko- 
risnu saradnju. U odnosu na umetnost ovo se poimanje ostva- 
ruje kroz sistem aktivističke umetnosti i kroz sistem umetno- 
sti za narod odnosno masovne umetnosti. Smisao aktivističke 
umetnosti leži u blagotvornom uticaju umetničkih dela na po- 
željni socijalni sistem. To ima za posledicu potiskivanje estet- 
ske vrednosti na niži rang ili njeno potpuno ignoriranje, a na 
prvi plan izbijaju utilitarističke implikacije umetničkog dela, 
pre svega njegova socijalna funkcija, da bi se i umetnost, tako, 
poklopila jednim spoljnim sistemom i podvrgla heteronomiji. 
»Teorijske« interpretacije aktivističke umetnosti predstavljaju 
u suštini ideološke racionalizacije i aplikacije, formulisane di- 
rektivnim stilom; one distingviraju »zdravo« od »bolesnog«, »is- 
pravno« od »izopačenog«, »progresivno« od »reakcionarnog«; 
one su ili predlozi za državne nagrade ili političke presude i poziv 
na egzekuciju. Sama beletristička dela su, pak, uglavnom apolo- 
getske kupusarije bez duha i duše. 

Umetnost za narod (šire, masovna kultura) je formula za 
laka, razumljiva, dostupna dela, čije konsumiranje ne iziskuje 
previše subjektivnih moći i napora. Hvaljena kao demokrati- 
zacija kulture, masovna kultura, ako se dobro promisli, je faktor 
status quoa, najveći opijum savremenog čovečanstva, drugi ele- 
ment onog čarobnog gesla »Panem et circensem«, dok prvi ele- 
ment predstavlja obilje materijalne potrošnje. Tako, po kvali- 
tetu, tzv. masovno društvo ostaje u okviru tog gesla. Pritom 
funkcija masovne kulture sastoji se u tome da popuni tzv. slo- 
bodno vreme, relaksirajući i defrustrirajući, dražeći još one 
ljudske moći koje su se zadržale na rudimentarnom nivou, stva- 
rajući iluziju podnošljive i čak ružičaste ispunjenosti, čime ova 
moderna religija efikasnije od svake druge deluje u pravcu 
adaptacije čoveka postojećoj stvarnosti. Zato je predstava o 
masovnoj kulturi kao danokenizćiji kulture, kao približava- 
nju kulturnih vrednosti radnim masama — velika mistifikacija. 

Tu se nameće pitanje: Kakva onda kultura za narod? No ovo 
pitanje treba obrnuti i pitati: Kakav narod za kulturu? 


Prvim pitanjem se i dalje vrtimo u mistificiranom krugu, 
drugim pitanjem naziremo moguću perspektivu budućnosti. 


7. Najrealnije se čini ono stanovište koje tehnički razvitak 
posmatra, ne izolovano, ne suprotstavljeno čoveku, niti apso- 
lutizovano kao samodovoljan proces, nego kao uvođenje jednog 
novog civilizacijskog toka u istoriju, sa implikacijama za celo- 
kupni život čoveka. Možda najbolje opservacije u ovom duhu 
sadrži knjiga Civilizacija na raskršću, delo interdisciplinarnog 
čehoslovačkog tima na čelu sa Radovanom Rihta. Tu se nastoji 

da se civilizacijski tok usmeri u ljudskom smislu, registruju se 
takoreći sve teškoće koje treba prevladati, kao i pozitivne ten- 
dencije, uz ukazivanje na one uslove koje još treba ostvariti 
da bi se iz naučnotehničke revolucije dobijale vredne posledice 
na ljudskom planu. ka 

Međutim, ovaj pristup ima jedan ozbiljan nedostatak: uzne- 
miruje, naime, što on uopšte ne uznemiruje. On sve objašnjava, 
svemu nalazi uzrok i rešenje: to što je danas tako proizlazi iz 
toga i toga; kada se bude napravilo to i to, nestaće toga i toga 
i nastaće to i to. Tu manje misli mudrac, a više rezonira nauč- 
nik. To je naučnički optimizam zasnovan na izvesnom mehani- 
cističkom shvatanju realnosti i čoveka. To je takođe romantički 
stav, samo okrenut spram budućnosti, a ne spram prošlosti. 
Tako se.sve negativno predstavlja kao prelazno stanje: sada 
je tako, ali dejstvom tih i tih faktora to će se prevazići. 

Mehanicizam ovog stanovišta se ogleda u očekivanju da će 
promenom određenih okolnosti( ekonomskog, tehničkog i soci- 
jalnog karaktera) koje muče današnje čovečanstvo, nastupiti era 
humanizma, era savladanih bitnih protivurečnosti i usklađenih 
tokova. Kao da će čoveku njegove vlastite probleme, jednom za 
svagda, rešiti vreme. 


Nasuprot ovom futurističkom pankalizmu, možda je osnova. 
nije smatrati da nikad neće nastupiti takva era i da se, čak, 
ne zna unapred da li bi bilo dobro da ona nastupi. Možda se 
nikad neć ukinuti sile divergencije, čovek će uvek biti izložen 
divergentnim uticajima: teško je vjerovati da će se jednom pos- 
tići neka sveopšta Pitagorina harmonija, i da bi takvo stanje 
nužno postavljalo-proizvodilo čoveka. Čoveku pojedincu uvek će 
ostati da se pobrine sam o sebi, da se ne uzima na poklon niti 
od boga niti od civilizacije. I na sreću: jer, inače, kakvog bi 
smisla imalo to, biti čovek? 


Ali šta je to: biti čovek? Opet smo na početku. Naše nije bilo 
da odgovorimo na to pitanje, već da razmotrimo iskušenja na 
koja to pitanje navodi na fonu naučno-tehnološkog i društvenog 
razvoja, u susretu mudrosti i znanja, kulture, tradicije i tehnike. 
Možda jednog dana neće biti moguće niti postaviti to pitanje: 
to bi bio jedan odgovor na nj, i to definitivan odgovor. Drugi bi 
odgovor bio alternativa ovom prvom: tj. ona perspektiva u ko- 
loj bi se iznova i iznova, od generacije do generacije, od iedin- 
ke so Jensa moglo pitati: Šta je čovek? Ili, tačnije: Ko je 
čovek; 

RADIKALNA SLOBODA SLOBODNOG ČOVJEKA 
ZNANSTVENO-TEHNIČKE EPOHE 


Ivan Urbančič 


Ljubljana 


Problem koji razmatram u svojem doprinosu diskusiji sva- 
kako spada u okvir opće teme naše današnje diskusije s naslo- 
vom »slobodno vrijeme i slobodan čovjek«. Taj je okvir, među- 
tim, toliko širok da valja najprije barem upozoriti na neke mo- 
guće tematske pristupe problematici slobodnog vremena i slo- 
bodnog čovjeka i tu ukazati na uži okvir u koji se smješta moj 
doprinos, a taj je doprinos samo uvodno razmišljanje za poseb- 
no razmatranje problema radikalne slobode slobodnog čovjeka. 
Stoga u nastavku namjeravam: 

1. upozoriti na implikacije naslova naše današnje diskusije; 

2 ukratko zacrtati što u bitno povijesnom smislu podrazu- 
mijevamo pod slobodom; 

3. slobodnim čovjekom i 

4. Znanstveno-tehničkom epohom, te u kakvoj je ona vezi sa 
slobodom i slobodnim čovjekom. 


.. Određivanje ovih termina i sveza koje nije puko terminolo- 
gijsko pitanje nužno je potrebno prije svake temeljite diskusije 
o pitanjima slobode e da bismo se uopće kretali u nekom odre- 
đenom horizontu i iz njega poimali o čemu govorimo. 


.1. Riječi o »slobodnom vremenu« u naslovu naše teme im- 
pliciraju, među ostalim, čitav sklop problematike razlikovano- 
sti to jest podvojenosti ljudskog egzistiranja na takozvano rad. 
no (neslobodno) i slobodno vrijeme. U taj sklop spadaju kriti- 
čki, ekonomijski, sociologijski, ekologijski, kulturnologijski, psi- 
hologijski i drugi slični aspekti te problematike. Taj sklop ne- 
dvojbeno sadrži i otvara značajna pitanja, pa i moguće odgo- 
Vore na ova pitanja. Jednako je, međutim, nedvojbeno, da u ta- 
kvim — možemo reći ontičko-empirijskim — razmatranjima, to 
jest istraživanjima već operiramo s nekom fundamentalnom 
pred-određenošću ili pred-razumijevanjem slobode i slobodnog 

čovjeka, a da se samo to pred-razumijevanje u takvim ontičko- 
-empirijskim analizama ne može tematizirati. Naprotiv, tek u 
svjetlu takve tematski neeksplicirane pred-određenosti ili pred. 
“razumijevanja spomenute su ontičko-empirijske analize uopće 
moguće. 

Čitav sklop problematike slobodnog i ne-slobodnog vremena 
sa svim svojim ontičko-empirijskim aspektima ne može, dakle, 
imati primat u temeljnoj diskusiji o slobodi i slobodnom čovje- 
ku, on nije ono prvo, o čemu valja govoriti. Principijelna disku- 
sija o slobodi i slobodnom čovjeku ne može se zadovoljiti ontič- 
ko-empirijskim analizama i istraživanjima. Ovakva temeljna, 
principijelna diskusija mora kao svoju izričitu temu prihvatiti 
problem one predodređenosti ili predrazumijevanja slobode i 
slobodnog čovjeka. A to znači da se mora upustiti u ontologij- 
ska, to jest metafizička pitanja, jer se samo u njima odlučuje 
o onom — predrazumijevanju koje nije tematizirano u ontičko- 
-empirijskim pristupima. 

Riječ o obodom vremenu« nagovještava, međutim, još 
jedan drugi sklop, problemski sklop otuđenja u Marxovom smi- 
slu. Lako je, međutim, uvidjeti da se i u okviru ove problema- 
tike krećemo u nekakvom predrazumijevanju onoga od čega je 
čovjek otuđen, u čemu je njegova ljudskost, to je sloboda. Da 
nije tako mišljenje, tj. analiziranje otuđenja uopće ne bi bilo 
moguće, uopće ne bismo mogli sagledati otuđenje kao takvo, 
pa ga ne bismo mogli ni misliti niti analizirati. 

I iz ovog problemskog sklopa proizlazi, dakle, nužnost pro- 
mišljanja predrazumijevanja slobode i slobodnog čovjeka koje- 
mu je kao horizont pretpostavljeno, u kojem tek možemo shva- 
liti o čemu se u otuđenju radi. 

Iz do sada rečenog proizlazi da naslov današnjih diskusija, 
naime, »slobodni čovjek i slobodno vrijeme«, dopušta sve mo- 
guće pristupe, od ontologijskih tj. metafizičkih do ontičko-empi- 
rijskih. Budući su, međutim, povijesna ontologijsko-metafizička 
određenja još uvijek temeljna određenja ontičko-empirijske ana- 
lize ove problematike, čini mi se smislenim upozoriti ovdje na 
tu temeljnu, ontologijsko-metafizičku dimenziju ove problema- 
tike. Moj doprinos diskusiji neće, dakle, govoriti o ontičko-em- 
pirijskim aspektima slobode i slobodnog čovjeka, nego polazi 
isključivo od ontologijske ti. metafizičke, dakle temeljne dimen- 
zije slobode u bitnom povijesnom smislu. Unutar te dimenzije 
ontičko-empirijske spoznaje o slobodi i slobodnom čovjeku nisu 
i ne mogu biti relevantnima, pri čemu nije zanijekano njihovo 
značenje izvan te dimenzije. 

2. Kako, dakle, valja razumjeti slobodu u bitnom povijes- 
nom smislu? To se, naime, ne mora tek smišljati ili iznalaziti. 
Potrebno nam je samo da u nekom povijesno odgovornom i ob- 
vezatnom smislu pokušamo misliti onu određenost slobode koja 
završava sa završetkom novovijeke evropske metafizike. U tom 
je određenju sloboda bitna autonomija i samopostavljenje sub- 
jekta u totalitetu njegovih životnih ispoljavanja tj, njegovog 
djelovanja. Ta je autonomija samoodređivanje bitka i biti. To je 

ona određenost u kojoj je po Marxovim riječima čovjek najviše 
biće za čovjeka, biće koje svoje bivanje ne duguje ničemu vanj- 
skom, pa ni načinu bivanja, jer je po svojoj biti povijesno auto- 
kreativno biće. Njegova je »bit« da je samosvrha. U tom su biću 
sloboda i ljudskost jedno. 


3. Slobodni je čovjek, dakle, takvo biće čija je bitna određe. 
nost ponajprije odsutnost bilo kakve fiksne, unaprijed posvav- 
ljene transcendentalne biti ili esencije koju bi povijest možda 
trebala realizirati, a to bi ujedno bila i njezina izvanjski namet- 
nuta nužno teleologija. Ne, bit čovjeka tj. ljudskost jest mo- 
gućnost neprestane samokreacije i vlastitog imanentno samood- 
ređenog (samoplaniranog) rasta. To znači: razvijanje i diferen- 
ciranje potreba, razvijanje načina zadovoljavanja potreba, raz- 
vijanje načina proizvođenja dobara tj. uporabnih vrijednosti za 
zadovoljavanje razvijenih i diferenciranih potreba, razvijanje os- 
jetila za mnogostranost užitaka, patnji, slasti, radosti itd., raz- 
vijanje organa i sposobnosti — smisla — za više užitke i sla- 
sti itd. — ukratko svestrano upotpunjavanje čovjekova blažen- 
stva. Sve su to samoispoljavanja čovjeka kao odlikovanog sub- 
jekta kod kojih čovjek nije ograničen od bilo čega transcenden- 
tnog što bi prelazilo njegovu ovostranost i zbiljsku ljudskost, 
bez obzira da li bi to bila neka o čovjeku neovisna Priroda ili 
njezin Zakon (za Marxa je to uvijek puka apstrakcija), ili Bog 
ili bilo koji vječni Zakon, Logos i slično. U svojem uživanju i za- 
dovoljavanju potreba i u ispoljavanju života uopće čovjek sub- 
jekt sam sebi postavlja svoje granice u bezgraničnosti, samome 
sebi daje zakon. 


Tako to — načelno — gledano — nije samo kod Marxa. Svi 
veliki mislioci preokreta metafizike poslije Hegela govore, svaki 
na svoj način, isto iz istog horizonta metafizike preokreta koji 
ima sudbonosno-povijesni značaj. Taj nam se preokret najav- 
ljuje npr. iz Marxovih osnovnih postavki da mišljenje, ideja, 
duh, um, razum ne određuju zbiljski život ljudi, nego upravo 
obratno. Kod Nietzschea taj nam se prevrat metafizike javlja iz 
njegovog anti-platonizma, pod čime razumijeva cjelokupnu do- 
tadašnju metafiziku kao i iz njegovog okretanja od ideje, ono- 
stranosti ovostranosti i tjelesnosti. Kod Diltheya npr. logičko- 
«intelektualna strana subjektiviteta isto tako nije više njezina 
presudna jezgra, nego su to nagoni i strasti — ovaj život sada je 
presudna jezgra subjektiviteta subjekta. Ukratko: u horizontu 
Prevratne metafizike poslije Hegela nisu više logički intelekt, 
duh, znanost, teorija, spekulacija onaj moment subjektiviteta 
subjekta koji odlučuje o bitku i načinu bivanja i istine svakog 
bitkujućeg i bitkujućeg u cjelini, već je sada presudno ono jedno 
što ga pokazuju riječi potreba, nagon, strast, tjelesnost, tj. taj 
zbiljski život, kao što se to upravo posebno naglašava, i interes 
koji iz toga proizlazi; interes je ono što svaki put određuje bitak 
1 istinu svega bitkujućeg i bitkujućeg u cjelini otvarajući si tako 
svoju perspektivu svijeta, svoj »svjetonazor«. Logički intelekt, 
međutim, ili duh, racionalitet, teorija samo su njemu podređena 

sredstva, oruđe oruđa koje obuhvaća čitavu modernu znanost, 
ideologiju, teorijsku tehniku i organizaciju i slično. 


vratne metafizike ae dobija npr. kod Marxa, Diltheya i 
Nietzschea sasvim drukč 


we,oe . . (e 


U povijesnom horizontu prevratne metafizike imamo, dakle, 
toliko navlastitih »općosti« koliko ima subjekata i perspektiva 


116 


svijeta koje se otvaraju u njihovom subjektivitetu. Subjekti su 
točke ili jezgre moći od kojih svaka u svojem iskazivanju sve 
druge obvezuje svojom općošću, nameće im svoj zakon te stoga 
poništava subjektnost svake druge, potvrđujuće tako samu se- 
be kao jedini mogući subjektivitet za sebe. U vezi s tim horizon- 
tu se prevratne metafizike svaki pokušaj izjednačivanja svih 
perspektiva svijeta (svjetonazora) i time postavljanja moguće 
općosti, zakona koji bi važio za sve subjekte, pokazuju kao praz- 
na iluzija. Nisu, naime, više racionalnost, duh, um ili znanost, ili 
teorija kao medij općosti, presudni moment subjektiviteta subje- 
kta nego su to potreba, nagon, strast — takav zbiljski život — i 
interes koji iz njih svaki put proizlazi, a kojem su racionalnost 
ili duh samo pomoćno sredstvo. A interes nikada ne može prih- 
vatiti tuđi interes za svoju mjeru, jer bi time negirao samog se- 
be. Duh, racionalitet ili logička (»duhovna«) inteligencija, a ti- 
me i intelektualci kao njihovi nosioci, time u horizontu prevra- 
tne metafizike neopozivo gube svaku presudnu, dominantnu ulo- 
gu. Tek je time subjekt radikalno i bezuvjetno slobodan, jer si 
svaku »općost« postavlja sam. 

Time je u glavnim potezima ocrtan bitno povijesni značaj slo- 
bode i slobodnog čovjeka kao autonomije samopostavljenosti su- 
bjekta u onoj sudbonosnoj karakterizaciji koju ima u povijes- 
nom horizontu prevratne metafizike. Ta autonomija i samopo- 
stavljenost subjekt nisu, međutim, mišljeni u smislu puko teo- 
rijske, duhovne djelatnosti nego kao praktičko, materijalno dje- 
latno-zbiljsko iskazivanje života. 

U okviru naznačene, povijesno neproizvoljne i jedino mogu- 
će metafizičke opredijeljenosti slobode i slobodnog čovjeka pri- 
je i nakon prevrata metafizike, moramo reći da je čovjekovo za- 
posjedanje pozicije bezuvjetnog subjekta bitka i istine bitkuju- 
ćeg u cjelini, dakle, čovjekovo stupanje u središte svega što jest, 
samorealizacija čovjeka kao najvišeg bića ili subjekta i tako po- 
vijesno jedino moguća određenost humanizma kada je čovjek 
korijen i najviše biće za čovjeka, kao što kaže Marx. 

4. Kako čovjek zaposjeda tu centralnu poziciju to će se jasni- 
je pokazati iz pokušaja određenja znanstveno-tehničke epohe. 
Što se podrazumijeva pod znastveno-tehničkom epohom danas 
je skoro samo po sebi razumljivo. No te samo po sebi razumlji- 
vosti obično prekrivaju ono bitno. Znanstveno-tehničku povijes- 
nu epohu možemo povijesno odrediti kao epohu zbiljskog 
humanizma u ranije naznačenom smislu. Pod tim razumije- 
mo čovjekovo zaposjedanje pozicije principijelno neograničenog 
raspolaganja, to jest ovladavanja prirodom, društvom, poviješću, 
a prije svega samim sobom u svrhu održavanja i promicanja 
(rasta, razvoja) ljudskosti čovjeka u ranije naznačenom smislu. 
Ljudskost je životno ispoljavanje subjektiviteta čovjeka kao su- 
bjekta. Znanost i tehnika su samopostavljeni uvjet i objektivi- 
zacija te bezuvjetne volje za bezgraničnim vladanjem bitkuju- 
ćim u cjelini, volje kao ispunjene metafizičke određenosti ljud- 
skosti čovjeka moderne evropske (danas. planetarne) povijesti. 
Ukratko: riječ »znanstveno-tehnička epoha« označuje neproiz- 

voljnu epohu čovjekovog bezuvjetnog i bezgraničnog raspolaga- 
nja bitkujućim za neograničeno povećavanje i rasi vlastite sreće, 
ljudskosti kao užitka i moći: upravo zato je znanstveno-tehnička 
epoha epoha zbiljskog humanizma, naime, zato što su znanost 
i tehnika uvjet centralne pozicije čovjeka kao subjekta bitkuju- 
ćeg u cjelini. No, taj humanizam nije nekakva puko nemoćna 
ideja suprotstavljena zbilji. Epoha pravog humanizma u njego- 
voj bitno povijesnoj određenosti je — unatoč čitavom toliko raz- 
vikanom suprotnom prividu obične refleksije svijeta po kojoj 
treba humanizam tek ozbiljiti — povijesna zbilja. Osim ovog 
humanizma u okvirima za nas sasvim obvezatne filozofijsko- 
metafizičke misli povijesno ne postoji nikakav drugi, drukčiji 
humanizam. Naravno, valja posebno razmisliti o tomu »tko« i 
»kakav« je subjekt taj čovjek. To ovdje nije moguće uraditi. 

Na pitanje kako čovjek zauzima centralnu poziciju subjekia 
bitkujućeg u cjelini možemo odgovoriti: samo tako da pomoću 
znanosti i tehnike kao svojih objektivizacija sebi otvara faktič- 
ku mogućnost vladanja, tj. postavljanja svega što je po svojoj 
mjeri i u svoju službu. 

U svim do sada ocrtanim karakterizacijama nije izrečeno ni- 
šta novo. Sve je to već bilo izrečeno na putu vrhunaca evropske 
novovijeke filozofijske, tj. metafizičke misli od Descartesa do 
Hegela i dalje do Marxa, Nietzschea i Heideggera. Valja nam 
samo njima primjereno i povijesno odgovorno te obvezatno mi- 
sliti ono što su mislili oni. Samo tako može doći do razumijeva- 
nja naše današnje povijesti. Onda evropska filozofija za nas nije 
više nešto prošlo, nije više puko kulturna vrijednost. 


Znanstveno-tehnička epoha kao epoha zbiljskog humanizma 
pokazuje se, međutim, u promišljanju temelja cjelokupne evrop- 
ske filozofije, a naročito prevratne filozofije nakon Hegela, kao 
epoha nihilizma. To je epoha u kojoj više nije moguće ništa či- 
niti s bitkom, u kojoj »s bitkom nije više ništa« kao što kaže 
Nietzsche a i samo to ništa(nihil) potpuno je ništavno. U toj 
epohi bitak i ništa i istina samo su postavi subjekta koji nemaju 
više »nikakve moći« nad njime. To je epoha u kojoj je čovjek 
uzeo svoju sudbinu u vlastite ruke pa mora sebe kao i druge 
znanstveno-tehnički konstruirati, planirati; epoha u kojoj sub- 
jekt ovladava životom (egzistiranjem) i smrću, tj. točnije reče- 
no epoha u kojoj su tjeskoba smrti (ničeg) i emfaza života (eg- 
zistencije) jednako podređeni subjektivitetu volje (užitku, stra- 
sti, slasti povećavanja moći, ovom interesu) i tako njime ovla- 
davani i silovani. U toj epohi nihilizma život nije egzistencija u 
izvornom značenju, život je uživanje, valja »imati nešto od ži- 
vota«, a to nešto jest što je mogući viši stupanj (i raščlanjenost) 
uživanja-u-zadovoljavanju koje je danas istovjetno sa životom. 
To nešto više je od svega drugoga, zbog njega se iz-igravaju čak 


1) Upravo školski jasno, obuhvatno i precizno pokazao je Heidegger 
u svojem »Nietzscheu« epohu bitkovanja završene metafizike kao epohu 
nihilizma tj. epohu moderne tehnike. 

život (u smislu egzistencije) i sana smrt. Njemu su podređene 
perspektive svijeta koje iz njega proizlaze — svjetonazori, zna- 
nosti, tehnika, stvaralaštvo, rad itd. sve. 

Na kraju moram naročito naglasiti da nihilizam nipošto ne 
mislim u bilo kakvom negativnom, potcjenjujućem, odbijaju- 
ćem, pejorativnom smislu. Takvo razumijevanje promašuje bit 
nihilizma. Nihilizam valja razumjeti kao humanizam. Nihilizam 
je ono što svaki dan želimo i djelatno-zbiljski potvrđujemo; ono 
u čemu vidimo i uopće možemo vidjeti zbiljsku ljudskost mo- 
dernog čovjeka znanstveno-tehničke epohe. Zato u odnosu spram 
nihilizma, shvaćenog naravno u bitnom, ontologijskom smislu 
nije odgovorno nikakvo odbijanje ili puko kritiziranje. Tko 
pritom ne bi u užem ili širem krugu oko sebe primijetio da 
mnogo toga ne vrijedi, da je mnogo toga neskladno ili ukratko 
»jako krivo« u današnjem svijetu? No, takva su »zapažanja« 
našeg »zdravog razuma« kao i obična refleksija svijeta (koja su 
svojstvena i ontičko-empirijskim društvenim znanostima) daleko 
od mogućnosti da upravo svoje najnavlastitije ciljeve spoznaju 
kao nihilističke. Upravo zato kritike koje polaze od takvih reflek- 
sija ne pomažu ništa, još povećavaju nihilizam. Ostaje nam sa- 
mo pitanje zašto su u epohi nihilizma, u toj našoj povijesnoj 
epohi, bitak i sam taj nihil, taj njezin »ništa«, tako ništavni, tako 
lišeni značenja. Ukoliko tako pitamo, to po proizlazi iz is. 
kustva nekakve tjeskobne zaprepaštenosti koja se vuče kroz nihi- 
lizam i daje neki neslućeni značaj bitku i ničemu. 


Zašto nam bitno ostaje samo to pitanje i zašto upozoravamo 
na njega ovdje gdje se govori o slobodi i slobodnom čovjeku? 

Pogledajmo ukratko opet u čemu je ta veza. Sloboda je po- 
vijesno gledano autonomija zbiljskog samopostavljanja, slobod- 
ni je čovjek subjekt (upravo je njegova subjektnost njegova 
slobodnost) sveg bitka i istine bitkujućeg i bitkujućeg u cjelini 
pri čemu su bitak i istina bitkujućeg u cjelini postavljeni u per- 
spektivi danog subjekta. Centralnu poziciju subjekta slobodni 
čovjek zaposjeda pomoću svoje samoobjektivizacije u totalitetu 
znanosti i tehnike pomoću kojih održava mogućnost bezuvjetnog 
i neograničenog vladanja bitkujućim u cjelini. Epoha zbiljskog 
zauzimanja ove centralne čovjekove pozicije subjekta sveg bit- 
kujućeg epoha je humanizma. Epoha humanizma je epoha nihi- 
lizma budući su u njoj bitak i ništa, život i smrt i istina ništav- 
ni, izdigrani po subjektivitetu volje, njemu podređeni, njegovi 
postavi. Iz te cjeline proizlazi, međutim, da su razvijanje i stup- 
njevanje slobode, da je samopotvrđivanje slobodnog čovjeka 
subjekta, da je zahtjev za svestranom realizacijom slobode i fak- 
tično slobodnog čovjeka kao subjekta, koji je danas samo po 
sebi razumljiv, da je sve to bezrezervno i neumitno potvrđivanje 
i stupnjevanje nihilizma. Ukoliko jednom pojmimo tu vezu, a 
ujedno doživimo već spomenutu temeljnu stravu i upitnost hu- 
manizma kao nihilizma, tada u naš danas samo po sebi razumljiv 
zahtjev za svestranom realizacijom slobode i slobodnog čovjeka 
kao subjekta prodire prvi ozbiljniji prigovor, odjednom nam se 
otvara neka distancija u kojoj pada ovo samo po sebi razumlji- 

Vo, ono postaje upitnim u cjelini, nije više ni malo samo po sebi 
razumljivo. A namjera ovog doprinosa diskusiji o našoj temi 
»slobodni čovjek i slobodno vrijeme« bila je da upozori na to. 
Pritom moram u cilju vlastite obrane od mogućih nesporazuma 
posebno naglasiti da tu čitavo vrijeme mislim onaj u izvornom 
značenju bitni, tj. ontologijski ili metafizički, smisao slobode i 
slobodnog čovjeka i ni u kakvom se slučaju ne dotičem ontičko- 
-empirijskih (npr. sociologijskih, politologijskih itd.) pitanja 
slobode. To je značenje epohalno; konstituira, naime, epohalno 
čovjekovo samooslobođenje od renesanse nadalje, a osnovica je 
svih posebnih pitanja o slobodi. 

INTELEKTUALNA PRODUKTIVNOST U KAPITALISTIČKIM 
I POSTKAPITALISTIČKIM DRUŠTVIMA 


William McBride 


New Haven 


Iako su mnogi marksisti i mnogi od onih koji proučavaju 
marksizam članovi različitih intelektualnih profesija, naročito 
onih u vezi s višim odgojem, srazmjerno je vrlo malo napisano 
na način interne analize ovih profesija sa marksistički orijenti- 
rane točke gledišta. Sam je Marx mnogo napisao o funkciji ide- 
ologije, o ideologijskoj orijentaciji njemačkih profesora filozoti- 
je njegovog vremena i o ulozi građanskih političkih ekonomista 
u održavanju građanskog društvenog poretka. No, nije napisao 
ništa sustavno o mjestu odgojitelja unutar postojeće strukture 
klasa kao što je napisao malo sustavnog i razgovjetnog o samim 
klasnim podjelama. 


Najnoviji su markistički pisci opetovano zapazili ulogu stu- 
denata u poticanju jakih izazova građanskom poretku, izazova 
kakvi su bili događaji 1968. Govorili su o doprinosu stanovitih 
akademskih disciplina na Zapadu, na primjer sociologije i poli- 
tičkih znanosti, jačanju buržoaske ideologije. Ali, sve u svemu, 
čini mi se da postoji velika pomutnja oko pitanja što se zapra- 
vo može reći o intelektualnim profesijama. Uzimam uzgredan 
stav Bernarda Coneina, izrečen na nekom skupu u Parizu, jedan- 
estog lipnja 1968., a dokumentiran u zborniku L'home et la so- 
cićtć, e da bih time skraćeno prikazao pomutnju koja vlada: 


»Marx affirmait que la production intelectuelle apportait 
ses produits de lextćrieur a la production economique. Est-ce 
que Von ne doit pas essayer au niveau de l'analyse A l'heure ac- 
tuelle du mode de production des pays surdćveloppć, de poser 


1) Neki od eseja iz knjige »Student Power« (Hermondsworth, Mid- 
dlesex, 1969), koju su uredili A. Cockburn i R. Blackburn, predstavljaju, 
na primjer, značajni doprinos u tom smislu. 

cette question. Je crois que c'est une ouverture thćorique, persu- 
nellement, je ne suis pas capable d'apporter une rćponse.a? 

U kontekstu o kojem je riječ, Coneinova primjedba sugerira 
da bi takva analiza bila nužnim preduvjetom npr. razumijeva- 
nju francuske studentske pobune. A njegovo priznanje o vlasti 
toj potpunoj izgubljenosti vrlo je opravdano; što zapravo znači 
govoriti da »la production intellectuelle apporte ses produits de 
V'extćriuer a la production ćconomique«? 

Pripremajući ovaj kratki tekst bio sam i sam iznenađen koliko 
uvida, relativno rečeno, proizlazi u vezi s ulogom intelektualne 
aktivnosti u procesu proizvodnje iz onoga što se može izvući iz 
Marxovih spisa. Predlažem da počnemo s obuhvatnim teorijskim 
pregledom predmeta, s posebnim obzirom na prvi dio četvrtog 
toma »Kapitala«, na takozvane »Teorije viška vrijednosti«. Kao 
drugo razmotrio bih pitanje da li stanovita suvremena zbivanja, 
a naročito ono što se u Sjedinjenim državama ponekad naziva 
»industrijom znanja«, čine Marxove analize ovog područja za- 
starjelima. Na kraju bih želio raspravljati o budućnosti veliko 
dijela one industrije koju najbolje poznajem, naime, višeg od- 
goja, i to i pod buržoaskim pritiscima i unutar slobodnije atmo- 
sfere mogućeg socijalističkog društva. 

1) Jasno je, kao što sam već spomenuo, da Marx profesore, 
pa i većinu intelektualaca svojeg vremena, smatra ljudima koji 
manje ili više proizlaze iz građanske klase i manje ili više igra- 
ju građansku intelektualnu ulogu. Prva je točka jednostavno ut- 
vrđivanje empirijske činjenice, a druga kompleksnije promatra- 
nje bazirano na Marxovom bliskom poznavanju, posebno suvre: 
mene filozofije i političke ekonomije. S druge strane, i Marx i 
Engels su u »Komunističkom manifestu« posebno istakli čestu 
pojavu u vremenima krize, a njihovo je vrijeme bilo takvo, u ko- 
jima dio građanske klase, a naročito građanskih ideologija, na- 
pušta svoje i solidarizira se s proleterima.* Što je, uostalom, točni 
status intelektualaca poput Marxa koji bi mogli čak zauzimati 
dosta ugledna mjesta u građanskom društvu, pa bi ga jednako 
radikalno kritizirali, takorekuć kao dio svoje profesije? Štoviše, 
kakav je zapravo status — to je manje uzbudljivo pa ipak zna- 
čajno pitanje — onih odgojitelja, umjetnika, pisaca itd. koji 
imaju samo posve neodređenu teorijski orijentaciju i koji — na- 
suprot pojedinim savjetnicima ili službenicima Rand Corpora- 
tion — ni u kakvom očiglednom smislu ne funkcioniraju kao 
plaćeni apologeti postojećeg poretka? 

Grubo rečeno, teorijski je problem u slijedećem. Unatoč to- 
mu što se toliko govorilo o ulozi univerziteta u obrani kapita- 


o 


2) L'homme et la socićtć 8 (avril—mai—juin 1968), p. 25. (Marx je 
tvrdio da intelektualna produkcija svoje proizvode izvana unosi u eko- 
nomsku proizvodnju. Zar si ne moramo u današnjem trenutku načina 
proizvodnje razvijenih država postaviti ovo pitanje. Mislim da se tu teo- 
rijski otvara put, ali sam nisam u stanju da nađem odgovor.«) 

3) »Manifesto of the Communist Party«, Marx and Engels, Selected 
Works, New York, 1968), p. 44. 

lističkog sistema i unatoč tomu što se često spominjalo uobiča- 
jeno mišljenje da biti neutralnim u vremenima konfrontacija 
znači podupirati postojeći poredak, ovi posve valjani klišeji ni- 
su dostatna analiza različitih aktivnosti koje se odvijaju na gra- 
đanskim univerzitetima. Neke od tih aktivnosti su znanstvene, 
neke umjetničke i literarne i ne može se ih eo ipso uzeti ni kao 
kao doprinos kapitalističkoj produkciji niti kao ideologijsku ob- 
ranu kapitalističkog sistema. Svakako se ne može unaprijed pret- 
postaviti da je sve što npr. napišu pojedini profesori matemati- 
ke ili književnosti na univerzitetima Zapada automatski nekakav 
doprinos, bilo proizvodni bilo ideologijski, kapitalizmu. 

Da bismo prodrli dublje u Marxov vlastiti pogled o položaju 
intelektualnih profesija, bilo bi dobro odvojeno razmotriti nje- 
govu analizu položaja tih profesija u kapitalističkom društvu 
njegovog vremena, s jedne, i njegove projekcije budućeg razvit- 
ka, s druge strane. U obje svrhe moramo ponajprije pažljivo 
razmotriti razliku između proizvodnih i neproizvodnih djelat- 
nosti. Ovo razlikovanje nije originalno Marxovo, uvodi ga Adam 
Smith. Marx o njemu naširoko raspravlja, obično u polemičkom 
ili barem kritičkom kontekstu, u svojim »Teorijama viška vrijed- 
nosti« Tu Marx tvrdi da Smith miješa dvije različite definicije 
ovog razlikovanja, od kojih je jedna konzistentna i u skladu s Jo- 
gikom kapitalističke ekonomije, a druga naprosto konfuzna i ne- 
prihvatljiva. Ovu drugu razmotrit ću kasnije. Po prvoj definiciji 
produktivan je samo rad koji proizvodi kapital. Drugim riječima, 
produktivan je onaj rad koji proizvodi dobra koja imaju razmjen- 
sku vrijednost. Sav je ostali rad neproduktivan.“ Marx primje- 
ćuje da sam Smith koristi ovu definiciju kao sredstvo davanja 
oduška svojem neraspoloženju, naročito neraspoloženju spram 
svećenika. Svećenici, pravnici, državni službenici, glumci i činov- 
nici, po tom su pravilu neproduktivni radnici. Nijedan od njih 
u uobičajenim prilikama ne proizvodi kapital. 


Marx prihvaća ovu definiciju kao valjanu, sa stajališta ka- 
pitalizma. A većina njegovih referencija uz »produktivnost« u 
»Kapitalu« uključuju implicitno prihvaćanje ovakvih uskih, na 
kraju krajeva sputavajućih premisa sistema što ga kritizira — 
u svrhu analize. (To je, naravno, strategija koja je za Marxa ti- 
pična u čitavoj knjizi.) Postoji, međutim, nekoliko odlomaka u 
prvoj knjizi »Kapitala« u kojima Marx jasno pokazuje da po- 
stoji i drukčiji, širi pojam produktivnosti. Razmislite, na pri- 
mjer, o mjestu koje završava znamenitom rečenicom: »Biti, da- 
kle, proizvodni radnik (u kapitalizmu) nije sreća, nego nesre- 
ća. To je smisleno samo ukoliko Marx misli, kao što se vidi iz 
neke ranije napomene na koju ovdje ukazuje, da postoji alter- 
nativna mogućnost određivanja produktivnosti sa stajališta ko- 


4) Marx, Theorles of Surplus Value Part I. (Moscow, 1963), prev. E. 
Burns, Chap. IV, p. 152. 


5) Marx, Capital, Vol. I. (Moscow, 196 s. E, Aveline 
V/XVI, p. 509. P 2 (Moscow, 1961), prev. S. Moore-E. Aveling 

načnih proizvoda procesa, uporabnih vrijednosti, zadovoljava- 
nja potreba. No, ovakav način određivanja što jest i što nije pro- 
duktivno, utemeljen na širokoj koncepciji produktivnosti, u ka- 
pitalizmu, kaže Marx, nije izravno moguć. 

Velik dio kasnije građanske političke ekonomije vrtio se oko 
varijacija Smitovih razmatranja produktivnosti unutar kapita- 
lizma — varijacija koje su vremenom sve više pokušavale od- 
baciti Smitov pokušaj da bude pošten i ikonoklasičan i to u ko- 
rist shema koje su nekako čudesno pretvarale državne službeni- 
ke i kapitalističke poduzetnike u »najkorisnije« članove društva. 
No, taj nas aspekt intelektualne historije ovdje ne može zaoku- 
piti. Ono što semoramo upitati jest kamo konzistentno kapita- 
listička koncepcija produktivnosti, razvijena kod Smitha, a kod 
Marxa korištena u analitičke svrhe, smješta odgojitelja, umjet- 
nika, pisca. 

Normalno, s kapitalističke točke gledišta, intelektualne su 
profesije ne-produktivne ili su bile takve barem u Smithova i 
Marxova vremena. Zaista, analiza je pokazala da su članovi tih 
profesija bili skoro sasvim izvan kapitalističkog sistema. Odgo- 
jitelji su, na primjer, po kapitalističkim mjerilima bili u vezi sa 
svojim učenicima jednako neproduktivni kao što su to bili clow- 
novi spram svoje publike. Samo ukoliko se takve individue ko- 
riste u svrhu proizvođenja kapitala za poduzetnike, a to suvre- 
meni glumci često čine može ih se nazvati produktivnima. Marx 
je zapazio trend, naročito u nekim sneleskim privatnim škola- 
ma, u pravcu korištenja odgojitelja u svrhu stvaranja kapitala 
za vlasnike odgojnih ustanova, ali taj je trend u njegovo vri- 
jeme bio razmjerno neznatan. Sličan primjer intelektualne dje- 
Jatnosti kvalificirane kao »produktivne« bila je, unutar konzi- 
stentne kapitalističke definicije, piščeva djelatnost u pisanju 
knjige kao sredstva stjecanja viška vrijednosti za izdavače i 
prodavače. Ali, Marx je smatrao da je takva produktivnost bez- 
načajna unutar cjeline kapitalističkog sistema. Kao što kaže, 
»sve su manifestacije kapitalističke produkcije u toj sferi toli- 
ko beznačajne u uspoređenju s totalnošću proizvodnje da ih u- 
opće ne moramo uzeti u obzir.«* 


Sada moramo govoriti o drugoj, konfuznoj formulaciji razli- 
kovanja produktivnog i neproduktivnog rada koju Adam Smith, 
po Marxovom mišljenju, ponekad koristi. To je simplicistička 
definicija bazirana na kriteriju koji ovisi o tomu da li se radi 
ili ne radi o aktivnosti koja proizvodi predmet, stvari koje se 
mogu prodati. U skladu s tom oj intelektualni bi rad 
koji proizvode knjigu bio jednako produktivan kao fizički rad 
koji proizvodi meso, ali nastava nikada ne bi, na primjer, mo- 
gla biti produktivna. Tu si Smith dopušta padanje u vrlo grub 
ateljalizam, pokušavajući utemeljiti svoje razlikovanje na 


6) Ibid, ia p. 181. 
7) Ibid, p. 509. 
8) Marx, Theories of Surplus Value, I. Addenda, p. 411. 

pojmovnom povezivanju bogatstva i fizičkih objekata, predmela, 
a Marx to razlikovanje s pravom odbacuje kao teorijski neplo- 
dno. : : ' ' 

U skladu s odbacivanjem Smithovog grubljeg razlikovanja, 
razumjet ćemo zašto Marxu nije bilo teško da prihvati, kao što 
to pokazuje niz mjesta u njegovim spisima, ideju o legitimnim 
»duhovnim proizvodima« — to jest m duha ili umjet- 
ničke imaginacije. Ali, pojam takvih proizvoda dobit će puno 
značenje tek unutar postkapitalističkog društva i u svijetlu ši- 
re koncepcije umjetnosti koja će postati operativnom u takvom 
društvu. Za Marxa je jedna od najgorih osobina kapitalističkog 
sistema da je »kapitalistička produkcija neprijateljska spram 
stanovitih grana duhovne proizvodnje, na primjer spram umjet- 
nosti i pjesništva." Umjetnici i pjesnici uglavnom nisu proiz- 
vodili novi kapital, pa su time, kao šta sam rekao, bitno izvan 
cjelokupnog sistema što ga je Marx svim svojim snagama pc- 
kušao opisati." 

Sada dolazimo do drugog dijela onoga što Marx ima reći o 
našem predmetu, statusu odgoja i intelektualnog života uopće 
u kapitalizmu, a u tom je dijelu riječ o evolucionarnoj dinamici 
onoga što se zbiva ili, zapravo, onoga što se u njegovo vrije- 
me zbivalo. Sve su više i više, kao što je to vidio Marx, intele- 
ktualci bivali uvlačeni u kapitalistički sistem. Naročito su znan- 
stvenici sve više postajali oruđem proizvodnog procesa koji je 
prožimao sve. U prvoj knjizi »Kapitala« on kaže: »Razdvajanje 
(manuelnog rada i intelektualnih procesa) u modernoj je indus- 
iriji provedno do kraja, a to znanost pretvara u proizvodnu sna- 
gu razlikovanu od rada i gura je u službu kapitala.«" To važi 
i za odgojitelje Na onom mjestu što sam ga ranije citirao, a 
gdje Marx kaže da je u kapitalizmu nesreća biti proizvodnim 
radnikom on koristi isti primjer o intelektualnom radu koji po- 
staje proizvodnim time što ga se prisiljava da proizvodi kapital 
koji koristi i u »Teorijama viška vrijednosti«, naime, primjer o 
učitelju koji je prisiljen da stvara višak vrijednosti za vlasnika 
privatne škole u Engleskoj. Tako, u vrlo jednostavnom obliku, 
dinamika evolucije kapitalizma, po Marxovom mnijenju, pogo- 
duje uvlačenju odgojitelja i drugih intelektualaca sve jače i jače 
u sistem. Razlog tomu da Marx posvećuje jako malo prostora 
razmatranju ove pojave je taj, valja se sjetiti, da on ljude ove 
vrsti smatra statistički beznačajnim dijelom totalne populacije 


9) Ibid. p. 285. 


. 10) U vezi s tim zaključkom želim napomenuti da se poklapa s miš 
ljenjem Rose Luxemburg u njezinoj »Akumulaciji kapitala«, osim što ona 
misli da se Marx nikada nije istinski pozabavio time. Ona pokazuje (The 
Accumulation of Capital, New York and London, 1968, p. 348) da članovi 
liberalnih profesija, svećenici itd., u »realnom svijetu« nisu ni radnici niti 
kapitalisti. (Tako predstavljaju moguće rješenje njezinog problema kako 
objasniti rastuću reprodukciju u kapitalizmu.) Ali, ne vjerujem da je 
Marx toliko malo znao o tome kao što misli R. Luxemburg. 
11) Marx, Capital, I/IV, chap. XIV,5, p. 361. 


125 


modernih industrijskih država, naročito u uspoređenju s velikom 
masom radnika. (Iz nekih od statistika koje navodi, uzgred re- 
čeno, jno je da je u pravu što se tiče njegovog vlastitog vre- 
mena. 

Čak i pred činjenicom ovog negativnog trenda spram asimili- 
ranja intelektualaca u kapitalističku orbitu, intelektualni rad, 
naročito onaj koji se može nazvati Wissenschaft, uvijek zadrža- 
va drugu, kontradiktornu dimenziju; to je ona dimenzija koja 
ukazuje na potencijalnu buduću ulogu intelektualaca kao nečeg 
što nisu ni produktivni niti neproduktivni radnici u kapitalistič- 
kom smislu ove riječi. Tako u trećoj knjizi »Kapitala« nailazimo 
na zanimljivu distinkciju između univerzalnog rada i kooperativ- 
nog rada; Marx kaže da su similarni, ali ne identični. Univerzalni 
rad, kaže Marx, »predstavlja sav znanstveni rad, sva otkrića i 
izumi. Taj rad ovisi djelomično o kooperaciij živućih, a djelo- 
mično o korištenju rada onih koji su otišli.«" Kao i na mnogim 
drugim od najboljih, najdubljih mjesta u »Kapitalu«, Marx ov- 
dje jasno ukazuje na jednu formu društva s onu stranu kapita 
lizma, formu u kojoj, između ostalog, intelektualni rad zaista 
dolazi do svojeg izražaja. 

2. Bez obzira na to što mislimo o Marxovoj analizi uloge in- 
telektualaca u kapitalizmu devetnaestog stoljeća, zar sada ne mo- 
ramo priznati da je ta analiza zastarjela? Ja ne mislim da je to 
točno, no najprije ću istaći jedan od vidljivih razloga u prilog 
ove tvrdnje. U jednom članku s naslovom »Konzervativni 'šik'«, 
u najnovijem broju Harper's Magazine-a, Kevin Phillips govori 
o velikoj manjini intelektualaca koja uključuje i mnoge koji su 
vrlo dobro plaćeni, a naginju tomu da se opiru konzervatizmu 
predsiednika Nixona i republikanaca upravo zbog općeg tipa po- 
sla u kojem sudjeluju — takozvanog posla sa znanjem. On piše: 

»Tako ie u 1970. oko 35 posto bruto nacionalnog proizvodal 
Sjedinjenih država dolazilo iz proizvodnje, širenja i potrošnje 
poduzeća za znanje kao što su to univerziteti, komunikacijske 
djelatnosti i mreže. fundaciie, zalihe podataka, kompanije za 
tehnologiju odgoja i znanja (od »General Learning«-a do CBS i 
Pa td savjetnici za sociologiju, urbanizam i siromaštvo, 
itd.«'? 

Ako je to slučaj u jednoj od nairazvijenijih kapitalističkil 
zemalja, Siedinjenim državama, onda je promjena u ulozi in- 
telektualnih aktivnosti od Marxovih vremena do danas zaista 
radikalna! Daleko od toga da budu statistički beznačaini, oni ko- 
ji sudjeluju u tim aktivnostima konstituiraju veliki dio radnog 
stanovništva. Štoviše, kao što misli Philips, te su individue ug- 
glavnom dosta imućne — prije eksploatatori, nego eksploatirani. 
U najgorem slučaju su oni koji su najslabije plaćeni aristokra- 
cija radnika — tradicionalno marksistički opisano. Zar i ta či- 
njenica ne proturječi onome što je Marx razabrao kao trend po 


— 


12) Marx, Capital, III, 1/V, 5, p. 103. 
13) Harper's 246, no. 1477 (june 1973), p. 67. 

kojem su intelektualci sve više prinuđeni da služe u ovisnoj ulo- 
zi, proizvodeći kapital? ' 

Ne, nipošto. Strahovit rast »industrije znanja« najbolji je 
dokaz da je Marxov stav o dinamici intelektualnih profesija u- 
nutar kapitalizma bio bitno pravilan: te su profesije sve više i 
više postajale proizvođačima kapitala, postale su, kako se kaže u 
američkom žargonu, »big business«. Činjenica da radnici u ovoj 
profesiji uglavnom primaju nešto više nadnice nego prosječni 
radnici, može-se objasniti tendencijom kapitalizma da intenzivi- 
ra provaliju između fizičkog i intelektualnog rada: lakše je po- 
miriti tipičnog intelektualnog radnika s njegovom novom pr'- 
marnom ulogom proizvođača kapitala ukoliko ga se uvjeri da 
je superioran po svojoj vrsti u odnosu na druge radnike. Čak i 
danas mnogi intelektualci, naročito u akademskim profesijama, 
započinju svoju karijeru sa stanovitim iluzijama o mogućnosti 
da se bez poteškoća očuva u tim profesijama totalni integritet 
autonomnost: sigurno je u interesu kapitalističkog sistema kao 
cjeline da održava ove psihologijske iluzije. 

Tako je Marx bio u pravu, kako mi se čini, kada je ukazivao 
na rastuću apsorbiranost intelektualnih profesija u sistem kapi- 
talističke produkcije i na perpetuiranje, pa čak i intenziviranje 
(iako ovdje vidi i neke suprotne tendencije o kojima je također 
raspravljao) provalije između mentalnog i fizičkog rada. Bio je 
u pravu i u svojem uvjerenju da su neke intelektualne profesije 
pružile otpor totalnoj apsorpciji unutar uskih granica kapitalis- 
tiške produkcije. Marx je nedovoljno vidovit u svojem procjenji- 
vanju brojnog omjera između intelektualnih i drugih »ne-pro- 
duktivnih« aktivnosti naspram onih koje su »produktivne« u 
smislu Adama Smitha. Ali. taj nedostatak ne pogađa točnost cje- 
line niegovog teoriiskog okvira obzirom na intelektualce, a naro- 
čito obzirom na odgojitelje na univerzitetima. U preostalom di- 
jelu svojeg teksta koncentrirat ću se na njih. 

3. Taj će zaključni dio biti podijeljen na dva pododjeljka: kao 
prvo, pregled sadašnjosti i bliske budućnosti univerzitetskog 
odgoja u kapitalizmu; a kao drugo, pogled na taj odgoj u mo- 
gućem budućem socijalističkom društvu. 

(a) Jednostavna je činjenica da univerziteti u čitavom gra- 
đanskom svijetu, a posebno u mojoj vlastitoj zemlji, u SAD, pro- 
laze kroz razdoblje rastućih proturječnosti. Ono što se tu zbiva 
dobra ie ilustracija za predmet jedne od radnih grupa Korču- 
Janske ljetne škole, naime, za granice građanskog svijeta. Jedna- 
ko je podobno i za verificiranje nekih Marxovih zapažanja o u- 
lozi univerziteta u kapitalizmu o kojima sam već govorio. 


Sadašnia zbivanja imaju korelativnu ekonomijsku i politič- 
ku bazu. Prije pet godina došlo je do ozbiljne recesije koja je 
pogodila i privatne i javne univerzitete Sjedinjenih država, to 
jest njihove ekonomijske izvore. U isto vrijeme je novi režim 
gospodina Nixona, nezadovoljan uglavnom negativnim stavovi- 
ma većine liberalnih i radikalnih odgojitelja u vezi s vladinom 
vijetnamskom politikom i njezinom politikom uopće, odlučio da 
smanji vladinu potporu koja je počela predstavljati sve veći dio 

sredstava za školstvo. Rezultat je bio upravo onakav kakav se 
i očekivao: veliko otpuštanje naročito mlađih članova univer- 
ziteta u brojnim institucijama širom zemlje. To traje sve do 
danas, a malo se novih mjesta otvara. 

Kada dolazi do otkaza mora se sastaviti i stanovite kriterije 
po kojima će se procjenjivati tko će otići. Iako ti kriteriji nomi- 
nalno moraju biti akademski — kompetentnost u istraživanju i 
naučavanju — jako su često kriteriji sasvim drukčije vrsti, na. 
ime, kriterij produktivnosti i kriterij ideologijske konformnosti. 
To je, naravno, moja vlastita analiza i dvojim da bismo mogli 
naći jednu jedinu američku instituciju visokog školstva čiji bi 
upravni organi bili voljni da oficijelno prihvate tu analizu kao 
pravilan opis najvažnijih standarda po kojima odlučuju u re- 
duciranju ili ograničavanju projekata svojih fakulteta. Bez ob- 
zira na to, kao što ću pokazati, dokazi o tomu da je takvo pro- 
cjenjivanje vrlo raspostranjeno (iako ne i univerzalno) vrlo su 
snažni. A to stanje stvari, ukoliko je zaista tako, vrlo dobro ilu- 
strira valjanost Marxovih analiza o kojima smo ranije govorili. 

Produktivnost se na američkim univerzitetima najlakše pro- 
cjenjuje obzirom na to koji učitelji i koji predmeti privlače naj- 
više učenika koji pridonose dohodak. Sve se više formula uvodi 
na osnovi kojih se može izračunati dopuštenu veličinu odsjeka u 
vezi s brojem upisanih studenata. Čak i »staromodni« profesori, 
odgojeni u tradiciji akademijskog plemstva, počinju shvaćati 
da se njihova djelatnost sve više procjenjuje kriterijima koji su 
identični kriterijima iz drugih poduzeća. U vremenima krize ka- 
kva je sada pitanja potrebnosti, odličnosti, trajne intelektualne 
vrijednosti itd., zauzimaju sasvim podređeno mjesto. 

Drugi kriterij koji se naširoko promjenjivao bio je, kao 
što sam već rekao, kriterij ideologijske konformnosti. Vlasti, to 
jest uprave, uvijek niječu da je to faktor, jer bi to značilo i teo- 
rijsko odbacivanje liberalne vjere u toleranciju koja u praksi već 
jedva da postoji. Ali, treba samo proučiti različite slučajeve ot- 
kaza o kojima potanko izvještava mjesečni bilten udruženja a- 
meričkih univerzitetskih profesora a da bi se vidjelo kakva se 
ideologijska represija zbiva. Naročito je sumnjivo zanimanje za 
marksizam. Bilo je nekoliko primjera na odsjeku za ekonomiju 
univerziteta u Harvardu gdje je to očigledno bio glavni faktor. 
Slični su primjeri u brojnim odsjecima za filozofiju; iedan poz- 
nati sovjetski profesor filozofije koji je SAD posjetio u jesen 
1972. rekao mi je da je čuo za barem pet, šest primjera za vri- 
jeme vrlo kratkog boravka na nekoliko različitih američkih uni- 
verziteta. Jedan od najpoznatijih je primjer profesora Kennetha 
Megilla sa univerziteta u Floridi. Nedavno je najviša uprava za 
školstvo Floride na nečuveni i možda ilegalni način ignorirala 
stav posebnog državnog inspektora koji je ustanovio da je s 
Megillom postupano nepravilno i krivo sa strane administracije 
njegovog univerziteta, unatoč jednodušnoj podrški njegovih ko- 
ega. 

Posebno je zanimljiv aspekt Megillovog slučaja onaj koji nije 
u vezi s time što je predavao marksističku filozofiju: on je pred- 

vodio akciju u cilju stvaranja sindikata univerzitetskih nastav-- 
nika u čitavoj Floridi i širom zemlje. Prje nekoliko godina nitko 
se ne bi interesirao za to; danas je interes vrlo velik. Dinamički 
je trend kapitalističkog sistema u pravcu pretvaranja visokog 
školstva u sve »produktivniju« industriju u Smithovom smislu, 
dijalektički generirao suprotnu dinamiku konfrontacije u po- 
tencijalno vrlo velikom segmentu radnika u školstvu. 


I tako se nalazimo pred periodom velike pomutnje, protu- 
rječnosti i opće propasti u zapadnim, a naročito američkim aka- 
demskim institucijama. Dopustio sam si ukazati samo na neko- 
liko glavnih točaka. Dodatni će kompleksi biti izvedeni u detalj- 
nijim analizama. (Postoji, na primjer, često i proturječje između 
spomenutih kriterija za otpuštanje, pa je profesor koji privlači 
najviše studenata upravo onaj koji je ideologijski najsumnjivi- 
ji“ — a da upravo to može biti razlogom njegov privlačnosti! 
Ili, pojavljuje se ozbiljno pitanje da li je mjerenje po broju stu- 
denata zaista valjano, ili pouzdano mjerenje produktivnosti od- 
goja s kapitalističkog stajališta i ne bi li s tog stajališta bilo bo- 
lje reducirati broj studenata itd.) Ali, detaljnija bi analiza ove 
vrsti zahtijevala više mjesta no što mogu tražiti za ovaj esej. 


(b) Kako bi, nasuprot tomu, bilo u socijalističkom društvu 
u punom procvatu, takvom kojem ne bi prijetio ni unutarnji niti 
vanjski razdor? Takvo si društvo, naravno, ne bi moglo dopu- 
stiti da rasipa svoja sredstva gradeći ogromni školski aparat na 
uštrb drugih sektora društvenog života, ili slijepo prihvaćajući 
kao intelektualne radnike sve one koji bi željeli važiti kao takvi. 
Ali, takvo bi društvo svoje kriterije sastavljalo sasvim drukčije 
i to bi imalo velik oslobađajući učinak. Radikalno nova perspek- 
tiva takvog društva bila bi Marxova vlastita perspektiva, naime, 
koncepcija produktivnosti koja je toliko široka da bi u njoj 
znanstveni i intelektualni proizvodi bili priznati kao ogromne 
uporabne vrijednosti, a da ne bi morali biti umjetno transponi- 
rani u razmjenske vrijednosti na tržištu roba. Kriterij profita 
ne bi bio primarni kriterij zapošljavanja intelekta ili objavlji- 
vanja knjiga. A nasuprot kapitalističkom sistemu, socijalističko 
društvo koje zamišljam ne bi imalo potrebe za prisilnom idejom 
konformnošću budući bi bilo potpuno sigurno u sebe i superior- 
nost temeljnih principa po kojima djeluje. U takvom bi dru- 
štvu, bez građanskih ograničenja, drastično reorganizirani i pre- 
uređeni univerziteti koji ne bi više bili provalijom razdvojeni od 
ostalog proizvodnog društva u kojem postoje, realizirali svoje 


14) Postoje, međutim, jasno određene granice takve vrsti praktičke 
logike. Kada atmosfera represije dostatno prevladava, tako da se stu- 
denti uvjere da je otpor dominantnoj ideologiji posve beznadežan i don- 
kihotski, oni se uglavnom odvraćaju od one nekolicine profesora kojima 
je još dopušteno da se za »uspomenu« odupiru. Oni hrle u »sigurne« te- 
čajeve koji su namjerno nezanimljivi a pomoć će im u nalaženju »zanim- 
ljivih« poslova unutar kapitalističkog sistema. Ukratko, opet se uspostav- 


lja Marcuseova »jednodimenzionalnost« — privremeno, do iduće eksplo- 
zije. 

mogućnosti kao ozbiljni centri onoga što je Marx nazvao »uni- 
verzalnim radom« i to na još neviđeni način, način kakav još 
nikad nije bio moguć. 


Prijevod Nčp 

SLOBODNI RAD I ZNANSTVENA SVIJEST 


Hotimir Burger 


Zagreb 


Predloženoj temi, problemu »slobodnog vremena i slobodnog 
čovjeka« želimo pristupiti na taj način da pokušamo pobliže 
odrediti smisao slobode, koji je za Marxa sadržan u pojmu ne- 
materijalne proizvodnje od njega određene kao »slobodna duho- 
vna proizvodnja«. Slobodna duhovna proizvodnja ili »viša dje- 
E pojavljuje se za njega kao umjetnost, znanost, filozofi- 
ja itd. 


Ono do čega je nama ovdje stalo jest osobiti smisao koji za 
Marxa u tom sklopu ima sloboda; želimo dakle odrediti što zna- 
či ovo slobodno u sklopu pojma »slobodna duhovna djelatnosi« 
i gdje je ta sloboda utemeljena. 


Našu temu ne namjeravamo izvoditi iscrpno u svim relevant- 
nim vidovima, nego naznačiti njene osnovne crte. 


Ovako postavljeni problem mi ćemo nastojati razriješiti u 
kontekstu Marxova mišljenja samog i to na tekstu Njemačke i- 
deologije. Mislimo na one pasaže!' tog teksta gdje se govori o 
pretpostavkama povijesti i gdje se kao posljednja od tih pretpo- 
stavki, konstitutivnih 'momenata', 'strana' povijesti navodi »duh 
ili svijest«. Ovdje nas ne zanimaju ostali od Marxa nabrojeni mo- 
menti o kojima on tu govori, ali svakako moramo ponoviti ono 
na čemu Marx tu inzistira; on inzistira na tome da je 'duh ili svi- 
jest onaj moment povijesti koji vremenski dolazi tek poslije 
svih ostalih. Nema svijesti bez egzistencije individuuma, bez 
njihove reprodukcije života, bez reprodukcije vrste itd. Ona pro- 
izlazi iz »potrebe, iz nužde saobraćanja među ljudima«, i, u 
skladu s pozitivnim pristupom koji prožima ovaj spis, svijest za 
Marxa ima pozitivnu egzistenciju tek kao govor (Sprache), ti. 
kao »praktička svijest«. Svijest je bitno »društveni proizvod«. 


1) Marx-Engels, Njemačka ideologija, u Naše teme 5-1967, str. 886 i dalje. 

U zapadnoj filozofiji od Aristotela do Hegela sloboda je odre- 
đivana kao mogućnost djelovanja ili kao mogućnost samoodre- 
đenja (Hegela), a mi ovdje zapravo propitujemo odakle moguć. 
nost djelovanja odnosno mogućnost samoodređenja. 


I Marx je sam određen tom tradicijom; on sam određuje 
»realnom slobodom« individuuma njihovu mogućnost da »posta- 
vljaju svrhe svog djelovanja«, čime je to djelovanje »samoozbi- 
ljenje, opredmećenje subjekta«. 


PAPE u Marxovu kontekstu mi moramo uvijek pret- 
postavljati jedan u njegovu smislu pozitivni horizont razmatra- 
nja, tj. moramo uvijek govoriti o čovjeku i ljudskom svijetu 
koji nastaje kao njegovo opredmećenje, objektiviranje. To je 
jedna od fundamentalnih poruka koje nam ostavlja Marxova 
rasprava s Hegelom u Filozofsko-ekonomskim rukopisima; on tu 
nedvosmislno prigovara Hegelu rudukciju povijesnog, ljudskog, 
svijeta na misaoni svijet i redukciju čovjeka na svijest odnosno 
samosvijest. 


Razmotrimo sada kako se to za Marxa manifestira svijest kao 
konstitutivni moment ili 'strana' povijesti, odnosno — da antici- 
piramo — kako se posredstvom svijesti zbiva 'oslobođenje' čov- 
jeka, koje je od početka u povijesti — bez obzira na društvene 
i ekonomske forme koje ona ispostavlja — prisutno kao »slobo- 
dna duhovna proizvodnja«. 


Iz navedenih naznaka geneze svijesti u tekstu Njemačke ide- 
ologije slijedi jedno njeno fundamentalno određenje i, štaviše, 
jedna skica materijalističke "fenomenologije svijesti. To određe- 
nje ne odnosi se ni na kakav postvareni oblik svijesti; ono na- 
stoji odrediti svijest s obzirom na njeno opredmećivanje, ono 
zastaje na tome što svijest neposredno donosi u povijest i sa 
čime bi je Marx gotovo identificirao (Marx kaže: »moj odnos 
prema mojoj okolini jest moja svijest«, ali taj stav precrtava, 
jer je svjestan toga da bi to bilo vraćanje na hegelijanstvo, ljud- 
ski odnos bio bi ponovno reduciran na odnos svijesti). Po svi- 
jesti, posredstvom svjesnog odnosa, za Marxa, čovjeku njegov 
odnos spram okoline i spram drugih ljudi biva tek kao odnos 
prezentan; on štaviše, tek »za mene egzistira«. 


Posredstvom svijesti odnos kao odnos tek biva diferenciran 
kao način bitka, kao jedna njegova osobita dimenzija; tek uoča- 
vanjem odnosa kao odnosa bića jesu za čovjeka prisutna u svo: 
joj svojstvenosti, kao što i on sam biva svjestan sebe u svojoj 
osebujnosti i individualnosti. On sebe, kao pojedinca, izuzima iz 
okoline, kao što izuzima i sve stvari, predmete, bića. 


2) Marx, Grundrisse der Kritik der politischen OGkonomie, Dietz Ver. 
Jag, Berlin 1953, str. 505. 


3) Njemačka ideologija, ibidem. 

Zbog toga Marx naglašava ». . . životinja se ne odnosi ni 
spram čega i uopće se ne odnosi, jer za nju njen odnos kao od- 
nos ne egzistira«.“ 

Ovaj kratki Marxov izvod geneze i određenja svijesti inzistira 
dakle na tome da pokaže, da odredi — govoreći jezikom tradici- 
onalne filozofije — u čemu se zbiljski i principijelno manifesti- 
ra razlika čovjeka kao svjesnog bića. Svako biće kao biće uvijek 
već jest u nekom odnosu spram okoline, ali tek kad svog odno- 
sa kao odnosa biva svjesno, kad mu ovaj kao takav biva pre- 
zentan, kad počinje za njega egzistirati, tek tada ono se samo od- 
nosi i ujedno ima distancu, razmak, rastojanje spram svih osta- 
lih individualiteta; ono ne samo da se odnosi, već isto tako tek 
ima mogućnost da se odnosi na novi način, tj. da svjesno mije: 
nja svoj odnos spram stvari i da mijenja odnose među stvari- 
ma, da im postavlja nove svrhe, tj. da proizvodi, da svrhovito 
djeluje, da bude subjekt. 

Principijelno gledano, taj poduhvat svijesti da u prisutnost 
privede odnos kao odnos i na taj način izdvaja čovjeka iz njego- 
ve neposredne pripadnosti okolini, iz njegove zahvaćenosti od 
jednog samoniklog sklopa, koji mu tako više nije usudom ne- 
go nešto što stoji na raspoloženju i što čak može biti degradira- 
uo na puki 'materijal' njegova djelovanja, to je mogućnosti slo- 
boda, to je fundamentalni, najopćenitiji ili najapstraktniji oblik 
emancipacije koji omogućuje, daje tek bilo koji drugi način ljud- 
ske slobode. Ta distanca koja na ovaj način nastaje ujedno je 
i mogućnost, pretpostavka, moment, strana ljudske povijesti sa- 
me. Ona kao mogućnost, dakako, može na različite načine, u raz- 
nim formama i sferama biti realizirana — to uostalom pokazu- 
je ljudska povijest sama. 

Ukoliko želimo s Marxom raspravljati i u njegovim okvirima 
misliti taj kompleks, tada moramo dakako misliti i na jedan 
realno-povijesni vid cijelog problema koji se manifestira kao 
podjela rada. Prevratna točka u podjeli rada za Marxa je nastu- 
panje podjele na fizički ili materijalni rad i duhovni rad. Gore 
naznačena emancipacija objektivirala se je u tzv. duhovnoj pro- 
izvodnji u kojoj je čovjek kao njen agent od početka 'slobodan': 
on tu od početka nastupa kao subjekt i drugačije u toj sferi ne 
može djelovati. Dok tzv. materijalna proizvodnja uvijek ostaje u 
okvirima od prirode postavljene svrhe djelovanja, ona se zbiva 
u postojanim odnosima i treba fiksiranost tog svog egzistenci- 
jalnog sklopa, duhovna proizvodnja treba uvijek ovu slobodu 

ao bezuvjetni temelj i be nje uopće ne može egzistirati, ne 


4) Ibidem. Ovdje moramo spomenuti napis Povijest i povijesni odnos 
V. Sutlića, u kojem je autor na isti način čitao ova mjesta u Njemačkoj 
ideologiji i primijenio ih na određenje povijesti. Vidi: V. Sutlić, Bit i su- 
vremenost, Veselin Masleša, Sarajevo 1967. 

.. 5) Ovaj Marxov izvod zapravo je prikaz geneze onog što je zapadna 
filozofija nazvala subjektom, a to je isto tako kompleks u kojem se za 
Hegela u poglavlju »Kraft und Verstand« Fenomenologlje duha usposta- 
vlja samosvijest, takoreći . »transcendentalni .individuum«. 

može se zbivati. Točnije, dok materijalna proizvodnja na pret. 
postavci stečene slobode disponiranja stvarima uvijek mora za- 
dovoljavati potrebe života, fizičke egzistencije itd., i zato je čo- 
vjek pojedinac uvijek u njoj sredstvo, nikako subjekt, duhovna 
proizvodnja sama sebi postavlja, spontano određuje svrhe i bez 
te mogućnosti samoodređenja ne može biti. 


Ukoliko svijest ostaje u toj razdvojenosti, osamostaljenosti, 
ona je od svijeta, od postojeće prakse' emancipirana svijest i 
jedna od njenih mogućnosti jest to da bude ideologija. 


Marxova kritika njemačke spekulativne filozofije odnosi se 
upravo na 'zloupotrebu' ove slobode od strane svijesti; ta se 
zloupotreba manifestira kao proizvoljno postupanje s materi. 
jalom, kao tematiziranje same svijesti kao nečeg apsolutno dru- 
gog, kao 'slobodno' proizvođenje sistema, a Marxov materijali. 
zam treba — metodologijski SJEdano — shvatiti kao upozore- 
nje, kao uputu da s tim materijalom treba postupati s respek- 
tom, primjereno njegovoj unutrašnjosti, njegovoj dinamici, jer 
temeljni stav koji određuje i samu svijest glasi: »Svijest je svje- 
sni bitak«. U svoj svojoj slobodi mora svijest taj bitak uvažavati 
i uvijek jest njegov moment. Odavde proizlaze i tako energični 
Marxovi zahtjevi za vraćanjem svijesti u »praksu«, zahtjevi za 
'pozitivnom znanošću povijesti' nasuprot spekulaciji itd. 

Da rezimiramo ono što je presudno za naš problem; analiza 
teksta koji tematizira svijest kao jedan od momenata povijesti 
onog je na koji je način svijest konstitutivna za povijest, ka- 

o ona emancipira, oslobađa čovjeka od njegove zahvaćenosti 
okolinom, prirodom itd., i to tako što je njegov odnos spram 
bića i spram okoline dovela do egzistencije, što je kao odnos 
fiksira i time tek omogućava svrhovito djelovanje. 


To su dakle pretpostavke iz kojih bismo sada neposrednije 
pristupili problemu slobodnog vremena i slobodnog čovjeka. 
Želimo pokazati i eksplicirati analogni smisao slobode koji se za 
Marxa — bar u jednoj fazi njegova mišljenja — javlja u sklopu 
problema oslobođenja, emancipacije rada. To je na više mjesta 


6) Marxove oštre, posebno 'njemačkoj ideologiji' upućene riječi glase: 
»Od tog trenutka naovamo svijest zbilja može sebi umišljati da je nešto 
drugo nego svijest postojeće prakse, da zbilja pred stavlja nešto, a da 
ne predstavlja ništa zbiljsko — od toga trenutka svijest je u stanju da 
se emancipira od svijeta i da prijeđe na obrazovanje »čiste« teorije, teo 
logije, filozofije, morala itd.« Njemačka ideologija, str. 887. 


7) Ukoliko bi se u ovom kontekstu pojavilo uvjerenje da je razlika 
Marxa spram Hegela ignorirana ili iščezla, tada moramo podsjetiti na 
Marxovu raspravu s Hegelom (u Filozofsko-ekonomskim rukopisima), 
gdje se spomenuti realni ljudski horizont naznačava tako da se svijest 
određuje kao Jedna od bitnih snaga čovjeka. 

Marx bi svakako potpisao Hegelov stav iz filozofije prava, »tko sebe 
nije mislio, nije slobodan«, ali ne bi prihvatio njegov drugi dio, »tko nije 
slobodan, nije sebe mislio«, jer on i na fenomenu ideologije pokazuje fak- 
tičku neslobodu i otuđenje takve svijesti. Za njega sc sloboda mora smje- 
stiti u samom povijesnom bitku, u praksi, a ne negdje onkraj nje. 

terma njegovih analiza i studija u Grundrisse. Taj problem Marx 
je naznačio svojom koncepcijom 'slobodnog rada“. 

Da bismo postavili problem, moramo pobliže naznačiti što 
on misli pod slobodnim radom. Takav rad moguć je za Marxa 
tek kad su zadovoljena dva uvjeta; kad je »... 1) ostavljen 
njegov društveni karakter, 2) da je on znastvenog karaktera, 
izravno općeniti rad. . .«. 

Možemo odmah napomenuti da realizacija tih dvaju stavaka 
pretpostavlja ono što se danas običava nazivati socijalnom i teh- 
nološkom ili znanstveno-tehničkom revolucijom. 

S obzirom na gore izloženo nas ovdje prvenstveno zanima, 
što treba značiti »znanstveni karakter rada«, jer mislimo da za 
Marxa 'znanstvena svijest' treba u čovjekovu odnosu spram ra- 
da odigrati analognu ulogu onoj, koju smo ustanovili analizom 
svijesti kao momenta povijesti u Njemačkoj ideologiji. 

I doista, na istome mjestu u Grundrisse napominje Marx da 
se znanstveni karakter i izravna općenitost rada manifestira ta- 
ko što čovjek u proizvodnom procesu nije angažiran kao »dresi- 
rana prirodna snaga«. On tu nastupa u povijesnom obličju kao 
subjekt, dakle ne u »pukoj prirodnoj, samonikloj formi, već kao 
sve prirodne snage regulirajuća djelatnost«. Dakle, znanstveni 
karakter rada ispoljava se u proizvodnom procesu kao »primje- 
na akumuliranog znanja«, »opredmećena snaga znanja«, kao 
»preobražavanje prirodnih procesa u industrijske procese« itd., 
ali s druge, za Marxa važnije strane on rezultira izdvajanjem čov- 
jeka, pojedinca iz neposrednog procesa proizvodnje. Pojedinac 
iva subjektom iog procesa, što znači da rad nije pojedinačni, po- 
sebni nego »izravno općeniti; u tavom radu objedinjene su po- 
jedinačne svrhe i on izravno realizira općenitu svrhu.“ Dakle, po- 
jedinac nastupa u 'čistom' povijesnom određenju u taj proces, 
kao što se i svijest koja je taj preokret omogućila, s druge stra- 
ne, pojavljuje u čistom povijesnom ruhu, naime, kao znanstve- 
na svijest. 

Međutim, Marx mora pretpostavljati i medij u kojem se zbi- 
va ta preobrazba radnika, 'agenta' od objekta proizvodnog pro- 
cesa u njegov subjekt. Taj medij jest "slobodno vrijeme". 

»Slobodno vrijeme«, izvodi Marx na drugome mjestu gdje 
svoju temu započinje tvrdnjom, da je zbiljska ekonomija ušte- 
da vremena, »koje je isto tako dokolica kao i vrijeme za višu 
djelatnost — preobrazilo je svog posjednika, naravno, u jedan 
drugi subjekt i kao taj drugi subjekt stupa on sada također u ne- 
posredni proces proizvodnje. Ovaj (proizvodni proces — H. B.) 
istodobno je disciplina promatran s obzirom na čovjeka u pos- 
tanku (werdenden Menschen), kao i izvršavanje, eksperimental- 


8) Marx, Grundrisse. . . , str. 505. ' 

9) »On stupa pokraj proizvodnog procesa, umjesto da bude njegov 
glavni agent«, usporedi Grundrisse. . . , str. 592 

10) To je sasvim u skladu sa stavom još mladoga Marxa, da se u zna- 
nosti »vrši opća stvar«. Usporedi: Marx, Kritika Hegelove filozofije dr- 
žavnog prava, Veselin Masleša, Sarajevo 1960, str. 86. 

na znanost, materijalno stvaralačka i opredmećujuća se znanost 
s obzirom na postalog čovjeka, u čijoj glavi egzistira akumuli- 
rano znanje društva.«" 

Znanstveni karakter rada određuje dakle odnos agenta spram 
materijalnog rada; taj bi odnos trebao biti identičan odnosu 
koji postoji u takozvanim »višim djelatnostima« ili u »slobod- 
noj duhovnoj proizvodnji«; proizvodni proces i sama djelatnost 
u njemu trebao bi poprimiti takav oblik, da se čovjek spram nje- 
ga odnosi kao što se, uzmimo Marxov primjer, kompozitor od- 
nosi spram komponiranja. Komponiranje nije za njega nešto 
nužno u smislu prirodne nužnosti, ali istodobno to nije ni igra ni 
zabava; to je, štaviše, »najprokletija ozbiljnost«, ili "disciplina 
u razlici spram dokolice. Dakle, zahtijeva se ova 'oslobođenost', 
emancipiranost u pristupu koju smo konstatirali pri analizi svi- 
jesti; ona se zahtijeva upravo zato da bi sam proizvodni proces 

io 'izvršavanje' (individualnih sposobnosti, sklonosti, proizvod- 
nih snaga), da to bude »materijalno stvaralačka i opredmećuju- 
ća se znanost« i time sfera u kojoj pojedinac izražava, ispoljava 
svoju bit, potvrđuje svoje mogućnost, sposobnosti itd, dakle, da 
to bude samoozbiljenje, samodjelatnost. 

Proizvodna snaga znanosti il znanstvene svijesti ispoljava se 
dakle dvostruko: ona mnogostruko nadmašuje proizvodnu sna- 
gu čovjeka kao »dresirane prirodne snage«, i to je njen kvantita- 
tivni aspekt; ali ona se Kraltatno manifestira tako što čovjeka, 
pojedinca, radnika izdvaja, emancipira od okova materijalne pro- 
izvodnje, što ga od jednog od njenih sredstava pretvara u njen 
subjekt i tako revolucionira njegov odnos spram tog procesa. 

Taj efekt ima za Marxa dakako dvostruki smisao; u uvjetima 
kapitalske proizvodnje time je povećana nezavisnost kapitala 
spram »živog rada« ili, govoreći politički, spram proletarijata. 
No, općenito gledano taj prevrat u odnosu spram proizvodnog 
procesa u svakom slučaju daje principijelnu mogućnost za je- 
dan novi odnos spram materijalne proizvodnje. Na ovome mje- 
stu postaje presudan socijalno-revolucionarni vid cijelog prob- 
lema, koji mi ovdje ne bismo razrađivali. 

Važno je pitanje svakako to, da li Marx ostaje uz ovu moguć- 
nost, da li on principijelno na ovaj način zamišlja oslobođenje 
rada kao njegovo pretvaranje takoreći u 'višu djelatnost'? Poz- 
nati akordi pri kraju trećeg toma Kapitala kao da izražavaju jed- 
no otrežnjenje koje je i u samog Marxa nastupilo poslije analize 
i izlaganja cjelokupnog sistema kapitalističke proizvodnje. 

Ako je materijalna proizvodnja bezuvjetni temelj ljudskog 
opstanka, razmjena tvari s prirodom i kao takva 'carstvo nuž- 
nosti', množe li onda sloboda, a time i slobodna proizvodnja, slo- 
bodni rad opstojati u toj sferi? Može li se ona pojavljivati u ok- 
virima ljudskog opstanka samo kao 'disciplina', 'izvršavanje', sa- 
moozbiljenje, samodjelatnost, ili to ostaje privilegij onoga što 
je s onu stranu te sfere? 


11) Marx, Grundrisse. . . , str. 600. 

VRIJEME I SLOBODA 


Rasim Muminović 


Sarajevo 


Slobodno vrijeme sadrži slobodu mada joj nije identično, 
niti, kako će se pokazati, sloboda njemu. Ipak nema slobodnog 
vremena bez slobode niti slobode koja ne bi izražavala slobodno 
vrijeme. 

Neko koga ne bi ograničavalo ništa, ne bi bio slobodan, niti 
bi znao kojem vremenu pripada, predstavljao bi neodgovorno 
trabunjalo, bio pravi izraz nereda. — Suviše dugo oglušivala se 
misao o činjenicu da je kao biće prakse čovjek nezamisliv bez 
slobode i da ljudska praksa pretpostavlja ne samo vrijeme nego 
i slobodu, odnosno da se vrijeme, praksa i sloboda međusobno 
uvjetuju. Da to pokažemo, razmotrićemo njihovu kauzalnu po- 
vezanost kao i njihov odraz na društveni i individualni život. 
Nije nam namjera da ovdje iscrpimo već da naznačimo taj odnos 
dovodeći ga u vezu sa sadašnjošću. 


Vrijeme je prema Blochu tamo gdje se nešto zbiva i samo 
tamo, gdje se nešto događa, teče sa stvarima što se u njemu 
mijenjaju — nastaju i prolaze. Jedino bitak je vječan, van vre- 
mena, pa njegovu povijest s pravom Heidegger naziva »sudbi- 
nom bitka« smatrajući pod tim ono što se održava po sebi i 
označavajući njegovu bitnu crtu terminom »epohe« koji treba 
da znači ono pripadajuće u ukupnom pripadanju. Prisutnost sa- 
dašnjosti i spoznatljivost su u istoj spoznajnoj ravni i sa slič- 
nim temporalnim značenjem. Prisutnost je zapravo uvijek u 
sadašnjosti koja sa budućnošću i prošlošću izražava vrijeme kao 
medij spoznavanja. Budući da sve stvari imaju svoje vrijeme, 
vrijeme pojavljivanja i nestajanja, njihova međusobna poveza- 
nost i kauzalna uvjetovanost, nadaje se u formi proticanja kroz 

oje se nazire bitak pa se može govoriti o njihovom međusob- 
nom uzajamnom otkrivanju. Mišljenje, naime, otkriva razliku 
između bitka i bića, vječnosti i vremena, štoviše, i ono što omo- 
gućava tu razliku — povijesnost koja u kosmičkim razmjerima 
znači »sudbinu bitka« (Heidegger), a u povijesnim »postojanje 

prirode za čovjeka« (Marx). U stvari bitak kao prisuće onoga 
što jest dospijeva do nas u vremenu. Ipak nedopustivo je pois- 
tovjetiti ga sa prisutnošću jer on dopušta prisutnost koja za- 
pravo znači prisustvo bića u vremenu. Pošto do njega dolazimo 
putem tekućih predstava koje pripadaju ontičkoj dimenziji poi- 
manja svijeta, to za njege možemo reći jedino da postoji te da 
pripada vječnosti. Tako bitak dospijeva u našu svijest kao nešto 
što postoji, a što ostaje nedokučivo našem sadašnjem stupnju 
spoznaje, zbog čega djeluje sudbinski. Nije ništa ontičko mada 
se otkriva preko bića. No kako u tom pogledu put vodi u mutno, 
vratićemo se onom bližem — vremenu. 

Misleći sadašnjost mi mislimo na određeni način prošlost i 
budućnost kao što naspram prije i kasnije mislimo sada, jer se 
u njima radi uvijek o vremenu čije temporalne dimenzije nisu 
tako autonomne kako se može na prvi pogled učiniti. Međutim, 
nedopustivo je brisati razliku između sadašnjosti i sada na što 
želimo ponajprije ukazati ekspliciranjem strukture i karaktera 
samog sada. 

Sada se nadaje u razlici spram ne-više-sada prošlosti i još-ne- 
-sada budućnosti kada se dobija utisak da se vrijeme nasta. 
njuje u njemu kao u svojoj jestosti. Upravo po tome sadašnjost 
i jest realna tačka naše opstojnosti i razlikuje se od drugih tem. 
poralnih dimenzija po tome što ne nosi nešto što još nije ili što 
nije više. Zapravo po svojoj strukturi sadašnjost je kontinuitet 
brojnih sada, što je mutatis mutandis i vrijeme uopće. Sada u 
kome smo dok god živimo, predstavlja najmutniji momenat 
vremena, prostor u kome se zbiva ono što nastaje i prolazi, čini 
neposredno ognjište doživljavanja, gdje iskrsavaju pitanja naše 
egzistencije. Kao neposredno naše existere sada je tmina trenut- 
ka u koji nešto stiže, započinje, ili iz kojeg nešto izlazi pa se po- 
kazuje kao opreka svemu što čeka i svakoj bilosti. Mutni tre- 
nutak konstituiraju ontološko da i temporalno sada, tj. da života 
u njegovom dijalektičkom nemiru i sada u smislu obilja trenu- 
taka koji su temporalni izraz onoga što još nije a može biti i 
ujedno potvrda mogućnosti građe da. Otuda reklo bi se vrijeme 
nastaje iz sada koje ima začuđujući status. Zapravo konkretno 
sada rezultat je prošlosti i budućnosti kojom je nošeno. Istina, 
utoliko je mutnije i manje moguće odrediti, ako se vrijeme od- 
redi nastajanjem, ono što propada. Stoga se kao pen vre- 
mena sada ne iscrpljuje u onome što je shvaćeno, oformljeno, 
spoznatno već se proteže i na sadržaj tendencije. U Marxa spoz- 
natljivost sada preobraća se u budućnost koja nije više toliko 
mutna. Otvoreno sađa nastupa kao sađa još ne otvorene buduć- 
nosti na kojoj valja raditi. 

U takvoj otvorenosti su ljudski snovi i planovi, a tamo gdje 
se ništa ne zbiva ili ne sprema ništa novo, gospodari navika bez 
vremena, ili, u najboljem slučaju, vrijeme koje se ne osjeća. 
Prožeto procesom nastajanja vrijeme uvijek odiše obaveznošću 
da se izvuku mogućnosti kako bi život dopro tamo gdje nije 
bilo ili nije više. Otuda ako je izvor nastajanja pa time i vre- 
mena u tmini sada, ušće mu je u otvorenosti realno objektivne 

pozadine iz koje zrači Blochova nada. Ono nezrelo u stvari do- 
spijeva u tminu doživljenog trenutka u obliku realno-mogućeg, 
dok je ono što razumijemo neodvojivo od budućnosti, a ono što 
zatičemo sadržaj prošlosti, obadvoje, međutim, pripadaju vre- 
menu kao tekući doživljaji koji ne ostaju bez odraza na psihu 
iako s vremenom dolaze i prolaze. Zato ako je ono nastajuće s 
nadom u budućnosti, ono što propada jest s brigom u sadašnjo- 
sti. Naravno, otvorenost egzistencije je pretpostavka za razumi- 
jevanje njih i povijesti koja je ujedno baza za moguću izgrad- 
nju povijesnog svijeta. a ' A 

Sa izvjesnošću da vrijeme nije onoliko vremenito koliko je u 
ontičkom smislu neznatno postojeće, data je osnova za njegovu 
otvorenost koju nazivamo prostorom što ga uključuje kao čet. 
vrtu dimenziju. Temporalni prostor je, dakle, četvorodimenzio- 
nalan — obuhvaća i ono što se zbiva. 

Sve to u spoznajnom pogledu pretpostavlja svijest što ga rc- 
gistrira, u ontološkom — proces u kome nastaje, što dalje znači, 
bez čovjeka i mijenjalačkog akta nema vremena. U takvom kon- 
tekstu nedopustivo je metafizičko pitanje o tome, da li je čo- 
vjek onaj koji daje ili onaj koji prima vrijeme po tome čovjek 
ili pak po onome što se odnosi prema vremenu i sl.? Vrijeme 
je zapravo događanje kojim se nagovještava bitak, iako bitak 
prividno nestaje u događanju, dok vremenitost omogućava kon- 
stituiranje jedinstva cjeline. Ipak kao bitno ekstatična, ona se 
legitimno vremeni iz budućnosti, mogućnosti, što se ozbiljava u 
povijesti kao njeno nastajanje. 

Povijesnost od koje ovisi i vrijeme je baza mogućeg razumi- 
jevanja čovjeka te uspostavljanja povijesti kao znanosti. Naime, 
sa poviješću ljudska egzistencija postaje egzistencija za sebe, 
egzistencija koja računa na vrijeme kao jednu od svojih bitnih 
pretpostavki, bitnih konstitutivnih i kognitivnih momenata. Upr- 
kos tome što vrijeme fenomenološki figurira kao prostor za 
sve, ono je, međutim, prostor za ljudski razvoj, pa je njegova 
temporalna artikulacija baza modifikacije ljudskog razvoja: ras- 
poznavanja bića i teorijske spoznaje koja uključuje nađenost, 
razumijevanje i govor. 

Zapravo svako razumijevanje, kako je rečeno, uključuje di- 
menzije vremena preko kojih čovjek markira svoje mogućnosti. 
Međutim, znanje što postiže takva »otkrića« ne mora raspolagati 
spoznajom biti onog što je spoznato, već njegovim fenomeno- 
loškim mogućnostima budući da razumjeti nešto znači shvatiti 
kako ono jest, što nije slučaj sa ogromnim dijelom ljudske spoz- 
naje. U otuđenom svijetu to je pravilo: spoznaja i ne teži doseg- 
nuti bit, štoviše, do nje joj nije ni stalo pa otuda ovdje razumjeti 
nešto znači znati ga upotrijebiti, iskoristiti, što je egzemplarno 
sa novcem kojim ljudi vješto manipuliraju bez primisli da mo- 
raju znati njegovu bit. Sa poviješću kao znanosti mora biti dru- 
gačije. Ona mora misliti ono prošlo s oozirom na njegovo pori- 
jeklo i njegov odnos spram onog što nastaje. Samo tako moguće 
je otkriti da je razvitak u dosadašnjoj povijesti čas uspon čas 
pad. Budući da utvrđuje kauzalnu vezu između onoga što dje- 

luje i onoga što se događa i nastoji dokučiti nit što se provlači 
kroz prošlost, sadašnjost i budućnost, povijest obuhvaća cjelinu 
bića što nastaju i'nestaju u vremenu. Zato se može reći da je 
povijest vremensko događanje u formi ljudskog bivanja, događa- 
nje čiji je subjekat čovjek pa je ona otuda bitak ljudske opstoj- 
nosti, utemeljen u vremenu koje obuhvaća stvari što, iako pri- 
padaju prošlosti, postoje u sadašnjosti, a što ne znači vremen- 
sku neponovljivost stvari nego što je značajnije, mijenu svijeta 
u kome one postoje, zbog čega za njega ne znače ono što su zna- 
čile za minulo doba. Sporije od stvari mijenja se čovjek upravo 
zato što ne postoji na način stvari, što je subjekat povijesti, 
svagi a svoja povijest, a kao biće nade svagda biće vremena. 
Ipak, ono što nastaje u slobodnom vremenu, najviše je ljudsko. 
Slobodno vrijeme govori najpotpunije o ljudskoj emancipaciji 
a njegovo odsustvo — o ljudskoj alijenaciji. 

Da slobodno vrijeme tvori medij u kome se izgrađuju pret- 
postavke za ozbiljenje autentičnih ljudskih aktivnosti preko ko- 
Jih se ispoljava ljudska bit, najpotpunije pokazuje to što je, svu- 
da gdje te pretpostavke izostaju, čovjek prikraćen na putu k 
sebi, ili je u bijegu od uvjeta koji ga negiraju. Baš prema slo- 
bodnom vremenu evidentno je da promjene materijalnih uvjeta 
nisu dovoljne za uspostavljanje neophodte slobode čovjeka, na. 
protiv, da samo jedinstvo materijalnih i duhovnih uvjeta može 
dovesti do razmaha čovjekovih potenci, jer vrijeme što ne služi 
ozbiljenju humanističkih mogućnosti nije slobodno kao ni ono 
koje ne pridonosi realiziranju ljudske slobode. Tek vrijeme koje 
znači bar početak upotrebe slobode, slobodno je te kao takvo 
utiče na mnoge pojave među koje spadaju i one primarne za 
ljudski život, čineći ih svježim i novim. No kako u slobodnom 
vremenu čovjek može biti neslobodan, potrebno je lučiti slo- 
bodu od slobodnog vremena, jer se u prvom slučaju radi o uk- 
ljučivanju čovjeka u savladavanju otpora što ih nameće priroda, 
ili uža društvena sredina, u drugom slučaju o vremenu kao pro- 
storu za preinaku nekog stanja u drugo, jednih uvjeta u druge, a 
u oba slučaja — o aktivnosti koju nazivamo Praksom. 

Samo oni što ne razumiju njegovu bit, traže slobodno vrije- 
me u spontanoj dokolici i snovima, a ne i u poduhvatima koji se 
utimaju ili prkose, vođeni slobodnom voljom, uticajima prirod- 
nog ritma. Zahvaljujući radu čovjek se uzdiže od ropske veza- 
nosti za svijet-sredinu ka svom čihosu. razvija sopstvenu ličnost 
i sagledava je u poretku stvari te tako čini da mu vrijeme pos- 
tane prostor za razvoj. 

Slobodno vrijeme ne pripada redu kauzalne nužnosti već je 
uvjetovano aktivnostima razvijenog subjekta. Na to da vrijeme 
van rada ne mora biti slobodno, ukazao je Marx razlikovanjem 
vremena na ono za počinak, odmor i fizičku rekreaciju te ono 
za zadovoljenje duhovnih potreba čovjeka, tj. vrijeme neophod- 
no za egzistencijalnu reprodukciju i vrijeme ispoljavanja slo- 
bodnih aktivnosti. Ove posljednje samo u slobodnom vremenu 
razvijaju smisao i bude osjećaj za određene vrijednosti, oboga- 
ćuju čovjekovu ličnost pa se sadržajnost slobodnog vremena oči- 

tuje kroz ispoljavanje raznovrsnih potreba kao i kroz unošenje 
slobodnog duha u proces rada. Zapravo u takvim aktivnostima 
nosilac vrijednosti nalazi vlastitu potvrdu, a u vlastitom angaž- 
manu potvrdu takvih vrijednosti. Prema tome iluzorno je tražiti 
slobodno vrijeme mimo rada iako se time ne želi zanemariti raz- 
lika između radnog i slobodnog vremena. 


Rad mora čovjeku postati potreba, njegova primarna subjek- 
tivna neophodnost da bi vrijeme izraslo u prostor za ispoljava- 
nje ljudskih potencija. Dakako, tome moraju ići na ruku i druš- 
tveni odnosi u kojima čovjek traži sebe, svoje prisustvo u cje- 
lini koja treba da cijeni rad pa ga otuda može priznati za aktiv- 
nog činioca u društvenim zbivanjima kroz koja čovjek ispoljava 
svoje sposobnosti. Zato je slobodno vrijeme određeno konteks- 
tom društvene strukture u kojoj predstavlja značajan elemenat 
društvenog progresa. Ipak svoju ličnost čovjek ne može potvr- 
đivati isključivo slobodnim vremenom budući da se nesloboda 
u proizvodnji odražava direktno na slobodno vrijeme, te otuda 
ako rad nema smisla za slobodna čovjeka, kako će ga nerad 
imati? Onaj koji u neradu vidi sreću, mnogo govori o radu i nje- 
govom otuđenom karakteru, o nedostatku svoje ljudske eman- 
cipacije od uvjeta koji ga ponižavaju. Sloboda u radu i ona u 
slobodnom vremenu u biti se ne razlikuju. Otuđenost što nije u 
radu ukinuta, odražava se u slobodnom vremenu kao prinuda, 
nužda, kao zlo, ljudsko siromaštvo što nikada nije slobodno. 
Prema tome ukidanje alijeniranog rada pretpostavka je za smi- 
sleno oblikovanje slobodnog vremena, ili što je isto, za ostvare- 
nje slobodnog vremena neophodan je humanizirani rad, premo- 
šten jaz koji dijeli slobodno od radnog vremena. Marx je u radu 
vidio bit čovjeka, osnov ljudskih uspona (i padova), izvor istin- 
skih vrijednosti. Inače, sve dotle dok je čovjeku rad nametnut 
spolja, kao mrcvarenje, muka, nerad će mu značiti slobodu i 
sreću, a slobodno vrijeme prostor za ozbiljenje nerada u formi 
iluzorne sreće. Kraj tom iskvarenom odnosu prema radu odzvo- 
niće tek onda kada rad izgubi karakter prisilne djelatnosti. 
Koliko rad već danas ima status svjesne slobodne aktivnosti 
očito je na tome kako penzioneri doživljavaju svoj odlazak u 
mirovinu. Ma koliko takvo osjećanje odražavalo nezrelost, od- 
sustvo tradicije, ono govori o ljudskom osiromašenju i to onda 
kada se prividno dobiva priželjkivano »slobodno vrijeme« koje 
bez rada nije samo prazno nego i dosadno. A šta tada ostaje od 
iluzije o slobodnom vremenu koje tobože svima pruža osjećaj 
slobode, a ne osjećaj gubljenja, kada je suviše malo onih koji 
bi se osjećali u takvom vremenu kao u radu? Zaboravlja se pri 
tom da proizvodnja i slobodno vrijeme pretpostavljaju aktivnog 
subjekta, a izostane li to, mora izostati i zadovoljstvo. »Slobod- 
no vrijeme« bez toga doživljava se kao ubogo trajanje. 

Rad shvaćen u smislu afirmacije vrijednosti te vrijeme kao 
prostor za ljudski razvoj oslobađaju se s mukom svojih otuđe- 
nih oblika i tamo gdje se sve čini da se uklone uvjeti koji dovode 
do tih oblika, da se pruži fundamentalno razumijevanje njihove 
prirode kako bi stekli pravo građanstva među radnicima koji 

još uvijek ne gledaju na njih sa dovoljno optimizma i stvarnog 
razumijevanja, ukratko, tamo gdje se uporno radi da postanu 
izraz radnič og planiranja, izvođenja i raspolaganja njima, da 
se priznaju kako individualno tako i kolektivno, što pretpostav- 
lja kako mijenjanje ljudi i njihovih međusobnih odnosa tako i 
njihovog vjekovno ropskog odnosa prema radu. Ideja emancipa- 
cije rada od njegova povijesnog nanosa leži u osnovi društveno: 
samoupravljanja stavljenog na dnevni red društvenog razvitka, 
izgradnje socijalističkog društva koje s naporom krči put ka 
onom društvenom stanju koje će uistinu afirmirati rad, ali ne 
kao dosada u svijesti rijetkih pojedinaca nego u shvaćanju čita- 
vog društva: da je rad izvor ljudskog života i svih vrijednosti. 
Na tome se odlučno radi u onim društvima koja je socijalistička 
revolucija dovela na put izgradnje socijalizma mada još veliki 
dio svijeta ne shvaća tu ideju. 

Socijalistička revolucija dala je zamah mnogim humanistič- 
kim vrijednostima te učinila da socijalistički pokret danas do- 
bije onaj društveni tok razvitka za koji se može reći da, uprkos 
brojnim teškoćama i povremenim društvenim krizama, tu nišla 
ne ide nazad, štoviše, da povremeni zastoji te neznatna razočare- 
nja spadaju u sadržaj revolucionarnog procesa pa i nisu pravi 
zastoji niti istinski padovi već prije povijesno-dijalektički pre- 
dasi, svjedočanstva o složenosti i težini povijesnog procesa, pre- 
dasi bez kojih možda povijest ne bi mogla da izdrži tempo raz- 
voja. Zbog toga mnoge stvari u stvarnosti nisu onako kao u gla- 
vama humanista, a pogotovu ne onako kao u rječniku političara 
koji na povijesne fenomene gledaju kao na isključivo racionalne 
pojave, a ne i kao na splet racionalnih i iracionalnih tendencija 
i impulsa koji još uvijek nalaze svoju realizaciju u nepredvidi- 
voj rezultanti antagonističkih sila. Još nigdje ne ide onako kako 
bi ljudi htjeli pa bilo da hoće dobro ili zlo. 


Tako je i sa slobodnim vremenom koje čak i socijalistička 
društva pružaju, istina, neznatnim pojedincima koji ne znaju 
šta bi s njim pa ga koriste na remećenje i onako teških uvjeta 
izgradnje socijalizma. To je utoliko neugodnije što slobodno vri- 
jeme implicira ličnosti čiji horizont je podruštvljeno čovječan- 
stvo koje podrazumijeva slobodu što prema Marxu počinje tamo 
gdje preostaje obavezni rad »određen nevoljom i spoljašnjom 
svrsishodnošću« (moj kurziv), dakle, tamo gdje rad postaje iz- 
raz slobodnog vremena, a ovo njegov odraz. Slobodno vrijeme, 
naime, mora biti izraz onoga što ga čini takvim — slobodnim — 
u povijesti promijenjenih društvenih uvjeta i izgrađene čovje- 
kove svijesti bez kojih je sve više nego slobodno. A to znači da 
tek pod radikalno izmijenjenim uvjetima, tim predznacima dru- 
štvenog razvoja, slobodno vrijeme se izvrgava u prostor čovje- 
kova slobodnog razvoja, medij afirmacije čovjekove generičke 
biti, ozbiljenja slobode, što pretpostavlja aktivnost bez koje 
nema ljudske opstojnosti niti vremena. U tom pogledu vrijeme 
se nadaje kao primarna konstituanta ljudske egzistencije, što- 
više, kao baza ozbiljavanja i proširivanja ljudskih mogućnosli 
pa se za njega može reći da je u onoj mjeri slobodno u kojoj je 

prostor za ljudski razvitak, odnosno u kojoj je — radno vrijeme, 
a radno u kojoj je slobodno —. Ništa od svega nije izvan druš- 
tvenog konteksta, mimo društvene valorizacije. S druge strane 
vrijeme je nužno u onoj mjeri u kojoj se pretpostavlja rad što 
se mora obaviti na zadovoljenju primarnih potreba ljudske op- 
slojnosti. U njemu je, kako je rečeno, čovjek na djelu, a prema 
tome kako djeluje, vrijeme je gusto ili prazno, smisleno ili bes- 
misleno, ili nije ništa. Štoviše ako čovjekova djelatnost u vre- 
menu nije samodjelatnost, čovjek je izvan vremena — nije su- 
vremen — pa mu vrijeme nije prostor za djelovanje. Na to uka- 
zuje i ekonomsko određenje vrijednosti u smislu zgusnutog rad- 
nog vremena .koje opet egzemplarno indicira afirmaciju odnos- 
no negaciju rada i vremena. Ako rad time što predstavlja zgus- 
nuto vrijeme rada ne pripada nosiocu rada, tada je evidentno 
potkradanje čovjekova života, odnosno ako neko stvara vrijed- 
nosti koje mu ne pripadaju, rad ga udaljava od njegove gene- 
ričke biti, muči ga i ponižava. Vrijeme u kome se odvija takav 
rad nije nikakav prostor za razvijanje čovjekovih potencija pa 
je pogrešno nazvati ga viškom radnog vremena kod njegova pra- 
vog imena: otuđeno vrijeme. Ono se, kako je poznato, izjedna- 
čuje u kapitalizmu sa radnim vremenom ne samo time što ga 
radnik ne doživljava drugačije nego i stoga što ono ne služi raz- 
voju već u najboljem slučaju održavanju njegove gole egzisten- 
cije i podjednako izmiče radničkoj računici u korist buržoaskog 
džepa. Prema tome samo u aspektu ekonomske znanosti moguće 
je artikulirati vrijeme na radno vrijeme i »višak radnog vreme- 
na«. Naravno, pri tom ne treba zanemariti vrijeme što pripada 
nužnosti rada koje se ne da nikako prevladati, a tiče se onog 
minimuma rada što je neophodan za reprodukciju čovjekove eg: 
zistencije iako će prema Marxu radno vrijeme »biti ograničeno 
na normalnu mjeru« i mada se »više neće raditi za drugog nego 
za sebe«. Ukidanjem socijalne suprotnosti između gospodara i 
sluge, rad će postati stvarno društveni rad te kao »osnovica slo- 
bodnog vremena dobiti sasvim drugi slobodniji karakter pa će 
radno vrijeme djelatnog čovjeka koji je ujedno i čovjek sa slo- 
bodnim vremenom, morati da ima mnogo više kvaliteta od kva. 
liteta radne životinje« (Teorije o višku vrijednosti). Iza te nuž- 
nosti neophodnog vremena za rad, vrijeme postaje »prostor za 


slobodnu djelatnost i razvitak« (Marx), prostor za ispoljavanje 
ljudske slobode. 


.. Takvo vrijeme omogućavaće svom nosiocu da postane sub- 
jekat procesa u kome vrijeme nastaje i postaje prostor za raz- 
mr i izgrađivanje njegovih potencijalnih sposobnosti, toliko 
neophodnih za djelovanje na primarnim tačkama društvenog 
bića. Pošto je rad »vječiti prirodni uvjet« ljudske opstojnosti, 
svrsishodna djelatnost što sadrži stvaralački akt koji ozbiljava 
objektivnu nužnost, njemu su inherentni nužnost i sloboda, 
odnosno imanentno jedinstvo nužnosti i slobode, kao pretpo- 
stavke za razvijanje mogućnosti što drijemaju u ljudskom biću, 
a koje su uvjet njegove individualne i društvene egzistencije. 
S te platforme Marx je genijalno raskrinkavao kapitalistički 

svijet pokazujući kako se radnik tek izvan rada osjeća kod kuće, 
a u radu, budući da je ovaj prisilan, izvan sebe. 


Danas se uporno radi na ozbiljenju mogućnosti izmjene ka- 
raktera rada putem uvođenja radnika u upravljanje procesom 
proizvodnje i Ba PoČke društvenog dohotka radi uspostavlja- 
nja odnosa koji bi izražavali postojanje istinske zajednice u 
kojoj bi participirala stvarna sloboda, sloboda pojedinca. Me- 
đutim, drugi su motivi koji danas dovode do promjena organi- 
zacije i karaktera rada. No uprkos tome te promjene imaju epo- 
halan značaj mada se neznatno pojavljuju u velikoj kući svi- 
jeta. Ipak, jedno je danas nepobitno: ako je nekada dugi period 
borbe za opstanak bio prekinut, bar za jedne, stvaranjem viška 
dobara te uspostavljanjem države kao klasne tvorevine, zapravo 
stvaranjem slobodnog vremena koje je omogućilo nadređenoj 
klasi da se posveti duhovnom radu, danas slijedi matematičkom 
nužnošću da porast proizvodnih snaga i produktivnosti rada 
nije daleko od trenutka kada će moći da se obezbijedi takvo vri- 
jeme za sve. Na tom svom teškom putu povijest je stigla do 
sedmočasovnog radnog vremena koje tehnički razvitak nastoji 
još skratiti, dok socijalistička revolucija ne kuca više uzaludno 
na njena vrata no, naprotiv, humanistički proces što ga je ona 
otvorila nezadrživo se nastavlja pa je sve takoreći spremno za 
neki veliki čin, za odlučni preobražaj što se uporno odlaže. Što- 
više, povijest je već rekla svoju odlučnu riječ o eksploataciji 
iako ova nije skinuta s dnevnog reda našeg doba. Ipak, oni koji 
sanjaju o »slobodnom« vremenu još ne uviđaju da većina onih 
što ga imaju, ne znaju što će sa sobom. Da sa slobodom nije ni 
tako, evidentno je po tome što čovječanstvo danas vapi za svjet. 
skim mirom i vjeruje u njegovu skoru budućnost, što se očituje 
kao topla struja u hladnom svijetu. Budući da se nije uspjelo 
izboriti za slobodu, čovječanstvu služi njena ideja kao nadajuća 
utjeha. Oni što su je krvavo platili, brižljivo se i dalje bore za 
nju, dok oni što je ugrožavaju još nisu na njenom pravom tragu 
niti slute da slobodno vrijeme, što ga tobože posjeduju, još mije 
slobodno, kao ni to da je za ozbiljenje slobode potrebno daleko 
više elemenata nego ih imaju, tj. da sloboda pretpostavlja iz- 
mjenu cjelokupne povijesne situacije, dakle, suprotan proces 
onome koji je stvorio »dokoličarske klase« — ukidanje privat- 
nog vlasništva, odumiranje države kao institucije vladajuće kla- 
se, brisanje društvene podjele rada, na jednoj, te uzdizanje druš- 
tveno produktivnog. rada do obaveznosti za sve sposobne čla- 
nove društva, s druge strane, što je ujedno i pretpostavka za 
carstvo slobode koje prema Marxu počinje s »one strane nužno- 
sti materijalne proizvodnje«. To dalje znači da je sloboda u pro- 
izvodnom radu koji predstavlja prirodni uvjet afirmacije čov- 
jekovog postojanja, sferu u kojoj leži carstvo slobode, a ne znači 
da je sloboda oslobađanje čovjeka od svakog oblika rada, ili, 
drugim riječima, da je postojanje slobode uvjetovano ukida- 
njem svake vrste rada, već jedino onog rada koji predstavlja 
otuđenu djelatnost, najamni rad. Inače »sloboda u ovoj oblasti 
može se sastojati samo u tome da udruženi proizvođači racio- 

nalno urede svoju razmjenu materije s prirodom, da ga dovedu 
pod svoju kontrolu, umjesto da on njima gospodari kao neka 
slijepa sila, da ga vrše s najmanjim utroškom radne snage i pod 
uvjetima najdostojnijim i najadekvatnijim ljudskoj  prirodi« 
(Kapital). 

Eto teorijske osnove radničkom upravljanju kao asocijaciji 
slobodnih proizvođača, najadekvatnije forme oslobađanja rada 
od njegovog životinjskog karaktera. Eventualno prizivanje anti- 
nomije u odnosu na nužnost rada i neophodnost slobodnog vre- 
mena valja otkloniti upozorenjem da je nužnost rada neodvo- 
jiva od trajne čovjekove potrebe za reproduciranjem života, dok 
je slobodno vrijeme, kako je više puta rečeno, prostor za raz- 
voj čovjekovih mogućnosti. Rad je prema tome oblik nužnosti 
što se ispoljava u odnosu na pojedinca kao i njegova nužnost da 
živi u zajednici. Ta dva oblika nužnosti vječna su i postojaće 
neovisno od toga koliko će se ljudi razviti i kakvim normama 
će regulirati međusobne odnose. Ove dvije sfere nužnosti spomi- 
njemo samo zato da bismo upozorili gdje se sloboda može rea- 
lizirati samo u Hegelovu značenju — kao saznata nužnost, a 
gdje »izvršiti, ekonomsko oslobođenje rada« (Marx) — stvara- 
njem zajednice neposrednih proizvođača. Na ozbiljenju ta ide- 
ja odvija se, uprkos sporom i otežanom napredovanju, sve us- 
pješnije uključivanje neposrednih proizvođača u upravljanje 
proizvodnjom i drugim oblicima društvenog života. No to ne 
znači da neko društvo već danas izgrađuje onu marksovski kon- 
cipiranu ljudsku zajednicu, što je objašnjivo nerazvijenošću po- 
stojećih društava za tako epohalno djelo. Ona zapravo razvijaju 
na Marxovoj liniji svoje za Marxovo vrijeme nepredvidive mo- 
dele socijalističkih odnosa. Današnja kapitalistička društva u 
tome ne idu dalje od formalnih deklaracija, dok se socijalistička 
uglavnom ne uspijevaju osloboditi birokratsko-etatističkog ka- 
raktera društvenog organizovanja. Klasični kapitalizam prera- 
sta u državni i mada ne ukida privatno vlasništvo kao bazu klas- 
nih odnosa, on sve odlučnije preuzima sredstva za proizvodnju 
u svoje (državne) ruke, dok socijalizam uprkos uspješnom uki- 
danju privatnog vlasništva pretvaranjem u društveno dobro, 
nehotice stvara uvjete za pojavu birokratske vrhuške koja, ra- 
zumije se, ne može da realizira humanističke odnose na način 
kako je to Marx anticipirao. Naravno, to ne uklanja bitnu raz- 
liku između državnog kapitalizma i tzv. etatističkog socijalizma, 
jer posljednji ukidanjem privatnog vlasništva, ukida mogućnost 
bezdušne eksploatacije čovjeka od čovjeka, iako time radnik ne 
prestaje biti objekat o kome se brine državno-partijsko rukovod- 
stvo koje ima vrhovni monopol nad političkim, ekonomskim i 
gotovo svakim drugim oblikom društvenog života, što nameće 
utisak da su privatni vlasnici u takvom sistemu samo postali 
»državnim« i da radnička riječ živi više u političkom rječniku 
nego u društvenoj stvarnosti. 

.Tom inače generalnom markiranju socijalističkog prevrata 
opiru se manje-više s uspjehom neki oblici izgradnje socijalistič- 
kog društva koji respektiraju povijesne uvjete svoje izgradnje. 

Kako u teoriji tako i u praksi model našeg jugoslovenskog 
izgrađivanja društva predstavlja bez sumnje novum. Opredje- 
ljujući se za izgrađivanje samoupravnog društva, jugoslovenski 
model izgradnje socijalističkog društva radi prije svega na stva- 
ranju samoupravljača u samom samoupravljačkom procesu. 
Ako se ima na umu bremenitost sadašnjeg povijesnog trenutka 
u svijetu, na jednoj, i situacija u kojoj izrastaju samoupravljači 
beskrajno teško i sporo, što je posljedica povijesne nerazvije- 
nosti na drugoj strani, tada nije teško shvatiti porođajne bolove 
tog procesa. Ipak mnoge porođajne muke naše društvo sve oz- 
biljnije ostavlja za sobom. To omogućava da izbije u prvi plan 
sistem samoupravnih i predstavničkih organa koji ističe proiz- 
vođača kao nosioca materijalne Sroižvadi = i koji se bori za 
izgradnju približno jednakih uvjeta za razvoj svih članova dru- 
šiva uz respektiranje razlika u razvijenosti produktivnosti rada 
i različite zastupljenosti mehanizacije u njemu. To čini uz broj- 
ne otpore, bilo one koji dolaze iz sfere neprevladanog nekadaš- 
njeg najamnog odnosa prema radu, bilo iz navike da se poštuje 
kult hijerarhije, kult profesionalne deformacije, bilo da dolazi 
od netrpeljivosti i zavidnosti, svojstvenih ljudskoj prirodi. Upra- 
vo zbog svega toga nerealno se očekuje munjevita afirmacija rad.- 
ničkog i društvenog samoupravljanja, nagla afirmacija radnika 
kao proizvođača i upravljača, osobito ako se ima na umu da se 
taj proces odvija pod vraški bremenitim povijesnim uvjetima 
— različitim uticajima suvremenog svijeta. 

U svemu tome slobodno vrijeme dolazi na onu razinu koja mu 
je povijesno neophodna da bi se moglo manifestirati kao pro- 
stor za društveni razvoj. A što se tiče teškoća, one su manje teš- 
ke kada društvo zna da ne luta — da je na pravom putu izgrad- 
nje socijalizma, mimo stranputice dosadašnje povijesti. 

KOLO SVAKODNEVLJA I ISTORIJSKI USPON 
KA PRIRODI, SAMOOZBILJENJU 


Milan Damnjanović 


Beograd 


Onaj novi duh i smisao filosofiranja, onaj engagement filoso- 
fije u prevazilaženju svega što se dosad smatralo filosofijom, 
ideja o »ukidanju filosofije« putem njenog »ostvarenja«, o do- 
stizanju »transfilosofijskih« ciljeva na filosofskom putu, koji 
se briše pošto su ciljevi dostignuti, ponajprije se može raza- 
brati iz filosofskih tema koje su tek sada takoreći prodrle u 
svest i po prvi put u istoriji postale legitiman predmet filosof- 
skog promišljanja, pošto su u svoj tradiciji bile »potisnute«, 
»pregledane« i čak, kao neprihvatljive, uklonjene ili odbačene. 
Tematizovanje onog što je s gledišta filosofske tradicije izgleda- 
lo nemoguće kao prava filosofska tema predstavlja samo jednu 
drastično sažetu formulu mučnog i uvek neizvesnog napredo- 
vanja u filosofskom radu: u zaista novim temama filosofskog 
mišljenja dokumentuje se povesni novum, epohalno zbivanje što 
zahvata sva područja našeg života, pripremajući kraj jednog raz- 
doblja i omogućujući dalji i novi život. 

U odnosu na antičko-hrišćansku filosofsku tradiciju jednu ia- 
kvu temu predstavlja svakodnevlje, za koje se uvek uzimalo da 
je filosofski bezvredno kao nešto neodređeno i bezoblično što 
tek treba da se uzdigne do logičke norme ili do umetničke for- 
me i uopšte do nekog objektiviranog humanog ili kulturnog smi- 
sla i značenja da bi postalo relevantan predmet filosofskog pro- 
mišljanja. Štaviše, samo na tom putu preobražaja ili pretvaranja 
svakodnevnog života i svakodnevnog jezika u naučna i umet- 
nička dela, u pesnički i naučnofilosofski jezik, u tehnička, eko- 
nomska, politička dostignuća, dakle u svet kulture može se raz- 
Jasniti početak našeg kulturnog života i naše kulturne tradicije 
u helensko doba. Taj preobražaj i početak se sa gledišta antičko- 
-hrišćanske tradicije karakteriše kao »otkriće duha« (B. Snell), 

ao »sebe-nalaženje-logosa« (K. Jočl), kao saznanje ideje kao 
norme humanosti i dr. sl., i taj početak odlučuje o daljem toku 

evropske ili zapadnonjemačke kulture u klasnoj istoriji evrop- 
skog čovečanstva, u istoriji evropskog mišljenja od Platona do 
Hegela. 

Sa istekom ove tradicije, sa Marxom i našim vremenom, naiz- 
gled neočekivano i neopravdano, se ne samo prihvata, već šta 
više stavlja u središnji položaj tema »svakodnevlje«, čime se 
dovodi u pitanje dotadašnji razvoj filosofije kao izvitoperene 
spiritualističke metafizike, kao produženje teologije drugim sred- 
stvima, kao čisto kontemplativne teorije i puke ideološke per- 
verzije. Na taj način se dotadašnji razvoj filosofskog mišljenja 
takoreći vraća unatrag, na onaj početak u helenskom životu, 
kada je započelo distanciranje od svakodnevlja u esoteričkim 
krugovima i sasvim usamljenim misaonim naporima pojedinaca 
u razvoju koji je, doduše, kako istorijski tako i sistematski bio 
neophodan, ali je doveo do prekida odnosa i gubitka oslonca 
u antejskom tlu stvarnog čoveka u stvarnom životu, koji pred- 
stavlja masovnu egzistenciju ili egzistenciju mase i naroda: ma- 
sovnost ideologije u novom veku i našem vremenu ima pozitiv- 
nu ulogu ukoliko zamenjuje pokolebani ili već iščezli teološki 
pogled na svet, dok izgradnja kritičkog ili naučnog pogleda na 
svet u socijalističkoj perspektivi započinje sa kritikom svako- 
dnevlja. Tako se sa ovim vraćanjem na početak, kao u Frišovoj 
drami Biografija, omogućuje i nova odluka o daljem razvoju 
čovečanstva u ovome pravcu delovanja tako da više ne mo- 
ramo misaono hodati samo putem na više, putem metafizike 
duha i metafizike kao esoteričke teorije, već ćemo »reči sa nji- 
hove metafizičke upotrebe svesti na njihovu svakodnevnu upo- 
trebu«, kao što to formuliše Wittgenstein (Filosofska istraživa- 
nja, 8116, prev. K. Maricki-Gađanski, Nolit, Beograd, 1969., str. 
56) ili ćemo s Marxom i Engelsom jezik nemačke, pre svega He- 
gelove filosofije i preko Hegela jezik celokupne filosofske tradi- 
cije svesti na »jezik stvarnog života« (Rani radovi, prev. S. Boš- 
njak i P. Vranicki, 3. izd., Naprijed, »Njemačka ideologija«, 1967,- 
str. 370) odnosno na jezik svakidašnjeg života tako da se po 
Lefebvreu sam marksizam na bitan način shvata kao »kritika 
svakidašnjeg života« (»Marksizam je, dakle, u svojoj cjelini 
kritička spoznaja svakidašnjeg života«, u: Dijalektički materija- 
lizam. — Kritika svakidašnjeg života, Naprijed, Zagreb, 1959., 
str. 273). Ali, u formalnoj sagledanosti s tim, i u fenomenologiji, 
u našem vremenu, svakodnevlje postaje stvar filosofije sa Hus. 
serlovim »svetom života« (Lebenswelt) kao konstituuma ano- 
nimno fungirajuće transcendentalne subjektivnosti što se kao 
motiv u poznom Husserlu javlja verovatno pod dejstvom Heideg- 
gerovog preteorijskog, prerefleksivnog razumevanja što prois- 
liče iz konkretnog ophođenja s upotrebnim stvarima okolnog 
sveta kao sveta svakodnevlja u egzistencijalnoj analitički u Sein 
und Zeit (1927.). Najzad, ako se svemu tome doda poznata či- 
njenica Wittgensteinovog uticaja na analitičku neopozitivističku 
filosofiju »svakodnevnog jezika« (ordinary language) u tzv. Oks- 
fordskoj školi i u veoma rasprostranjenoj lingvističkoj orijen- 
taciji u današnjoj filosofiji, onda se može zaključiti da je tema 

»svakodnevlje« postala opšteprihvaćena i jedna od centralnih 
u tekućem filosofiranju. 

J-M. Palmier je u prošloj sesiji Korčulanske škole predlo- 
žio jedan veoma pregledan i borben prikaz ovog pitanja pola- 
zeći od Marxa, ali problem svakodnevlja nije doveo u vezu s 
filosofskom tradicijom, pa ni sa širim okvirom današnjeg filo- 
sofiranja (v. njegov tekst pod naslovom »Kritika svakidašnjeg 
života i novi oblici borbe«, u: Praxis, 1973, br. 1—2). Palmier 
obraća manje pažnje saznajnoteorijskoj i opštefilosofskoj osno- 
vi problema, pa iz uviđanja pravog značaja ove stvari aktivis- 
tički hita ka društveno-političkom zadatku koji iz toga proističe. 

Ako se svakodnevlje tek sa našim vremenom pojavljuje kao 
predmet filosofskog promišljanja i pribiranja, onda se, najpre, 
kao što smo ovde već nagovestili, moramo pitati otkuda to i šta 
lo znači, pa pošto razjasnimo mogućnost našeg kategorijalnog 
poslovanja u ovom pojavnom području, treba, zatim, opisati 
sam fenomen svakodnevlja i po mogućnosti dati njegovo suš- 
tinsko određenje. Tek onda bismo bili u stanju da kritički ispi- 
tamo istoričnost našeg svakodnevnog života ili pak njegovo van- 
povesno postojanje kao stanje večnog kruženja istog: ako se 
sad »vraćamo« svakodnevlju u filosofskom promišljanju, da li 
to znači vraćanje nečem što je suštinski ostalo isto onako kao 
što je bilo u helenskom životu ili pak i samo »napuštanje« kao 
i »vraćanje« ovde predstavlja bitno povesno događanje, po kome 
se određuje početak ili kraj jedne epohe. Najzad, ako se tema 
svakodnevlje pojavljuje tek u perspektivi socijalističke egzis- 
tencije onda ona, možda, karakteriše onu filosofiju koja odgo- 
vara epohi socijalizma, bez obzira na to što za nju zna i pozno 
građansko mišljenje. 

Zaista, šta je to svakodnevlje? Je li to područje našeg života 
u kome se ne dešava ništa ljudski značajno, je li to samo organ- 
ski neophodna životna nizija da bismo došli do isto tako neop- 
hodnog kulturnog uzdizanja i je li svakodnevlje u toj nepro- 
menljivoj ritmici stanje doduše istorijski promenljivo, ali u suš- 
tini vanpovesno i vankulturno, stanje koje ostaje izvan anala 
i zapisa o doživljenom vremenu i, izmičući bilo kakvom fiksira- 
nju, tone u tupi opstanak u kome se još samo živi u vegetativnoj 
duševnosti Aristotelovskog slojevanja. Kako je, dakle, moguć 
imisaoni pristup svakodnevlju kada nam izmiče to čemu želimo 
pristupiti, koji je odgovarajući methodos za protejsku suštinu 
ovog fenomena? Kako se uopšte može spasti ovaj fenomen za 
filosofsko mišljenje i da li ga, najzad, treba spasavati? 

U situaciji u kojoj nam kategorijalni aparat nije podesan, 
a metoda nije pouzdana možda će biti plodno suočavanje s feno- 
menom svakodnevlja u odgovarajućim umetničkim iskustvima, 
najpre u onim savremenim književnim delima, u kojima svaki- 
dašnji jezik, obično brbljanje, banalnost reči s razglednice, puka 
fraza više vrede kao materijal od plemenitog jezičkog materija- 
la, od uzvišenog i lepog govora, od izuzetnog ali zatvorenog izra- 
Zaja — što, takođe, upućuje na problematičnost jezika u današ- 
njem pesništvu uopšte (Cfr. Hans Mayer: Das Geschehen und 

das Schweigen. Aspekte der Literatur, Suhrkamp Verl., Frank- 
furt, 1962.). Ali, u bitnoj vezi s jezikom, svakodnevlje sada pos- 
taje i središna literarna preokupacija, tako da se već po tome 
moderna književnost uveliko razlikuje od sve ranije velike knji- 
ževnosti. Najzad tu je u pitanju društveno-istorijski zanimljiva 
dihotomija velike, ali esoteričke književnosti i kiča kao popular- 
ne književnosti, pošto je građansko preferiranje klasične knji- 
ževnosti u istoriji literature pokrilo stvarni život književnosti u 
narodu, tako da naknadna istraživanja pokazuju snažna spored- 
na strujanja književnog ukusa pored glavnog, službeno prizna- 
tog toka književnosti, pri čemu nije u pitanju antropološka po- 
java večno mogućeg kiča kao jednog čovekovog stava, već soci- 
jalno-istorijska pojava umetnosti »sveta života«, koja teži ka 
premošćenju jaza između potreba širokih masa i uskog grla uži- 
valaca čiste umetnosti (cfr. J. Schulte-Sasse: Literarische Wer- 
tung, J. B. Metzlersche Verlagsbuchhandlung, Stuttgart, 1971.; 
ovaj autor svodi krutu dihotomiju umetnosti i kiča u istoriji ne- 
mačke književnosti na idealističku dihotomiju duha i čulnosti). 

U modernom slikarstvu došlo je do formalno sličnih pojava, 
pri čemu je veoma karakteristična tzv. pop-art, koju W. Biema] 
S baka interpretira kao umetnost »sveta života« što odgovara 
zahtevima široke publike »za prepoznavanjem, za razumevanjem, 
za mogućim identifikovanjem«, nasuprot esoteričkoj bespred- 
metnoj umetnosti, premošćujući jaz između sveta u kome živi- 
mo i sveta umetnosti (»Pop-art i svet života [Lebenswelt]«, 
prev. V. Đaković, u: Umetnost, br. 32., 1972., str. 45—52). Od po- 
sebnog je interesa što Biemal pojavu pop-art dovodi u vezu s 
filosofskim promišljanjem svakodnevlja i sveta života u Heideg- 
gera, Husserla i Wittgensteina, koji po njemu nisu neposredno 
uticali na umetnost, ali je njihovo mišljenje ušlo u »svet epohe« 
kao pretpostavka iz koje se mogla roditi »jedna umetnička for- 
ma koja se sada svojski okretala svetu života«. 

Pre nego što bismo se okrenuli onome što je u filosofskom 
pogledu učinjeno u razjašnjenju pojma svakodnevlja bilo bi do- 
bro za čas skrenuti pažnju na vezu posebnonaučnog mišljenja i 
svakodnevnog života. Savremena filosofija nauke se suočava sa 
»pogledom na svet« i »jezikom svakodnevnog života« (Weltsicht 
des tiglichen Lebens i Sprache des t4glichen Lebens, formula- 
cije K. Holzkampa u: Wissenschaft als Handlung. Versuch einer 
Grundlegeung der Wissenschaftlehre, W. de Gruyter Verl., Ber- 
lin, 1968.). Ovaj autor (Holzkamp), koji je upućen u fenomeno- 
loško mišljenje, kao što poznaje i moderni itivizam i opera- 
cionalizam shvata nauku kao svojevrsno delanje (Handlung), 
kao svojevrsnu praxis polazeći od svakidašnjeg jezika i »posto- 
janja-u-svakodnevlju« (Im-Alltag-Sein) kao nečeg što je dato 
pre svake nauke i što predodređuje naučni rad: utoliko nauka 
nije nikada bez predrasuda. 

Treba samo podsetiti na Husserlovu Krizu evropskih nauka i 
transcendentalnu fenomenologiju (Die Krise der europaiscnen 
Wissenschaften und die transzendentale Phinomenologie. Eine 
Einleitung in die phinomenologische Philosophie, hrsg. von W. 


150 


Biemel, Husserliana Bd. VI, 2. Aufl. M. Nijhoff, Haag, 1962.), 
jer se u tom spisu prvi put pojavljuje termin »Lebenswelt« i 
preduzima transcendentalno fundiranje objektivnog, formalnog, 
operativnog naučnog mišljenja u prvobitnim evidencijama »sve- 
ta života« što izvire iz transcendentalne subjektivnosti, pa je 
kriza nauka moguća samo u tom izvoru, od koga se može otu- 
điti ono što je iz njega poteklo i što se objektivira u svet nauke. 


Ako se dakle govori o »pogledu na svet svakidašnjeg života« 
(Holzkamp) ili pak o Lebenswelt-u kao transcendentalnom isho- 
dištu nauke (Husserl), onda je u istinu eminentno filosofski 
zadatak opisati prirodu i dokučiti suštinu svakodnevlja. Taj po- 
sao očigledno zavisi od filosofskih gledišta autora koji određu- 
je prirodu svakdašnjeg života, ali tu postoji, kao što smo već 
napomenuli zanimljiva formalna saglasnost različitih gledišta 
u današnjem mišljenju. 

Šta je zaista u filosofskom radu isposlovano u pogledu sva- 
kodnevlja? Ono se, prema različitim tradicionalnim modelima 
mišljenja, određuje kao pogled na svet i to kao naivni, prekritič- 
ki pogled, kao gledište zdravog razuma, kao naivni realizam i 
kao spontani ili naivni materijalizam ili se, opet, uzima kao sa- 
svim nova, tek sada i to od Husserla otkrivena problematika 
»sveta života«, kao konkretni i materijalni apriori koji se nalazi 
u osnovi jednog odredljivog i saznatljivog pogleda na svet. 


Ali sam svakodnevni život je modelovan jezičkim zahvatom 
i praktičnim radnim ophođenjem ljudi još pre nego što je mo- 
gao postati bilo kako određen pogled na svet, tako da se tu 
otvara pitanje mogućnog neposrednog odnosa prema samom sve- 
tu života, prema našem opstanku u svakodnevnici pre bilo kak- 
vog formulativnog zahvata i artikulacije kroz mitske model- 
-predstave, kroz umetničke tehnike, kroz primitivno naučno 
shvatanje u pragmatici svakodnevlja i kroz sam svakidašnji je- 
zik. U tom krajnjem pogledu, koji podjednako tangira istorij- 
ski razvoj čovečanstva, kao i razvoj pojedinca, uočen je izves- 
tan clair-obscur i dvosmislenost svakodnevlja (LukaAcs) kao sta. 
nje neodređeno, ali koje se može odrediti na ovaj ili onaj način, 
stanje determinabilnosti a ne determinacije, kako je pesnik 
Schiller, idući za Kantom, definisao estetsko stanje (v. »Pisma o 
estetskom vaspitanju čoveka«, prev. S. Kostić, u: F. Šiler: O [e- 
pom, Kultura, Beograd, 1967., str. 118—221). Ako se sada stanje 
svakodnevlja uporedi sa estetskim stanjem u Schillerovoj filo- 
sofsko-antropološkoj viziji čoveka kao eminentno estetskog bića 
i ako se ozbiljno uzme Marxov zahtev za životom na umetnički 
način, onda se iz toga može razabrati izvorni smisao postojanja- 
-ussvakodnevlju, čovekovog obitavanja na zemlji na »estetski« 
način kao mogući ideal razvoja čovečanstva koji se može postići 
ne u Schillerovoj »estetskoj državi« što egzistira u ponekoj lepoj 
duši, već u socijalističkoj demokratskoj perspektivi (v. opšir- 
niju argumentaciju ovog tvrđenja u mome radu »O estetskom 
vaspitanju« u zborniku Humanizam i socijalizam, I. knjiga, Na- 
prijed, Zagreb, 1963., str. 265—291). 

A time je samo anticipatno iznesena osnovna teza ovog iz- 
jara koju treba podgraditi svim onim što ovde dalje sle- 

uje. 

Ako najpre treba opravdati temu svakodnevlje kao filosof- 
sku temu, onda ne treba tražiti bolje obrazloženje od onog koje 
se nalazi u radu B. Bošnjaka pod naslovom »Tko suprotstavlja 
radnike i filozofe« (u poslednjem br. 3—4 Praxis-a, 1973). Boš- 
njak piše: »Razmišljati o svakodnevnom zbivanju znači upravo 
osmišljavati sve postojeće«, pa u tome on s pravom vidi formal. 
nu oznaku onoga što filosofija uopšte jeste, jer samo na taj 
način tj. razmišljajući o svakodnevnom zbivanju i osmišljava- 
jući postojeće »filosofija postaje svetovna, a svet filosofski«. 

Time je samo ponovno iskazana suština marksizma kao kri. 
tike svakodnevnog života, koju je najpre i najdoslednije for- 
mulisao H. Lefebvre (u ovde već navedenom spisu). 

Tek posle Lefebvrea, Luk&cs je prihvatio tu temu i dao joj 
osnovni značaj u svom sistemu estetike, utoliko što je svoj cen- 
iralni pojam »održavanje« (Widerspiegelung) izveo iz svakodne- 
vlja (Die Eigenart des Aesthetischen, I. Halbband, Werke Bd. 11, 
Luchterhand, Neuwied—Berlin, 1963). Da bi odredio mesto es- 
tetskog ponašanja u totalnosti ljudskih aktivnosti Luk4cs uzima 
kao primarno čovekovo ponašanje u svakidašnjici, koja je po 
njemu »još uveliko neproučena«, iako u istini predstavlja »po- 
četak i kraj svake ljudske delatnosti«. Prema tome, tu se nalazi 
i izvor nauke i umetnosti. Određujući odražavanje kao jednu 
osnovnu ideju svoga dela Luk&cs započinje svoje izlaganje sa 
»problemom odražavanja u svakodnevnom životu«, iz koga se 
kao iz »plodnog središta« diferenciraju naučno i estetsko odraža- 
vanje objektivne stvarnosti (Vorwort za navedeno delo, u na- 
šem prev. u knjizi D. Pejovića: Nova filozofija umjetnosti, Ma- 
tica hrvatska, Zagreb, 1972., str. 202—216). 

Ali, kao što smo to već ranije naznačili, fenomenološko miš- 
ljenje se pokazuje ili neočekivano konformnim sa marksistič- 
kim shvatanjem fundamentalnog značaja svakodnevlja ili mu 
možda prethodi u tome ili, što je najbliže istini, ova gledišta 
se približavaju jedno pa ii nošena istim epohalnim zbiva- 
njem. Za fenomenološko gledište je najvažniji Husserlov pojam 
Lebenswelt koji se nalazi u središtu današnje interpretacije 
Husserla, dok u sledećem uzimamo u obzir pre svega obiman 
i sistematski poduhvat G. Branda pod naslovom Die Lebenswelt. 
Eine Philosophie des konkreten Apriori, W. de Gruyter Verl., 
Berlin, 1971. 

Prema Brandovom tumačenju, problematika Lebenswelta je 
od odlučnog značaja za fenomenologiju. »Fenomenologija, u 
krajnjoj liniji, nije ništa drugo do rasvetljenje problematike 
Lebenswelt-a« (op. cit., str. 16, preveo M. D.). Brand, dalje, sma- 
tra da je Husserl učinio pravo otkriće u istoriji filosofije time 
što je problematizovao nešto »što dotada uopšte nije bilo viđeno 
zato što se kao tako blisko previđalo kao nešto najprostije i po 
sebi razumljivo, predviđalo se naime da mi već živimo u jednom 
svetu koji na očigledan način pretpostavljamo kao neproblema- 

tično tle svih svojih pitanja...« (isto, str, 16—17). Zadatak se 
sastoji upravo u tome da se ta očiglednost (posebirazumljivost) 
sveta dovede do razumljivosti, ili po Hegelu, da se puko znanje 
dovede do saznanja, ili po Finku, da se prethodna poznatost po- 
stojećeg učini filosofskim problemom, ili po Aristotelu, da se 
ono što je naviknuto i svakodnevno učini začudnim — poput 
Brechtovog V-efekta. 

Nije, dakle, u pitanju već artikulisan i već određen »svet ži- 
vota« ili svakodnevni život, nije u pitanju jezički ili bilo kako 
drugačije preformiran pogled na taj svet 'i život, već upravo sam 
taj život, »svet života«. Tako postaje akutno pitanje opisa i na. 
vođenja bitnih odredbi toga sveta. 

Uprkos »stvarnih teškoća« u analizi svakodnevlja, zbog čega 
je, po Luk4csu došlo do zapostavljanja ove oblasti »koja obu. 
hvata najveći deo ljudskog života« (op. cit., Vorwort), u pokuša- 
iima koje smo ovde već pomenuli uočen je i izdvojen niz oznaka 

oje omogućuju neku deskripciju odnosno bitnu karakterizaciju 
svakodnevlja u zavisnosti od filosofskog ishodišta autora koji je 
u pitanju. Ta zavisnost ukazuje na, izgleda, neotklonjivu teškoću 
što se o svakodnevnom životu govori posredno, in intentione 
obliqua, što znači refleksivno, eksplicitno i tematski umesto 
neposrednog suočavanja s tim životom u principijelnoj nemo- 
gućnosti njegova tematizovanja i ekspliciranja. Od toga polazi 
Husserl u svom poznom prihvatanju motiva »sveta života« (Le- 
benswelt), od toga polazi i interpretacija G. Branda, koju ovde 
najpre navodimo da bismo je zatim konfrontirali sa osnovnom 
pozicijom Husserlove fenomenološke filosofije. 

Brand nalazi da je Lebenswelt za Husserla konkretna opa- 
žajna osnova, tle svih tematizacija, ali sam Lebenswelt ostaje 
načelno netematizovan (op. cit., str. 17ff). Negativno govoreći, 
»svet života« nije nikakvo shvatanje, nije neka tvorevina, nije 
slika sveta ili pojam o svetu, pogled na svet, što ostaje uvek ne- 
što apstraktno u odnosu na, pozitivno govoreći, konkretni svet 
u kome živimo. »Svet života« je uvek celina, posebirazumljiv po- 
stojeći svet, neodređena sveobuhvatna izvesnost, na kojoj po- 
čivamo, ali koju ne tematizujemo, tako da tek pomoću »svršnih 
tvorevina« kao što su mit, religija, nauka, filosofija shvatamo, 
artikulišemo i interpretiramo taj konkretni svet, koji inače kao 
takav u svojoj očiglednosti i posebirazumljivosti ostaje podsvet- 
ljen, neuočen i zaboravljen. »Švet života« tako za nas predstavlja 
zagonetnu opštu prethodnu poznatost postojećeg (Fink), čija 
zagonetnost omogućuje svako naše pitanje. To je, prema Bran- 
dovom tumačenju, bitna odredba Husserlovog Lebenswelt-a kao 
života u svakodnevlju, koji je uvek najpre »neposredno opažaj- 
nossmisaon«, kao konkretni svet u kome živimo, kao pretpostav- 
ka sveg našeg delatnog života i objektivnog sveta kulture, kao 
zoniremi ili materijalni apriori Husserlove fenomenološke filo- 
sofije. 

Teškoća ove interpretacije u odnosu na osnovne zahteve Hus- 
serlove transcendentalne fenomenologije najbolje se može poka- 
zati sa razjašnjenjem odnosa između tzv. »prirodnog stava« ili 

»prirodne upravljenosti« (natiirliche Einstellung) i Lebenswelt-a, 
koji bi kao »neposredno opažajno-smisaon« trebalo da je jedino 
otvoren za »prirodni stav«, ali ovaj stav se principijelno mora 
napustiti radi fenomenološkog ili, naprosto, radi filosofskog sta- 
va, kako to Husserl neprekidno zahteva, počev od Ideje fenome- 
nologije. Pet predavanja (Die Idee der Ph4nomenologie. Fiinf 
Vorlesungen, hrsg. von W. Biemel, Husserliana Bd. II., 2. Aufl., 
Nijhoff, Haag, 1958.), povezujući taj svoj zahtev sa transcenden- 
talnim obrtom, do koga je u njegovom radu došlo upravo u na. 
vedenoj Ideji fenomenologije. Prema tome, Husserlova fenome- 
nološka filosofija zahteva fundiranje i samog Lebenswelt-a u 
Lranscendentalnoj subjektivnosti, dok Brandova interpretacija, 
prema zahtevima ranog Heideggerovog rada i takođe Finkovog 
mišljenja, svodi Husserlovu poziciju na Lebenswelt kao na filo- 
sofiju konkretnog, materijalnog apriori. 


LukAcs je vezan metafizičkom pretpostavkom o jednoj ob- 
jektivnoj stvarnosti, koja se na različite načine, ali uvek iz po- 
ireba svakidašnjeg života odslikava ili odražava u umetnosti i 
nauci, tako da svakodnevlje zauzima međupoložaj između te ob- 
jektivne stvarnosti i svih kulturnih objektivacija. Sledstveno bi 
i svakodnevlje moralo imati odražavajući odnos prema objek- 
tivnoj stvarnosti, pa se naš odnos prema toj stvarnosti može 
shvatiti još samo na hegelovski dijalektički način kao istovre- 
meno izvorno posredovanje kroz rad i jezik i kao neposredno 
sagledavanje onoga što je dato. Ako odnos svakodnevnog života 
prema nauci, umetnosti i svim drugim kulturnim područjima 
Lukacs može lako odrediti kao uzajamno delovanje (Wechsel- 
wirkung), onda odnos svakodnevlja prema objektivnoj stvar- 
nosti ostaje stvar Lukacseve metafizičke odluke. Luk&ćcs s pra- 
vom ukazuje na prenaglašavanje važenja kulturnih objektiva- 
cija na štetu njihove geneze, na što nailazimo u savremenim no- 
vokantovskim i fenomenološkim teorijama, ali on sam nije u 
stanju da iz odražavajućeg odnosa prema objektivnoj stvarnosti 
objasni bit svakodnevlja kao izvora sveg kulturnopolitičkog po- 
našanja čovekovog. Zbog toga on ne može da odredi ni speci- 
fičnu bit svakodnevlja drugačije do gradualno prema nauci i fi- 
losofiji, kao prednaučnu sliku sveta i kao spontani ili naivni ma- 
terijalizam. Tome još dodaje jednu davno poznatu, ali još uvek 
valjanu odredbu o svakodnevlju kao gledištu »zdravog ljudskog 
razuma«, sa kojim, ipak, ne zna šta bi započeo, jer to gledište on 
mora poreći sa svoga hegelovsko-dijalektičko-materijalističkog 
gledišta, ali ga mora priznati u njegovom izvornom životnom 
smislu koji mu daje svakodnevlje. Otuda nelagodnost sa svako- 
dnevljem, otuda »neuklonjiva dvosmislenost svakidašnjeg miš- 
ljenja« (Die Eigenart des Aesthiitischen, ranije cit., str. 77), otu- 
8 protivrečje geneze i važenja »koje se samo konkretno može 
rešiti«, a to znači samo na neprincipijelan način, otuda konzer- 
virajuće, i u isti mah inovirajuće sile koje deluju u svakodnevlju, 
prouzrokujući u toj oblasti »koja obuhvata najveći deo ljudskog 
života« neotklonjivi clair-obscur. 

Lefebvre je prigovorio Lukacsevom shvatanju neizbežne anar- 
hije i clair-obscur-a svakodnevnog života, ali pre nego što je Lu- 
kacs objavio Die Eigenart des Aestetischen, kao što je prigovo- 
rio Husserlovom shvatanju svakodnevlja kao heraklitovskog i 
bezobličnog toka »doživljenog« (La critique de la vie quotidienne 
1I, Fondements d'une sociologie de le quotidienetć, L'arche ćdi- 
teur, Paris, 1949., 2/1961), ali taj prigovor ne pogađa poznu Hus- 
serlovu teoriju Lebenswelta, koju Lefebvre ne uzima u obzir. 
Lefebvre je uopšte prigovarao tenomenologiji i modernom eg- 
zistencijalizmu zato što u svojim analizama svakodnevlja pa- 
daju na nivo svakidašnjeg života (Kritika svakidašnjeg života, 
naš prev., ranije cit., str. 210, Primedba). 

Lefebvre je, prema svom marksističkom nahođenju, dao naj- 
dalekosežniji izražaj problematici svakodnevlja, ali mu izričito 
nije stalo ni do apologije svakidašnjeg života, ni do privilegija 
sveta kulture, već teži ka pojmu svakodnevnog života kao total- 
nosti, kao celini javnog i privatnog života čovekovog, kao jedin- 
stvu nižih i viših delatnosti, kao mogućnosti pomirenja skrom- 
nih i slavnih domenata života, kao rešenja antičkog konflikta 
svakidašnjeg i tragičnog, trivijalnosti i praznika (La critique II, 
str. 357), kao povezivanje stvaralačkih momenata kao vrhunaca 
života i svakodnevlja kao ravnice i močvare, budući da »momenti 
inspiracije, genijalnosti ili heroizma moraju, i uprkos sebi, slu- 
žiti svakodnevnom čovjeku. Inače spadaju u područje alijena- 
cije« (Kritika, naš prev., str. 289). Najzad, sasvim blisko Marxu, 
Lefebvre formuliše sledeće reči: »Ljudi koji nisu ni umetnici 
ni filosofi izranjaju povrh svakodnevlja u svom čistom svako- 
dnevlju, jer oni poznaju momente ljubavi, rada, igre etc.« (La 
critique II, str. 356: »Les hommes qui ne sont ni artistes ni phi- 
losophes ćmergent au-dessus de la quotidiennetć, dans leur pro- 
pre quotidiennetć, parce qu'ils connaissent des moments: amour, 
travail, jeu etc.«). 

Zato je po Lefebvreu svakodnevni život »tle koje prehranju- 
je« (Kritika, prev., str. 209), a kritika svakodnevnog života je u 
isti mah i neizbežno njegova rehabilitacija kao otkrivanje »skri- 
venog blaga ljudske materije« što se tu nahodi, rehabilitacija 
stvarnog života stvarnog čoveka, radničke egzistencije. Tako Le- 
febvre stiže do važne misli o odnosu svakodnevlja i mogućnog 
kraja epohe, koju ističemo u podnaslovu ovog izlaganja: »Kada 
novi čovjek... bude ponovo našao ili stvorio veličinu u svaki- 
dašnjem životu... samo onda ćemo promijeniti epohu« (Kritika, 
prev., str. 254). 

Time smo pripremili zaključno razmatranje, na koje sada 
prelazimo. 

Svakodnevlje karakteriše tavorenje u privatnom i partkular- 
nom i, u isti mah, življenje u nečem što je opšte i javno. Ono 
jeste postojanje po »zdravom razumu« koji je je kao common 
sense (frc. sens commun) stvar najbolje podeljena na svetu, 
kao što se već na početku novovekovnog racionalizma znalo. 
Svakodnevlje je masovna privatna egzistencija, javna privatnost 
ili privatna javnost. Ako svakodnevlje kao neka konstanta skoro 

van istorije večno perzistira i ako je banalnost ukus svakodnev- 
lja, banalnost koja jeste kontrarevolucija (I. Babelj), kako je 
onda mogućno revolucionisanje svakodnevlja, kako je mogućno 
da po Marxovoj utopiji svaki čovek umetnički proizvodi? Ako 
je svakodnevlje po marksističkom humanističkom zahtevu pra- 
va totalnost čovekovog opstanka (Lefebvre) i ako je totalnost 
izvorno estetička kategorija, onda se pitamo za mogućnost mi- 
saone veze između onog što je neponovljivost, jedinstvenost, 
singularnost, individualne, lične egzistencije i opštosti, socijalne 
pri i univerzalnog značenja te egzistencije kao umetnič- 
og dela. 

U tom pogledu prva prelomna ideja potiče od Kanta, koji 
zna da umetničko delo moramo prosuđivati polazeći od njegove 
partikularnosti i specifičnosti, ali ono samo zahteva opštost, 
pretenduje na opšte važenje. Po toj opštosti, koja u sebi sadrži 
i socijalnu relevanciju, Kant naziva estetsko čulo sensus com- 
munis i na taj način ga samo verbalno približava onome što se 
naziva »zdrav razum« (sens commun) kao način mišljenja u 
svakodnevlju. Kantova Kritika moći suđenja ima sociološku re- 
levanciju. H. J. Lieber mi je jednom usmeno rekao da se bavi 
upravo takvim proučavanjem, ali mi nisu poznati rezultati ta- 
kvoga rada. Šta više, ne mogu verovati da je iko opštost estet- 
skog čula doveo u sklad sa zdravim ili opštim razumom u vezi 
sa svakodnevljem koje se može pretvoriti u način umetničkog 
življenja! i 

Moja teza stoga glasi: ako sensus communis kao »estetsko 
čulo« omogućuje izražaj najpotpunije čovečnosti u svakodnev- 
lju i ako ono, u isti mah predstavlja opšti razum kao najdemo- 
kratskiju stvar na svetu, onda je svakodnevlje način života mase 
ili naroda koji se način može urediti po umetničkom principu: 
umetnost je najintegrativnija snaga čovečanstva. Zato je pro- 
blematika svakodnevlja prvi zadatak teorije socijalističke egzis- 
tencije. 

Da li je u tom svakodnevnom životu mase moguć napredak? 
Posle iskustava sa osobama i čak sa celim skupinama ljudi koji 
kao da su prespavali neka istorijska zbivanja, ostajući na onom 
stupnju svakodnevlja, za koje smo verovali da je zauvek preva- 
ziđeno, možemo se pitati da li revolucionarne promene zaista 
podjednako pogađaju sve slojeve našega opstanka ili, pak, pos- 
toje stagnirajući slojevi večnog malograđanstva, kao što to mi- 
sli I. Focht, da li se prava socijalno-istorijska revolucija zbiva 
kao praznik, u izuzetnim trenucima, kao sreća ili, pak, kao ne- 
sreća što remeti mir i dobru dosadu pučkog svakodnevlja — 
srećan narod čiji su anali dosadni. Da takav narod, ipak, ne bi 
umirao od dosade, valja mu poslati umetnost u pohode, koju 
on, doduše, nikada neće shvatiti ozbiljno, kao jedan način ljud- 
skog opstanka, a ponajmanje svog sopstvenog, već kao razono- 
du, razbibrigu. odroraćanje pažnje i životne zbilje itd. Pa ko 
bi takav narod još uzdigao do estetičke distancije, do umetničke 
egzistencije kad on nije u stanju održati potrebnu pažnju ni za 
vreme jedne jedine teatarske ili filmske predstave? Ko bi spro- 

veo u delo racionalistički zahtev Fichteove romantičarske este 
tike, da kroz umetnost transcendentalno gledište postane o šte? 
H. Mayer ne veruje da tzv. »ulični teatar« (Sirassenihenicr) 
predstavlja u demokratskom pogledu neki napredak u odnos 
na građanski »teatar-teatar« koji se odigrava u pozorištu i : 
pozornici, sa odvojenom publikom. Jer »sve dok u stvarnosti h 
ne budu stvorene one pretpostavke koje će okončati samootuđe- 
nje, ostaje samo igra... Samo u igri se otkriva ono što je inače 
pokriveno brbljanjem i oskudnošću: sloboda i čovečnost« ( 
cit., 99). op. 
Najzad jedan osvetljujući primer iz našeg života, iz naše 
umetničkog proizvođenja, primer našeg filmskog (ne OzOni. 
nog) Hamleta iz ličke Mrduše Donje. Film K. Papića pokazuje 
nesposobnost da se jedan deo čovečanstva, naime, ličko Čovećani 
stvo uzdigne do estetičke distancije, pa ogrezlo u večnoj i večno 
pokvarenoj vlasti, u simboličnom krvavom kolu, zauvek ostaje 
ono što jeste. J 

I ČOVJEKOVOJ DRUŠTVENOJ SAMOORGANIZACIJI 
KA PRIRODI, SAMOOZBILJENJU 


Heinz Brandt 


Frankfurt 


Ein Gott ist der Mensch, 
wenn er trdumt, 
Ein Bettler, wenn er nachdenkt. 


(Holderlin) 


(Čovjek je bog kada sanja, 
Prosjak kada razmišlja) 


Uzimam u razmatranje aktualnu pojavnu formu nostalgije, 
tehnički (znanstveni, kulturni) pesimizam — ponajprije proma- 
tran kao romantično-reakcionarnu kritiku poznog kapitalizma. 
Taj pesimizam tehnike nipošto ne uvodim u razmatranje u smi- 
slu njegovog mehaničkog izokretanja u apologiju kasnog kapi- 
talizma kao optimizam tehnike u linearno-futurologijskoj ideo- 
logiji rasta. I pesimističku i optimističku varijantu sagledavam, 
štoviše, podjednako kao forme prikrivanja rušilačke primjene 
tehnike u poznokapitalističkom (poznostaljinističkom) procesu 
proizvodnje viška vrijednosti. Nostalgičar James Branch Cabell 
taj je komplementarni karakter sažeo u lijepi aforizam: 

»Optimist izjavljuje da živimo u najboljem od svih mogućih 

svjetova; pesimist se boji da je to istina.« 

Ja, međutim, produktivnu snagu kibernetike, produktivnu 
snagu znanosti i umjetnosti uopće (koje postaju primarnim 
proizvodnim snagama) sagledavam u pogledu humano-komunis- 
tičkog procesa proizvodnje viška vrijednosti i njezin model orga- 
nizacije (fleksibilna grupa u krugu pravila koji se sam korigira 
vidim kao strukturni model antiautoritarno-antihijerarhijskog 
komunističkog humanog pokreta, čak kao strukturni model sva- 
ke društvene (samo-) organizacije. 

Stara nostalgija, nostalgija propadajućeg feudalnog poretka, 
nastupa u novom ruhu, koo aktualno morbidno-apsurdno fin-d& 

-siecle raspoloženje, raspoloženje smaka svijeta, očaja, ili kao 
romantični san »povratka prirodi«, povratka primitivnosti.! Po- 
javljuje se i u »lijevom« ispoljavanju, kao bijeg u budućnost u 
žarko-crvenom sjećanju na prošlo.“ (I današnji predinsdustrijski 
ireći svijet znači za visokoindustrijalizirane zemlje prošlost.) 
Armija koja misli da je poražena tužno uzvikuje: naprijed dru- 
govi (prijatelji), ide se natrag...! To nije ljutito osvrtanje, nego 
čežnja za domovinom... Čak se vjera u onostranost pretvara u 
povratni san. 

Svoja promatranja stavljam pod motto: naprijed prirodi, 
napirjed prirodi čovjekovoj i nadilaženju njegove pretpovijesti. 
Humani odnos, dakle, i spram prirode kao prirode koju ljudi 
nisu denaturirali i otrovali. U metodi slijedim Karla Marxa, ne 
kao samozvani marksist pa ni kao od vlasti pripoznati i sank- 
cionirani marksist, a niti, to ponsjmanje kao »lijevi« nostalgi- 
čar lijepog starog svijeta i njegovih svetih i uščuvanih crkvenih 
otaca. Smatram »lijevom« nostalgijom kada se progresivno-re- 
volucionarna borba u trećem svijetu nudi dvama visokoindustri- 
jaliziranim svjetovima kao recept s Che Guevara mitovima. Na- 
lazimo se u razdoblju kibernetike, u drugom industrijskom dru- 
štvu (društvu koje se totalno industrijalizira) koje se progla- 
šava) koje se proglašava ooskindusirijekim na način koji zavodi 
u pogreške. Stoga je revolucija djedova mrtva i nereflektirano 
je vraćanje Marxu, Engelsu, Lenjinu, Trockom u traženju revo- 
Jucionarne strategije nedopustivo, upravo nostalgija. 

Pokušavam, štoviše, postupati kao neo-marksist i pritom se 
oslanjam u svojoj temi prije svega na upute sadržane u Marxo- 
vim »Grundrisse...« koje mi se čine frapantno aktualnima, na 
ukazivanja na čovjekovu prirodu, proizvodnu snagu znanosti, 
kao i na istraživanja 11., 12., 13. glave u »Kapitalu I.« o prevra- 
ćanju društvenih načina pogona i industrijskoj revoluciji. 


me __ 


1) Oni su zajedno s Marcelom Proustom »U potrazi za izgubljenim 
vremenom« i registriraju pogubno djelovanje vremena na čovjeka i oko 
linu. Za čežnju za primitivnošću karakterističan je odjek strukturalnih 
analiza Levi-Straussa (strukturalizma). Tragove nalazimo i kod Gordona 
Rattraya Taylora (»praprimitivno društvo«). 


2) Max Horkheimer smatra izvorom tog bijega »stanovito očajanje: 
nekadašnji radikalni negatori čeznuiljivo se osvrću onome čega više nema.« 
Lijevo-nostalgični pisac Gerhard Zwerenz formulira: »Čini se da je nos: 
talgija nasljeđe svakog (podcrt. aut.) vala aktivizma. Vjerojatno je ute: 
meljena razočaranjima koja bacaju iz kolotečine... Velika je pobuna 
prošla, velika nostalgija je ostala.«« »Nostalgični stari ljevičari« (»Spie- 
gel«) Peter Riihmkorf u svojem dnevniku (»Die Jahre, die Ihr kennt«) 
upozorava na to da ne valja dopustiti vremenu da teče natrag, jer tada 
»naš lijepi novi Marx uskoro neće vriiediti više nego nostalgično sjećanje 
na melodiju sedamdesetih godina početkom osamdesetih.« ' 

3) O tomu socijal-filozof Alfred Schmidt: »Što više se ljudska i izvan. 
ljudska priroda dodatno skrućuju, ili čak bivaju uništene, to više raste 
želja za izgubljenom neposrednošću. Ta čežnja za prirodno neizopačenim, 
dakle, za pretkapitalističkim stanjem, može postati opasnom ukoliko 
djeluje kao regresija.« (Citati iz »Spiegel«,a, 5/73). 

Iz vremenskih se razloga moram ograničiti na sažeta upozo- 
renja, postavljanje signala, formuliranje teza koje nisu potanko 
izvedene. ; . 
“Ensemble tjelesno-duhovnih najamnih radnika (pri naglo 
rastućem broju duhovno-znanstvenih radnika) sagledavam kao 
kolektiv pacijenata u procesu samo-mijenjanja u olektiv auto- 
terapeuta, u kolektiv za samo-izlječenje osredstvom prema na- 
prijed usmjerenog mijenjanja svijeta — olektiv pacijenata koji 
se nalazi u prisilnoj neurozi, sindrom nostalgije koji dijagnosti- 
ciram primarno kao prinudni strah pred pragovima (Benda, Gop- 
pert). To se, doduše, ne može svesti isključivo na taj strah pred 
pragovima, nego dodatno i na svakodnevne doživljaje, na egzis- 
tencijalno doživljene rušilačke, razorne, rasipne, zatomljujuće, 
strane, otuđene, efekte moderne tehnike u današnjem poznoka- 
pitalističkom, poznostaljinističkom procesu proizvodnje viška 
vrijednosti, u procesu njezine autohumane primjene. K tomu 
pridolazi još nešto: kozmos i priroda u suprotnosti spram neka- 
dašnjih mitova doživljavaju se kao nešto hladno, ravnodušno, 
besmisleno (Monod); mi, neobični slučajni proizvodi, suprot- 
stavljeni smo im u egzistencijalnoj usamljenosti. 

Masovna štampa milijunaša poput Springera proizvodi praz- 
novjerno raspoloženje smaka svijeta: ' 

»Opasnost za zemlju — eksplozija na suncu«. (»Bild«, 7. 8. 
1972.) ili: 

»Ogromni komet juri prema zemlji.« (»Bild«, 20. 6. 1973.) 
U tekstu se ukazuje na Halleov komet, »čiji je rep 19. svibnja 
1910. dodirnuo zemlju i čije je pojavljivanje — tako su tada vje- 
rovali milijuni — najavilo svjetski rat.« (potcrt. aut.) 

Što će biti sada?: 

»Nova je zvijezda 50 puta svjetlija . . .« 

Postoji slabašna utjeha: izgleda da je prirodnoznanstveno doka- 
zano posve egzaktno da posjedujemo besmrtnu dušu. Znamo 
čak koliko je teška: 

»Duša teži 21 gram.« (Naslovni redak u »Bildu«, 14. 12. 1972.) 
Ližemo rane, to oduzima dovoljno vremena, ližemo rane što ih 
nama, robi-radnoj snazi, nanose u antagonističkom, autoritarno- 
-hijerarhijskom procesu proizvodnje, a ništa manje na jednako 
represivnom području reprodukcije ove robe (obitelj, škola, 
univerzitet, ostale institucije), u gradovima u kojima se više ne 
da živjeti, u zatrovanoj okolini, anarhično-kaotičkoj diobi rada, 
oslabljeni smo u našoj stvaralačkoj (ali i rutinskoj) snazi borbe, 
rada, uvjerenja. U pojave nazadovanja na području reproducira- 
nja robe radna snaga spada i motivacijska atrofija koju svuda 
susrećemo. Tomu odgovara hipertrofija pokušaja poticanja mo- 


tivacije — pa i terapeutski pakleni krug tableta za stimulaciju i 
za umirenje.“ 


4) Springerov »Bild« objavio je 11. 7. 73. članak koji hvali i preporu- 
čuje »kapsule axtivnosti« kao sredstvo protiv opadanja radne energije 
u pogonima oko tri sata popodne. Na to se u časopisu »Metall« (16/7. 8. 

I današnje su nostalgije, dakle, unatoč prividu, u svim svo- 
jim aktualnim proturječjima sasvim ambivalentne. One nipošto 
ne izražavaju samo »puku reakciju na protjeranu profinjenost i 
povratak krivo pojmljenom prirodnom životu«. One su ujedno 
i »anticipacija« društva koje dolazi. I mnogim današnjim pro- 
rocima nee individua koja nadolazi 

»čini se idealnom čija je egzistencija prošla. Ne kao historij- 
ski rezultat nego kao polazna točka povijesti. Budući je to pri- 
rodi primjerena individua, u skladu s njihovom predstavom o 
ljudskoj prirodi, ne nešto što povijesno nastaje, nego postav- 
ljeno prirodom. Taj je privid do sada bio svojstven svakoj no- 
voj epohi.« 

(»Grundrisse«) 
Pri tomu i ta individua koja nastaje nije ništa drugo nego 
(još jako iritirani) 
»proizvod raspada 
(poznokapitalističkih/poznostaljinističkih, dakle, autoritar- 
no-hijerarhijskih, privilegiranih, birokratski-vertikalno raspore- 
đujućih i vodećih) 

društvenih formi, s jedne strane, a, s druge strane, ...novo- 
razvijenih 

(optimirajućih, sposobnih za učenje, takvih koje korigiraju 
same sebe, koje su organizirane poput kruga pravila — a ne hije- 
rarhijski) 
proizvodnih snaga.« 


U vezi s hijerarhijsko-represivnim društvima »učinka« na- 
daje se pitanje: što prvi i drugi svijet pružaju ljudskom društvu, 
generičkom biću, zoon politikonu čovjek? Što se zbiva s individu- 


om? Što tko pruža, čemu i za koga? A uz kakve personalne 
uvjete? 


Imajući u vidu preobrazbu čovjeka u robu, u stvar (kao 
radna snaga i u ljudskim odnosima), a stvari, robe, u fetiš, u 


statusni simbol, u »prinudu činjenica«, u instrument gospod- 
stva... 


73.) osvrće prof. dr. W. Muller-Limmroth (»Pilula umjesto pauze — to bi 
se dopadalo gazdama«). Već je u »Metall«-u broj deset (1973.) Miller- 
-Limmroth (direktor Instituta za fiziologiju rada pri Tehničkom univer- 
zitetu u Miinchenu) ukazao na pakleni krug lijekova u vezi sa ženama 
koje propadaju uz tekuću vrpcu. 

5) Karl Marx: »Fetiški karakter svijeta roba proizlazi iz osebujnog 
društvenog karaktera rada koji proizvod; robe.« (»Kapital« I, pog. 17), 
i dalje: »Njihov međusobni opstanak (ljudi) jednog za druge, jest opsta- 
nak njihovih roba.« Uz to Reimut Reiche u »Diskus«-u 8/73.: »Pretvaranje 
ljudi u stvari proizvod je 1. karaktera otuđenog rada i 2. formama sao- 
braćaja među ljudima oblikovanim po uzoru na razmijenbeni akt... ove 
su, dakle, karakterne maske vezane uz izopačenje zapažanja društvene 
realnosti vezano uz aktualni nivo mistifikacije kapitala, naime, uz to da 
se ljudski odnosi zapažaju kao odnosi stvari i u skladu s tim ljudi kao 
stvari, pa se s njima postupa kao sa stvarima, a stvarima se pripisuje 
postvarena ljudska kvaliteta .. .« 

Imajući u vidu destruktivni razvoj koji dosiže svoju kulmi- 
nacionu točku u poznom kapitalizmu budući sva dosadašnja 
an*agonistička proturječja bivaju optimirana... 

Imajući u vidu pojavu koja do azi do svijesti javnosti, da, 
naime, optimirajući krugovi pravila što ih privatne klike tehnič- 
ki-parcijalno primjenjuju za parcijalne interese sigurno opti- 
miraju bespravilnost društvene diobe rada... 

Imajući u vidu činjenicu da društvena sposobnost povratnog 
spajanja sve više nestaje što se više uvode feed-back sistemi, 
imajući u vidu da uvođenjem sistema sposobnih za učenje koji 
djeluju u privatnom ili birokratskom_ interesu i funkcioniraju 
u trial-and-error sistemu, postaje sve više don da sputavajući 
proizvodni odnosi dvama svjetovnim (društvenim porecima) 
ne dopuštaju provođenje društvenog procesa produkcije i re- 
rodukcije kao procesa učenja, pa se umjesto toga sapliću u 
klupko iracionalnih, destruktivnih postupaka (Vijetnam, eko- 
nomsko-politička prevlast multikoncerna i nad vladama — što 
naročito vodi ad absurdum nostalgičnu teoriju o kapitalizmu 
državnog monopola; svjetska monetarna kriza, Watergate; oku- 
pacija ČSSR-a; disciplina robijaša i ludnica), pa nakon error-a 
ne slijedi korektura, nego sasvim sigurno slijedeći, još gori 
error. Što jasnijim, dakle, postaje da su snage destrukcije razu- 
larene, a proizvodne snage sputane, što se više osjeća — bilo 
kao tupa slutnja, bilo kao strategijski zadatak koji je dopro do 
svijesti — da se sputavajući odnosi proizvodnje moraju razbiti 
ukoliko se želi izbjeći propast... 

imajući sve to u vidu u aktualnijem se, dramatičnijem smislu 
pojavljuje 

»ova potpuna izrada ljudske unutarnjosti kao potpunog is- 
praznjenja, ovo univerzalno opredmećenje kao totalno otuđenje, 
a rušenje svih određenih jednostranih ciljeva kao žrtvovanje 
samosvrhe za posve izvanjski cilj. Stoga se, s jedne strane, dje- 
tinjasti stari svijet čini nečim višim. S druge strane, on je to u 
svemu u čemu se traži zatvoreni oblik, forma i dano ograniče- 
nje. On je zadovoljenje na borniranom stajalištu; a moderno 


ostavlja nezadovoljenost, tamo gdje se čini zadovoljenim u sebi, 
ono je prosto. 
i 


»Tako se čini stari nazor u kojem se čovjek, bez obzira na to 
po kojem borniranom nacionalnom, religioznom, političkom us- 
mjerenju, uvijek pokazuje kao svrha proizvodnje, čini vrlo uzvi- 
šenim spram modernog svijeta u kojem se produkcija pojavljuje 
kao čovjekova svrha i bogatstvo kao svrha produkcije.« 

U postojećim društvenim formama koje streme totalnoj ki- 
bernetskoj industrijalizaciji ne proizvodi se samo (kao u rani- 
Jim epohama) »totalno otuđenje«, nego također masovno i auto- 
ritarni karakter (Erich Fromm; Adorno) kao socijalni karakter 


6) Usp. Ernest Mandel, »Der Spš&tkapitalismus«, Ed. Suhrkamp. 

— upravo takav koji sa svojeg »borniranog stajališta« najradije 
traži »zatvoreni oblik«, law-and-order. Ovakvi pred-programirani 
ljudi (prije svega, iako ne samo u malograđanstvu) mogu se uto- 
liko više pretvoriti u podivljale hard-hats ukoliko se više u bor- 
bama i grčevima rastvaraju autoritarne strukture. Takve udarne 
trupe kontrarevolucije najopasnija su pojavna forma nostal- 
gije. To može zaraziti i radnike (vidi dijelove bijelih građevin- 
skih radnika u SAD-u) utoliko više ukoliko se autoritarni tvor- 
nički režim (koji frustrirajući dolazi do izražaja i u prikrivenoj 
formi human-relation tvorničke organizacije) reproducira u obi- 
teljskom režimu. Sasvim drukčije valja prosuđivati radničke 
borbe koje se ponajprije u krivom smjeru nostalgično okreću 
protiv nove tehnike uopće. Ovdje se očigledno nalaze analogije 
(početkom druge industrijske revolucije) onome što se događalo 
početkom prve industrijske revolucije, a na što Marx ukazuje u 
vezi s ludističkim pokretom, u vezi s masovnim uništavanjem u 
engleskim manufakturnim područjima: 

»Potrebno je vrijeme i iskustvo da bi se radnik naučio raz- 
likovati mašineriju od njezine kapitalističke primjene pa bi svoj 
napad naučio prenositi od sredstava materijalne produkcije na 
društvene forme eksploatacije.« 

To važi danas i za one koje rade duhovno-znanstveno, budući 
znanost i istraživanje, tehnologijski razvitak, na kraju i umjet- 
nost, postaju primarnom proizvodnom snagom i time se pomiču 
u centar društvenih procesa produkcije i reprodukcije. To u da- 
našnjim uvjetima proizvodnje znači masovno pretvaranje du- 
hovnog rada u ovisni najamni rad, određivan izvana. Duhovni 
rad (ukoliko ga se može agloritmirati) tendencijalno se može 
nadomjestiti kibernetičkom mašinerijom (i njome potencirati), 
a tom tehničkom revolucijom (od koje polazi druga industrijska 
revolucija) bivaju strojno nadilažene Šuhovnopsiholo ijsko-or- 
ganske granice mozga (slično kao što su kod prve industrijske 
revolucije bile nadiđene organske granice tjelesnog rada, prije 
svega spretnosti ali i snage mišića), pa tako repetitivni, meha- 
nički, duhovni rad (ukoliko to još rade ljudi) pada u podređeni- 
-rad, u pod-rad (kao uostalom i skoro svaki tjelesni rad)"*. Svaki 
rad koji se može nadomjestiti tehnički pomoću kvalitativno no- 
ve mašinerije (kompjutera, automata), pa tako tendencijelno 
nije više društveno potreban, samim time pretvara se u »prljavi 
rad«." Jedna je od posljedica: pokušava ga se predati terronima 
(inozemcima, obojenim, ženama, manjinama). Tendencijelno to 
pogoduje solidarnoj borbenoj povezanosti svih najamnih rad- 
Meta i nadilaženju antitehničkih-nostalgičnih refleksnih postu- 
paka. 


Ta) »Sredstvo rada ubija radnika« (»Kapital«, I., pog. 13). To je važilo 
već za prvu industrijsku revoluciju i vremena koja su slijedila, a još i 
mnogo više za drugu industrijsku revoluciju. 

7) Usp. uz to i radove Gorza (Boskquet). 


8) Vid; npr. zbivanja kod »Fiata« i »Citročna«. 

Time, međutim, može poprimiti materijalni sadržaj jedna 
Marxova prognoza, može postati materijalnom snagom, koju on 
suprotstavlja svojem već navedenom opisu nostalgije: 

»In fact, međutim, kada se odbacuje građanska forma, što je 
bogatstvo drugo nego univerzalnom razmjenom uzrokovana uni- 
verzalnost potreba, sposobnosti, užitaka, proizvodnih snaga itd. 
individua? Potpuni razvoj ljudskog gospodstva nad prirodnim 
snagama, i takozvane prirode kao i vlastite prirode? Apsolutno 
izrađivanje stvaralačkih mogućnosti bez ikakvih drugih preduv- 
jeta osim prethodnog historijskog razvoja svih ljudskih snaga 

ao takvih, bez mjerenja zadanim mjerilom, to postaje samosvr- 
hom? Tu se čovjek ne reproducira u jednoj određenosti, nego pro- 
ducira svoju totalnost. Ne želi ostati nečim što je nastalo, nego je 
u apsolutnom kretanju svojeg nastajanja?« ' u 
(Naprijed prinodi znači: humani odnos spram prirode i ne smije 
se krivo razumjeti kao ovladavanje prirodom u smislu podjarm- 
ljivanja — kao što to ovdje dopušta Marxov telegramski stil. 
Radi se, štoviše, o ovladavanju, primjeni prirodnih zakona, o 
sposobnosti da ih se upotrijebi.) Univerzalna razmjena — to 
znači: 

svi smo mi jednaki 

svi smo slobodni 

svi smo solidarni 
a novu tehniku koristimo bratski, podruštvljeno, na način koji 
joj je primjeren, koji je zasnovan u njoj — programiramo ju ra- 
cionalno-humano na optimalan rast. Nova tehnika primijenjena 
na taj način u skladu sa svojim inherentnim modelom organiza- 
cije sada nije više ni fetiš niti demon niti vrijednost sama po 
sebi. Ona sada nije ničije vlasništvo, nitko ne raspolaže njome, 
koristi se kolektivno, ne u nečijem posebnom interesu, bez ikak- 
vih privilegija za bilo koga. 

Mi upravljamo ovom stvari: »carstvom nužnosti« — svi smo 
kibernetičari (takorekuć kibernat) — u igri samoozbiljenja, 
jednoj od mnogih, u slobodnoj asocijaciji samoupravljajući (ki- 

ernetija), u spontanoj samoorganizaciji ravnopravnih, u krugu 
pravila komunicirajućih grupa, u kojima je sloboda pojedinaca 
pretpostavka slobode sviju. 

Ne želimo, dakle, nikakav linearni napredak, ne želimo uz 
prinudu konzumiranja s public-relationsuzvikom: »Više, više i 
još više« poći posmrtnim pohodom norveških štakora. 

Mi, štoviše, želimo SVE, a to sve ODMAH (NOW), jer, kiber- 
netika to omogućuje (čini nužnim). 

Želimo sve — u tomu smo svi jednaki — a životom smatra- 
mo kvalitetu s onu stranu otuđenog vegetiranja. 

Želimo sve, to znači: mnogi će imati mnogo više potrebnog, 
a mnogi će imati mnogo manje nepotrebnog. No svi će moći za- 


..9) Nasuprot tomu B. F. Skinner, apologet poznog kapitalizma i nostal. 
gičar preporučuje život »s onu stranu slobode i dostojanstva«. 


165 


jednički pokretati svoje stvaralačke snage kao oni koji nastaju. 
Upravo to će — i samo to — postati navlastitim područjem ljud- 
skog djelovanja, središnji pojam njegova samoozbiljenja (uka- 
zujem tu, pored ostalog, i na studiju Rudija Supeka »Samoozbi- 
ljenje i samoorganiziranje ljudi u društvu«). Sve ostalo radit će 
naši kompjuteri... 

Stvaralačko djelovanje motivira se samo! Materijalni dife- 
rencirajući podsticaji u svrhu motiviranja »učinka« (rada, kva. 
lificiranja, učenja) iz dana u dan se jasnije pokazuju kao nehu- 
mano reakcionarno-nostalgično šarlatanstvo: oni bi trebali blo- 
kirati revoluciju svijesti koja se zbiva na univerzitetima, u pogo- 
nima i najnaseljenijim područjima u sve masivnijim spontano- 
-antiautoritarnim procesima učenja i akcijama nove ljevice. Po- 
činjemo — veslajući u magli, ali s kompasom — skidanjem triju 
bitnih snova velike francuske revolucije s neba transparenata 
na našu kuglu: sloboda-jednakost-bratstvo. 

Tek danas možemo reći: 

Ca ira. 

Ukoliko danas zbog straha pred pragovima, slabosti ega'", još 
uvijek ostajemo preplašeni socijalno manipuliranom fobijom, 
s povjerenjem u autoritet, ovisni o autoritetu i ponizni, onda 
smo za to svoje neprosvijećeno stanje (u Kantovom smislu) sami 
krivi. Danas, u vrijeme revolucije informacija i komunikacija, 
možemo znati što nam valja činiti, možemo znati što nam valja 
znati, možemo činiti što nam valja činiti da bismo ono što je 
nužno učinili mogućim. 

A što bismo drugo i govorili nego svoj jezik (jezik naših inte- 
resa) svojim ustima, po svojem vlastitom umu, kao svoje vlas- 
tito mnijenje. Zašto se podređujemo staratelju koji nas proziva 
da šutimo kada proglašava interese privilegiranih našim vlasti- 
tim interesima? 

U pitanju prosvijećenosti Kant je vrlo aktualan: 


»Prosvjetiteljstvo je čovjekovo napuštanje ovisnosti koju je 
sam skrivio. Ovisnost jest nesposobnost upotrebljavanja vlasti- 
tog razuma bez tuđeg vođstva. Ovisnost proizlazi iz vlastite kri- 
vice kada nije prouzrokovana nedostatkom razuma, nego odluč- 
nosti i hrabrosti da ga se koristi bez tuđeg vođstva. Sapere aude! 
Imaj hrabrosti da koristiš vlastiti razum! To je, dakle, izabrano 
geslo prosvjetiteljstva .. .«" 


10) U autoritarnom socijalnom karakteru skriva se prije svega soci- 
jalno uvjetovani nagonski strah, a fobijski strah slabog ega pokazuje se 
kao realni strah: rezultat uvjeta koji su neprijateljski komunikaciji i 
egzistencijalne nesigurnost u našem društvu. 

12) Nasuprot tomu misli desnj konzervativni nostalgičar i antropo- 
logijski filozof Arnold Gehlen: »Čini nam se da je vrijeme prosvjetitelj- 
stva završeno, njegove su premise mrtve.« Kao što kaže u »Spiegel«-u 
(5/73.) čini mu se da su sve mogućnosti za bolju budućnost izlicitirane 
tako da naša pozna kultura u najboljem slučaju može živjeti od onoga 
što joj je još ostalo u ruci. 

Koristiti svoj razum — i to bez vođstva, svakako znači pro- 
vesti ga odlučno i hrabro u djelo — kao humani socijalistički 
čin, Ee socijalizam kakav želimo, a ne takav kakav izmišljaju 
policijski mozak, ili autoritarni centralni komitet, politbiro ili 
čak despot po uzrečici: »le socialisme, marxisme, c'est moi«, e da 
bi razbili samoorganizaciju. 

Bilo bi uostalom nedopustivo pojednostavljenje ukoliko bi- 
smo u potražnji za klicama novoga (Lenjin) uzimali u obzir 
isključivo akcije nove vrsti koje proizlaze iz nove klase, klase 
koja stoji na visini novih sredstava proizvodnje, proizvodnih 
snaga. 

Kao što »robinzonijade 18. stoljeća« (koje Marx opisuje u 
»Uvodu« u »Grundrisse«) nipošto ne sadrže samo ono nostalgič- 
no: povratak prirodi Jean Jacques Rousseana, nego isto tako i 
idealiziranje »usamljenog pojedinca«, »anticipaciju 'građanskog 
društva'«, tako moramo danas npr. poljoprivredne komune yip- 
piea u Kaliforniji (koje uostalom još nisu opisane a la Defoe) 
isto tako promatrati kao anticipaciju, kao anticipaciju komunis- 
tičko-kibernetskog društva. Njihov nostalgičan povratak prirodi 
sadrži također — pritajeno — ono: naprijed prirodi koje je bo- 
jažljivo potisnuto. Neurotično kostimiranje u kameno doba dos- 
tatno je indikativno. 


Jedna okolnost bitno povećava strah pred pragovima, no uje- 
dno i — u dijalektičkom proturječju — doprinosi njegovom na- 
dilaženju: u poznom kapitalizmu pojavljuje se novo, još nikada 
postojeće antagonističko proturječje — proturječje između no- 
vog (kibernetskog) društvenog pogona (sa strukturom tehnič- 
kog kruga pravila) 

i postojećih hijerarhijskih (vertikalnih, tj. piramidnih odno- 
sa gospodstva i informacija po organizacionom modelu tvornič- 
kog sistema, tvorničkog režima stare vrsti) poznokapitalističkih 
(poznostaljinističkih) odnosa proizvodnje. 


I prilikom prevrata društvenog načina pogona od obrtnič- 
kog u manufakturni sistem (opisanom u 11. i 12. poglavlju »Ka- 
pitala I.«) kao i prilikom ponovnog prevrata od manufakturnog 
u tvornički sistem (opisanom u 13. poglavlju prve knjige »Kapi- 
tala«), prve industrijske revolucije, nadala se je potpuna iden- 
tičnost tehničkog i kapitalističkog oblika vođenja (»kasarnska 
disciplina«) — došlo je do — kod Lenjina pohvalno istaknute 
— discipline klase industrijskih radnika posredstvom procesa 
proizvodnje. Taj autoritarni tvornički režim postao je(nužno) 
— kao što se može pročitati kod Lenjina — isto tako struktur- 
nim modelom starog radničkog pokreta. Danas se pokazuje da 
novi društveni pogon, a time i organizaciona struktura nove lje- 
vice, odao humanog komunističkog pokreta, isključuju svaki 
hijerarhijs i model. Unatoč nepobitne, realne, nipošto samo 
umišljene ugroženosti homo sapiensa — smak svijeta postao je 
tehnički mogućim — unatoč spektakularnih, ogromnih efekata 
razaranja i rasipanja moderne tehnike pojmljene kao samosvrha 
i korištene na danas uobijačeni način (susrećemo ju samo u 

njezinom smrtnom obliku), otkrivamo ogromne životne moći 
skrivene u kapitalističkoj odori. Radi se o tomu da se proizvod- 
na snaga čovjek i s njime povezane proizvodne snage humano. 
«racionalno iskoriste, dakle, hujaato komi Evi Sada su tek 
dane nužne, neumitne iako po sebi još nedostatne pretpostavke 
pretvaranja principa nadanja u realnu, konkretnu utopiju. Soci- 
jalizam nikada nije bio toliko potreban — i nikada toliko moguć 
— kao na osnovi kvalitativno novih proizvodnih snaga. 

Ukoliko ih interpretiramo prema naprijed, dakle, revolucio- 
narno — umjesto autoritarno-konzervativno izvlačimo antiauto. 
ritarne konzekvencije za promjenu svijeta i rušenje postojećih 
proizvodnih odnosa — homo sapiensu se ukazuje optimistička 
prognoza. Proročanstvo, doduše, glasi: »Sve ili ništa«. Alterna- 
tiva socijalizmu jest smak svijeta. Ne samo padanje u barbar. 
stvo (koje se čini srazmjerno bezazlenim), koje se današnjim 
nostalgičarima čini čak »šik«. Put ne vodi natrag. Vodi ili u sli- 
jepu ulicu ili naprijed, a kraj ulice može biti dvostruk: kraj u 
stravi (s A-B-C-L-katastrofom) ili polagana strava (samo-trova- 
nje našom »hranjivom otopinom« prirode). 

Pod pesimizam nostalgije i tehnike ne supsumiram samo 
geslo »Previše je kasno«, kritičara tipa »Samoubilački program«, 
nego i upozoravajući poziv »stop«; »Napredak je opasan«, »Gra- 
nice rasta« i druge dobronamjerne apele umu. Jer, očito je da 
ne nedostaje um pa ni spoznaja onog što bi se čisto tehnički mo- 
ralo uraditi drukčije, nego očito nedostaju proizvodni odnosi 
u kojima bi se umnost mogla primijeniti. Utoliko se danas apos- 
toli uma nalaze u ulozi nekadašnjih utopista, prethodnika Marx- 
-Engels-socijalizma. Da ne govorimo o prijedlozima za reformi- 
ce kon tehnokrata (a la Steinbuch)'" i human-relation tupogla- 
vaca'*, onih koji žele oprati kapitalističko krzno, a da ge smoče. 

Osim na strah preg pragom valja ukazati i na dodatne fak- 
tore koji pogoduju nostalgiji: to su. masovna iskustva našeg 
vijeka i njegovih snaga razaranja, 1 novih i starih, u velikoj in- 
dustriji. Natuknice: dva svjetska rata, Auschwitz, Hirošima, 


12) Karl Steinbuch (»Kurskorrektur«), koji odlučno zastupa slobodu 
kapitalističkog korištenja znanosti izjavljuje da »povijesno iskustvo« go- 
vori protiv demokratizacije. To su »modernističke izmišljotine«, budući 
ne postoji »nikakva ozbiljna alternativa hijerarhijskoj strukturi.« 

12a) Prof. Karl Steinbuch u svojem »Prograrmu 2000«. 

13) Vidi navodni »prijelaz od patrijarhalno-autortarnog u koopera- 
tivno-humani način organiziranja pogona« koji »podjednako smjera za- 
dovoljavanju potrebe suradnika za su-govorenjem i samostalnošću, kao i 
povećavanju efikasnosti«. U tom se smislu u Evropi otvara niz instituta 
za »human relations«, u Londonu, Holandiji ili npr. pariški »Institut pour 
le Dćvelopement de I'Organisation«. O radu tih službi izvještava »manager 
magazin« (siječanj 73.) na osnovi pokušaja u tvornici Edelstahlwerk 
Schmidt&Clemens pod naslovom: »Humaniziranje kao princip vođstva«. 
I Rudi Supek spominje takve eksperimente u svojoj studiji »Samoozbi- 
ljenje i samoorganizacija čovjeka u društvu« (koju će objaviti Wilhelm 
Fink-Verlag, Miinchen). 

Vorkuta, Vijetnam... niz se još uvijek nastavlja. Mora se uzeli 
u obzir totalni slom svih konvencionalnih nadanja i iluzija, svih 
vrednota i ideala, svih plitkih ideologija o ljudskom napredova- 
nju, liberalizmu, demokraciji. Ali, i slom socijalističkih pokreia 
stare vrsti (i reformističkih i starorevolucionarnih): svakoj je 
»Aurori« slijedilo po sunca — upravo spektakularno 
doživljavanje tehnike koja ugrožava život (uključujući tu i for- 
me političke vlasti i zatomljivanja). 

Osim toga nema samo aktualno nego i simptomatično znače- 
nje činjenica da kod političkog upravljača visoko efektivne ma- 
šinerije koja samu sebe korigira i koja je kibernetička sjedi poli- 
tički team »fušerskih« instalatera (a la Watergate) (a karakte- 
ristično je da ih Kremlj pokriva kao ortake). 

Zapravo je Georg Trakl u »Godeku« već kolovoza 1914. sve 
rekao: »Alle Strassen miinden in schwarze Verwesung ...« (»Sve 
ceste završavaju u crnom truležu...«. Adorno smatra da je na- 
kon Auschwitza moguć samo očaj, a tehniku vidi kao »razvitak 
od kamene batine do megatona...« Horkheimer upozorava da 
se valja čuvati »tehnički totalno upravljanog svijeta. ..« »Pos- 
ljednji tango« (s trulim štakorom kao jezgrom) zvuči kao uspa- 
vanka Zapada. Mučnina, rezignacija, očaj. Slašću propasti a 
mo »pjesmu o smrti« — da bismo se besmisleno osvetili bes- 
mislenom životu — jer nas hvata »veliko gnušanje«. Čak se i 
želja za mijenom i prevratom ponajprije pokazuje još dosta hip- 
pyjevskom i skitničkom, kao Veliko odbijanje, a mnogo rjeđe 
kao želja za velikim ulaženjem u promjenu, za velikim skokom 
preko zapreka, za dugim maršem kroz institucije, koje treba 
raspustiti. 

»Nedjelatno i zamišljeno« (Hćlderlin) nostalgičari sjede na 
škrinji svojih nadanja, a u najboljem slučaju djetinjasto sanjaju 
na svojem konjiću od drva.“ 

Sve to nimalo ne mijenja činjenicu da nostalgija ima ambi- 
valentni karakter i da ju primarno ne treba promatrati kao 
rezignirajuće očajavanje razočaranih i deziluzioniranih, nego 
kao strah pred pragom. To, doduše znači prinudni strah pred 
hic rhodos, hic salta, ali izrazuje ujedno i suprotni osjećaj: po- 
stoji nova životna mogućnost samo ako se prestupi prag. A up- 
ravo to plaši, plaše znakovi i pentagram. 

Još ili uopće? To je pitanje... 

Čovjek kada danas razmišlja i radi po tomu — nije prosjak 
(kao u vrijeme njemačke mizerije). Njegov je san realan. Može 
zadobiti čitav svijet. 


Prijevod NCP 


x —.—.—.—.—n—omaa 


. 14) Romantika »labuđeg jezera« danas je podjednako »in« | »campy« 
i na Zapadu i na Istoku. »Camp« interpretatorka Susan Sontag opisuje 
bit estetičke mode »camp« kao »našu sposobnost da uživamo u neuspjehu 
pokušaja umjesto da budemo razočarani«. Vidi i Karl Marx i Friedrich 
Engels, »Komunističk; manifest« / »U građanskom svijetu prošlost vlada 
sadašnjošću.« 


169 


o, 


ODJECI 


ZELENA VRATA KORČULE 
JEDAN SEMINAR OTVOREN MARKSISTIMA SVIH ZEMALJA 


Lucio Lombardo-Radice 


Roma 


Drevni gradić Korčula, na istoimenom otoku, zaista nije velik. 
Samo sada, s razvojem turizma, raširio se preko rubova svojih 
zidina zbog kojih se onome tko plovi prema njemu dolazeći iz 
Orebića čini kao veliki dvorac. Kako bilo da bilo — idem i vra- 
ćam se, ali ne uspijevam pronaći »otvoreno kino« u kojem je — 
kako mi kazaše — sastanak radne grupe Oo »strategiji radničkog 
pokreta u kapitalističkom svijetu«. Tek što sam se iskrcao, a sti- 
gao sam sa dva dana zakašnjenja na Korčulansku ljetnu školu, 
posvećenu ove pr generalnoj temi »Građanski svijet i socija- 
lizam«, pa ne bih volio da izgubim još i poslijepodnevni rad 
trećeg dana zasjedanja. 


Rekli su mi da slijedim zidine, idući ulijevo, ali nisam na- 
šao »otvoreno kino« sve dok jedna žena nije izgovorila magične 
riječi: »zelena vrata«. Već sam ranije bio primijetio mala ze- 
lena vrata u zidinama; ponovo sam ih našao, otvorio i naglo ušao 
u pomalo protivurječnu mješavinu prošlosti i budućnosti. 


Najprije mi se učinilo da sam dospio u arenu, na sastanak 
male srednjovjekovne komune, ili naprosto da sam upao vremen- 
ski još više unatrag i dospio u »agoru« jednog grčkog gradića. 
Stotinjak osoba, pretežno mlađih, sjedilo je u krugu, ili, još bo- 
lje, u slobodno raspršenom poretku, oko stola, koji nije pred- 
stavljao neko odijeljeno predsjedništvo koliko tačku prema 
kojoj su svi bili okrenuti. Zatvoreni smo u jednom prostoru 
koji. je otvoren samo u visinu prema augustovskom nebu, priti- 
ješnjeni starim zidinama koje potpunoma izoliraju od ostalog 
svijeta. Jedna pregrada, oživljena zelenim busenima divljih ka- 
Para, čini dio starog grada-tvrđave; odatle osjećaj utonulog pro- 
stora u antičkom hramu. Kada sam ipak sjeo i uklopio se u za- 


sjedanje, iz davno prošlog vremena prelazim u buduće za koje 
se nadam da je futur prvi. 


171 


Građani mnogih gradova, muškarci i žene iz različitih zema- 
lja, predstavnici raznih struja u marksizmu i socijalizmu, u ša- 
rolikosti jezika, koja nije »babilonska« nego internacionalna, su- 
protstavljali su slobodno, strastveno i tolerantno svoje hipoteze, 
ideje, prijedloge za revolucionarnu strategiju radničkog pokreta 
u zemljama zrelog kapitalizma. Govorili su jedan socijaldemo- 
krat iz Zapadne Njemačke, jedan belgijski komunist, je pred. 
stavnik američke socijalističke partije, jedan švedski komunist, 
neki Jugoslaveni, članovi i nečlanovi Saveza komunista, jedan 
Austrijanac iz grupe »Wiener Tagebuch«. 

Te večeri, u centru diskusije bio je odnos: spontanost-organi- 
zacija, problem »tradicionalnih« organizacija radničkog pokreta 
u zapadnoj Evropi i malih politički revolucionarnih grupa. Iako 
formalnih zaključaka nije bilo, konačni je ishod bilo priznava- 
nje vitalnosti i centralnog značenja velikih »klasičnih« organi- 
zacija, poziv nezavisnim lijevim grupama da ne pretendiraju na 
»ponovno osnivanje« partija ili sindikata, već da razvijaju funk. 
ciju istraživanja i poticanja (onaj koji je pridonio da nadvlada 
ova teza bio je upravo austrijski drug, već poodavno izvan stare 
austrijske komunističke partije, ali koji ne želi pretvoriti u par- 
tiju časopis »Wiener dapebućhe). 

Iako će se moj prvi entuzijastički utisak o internacionalnom 
»sovjetu« Korčule u daljnjem toku precizirati i ispravljati, iako 
su se na svjetlo te prve večeri nadvile i neke sjene, ipak taj prvi 
utisak ostaje za mene presudan. 

Koliko mi je poznato, Korčulanska ljetna škola, koju organi- 
zira već 10 godina, svakog kraja augusta, širok i kvalificiran od- 
bor naučenjaka (najviše filozofa, sociologa, historičara) iz za. 
grebačkog, beogradskog, ljubljanskog, sarajevskog, skopskog 
sveučilišta, jedinstvena je institucija te vrste u socijalističkim 
zemljama. Pozivaju se predstavnici svih struja marksizma, iz 
svih zemalja, socijalističkih i kapitalističkih; učešće je otvoreno 
svakome što želi doći, svi mogu otvoriti »zelena vrata«, diskusija 
je apsolutno slobodna, konfrontacija različitih pozicija je auten- 
tična. 

Jugoslavenski marksistički učenjaci, koji već deset godina or- 
ganiziraju Korčulansku ljetnu školu, nemaju uniformirane filo- 
zofske i političke pozicije, pogotovu ne identične. U jednoj te- 
meljnoj točki oni su ipak jedinstveni; složni su u veličanju soci- 
jalizma, koji oni nazivaju »samoupravljački«, a koji kritički su- 
protstavljaju »etatističkom« socijalizmu. Korčulanska ljetna ško- 
la, i još općenitije jugoslavenska sveučilišta, jesu — čini mi se 
— konkretan i efikasan primjer odnosa koji postoji između sa- 
moupravljanja — autonomije — slobode i činjenice da je u Fede- 
rativnoj: Republici Jugoslaviji samoupravljanje stvarnost (ne 
ideologija ili samo obična parola). Među osobama koje se naj- 
više ističu u Korčulanskoj školi, i u isto vrijeme u časopisu 
»Praxis« (koji običava štampati materijale zasjedanja Škole), 
želim nabrojiti: Rudi Supeka, inicijatora i predsjednika institu- 
cije, Predraga Vranickog (Editori Riuniti objavili su njegovu 
»Povijest marksizma«), Mihajla Markovića, Gaju Petrovića, 

Branka Bošnjaka, Svetozara Stojanovića. Neki od ovih nauče- 
sihaa su članovi SK, drugi su nezavisni marksisti, a neki su is- 
ključeni iz Saveza poslije studentskih nemira 1968. 

Međutim, samoupravljanje jednog jugoslavenskog sveučilišta 
znači, između ostalog, da postavljanje i otpuštanje nastavnika 
ovisi zaista o Savjetu sveučilišta (odnosno fakulteta ili naučnog 
instituta), a ne o državi, ne o SK. Upoznao sam tako nemali broj 
naučenjaka marksista, koji su isključeni iz Saveza, ali su ponov- 
no potvrđeni na svojim profesorskim mjestima na sveučilištu; 
čuo sam ih kako slobodno javno govore, dali su mi separate 
svojih radova, objavljenih u potpuno legalnim časopisima. 

Bio sam pročitao u Italiji da je časopis »Praxis« zabranjen. 
Nije istina, iz opticaja je bio povučen samo jedan broj. Činje- 
nica je da je »Praxis« časopis filozofskih društava Hrvatske i 
Jugoslavije, pa zato ima svoju autonomiju i on ne može biti obu- 
stavljen odozgo (tri talijanska marksista članovi su redakcij- 
skog savjeta »Praxisa«: Enzo Paci i naši partijski drugovi Um. 
berto Cerroni i Aldo Zanardo). 

Kada govorimo o Titu, mislimo na velikog nacionalnog he- 
roja partizanskog rata ili na šefa socijalističke države koja se 
znala oduprijeti Staljinu i zadržati potpunu nezavisnost svoje 
zemlje. Drug Tito ima jednu drugu historijsku zaslugu, onu da 
je započeo s iskustvom socijalizma, baziranog na samouprav- 
ljanju. Takav socijalizam pruža institucionalne garancije slobo- 
de, također mišljenja. 

Naravnc, radi se o teškom putu: samoupravni jugoslavenski 
socijalizam izgleda mi još daleko od toga da funkcionira kav 
»režim«, pati još uvijek od kontradikcija i poremećaja. Napose 
izgleda da postoji pokoja suprotnost između društvenog i poli- 
tičkog upravljanja, da proizvodna autonomija i politički centra- 
lizam još na neki način postoje naporedo, da nema trajnog po- 
sredovanja između lokalnih sloboda i vrhova vlasti. No — s 
ovim problemima naša će se štampa temeljito pozabaviti idućih 
mjeseci, onih u kojima će se vršiti pripreme za već najavljeni 
kongres Saveza. 

Ovdje hoću samo reći da Korčulanska škola osjeća poslje- 
dice teškoća jugoslavenskog društva. Princip slobodnog pristupa 
i slobodnog suočavanja, na kojem je zasnovana škola, ne izgleda 
mi da je dobro primljen od jednog dijela političke vlasti. 

Imao sam također prilike vidjeti (preko jednog direktnog 
kontakta, jednog simpatičnog i živog susreta-sukoba izvan zasje- 

anja s desetak jugoslavenskih studenata) nezadovoljstvo s 
Korčulanskom školom jedne radikalne struje studentske omla- 
dine koja instituciju smatra previše akademskom i profesorskom 
i koja se smatra nosiocem — više općenito — jednog egalitar- 
nog, demokratsko-socijalističkog, antipotrošačkog pravca. 

Ali — impresija ,koju sam stekao one augustovske večeri 
otvarajući »zelena vrata« Korčule, ostaje bitno ista: jedan »di- 
jalog« među marksistima, općenitije među socijalistima, prijeko 
je potreban. Dijalog može i mora, ponekad, označavati također 
suprotstavljanje. U jednoj od mnogih diskusija u Korčuli kri- 

tizirao sam žestoko teorije (sovjetskog naučenjaka Saharova) 
o »konvergenciji dvaju sistema«, jer zaboravlja činjenice klasa 
i konstruira društvo samo na bazi njegovih sredstava proizvod- 
nje. Međutim, mogao sam kritizirati tu teoriju, ukoliko je ona 
bila izložena; i osim toga jedna kritika je zaista kritika ako je 
dana u slobodnoj konfrontaciji, u kojoj jedna teza nije apriori 
pogrešna, a druga apriori pravilna, u kojoj, naprotiv, ono što je 
pravo i što je krivo proizlazi iz javne diskusije, iz slobodnog is- 
pitivanja suprotstavljenih teza od strane onog tko čita ili sluša. 
Vjerujem da ćemo mi, talijanski komunisti, s Institutom Gram- 
sci i s drugim političko-kulturnim organizacijama, služiti svim 
našim snagama da proširimo taj »dijalog među svim marksisti- 
ma«, koji Korčulanska škola uporno ponovo predlaže svake go- 
dine. 


»Rinascita«, Settimanale fondato da Palmiro Togliatti 
br. 37 od 21.9. 1973. 


Prevela A. P. 

SVJETSKI DUH IDE DA SE KUPA 


BILJEŠKE S »LJETNE ŠKOLE« NA KORČULI 


Korčula, septembra 


To je trebalo da bude »jubilej«: deseto zasjedanje »Ljetne 
škole« na jadranskom otoku Korčuli; ali sve je ostalo tako ne- 
svečano, bez svake reprezentativne pompe kao i ranijih godina. 
Sastajalo se deset dana redom svako jutro u devet (ili nešto 
kasnije) u kinodvorani gradskog Doma kulture, da bi se do 
podneva saslušalo nekoliko referata i da bi se o njima diskuti- 
ralo. Sastajalo se još jednom za razgovor oko okruglog stola 
nei podne u 17 sati na istom mjestu ili u otvorenom ljetnom 

inu kraj starih gradskih zidina. Večerom se sjedilo u neusilje- 
nim razgovorima, koji su se nerijetko pretvarali u intenzivne dis- 
kusije, uz vino u lijepom vrtnom lokalu na stjenovitoj obali. 

Filozofski susret protječe u »peripatetičkom stilu«, poput šet- 
nje, da ne može biti neupadljivije-ležernije. U odijevanju i u po- 
našanju »ljetnoškolaši« se ne razlikuju od rojeva turista koji na- 
stavaju tri velika hotela i kamp. Ležerni oblici ophođenja, na- 
glašeni antibirokratizam, koji pripadaju stilu ovog skupa, ujed- 
no su politika: izbjegavati izazove tamo gdje su suvišni! Oni su 
cijena za potpunu verbalnu otvorenost. U referatima i diskusi- 
jama na Korčuli govori se tako slobodno kao možda ni u jednoj 
drugoj socijalističkoj zemlji Evrope. 

Od približno četiri stotine učesnika dobra polovina dolazi iz 
zapadnih zemalja. Jedna jaka grupa Skandinavaca i Francuza. 
Tradicionalno također iz Savezne Republike. Među referentima 
iz prekomorskih zemalja profesori Abraham Edel iz New Yorka 
i Shlomo Avineri, Jerusalem. 


Od gostiju iz istočnog bloka došao je samo jedan Rumunj, 
profesor Niculae Bellu iz Bukurešta, ali tek pretposljednji dan. 
Njegov najavljeni referat je izostao. Jedan poljski gost, Stefan 
Morawski, stigao je ne iz Warszawe, nego iz Amsterdama, gdje 
je trenutno gostujući profesor. Drugi pozvani učenjaci iz socija- 
lističkih zemalja nisu dobili odobrenje za putovanje. Bugari su 
odgovorili s protupozivom na Međunarodni filozofski kongres 

u Varni (17—22. 9.), službena mjesta SSSR-a s principijelnim 
premorom. pozivi se ne bi smjeli upućivati na pojedinačne osu- 

e, nego samo na neku instituciju. Međutim, upravo to ne odgo- 
vara intencijama Korčulanaca. 

Pritisak kojem je grupa »Praxis« bila izložena godinama — 
1966. se skup nije mogao održati, 1972. samo u najužem krugu 
— izgleda da je trenutno ublažen, u svakom slučaju za zagrebač- 
ke sociologe i filozofe. Jedna Titova izjava novijeg datuma da 
on u svojoj zemlji ne želi progone intelektualaca citira se sa za- 
dovoljstvom. Tim jači čine se pokušaji represije iz socijalističke 
centrale Moskve, gdje postoji bojazan od doista znatnog utjc- 
caja te grupe na imtelektialcć u vlastitom taboru. 

Najnoviji svezak filozofskog časopisa »Praxis« posvećen je 
temi »Liberalizam i socijalizam«, gotovo analogno temi ovogo- 
dišnjeg zasjedanja »Socijalizam i građanski svijet«. Neće se lako 
pronaći još jedan tim tako obrazovanih, načitanih i za artikula- 
ciju sposobnih filozofa i društvenih naučenjaka, kao ovaj što se 
okupio oko tog časopisa: Predrag Vranicki, Mihailo Marković, 
Gajo Petrović, Stojanović, Tadić i još mnoge druge briljantne 
glave. Ne treba zaboraviti Rudija Supeka, voditelja i predstav- 
nika ljetne škole koji i u najtežim situacijama reagira spokojno 
i suvereno. 

Svojevrsni konflikt generacija postoji i za ove jugoslavenske 
E samo s obrnutim predznakom. Dok buntovni studenti 

od nas uvelike polaze od srdžbe na očeve koji su »zakazali«, 
koji su odgovorni za nacistički svijet i za raspad Njemačke, nji- 
hovi drugovi u Beogradu stoje prema jednoj generaciji očeva, 
koja je već obavila »glavni posao« revolucije. Pitanje šta se mo- 
že učiniti lako vodi ili u rezignaciju ili u idealistički utopizam, 
koji nastupa netolerantno i silovito. 

Nasuprot tome jugoslavenski se »očevi« trude oko što je mo- 
guće konkretnijeg detaljnog rada; dostignuća revolucije moraju 
se braniti i spasiti od ukrućenja u tehnokratskoj birokraciji. 
Politički maniheizam krajnjih ljevičarskih grupa koje Marxovu 
klasnu analizu pretvaraju u apokaliptičku suprotnost svjetlosti 
i mraka ovdje nije potreban. Jugoslaveni znaju da svoj cilj ne 
mogu postići bez integriranja građanskih dostignuća, napose 
liberalizma. 

Mihailo Marković pokazao je u jednom od glavnih referata 
(»Osnovne misli o samoupravljanju)« neophodnost moćnog, de- 
mokratskog javnog mnijenja za ostvareni socijalizam. On je dve 
sao korumpirajuće djelovanje materijalnih privilegija i nedo- 
voljnog obrazovanja: »Sloboda je nespojiva s neznanjem ili s 
pogrešnom percepcijom realnosti.« Svetozar Stojanović pokazao 
je filozofskom analizom staljinizma njegove teološko-inkvizitor- 
ske korijene i zaključio je: »Nijedna revolucija koja se naziva 
socijalističkom ne smije ni od jednog od svojih boraca tražiti 
da žrtvuje svoje lično dostojanstvo.« ' 

Među najzanimljivije priloge stranih gostiju pripadali su 
referati Lucio Lombardo-Radicea i Jiirgena Habermasa. Profesor 
iz Rima ocrtao je sliku talijanskih ljevičara, specijalno Komu- 

nističke partije Italije kao partije koja je uvijek tražila intelek- 
tualnu slobodu. »Društveni napredak nije moguć bez slobode.« 
Za Lombardo-Radicea »marksizam nije kanon fiksnog znanja, 
ništa što bi se moglo naučiti napamet, nego metoda« kojoj je 
potreban stalni daljnji razvoj. Kritika koja se ovdje čula ne sa- 
mo od izvan-partijske ljevice, nego i od nekih jugoslavenskih 
profesora koji stoje bliže »partijskoj liniji«, još je više pojačana 
onim što je Lombardo-Radice govorio o odnosu kršćanstva i 
marksizma, precizno obrazlažući tezu, da ateizam nije nužna 
pretpostavka marksističke interpretacije povijesti.i društva. 

Jirgen Habermas tražio je u svom ekskursu o »Odnosu filo- 
zofije i nauke« jedno novo određenje mjesta filozofije, da bi ga 
odmah zatim sam praktično izvršio. Od vremena Marxovih i En- 
gelsovih naučno-teorijskih razmišljanja konstelacije su se pro- 
mijenile: dok religija i moral danas više ne funkcioniraju jedno- 
značno ideološki (= stabilizirajući vlast), sama je nauka otad, 
u najmanju ruku kao popratni efekt dobila ideološke funkcije. 
Moderna filozofija dosad je na taj scijentizam (»nauka kao ideo- 
logija«) reagirala na tri načina: egzistencijalizam, fenomenolo- 
gija i sovjetski »dijamat«. Sve tri reakcije ostaju međutim neza- 
dovoljavajuće, djelomično zbog njihova ostajanja pri (akadem- 
skoj) predstavi o filozofiji kao rezervatu ili kao pukom komple- 
mentarnom fenomenu u odnosu na društvenu realnost, djelo- 
mično (kao u dijamatu) zbog njihovih u dogmu pretvorenih os- 
novnih pretpostavki o prirodi i povijesti. Nasuprot ovim obli- 
cima koji su već postali tradicijom, Habermas je pledirao za 
jednu filozofiju unutar nauka u trajnoj interakciji sa svim sci- 
jentističkim poljima specijalizirane racionalnosti: Filozofija mo- 
ra da preuzme ulogu namiesnika unutar nauka, da bi držala 
budnim najjača postavljanja pitanja. 


Tako je svjetski duh na Korčuli lišen svog metafizičkog vela, 
sekulariziran, ali nije poslan dođavola. 


Zaključna sjednica, kao i obično bez referata, bila je rezer- 
virana za generalnu debatu, za kritiku ovogodišnjeg skupa i pla- 
niranje slijedećeg. Iznenađujuće brzo postignuta je suglasnost 
u posljednjoj tački: tema zasjedanja 1974. glasi »Umijetnost i 
tehnička civilizacija«. Heinz Brandt iz Frankfurta, koji je održao 
zanimliiv referat o »Nostalgiji kao temeljnoj tjeskobi« predlo- 
žio je kao temu poslije toga »Marksizam i kršćanstvo«. Gajo 
Petrović naglasio je u svoiim zaključnim primjedbama naučni 
karakter i praktičnu intenciju skupa: »Bez filozofije nije moguće 
ni živjeti ni stvarati jedan bolji svijet.« Rudi Supek branio je 
protiv kritike nekih studenata ležerni stil i običaj da se pozivaju 
i nemarksistički partneri u diskusiji: »Neobično je važno da u 
sociialističkim zemljama postoje miesta slobodnih diskusija.« 
I: »Mi moramo uzajamno pretpostavljati jedni za druge da smo 
zainteresirani za napredak čovječanstva na našoj planeti.« 

Nešto manje optimistički zvučale su oproštajne riječi nekih 
profesora iz grupe Praxis iz Beograda. Specijalno na tamošnjem 
univerzitetu u toku je pokušaj da se ovi u nekim partijskim 


177 


forumima neomiljeni naučenjaci i javni radnici na čelu s Marko- 
vićem udalje s njihovih katedri. 

Putem manipulacije toj mjeri treba prikačiti ogrtač legalno- 
sti: povećanje (govori se o pove ini fakultetskog savje- 
ta, koji jedini odlučuje o izboru i opozivu nastavnika, Ee 
njem linijaških »predstavnika javnosti«. Slične probleme pozna- 
jemo u Saveznoj Republici iz tihih borbi oko sastava savjeta na 
radiju. Ako bi uspio udarac protiv beogradskog dijela »Praxisa« 
bila bi to velika šteta ne samo za Jugoslaviju. 


Gert Kalow 


(Frankfurter Allgemeine Zeitung, 10. IX 1973, str. 22) 

PRIKAZI I BILJEŠKE 


Mihailo Marković: 


Preispitivanja, 


Srpska književna zadruga, 
Beograd 1972. 


U prethodnoj knjizi svojih ogle- 
da i studija, koju je nazvao Huma- 
nizam i dijalektika, prof. Mihailo 
Marković je naveo primer jednog 
od najpoznatijih pozitivista u sa- 
vremenoj filosofiji koji je, na mol- 
bu da govori o temi šta je suština 
čoveka?, negativno odgovorio, ob- 
razloživši svoje odbijanje decidi- 
ranom izjavom: »Tako nešto ne 
postoji!« Na žalost, pozitivizam je 
duboko ukorenjen, pa je potrebno 
mnogo napora da bi se čak i u 
onim prostorima u kojima ofici- 
jelno vlada tzv. marksistička ideo- 
logija pokazalo da je izvorna Mar- 
xova misao okrenuta čoveku i is- 
pitivanju njegove suštine, da su 
tzv. klasne i socijalne pregrade sa- 
mo one odrednice koje ne dozvo- 
ljavaju da se čovek vrati svome 
zavičaju i uspostavi umnu praksu 
u kojoj će se moći osloboditi svih 
oblika otuđenja. 

Imamo utisak da je nova knjiga 
Markovićevih ogleda i studija up- 
ravo u znaku autorovog napora da 
pokaže kako je to što bi trebalo 
da predstavlja suštinu čoveka ne 
samo predmet marksističke filoso- 
fije i svakog iole umnog i ideološ- 
kih nanosa oslobođenog misaonog 
angažmana, već i da je svest o 
tom složenom pitanju bitan predu- 
slov za uspešno hvatanje u koštac 
s ostalim značajnim problemima 
savremenog sveta i njegovog radi- 
kalnog preobražaja ka humanim 
horizontima. Naime, ako se na pro- 
bleme ne gleda s pozicija čoveko- 
ve umne prakse, ne samo da se ne 


postupa u skladu s najdubljim in- 
tencijama Marxove misli, već se i 
gubi jedino pouzdani oslonac za 
adekvatno polazište koje omoguću- 
je kritiku te iste prakse i njeno 
pomicanje ka još humanijim i um- 
nijim horizontima. 

Mihailo Marković je svoju naj- 
noviju knjigu nazvao Preispitiva- 
nja. Izgleda nam da taj naslov, po- 
red već konstatovane Markovićeve 
osnovne marksističke pozicije, naj- 
bolje karakteriše autorove inten- 
cije. Naime, Marković je u svojim 
radovima uzeo da preispituje i fi- 
losofsku tradiciju, koja je često 
sklona da se ogrne u ruho najraz- 
ličitijih mitova, i savremenu stvar- 
nost, koja vrlo često izražava sklo- 
nost da neke pojave proglasi za 
krajnji i dostignuti cilj istorije. 
Marković kritikuje u prvom redu 
pozitivističko-liberalistički, s  jed- 
ne, i eshatološko-kvazimarksistički 
mit, s druge strane. »Svrha mita 
je, naglašava prof. Marković, u pr- 
vom slučaju da dati svet i dati 
smer kretanja prikaže prirodnim, 
jedino mogućim, nečim čemu se 
treba prilagoditi. U drugom sluča- 
ju svrha mita je da privuče revol- 
tiranog čoveka i da ga privoli da se 
potčini društvenim snagama koje, 
kako mu se kaže, rade za istori- 


JU.« 


Međutim, Marković odbacuje kao 
neprimerene i nihilističke i utopij- 
ske otpore mitskom mišljenju i 
tendencijama u savremenom sve- 
tu. Nihilistička kritika mita nije 
prihvatljiva jer ona podrazumeva 
bezrezervnu i apsolutnu negaciju 
čovekova sveta; utopijska kritika, 
opet, ne uzima u obzir realitet čo- 
vekovog sveta. Marković se zalaže 
za onu kritiku postojeć stvarnosti 
i mitskih oblika njene ideologije 
koja polazi sa stanovišta  istorij- 
skih mogućnosti i konkretne isto- 

rijske prakse, kritike koja podra- 
zuieva kao svoj osnovni postulat 
da ni jedna od postojećih realno- 
sti nije lišena mogućnosti da se 
prevazilazi u svom razvoju ka hu- 
manim oblicima, ali i da ništa što 
postoji nije krajnji izraz ljudskih 
mogućnosti. Tako kritika koju pri- 
menjuje M. Markovć, a koja je u 
skladu s najdubljim intencijama 
Marxove humanističke kritike sve- 
ga postojećeg, u stvari je dijalek- 
tički pogled na stvarnost koja ne 
zaslužuje glorifikaciju ali ni pre 
zir i potpuno razaranje, i u kojoj 
je bitno stvaranje uslova za razu- 
mevanje stvarnosti i čovekovog po- 
ložaja u njoj; razumevanje stvar- 
nosti pretpostavlja i njeno preob- 
ražavanje. Jer, ukoliko — razume 
svoju suštinu i svoj položaj u sa- 
dašnjosti, ukoliko je svestan svo- 
jih granica u svetu, u kojem živi 
— čovek je već stvorio osnovne 
preduslove da vlada svojom buduć- 
nošću i da ima u svojim rukama 
pravce sopstvenog traganja ka hu- 
manijim vidicima i slobodnijem 
društvu. 

Sasvim je prirodno što autora 
koji razmišlja o mitskim okvirima 
savremenih ideologija interesuje u 
prvom redu pojam i smisao revo- 
lucije. »Bitna karakteristika revo- 
lucije, ističe M. Marković, jeste ra- 
dikalno = prevazilaženje suštinske 
unutrašnje granice određene druš- 
tvene formacije«; radikalno preva- 
zilaženje o kome autor govori — 
podrazumeva stvaranje potpuno 
novih odnosa. S druge, pak, stra- 
ne nastavlja Marković, ona revo- 
lucija koja taj složeni zadatak ra- 
dikalnog — menjanja svih osnova 
starog društva zameni rešavanjem 
parcijalnih zadataka, kao što je iz- 
gradnja proizvodnih snaga uz za- 
nemarivanje negovanja i učvršći- 
vanja demokratskih institucija i 
slobode mišljenja — ubrzo se pre- 
tvara u svoju suprotnost. Drugim 
rečima, ona revolucija koja prene- 
bregne osnovno pitanje — pitanje 
o smislu života koje proizlazi iz 
već konstatovanog kompleksa o 
suštini čovekovoj — mora računa- 
ti s promašajem u svojim oslobo- 
dilačkim i preobražavalačkim in- 
tencijama. Zato je najbolje uči- 
niti ono što je, izgleda nam, M. 
Marković i učinio u svojoj knjizi: 
povezati pojam revolucije, revolu- 


cionarnog menjanja i preobražaja 
društva i čoveka : ritinjem o SUE 
tini čoveka i smislu života. Jedan 
od prvih ogleda u knjizi tako je i 
nazvan — O smislu života. Govo- 
reći o ponašanju koje ulazi u nje- 
gov pojam humanog ponašanja, 
zadržavajući svoj osnovni kritički 
ton, M. Marković kaže: »Mi liči 
mo na bića koja bi mogla slobod- 
no da se kreću po jednom širokom 
platou okruženom strmim liticama 
ali koja se, iz straha od onoga što 
se nalazi na ivicama, ne usuđuju 
ni da im blizu priđu. I tako ceo 
život nastavljaju da monotono kru- 
že u malom uskom prostoru u sre- 
dini, žaleći se na prilike koje su 
ih porobile. Poneko se uputi pravo 
u jednom pravcu i ne haje za gra- 
nice dok se ne surva. Možda je 
mesečar koji i nema pune svesti o 
onom što radi. Ali možda je i he 
roj koji svesno strada da bi pro- 
krčio nove puteve i otvorio nove 
prostore ljudske slobode. Ili je 
tragična ličnost koja je morala iz- 
vršiti svoj poziv, koja nije mogla 
ići drugim putem i na tom putu 
je morala propasti.« Iako ljudi, 
u većini, nisu ni heroji ni tragične 
ličnosti, njihova je dužnost da bar 
uzmu u svoje ruke onoliko slobode 
koliko njihove mogućnosti dopuš- 
taju i snage omogućuju; ukoliko 
ni to ne pokušaju — čovek »osta- 
je ispod nivoa one ljudskosti koju 
bi čak i bez ikakvih herojskih ges- 
tova tragičnih sukoba mogao dos- 
tići.« Ali, ukoliko čovek ima svest 
o nužnosti otpora neljudskom au- 
toritetu koii zahteva izvršenje ne- 
humanog čina, ukoliko se suprot- 
stavlja fanatizmu i ukoliko nasto- 
ji da oseti šta mora da radi, u če 
mu ie niegova dužnost i koji je 
njegov poziv u životu, što ga ne- 
minovno vodi spoznavanju = svog 
autentičnog bića i vrednosti auto- 
nomnog saznania — on, taj čovek, 
nesumniivo realizuje svoju ljudsku 
suštinu i učestvuie u revoluciji kao 
radikalnom menianiu nehumanih 
osnova bivšeg društva. Pri tome, 
razume se. čovek radikalno menja 
i institucije koje, svojim ustroi- 
stvom na novim temljima, treba 
da doprinesu revolucionarnoj pro- 
meni celog društva; pomenimo sa- 
mo institucije obrazovanja i vas- 
pitanja, o čemu prof. Marković S 
puno prava konstatuje: = »Pravo 

vaspitanje bi trebalo da omogući 
mladom čoveku da nađe sebe, a ne 
da ga oblikuje prema nekoj una- 
pred stvorenoj shemi.« Eto jednog 
od takođe bitnih postulata svake 
revolucionarne promene. Takvo 
vaspitanje je svakako jedan od us- 
lova za ono što prof. Marković sma- 
tra veoma važnim elementom pri- 
likom realizovanja ideala koji či- 
ne smisao života: » Ustvari, pot- 
pun uspjeh u realizaciji ideala, ma 
šta značio za ljudsku sreću, nije 
od presudnog značaja sa stanovi- 
šta smisla života. Bitno je veliko, 
strasno, uzbudljivo — angažovanje, 
bitno je osećanje da je čovek hra- 
bro, intenzivno, = dostojanstveno 
proživeo_ svoje vreme na način 
koji je slobodno izabrao i koji ni- 
je mogao biti drukčiji.« Najzad, 
treba podvući, kao krajnju kon- 
zekvencu ovog stava prof. Marko- 
vića, da ona revolucija koja se ne 
oslanja na ovaj tip čoveka i revo- 
lucionara, na potpunog i slobod- 
nog čoveka koji slobodno i iz svo- 
jih najdubljih uverenja bira sop- 
stveni put, nužno čini samo onaj 
prvi korak, korak koji omogućuje 
osvajanje vlasti lišene ljudske suš- 
tine i pokušaja za radikalnom _  iz- 
menom društva, koji inače revolu- 
cija implicira. 

Knjiga ogleda i studija prof. M. 
Markovića nudi, inače, veliki broj 
tema i jedan imanentno marksis- 
tički pogled na to mnoštvo najak- 
tuelnijih problema i tema savre- 
menog sveta. Za žaljenje je što se 
mestimično oseća da je knjiga ipak 
sačinjena od radova pisanih povo- 
dom različitih tema i u različitim 
povodima i trenucima autorovog 
stvaralaštva. Valja stać; i britak, 
često polemički, stil autorov, što 
je vrlina više ove značajne knjige. 


Nikolaj TIMČENKO 


Dušan Kecmanović: 

»Između normalnog i 

patološkog« 

»Mala edicija Ideja«, Beograd 1973. 
»Između normalnog i patološkog« 


prelazi granicu psihijatrije kao na- 
uke i graniči sociologijom i antro- 


pologijom, jer kako kaže sam Du- 
šan Kecmanović: »Pošto se zna- 
čenje svakog oblika čovjekove dje- 
latnosti može opredijeliti samo iz 
aspekta međusobnog uticaja druš- 
tveno-normativne strukture, sa je- 
dne, i specifičnih potreba ljudske 
prirode (podcrtala B. D.), sa dru- 
ge strane, to su i atributivno od- 
ređenje razmatranih oblika pona- 
šanja kao normalnih ili patološ- 
kih, uistinu može naći samo izm e- 
a normalnog i patološkog« (str. 


Ovu bismo knjigu eseja Ietodo- 
logijski stoga mogli podijeliti na 
1. misaoni napor utemeljenja jed- 
ne trans-psihološke, trans-biološke 
filozofijske antropologije kao os- 
nove rasudbe »normalnog« i »pa- 
tološkog« i 2. jedne socijalne kon- 
cepcije psihijatrije. Tome približ- 
no odgovara dioba knjige u dva 
dijela: I. »Između normalnih i pa- 
toloških oblika ponašanja« (»Para- 
noidni stav kao opšti oblik druš- 
tvenog ponašanja«, »Kozmetika — 
rđava savjest života«, »Slobodno i 
neoslobođeno čovjekovo seksualno 
biće«, »Panfilija kao bijeg od stvar- 
nosti«, »Genitalni i socijalni eks- 
hibicionizam«, »Socijalna uloga i 
narkomanija«, »Nonkonformističko 
i aberantno ponašanje«, »Bojazan 
od straha«) i II. »Duševni bolesnik 
i društvo« (»Korijeni bojazni od 
duševnog bolesnika«, »Organski i 
duševni bolesnik«, »Neke dileme 
socijalne psihijatrije«, = »Teorijski 
model značenja duševne bolesti=, 
»Ka jednom novom pojmu dušev- 
no bolesnog čovjeka«. 

Prije pristupa primjedbama au- 
toru ogradit ćemo se od problema 
socijalne psihijatrije, koji su pro- 
fesionalni i spadaju u medicinsku 
terapeutiku. U socijalnoj psihijat- 
riji, anti-psihijatriji i teoriji socio- 
loške koncepcije duševnog — pore- 
mećaja uopće, Kecmanović na jed- 
nom drugom mjestu kaže: »SIna- 
tra se da je terapijska efikasnost 
praktične primjene principa bilo 
koje koncepcije osnovno mjerilo 
veličine saobrazenosti svake, pa da- 
kle i sociološke koncepcije pravoj 
prirodi duševnog poremećaja. Na- 
žalost — zasada je izuzetno teško 
— ako je uopšte i moguće reći da 
je tretman duševno poremećenih 
ljudi zasnovan na principima socio- 
loškog pristupanja određenja du- 

ševnog poremećaja više ili manje 
efikasan od tretmana zasnovanog 
na biološkom ili psihološkom Ppri- 
stupu«. 

Ono nadilazeće psihijatriji naz: 
načeno je već u samom početku 
kao odnos specifičnih potreba ljud. 
ske prirode i društveno-norinativ- 
ne strukture. »Pošto psihijatrija 
kao posebna nauka ni u kom slu- 
čaju ne može da dokuči bitak ljud- 
ske prirode, ona u svojim praktič- 
nim pregnućima i teorijskim izvo- 
đenjima Iora da prihvati pretpo- 
stavke koje utvrđuje filosofska an- 
tropologija, polazeći od njih i vra- 
ćajući se na njih u praksi formi- 
ranja vlastite metodologije i pute- 
va istraživanja«. (str. 165.) Meto- 
dologijski put Dušana Kecmanovi- 
ća da iz mnoštva teorija i defini- 
cija traži njihovo redefiniranje u 
određenju antropološke biti čovje- 
ka, njegove »specifične potrebe 
ljudske prirode« klasificira ga kao 
znanstvenika koji na području po- 
jedine nauke (psihijatrije) ne vidi 
izlaza bez njenog apsolutnog (fi- 
lozofskog) utemeljenja, kao što ovo 
ne vidi dostatnim za liječenje dru- 
štvenog bolesnika. 


Apsolutno filozofijski pristup po- 
jedinačnim naukama i pojedinač- 
no znanstveno istraživanje legitim- 
ni su rang marksističkog istuma- 
čenja antropološke biti čovjeka. 
Autor tražeći ovo trans-biološko, 
trans-psihološko čovjeka  sumira: 
»Suština ljudske prirode nije ono 
što već jeste — ponajmanje ono 
što već jest kao statistički prosjek, 
ona upravo jeste ono što još nije« 
(str. 163). Marksističko određenje 
čovjekove biti da čovjek nije, 
već dobiva u radnom posredo- 
vanju s prirodom u vremenu povi- 
jesti, bitno je stanovište za pro- 
sudbu »nonkonformističkog i abe- 
rantnog ponašanja«. (str. 69). Pro- 
blemi socijalne patologije i psihi- 
jatrije bez tog niveaua lako bi pro- 
glasili bolesnim, aberantnim i de- 
vijantnim svakog nonkonformistu, 
a pogotovo revolucionara. Pa ipak 
unatoč autorovim — naporima da 
izađe iz pozitivizma medicinske na- 
uke, definira bolesnog čovjeka ova- 
ko: »Duševno bolestan čovjek je 


1) »Pregled« 1973, juli-august, str, 962. 


onaj čovjek, koji pod pritiskom 
svjesnih i nesvjesnih, poznatih i 
nepoznatih, = psiho-socio-somatskih 
mehanizama svome odnosu prema 
stvarima, drugim ljudima i samom 
sebi daje takvo značenje koje mu 
onemogućava da sebe stalno os- 
tvaruje kao čovjek«. (str. 172). 

Pristup duševno bolesnom  čov- 
jeku kao onome, koji je bolestan 
kao čovjek (str. 173) u svojoj ne- 
mogućnosti svojeg samopotvrđiva- 
lačkog, stvaralačkog i samostvara- 
lačkog — povijesnog bića, izgleda 
nam, usprkos autorovim misaonim 
naporima, nedovoljno distingviran 
spram »duševno zdravog« čovjeka, 
koji također nije u stanju da se 
samokreira u ljubavi i stvaralaš- 
tvu, jer mu je Super-Ego uništio 
Ego i Id, a ne ga sublimirao, da 
bi uspješno funkcionirao, upravo 
u društvu, koje ima osnovnu šizo- 
idno-šizofrenično-paranoidnu struk- 
turu, u društvu — sociologijski re- 
čeno: potrošačkom, filozofijski re- 
čeno: svijetu rada, svrsishodnog 
rada. Kecmanović je svjestan ne- 
dostatnosti Frommova obrta u »pa- 
tologiju normalnog« i dijagnostiku 
bolesnog društva kao što i nazire 
da se problem krije s onu stra- 
nu tog odnosa, pa ipak nam defli- 
nicijom duševno bolesnog čovjeka 
ne daje garanciju da ga definira- 
mo takvim — čak ga krajnje ideo- 
loški relativira. Time bi psihijat- 
rija kao nauka negirala samu se- 
be. 


Odbacivanje teorija u psihijatri- 
ji, koje duševno bolesno poistovje- 
ćuju sa bolešću mozga kao vulgar- 
no-materijalističkih, —pred-marksis- 
tičkih, a dodali bismo i pred-hege- 
lijanskih, vrhuni konstatacijom: »S 
time u vezi treba reći da je naj- 
veći broj tzv. psihopatoloških ma- 
nifestacija, kao i one uslovno uze- 
to zdrave, direktno ishode iz date 
ontičke strukture ljudskog bića. I 
mada jedna dosta uticajna struja 
savremenog psihijatrijskog mišlje- 
nja zastupa shvatanje da su egzis- 
tencijali kao odredbe ontološke 
prirode, poput kategorija u obla 
sti »prirodne prirode«, jednog npr. 
melankoličara ili šizofrenika, ra- 
dikalno drugačiji u odnosu na nor- 
malne egzistencijale tzv. mormal- 
nog ljudskog ponašanja (Dasein-a), 
teško je poreći da mnoge manifes- 

tacije koje još uvijek mahom izu- 
čava psihopatologija znače u suš- 
tini reakciju na ugrožavanje, do- 
vođenje u pitanje konstitutivnih 
dimenzija ljudskog bića«. (str. 13). 


Autor je lucidan u analizi tih 
»reakcija na ugrožavanje, dovođe- 
nje u pitanje konstitutivnih dimen- 
zija ljudskog bića« i njima je obo- 
gatio misao psihijatara, uglavnom 
ljudi medicinski i biološki obrazo- 
vanih. Bez ove se dimenzije psihi- 
jatri pretvaraju u policajce posto- 
jećeg, u opasan naučni aparat (kao 
što ga ima i svaka nauka) koji mo- 
že biti upotrijebljen u depolitizi- 
rani strah trošenja roba ili mani- 
puliranje frustracijom i agresijom 
fašističke privincijencije. »Bojazan 
od straha« (str. 81) kako ga tuma- 
či autor egzistencijalistička je in- 
terpretacija straha od bitka kao 
Ništa. Kao objekt = manipulacije 
strah je već strah od izolacije. Ana- 
liza bitne dialoške strukture čov- 
jeka kao dia-Logosa s prirodom 
i drugim čovjekom i nasilnog pre- 
kidanja tog dijalogosa u monolo- 
gos, pod pretpostavkom konzum- 
cijskog terora, analiza »slobodnog i 
neoslobođenog čovjekovog — seksu- 
alnog bića«, pad iz bitne potrebe 
samopotvrđivanja i ljubavi i svog 
rodnog odnosa Inuškarca i žene u 
tržišnu apstrakciju seksualne mi- 
tomanije, analiza kompleksa ma- 
nje vrijednosti zbog manjkavosti 
organa ili ružnoće, bez upitnosti 
po čemu je ta manjkavost, što re- 
zultiraju u vapaju za kozmetikom 
— »rđavom savješću života«, ana- 
liza »genitalnog i socijalnog ekshi- 
bicionizma, što imaju zajedničko 
rodoslovlje u bojazni od kastraci- 
je spadaju u briljantne eseje D. 
Kecmanovića. 


Vrijednost eseja D. Kecmanovi- 
ća, uz ostalo, koje su mu pridali 
rezenzenti, nesumnjivo je u traže- 
nju humanoga kroz bolest čovjeka 
i ljudsku bolest, traženje da se u 
bolesnom odčita otuđenje ljudske 
biti i bitne ljudskosti. Na ovome 
Putu ostalo je nekoliko problema 
diskutabilnim: 1. dostatnost mark- 


sističke filozofijske antropologije 
za psihijatriju, 2. Odnos filozofije 
(marksizma) i nauke (psihijatri- 
je). 


Ad 1. Duševni bolesnik za jednu 
marksistički orijentiranu filozofij- 
sku antropologiju nije signum otu- 
đenja. To je također »zdrav« čov- 
jek ukoliko mu je Super Ego in- 
teriorizirana društvena ideologija, 
radnik jer = proizvodi — otuđenje 
spram proizvoda i drugog čovje- 
ka, svaki čovjek, jer je »bolestan 
kao čovjek« u nemogućnosti reali- 
ziranja svoje ljudske, samostvara- 
lačke, samodjelatne biti. Iz ovoga 
slijedi nemogućnost  »psihijatriza- 
cije društva«, = »anti-psihijatrija«, 
revolucionarna psihijatrija u smi- 
slu »dijalektike oslobođenja«, ka- 
ko su je nazvali londonski psihi- 
jatri (Laing, Cooper i dr.) na isto- 
imenom kongresu 1967. Revolucija 
je moguća samo u samosvijesti, 


o sebi, za sebe, o — i za sebe ra- 


da, u proizvodnji. Ovime je odre- 
đenjem oduzeta mesijanska misi- 
ja psihijatara, ali je psihijatriji 
dan naučni dignitet, jer unutar je- 
dnog tako apstraktno-filozofsko-an- 
tropologijskog određenja humani- 
teta nije moguća kao znanost. Nai- 
me, osim ovog apsolutno-znanstve- 
nog niveaua, psihijatrija se mora 
pitati za mogućnost nesubjektivis- 
tičke teorije subjekta. Marksizam 
je u rodoslovlju hegelijansko-mark- 
sističko-lukačevske tradicije  uis- 
tinu znao samo za racionalnu svi- 
jest i samosvijest tradicionalne ev- 
ropske filozofije. Orijentacija Du- 
šana Kecmanovića govori više o 
jednoj »kritičkoj teoriji objekta«, 
nego o »kritičkoj teoriji subjekta«, 
koju je marksizmu tek za misliti. 


Ad 2. Ovime je rečeno da apso- 
lutna znanost, znanost rada i izve- 
dena filozofijska antropologija je- 
su i znanost i metoda izučavanja 
pojedinih pozitivnih aspekata an- 
tropologije, u ovom slučaju psihi- 
jatrije. Zasnivanje jedne u bitnom 
smislu klasne psihijatrije, zas- 
novane na marksizmu, značilo bi 
ovim apsolutnim niveauom  izgra- 
diti pozitivnu nauku. Bez toga je 
niveau psihijatrija, ontologijski gle- 
dano vulgarni materijalizam, on- 
tički sagledano konzervativizam i 
nehumanost. Pojam pak duševno 
bolesnog čovjeka zasnovan samo 


na apsolutnoj znanosti je apstrakt- 
ni formalizam i negacija psihijat- 
rije kao nauke. 

Izgleda da je osnovni problem 
ne samo psihijatrije, već i mark- 
sističke antropologije, određivanje 
»specifične potrebe ljudske priro- 
de«. Nepostojanje koherentne teo- 
rije potreba rezultira iz hiatusa 
određenja potreba same: ili su po- 
trebe prirodno i za vazda date, 
onda je negirano čovjekovo biće 
kao biće slobode, ili su one povi- 
jesne, tome je dan uvjet mogućno- 
sti manipuliranja čovjekom. 

Znatan prilog dijalogosu ovim 
problemima iz izvedenih primjed- 
bi, stavlja djelo »Između normal- 
nog i patološkog« na među izme. 
du filozofskog i naučnog 
(psihijatrijskog). 


Blaženka DESPOT 


Đorđije Uskoković: 


Sociologija i društvena 
nejednakost, 


Institut za sociološka istraživanja 
Filozofskog fakulteta, Beograd, 1973. 


Uskokovićevo nepotkupljivo, ne 
silom autoriteta nametnuto niti, 
pak, ad hoc izabrano, već mišlje- 
njem posredovano, vjeruju jest: 
samo ona inisao koja sledi trag 
Marksovog fundamentalnog _ isto- 
rijskog navuma može  razderati 
»lažno lice« stvarnosti, probiti se, 
kroz naslage ideoloških privida i 
fatamorgana, do samog = korena 
društvenog bića. Stoga je on, pre 
nego što je »prelomio« društvenu 
(he)jednakost kroz sociološku poj- 
movnu — optiku, problematizovao 
samu našu sociološku misao onjoj, 
učinio upitnom, sa stanovišta Mar- 
xove revolucionarne misli o druš- 
tvu, njen programatski okvir i nje- 
nu ietodološku orijentaciju; po- 
sebno je pod lupu kritičke upitno- 
sti stavio učenja naših poznatih 
sociologa (Lukića, Popovića, Gori- 
čara, Pečujlića...) o strukturi ju- 
goslovenskog društva i, s tim u 
tesnoj vezi, njihova određenja os- 
novnih socioloških kategorija: ra- 


sukobi, i tako dalje! Ova kritička 
dnička klasa, »kontraklasa«, sred- 
nja klasa, eksploatacija, društveni 
analiza kategorijalne mreže naših 
sociologa vršena je s ciljem da se 
izgradi »meta-stanovište« sa koga 
pogled na našu misao o društvu, 
a time i na strukturu našeg druš- 
tva, biva jasniji, reskiji, odvažniji, 
širi, dublji i celovitiji. Naime, na- 
pipavajući u sebi osećanje da na- 
ša društvena teorija, svojim veli- 
kim delom, ne zahvata sam koren 
naše situacije, ne pogađa u sre 
dište zbilje. Uskoković se odvažno 
uputio na put  teorijsko-empirij- 
skog proveravanja tog »osećanja«, 
na put na kome će ono ili dobiti 
teorijski legitimitet ili će se po- 
kazati pukim subjektivističkim su- 
dom. 


Da vidimo kakvi su plodovi sa- 
zreli na tom putu? 


Pre svega, Uskoković je utvrdio 
da je naša sociologija, dobrim de- 
lom, opterećena strukturalističkim 
egzibicionizmom i funkcionalistič- 
kim konstruktiviznmom: u njoj je 
izrazita tendencija da se, u susre- 
tu sa stvarnošću, suspreže u svoju 
ezoteričnu zatvorenost ili da se, 
u najboljem slučaju, neutralizuje i 
redukuje na pukog registratora 
fakticiteta. I zaista, okrenuta k to- 
me da radi na optimalnom etabli- 
ranju datog, boljoj institucionali- 
zaciji postojećeg, naša se sociolo- 
gija, mahom, služi = bezživotnim, 
»neutralnim« jezikom koji u svo- 
joj sadržajnoj = ispražnjenosti ne 
upućuje na žive, delatne, realne 
društvene snage kao nosioce kako 
dinamike revolucionarnih društve- 
nih promena, tako i težnji za »u- 
kotvljavanjem« postojećeg. Imaju- 
ći ovo u vidu Uskoković piše: »Ono 
što, bez sumnje, u najvećoj meri 
afirmiše funkcionalističko stanovi- 
šte (mnogih naših sociologa — — 
naša primedba) jesu jezik i poj- 
movni aparat... Naročito je upad- 
ljiva upotreba nekih izraza od ko- 
jih ćemo samo neke nabrojati: so- 


1) Studija Đorđija Uskokovića_SOCIOLO- 
GIJA I DRUŠTVENA NEJEDNAKOST objav- 
ljena je u okviru naučnog projekta »Društv- 
eni sukobi i promene strukture savremenog 
jugoslovenskog društva«, na čijoj realizaciji 
radi Institut za sociološka istraživanja Filo- 
zofskog fakulteta u Beogradu. 

cijalni kompleks, struktura i pod- 
struktura, strano telo u organiz. 
mu, stepen društvene — ravnoteže, 
funkcionalna — heterogenost...« U- 
poredo s tim, on primećuje da je 
marksistička terminologija: klasna 
borba, eksploatacija, nejednakost, 
otuđenje, klasni interes i slično, u 
mnogome istisnuta iz naših socio- 
loških analiza. Mi bismo dodali da 
se stoga ukazuje potreba za jed- 
nom revolucionarnom teorijom ko- 
ja će »prečistiti« ovaj pojmovni 
aparat; ne radi se tu o zahtevu za 
ideološkim »progonom« ovih ter- 
mina, već o potrebi njihove stvar- 
ne reinterpretacije kako bi se do- 
moglo njihovog stvarnog značenja. 
Jer, u prividu svoje »naučne neu- 
tralnosti« ovaj jezik često ublažu- 
je, briše neke društvene odnose, 
svodi nepovoljnu socijalnu struk- 
turu samo na ostatke starog klas- 
nog društva i tako dalje. 


Sve ove uočene tendencije Usko- 
ković sumira u duboko istinit za- 
ključak da naša sociologija, uzima- 
jući osnovnu — funkcionalističku 
pretpostavku — funkcionalnost ce- 
line — kao svoju, istražuje mahom 
uzroke poremećaja društvene rav- 
noteže, teži boljoj organizaciji, sve 
većem tehničkom perfekcioniranju 
datog, što je čini sve ravnodušni- 
jom i slepljom za zadato (komu- 
nistički ideal ljudske zajednice). 
Naime, rezultati socioloških istra- 
živanja u najboljem slučaju imaju 
dijagnostičko-destruktivnu vred- 
nost, dok eksplicitnija projekcija 
društvenih mera čijim bi se ostva- 
rivanjem postojeće otvorilo bitnoj 
istorijskoj promeni ostaje u senci. 

No, šteta je što Uskokovićeva 
analiza naše misli o društvu nije 
otišla dublje — u ispitivanje raz- 
loga zbog kojih je naša duhovna 
klima pogodna za udomljenje funk- 
cionalističkih tendencija. 

Shvatajući da je od velikog is- 
torijskog ideala — društvene jed- 
nakosti, mada su sve stvarne re- 
volucije na svojim zastavama ima- 
le ispisane parole jednakosti i slo- 
bode, malo toga ostvareno, Usko- 
ković piše da sve ovo što smo do 
sada učinili, »ma koliko da je na- 
predno i stvoreno uz velike žrtve, 
nije (niti može biti) zamena za 
velike istorijske reči'. To, istovre- 
Imeno, znači da nijedna socijalis- 


tička revolucija, iz samozadovolj- 
stva, ne sme usporiti hod, već, na- 
protiv, mora što odlučnije, bez po- 
srtanja, stremiti pretvaranju ve- 
likih istorijskih reči u delo«. Zato 
Uskoković (za razliku od mnogih 
naših sociologa koji u dubokom 
miru svoje objektivističke distance 
traže što više »objektivnih« teško- 
ća da bi pravdali postojeće druš- 
tvene nejednakosti) pokušava da 
dosegne temeljna izvorišta  druš- 
tvenih nejednakosti čije će mu na- 
laženje omogućiti da ih nazove 
pravim imenom: da im prida od- 
govarajuće obeležje — klasno. On 
je našao da su pretpostavke i uz- 
roci društvene nejednakosti u sa- 
moj strukturi naše stvarnosti, što, 
po imanentnoj logici stvari, kom- 
promituje, sa stanovišta njihove 
idejno-teorijske — utemeljenosti i 
praktične uspešnosti, one akcije za 
smanjivanje društvenih nejednako- 
sti koje ne zahvataju društvenu 
strukturu u celini, već polaze od 
toga da su »socijalne razlike« epi- 
fenomeni = socijalizma, primereni 
njegovom razvojnom procesu. Reč 
je, zapravo, o tome što Uskoković 
shvata da će komunistički ideal 
postati sklerotična, uvek iznova u 
nigdinu daleke budućnosti pome- 
rana moralistička fraza, ispražnje- 
na ideološka floskula, ako se nje- 
govo začeće već ne zbiva u samim 
temeljima ove stvarnosti i ovde. 


U tom pogledu posebno je indi- 
Kativna Uskokovićeva kritika po- 
trošačke psihologije, malograđan- 
ske ideologije bonvivana koju ka- 
rakteriše površni istorijski optimi- 
zam da će ekspanzija robnog kvan- 
titeta, sama po sebi, pomaknuti 
granice ljudskog u svetu. 


Suma sumarum: pred nama su 
rezultati istraživanja mladog so- 
ciologa koji je s pravom uverćn 
da sociologija, ako hoće da bude 
na — pozicijama revolucionarnog 
marksizma, mora suditi sebi sa- 
moj i sa stanovišta revolucionarne 
promene samog društvenog bića 
i sa stanovišta između svojih vlas- 
titih pretpostavki. U protivnom, 
ona će u svom pozitivističko-funk- 
cionalističkom osiromašenju nudi- 
ti umesto kritičkog rasuđivanja 
»društvenu kozmetiku« koja će, re- 
dukujući stvarnost samo na njen 
pozitivni pol, zamenjujući norma- 

tivno 1 stvarno, poštati duhovno 
oružje malograđanskih i birokrat- 
skih snaga usmerenih ka sitnim 
»popravkama« društvene  struktu- 
re. 
Uskokovićevo = istraživanje, izlo- 
ženo i teorijski eksplicirano u ovoj 
knjizi, ima naučno-teorijsku  teži- 
nu. Dakako, ima kod njega, kat- 
kad, nedomišljenih stavova, pro- 
tivrečnih mesta, nezasnovanih za- 
leta, pa i promašaja. Ali, to ne u- 
manjuje značaj ovog ostvarenja: 
Uskoković se, naime, u odvažnosti 
svog kritičkog izricanja ne libi da, 
katkad, i promaši, verujući, s pra 
vom, da je, u krajnjoj liniji, nekad 
bolje i hrabro promašiti nego biti 
funkcionalno hrabar. 


Slobodan DIVJAK 


Miladin Životić: 


»Egzistencija, realnost 
i sloboda«, 


Posebno izdanje časopisa »Ideje«, 


Uređuje redakcija, za izdavača 
Milutin Stanisavac 


Predmet Životićeve knjige može 
se odrediti kao istorijsko-filozofski 
prikaz filozofske svesti od Kierke- 
gaarda do Sartrea. U toku ovog pra- 
ćenja filozofske misli obraća se po 
sebna pažnja na odnos filozofije 
egzistencije prema, da rečemo Sar- 
treovim jezikom, praktiko-inertnim 
oblicima ljudskog života. Životić 
manje ima u vidu same otuđene 
oblike života, a više onu vrstu filo- 
zofske svesti koju ti oblici rađaju. 
Glavni predmet su, zapravo, oni 
oblici filozofske Svesti koji nasta- 
ju kao negacija i praktiko-inertnog 
života i oblika svesti (i »samosve- 
sti«) koji mu odgovaraju. Razvi- 
jajući svoje teme autor ujedno da- 
je istorijsko-filozofski prikaz i suš- 
tinsku analizu samih problema. 

Životićeva pažnja se usredsređu- 
je na one tačke i one faze gde se 
događa nastajanje oblika (bića i 


svesti). On istražuje rađanje ob- 
lika, »razvoj« (regresiju), moguć- 
nosti nestajanja, negacije i prak- 
tikoinertnih oblika života i njego- 
vih filozofskih refleksa. Autor tra- 
ga, ni za trenutak ne zaboravljaju- 
ći da prikazuje istorijski određeni 
ciklus u filozofiji, za novim obli- 
cima ljudske prakse. On postavlja 
probleme koje marksistička filozo- 
fija danas tematizira: problem od- 
nosa individualne i društvene slo- 
bode, problem odnosa filozofije i 
proletarijata, problem odnosa ra- 
zuma i »srca«, problem odnosa on- 
tologije i filozofske antropologije. 

Oblici misaone teorijske reflek- 
sije građanskog sveta (jer, o nji- 
ma je, zapravo, reč) granaju se, 
po Životiću, u dva — divergentna 
pravca: filozofski racionalizam od 
Descartesa preko Hegela do naših 
dana i filozofija kao teorija razu- 
mevajućeg saznanja, kao »logika«a 
ljudskog srca od Pascala do Sar- 
trea (preko Nietzschea, Kierkega- 
arda, Jaspersa i Heideggera). Sar- 
tre, doduše, već prevazilazi ovu su- 
protnost racionalnog znanja i ra: 
zumevajućeg saznanja svojom di- 
jalektičkom — progresivno-regresiv- 
nom metodom i tako dolazi do iz- 
vornog Marxa, filozofa rada i slo- 
bode, proletarijata i opštečovečan- 
ske emancipacije. 


Pod filozofskim = racionalizmom 
Životić  podrazumeva na razumu 
zasnovanu opštu teoriju znanja o 
svim oblicima sveta i čoveka, zna- 
nja koje hoće sve da objasni, da 
uzročno-posledično utvrdi, da ge- 
neralizira, da se prema svemu po- 
stavi kao prema objektu, kao pre- 
ma nekoj stvari, da formuliše is- 
tinu o činjenicama, da preslika po- 
stojeće oblike ne pitajući za njihov 
ljudski smisao. 

Razumevajuće = saznanje, pak, 
shvata kao oblik svesnog odnosa 
čoveka prema čoveku u traganju 
za ljudskim smislom, kao totalni 
odnos čoveka prema svetu koji je 
ljudskom delatnošću osmišljen 

eformisan, kao doživljaj u kome 
čovek učestvuje u prerefleksivnoj 
fazi i koji dovodi do oblika svesti 
i oblika izraza različitih od filozof- 
ske svesti zasnovane samo na ra- 
zumu. 

Filozofski racionalizam polazi od 
»objektivnosti« svega; razumeva- 

juće saznanje od »subjektnosti« čo- 
veka. Životić sada prati dijalog iz- 
među racionalizma i iracionalizma, 
dijalog čiji su učesnici epohalni fi- 
lozofski pravci i veliki filozofi — 
pojedinci, dijalog koji je izraz, a, 
deumično, i prethodnica — velikih 
društvenih sukoba između prole- 
tarijata (s njegovom klasnom sve- 
šću rezimiranom, po Životiću, u 
teoriji i praksi opštečovečanske e- 
mancipacije) i sila otuđenog sve- 
ta koje se u duhovnoj sferi Javlja- 
ju, između ostalog, i apsolutizova- 
njem praktiko-inertnih oblika. 
Najvažnije u Životićevoj knjizi 
je sada to, što on, analizom obli- 
Ka kritike građanske filozofske to- 
talizacije, kritike koja je posle 
Marxa svoje najrazvijenije vidove 
dobila u različitim orijentacijama 
(strujama) filozofije egzistencije, 
izdvaja ono što u glavnim oblicima 
razumevajućeg saznanja predstav- 
lja doprinos filozofskoj misli od 
onoga što je samo »nova« forma 
praktiko-inertne misli. 


Ako Kierkegaard, na primer, od- 
bacuje Hegelovu panlogističku to- 
talizaciju i apsolut i postavlja pi- 
tanje o konkretnom pojedincu i 
njegovoj usamljenosti, Životić ne 
ispituje posledice napuštanja poj- 
ma totalizacije, već se pita kakav 
novi smisao Kierkegaard otkriva 
uzimajući; usamljenog pojedinca 
kao ontološku kategoriju. Za Ži- 
votića je nadasve važno da od- 
govori na pitanje — da li Kierke- 
gaard kaže nešto suštinski dubo- 
ko o pojedincu kao pojedincu, a, 
onda, i to, da li, sa stanovišta po- 
jedinca koji teži sreći (makar i 
pogrešno shvaćenog pojedinca) Ki- 
erkegaard kritički kaže nešto zna 
čajno o otuđenom, građanskom 
svetu. Pokazuje se da »Kierkegaar- 
dov« pojedinac nije egoistički po- 
jedinac građanskog sveta. (Egois- 
tički pojedinac je bio predmet 
Stirnerove misli). Ovaj pojedinac 
ne kuša slobodu samo kao slučaj 
u svetu robe i konkurencije, već je 
oseća i doživljuje kao sudbinu u 
svetu otuđene totalizacije ili kao 
tragičnu usamljenost u svetu bez 
apsoluta. Ako se taj pojedinac i 
suprotstavlja totalizaciji kao tak- 
Voj on više, u tom revoltu, pogađa 

njenu otuđenost, a samo delimič- 
no njenu suštinu. (Ovde se pravi 


razlika između totalizacije i totali- 
tarizacije). Otuda Životićev prikaz 
Kierkegaardove filozofije (kao uos- 
talom i pogleda drugih filozofa ko- 
je prikazuje) ima draž novog, upr- 
kos brojnim tekstovima drugih u 
kojima se interpretira snažna Kier- 
kegaardova filozofska = inđividual- 
nost. 

I tako, utvrđujući bitne odredbe 
filozofije egzistencije  Životić se, 
pre svega, trudi da otkrije onto- 
-antropološku suštinu — mišljenja 
Nietzschea, Jaspersa, Heideggera i 
Sartrea, a zatim i granicu — koju 
ova filozofija ne prelazi. Kad je 
ovaj posao uređen, autor onda u 
bitnim pojedinostima prati razvi- 
tak u okviru celine misli pojedinih 
filozofa, prati  —imanentne protiv- 
rečnosti u njihovom toku sve do 
tačke kada određena filozofska mi- 
sao nailazi na svoju apsolutnu gra- 
nicu. 

Sve granice filozofije egzistenci- 
je potiču, po Životiću, otuda što 
ona »ljudsku realnost hoće da ra- 
zumeva sa stanovišta čoveka shva- 
ćenog samo kao individualno, a ne 
i rodovno, generičko biće.« (str. 
189). »Tumačenje čoveka kao čisto 
individualnog bića, vodilo je filo- 
zofiju egzistencije u sve promaša- 
je u pokušajima da objasni (? D. 
S.) nastanak i osnovne strukture 
ljudske realnosti, da tumaći slo- 
bodu.« (str. 190). »Sloboda postoji 
samo preko slobodnog pojedinca 
ali — u okviru slobodne zajedni- 
ce. Od Kierkegaardove pobune pro- 
tiv Hegela do Sartreove Kritike di- 
jalektičkog uma filozofija egzisten- 
cije je ukinula samu sebe kad je 
slobodu pojedinca vezala za nasta- 
nak slobodne ljudske zajednice.« 
»Ona je počela preko pobune ljud- 
skog srca izdvojene egzistencije, a 
završila saznanjima da je čovek 
kao slobodno biće moguć samo u 
slobodnom društvu.« (str. 190). 


Ako značenje citiranih stavova 
koji svi potiču iz zaključka Životi- 
ćeve knjige, uporedimo sa smislom 
knjige u celini nailazimo na čudnu 
nesaglasnost između bogatstva 1s- 
torijsko-filozofskog prikaza filozo- 
fije egzistencije prožetog otvore- 
nom mišlju i u sebi zatvorenog i 
jednostranog zaključka. 

Životić je u prikazu filozofskih 
struja video bitne onto-antropo- 

loške probleme koje je u zaključ- 
ku zaboravio. U zaključku se on 
zadržava samo na suprotnosti: po- 
jedinac-društvo, i to više na na 
čin jednog sociologa, dok je u ce- 
lokupnom prikazu — Kierkegaarda, 
Nietzschea, Husserla, Diltheya, Jas- 
persa, Heideggera i Sartrea sadr- 
žajno obuhvatio, istorijsko-filozof- 
ski i suštinski, odnose nauke i fi- 
lozofije, stare metafizike i nove 
ontologije, odnos čoveka kao mo- 
dusa bivstvovanja prema bivstvo- 
vanju samom, razumevajuće saz- 
nanje i njegovu ontološku suštinu 
u odnosu prema pozitivizimu, od- 
nos bivstvovanja i vremena i sl 
Stoga možemo reći da svi ov; pro- 
blemi i pokušaji rešenja koje nu- 
de filozofi egzistencije nisu, nama 
marksistima, postali razumljivi i 
ne predstavljaju prošlost ako smo 
saznali da se reov »egzistenci- 
jalizam« povezivanjem  pojedinač- 
ne i društvene slobode stopio sa 
marksizmom. 


Na sreću, Zaključak Životićeve 
knjige je zanemarljivo iInali deo 
obimne studije. U celini Životić je 
dao dobru, dijalektički sigurno za- 
snovanu, marksističku interpreta- 
ciju jedne orijentacije filozofije 
egzistencije (pretežno one ateistič- 
ke) pokazavši kako se otvara i za- 
tvara ciklus od Heideggera do Sar- 
trea. Uzgred rečeno, ovaj ciklus 
ima dosta sličnosti sa ciklusom od 
Hegela (preko Feuerbacha i mla- 
dohegelijanaca) do Marxa. Životi- 
ćeva knjiga pokazuje da je mark- 
sistička dijalektika (kad je udru- 
žena s filozofskim darom subjek- 
ta koji je primjenjuje) bogato i 
otvoreno filozofsko učenje. Knjiga 
pokazuje i to da se autorova mi- 
sao razvija kontinuirano i da se 
njena prava vrednost može oceni- 
ti samo ako se sagleda u neraz- 
dvojnoj vezi sa autorovim stavovi- 
ma iskazivanim u dvema prethod- 
Dim njegovim knjigama, a naroči- 
to u knjizi »Covek i vrednosti«. I, 
najzad, ma kakva bila granica ove 
knjige, ona je, sigurno, naša naj- 
bolja marksistička studija o filozo- 
fiji egzistencije. Bilo bi posebno 
zanimljivo da se ispita u kom je 
stepenu Životićeva knjiga, impli- 
citno-polemički, u vezi sa LukAcse- 
vom knjigom »Razaranje uma«. 


Dušan STOŠIĆ 


Robert Misrahi: 


Marx et la question juive 
(Marx i jevrejsko pitanje) 


Paris 1972., Edition Gallimard 
(Collection Idćes) 


Još ; danas traju diskusije o ulo- 
zi i vrijednosti ranih radova Mar- 
xa i Engelsa. U tim diskusijama 
polarizirale su se, pretežno, dvije 
glavne struje: dok te radove (pis- 
ma, kritike, prikaze nastale do Ma. 
nifesta komunističke partite 1848. 
g.) jedni smatraju mladenačkim, 
begelijanskim, idealističkim pa i 
nemarksističkim jer nemaju nika. 
kve dublje veze s Marxovim zrelim 
djelima, drugi ih smatraju — vrlo 
značajnim za sagledavanje cjelo- 
vite Marxove misli i početnim mi- 
saonim pozicijama novog pogleda 
na svijet koji će u kasnijim rado- 
vima biti uglavnom dalje razrađi- 
van. Dok, dakle, prvi Marxa i nje- 
gova djela dijele na »mladog« i 
»zrelog« pa njegov misaoni razvoj 
tumače skokovito, drugi sagleda. 
vaju cjelinu Marxove misli a nje 
gov misaoni razvoj smatraju kon. 
tinuiranim. Cijela ta diskusija ne 
bi bila vrijedna spomena i osvrta 
da se iz parcijalnog — tumačenja 
Marxa, a pozivajući se upravo na 
njega i njegova (»zrelija«) djela, 
raznim shematiziranjima ne izvo 
de često nakaradne i žalosne ne- 
marksističke pa i antimarksističke 
pozicije, da se Marxova misao ne 
svodi na samo ekonomske teorije 
i da joj se ne odriče. filozofski ka- 
rakter te da se ne stvaraju dva, 
međusobno suprotstavljena Marxa: 
»mladi« i »zreli«, »nemarksistički« 
i »marksistički«. Do takvih ili slič- 
nih deformacija može doći naroči- 
to ako se razmatra samo jedan 
tekst ili posebno ako se iz nekog 
članka iščupaju odlomci, rečenice 
koje se ra van konteksta, bez- 
obzirno i nemilosrdno seciraju. 

Navedeno djelo R. Misrahia ana- 
lizira Marxov Prilog jevrejskom pi- 
tanju te sadrži tri dijela: 1. Antise- 
mitizam jevrejskog pitanja, 2. Ne- 
marksistički karakter Marxovog 
antisemitizma i 3. Uzrok krize Mar- 
xovog antisemitizma. 

Prvi dio posvećen je dokazivanju 
Marxovog antisemitizma. U cijelom 
Prilogu jevrejskog pitanja eviden- 
tan je Marxov antisemitizam i nje- 
gova slijepa mržnja prema Jevre- 
jima (str. 36). Marx osuđuje jev- 
rejski narod na deset stranica tek- 
sta (str. 37) iako ne iznosi dokaze, 
ne pravi povijesne analize, socio- 
loške komparacije, demografska 
kretanja, ničim ne — argumentira 
svoje teze koje zbog toga ostaju 
tek dogmatske tvrdnje (str. 48, 51). 
Smatrajući, kao i Bauer, da je je- 
vrejsko pitanje pitanje jevrejske 
religije te u raspravljanju o poli- 
tičkoj emancipaciji Jevreja Marx 
zapravo ne prevazilazi Rauera (str. 
39, 41). Svojim — intepretacijama 
Misrahi zaključuje da Marx iden- 
tificira judaizam j; praktički kult 
novca samo zato da bi se mogao 
što žešće okomiti na religijsku bit 
Jevreja (str. 49). S obzirom da 
Marx ne navodi nikakve dokaze za 
identifikaciju judaizma i novca i 
s obzirom na upotrebu »fetišističke 
dijalektike« njegove tvrdnje nisu 
samo dogmatske već i magijske 
(str. 51). Marx je zapravo apriori 
antisemit koj; donosi genocidne 
konkluzije (str. 54). Svoje analize 
autor karakterizira pitanjem: »Zar 
Prilog jevrejskom pitanju može bi- 
ti nešto drugo no poziv na ubistvo 
(Jevreja, G. F.), no apel na geno- 
cid?« (str. 62). 


Drugi dio je nastavak i razrada 
prvog: u njemu se pokazuje ne- 
marksističnost Marxovog antisemi- 
tizma kako u odnosu na Marxove 
kasnije radove tako i neadekvat- 
nošću Marxovih stavova prema ta- 
dašnjem stvarnom položaiu Jevre- 
ja u Njemačkoj i Francuskaj. 

Treći dio obrađuje povijesni kon- 
tekst jevrejskog pitanja u Njemač- 
koj i Francuskoi. Po svom shvaća- 
nju jevrejstva i emancipacije te 
zahtjeva za kulturnom i pravnom 
autonomijom umjesto za genocid- 
nom asimilacijom jevreiskog naro- 
da C. G. Dohm ie marksistički od 
Marxa u niegovom Prilogu jevrej- 
skom pitaniu (str. 139). Suprotno 
Dohmu. iracionalist i kršćanski mi- 
stik J. G. Hamann, uprkos odušev- 
ljenju za stari hebrejski narod i 
njegova učenja, kritizira i optužu- 
je suvremene Jevreje što ga dovo- 
di do antisemitske pozicije. Dok su 
Kant i Fichte antisemiti iz kršćan- 


skih pobuda Schopenhauer je to iz 
rasističkih, arijskih a Hegel je svo- 
jim mladenačkim radovima o ne- 
kim pitanjima kršćanstva i juda- 
izma ocijenjen kao najradikalniji 
antisemit uz Marxa. Misrahi zatim 
prikazuje germansko-kršćanski an- 
tisemitizam političkih mislilaca E. 
M. Arndta, F. Rihsa, Friesa i F. J. 
Stahla. Ovaj posljednji je pokršte- 
ni Jevrej, desni hegelijanac kime 
se Marx »nesvjesno« inspirira (str. 
172) iako ovaj piše ekstremistička 
i reakcionarna (str. 172), antire- 
volucionarna (str. 173) djela. U 
Francuskoj antisemitizam  Fourie- 
ra, Toussenela i Proudhona je krš- 
ćanski. Autor simatra neophodnim 
da pokaže kako socijalističko sta- 
jalište tih autora ne implicira an- 
tisemitizam, što dokazuju radovi 
'kršćanskih socijalista! C. Pecque- 
ra i E. Cabeta koji su i kršćani i 
socijalisti a pritom nisu antisemi- 
ti. Posljednje poglavlje trećeg di- 
jela treba da objasni odakle dola- 
zi Marxova slijepa mržnja prema 
Jevrejima, njegov = antisemitizam. 
Misrahi upozorava kako je Jevrej 
Hirschel Marx, otac Karla Marxa, 
1817. g. prešao na protestantizam 
da bi mogao zadržati  advokatski 
poziv. Psihoanalitičkom  gimnasti- 
kom autor se upinje da Marxov 
antisemitizam protumači kao afek- 
tivnu dijalektiku identifikacije. s 
ocem čiju krivicu u Marxu izaziva 
prisustvo Mosesa Hessa (čije ide- 
je Marx najprije usvaja a zatim se 
s njima razračunava jer »Zar ne 
treba smoždit; bližnje čije ideje 
prihvaćamo, kada te ideje hoćemo 
prikazati kao potpuno svoje?«, (str. 
230), koii svojim primjerom poka: 
zuje kako se može biti i Jevrej 1 
socijalist ako se ima dovolino hra- 
brost; i odlučnosti (str. 231). Tai 
osjećaj krivice ie razlog zašto 
Marx mrzi sebe i zašto ta mržnja 
prema sćbi postaje mržnia prema 
svim ostalim Jevrejima (str. 235) 
pa Marx svoju privatnu i afektiv- 
nu infrastrukturu podiže na nivo 
intelektualne ideologiie (str. 236). 
No Marx nastupa i demagoški (str. 
238) ier se u prvom broiu »Niema- 
čko-francuskih godišniaka« želi 1- 
dentificirati s antisemitskom pub- 
likom koioi ie časopis namijenjen. 
Tako ie Marx u Prilogu jevreiskom 
pitanju pisao mnogo više podsvjes- 
no nego svjesno, demagoški no is- 


189 


kreno, apriorno no analitički, ne- 
marksistički no marksistički. Ali 
da ne bi bio krivo shvaćen, Misra- 
hi se zalaže za borbu protiv anti- 
semitizma u marksizmu a ne pro- 
tiv marksizma uopće (str. 243). 

Trebalo bi, radi komparacije, iz- 
nijeti osnovne Marxove misli iz 
Priloga jevrejskom pitanju i ukrat- 
ko ih analizirati, što bi omogući- 
lo donošenje suda o mogućnosti 
ili nemogućnosti ove Misrahieve 
interpretacije. Također bi na tre- 
nutak trebalo zastati na nekim, 
iako dosta poznatim, momentima 
vremena u kome nastaje spome- 
nuti Marxov tekst. 

Nakon zabrane izlaženja »Rajn- 
skih novina« 1843. g. i pojačanog 
djelovanja pruske državne cenzure, 
Marx pred kraj iste godine odlazi 
u Pariz da bi, u zajednici s Ruge- 
om, mogao nesmetano = izdavati 
»Njemačko-francuske  godišnjake«, 
teoriiski časopis revolucionarno-ko- 
munističkog profila. Krajem feb- 
ruara 1844. g. izlazi prvi i jedini 
broj časopisa koji donosi Marxova 
pisma Rugeu iz 1843. g. te dva Mar- 
xova (Prilog jevrejskom pitanju i 
Prilog kritici Hegelove filozofije 
prava. Uvod) i dva Engelsova član- 
ka (Nacrt za kritiku nacionalne 
ekonomiie i Položaj Engleske). 

Za vrijeme svojih studija, od 
1837. g. Marx se ukliučuje u grupu 
mladohegelovaca. No intenzivno 
proučavajući, tokom 1842. g., ne- 
ka ekonomska pitanja i s njima 
u vezi objektivni položaj čovjeka 
zatim francuske socijaliste utopis- 
te, iz konteksta te — problematike 
Marx uočava nedostatnost Hegelo- 
ve filozofije te zbog sukoba s mla. 
dohegelovcima s njima raskida 
pred kraj 1842. g. U drugoj polovi- 
ci 1843. g., kao odgovor _mladohe- 
gehovcima i kao artikuliranje rje- 
šenja vlastitih dilema ; istraživa- 
nja, piše radove objavljene u »Nje- 
mačko-francuskim godišnjacima«. 

Neposredni povod Prilogu jevrej- 
skom pitanju su djela Brune Bau- 
era Jevrejsko pitanje i Sposobnost 
današnjih Jevreja i kršćana da vo- 
stanu slobodni, oba objavljena 1843. 
g. Bauerova djela raspravljaju o 
mogućnosti emancipacije Jevreja. 
Smatrajući osnovnu razliku izme- 
đu Jevreia i kršćana religiiskom, 
Bauer zaključuje da emancipacija 
Jevreja u kršćanskoj državi koja, 


kao kršćanska, priznaje samo krš- 
ćanstvo dok sve ostale religije ne- 
gira, nije moguća. Da bj Nijemci 
mogli emancipirati druge, moraju 
najprije emancipirati sebe. Ali 
Marx se takvim postavkama ne za- 
dovoljava. U želji da se ide do kra- 
ja Marx smatra da, ako se želi 
shvatiti pravi smisao kršćanske dr- 
žave, treba ustanoviti bit i kršćan- 
stva i države. 

Samo opredjeljenje između teiz- 
ma ne donosi rješenje svih pitanja 
o teizmu, jer ne objašnjava nasta- 
janje postojećih mitova, religijskih 
priča i svetih knjiga. Stoga Marx, 
uz ateističko opredjeljenje, objaš- 
njava korijene teizma. Marx tuma- 
či religiju kao tvorevinu ljudi koji 
na različitim stupnjevima svog raz- 
voja imaju i različite (religijske) 
potrebe. On kaže: »Čim Jevrej i kr- 
šćanin obostrano uvide da su nji- 
hove religije samo različiti stup- 
njevi razvitka ljudskog duha, raz- 
ličite zmijske kože koje je ostavila 
historija, a čovjeka shvate kao zmi- 
ju koja se u njih obukla... .« (Marx 
»Prosveta«; str. 126). Kasnije Mar- 
xove analize religije, u kojoj čoviek 
izražava svoje idealne težnje a ko- 
je su u neposrednoj vezi s njego- 
vim konkretnim osjetilnim  živo- 
tom, neće se bitno razlikovati od 
postavki iz ovog rada: »Religija vi- 
še ne znači za nas osnovu, nego sa- 
mo još fenomen svjetovne ograni- 
čenosti Stoga religioznu  ograni- 
čenost slobodnih građana objašnja- 
vamo njihovom svjetovnom 6gra- 
ničenošću. (...) Mi tvrdimo da će 
prevladati svoju religioznu ograni- 
čenost čim prevladaju svoju svje- 
tovnu ograničenost. Mi ne pretva- 
ramo svjetovna pitanja u teološka, 
Mi pretvaramo teološka pitanja u 
svjetovna. (...) ...mi praznovjerje 
rastvaramo u historiju.« (str. 129). 
Stoga religija nije ništa nadnarav- 
no ili nadljudsko već je bitno ljud- 
ski fenomen, čovjekovo djelo. Ili, 
kako će to Marx reći u Prilogu kri- 
tici Hegelove filozofije prava, na: 
stalom gotovo istovremeno kao _1 
Prilog jevrejskom pitanju »čovjek 
stvara religiju, religija ne stvara 
čovjeka«. 

U pogledu analize države Marx 
zamjera Baueru što razmatra sa: 
mo kršćansku državu umjesto dr- 
žavu uopće (str. 128). S obzirom 
da »jevrejsko pitanje dobiva dru- 

gačiji oblik već prema tome u ko- 
joj se državi nalazi« (str. 128), pi- 
tamo se da li država uopće, kao 
takva, može do kraja riješiti jev- 
rejsko pitanje. I šta uopće jest dr- 
žava? Može li se, u traganju za 
emancipacijom  Jevreja, računati 
na državu? Da lj je politička eman- 
cipacija, vrhunska emancipacija 
koju država omogućuje, ujedno i 
konačna a s obzirom da nema ni 
države ni politike bez ljudi, pred- 
stavlja li ona dovršenje ljudske e- 
mancipacije? Na posljednje pitanje 
Marx daje negativan odgovor. »Gra- 
nice političke emancipacije pojav- 
ljuju se u tome što se država mo- 
že osloboditi jedne ograničenosti 
a da čovjek ne bude od nje zbiljski 
slobodan, što država može biti slo- 
bodna država a da čovjek ne bude 
slobodan čovjek.« (str. 130) Ova- 
kav stav implicira mogućnost da 
se država kao država zvanično e- 
mancipira od kršćanstva no to još 
uvijek ne znači da će i njenj sta- 
novnici biti emancipirani od reli- 
gije. Dok je do emancipacije krš- 
ćanstvo zvanično postojalo, nakon 
emancipacije države od kršćanstva 
pitanje religije postaje = privatno 
pitanje svakog pojedinca. Iz pos- 
tavke mogućnosti postojanja slo- 
bodne države koja ne implicira 
slobodnog čovjeka nazire se odnos 
države i čovjeka u njoj. Ako drža- 
va postaje slobodna a njeni sta- 
novnici mogu i dalje ostati neslo- 
bodni, znači da se država mijenja 
neovisno od svojih stanovnika. Pre- 
ma tome, u ovom, kao i u mnogim 
drugim slučajevima, država i nje- 
ni stanovnici međusobno su neo- 
visni pa i suprotstavljeni. Kako se 
država sastoji upravo od stanovni- 
ka, iz takvog odnosa ie vidliivo da 
je ona nešto izvan njih, nešto nii- 
ma suprotstavljeno i otuđeno. Oda- 
kle proizlazi takvo stanie? Što ga 
omogućava? Da li bi takvo stanie 
bilo održivo kada bi stanovnici bili 
jedinstveni? ili se suprotstavljenost 
države i nienih stanovnika gradi na 
suprotnosti među = stanovnicima? 
Sliiedimo Marxa u razmatranjima 
suštine države. Emancipirajući se 
od kršćanstva država ukida zva- 
ničnu religiju kao obavezu za sta- 
novnike pa stanovnici dobivaju slo- 
bodu da sami odlučuju o religiji, 
čime se pokazuje kako je država 
posrednik između čovjeka i njegove 


slobode. Ovim i ovakvim ukida- 
njem obaveza država otvara mo- 
gućnost raznih opredjeljenja što 
dovodi do diferencijacija. No time 
se politička država nikako ne uki- 
da već i dalje egzistira konstitui- 
rajući se kao opća te, da bi uopće 
mogla biti opća, pretpostavlja po- 
sebne suštine svojih sastavnih dije- 
lova (Jevrej, protestant, religiozni 
čovjek, veleposjednik, proleter), iz- 
van i iznad kojih se ona, kao op- 
ćenitost, gradi (građanin države). 
Upravo zato politička emancipaci- 
ja, iako tada predstavlja korak na- 
prijed u odnosu na stanje bez po- 
litičkih sloboda, u biti predstavlja 
rastrganost između idealne nedos- 
tižne — potrebe i realne _ osjetilne 
stvarnosti, između općeg i poseb- 
nog, javnog i privatnog interesa 
(građanin države — Jevrej, građa- 
nin države — protestant, građanin 
države — religioznj; čovjek, građa- 
nin države — veleposjednik, građa- 
nin države — proleter). Unutar dr- 
žave čovjek jest i ostaje homo du: 
plex, istovremeno i bourgeois i ci- 
toyen koji su u mnogim momenti- 
ma suprotstavljeni i kod kojih se 
zadovoljenje jednoga postiže na 
štetu drugoga. Da bi Bauer potkri- 
jepio svoju tezu o emancipaciji u- 
nutar države, poziva se na prava 
čovjeka opet ne razmatrajuć; nji- 
hovu suštinu: kakva su ta prava 
i na kakvog se čovjeka odnose, te 
mu promiče da se u Povelji o pra- 
vima čovjeka i građana iz 1791. g. 
govori o pravima građanskog, ego- 
ističkog čovjeka koma je prva i os- 
novna, egoizmom ograničena pre- 
okupacija njegova imovina i slo- 
bodno raspolaganje njome, što od- 
ređuje sve ostalo: slobodu, jedna- 
kost, sigurnost. Analizu prava čo- 
vjeka Marx završava ovako: »Taj 
(egoistički, G. F) čovlek, član gra- 
đanskog društva, sada je baza, 
pretpostavka političke države. Ona 
ga je priznala kao takvu pretpo- 
stavku u čovjekovim — pravima.« 
(str. 142) »Konstituiranje političke 
države i raspadanje = građanskog 
društva na nezavisne = individuu- 
me... izvršavaju se u iednom te 
istom aktu. (...) Politička revolu- 
cila rastvara građanski život na 
njegove sastavne dijelove, ne revo- 
lucionirajući same te sastavne di- 
jelove i ne podvrgavajući ih kriti- 
ci. (...) Zbiljski čovjek je priznat 

tek u obliku egoističkog individuu- 
ma, istinski čovjek tek u obliku 
apstraktnog citoyena.« (str. 143) To 
znači da su realni, postojeći ljudi 
egoistični dok istinski čovjek stvar- 
no ne postoji osim u svom aps- 
traktnom, misaonom, pojmovnom 
određenju. Marx uviđa da su poli- 
tička sfera i država, iako čovjeko- 
vi proizvodi, njemu suprotstavljeni 
i otuđeni. S obzirom da je nemo- 
guća emancipacija u otuđenim sfe- 
rama (država, politika), iz ovih je 
analiza moguće zaključiti kako bit- 
no ljudska emancipacija nije mo- 
guća u političkoj sferi, unutar dr- 
žave. 

Kroz cijelo svoje djelo, suprot- 
no Hegelu i njegovim nastavljači- 
ma, Marx postavlja zahtjev za raz- 
likovanjem pojmovne emancipacije 
koja se zbiva u glavi, u duhu, aps- 
traktno i konkretne, čulne eman- 
cipacije koje se zbiva na djelu. 
Ovaj Marxov rad nema namjeru 
isnitati odnos između misli i čina, 
projekta i djela, no uprkos tome 
ova distinkcija u mnogočemu je 
bitno nova prema dotadašnjim raz- 
mišlianjima te ima dalekosežnih 
implikacija. Tako, smatrajući jev- 
reisko pitanje eminentno  religii- 
skim, Bauer ostaje u sferi ideal- 
nog, apstraktnog jer, po Marxu. 
Jevrej nije isključivo religijsko i 
teorijsko već prvenstveno stvarno, 
praktičko biće (stoga je neosnova- 
na Misrahieva tvrdnja da i Bauer 
i Marx jevreisko pitanje tretiraju 
kao pitanje jevreiske religije). A 
svietovna, nereligiiska osnova jev: 
reistva je »praktička potreba, se. 
bičnost (str. 145). Moguće je kri- 
tizirati Marxov stav po kome je 
svietovn: kult Jevreja trgovanje a 
svjetovni bog novac (str. 145) ako 
se te formulacije shvate apsolutno 
doslovno i van konteksta. Nadalic 
može izgledati svornom i tvrdnja 
da je »emancinaciia Jevreja u svom 
krainiem značenju — emancipaciia 
čaoviečanstva od jevreistva« (str. 
145), ali ako ju se pokuša shvatiti 
iz samog Marxovog teksta onda se 
odatle ne može deducirati nikakav 
antisemitizam, genocidno raspolo- 
žene ili nemarksizam. Provodi li 
se Marxova distinkciia idealnog i 
poimovnog s iedne čulnog. stvar. 
nog s druge strane. shvati li se da 
se religija ne može do kraja uki- 
nuti samo u glavi, čistim razumi- 


jevanjem njene  ljudsko-povijesne 
biti i uvjetovanosti, već promje- 
nem stvarnih uvjeta koji su je 
storili, uzme li se u obzir da je 
jevrejstvo povijesni stupanj raz. 
voja, da se +jevrejstvo odižalo ne 
upikos već pomoću histouie« kac 
1 da »građansho društvo nenresta- 
no proizvodi Jevreja« (str. 147), 
proizlazi da se Jevreji mogu eman- 
cipirati jedino osjetilno-praktičkom 
emancipacijom, tek ukidanjem po- 
vijesnih uzroka i građanskog druš- 
tva tj. jedino ukidanjem uvjeta ko- 
ji omogućuju nastanak jevrejstva. 
Ali zar upravo zahtjev za ukidanje 
jevrejstva nije flagrantni dokaz 
Misrahijeve optužbe? Zar ukidanje 
jevrejstva nema upravo antisemit- 
ski karakter? Nj u ovom slučaju 
ne bi trebalo ostati na nivou izoli- 
rane doslovne formulacije već bi 
trebalo pokušati rastumačiti je iz 
konteksta, iz onoga što je tom za- 
htjevu prethodilo i onoga što na. 
kon njega slijedi. Kao što je nave- 
deno, svjetovna suština Jevreja je 
praktička potreba, egoizam. Ali zar 
samo Jevreja? Također je pokaza. 
no da je egoizam teristika 
građanskog čovjeka uopće, homo 
duplexa. Nadalje, govoreći o nov. 
cu Marx ga ne shvaća karakteris- 
tikom samo Jevreja već i Jevreja. 
(»Novac je opća, za sebe konstitu- 
irana vrijeđnost svih stvari. (...) 
Novac, to je čovjeku (a ne samo 
Jevreju, G. F.) otuđeno biće njego- 
va rada i njegova postojanja, i to 
tuđe biće njime vlada i on mu se 
klanja.« (str. 147). Ukidanje jev. 
rejstva i menacipacija društva od 
ievrejstva ne može biti shvaćeno 
kao zahtjev za stvaranje rezerva- 
ta za Jevreje i njihovo protjeriva- 
nje gdie bi oni i dalje, kao Jevre- 
ii, ali tada izolirano, postojali, već 
kao zahtjev za ukidanje ekonom- 
sko-povijesno-društvenih uvieta ko- 
ji su jevrejstvo kao jevrejstvo stvo- 
rili i omogućili; no budući da ie: 
vrejstvo ne egzistira izolirano, taj 
se zahtjev odnosi i na ukidanie 
uvieta postojanja kršćanstva kao 
kršćanstva i, ukratko, građanskog 
svijeta uopće. S obzirom da je Je- 
vrei ne primarno aps o teo- 
rijsko već — konkretno osjetilno 
praktičko ljudsko biće, emancipa- 
cija Jevreia je emancipaciia čovje- 
ka, povratak Jevreia svojoi ljud- 
skoj otuđenoj suštini, očovječenje 

koje treba da bude stvarno i na 

elu. Marx kaže: »Tek kad zbilj- 
dje individualni čovjek vrati u se- 
be apstraktnog građanina i kao 
individualan čovjek postane robno 
biće u svom empirijskom životu, 
u svome individualnom radu, u 
svojim individualnim odnosima, 
tek kada čovjek spozna 1 organizi- 
ra svoje sopstvene snage kao dru- 
štvene snage i stoga više ne bude 
od sebe dijelio društvenu snagu u 
obliku političke snage, tek tada će 
čovjekova emancipacija biti dovr- 
šena.« (str. 144). 

To znači da čovjek treba da pre- 
raste svoja egoistička, partikula- 
ristička ograničenja i da zaista, os- 
jetilno počne djelovati kao rodno 
biće. Stoga jevrejsko pitanje nije 
i ne može biti centralno pitanje 
ondašnjeg (pa ni današnjeg) čov- 
jeka, ono je tek jedno od aspeka- 
ta pitanja u širem ekonomsko-po- 
vijesno-društvenom = kontekstu o 
mogućnostima i pretpostavkama 
njegova nastanka. Kao što smo vi- 
djeli, ukidanje nekog društvenog 
povijesnog fenomena moguće = je 
ukidanjem njegovih društvenih po- 
vijesnih pretpostavki i izvora. Je. 
vrejsko pitanje ne možemo razma- 
trati izolirano pogotovo imamo li 
na umu da je ono nastalo pomoću 
povijesti, da »građansko društvo iz 
svoje vlastite utrobe neprestano 
proizvodi Jevreja«. Razrješenje je- 
vrejskog pitanja, s obzirom da je 
Jevrej konkretan osjetilnj čovjek, 
proizlazi iz Marxove koncepcije čo- 
vjeka: težnja za bivstvovanjem čo- 
vjeka kao rodnog bića znači uki- 
anje čovjekove parcijalnosti i po- 
dvojenosti kao i otuđenja (koje se 
ispoljava kroz politiku, državu, re- 
ligiju itd.), a to dalje implicira u- 
kidanje pretpostavki postojanja 
građanskog društva. = Koncepcija 
čovjeka kao rodnog bića onemo- 
gućava bilo kakav separatizam, ra- 
sizam, nacionalizam (jer im je, kao 
ograničenjima, suprotstavljeno) ia- 
ko te fenomene priznaje, ali tek 
kao razne povijesne stupnjeve otu- 
đenog čovjekovog bivstvovanja, 
stupnjeve koje treba prevazići pro- 
cesom razotuđivanja i uklanjanja 
raznorodnih pretpostavki svih vr- 
sta ljudskih (kako individualnih 
tako | općedruštvenih) ograničenja. 

Prilog jevrejskom pitanju nije, 
kako se to pokatkad pričini Misra- 


hiu, jedino Marxovo djelo već po- 
četak novih netradicionalnih ana. 
liza i razmišljanja. Onome tko je 
ikada pažljivo pročitao neko Mar- 
xovo djelo, pa možda i sam Prli- 
log jevrejskom pitanju, postaje ja- 
sno da je Misrahijeva interpretaci- 
ja neodrživa. Upravo suprotno Bau- 
eru i Misrahiu Marx ne zastaje na 
fenomenima već nastoji prodrijeti 
do biti stvar; te traga za moguć- 
nostima osjetilno-praktičkog  pre- 
vladavanja nivoa postojećeg otu- 
đenog čovjeka. Shvatiti Marxovu 
misao znači sagledati čovjeka in 
toto; shvatiti Jevreja znači shvati- 
ti čovjeka. Ali, kao što je Marx 
pokazao a Misrahi previdio, ne izo- 
lirano, već u njegovom prirodnom 
kontekstu ekonomsko-povijesno- 
“društvenih odnosa i stanja. Iako 
ovaj, kao i svaki drugi javno ob- 
javljeni tekst podliježe mogućnosti 
raznorodnih interpretacija, — sma- 
tram suvišnim da se osvrćem na 
Misrahieve konstrukcije Marxova 
podsvjesnog određenja, njegova ne- 
moralnog lika, njegovih »marksis- 
tičkih« i »nemarksističkih« djela 
njegove demagogije i slijepe mrž- 
nje prema Jevrejima. 

Marxova kritika sfere države, po- 
litike, religije, čovjekove otuđeno- 
sti u svojim prvim formulacijama, 
koje srećemo u Prilogu jevrejskom 
pitanju predstavljaju puteve koji- 
ma će se Marx, u daljim istraživa- 
njima, uglavnom kretati. Već i ti 
misaoni začeci ostaju u imnogoče- 
mu i danas aktualni i neprevlada- 
ni, pa bi i o tome trebalo ponešto 
reći. Ali to nije bio predmet ovo- 
ga napisa. 

»Sazvežđa« donosi prijevod knjige 
Stephena Barkera »Filozofija ma- 
tematike«. Kod američkog izdava- 
ča ta je knjiga izašla kao dio ve- 
ćeg izdanja »Prentice — Hall Foun- 
dations of Philosophy Series« u ko- 
jem su pojedini svesci posvećeni 
raznim filozofijskim disciplinama. 
Pri tom treba imati na umu da 
filozofija matematike, onako kako 
ju je Barker ovdje predstavio, ni- 
je samo »još jedna« filozofijska 
disciplina, knjiga koja bi upotpu- 
nila spomenuto izdanje, već je mno- 
štvo problema koje je matemati- 
ka u svom razvoju otvorila, ilj se 
o njih saplela, moralo imati za po- 
sljedicu filozofsko tretiranje osno- 
va matematike. Matematika je, raz- 
vijajući se paralelno s hodom fi- 
lozofije, ovoj često bila živ podsti- 
caj na razmišljanje, a Platonovi i 
Kantovi stavovi o matematičkim 
osnovnim kategorijama živi su još 
i danas, kao neprocjenjiv prilog 
matematičkoj teoriji, predstavlja- 
jući pri tom vrlo često polazne 
ako ne i središnje preokupacije os- 
novnih tokova njihove filozofske 
misli. S druge strane, već prvi sis- 
tematski spis, Euklitovi »Elemen- 
ti« sadrže nekoliko po matematiku 
važnih pitanja. Jer, rašireno je mi- 
šljenje da je euklidovska geomet- 
rlja opis strukture svijeta oko nas, 
ili čak i slika; međutim, Euklido- 
va točka, definirana kao ono što 
nema dijelova, tj. bez dimenzija 
jest, dovodi nas u sumnju da iz 
nje, kao svojevrsnog »materijala« 
može nastati pravac ili čak volu- 
men. Uvodeći čitaoca u probleme 
filozofije matematike Barker se ne 
libi da zapita o pravom smislu 
geometrije, da zapita da li su prin- 
cipi na kojima ona počiva »istini- 
tia i u kojem smislu, te da bi pot- 
krijepio nemogućnost — brzopletog 
odgovora na ova pitanja autor nas 
podsjeća na koegzistenciju eukli- 
dovske i mnogih — neeuklidovskih 
geometrija — čiji su zakoni među- 
sobno logički nespojivi. Što se do- 
ađa s »istinom« geometrije? Ka- 
vo je matematičko znanje? Da li 
je moguća primjena geometrije na 
opažajni svijet? Ova metodološka 
pitanja u domeni geometrije, pri- 
mijenjena mutatis mutandis na 
aritmetiku postaju ontička — nai- 
me, kakve je naravi egzistencija 
broja npr. — jer mu je aritmetika 


svakako pridaje (npr. u izrazu: 
»postoji točno jedan broj y takav 
da je x pomnožen s y jednako x, 
bez obzira kakav je x« — p. 15). 

Ova nabačena pitanja u Barke- 
rovoj knjizi nisu riješena do kra- 
ja — to nisu nigdje — ali autoro- 
vo sistematično razmatranje pri- 
rode matematičkog razmišljanja i 
znanja omogućuje potpuniji uvid 
u osnovne antinormije svijeta geo- 
metrije i brojeva, nudeći pri tom 
i mnoge moguće odgovore. 

Barker, »pod pretpostavkom da 
se u matematici; uopšte stiče neko 
znanje« (p. 17) istražuje shvaća- 
nja o prirodi matematičkog zna- 
nja. Tradicionalna podjela dovodi 
nas do osnovnog pitanja: da li je 
matematičko znanje apriorno ili 
empirijsko? Pri tom treba raščis- 
titi sa zastarjelom psihologijskom 
zabludom da su znanja koja sadrže 
apriorne pojmove apriorna, a ona 
koja sadrže empirijske — pojmove 
empirijska znanja. To je besmisle- 
na razlika, jer 1. može postojati 
empirijsko znanje koje u potpu- 
nosti nije objašnjivo empirijskim 
pojmovima — a to važi i za aprior- 
ni kompleks, i 2. razlika između 
apriornih i empirijskih pojmova 
zasnovana je na shvaćanju o na: 
vodnoj mogućnosti uma da vrši 
»apstrakciju« nad materijalom da- 
tim u iskustvu — što je netočno, 
jer postoje mnogi materijali u »em- 
Piriji« iz kojih se pojam ne može 
dobiti »apstrakcijom«. Barker nu- 
di jednu drugu distinkciju aprior- 
nih i empirijskih znanja: empirij- 
ska su znanja zasnivana na čujnom 
iskustvu i njihov iskaz obično ide 
na empirijskim uvidom opravdano 
znanje egzistencije nečega; aprior- 
no pak znanje ne treba čulno op- 
ravdanje i ne iskazuje egzistenciju 
nečeg kao aktualnu, već kao mo- 
guću. U ovom smislu fizika je em- 
pirijska, logika apriorna, a kakva 
je nauka matematika? Ako je ap- 
riorna, da li je zasnovana na uvi- 
du uma u samog sebe? 

Na sličan način autor u svrhu 
podrobnijeg istraživanja imatema- 
tike modificira i Kantovo razliko- 
vanje analitičkog i sintetičkog zna- 
nja, supstituirajući Kantove »sudo- 
ve« i »pojmove« »iskazima«, pa je 
otuda analitički iskaz onaj za čije 
razumijevanje dostaje samo to ra- 
zumijevanje iskaza, a sintetički ako 

njegovo razumijevanje nije dovolj- 
no da se zaključi na njegovu Isti- 
nitost. Kant je mislio da su najza- 
nimljiviji slučaj apriorni sintetič- 
ki sudovi, dakle oni koji daju takvo 
znanje koje nije opravdano niti 
čulnim iskustvom niti unutrašnjim 
vezama pojmova, navevši pri tom 
matematiku kao najbolji primjer 
takvog znanja. Uvodeći nas preko 
najnužnijih .distinkcija u osnove 
filozofijske problematike matema- 
tičkog znanja, Barker. glavni dio 
svoje rasprave otpočinje razmatra- 
njem ovih pitanja na primjerima 
iz povijesti matematike. 
Euklidovska geometrija počiva 
na postulatima, aksiomima i defi- 
nicijama pojmova. Svi teoremi iz- 
vedeni su logičkim putem iz pos- 
tulata i aksioma. No logički status 
postulata ostaje otvorenim, a time 
i cjelokupni sistem. Sve do proš- 
log stoljeća euklidovska je geo- 
metrija važila kao nešto što mo- 
že biti samo istinito ili lažno, pa 
je čak tvrđenje postulata bilo tvr- 
đenie istine, a poricanje laž. To 
je bila istina kojoj nije bila po- 
trebna potvrda iskustva, pa je otu- 
da geometrija shvaćena kao apri- 
orna. Platon je primijetio da geo- 
metriisko znanje ne počiva na čul- 
nom iskustvu, jer u čulnom iskus- 
tvu ne postoji nit; jedna stvar ko- 
ia bi bila prema geometrijskoj de- 
finiciji. Barker to mišljenje opovr- 
gava, navodeći da se u čulnom is- 
kustvu mogu zapaziti geometrijski 
entiteti — točka kao presjek dviju 
linija, npr. Štaviše, nastavlja Bar- 
ker, sve da i nismo nikad opazili 
jednu savršenu liniju, to još uvi- 
jek ne bi značilo da naše znanje 
nije empirijsko, ier se u nauci tvr- 
de empirijski iskazi o empirijski 
nepostojećim pojavama. Tako npr. 
fizičar dolazi do nekih otkrića o 
idealnom njihalu (njihalo u uvje- 
tima apsolutnog vakuuma i bez 
trenja) oslanjajući se na empiriju 
stvarnih niihala koja nikad ne do- 
stižu osobine idealnog. To se čini 
pomoću uvođenja »graničnog poj- 
ma«, ti. idealnog njihala kao onog 
kojemu teže sva stvarna. To su 
onda »empirijski iskazi na posre- 
dan način« (p. 58). i stoga Plato- 
nov argument o nemogućnosti iz- 
vođenja ilj svođenja geometrijskog 
znanja na čulno iskustvo ne dosta- 
je za dokaz apriornosti. Kant je 


mislio da Euklidovi postulati i teo- 
remi nisu empirijski stoga što su 
univerzalni a univerzalnost je ne 
moguće postići induktivnom gene- 
ralizacijom koja ne posjeduje nuž- 
nost — umjesto tvrdnje da je zbroj 
svih kutova u trokutu nužno j uni- 
verzalno jednak dvama pravim ku- 
tovima možemo sa stanovišta em- 
pirijske generalizacije dati iskaz da 
je u svim pregledanim trokutima 
zbroj svih kutova jednak ili pri- 
bližno jednak dvama pravim ku- 
tovima. Naše je znanje apriorno, 
jer porast uvjerljivosti teorema ni- 
je uvjetovan što većim brojem pri- 
mjera koji teorem potvrđuju. Ako 
se prihvati da je Euklidova geo- 
metrija apriorno znanie to otvara 
novo pitanje: sintetičko ili anali- 
tičko? Da je analitičko mogli bi 
se prevesti na iskaz ekvivalentan 
nekoj logičkoj istini, no kako to 
nije moguće, izlazi da je sintetič- 
ko; međutim ovakav dokaz ne sto- 
ji jer se u krajnjoj liniji ne mo- 
že dokazati da ovo prevođenje ni- 
je moguće. Kant nema formalnih 
dokaza za tvrdnju da je to znanje 
sintetičko, već misli da je dosta 
da teoremi nisu banalni i da su 
nesvodiv; na logičku istinu, pa da 
budu sintetički. Oni dakle zavise 
od nečeg što je sadržano izvan pu- 
kog razumijevania značenja termi- 
na, a kako su istovremeno i ap- 
riorni, jasno je da njihov tertium 
auid ne treba tražiti u čulnom is- 
kustvu. Platon je to riiešio anam- 
nezisom (cf. dijalog »Menon«), a 
Kant je držao da duh ima uvid u 
svoju unutrašniost i da vaniskim 
utjecajem pridaje euklidovski pro- 
storni oblik, ono što je vo sebi 
ostaje izvan tog prostora kao an- 
tinomiia. Geometriia ie znanie pro- 
stora kakav nama izgleda. stoga ie 
u tom okviru i univerzalna. 


U poglavliu o — neeuklidovskoj 
geometriii Barker prikazuje nienu 
genezu iz čuvenog vetog Euklido- 
vog postulata i nastoiania da ga 
se dokaže kao teorem. Kada ie 
navokon dokazana niegova logič- 
ka nezavisnost. bilo ie moguće da 
se unošeniem postulata suprotnog 
petom Euklidovom stvore geome- 
trije logički neprotivrječne s eu- 
klidovskom. Tako su nastale geo- 
metriie Lobačevskog, '“ Riemanna, 
Bolyaiia, koje unose novu pomut- 
nju: kako su moguće alternativne 

geometrije kao istine? Ili, pita Bar- 
ker, matematičari ne tr istinu 
u prostoru? Ni najljući protivnici 
neuklidovskih geometrija nisu us- 
pjeli da bilo kojoj ovoj geometriji 
dokažu unutrašnju logičnu protiv- 
rječnost. Stoga se pristupilo još 
strožem = zasnivanju = geometrije. 
Zaobiđene su neke logičke greške 
euklidovskog sistema i pokušano 
je sa apstraktnim gledištem, tj. ta- 
kvim načinom prikazivanja doka- 
za da su oni valjani isključivo na 
osnovu svoje logičke forme. Tako 
ie moguće provjeriti valjanost ne- 
kog dokaza samo uz znanje deduk- 
tivne logike — definiranje termi- 
na, odnosno interpretacija, samo 
odvraća pažnju s formalno-logič- 
kog postupka. Tako se u svakom 
trenutku, na modelu neinterpreti- 
rane geometrije može ustanoviti 
logička protivrječnost na osnovu 
samog postupka, pri čemu potpu- 
no izostaje eventualno negativni 
efekt protivrječnosti termina. Pro- 
tivrječnost je lako dokazati: ali 
neprotivrječnost može biti doka- 
zana tako da se nađe bar jedna 
interpretacija u kojoj su svi aksi- 
omi, pa prema tome ji svi teoremi 
sistema istiniti. Drug način izlazi 
iz zaključka da je sistem neprotu- 
rječan ako je neprotivrječan i ne- 
k; drugi, manje sumnjiv sistem, 1j. 
ako je neprotivrječna euklidovska 
geometrija onda ie to slučaj i s 
neeuklidovskom. Nekoliko = para- 
grafa koii govore o mogućim in- 
terpretacijama geometriie od po- 
sebnog su interesa. Empirijska in- 
terpretacija geometrije pokazuje da 
se pri pretvaranju stavova nein- 
terpretirane geometrije u empirii- 
ske stavove pita prvenstveno da 
li .Je svemir euklidovski ili neeu- 
klidovski. Klasičnoj. Newtonovoj 
fizici odgovara euklidovski prostor 
dok Riemannova geometriia odgo- 
vara Einsteinovoj koncepciii. Zna- 
či li to da je Kant zastario? Bilo bi 
prenaglieno potvrdno odgovoriti, 
misli Barker, jer pitanje ostaje 
»mora li jedna interpretacija ne- 
kog sistema geometrije niegove ak- 
siome preobraćati u empirijske is- 
kaze (ili) ... je (...) moguće in- 
terpretirati aksiome tako da oni 
postaju apriorni iskazi?« (p. 97). 
Taj zadatak je ispunjen ako se eu- 
klidska geometrija interpretira pre- 
ma ispravkama suvremene fizike. 


Prema nekim interpretacijama iz- 
lazi onda lažnost, a prema neki- 
ma istinitost ove ili one geometri 
je; autor smatra da se problem ni 
iscrpljuje u tome koja je geome- 
trija »ispravna«, već je stvar »u 
odlučivanju koja je od dviju ten- 
dencija dublja pri čemu su obe 
tendencije prisutne u našoj dosa- 
dašnjoj upotrebi termina o kojima 
je riječ« (p. 105). 

Posljednja dva poglavlja knjige 
posvećena su filozofijama brojeva. 
Njihov razvoj Barker promatra od 
doslovnih k nedoslovnim filozofi- 
jama brojeva, pri čemu se zapra- 
vo radi o traganju za sveobuhvat- 
nim sistemom matematike koji bi 
obuhvaćao sve vrste brojeva, uk- 
ljučujući i geometriju posredova- 
nu njenim numeričkim interpreta- 
cijama. Doslovne filozofije brojeva 
polaze od pretpostavke da posto- 
ji takva interpretacija u kojem su 
aksiomi matematike istiniti, a dru- 
piraju se u tri osnovna pravca. 
Prvi je pravac nominalizam koji 
negira postojanje apstraktnih en- 
titeta ali njegove tri interpretacije 
(broj kao ideja, kao numeral i kao 
broj predmeta) nikako nije u skla- 
du s osnovnim asiomom o besko- 
načnom skupu prirodnih brojeva 
(ideja je konačan broj, numeral 
nema svog neposrednog sliedbeni- 
ka, a i predmeta na kraju krajeva 
ima ipak konačan broj). 

Konceptualističko-institucionalis- 
tički smjer koji brojeve promatra 
kao kreaciju duha, također zapada 
u poteškoće, jer kada bi brojevi 
nastajali kao tvorevine duha on bi 
sam morao biti u stanju da za 
svaki iskaz o broievima utvrdi nje- 
govu istinitost ili lažnost, što ni- 
ie slučaj, jer postoje takvi sluča- 
jevi u kojima nije moguće doka- 
zati niti istinitost niti lažnost (npr. 
čuveni Fermatov »veliki teorem« 
da ne postoje četiri prirodna bro- 
ja veća od 2 koii zadovoliavaju 
jednadžbu xn + yn = zn). Za raz- 
liku od nominalizma i konceptua- 
lizma realizam dopušta broju sa- 
mostalno postojanje nezavisno od 
duha ili »predmeta koje valja pre- 
brojati«. Realista se stavlja u po- 
ziciju istražitelja a ne više izumi- 
telja. Njemu je »naše znanje o bro- 
ju u suštini racionalnog uviđanja. 
(...) ...to je apriorno znanje ko 
je stičemo »okom razuma«, sagle- 

davajući bezvremene strukture nu- 
meričke stvarnosti« (p. 165). To 
znanje nije analitičko u tom smi- 
slu da bi bilo samo razumijevanje 
termina već je analitičko u tom 
smislu da se dade svesti na zako- 
ne logike. To je logistička teza: svi 
zakoni matematike izvodili su iz 
logičkih zakona. Time realizam dje- 
luje kao najprihvatljiviji, no 1 ov- 
dje postoji nekoliko paradoksa ko- 
ji misao polako vode k nedoslov- 
noj filozofiji broja. Russell, koji je 
sam pronašao jedan takav para- 
doks (sadrži li sebe skup svih sku- 
pova koji sebe ne sadrže), pokušao 
je da teorijom tipova tj. hijerar- 
hije skupova i postupnosti izbjeg- 
ne ove poteškoće. Barker konstati- 
ra u ovom i u drugim sličnim po- 
kušajima samo »pomoćnost« njiho- 
ve svrhe i ponovno upadanje u po- 
teškoće. »Ova situacija je u sup- 
rotnosti s onim što bi nas filozo- 
fija realizma navela da očekujemo. 

o su skupovi apstraktni entiteti 
koji stvarno postoje nezavisno od 
nas, onda bismo očekivali da bu- 
demo u stanju da stvorimo neku 
jedinstvenu, očigledno najbolju teo- 
riju skupova. Ne izgleda više vje- 
rovatno da se to može učiniti.« (p. 
166) Realizmom se dolazi do pa- 
radoksa, četiri međusobno nespo- 
jiva pokušaja realizma ne čine ga 
održivim i doslovna teorija broje- 
va pada u vodu te se polako napu- 
štaju sva shvaćanja po kojima 
matematika ima vrijednost u pri- 
mjenjivosti zakona i njihovoj in- 
terpretaciji kao istina. Stoga se 
Hilbertov pokušaj usredotočuje na 
zasnivanje formaliziranog  deduk- 
tivnog sistema, »igre koja se igra 
znacima«. Tako nastaje matemati- 
ka. »Međutim, ako na matematiku 
gledamo kao na igru koja se igra 
besmislenim znacima, šta je tada 
cilj igre? (...) Možda bi neki for- 
malisti odgovorili da tu igru vre- 
di igrati i proučavati je radi nje 
same, kao šah. Ali to ne može bi- 
ti potpuni odgovor jer ne objaš- 
njava ogromnu primjenjivost ma- 
tematike u naukama« (p. 178). I 
tako, na kraju ovog instruktivnog 
pregleda, dolazi se do stanovišta 
da su »istine« po strani od istraži- 
vanja. Time je zatvoren krug vječ- 
nog. problema filozofijskog fundi- 
ranja matematike i pitanja koji- 
ma je ova knjiga otvorena javlja. 


ju se i kao završna, također sasvim 
otvorena. U tome je draž Barkero- 
ve rasprave što je bez pokušaja 
da pretenciozrio istupi uspjela da- 
ti cjelovitu, i zbog prirode donja 
stvari ne završenu i otvorenu sli- 
ku matematike. Malo što u ovoj 
knjizi originalna je Barkerova ide- 
ja, ali je vrijedno nastojanje da 
se na suvremen i, prije svega, filo- 
zofijski način razmotre pitanja je- 
dne od fundamentalnih — znanosti 
koja je »antičkim misliocima ma- 
tematike pružila obilje hrane za 
filozofsko razmišljanje, a još snaž- 
nije ona to čini danas« (p. 11). 

Ova ekshumacija Isaka Iljiča Ru- 
bina, istaknutog sovjetskog ekono- 
mista, koji je svojevremeno »ras- 
krinkan« kao »hegelijanac« i »idea- 
list«, otkriva briljantnog marksis- 
tičkog ekonomistu, svježeg danas 
kao i u vrijeme svojega javnog 
djelovanja. Rubinovo pisanje za- 
divljuje izrazitom — metodološkom 
sviješću povezanom s teorijskom 


kritičnošću što se ne troši u do- 


čaravanju kritičareve kritičke zduš- 
nosti, nego se očituje u lucidnu ra- 
zumijevanju svojega predmeta. 

A predmet Rubinove knjige jest 
Marxovo poimanje ekonomlje, sa 
svrhom da pokaže posebnost Mar- 
xova poimanja, njegovu metodo- 
iošku: određenost i sustavsku ko- 
herentnost. 

*h 


Rubin ne odlaže izričito iskazi- 
vanje posebnosti Marxova poima- 

nja ekonomije, nego to odmah u 
samome početku čini. 

Po Rubinu, posebnost Marxova 
ekonomskog razmatranja jest u 
tome što se on ne zaustavlja na 
odnosima između stvari (kako to 
čine vulgarni ekonomisti), niti se 
zaustavlja na odnosima između lju- 
di i stvari, nego što on u temelju 
svih tih odnosa otkriva odnose 
između samih ljudi u procesu pro- 
izvodnje. Utoliko je, kaže Rubin, 
metoda Marxova razmatranja eko- 
nomije metoda društvene znano- 
sti: »upravo je Marx taj koji je 
uveo sociološku metodu u političku 
ekonomiju« (str 26). 


No, Marx ne razmatra bilo koji 
društveni oblik bilo kojeg procesa 
proizvodnje, nego upravo društveni 
oblik robne privrede. A u njeinu 
su odnosi između ljudi = izraženi 
odnosom između stvari, tj. u nje- 
mu se proizvodni cdnosi između 
ljudi realiziraju kroz (putem) stva- 
ri. Marx tu pojavu zove »postva- 
renjem«, odnosno »fetišizmom ro- 
be«. Tako Marx ne samo da pro- 
učava proizvodne procese u nji- 
hovu društvenu obliku, nego ih 
proučava i u njihovoj povijesnoj 
određenosti. Marxova je metoda, 
dakle, društvena i povijesna. 


Premda je društvenost i povijes- 
nost stalna značajka Marxova pri- 
stupa ekonomiji u svim trenuciina 
Marxova teorijskog razvoja, Ru- 
bin utvrđuje da s narav te značaj- 
ke, tijekom Marxova razvoja, mi- 
jenja. Marxovo se srajalište o ka- 
pitalističkoj ekonomiji mijenjalo 
od utopijsko-socijalističkog stajeli- 
šti do znanstveno socijalističkog, 
odnosno od teorije o »otuđenju« 
do teorije o »postvarenju«, odnos- 
no »robnom  fetišizmu«. Znaćajl:a 
je teorije u »otuđenju« suprotstav- 
ljanje »društvenih«, »ljudskih« od. 
nosa i njihovih »otuđenih«, materi- 
jaližiranih oblika. »Ljudski odnosi 
i njihovi 'otuđeni' oblici jesu dva 
svijeta, svijet onoga što bi trebalo 
da bude i svijet onoga što jest; to 
je proklinjanje kapitalističke stvar- 
nosti u ime socijalistova ideala« 
(str. 57). Prelazak Marxov od teo- 
rije »otuđenja« do teorije »postva- 
renja«, značio je prelazak od opo- 
zicije između ljudskih odnosa i 
njihovih materijalnih oblika, kao 
onog što bi trebalo da bude i ono- 


ga što jest, k prijenosu obadva 
ova čimbenika u svijet kakav on 
jest, u »društveno bivstvovanje«. 
»Ekonomski život suvremenog dru- 
štva, na jednoj je strani totalitet 
društvenih proizvodnih odnosa, a 
na drugoj strani serija 'materijal- 
nih' kategorijia u kojima se ti od- 
nosi očituju« (str. 58). »Materijal- 
ni« oblik proizvodnih odnosa, sa- 
da se ne pokazuje samo kao stvar 
»mistifikacije«, »iluzije«, odnosno 
kao stvar takve i takve, a ne ona- 
kve i onakve društvene svijesti, 
nego kao stvarna značajka robne 
ekonomije. Put od utopijskog do 
znanstvenog socijalizma, kaže Ru- 
bin, bio je putem »od poricanja 
stvarnosti u ime ideala do traženja 
snaga unutar stvarnosti same za 
dalji razvoj i pokret« (str. 57). 


* 


Iz ovakvog postavljanja stvari 
proizlaze jasna metodološka raz- 
graničenja, tj. jasna razgraničenja 
pravog predmeta ekonomske zna- 
nosti i njena postupka u pristupu 
tom predmetu. 


Po Rubinu, Marx dosljedno i iz- 
ričito razlikuje dvije strane kapi- 
talističke ekonomije: = proizvodne 
snage (koje se shvaćaju kao ma- 
terijalno-tehnološki vid proizvod. 
nje) i proizvodne odnose (shvaće- 
ne kao »društveni oblika proizvod- 
nje). Kapitalistička proizvodnja 
predstavlja jedinstvo tih dviju 
strana. Predmet, međutim, teorij- 
ske političke ekonomije nije mate- 
rijalno-tehnički vid kapitalističke 
proizvodnje nego »proizvodni od- 
nosi u njihovu međudjelovanju s 
proizvodnim — snagama — društva« 
(str. 2), tj. društveni oblik proizvo- 
dnje. Proizvodne snage, odnosno 
materijalno-tehničk; vid kapitalisti- 
čke proizvodnje, u njihovu među- 
djelovanju s proizvodnim odnosi- 
ma, predmet je postulirane »dru- 
štvene inžinjerije«. Odnos između 
tih dviju znanosti Rubin ocrtava 
ovako: »Svaka od ovih dviju zna- 
nosti, baveći se samo jednom stra- 
nom cijelog procesa proizvodnje, 
podrazumijeva prisutnost druge 
strane proizvodnog procesa u obli- 
ku pretpostavke koja prati njeno 
istraživanje. - Drugim = riječima, 
premda se politička ekonornija ba- 
vi proizvodnim odnosima, ona uvi- 

jek podrazumi jeva njihovu  nesa- 
lomljivi povezanost s materijalno- 
tehničkim procesima proizvodnje, 
i u svojem istraživanju pretpostav- 
lja određen stupanj promjene tih 


materijalno-proizvodnih snaga.« 
(str. 2). Nu 
Razlikovanje = robnog fetišizma 


kao određene značajke stvarnih 
proizvodnih odnosa u robnoj eko- 
nomiji od »robnog fetišizma« kao 
ideologijske (podrazumijevajući tu 
i: psihološke) reakcije na te stvar- 
ne značajke, daje Rubinu moguć 
nost da naglasi kako je predmet 
ekonomije robni fetišizam: kao 
stvarna značajka kapitalističkih 
proizvodnih odnosa, pri čemu Ru- 
bin »robni fetišizam« kao i deolo- 
gijsko tumačenje izrijekom odla- 
že po strani od svojega razmatra- 
nja (»Ovdje ostavljamo po strani 
onaj dio teorije povijesnog mate- 
rijalizma, koji se bavi zakonima 
razvoja ideologije« str. 2), odnosno 
u Rubinovu se izlaganju on javlja 
samo kao oprekovno sredstvo za 
razgraničavanje pravog predmeta 
ekonomije — stvarnog robnog feti- 
šizma. Inače, izričitog ustanovlja- 
vanja odnosa između. teorijskog 
proučavanja proizvodnih odnosa u 
kapitalizmu i teorijskog proučava- 
nja ideološke njihove strane u Ru- 
bina nema, premda se lako dade 
pomisliti, da taj odnos, otprilike, 
odgovara općem odnosu između 
proučavanja = materijalno-tehničke 
strane proizvodnje i proučavanja 
njenog društvenog oblika. 
Utvrđivanje fetišizma robe, od- 
nosno specifičnih društvenih obli- 
ka robne ekonomije, pravim pred- 
metom Marxova proučavanja, daje 
posve drugačiju sliku o smislu 
Marxove radne teorije vrijednosti 
nego što ju je imala većina Mar- 
xovih interpreta. Budući da Kapi- 
tal započinje analizom vrijednosti, 
a potom analizom rada, poglavlje 
se o fetišizmu robe pričinilo suviš- 
nim (»metafizičkim«) dodatkom. 
Takav redoslijed Marxova izlaga- 
nja Rubin tumači Marxovom po 
trebom da pojednostavi svoje pri- 
kazivanje predmeta, da — pokuša 
analitički ići od pojava koje su 
vidljive, od opreka koje su raza- 
birljive na površini, k pojavama 
koje su zakrivene površinom, tj. k 
društvenom obliku koji je u teme- 
lju svih proizvodnih fenomena. 


.proizvodnje. Zato Rubin 


»No«, kaže Rubin, »dijalektički se 
slijed Marxove misli mora tuia- 
čiti obrnutim redom« (str. 71). 
Marxova »radna teorija vrijedno- 
sti ne temelji se na analizi raz- 
mjenskih transakcija kao takvih, 
u njihovu materijalnom obliku, ne- 
go na analizi onih društvenih pro- 
izvodnih odnosa što su izraženi u 
tim transakcijama« (str. 62). Po- 
lazna je, zato, točka Marxova pri- 
stupa — fetišizam robe, odnosno 
društveni oblik proizvodnih odno- 
sa u robnoj ekonomiji, a iz njega 
se tumače sve dalje razlike što se 
javljaju pri analizi kapitalističke 
upravo 
ide tim redom, te u svojoj knjizi 
najprije govori o fetišizmu robe, 
njegovim objektivnim značajkama, 
da bi potom pokazivao kako se 
fetišizmom robe objašnjavaju fe- 
nomeni vrijednosti, rada i tržišnih 
transakcija. Time Rubin, ujedno, 
demonstrira sustavnost, sustavsku 
koherentnost Marxova pristupa e- 
konomskim pojavama. 


* 


Ovdje sad nema mjesta prikazi- 
vački slijediti  Rubinove izvode, 
smislenije je ukazati na neke za- 
ključke koji proistječu iz Rubino- 
va postavljanja stvari, osobito one 
vezane uz »fetišizam robe« i uz 
»radnu teoriju vrijednosti«. 


Sažeto rečeno, razlikovna zna. 
čajka robne ekonomije u prvome 
je redu u razdvojenosti, samostal- 
nosti i izravnoj neovisnosti robnih 
proizvođača. To atomističko  us- 
trojstvo robnog društva, društveno 
se regulira, ali ne putem izravnih 
društvenih regulacija radnog akti- 
viteta članova društva, nego putem 
robne razmjene na tržištu. »Raz- 
mjena i izjednačavanje stvari na 
tržištu nositeljem je društvenih 
veza između robnih proizvođača i 
ujedinjuje radnu djelatnost ljudi« 
(str. 10). 

No Rubin odmah upozorava: 
»Kolanje stvari — dotle dok one 
poprimaju posebna društvena svoj- 
stva vrijednosti i novca — ne sa- 
mo da izražava proizvodne odnose 
između ljudi, nego ih i stvara« (str. 
11). »Stvari ne samo da "simboli- 
ziraju' proizvodne odnose, preko 
stvari se proizvodni odnosi i ozbi- 
ljuju« (str. 11). Između stvari (nji- 

hove razmjene) i proizvodnih od- 
nosa postoji uzajaman, dijalektič- 
di, odnos. Zato se tu i ne radi samo 
o »postvarenju« društvenih odnosa, 
nego i o »personifikaciji«, odnos- 
no, socijalizaciji stvari. 

Opći je razlog ovoj pojavi u to- 
me što »svaki tip proizvodnih od- 
nosa između ljudi daje posebno 
"društveno svojstvo', "društveni ob- 
lik' stvarima pomoću kojih odre- 
deni ljudi ulaze u izravne proiz- 
vodne veze. Dana stvar, uz to što 
služi kao uporabna vrijednost, kao 
materijalan objekt s određenim 
svojstvima koji je čine potrošač- 
kim dobrom ili sredstvom proiz- 
vodnje, tj. uz to što odjelovljuje 
tehničku funkciju u procesu mate- 
rijalne proizvodnje, također odje- 
lovljuje društvenu funkciju povezi- 
vanja ljudi« (str. 21—22). 

Upravo je Rubinovo temeljno 
nastojanje (a on drži da je to i 
Marxovo nastojanje) da u svim 
analizama vrijednosti, rada i nji- 
hove uzajamne uvjetovanosti, po- 
kaže ovaj dvostrani proces: proces 
objektiviranja (»postvarenja«) dru- 
štvenih odnosa uz pomoć stvari — 
koje pri tom dobivaju društvenu 
funkciju neizvedivu iz njihove ma- 
terijalnosti — i, istodobno, proces 
personificiranja  (»socijalizacije)« 
stvari, koje — upravo zahvaljuju- 
ći svojoj društvenoj funkciji, »dru- 
štvenom obliku« — mogu samo- 
stalno (kao »persone«, kao »druš- 
tvena bića«) utjecati na ljude i 
njihove uzajamne odnose. 


Neuviđanje ove dvostranosti »uz- 
rokom je robnog fetišizma (kao 
ideologijskog tumačenja — op. H. 
T.) što je značajkom vulgarnih e- 
konomista i općim mjestom miš- 
ljnja onih sudjelovatelja u proiz- 
vodnji koji su ograničeni obzorom 
kapitalističke ekonomije« (str. 72). 
Po tom »robnom fetišizmu« »vri- 
jednost, novac itd. ne razmatraju 
se kao izrazi ljudskih odnosa ve. 
zanih' uz stvari, nego kao izravne 
značajke samih stvari, značajke 
što se 'izravno prepliću' s prirod- 
no-tehničkim značajkama stvari, i 
koje kao takve utječu na ljude i 
njihove odnose« (str. 27). 


Ovakvo Rubinovo tumačenje »ro- 
bnog fetišizma« kao ideologijskog 
tumačenja omogućava = slijedeće 
zaključke: »robni fetišizam« kao 


ideologijski odgovor stvar je od- 
ređenog shvaćanja. I to: jednostra- 
nog (neprimjerenog, zato mistifi- 
katorskog) shvaćanja. Mogli bis- 
mo, prema Rubinu, reći da »rob- 
ni fetišizam« kao ideološko tuma- 
černje upravo proistječe iz neuviđa- 
nja objektivnih robnofetišističkih 
značajki kapitalističke ekonomije. 
Zato, jer vulgarni ekonomista i su- 
dionik u robnoj razmjeni ne opa- 
ža fenomen »postvarenja« (objek- 
tivizacije, putem stvari, društvenih 
odnosa), on fetišizira stvari (tj. 
pripisuje prirodi stvari one zna. 
čajke koje stvari dobivaju tek po 
društvenim odnosima u koje su 
uključene i samo dok su u njih 
uključene). 


Pojmovi »postvarenja« i »robnog 
fetišizma« kao objektivnih značaj- 
ki, zato, u Rubinovoj interpretaci- 
ji, nemaju negativnih konotacija 
(ne znače »otuđenje«, »onečovje- 
čenje«, »odljuđenje«). Oni napro- 
sto označavaju = činjenicu da se 
društveni odnosi, u uvjetima rob- 
no-razmjenske ekonomije, objekti. 
viraju zahvaljujući — uključivanju 
stvari kao njihova čimbenika (no- 
sitelja). Cijeli proces ove objekti- 
vizacije i nije drugo do svojevrs- 
na, specifična vrsta društvena kon- 
stituiranja. Ne, dakle, samo spe- 
cifičan društveni oblik, nego spe- 
cifičan oblik društvenosti. Pretpo- 
stavim li da svaki oblik društve- 
nosti uvjetuje svoje kriterije za 
prosudbu ljudskosti, to ću očigled- 
no morati pretepostaviti da će i 
prosudba ljudskosti (pa i »neljud- 
skosti«, odnosno »onečovječenja«, 
»odljuđenja«, »otuđenja«) biti uv- 
jetovana specifičnim kriterijima 
ljudskosti što će se konstituirati 
zajedno s konstitucijom  specifič- 
nog oblika društvenosti. Drugim 
riječima: i kriterij za prosudbu 
ljudskosti bit će povijestan. Poka- 
zat će se, zato, očigledno neumjes- 
nim (»utopijskim«) kritizirati npr. 
»proračunatost« robne privrede u 
ime »spontaniteta«, »spontane sti- 
hijnosti« nerobne privrede, »aps- 
traktnosti« prve u ime »individu- 
alnosti« i »konkretnosti« druge, 


»apstraktnu povezanost razmrvlje- 
nih djelića rada« u ime »ogranič- 
nosti rada«, jer će to značiti zam- 
jenu kriterija, a time i izostanak 

prave kritike, tj. kritike specifič- 
ne za pojavu u pitanju. 

Želio bih još upozoriti na zak- 
ljučke na koje navodi Rubin svo- 
jom analizom odnosa vrijednosti i 
rada. Upozoravajući na — potrebu 
razlikovanja kvantitativne odred- 
be vrijednosti i njene kvalitativne 
odredbe, Rubin utvrđuje kvalitativ- 
nu odredbu vrijednosti u temelju 
svih kvantitativnih određenja. Pro- 
matrana pak s kvalitativnog sta- 
jališta »'vrijednost' ne karakterizi- 
ra stvari nego ljudske odnose u ko- 
jima se stvari proizvode. Ona nije 
svojstvo stvari nego društveni ob- 
lik koji su poprimile stvari zahva- 
ljujući činjenici da ljudi uzajam- 
no ulaze u određene proizvodne od- 
nose preko stvari. Vrijednost je 
'4ruštveni odnos uzet kao stvar', 
proizvodni odnos između ljudi što 
uzima oblik svojstva stvari. Radni 
odnosi između robnih proizvođača 
ili društveni rad 'materijaliziraju' 
se i 'kristaliziraju' u vrijednosti 
proizvoda rada« (str. 69). Tako up- 
ravo pojam vrijednosti = izražava 
objektiviziranu (»postvarenu«, »ro- 
bno fetišističku«) narav društvenih 
odnosa. Vezano uz kvalitativno od- 
ređenje, neobično je važno, kaže 
Rubin, i kvantitativno određenje 
vrijednosti. »Kvantitativna je stra- 
na vrijednosti također = zanimala 
Marxa utoliko ukoliko je povezana 
s funkcijom vrijednosti kao regu- 
latora raspodjele rada« (str. 105). 
ad se pri tom pokazuje odredbe- 
nim za kvantitativnu stranu vri- 
jednosti. 


Ti su Marxovi izvodi naveli na 
krivo tumačenje odnosa vrijedno- 
sti i rada: shvatilo se da se vrijed- 
nost svodi na rad, te se rad i vri- 
jednost pokazuju istovjetnom po- 
javom. Rubin upozorava kako »taj 
krivi dojam često izniče iz nespo- 
sobnosti da se shvati terminologi- 
ja i značenje Marxova djela« (str. 
111). Ne radi se ovdje o istovjet- 
nosti, nego o uzajamnoj uvjetova. 
Dosti rada i vrijednosti (rad, aps- 
traktni rad, sadržaj je vrijednosti, 
a vrijednost je društveni oblik ra- 
da), o posebnom oblikovanju nji- 
hova odnosa u uvjetima robne raz- 
mjene. 

* 


Nema dvojbe: .Rubinova razma 
tranja diraju u jezgro najvažnijih 


problema današnjeg marksizma, pa 
još uvijek mogu biti poticajnom 
lektirom onima koji se tim pro- 
blemima posvećuju. 

Hrvoje TURKOVIĆ 


Balint Balla: 


»Kaderverwaltung« 


(Versuch zur Idealtypisierung der 
»Biirokratie« sowjetischvolksdemo- 
kratischen Typs) 

Ferdinand Enke Verlag, 

Stuttgart 1972. 


Već naslov studije Balinta Balle: 
»Kaderverwaltung« u odnosu na 
podnaslov: »Pokušaj idealnog tipi- 
ziranja 'birokracije'  sovjetsko-na- 
rodnodemokratskog tipa« sugerira 
zamjenjivanje pojma »birokracije« 
pojmom »Kaderverwaltung«. Budu. 
ći da je autor metodologijski pro- 
blem postavio kao usporedbu biro- 
kracije zapadnog tipa i »birokra- 
cije« sovjetskog tipa i da — po na- 
šem mišljenju — nije definirao 
što »Kaderverwaltung« znači, već 
je »kadrovsko upravljanje«  dife- 
rencijalno postavio spram birokra- 
cije zapadnog tipa, dozvolit ćemo 
si da »Kaderverwaltung« prevede- 
mo kao »rukovođenje«, što u hr- 
vatskom jeziku najviše odgovara 
onome, što Balint Bella naglašava 
kao različito od okcidenta. (Na nr- 
vatskom jeziku rukovođenje znači 
za-rukovoditi, dok u njemačkom 
jeziku postoji samo der Leiter, der 
Fuhrer, der Anfiihrer). 

Najčešće pejorativno, vrijednos- 
no, emocionalno obojeno pred-ra- 
suđivanje, a ne rasuđivanje pojma 
birokracije, navodi autora da poj- 
movno, pa i terminološki disting- 
vira pojam birokracije, najprije u 
zapadnoj varijanti pa onda i sov- 
jetsko-narodnodemokratskoj.  Pro- 
blematiziranje počinje tako odre- 
đivanjem pojma birokracije na Za- 
padu, vodi uspoređivanju sa mark- 
sizmom, da bi pokazao da je »ru- 
kovođenje« rezultat, ne samo ogra- 
ničavanja od »birokracije« zapad- 

nog tipa, već i povijesnog konti- 
nuiteta marksističke teorije-prakse 
— od Marxovog pogleda na druš- 
tvo do Lenjinove preokupacije or- 
ganizacijom diktature proletarija- 
ta i suvremenog etabliranog mark- 
sizma. 


Ovakvo postavljanje — problema 
od posebnog je interesa i za naše 
diskusije o birokraciji, koje su ne- 
rijetko na niveauu = pretkritičkog 
mišljenja. Iako naša niti teorija, 
niti političko-»birokratska« praksa 
nije tipična za etablirani marksi- 
zam, kao niti birokraciju neokapi- 
talističkog društva, dileme imaju 
izvor u nužnosti — razumijevanja 
moći tehnike i tehnike moći. 


Obzirom da se radi o idealnom 
tipiziranju, autor si — s pravom 
— dozvoljava da zanemari razlike 
u teorijama birokracije kapitalis- 
tičke provinijencije i da uzme pa- 
radigmički oblik — razumijevanje 
birokracije Maxa Webera. Birokra- 
cija, u svojem izvornom značenju 
kao vladavina ureda za Webera je 
legitimna, vrijednosno-neutralna 
moć kao sposobnost proračuna u 
racionalnim pravilima efikasnosti i 
podjele rada. Stručnjak, specijalist, 
poslovni čovjek u svojem partiku- 
larnom, stručnom znanju doprino- 
si racionalitetu cjeline, njezinoj or- 
ganizaciji i napretku optimalnim 
uspjehom društva u cjelini. Ova je 
vladavina legitimna, jer se ne ba- 
zira na tradicionalnoj i harizmatič- 
koj moći, koja je efektivna, emo- 
cionalna i personalna, već je teh- 
nička, stručna, racionalna. Podrušt- 
vljenje i jest onda moguće kao 
privreda sa svojim kalkulatorskim 
mehanizmima i pravni sistem mo- 
derne države sa svojim formalnim 
pravom. Racionalnost = birokracije 
izražena je imperativom: »Purita- 
nac je htio biti poslovni čovjek, mi 
to moramo biti. »Čovjek kao funk- 
cija funkcije proizvodnog sistema 
mora se »ograničiti na stručni rad, 
sa odustajanjem od faustovske sve- 
stranosti čovječanstva.« = Podrušt- 
vovljenje je tako rezultat racional- 
ne birokracije, a  pozajedničenje 
(Vergemeinschaftung) spada u fa- 
milijarne, krvne, nacionalne odno- 
se. Zbog primata stručnosti u ova- 
ko organiziranoj vladavini, a da bi 
se izbjegla pojmovna zbrka, Balla 
predlaže da dominantni tip okci- 


dentalne — birokracije nazovemo 
»Fachverwaltung« — stručno upra- 
vljanje. Vladavinu stručnjaka pak, 
kod nas, nazivamo — tehnokracija 
i stoga ćemo u daljem prikazu po- 
jam »tehnokracije« uspoređivati i 
suprotstavljati pojmu — »rukovođe- 
nja«, kao što Balla »Fachverwal- 
tung« suprotstavlja »Kaderverwal- 
tungu«. 

Ne ulazeći u spornost autorovog 
istumačenja Marxa, da pod komu- 
nizmom misli organsku zajednicu, 
možemo se složiti — a za razluči- 
vanje pojmova tehnokracije ; ru- 
kovođenje dovoljno je — konstata- 
cijom da za »marksistički pogled 
perfekcionizam — zakonomjerno i 
kalkulatorsko korektno — funkcio- 
nalna tehnokracija Weberove vrs- 
te nije ništa drugo do li lanac 
simptoma otuđenja« (str. 60). Po- 
manjkanje razumijevanja  Marxo- 
vog shvaćanja »idiotizma profesi- 
je« kao kritike svrsishodnoga ra- 
da, kao fenomenologije rada, na- 
vodi autora da marksističku trija- 
du: prvobitna zajednica — građan- 
sko društvo — komunizam razu- 
mije kao dovršenje prvobitne za- 
jednice, qua organske zajednice. 
Balla ne pojmi, iako Marxa pre- 
vodi u socijalnu filozofiju, da ov- 
dje i početak ima smisla po kra- 
ju, ne u smislu povijesnog ispunje- 
nja prvobitne zajednice, već apso- 
lutno posredovanog rada kao uki- 
danje svrsishodnoga rada, u gra- 
đanskom društvu, kao negacije ne- 
gacije u samosvršni rad. Ipak u 
ocjenjivanju Marxove univerzalno- 
sti (sklad općih i posebnih intere- 
sa, nacija i klasa, ukidanja podje- 
le rada, shvaćanje birokracije kao, 
partikularizma) u ograđivanju od 
tehnokracije, možemo se složiti sa 
Ballom da je bitan Marxov stav iz 
»Kritike Hegelove filozofije pra- 
va«: »Stvarna znanost pokazuje se 
bezsadržajna kao što se stvarni Žži- 
vot pokazuje kao mrtav i kojemu 
imaginarno znanje i imaginarni ži- 
vot vrijede za biće. Ovo nebiće kao 
biće, birokratsko znanje, — instru- 
mentalne znanosti kao tehnokrat- 
ske znanosti, predmet su kritike ap- 
solutne znanosti rada spram otu- 
đenoga rada, svrsishodnog kapita- 
lističkog društva. Tako shvaćen 
Marxov univerzalizam, faustovska 
kultura, evidentan je u opreci 
spram partikularizma birokracije. 

Da bi dobio utemeljenje za ra- 
sudbu diferencije tehnokracije i 
rukovođenja autor je nužno ušao 
u analizu lenjinskog priloga ovog 
univerzalizma kao i etabliranog 
marksizma-lenjinizma, jer razumi- 
jevanje birokracije nije moguće iz 
same apsolutne znanosti rada, već 
analizom  socio-empirijskog socija- 
lizma ibrealiteta »birokracije«. | 

Lenjinova preokupacija učvršće- 
njem moći diktature proleterijata 
donijela je, bez sumnje, tehnicizi- 
ranje i birokratiziranje toliko spor- 
no i diskutabilno u politici socija- 
lizma. Diktatura proletarijata kao 
tehnika moći izvanjštuje se u poj- 
movima: revolucionar po pozivu, 
partijska organizacija, državni. apa- 
rat. Ovo je navelo Mayera da Le- 
njina proglasi »revolucionarom sa 
birokratskim duhom«. Lenjinova 
osuda »primitivne — demokracije«, 
demokratizma, anarhizma i spon- 
taniteta menjševika, kojima suprot- 
stavlja centralizam, formalizam i 
birokratizam sovjeta, argumenat je 
takvom inišljenju. Međutim, glav- 
na je zasluga Balline knjige upra- 
vo analiza bitnih razlika ovog »bi- 
rokratskog« tipa od tehnokracije. 

Tehnika moći organiziranja pro- 
letarijata, tehnika vladanja, zasno- 
vana je prvenstveno na avantgar- 
di komunističke — partije, koja 
transmisijom strogo hijerarhijske 
organizacije odozgo-dolje, marksis- 
tički — univerzalizam — budućnosti, 
marksističku apsolutnu znanost ra- 
da prenosi masama. Partijski ka- 
dar utemeljuje strukturalnu uni- 
verzalnost kao partijnost. Centra- 
lizam, disciplina, kritika-samokri- 
tika kao i sam pojam kadra (uzet 
iz francuskog vojnog rječnika) ov- 
lašćuje autora da nazove tu zajed- 
nicu tehnicističko-militaristička. 
Prisutnost i utjecaj Crvene armije 
zbog specifičnh uvjeta Oktobarske 
revolucije ima pri tome znatan udio. 
U nas pojam ruko-vođenje najbo- 
lje odgovara ovom tipu organiza- 
cije. Na ovom se već planu suštin- 
ski razlikuje pojam tehnokracije i 
pojam rukovođenja. Bez obzira na 
ovaj — »tehnicističko-militaristički« 
faktor, razlika tehnokracije i ru- 
kovođenja utemeljena je na razli- 
cl istine dijelova, pozitivne nauke, 
koja ide u apstraktni napredak bez 
sagledavanja cjeline i univerzaliz- 
ma istine cjeline, koja prethodi di- 


jelovima i nadređena im je u ap- 
solutnoj znanosti rada. Sa ovoga, 
apsolutnoga stanovišta, također se 
razlikuje revolucionar po pozivu, 
revolucionar kao zanimanje od teh- 
nokrate, usprkos tome da je seku- 
Jarizirani pojam Revolucije u pro- 
fesiju, uvjetno rečeno, birokratizi- 
ranje. Za razlikovanje ima 2 osno- 
va: 1. profesionalni revolucionar je 
već u samom predrevolucionarnom 
dobu u prividno — specijalističkoj 
djelatnosti, jer je njegova specijal- 
nost stručnost zasnovana na uni- 
verzalizmu. On je, dakle, specija- 
list univerzalizma! 2. organizacije 
moći proletarijata kao transmisija 
profesionalnog revolucinara ne sta- 
vlja ga, osim izuzetaka, u ured, u 
biro, već je temeljena na agitaci- 
ji, propagandi, organizaciji. Lenjin- 
ska dijalektika  teorija-praksa-ak- 
cijsko jedinstvo, iako cijelo druš- 
tvo gleda kao jedan ured i tvorni- 
cu s jednakim radom i jednakim 
nadnicama sa strogim podređiva- 
njem i kontrolom, nije sistem lo- 
gike kalkulatorskog, funkcionalnog 
rada, već logika sistema diktature 
proletarijata. 

Razdoblje etabliranog — marksiz- 
ma-lenjinizma, po autorovom shva- 
ćanju, konačno razgraničava pojam 
rukovođenja i tehnokracije kao i 
socio-empirijskih univerzalizam od 
Marxove vizije komunizma. Iza he- 
rojskog revolucionarnog razdoblja, 
univerzalizam se prakticira kao 
etabliranje i  institucionaliziranje. 
Staljinističkom teorijom o revolu- 
ciji »odozgo« i socijalizmom u je- 
dnoj zemlji definitivno se prekida 
sa tehnokracijom. »Jedinstvo vod- 
stva, klasa i masa« ideologizira u- 
niverzalizam komunističke zajedni- 
ce kao identifikaciju sa sistemom. 
Na ovome utemeljena posebna mi- 
sija Rusije (vlastiti privredni sis- 
tem napr.) povezuje sovjetski pa- 
tiotizam sa proleterskim interna- 
cionalizmom nasuprot građanskom 
nacionalizmu i kozmopolitizmu. In- 
tegracionalizam se postiže perma- 
nentnim čistkama kao tehnikom 
moći vladanja. Centralistički vo- 
luntarizam borbenog stroja huma- 
nizam još provodi kao ritual i ide- 
ologiju. Subordinacija privrede po- 
litici, rukovođenju, završava tehni- 
kom moći rukovodioca, Partijnost 
(od riječi pars, partis = dio) pred- 
stavljena kao univerzalnost kriti- 

zira »birokratizam«, kada se sup- 
rotstavlja partikularnost = interesa 
partijskoj univerzalnosti. 


Autorova studija, koja je mnogo 
bolja u analizi razlika rukovođenja 
i tehnokracije, nego u analizi slič- 
nosti, ukoliko je uopće ima, nazna- 
čuje ipak sličnost u kontinuitetu i 
diskontinuitetu formiranja rukovo- 
đenja od Marxa do Lenjina j eta- 
bliranja. Za ovo jedinstvo u ideal- 
nom tipiziranju naročito je intere- 
santna centralistička briga o »ka- 
dru« — »nomenklatura«, koja po 
sektorima — predviđa — kadrovsku, 
personalnu politiku kao centrali- 
ziranu tehniku organizacije moći. 
Autor nam je pokušao pokazati da 
od Marxovog — univerzalizma, Le- 
njinovog profesionalnog revolucio- 
nara do etabliranja i integraciona- 
lizma postoji kontinuitet rukovo- 
đenja. Rukovođenje se ipak, od 
»specijalnosti — univerzalnosti« do 
»crvenih direktora« uteieljuje na 
općem kao partijskom, a Inarksi- 
zam-lenjinizam nadređen je svakom 
stručnom znanju kao svjetonazor 
avangarde, a transmisijom i cije- 
log društva. 


Nedostatnost Ballinog  filozofij- 
skog utemljenja rukovođenja na 
apsolutnoj znanosti rada, po ko- 
joj je onda avangarda proletari- 
jata samosvijest rada o sebi, za-se- 
be o- i za- sebe, onemogućava ga 
za bitno razumijevanje »univerzal- 
nosti« rukovođenja kao i partiku- 
larizma »tehenokracije«. Bez te di- 
menzije rukovođenje je Iinorno 
spram tehnokracije. Također zbog 
tog utemeljenja oduzeta je moguć- 
nost klasnog, marksističkog pristu- 
pa kritici, kako rukovođenja, tako 
i tehnokracije, jer je »univerzali- 
zam« apsolutne znanosti rada s 
onu stranu tehnokracije i rukovo- 
đenja sa problemima transponira- 
nja ontološkog u ontičko, apsolut- 
nog u empirijsko. 


Vrijednost Balline knjige je re- 
levantnost razlike pojma tehnokra- 
cije i rukovođenja, koja se u poj- 
movnoj — konfuziji upotrebljava 
promiskue kao »birokracija«. Zna- 
nje izvanrednih razlika i njihova 
POV ješnost minimalna je pretpo- 
stavka za smisleno razumijevanje 


»birokracije«. Sociološko = disting- 


viranje tehnokracije i birokracije 
nije sadržajno do kraja o ilo 
pojam »Kadervrwaltunga«. Nagla. 
šavajući razlike, bez filozofijskog 
utemeljenja, osim spomenutih ne. 
dostataka, izostavilo je sličnost je- 
dne i druge tehnike vladanja. 


Neophodna organizacija svakog 
društva, na Zapadu se ispoljava 
kao racionalna organizacija rada 
sa stručnim i profesionalnim zva- 
njima, a sovjetski kao organizaci- 
ja društva na principima komunis- 
tičke zajednice i univerzalnog zna- 
nja. Društvo bazirano na stručnim 
znanjima i profesionalnoj podjeli 
rada, »Fachverwaltung« još ne ob- 
jašnjava, pojam moći stvari nad 
ljudima — jednog sloja stručnja- 
ka, koji su nosioci svrsishodno 
rada, qua privatnog vlasništva. Te 
organizacija moći, organizacija up- 
ravljanja radom sa strane malog 
broja stručnjaka, koji su »trans- 
misija« »objektivnog znanja«, »ra- 
cionalne ekonomije« i »pravnosti 
moderne države«, bez animoziteta 
i pejorativnosti je vladavina struč. 
njak — tehnokracija. Analogno to- 
me »Kaderverwaltung«, kadrovsko 
upravljanje bazirano na viziji uni- 
verzalnosti komunističke zajednice 
i samosvršnog rada jest vladavina 
moći jednog sloja društva, koje 
zbog centralizirane moći transmi- 
sijom prenosi apsolutno znanje na 
široke mase. U tom smislu jest 
to vladavina rukovodioca. Nedomi- 
šljenost autorovih teza, ali njihova 
ipak sociološka relevancija, prihva- 
tljiva i za nas, legitimira prije- 
vod »Fachverwaltunga« i »Kader 
verwaltunga« u »tehnokracija« i 
»rukovođenje«. 


Marxova apsolutna znanost rada 
i njen put u totalnu praksu povi- 
jesn; je put moći tehnike (rada), 
a ne tehnike moći, što je slučaj i u 
tehnokraciji i u rukovođenju. Nad- 
vladavanje besmislene, parcijalne 
stručnosti, koja kao dio bez cjeli- 
ne nema smisla kao i apstraktnog 
quasi univerzalizma leži ontički u 
asocijaciji neposrednih proizvođa- 
ča, koja je humanizam bez rituala 
i ideologije. 

Blaženka DESPOT 

POLEMIKE 


OTVORENO PISMO DRUGU ZIHERLU* 


Poštovani druže Ziherl, 


Prije svega, dopustite da pozdravim Vaš povratak na našu 
filozofsku scenu u Vašoj nekadašnjoj ulozi. Dopustite također 
da Vas podsjetim: U jesen 1960. godine Jugoslavensko udruženje 
za filozofiju i sociologiju organiziralo je, na Vaš prijedlog, dis- 
kusiju o teoriji odraza. Međutim, kad smo se okupili na Bledu 
i kada je uz Vaše sudjelovanje odlučeno da se diskusija o teo- 
riji odraza ne drži u plenumu nego u filozofskoj sekciji, Vi ste 
iz filozofske sekcije prešli u sociološku! 


* Od trenutka kada ste tako napustili filozofsku sekciju do tre- 
nutka kada ste se sa optužnicom u starom stilu pojavili na sim- 
poziju o Lenjinu (i na 8. strani »Borbe« od 27. I 1974) prošlo 
je više od trinaest godina. Vaše je pravo, naravno, da sad poku- 
šate »povratak« u staroj ulozi, ali je pravo javnosti da o tom 
pothvatu sudi, kao što je, nadam se, i moje pravo da Vam kao 
objekt Vaših javnih poduka uputim nekoliko pitanja. 

Prije svega, ako ste odlučili da sudjelujete na jednom sim- 
poziju o Lenjinu, zašto se niste potrudili da kažete nešto o sa- 
mom Lenjinu? Ako ste već odlučili da simpozij o Lenjinu isko- 
ristite za razračunavanje s radovima suradnika »Praxisa« (i na- 
pose s mojim radovima), zašto se niste potrudili da te radove 
pažljivije pročitate? Na osnovu čega me, ignorirajući moje rado. 
ve o Lenjinu (na simpoziju o Lenjinu!) optužujete za »borbu 
protiv Marxa i marksizma«? 

Vi ćete, možda, reći da ne optužujete napamet, jer ste svoju 
optužbu zasnovali na citatima iz mojih radova. Razmotrimo 
zajedno te citate. 


*) Ovo »Otvoreno pismo drugu Ziherlu« predstavlja odgovor na napis 
B. Ziherla »Nekoliko riječi o Lenjinovim kritičarima danas i kod nas«, 
objavljen u »Borbi« od 27. I 1974. Taj sam odgovor pred više od mjesec 

a poslao redakciji »Borbe« s molbom da ga objavi, no spomenuta ga 
redakcija nije objavila niti se udostojala da bilo šta odgovori na moju 
molbu. Tako mi nije ostalo drugo nego da ga ponudim redakciji »Pra- 
img Pe Crugovima u redakciji zahvaljujem što su pristali da ga obja- 

Ukupno ste naveli četiri citata iz mojih radova, jedan iz knji- 
ge »Filozofija i revolucija«, a tri iz radova objavljenih na nje- 
mačkom jeziku. Čemu to forsirano citiranje mojih njemačkih 
radova? Neupućeni čitalac prirodno će zaključiti da moji (za 
kritičara poput Vas) najzanimljiviji radovi nisu ni objavljeni u 
Jugoslaviji. Međutim, dva od ta tri citata uzeta su iz moje knjige 
»Wider den autoritaren Marxismus« (Frankfurt 1969) koja pred- 
stavlja samo njemački prijevod engleskog prijevoda moje knjige 
»Filozofija i marksizam« (Mladost, Zagreb 1965). Zar Vam je 
io zaista bilo nepoznato? Vi citirate, što znači da ste imali u 
rukama (i, nadajmo se, čitali) moju posljednju knjigu »Filozo- 
fija i revolucija«. U bibliografskoj bilješci na str. 224 te knjige 
mogli ste pročitati da je knjiga »Filozofija i marksizam« preve- 
dena na engleski, češki, njemački, španjolski i japanski, te da je 
njemački prijevod objavljen pod naslovom »Wider den autori- 
taren Marxismus«. Da li su Vaše sposobnosti za orijentiranje u 
diti: (koje biste kao sveučilišni profesor morali njego- 
vati) malo Zana jilE ili Vam je bilo lakše da moje citate prevedete 
S U vina na hrvatski ili srpski nego da ih navedete direktno 
po hrvatsko-srpskom originalu? Ako ste imali ambiciju da ovak- 
vim kružnim prevođenjem stilski usavršite moj tekst, bojim se 
da niste uspjeli, nego da ste ga u pogledu stila čak i malo una- 
kazili. To se može utvrditi dosta lako, ako se uporede citati iz 
moje knjige što ih Vi prevodite po njemačkom prijevodu s mo- 
jim originalnim tekstovima na hrvatskom ili srpskom jeziku 
(vidi »Filozofija i marksizam«, Mladost, Zagreb 1965, str. 75, 
redak 3—8 i str. 35, redak 1—3 odozdo). Šta ste, osim stilistič- 
kih poboljšanja (koja nažalost nisu uspjela) željeli postići Va- 
šim prevodilačkim pothvatom, nije mi poznato, no što ste tom 
procedurom doista postigli kod nekih neupućenih, to, bojim se, 
dobro znamo obojica: stvorili ste lažan utisak da je riječ o teks- 
tovima koji iz ne znam kakvih pobuda ili razloga nisu objavljeni 
u Jugoslaviji. 

No najljepše stoji s onim trećim citatom, s »konačnim zak- 
ljučkom« što ga navodno »možemo pročitati u zborniku koji je 
pod naslovom 'Revolucionarna praksa. Savremeni jugoslavenski 
marksizam' izišao na njemačkom«. Da vidimo šta ste to pročitali 
na njemačkom: »U svom prilogu Jugoslavenska filozofija i revija 
"Praxis' naš filozof opovrgava staljinizam 'zajedno s nazorima 
Engelsa i Lenjina, koji su suodgovorni za nastanak staljinizma«. 

Izvinite, druže Ziherl, ali na mjestu na koje Vi upućujete 
(str. 12), »naš filozof« ne opovrgava ništa (pa čak ni staljini- 
zam), nego samo informira o diskusiji koja je pred gotovo pet- 
naest godina održana u Sarajevu. Dopustite da cijelu inkrimini- 
ranu rečenicu navedem na njemačkom, a Vi ćete je već lako 
prevesti na hrvatski ili srpski: »Die Diskussion 'Probleme der 
marxistischen Philosophie heute', die von der Jugoslawischen 
Gesellschaft fiir Philosophie in Sarajevo 1959 veranstaltet wurdc, 
zeigte, dass sich innerhalb der jugoslawischen Marxisten zwel 
grosse Gruppen gebildet haben: die erste verwarf zwar einige 
Aspekte des Stalinismus, behielt aber dessen grundlegende Inter: 

pretation des Marxismus bei (Diamat, Abbildtheorie usw.); die 
zweite Gruppe lehnte den Stalinismus insgesamt ab, einschlies- 
slich der Ansichten von Engels und Lenin, welche man fiir das 
Zustandekommen des Stalinismus mitverantwortlich hielt«. 

Uzgred rečeno, ni ovu rečenicu niste morali tražiti u Njemač- 
koj, jer ste je, opet bolje formuliranu, mogli naći i u mojoj knji- 
zi »Čemu Praxis«, Zagreb 1972, str. 204, redak 1—6 odozdo i str. 
205, redak 1—8 odozgo: »Diskusija o 'Problemima filozofije 
marksizma danas' koju je organiziralo Jugoslavensko udruženje 
za filozofiju u Sarajevu 1959. godine pokazala je da je među ju- 
goslavenskim filozofima marksistima došlo do podjele u dvije 
široke grupe: (1) na one koji odbacuju neke aspekte staljinizma 
ali brane osnovne crte staljinističke interpretacije marksističke 
filozofije kao što su dijalektički materijalizam, teorija odraza 
itd. i (2) na one koji odbacuju staljinizam kao cjelinu (uključu- 
jući i one Lenjinove i Engelsove poglede koji ih čine pretečama 
staljinizma) s intencijom da razviju novo shvaćanje filozofije, 
koje će počinjati od Marxa, ali neće ostajati pri njemu.« 

Međutim, glavni problem nije ni u stilu ni u jeziku s kojeg 
citirate, već u tome što mi Vi kao moj »konačni zaključak«, do 
kojeg sam došao u jednoj zapadnonjemačkoj publikaciji, pripi- 
sujete opovrgavanje Engelsa i Lenjina, pozivajući se na jedan 
istrgnuti djelić jedne rečenice u kojoj ja ništa ne opovrgavam, 
nego samo konstatiram da su neki naši filozofi još 1959. godine 
u Sarajevu (uzgred rečeno u Vašem prisustvu) odbacili neke 
Engelsove i Lenjinove poglede — naime one koji ih čine »suod- 
govornima za nastanak staljinizma« (ako baš insistirate da pre- 
vodimo doslovno s njemačkog). Molio bih Vas da mi objasnite: 
čemu takvo definzormiranje javnosti, druže Ziherl? 


Vaš eventualni izgovor da spomenuti zbornik niste imali u 
rukama i da ste navedenu dezinformaciju, kako to i sami u fus- 
noti pošteno priznajete, preuzeli iz istočnonjemačkog časopisa 
»Deutsche Zeitschrift fir Philosophie«, Berlin 1972, br. 2, str. 
206, ne može služiti kao opravdanje. Poput drugih časopisa i ovaj 
se istočnonjemački sastoji od pojedinačnih priloga, pa Vi tu 
dezinformaciju o meni niste preuzeli iz časopisa kao takvog, 
nego iz jednog određenog priloga, iz članka Alfreda Kosinga »Die 
Verf4lschung und Preisgabe der materialistischen = Dialektik 
durch den modernen Revisionismus« (»Falsificiranje i napušta- 
nje materijalističke dijalektike od strane modernog revizioniz- 
ma«). Da li ste Vi, druže Ziherl, omaškom prešutjeli Kosingovo 
ime ili ste ga prešutjeli zato što dobro znate da je on okorjeli 
staljinist koji se istakao ne samo »filozofskim« napadima na 
da non filozofe marksiste, nego i političkim napadima na 
rukovodstvo Saveza komunista Jugoslavije? Zar je Vama, iskus- 
nom političkom čovjeku, zaista nepoznato da je taj isti Kosing 
u tom istom časopisu, u zajednici s M. Kleinom, još 1958. godine 
pisao: »Tim programom (riječ je o Programu Saveza komunista 
Jugoslavije — G. P.) i njihovom revizionističkom politikom vo- 
đe Saveza komunista Jugoslavije potkopavaju ideološko i poli- 
tičko jedinstvo socijalističkog lagera, napuštaju tlo proleterskog 

internacionalizma i potpomažu hajku imperijalista protiv Sov- 
jetskog Saveza i svjetskog socijalističkog sistema. Taj program 
potpomaže prodiranje građanskih i revizionističkih teorija u 
radničku klasu, faktički potpomaže nastojanje imperijalista da 
oslabe borbenu moć radničke klase i koči razvoj socijalizma.« 
( ar) Zeitschrift fir Philosophie, 4/1958, str. 508, potcr- 
tao G. P.). 


Lijepog li ste učitelja odabrali, druže Ziherl! 


Da ne bude nesporazuma: ne zamjeram Vam što me napa- 
date, već zato što širite dezinformacije. Za Vaše (ponešto zakaš. 
njele) napade na časopis »Praxis« i na moje radove postoje do- 
bri razlozi: naši pogledi na marksizam doista se principijelno 
razlikuju. Po mom mišljenju, naime, Marx nije bio filozof u tra- 
dicionalnom smislu, kao što nije bio ni običan ekonomist, socio- 
log ili politolog (ni kombinacija svega toga). On je bio mislilac 
revolucije, koji je, ne mimoilazeći filozofiju, političku ekono- 
miju i socijalističku misao, ali ih tim više nadilazeći, mislio re- 
voluciju kao puninu bivstvovanja, kao mogući preobražaj samo- 
otuđenog klasnog društva u istinski slobodnu ljudsku zajednicu. 
Kao takav on se ne uklapa ni u kakav tradicionalni filozofski, 
ekonomski, sociološki ili politički pravac, niti je njegova misao 
samo nova varijanta neke stare misli. Po Vašem mišljenju, na- 
protiv, Marx se bavio filozofijom u tradicionalnom smislu, os- 
novno pitanje tradicionalne filozofije bilo je i njegovo osnovno 

itanje, a njegovo rješenje tog pitanja bilo je samo nova (dija- 
ektička) varijanta jednog starog filozofskog pravca (materija- 
lizma). Ova interpretacija nije samo Vaša, nego je jako raširena, 
a ja je po njenom najznačajnijem predstavniku nazivam »stalji- 
nističkom«. (Po svom klasnom korijenu mogla bi se nazvati 
»građansko-birokratskom«, a po društvenoj funkciji, blago re- 
čeno, »konzervativnom«.) 


Svoju interpretaciju Marxove misli dosta sam detaljno izlo- 
žio u nizu radova, a najpotpunije u knjigama »Filozofija i mark- 
sizam« (1965) i »Filozofija i revolucija« (1973). Nastojeći da 
mislim o Marxu (i na tragu Marxa o odlučnim pitanjima suvre- 
menosti) ujedno sam podvrgavao kritici i staljinističke deforma- 
cije Marxove misli. S Vama lično (kao ni s Vašim idejnim savez. 
nikom A. Kosingom) nisam posebno polemizirao, jednostavno 
is što u Vašim radovima nisam našao nešto posebno zanim- 
jivo. 

Kako Vam je dobro poznato, Vaša knjiga »Dijalektički i isto- 
rijski materijalizam« (2 sv., Beograd 1951—1952) predstavlja 
neoriginalnu kompilaciju Rozentala, Leonova i drugih sličnih po- 
pularizatora dijalektičkog materijalizma (Vaš je doprinos tek u 
tome što njihove teze ilustrirate domaćim primjerima). Ja Vam 
zbog takve knjige u to vrijeme nimalo ne zamjeram (premda je 
već i u to vrijeme bilo u nas početaka samostalnijeg marksistič- 
kog filozofskog mišljenja). No otad je prošlo preko 20 godina, 
pa ako smatrate da su osnovne koncepcije koje ste tamo zastu- 

pali ispravne, zašto niste kasnije pokušali da ih malo samostal- 
nije izložite i obrazložite? Zašto se niste pravovremeno odlučno 
suprotstavili pogledima naših »autentičnih marksista« oko revije 
»Praxis« i metodama njihove borbe protiv Marxa i marksizma«? 
Tu dolazimo do točke gdje, uz sve poštovanje prema Vašoj dobi 
i zaslugama (za »naš« dijalektički materijalizam), ipak moram 
da Vam malo prigovorim zbog Vašeg oportunizma. Dopustite da 
objasnim šta pod tim mislim. 


Do bledske diskusije o teoriji odraza Vi ste odlučno branili 
pozicije dijalektičkog materijalizma, žestoko napadajući svako 
odstupanje od njih. No nakon bledske diskusije, kada je izgleda- 
lo da politički forumi više nisu spremni da nedvosmisleno i bez- 
rezervno podržavaju koncepciju filozofije koju ste Vi zastupali, 
Vi ste u (sve rjeđim) javnim istupima počeli da lavirate, po- 
malo se prilagođavajući pogledima (kako ih ironično nazivate) 
»autentičnih marksista«. 


Na naučnom skupu »Marx i savremenost« koji je održan u 
Aranđelovcu od 17. do 21. XII 1963 (pred više od deset godina!) 
podnio sam u Vašem prisustvu saopćenje na temu »Marx kao 
fikozof«. U unaprijed poslanim tezama i, napose, u obrazloženju 
1og saopćenja i u zaključnoj riječi u diskusiji o njemu iznio sam 
upravo onu interpretaciju Marxa koju Vi sada osporavate, a 
koja je kasnije objavljena u časopisu »Praxis« broj 4—5/1965, 
str. 611—618) i u knjizi »Filozofija i marksizam« (pa tako i u 
njenom njemačkom prijevodu). Neki dijelovi mog izlaganja na 
tom simpoziju gotovo se doslovno poklapaju s onim citatima 
što ih Vi sada navodite kao moja tobože najnovija otkrića u 
Njemačkoj. Dopustite da Vas podsjetim bar na neke od tih di- 
jelova — prema publikaciji »Prvi naučni skup Marks i savreme- 
nost.« I deo. Beograd 1964: »Međutim, pod imenom Marxove filo- 
zofije pojavljuje se i filozofska koncepcija koja se također nazi- 
va »dijalektičkim materijalizmom«; koncepcija koja je razvi- 
jena u radovima Engelsa, Plehanova, Lenjina, razrađivana od 
sovjetskih filozofa između dva rata i u simplificiranom obliku 
izložena od Staljina.« (str. 78) »I materijalistički je odgovor, koji 
Engels zastupa, da je priroda prvobitna u odnosu na duh. Ta se 
dualistička koncepcija, po mom mišljenju, ne slaže s monistič- 
kom koncepcijom koju je Marx razvio u svojoj filozofiji huma- 
nizma. — Drugi je prigovor koncepciji dijalektičkog materijaliz- 
ma da je njegova osnovna gnoseološka teza — teorija odraza — 
nespojiva s prirodom fenomena spoznaje i s Marxovim shvaća- 
njem čovjeka kao bića prakse.« (str. 78.—79) »Ako pažljivije pro- 
učimo Marxove radove, i ranije i kasnije, vidjet ćemo da osnov- 
no pitanje filozofije nije pitanje o odnosu materije prema duhu, 
nego pitanje o odnosu čovjeka prema prirodi ili prema svijetu 
u kome živi.« (str. 87) 


O ovim se tezama na spomenutom skupu razvila živa i za- 
nimljiva diskusija, no ja sam, druže Ziherl, očekivao od Vas da 

ćete me sa Vaših pozicija na licu mjesta podvrći oštroj kritici. 
Umjesto toga, Vi ste u općoj debati o filozofiji rekli: »Pokazalo 
se da ima takvih osnovnih pitanja u pogledu kojih među našim 
filozofima, bar prema utisku stečenom na ovom savetovanju, 
ipak ima više saglasnosti nego što se to obično misli... Od po- 
četka Marksove i Engelsove zajedničke delatnosti pa do kraja 
njihovog stvaralaštva suština čoveka je za njih bila u njegovoj 
praktičnoj delatnosti. Čovek je za njih bio biće prakse, ako pod 
praksom shvatamo proces neprestanog savlađivanja i svesnog 
— na osnovu ljudskih saznajnih moći — menjanja stvarnosti. 
Takvo shvatanje ljudske, čovekove suštine provlači se kroz Mark- 
sova dela, počev od Ekonomskoilozojskih rukopisa pa do Ka- 
pitala i njegovih veoma značajnih primedaba na Vagnerov udž- 
benik političke ekonomije.« (str. 187) Itd, itsl. — da biste u za- 
ključnom pasusu još jednom ponovili: »U toku ovih diskusija 
u meni se učvrstilo ubeđenje da nam mnoge naše kontraverzije 
ponekad izgledaju veće nego što one stvarno jesu, naprosto zbog 
toga što se služimo različitim nazivima za iste stvari.« (str. 189, 
podcrtao G. P.). 


Šta mi je nakon ovakvih i sličnih riječi preostalo nego da se 
odmah iza Vas ponovno javim za riječ i kažem: »Riječ u disku- 
siji druga Borisa Ziherla bila je za mene doživljaj, i to ugodan. 
Očekivao sam da će drug Ziherl podvrći oštroj kritici »apstrakt- 
ni humanizam« koji je ovdje zastupala većina učesnika. Među- 
tim, on je u svom izlaganju dao dovoljno elemenata da ga upi- 
šemo u »zagrebačku filozofsku školu apstraktnog humanizma«. 
Bez obzira na neka neslaganja s njim, ja bih to pozdravio, pa u 
ta Mal sada ne bih ulazio.« (str. 190, potcrtano naknad. 
no). 


Uzgred rečeno, od ovog »upisa« u »apstraktni humanizam« 
Vi se tada niste nijednom riječju ogradili. 


Čitanje Vašeg članka u »Borbi« bilo je za mene ponovo svo- 
jevrstan doživljaj, ovaj put nešto neugodniji. Nakon deset go- 
dina razmišljanja Vi ste najzad shvatili šta se dogodilo u Aran- 
delovcu, narogušili ste se protiv Marxovih »Ekonomsko“-filozof- 
skih rukopisa« i protiv shvaćanja čovjeka kao »slobodnog bića 
prakse« te ste iz osnova korigirali ne samo svoj »utisak stečen 
na ovom savjetovanju« nego i svoje učvršćeno »ubeđenje«. Obo- 
gaćeni novim spoznajama smiono ste krenuli (najzad!) u pohod 
protiv »autentičnih marksista« oko »Praxisa«. U tom pohodu 
mogu Vam poželjeti svaki uspjeh, samo Vas molim da Vaš mi- 
saoni razvoj u Jugoslaviji ne prikazujete kao moje nove zaključ- 
ke u inozemstvu. 


No kad je već riječ o inozemstvu i o Vašoj informaciji da 
»spisi« naših »filozofa prakse« »pune tuđa, naročito zapadnonje- 
mačka književna tržišta« dopustite da Vas malo korigiram: Ti 
spisi pune, s malim varijacijama, gotovo sva svjetska književna 

tržišta, od Mexica do Japana (bez opasnosti da će ih prepuniti!), 
a tamo gdje ne pune tržišta (kao npr. u Sovjetskom Savezu) 
pune police s knjigama što se za »internu upotrebu« prevode u 
Institutu za filozofiju Akademije nauka (što nam je službeno 
rečeno prilikom službenog poe sovjetskim filozofima 1966. 
godine). Što se pak tiče naših »dijalektičkih materijalista« bojim 
se da njihovi radovi (bez moje krivnje!) ne pune nikakvo tržište 
pa čak ni pe za »internu upotrebu« — iz jednostavnog raz. 
loga što čak ni oni koji im inače izvana vatreno aplaudiraju nisu 
posebno zainteresirani za prevođenje tih kompilacija natrag 
na jezik originala. 


U Zagrebu, 31. I 1974. 


Gajo Petrović 

NAUČNA ISTINA I ISTINA JEDNE POLITIKE 


Nebojša Popov 


Beograd 


Mi smo uvek govorili da »levi« 
jesu oni desni, koji desničar. 
stvo maskiraju levim frazama. 
To je malo smešno, drugovi. 

Pa zar to, drugovi, nije smešno. 


J. V. Dž. Staljin 


Minulo je već više od godinu dana otkako je, u oktobru 1972. 
godine, u službenoj javnosti obnarodovan jedan spisak nastavni- 
ka Filozofskog fakulteta u Beogradu kojim su oni obeleženi kao 
ikonoklaste, neprijatelji svemu onome što bi se danas imalo 
smatrati za Dobro, Svetinju. Na takvom spisku našlo se i moje 
ime. Proticalo je vreme, menjali su se i spiskotvorci i imena na 
spiskovima, a kampanja je rasla sve dotle da povremeno dobija 
obeležja pogroma. Ono što je u svemu tome ostalo postojano je- 
ste nedostatak bilo kakvog obrazloženja iz kojeg bi se mogla vi- 
deti činjenična zasnovanost sve učestalijih, brojnijih i strožijih 
optužbi. 


Iz razumljivih razloga, pažljivo sam pratio kampanju, ne gu- 
beći nadu da će jednoga dana optužbe postati jasne i obrazlože- 
ne. Najzad, krajem decembra 1973. godine, kada je izgledalo da 
kampanja seže ka svom vrhuncu, po prvi i jedini put našao sam 
uz svoje ime (»neprijateljsko«) i nešto što je nalikovalo na ob- 
razloženje pripisane mi krivice. 


Sa više strana, preko radija i televizije, dnevne, večernje i 
nedeljne štampe (»Borba«, »Politika«, »Vjesnik«, »Večernje no- 
VOSti«, »Komunist«, »VUS«, »Studentski list«), obručen mno- 
šitvom zahvaćenim dejstvom sredstava za masovno opštenje, čuo 
sam i video, da je Dušan Dragosavac, profesionalni političar i 
doktor ekonomskih nauka, u jednom svom govoru o časopisu 

»Praxis«, osporavao naučnu osnovanost i marksističku oprede- 
ljenost nekih rezultata mojih istraživanja. 

Kada sam pokušao da utvrdim gde i šta je Dragosavac stvar- 
no rekao nastupile su izvesne nevolje. O tome su na raznim me- 
stima objavljena različita obaveštenja. Tek onda kada sam pri- 
kupio sva dostupna obaveštenja, mogao sam, približno tačno, 
ustanoviti da se radi o govoru Dušana Dragosavca na prošire- 
nog sastanku Ogranka SKH nastavnika Filozofskog fakulteta u 
Zagrebu, održanom početkom meseca decembra, na kojem se, 
uz učešće članova Redakcije, govorilo o časopisu »Praxis«. Usta- 
novio sam, dalje, da je najpotpuniji izvor obaveštenja o ovom 
govoru ona verzija koju je Dragosavac autorizovao i objavio u 
»VUS«-u (br. 1128, Zagreb, 19. XII 1973, str. 5). Bilo bi sasvim 
razumljivo kada bismo pažnju ograničili na taj izvor da na jed- 
nom drugom mestu (»Politika«, Beograd, 17. XII 1973, str. 5.) 
nije objavljena još jedna optužujuća ocena o mojim stavovima iz 
istoga govora. Prema ovim izvorima, Dragosavčeva zapažanja od- 
nose se na dva moja članka objavljena u časopisu »Praxis«. To su 
»Oblici i karakter društvenih sukoba« (»Praxis« br. 34/1971, str. 
329—346.) i »Sociologija i ideologija« (»Praxis« br. 34/1972, str. 
411-455.). 

Ovim zapažanjima, verovatno, ne bismo pridali veći značaj, 
da nisu po sredi principijelna društvena i naučna pitanja i da 
ne predstavljaju osoben prilog jednoj dugotrajnoj i sistemat- 
skoj kampanji čije se praktične posledice sve jasnije naziru. 


1. 


Članak »Oblici i karakter društvenih sukoba« objavljen je u 
onom broju časopisa »Praxis« koji je u celini bio posvećen temi 
»Trenutak jugoslavenskog socijalizma« (isti članak je preveden 
na francuski jezik i objavljen u međunarodnom izdanju istoga 
časopisa). Časopis je štampan u leto 1971. godine, u vreme ka- 
da je nacionalistički »masovni pokret« davao glavno obeležje 
rastućoj krizi jugoslovenskog društva. Pažnja saradnika časopi- 
sa »Praxis«, budući da se radi o marksistima to je potpuno ra- 
zumljivo, bila je usredsređena na uzroke, pojavne oblike i raz- 
mere društvene krize. I ja sam nastojao, čitaoci će sami suditi o 
tome koliko uspešno, da analiziram povezanost glavnih oblika 
društvenih sukoba sa promenama strukture (odnosa unutar i iz- 
među društvenih klasa, slojeva i grupa, kao i njihovo organiza- 
cijsko objedinjavanje i razdvajanje) savremenog jugosloven- 
skog društva. Središnja tema razmatranja spada, dakle, u pred- 
met nauke o društvu. Nauke o društvu koja polazi od Markso- 
vog shvatanja istoričnosti društva, prema kojem se društvena 
struktura posmatra u njenoj istorijskoj promenljivosti, jednako 
kao uzrok i posledica društvenih protivrečnosti i sukoba. U tom 
smislu, savremeno jugoslovensko društvo posmatrano je u nje- 
govim osnovnim menama, od ustanka 1941. do naših dana, i to 
samo u osnovnim crtama. U ovom članku, kako je napomenuto 

na str. 340, izložen je samo deo jednog opsežnijeg istraživanja, 
i to u vrlo sažetom vidu. 

Zainteresovanost javnosti, ne samo stručne i naučne, za ovaj 
broj »Praxis«-a izražena je na dvojak način. Čitaoci su gotovo 
razgrabili ceo tiraž (3.000 primeraka), a na osoben način reago- 
vali su i pravosudni organi. Časopis je, prvi put otkada izlazi 
(1964.), privremeno zabranjen rešenjem sisačkog javnog tužioca 
(zbog četiri članka), ovo rešenje potvrdio je sud iz istog mesta 
(zbog jednog članka), da bi, na kraju ove sudanije, Vrhovni sud 
SR Hrvatske ukinuo zabranu ovog broja časopisa »Praxis«.' 

U to vreme, a i danas, Dušan Dragosavac zauzima isto visoko 
mesto u partijskoj hijerarhiji (zamenik sekretara Izvršnog ko- 
miteta SK Hrvatske), što rečito svedoči o njegovoj postoja- 
nosti kao i o trajnim mogućnostima da izrazi vlastito oprede- 
ljenje. Takvu mogućnost on javno koristi tek danas, dve i po go- 
dine nakon štampanja i sudskog tretmana pomenutog časopisa, 
pa izjavljuje (prema »VUS«-u, navedeni broj): «Da je u tom bro- 
ju bilo zapaženih antinacionalističkih članaka (čak bih rekao 
da su oni u tom broju dominirali)«. Odmah za tim, pre nego 
što bi čitalac mogao i da pomisli na razloge i smislenost ovog 
zakasnelog priznanja, Dragosavac će u središte čitaočeve pažnje 
slaviti članove Redakcije i Saveza komunista. U maniru gotovo 
pokroviteljske blagosti, Dragosavac ih prekorava da njihovoj 
»budnosti« izmiče to da se u časopisu »kritika države i SK vrši 
s različitih pozicija — od marksističkih i anarhističkih do gra- 
đanskih« (»VUS«). Uz prekor, nudi im šansu da se poprave, po- 
ziva ih na samokritiku, i predočava im nezgode koje će ih zade. 


1) U rešenju o privremenoj zabrani navedeni su ovi članci: »Oblici i 
karakter društvenih sukoba« (Nebojša Popov), »Protivrječnoslti i nedore- 
čnosti jugoslavenskog socijalizma« (Rudi Supek), »Ideje socijalizma i so- 
cijalistička stvarnost« (Zaga Pešić-Golubović) i »Fenomenologija ideološ- 
ko-političkog nastupanja jugoslavenske srednje klase« (Milan Kangrga), 
a u presudi Okružnog suda naveden je samo poslednji članak. Predmet 
sudskog razmatranja, osim časopisa »Praxis« bila je i knjiga »Dokumenti 
(jun—lipanj 1968.)«, »Praxis«, 1971; koja je, najpre, bila zabranjena zbog 
predgovora »Prolegomena za sociološko istraživanje društvenih sukoba« 
(Nebojša Popov) i dva dokumenta levo orijentisanog studentskog pokre- 
ta: »Akciono-politički program« studenata i nastavnika Beogradskog uni- 
verziteta i »Proglas revolucionarnih studenata« Socijalstičkog sveučilišta 
»Sedam sekretara SKOJ-a«. Ovi dokumenti bilj su u javnom opticaju u 
celoj Jugoslaviji, samo ih je zabranio Okružni javni tužilac, odnosno Ok- 
ružni javni sud u Zagrebu 1968. Konačno, Vrhovni sud SR Hrvatske oslo- 
bodio je časopis »Praxis« od zabrane, a knjiga »Dokumenti (jun—lipanj 
1968)«_ mogla je biti javno prodavana pod uslovom da se potkusi za ta 
dva dokumenta. Vidi o svemu tom dokumente objavljene u časopisu 
»Praxis« br. 5/1971, str. 757—802. Uz ove dokumente, još jedan podatak 
podstiče na razmišljanje o postojanosti državnih organa u zaštiti druš- 
tvenih vrednosti. U isto vreme kada se sudilo »Praxisu«, Vrhovni sud SR 
Hrvatske poništio je rešenje o zabrani rasturanja knjige »Široki brijeg« 
koju je izdao franjevački manastir u Lištici (tiraž: 20.000 primjeraka), 
koje je izrekao Okružni sud u Splitu. Pod pritiskom javnosti, Vrhovni 
sud SFRJ zabranio je rasturanje ove knjige. Knjiga »Dokumenti (jun— 
lipanj 1968)«, međutim ostala je potkresana. 

siti ako je propuste; u tom slučaju biće smatrani za dvoličnja- 
ke i frakcionaše. Da bi one kojima se obraća uverio u ozbiljnost 
iskušenja, Dragosavac pribegava poznatoj formuli »belo-crno«, 
»toplo-hladno«, pohvaljuje onoliko koliko se čini neophodnim 
da njegov govor ne bude shvaćen kao kuđenje, pominje pozitiv- 
ne primere da bi pažnju usredsredio na negativnim, zaklinje se 
u slobodu da bi se okomio na one koji je zloupotrebljavaju. Ne- 
ka cenu za popravljanje plati onaj koji je, navodno, promakao 
»budnosti« Dušana Dragosavca :i onih koje on poziva na samo- 
kritiku. U takvom kontekstu, Dragosavac će reći (prema «VUS»- 
-u): »No, isto je tako činjenica da je u tom broju bilo i anti- 
marksističkih pristupa i članaka. Za potvrdu ove teze citiram 
iz tog broja stav i polaznu osnovu Nebojše Popova«. 

Da bi pokazao, videćemo dalje da li je Dragosavac uopšie 
zainteresovan za dokazivanje, sumjivost »stava« i »polazne os- 
nove«, on će, svejedno koliko su mu u tome pomogli analitičari 
iz aparata kojim rukovodi, komotno organizovati dokaze za oce- 
ne koje je već izrekao i koje toliko dugo kolaju službenim jav- 
nim mnenjem. Ono što citira iz mojeg članka nije verno origina- 
lu, a ono što će izostaviti da citira biće glavni dokaz — protiv 
mene. Dragosavac ovako citira deo članka (prema »VUS«-u), 
rak slovima označena su mesta u originalu koja on izosta- 
vlja: 


Osnovne pretpostavke sistema društvenih odnosa u sa- 
vremenom jugoslovenskom društvu uspostavljene su to- 
kom oslobodilačkog i građanskog rata (1941—1945. god.). 
U tim godinama stvoreni su uslovi za eliminaciju dota- 
dašnje vladajuće klase i za ukidanje pretpostavki njene 
vladavine. 

Za docnija zbivanja posebno su značajna dva sukoba 
iz tog perioda: sukob domaćeg oslobodilačkog pokreta 
SA STRANIM OKUPATOROM i SUKOB UNUTAR OSLO- 
BODILAČKOG POKRETA i, šire, unutar jugoslovenskog 
društva. 

Početkom rata ova druga konfrontacija nije bila ta- 
ko jasno izražena kao što će se to kasnije pokazati. Nai- 
me, ustanak je otpočeo kao spontana samoodbrana (kra- 
jem maja i u junu 1941. godine) od okupatora i, još vi- 
še, od njegovih domaćih saveznika, koji koriste okupa- 
ciju za pljačku i teror. Deobe zaraćenih strana vrše se 
na nacionalnoj i konfesionalnoj osnovi. U takvim okolno- 
stima, ubrzo posle napada Nemačke na SSSR, rukovod- 
stvo KPJ odlučuje da organizuje PODIZANJE i širenje 
ustanka (to ne znači da se komunisti tek od tada uklju- 
čuju u ustanak, mnogi su to učinili znatno ranije ne če- 
kajući direktivu). Razmah ustanka u toku leta i jeseni 
iste godine i verovanje da rat neće dugo trajati, navodi 
roje revolucionare KPJ, RUKOVODIOCE KPJ, 
da krajem 1941. godine iniciraju prelazak na »drugu fa- 
zu revolucije«, klasnu borbu, borbu za vlast, kako bi se 

Pitanje vlasti rešilo pre kraja rata (VIDI O TOME: R. 
HUREM, »POJAVA KRIZE NARODNOOSLOBODILAC- 
KOG POKRETA U BOSNI I HERCEGOVINI KRAJEM 
1941. I POČETKOM 1942. GODINE (RUKOPIS DOKTOR- 
SKE DISERTACIJE), SARAJEVO, 1970. GODINE. Uz- 
gred da pomenemo, pošto je ovaj rukopis bio štampan, 
za tu knjigu autor je dobio nagradu povodom godišnji- 
ce olohođenja Sarajeva, aprila 1973. godine). Time je 
podstaknuto raslojavanje patriotskog fronta, često uz 
upotrebu brutalnog nasilja. Istraživanja istoričara još 
uvek nisu jasno pokazala koji je činilac presudno uti- 
cao na pomenuto raslojavanje, ali je, za sada, izvesno 
da su na to uticali, osim sektaške politike rukovodilaca 
KPJ, i tradicionalna kolebljivost seljaštva i politika če- 
kanja građanskih političara, kao i izvesna popustljivost 
okupatora prema ustanicima, smišljena radi suzbijanja 
uticaja komunista na ustanike i razbijanja jedinstvenog 
oslobodilačkog pokreta time što će ojačati nacionalistič- 
ki pokreti (u tu svrhu je, između ostalog, pod pritiskom 
Nemaca, Pavelić formirao Samostalnu pravoslavnu cr- 
kvu u NDH). 


Neposredno iza ovih redaka, u članku slede još dva pasusa 
od ključnog značaja za razumevanje osnovne teze koja se u o- 
vom delu članka zastupa. Upravo to izostavlja Dragosavac, vide- 
ćemo koji su njegovi razlozi za takav postupak. Zaključni pasusi 
u ovom delu članka glase: 


SEKTAŠENJE (U DOMAĆOJ ISTORIOGRAFIJI PO- 
ZNATIJE POD NAZIVOM »LIJEVE GREŠKE«), U- 
GLAVNOM, PROFESIONALNIH REVOLUCIONA. 
RA OZBILJNO JE POGODILO RAZVOJ USTANKA 
NAROČITO U CRNOJ GORI I HERCEGOVINI, GDE 
SU USTANIČKE SNAGE NAGLO SLABILE TOKOM 
PRVE POLOVINE 1942. GODINE. 


TOKOM DALJIH GODINA RATA NACIONALISTIČ- 
KI POKRETI SVE BLIŽE SARAĐUJU SA OKUPA. 
TOROM, A KPJ SE AFIRMIŠE KAO NEOSPORNO 
DELATNO JEZGRO NARODNOOSLOBODILAČKOG 
POKRETA. ONA, POD PAROLOM BRATSTVA-JE- 
DINSTVA I STVARANJA JUGOSLAVIJE NA NO- 
VIM OSNOVAMA, STVARA MASOVNI REVOLUC- 
ONARNI BLOK KOJI POBEDONOSNO OKONČA- 
VA RAT. NEPOSREDNO POSLE RATA SANKCI- 
ONISANO JE STANJE STVORENO TOKOM osLo- 
BODILAČKOG I GRAĐANSKOG RATA. NACIONA- 
LNA IZDAJA DOMAĆE GRAĐANSKE KLASE OsuU- 
DILA JU JE NA NESTANAK IZ POLITIČKOG ŽI- 
VOTA, A UBRZO JE SLEDILO I NJENO EKONOM- 
SKO RAZVLAŠĆIVANJE — AGRARNA REFORMA 


S NISI SREDSTAVA ZA PROIZVOD- 

. Pošto je »obradio« izvorni tekst prema unapred datoj, nega- 
tivnoj, oceni o njegovom autoru, Dragosavac nastavlja da izvr. 
šava postavljeni zadatak. On produžuje lov na već ulovljenog 
»antimarksistu«, čiji bi glavni greh imao biti u tome što ospo- 
rava ili potcenjuje ulogu partije u ustanku i revoluciji. A to je 
»pokazao« tako što je izostavio onaj deo teksta u kojem je nepo- 
sredno baš reč o ulozi KPJ. Ni ostale Dragosavčeve konstrukcije 
nisu manje nezgrapne. Mada u tom delu članka nema ni pome- 
na o posleratnim sukobima i promena društvene strukture (o 
tome se raspravlja u celom, necitiranom, članku), Dragosavac 
proteže svoju ocenu o članku i autoru, kao da ima u vidu sve 
što je napisano. Dalje, izostavljajući pojedine delove rečenica 
(na primer, sukob oslobodilačkog pokreta »SA STRANIM OKU- 
PATOROM«), čini ih ne samo sumnjivim, nego i besmislenim. 
Zatim, ispuštanje citiranog izvora, trebalo bi da stvori utisak 
kod čitalaca i slušalaca, kao da su moji stavovi činjenično ne- 
zasnovani.“ Time bi bila »potkrepljena« toliko često ponavlja- 
na tvrdnja da se u ovom i sličnim slučajevima ne radi o nauč- 
nu i stručnim radovima, nego o »publicistici«, »pamfletistici« i 
tsl. 


Verujući da je pokazao negativnost citiranog »stava«, Drago- 
savac kreće u obračun sa »polaznom osnovom«, i to na ovakav 
način (prema »VUS«-u): 


Iz ovoga nije teško uočiti nekorektnu osnovu prema 
revoluciji i Komunističkoj partiji koja ju je vodila. Ne 
vodi se računa ni o kakvim činjenicama, o istini, nego 
se s tuđih idejnih pozicija, politikantskih pozicija, daje 
kritika jugoslavenske oslobodilačke i socijalističke revo- 
lucije i jugoslavenskog samoupravnog socijalističkog si- 
stema. Postavka o sukobu unutar oslobodilačkog pokreta, 
o podjeli zaraćenih strana na nacionalnoj i konfesional- 
noj osnovi, ima istina, klasnu, ali buržoasku osnovu, bur- 
žoazija je podržavala i razvijala. Sa stvarnošću i NOB:- 
-om nema mnogo veze, kao što i teza o raslojavanju pa: 
triotskog fronta uslijed sektaške kn KPJ, i, kako N. 
Popov kaže, tradicionalne kolebljivosti seljaštva, kao i 
popustljivosti okupatora prema ustanicima nema nika- 
kve veze sa stvarnim kretanjima u revoluciji. 


Dragosavac je obećao da će pokazati da je moja »polazna os- 
nova« antimarksistička. I zaista, on na dva mesta upotrebljava 
reč »osnova«. U prvom slučaju nije jasno šta on podrazumeva 
pod tim kada kaže da imam »nekorektnu osnovu« prema revo- 


2) Navodi koje Dragosavac osporava nisu moja otkrića, već naučno 
prihvatljivi rezujtati istraživanja mnogih istoričara, da pomenemo samo 
neke od njih: Vladimir Dedijer, Jovan Marjanović, Branko Petranović, 
Veselin Đuretić; osim istoričara, o istim zbivanjima objavili su svoje us- 
pomene učesnici revolucije, od kojih ovde posebno imamo u vidu Rodo- 
ljuba Čolakovića i Svetozara Vukmanovića-Tempa. 

luciji i partiji. Možda smatra da se neučtivo odnosim prema 
nečemu što on smatra da mora braniti od neučtivih osoba? Na 
drugom mestu jasno je ono što on tvrdi, da nacionalni i konfe- 
sionalni sukobi imaju »buržoasku osnovu«. To je, barem u nauci, 
posve jasno, ne samo 1941. nego i 1971. godine, nacionalni i kon- 
fesionalni sukobi imaju klasnu, buržoasku osnovu. Isto tako, po- 
znato je i to da je partijsko rukovodstvo u kojem se i onda na- 
lazio Dragosavac stajalo na čelu nacionalističkog »Imasovnog po- 
kreta«, a pokazalo se i to da nisu svi članovi SKH sledili takvu 
politiku partijskog rukovodstva. Takvoj politici najodlučnije su 
se suprotstavili marksisti-komunisti, saradnici časopisa »Praxis«, 
to niko ne može osporiti. To neće moći da pođe za rukom ni 
Dragosavcu, bilo bi sasvim prozirno ako pokušava da meni pod- 
metne »buržoasku osnovu« kao polazište od kojeg polazim u 
svojim sociološkim istraživanjima. 

Kao da i sam sumnja u uspešnost takvog poduhvata, on ba- 
hato i sa nipodaštavanjem rečima-gestovima (»NEMA NIKAKVE 
VEZE« ili »NEMA MNOGO VEZE«) uverava sebe i druge da 
imaju pred sobom jednog »bezveznog« i sa drugim »neprijate- 
ljima« povezanog antimarksistu. Da bi povratio poljuljano sa- 
mopouzdanje, Dragosavac će, opet, i sebe i druge, uveravati da 
stoji na braniku uspešno izvedene revolucije, pominjući pri to- 
me vojsku i vlast (Vidi pomenuti »VUS«). To je, po njemu, naj- 
sigurniji znak kontinuiteta revolucije. 


I u ovom slučaju Dragosavac dolazi »na gotovo«. Policijske 
mere koje su već manje ili više davno preduzete prema, navodno, 
neprijateljima revolucije i socijalizma, on će nastojati da op- 
ravda. Ako smo i mogli, makar i za trenutak, da poverujemo da 
je doktoru Dragosavcu stalo do naučne istine o revolucijii soci- 
jalizmu, profesionalni političar Dragosavac će nas razuveriti, po- 
staće jasno da je za njega jedino merodavna istina jedne politi- 
ke. On će ukoriti Redakciju časopisa »Praxis« zato što je izdala 
saopštenje o progonu marksista u Jugoslaviji, uključiv u to i 
oduzimanje putnih isprava (pasoša). Naime, jednom broju mark- 
sista, u prvom redu studentima i nastavnicima Filozofskog fa- 
kulteta u Beogradu, već posle juna 1968. godine i sve do naših 
dana oduzimani su pasoši, i to na osnovu diskrecionog prava 
Službe bezbednosti, prema kojem mogu da ne daje obrazloženje 
za takve mere. Ni posle dugotrajnog sudskog i upravnog spora, 
što je i moje vlastito iskustvo, ne može se dobiti i najškrtije 
obrazloženje za oduzimanje pasoša (oduzet mi je 12. januara 
1972. godine), mada je, navodno, po sredi nešto veoma ozbiljno 
— obrana zemlje. Za tako nešto se sa razlogom ljudima sudi, 
zar je moguće da je po sredi milosrđe prema onima koji su godi- 
nama i sistematski izloženi napadima kao »neprijatelji«? 

Opravdanje policijskih mera me može biti lišeno osobnog, 
bahatog cinizma. Izvesno je da, kako kaže Dragosavac, »Savez 
komunista u svom radu ne preferira kaznenu politiku«, samo, 
zapitajmo se koliko članova Saveza komunista stvarno zna šta se 
sve preduzima prema jednom delu marksističke inteligencije? I 
sa kojim pravom Dragosavac dovodi u vezu (da ne kažemo da 

poistovećuje) politiku Saveza komunista sa merama koje predu. 
zimaju pojedini državni organi? Zašto on nastoji da podeli 
odgovornost sa svim članovima Saveza komunista? Ispravnu te- 
zu da je poenta Saveza komunista »na društvenoj aktivnosti, soci- 
jalističkoj demokratiji i humanizmu«, sam Dragosavac će logič- 
ki ukinuti već u sledećoj rečenici kada kaže: »Međutim, upravo 
u interesu društva i goleme većine njegovih članova, u interesu 
demokratije i humanizma, on mora podržati i red i rad i dru. 
štvenu disciplinu i odgovornost, pa, prema tome, mora raditi na 
osposobljavanju državnih organa koji će se efikasno boriti pro- 
tiv različitih vrsta kriminala, uključujući i politički kriminal, jer 
bismo u protivnom dopustili aktivnost raznih neprijatelja koji 
bi ugrožavali naš društveno-politički sistem, poticali i raspiriva. 
li šovinizam i razna druga zla« (»VUS«/). 


Ako ostavimo po strani bojazan da bi uputstva koja bi Dra- 
gosavac davao državnim organima bila marksistička i blago- 
vremena, ostaje da se zapitamo o onome što je bitno. Kakva je 
to revolucija koja se brani od svega što je različito ili suprotno 
od trenutno službenih stavova i dnevne politike pojedinih orga- 
na ili političara time što će ih proglasiti za politički kriminal? 


Naravno, svaka revolucija branila je svoje tekovine. Ono po 
čemu se revolucije bitno međusobno razlikuju jesu upravo sred. 
stva kojima se brane, sredstva su najpouzdaniji svedok o kak- 
vim tekovinama i ciljevima se radi. Barem prema Marksovoj 
teoriji proleterske revolucije, proleterska revolucija suštinski se 
razlikuje od buržoaske po tome što je nesvodljiva na borbu za 
vlast i osvajanje vlasti, ma koliko da je svrgavanje buržoazije 
neophodan uslov za radikalne promene uslova i načina čoveko- 
vog života. Dosledno Marxu, braniti revoluciju znači boriti se za 
njeno trajanje, za osvajanje novih horizonata čovekove slobode. 
Radikalna promena društvene strukture (ukidanje klasne pode. 
le rada i klasa, uključiv i radničku klasu) podrazumeva stalno 
prisutan i delotvoran revolucionarni pokret. Socijalistički dru- 
štveni sistem pretpostavlja revolucionarni pokret; ukoliko nema 
takvog pokreta nema ni socijalističkog sistema. Budući da je 
proleterska revolucija okrenuta ka budućnosti, ona, kako je pi- 
sao Marx, »ne može da crpe svoju poeziju iz prošlosti, nego sa- 
mo iz budućnosti. Ona ne može da otpočne pre no što se otrese 
svog praznoverja u prošlost«. Odbrana stečenih pozicija poziva- 
njem na zasluge stečene u prošlosti primerena je buržoaskoj re- 
voluciji. Nasuprot tome, nastavlja Marx, proleterske revolucije 
»stano kritikuju same sebe, neprestano se prekidaju u svom 
sopstvenom toku, vraćaju se na ono što je prividno svršeno da 
bi ga iznova otpočele, ismevaju svirepo temeljno polovičnosti, 
slabosti i kukavnosti svojih prvih pokušaja. . .«* Isti stav izrazili 


3) K. Marx, Osamnaesti brimer Luja Bonaparte, »Kultura«, Beograd, 
1949, str. 14. 
4) Isto, str. 15. 


220 


su jugoslovenski komunisti u svom Programu SKJ, braneći sa- 
mostalni i nezavisni put u socijalizam od kapitalističkih i stalji- 
nističkih tendencija izvan i unutar jugoslovenskog društva. Još 
uvek stoji zapisano: »Da bismo izvršili svoju istorijsku ulogu 
u stvaranju socijalističkog društva u našoj zemlji, moramo sve 
svoje snage posvetiti tome cilju, biti kritični prema sebi i svo- 
me delu, biti nepomirljivi neprijatelji svakog dogmatizma i ver- 
ni revolucionarnom stvaralačkom duhu marksizma. Ništa što je 
stvoreno ne sme za nas biti toliko sveto da ne bi moglo biti pre- 
vaziđeno i da ne bi ustupilo mesto onome što je još naprednije, 
još slobodnije, još ljudskije!«* 

Kad slobodu shvatimo i kao ljudsku potrebu a ne samo kao 
objektivnu mogućnost sadržanu u istorijskim zakonima ili kao 
bezličnu tačku političkih programa, onda je sasvim razumljivo 
što ljudi spontano teže slobodi. Nije manje razumljivo ni to da 
se spontanim težnjama ka slobodi uporno suprotstavljaju sve 
konzervativne društvene snage. Pošto su one kapitalističke jas- 
nije uočljive, ne zapostavljajući ih, neophodno je imati u vidu i 
one koje iznutra razaraju revolucionarni pokret i socijalizam. 
Ne bismo smeli zapostaviti to da Staljin i njegovi sledbenici 
besprimernom upornošću »žigošu« baš spontane težnje ljudi ka 
slobodi, i to kao teoriju »klanjanja pred spontanošću radničkog 
pokreta«, da sistematski brane partiju kao monolitnu organiza- 
ciju koja mora da »vodi pokret za sobom« ako neće da se »vuče 
na repu spontanosti«.“ Prema ovome shvatanju, oni koji idu iz- 
van stroja, pa bili i komunisti, smatraju se za neprijetelje revo- 
lucije i socijalizma. U tom slučaju je potpuno nezamisliv bilo 
kakav savez komunista. Sektaško shvatanje uloge komunista su- 
protno je Marxovom i Engelsovom shvatanju da »komunisti ni- 
su neka posebna partija«, već da oni »stalno zastupaju interese 
celokupnog pokreta« (Manifest komunističke partije). Staljin: 
zam, to je sasvim poznato, nije samo doktrina, nego i praksa, po- 
seban oblik organizacije društva. Kao takav, staljinizam je na- 
stojao kroz suprotstavljanje ne samo kapitalističkom svetu, ne- 
go i suzbijanju komunističkih tendencija u revolucionarnom po- 

retu i društvu. Sam staljinizam je jedna od varijanti antiko- 
munizma. 

Upravo zbog takve prirode staljinizma, obnova revolucionar- 
nog i slobodonosnog pokreta nije moguća bez diskontinuiteta sa 
staljinizmom, tek time se stvaraju uslovi za kontinuitet prole- 
terske revolucije. U protivstavu staljinizmu, nastaju radničko 
samoupravljanje i »nestranački« Savez komunista, čime je oz- 
načen jugoslovenski, nezavisan i originalan put u socijalizam. 
Ovim je, usred započete industrijalizacije zemlje, obeležen pra- 
vac promene monolitne partijsko-državne strukture, odumiranje 
Partije i države. Strukturalne promene koje su se desile tokom 


5) Program SKJ, »Komunist«, Beograd, 1962. str. 198. 


je 6) Ze V. Staljin, Pitanja lenjinizma, »Kultura«, Beograd, 1946, str. 24, 
. i 75. 

proteklih dvadeset godina, iznedrile su nove društvene protivreč- 
nosti, sažeto izražene u protivrečnosti između proizvodnih snaga 
i proizvodnih odnosa. Jugoslovenska revolucija ponovo se suočila 
sa snažnim kapitalističkim i staljinističkim tendencijama. Otpor i 
uspešno prevladavanje ovih tendencija može pokazati obnovlje- 
nu delotvornost komunističkih ideja. 


2. 


Druga primedba Dušana Dragosavca, na izvestan način, doti- 
če odnos socijalizma i staljinizma. 


Prema »Politici« (od 17. XII 1973.), on je »upozorio i na stav 
Nebojše Popova 'preuzet iz arsenala antikomunističke propa- 
gande, po kojem se staljinizam proglašava opštom karakteristi- 
kom socijalističkog društva. To se dobro vidi u njegovoj pole- 
mici sa Zdravkom Mlinarom i Josipom Županovim'«. 

Zaista, u članku »Sociologija i ideologija« raspravljajući o 
osnovnoj temi: mogućnost zasnivanja nauke o društvu na Mar- 
xovom stanovištu slobode, razmatrane su tačke razdvajanja i 
preplitanja nauke i ideologije." U ovom teorijskom okviru, kritič- 
ki su prikazana i shvatanja o slobodi, društvenoj strukturi i su- 
kobima, između ostalih teoretičara i poznatijih jugoslovenskih 
sociologa: Radomira Lukića, Jože Goričara, Zdravka Mlinara, 
Josipa ipo, Vojina Milića, Rudija Supeka, Ivana Kuvači- 
ća i drugih. 

Primećeno je, tako, da prema shvatanju Josipa Županova 
jugoslovensko samoupravljanje, uprkos neefikasnosti u rešava- 
nju »industrijskih konflikata«, ima i neke uzuzetne vrline. Glav- 
na vrednost jugoslovenskog samoupravljanja, po Županovu, je- 
ste u tome što se njime sprečava politizacija radnika. O tome je 
Županov napisao sledeće (citirano na str. 418): 


Samoupravni sistem je depolitizirao štrajk i time 
pružio globalnom sistemu značajan ventil za ispuštanje 
pare (drugi je važan ventil emigracija radne snage na 
Zapadu). Jugoslavija je u toku poslednje dekade dožive- 
la blizu 2.000 štrajkova, ali nijedan Istočni Berlin, nije- 
dan Poznanj ili Gdanjsk. 


U vezi sa ovom ocenom, uz nastojanje da se izbegnu ideološka 
iskrivljavanja društvene uloge radničke klase ( »pozitivna« ili »ne- 
gativna«), prikazana su shvatanja italijanskih komunista (izlo- 
žena u časopisu »Rinascita«) o politizaciji poljskih radnika kra- 
jem 1970. i početkom 1971. godine. Kao teorijski posebno zna- 
čajni, navedena su dva stava (str. 418—419): da je pomenuta po- 


7) Prema jednom od istaknutih savremenih marksista, Anri Lefevru, 
sociologija ima šansu da od »delimične nauke postane celovita« ukoliko 
uspešno »preuzme na sebe zahtev za slobodom, tj. otkriće nove celovitosti« 
(A. Lefevr, Antisistem, »Radnička štampa«, Beograd, 1973, str. 96.) 

litizacija radnika »manifestacija krize staljinističke koncepcije 
organizacije društva« (Boffa), i da su radnici Baltika bili »SOCI- 
JALNO NAJSOCIJALISTIČKIJA GRUPA KOJA ODBIJA DA 1I- 
DENTIFIKUJE SOCIJALIZAM SA STALJINIZMOM« (Pajeta). 
O nekim već ostvarenim i mogućim rezultatima politizacije rad- 
nika, napisao sam uz ovo još i sledeće (str. 419): 

Čini se da je u pomenutim događajima od posebnog 
značaja način na koji se pokušava oslobađanje društva 
od harizmatskog principa i osobe koja je oličenje ovoga 
principa. Za razliku od, obično, brutalnih obračuna i du- 
bokih društvenih potresa, do čega dolazi u borbi za »na- 
sleđe harizme« (borba za vlast), sukobi te vrste posle 
Staljinove smrti samo su noviji istorijski primer, sme- 
njivanje Gomulke prošlo je tako reći bezbolno (slično se 
događalo i prilikom smenjivanja Novotnog u Čehoslova- 
čkoj). Izgleda da povratak sopstvenog identiteta građa- 
na, naroda, radničke klase, sticanje samopouzdanja i a- 
firmacija demokratske inicijative i ne može imati druk- 
čiji do demokratski karakter. Time problem harizme u 
punom istorijskom značenju nije rešen, ali ono što se 
u tom pogledu dogodilo u Poljskoj i Čehoslovačkoj nesu- 
mnjivo je vrlo značajan događaj u istoriji socijalizma. 

U ovom delu članka nije reč o savremenom jugoslovenskom 
društvu. Od teorijskog značaja je jedna prihvatljiva teza kojom 
se JASNO NAGLAŠAVA RAZLIKA IZMEĐU SOCIJALIZMA I 
STALJINIZMA. 


Na drugom mestu, u istom članku, u okviru razmatranja o 
teorijskim problemima iskustvenog istraživanja strukture sav- 
remenog jugoslovenskog društva, opisan je jedan izrazit slučaj su- 
protstavljanja politizaciji radnika. Tu nije reč o »divljim« štraj- 
kovima, mada su oni nesumnjivo vrlo značajni, nego o politiza- 
ciji radnika unutar legalnog poretka, unutar Saveza komunista. 
Takva politizacija imala bi izuzetan društveni značaj, i to ne sa- 
mo iz načelnih, nego prvenstveno iz praktičnih razloga, kao pro- 
tivstav tada nastajućem nacionalističkom pokretu, čije su se vo- 
đe već tada istakle u suzbijanju levičarskog studentskog pokre- 
ta 1968. godine (o tome je pisano na str. 435-437). O pomenutom 
suzbijanju politizacije radnika napisano je sledeće (str. 450): 

Među retkim i iasnim obrazloženjima suprotstavlja- 
nja tome da radnička klasa osvoji pozicije u Savezu ko- 
munista jeste govor V. Bakarića na VI kongresu SK Hr- 
vatske. Na inicijativu izvan foruma SK. i na osnovu dis- 
kusije u Komisiji kongresa, usvojen je »sa velikom veći- 
nom glasova« predlog da Statutom SK bude obavezno 

a »najmanje tri četvrtine članova foruma i organa SK 
čine komunisti iz radnih kolektiva privrede i društvenih 
djelatnosti, koji će i nadalje ostati na svojim radnim 
mjestima« (Šesti kongres SK Hrvatske (stenografske be- 
leške), Zagreb, 5—7. XII 1968. god, izd. »Komunist«, 
Beograd, 1969, tom I, str. 356.). Ovaj predlog je propao, 
na insistiranje V. Bakarića, većina delegata Kongresa 

glasalo je u plenumu protiv predloga Komisije (tom II, 
str. 205). Razlozi kojima se rukovodio Bakarić, prema 
održanom govoru, bili su sledeći: (1) ima slučajeva da 
je u nekim radnim organizacijama radnička klasa u ma. 
njini, te bi njihova brojčana premoć u forumima oteža- 
la rad foruma; (2) zadaci CK su složeni, posebno zbog 
meuđnarodne situacije, a izabrana većina ne bi bila kom- 
petentna da se njima bavi, te bi usled toga jačao uticaj 
aparata, a to se želi sprečiti; (3) opterećenost radnika 
neposrednim iskustvom u radnoj organizaciji ojačala bi 
tendenciju ponovnog pretvaranja SK u operativu; i (4) 
3/4 radnika u forumima SK značilo bi uvođenje jednog 
oblika »diktature ne proletarijata nego diktature nepo- 
srednih proizvođača nad ostalim dijelom društva«, što 
bi značilo »zaostajanje za dosadašnjim razvojem Jugo- 
slavije« (tom II, str. 200-202). 


Danas, nastojanje na politizaciji radnika (radnički aktivi u 
SK, radnička kontrola, izbor radnika u partijska rukovodstva, 
radnički stanovi itd.) je opšte prihvaćen, služben stav. To šio 
sam ja o tome pisao pre »zaokreta« službene politike, ne sma- 
tram naročitom zaslugom. Ono čemu se odlučno protivim jesie 
lažno optuživanje da poričem ulogu radničke klase i Saveza ko- 
munista u razvoju jugoslovenskog socijalizma. Bez obzira na to 
da li su takve optužbe pokriće za bilo čije manipulacije ili ne- 
čistu savest, čak i kada se sistematski ponavljaju u kampanji 
protiv nastavnika Filozofskog fakulteta sa već fabuloznog spis- 
ka, ne mogu me prinuditi da preuzmem tuđe odgovornosti. 


Šta više, polazeći od toga da je svaki stvarni korak radničkog 
pokreta neuporedivo važniji od mnoštva ideoloških proklamaci- 
ja, nalazim da i nauka o društvu može tome doprineti podstica- 
njem i razvojem klasne svesti modernog proletarijata. Sudelu- 
jući u praktičnoj borbi protiv kapitalističkih i staljinističkih ten- 
dencija, marksisti-komunisti imaju i jedan osoben zadatak, da 
se naučnim sredstvima bore protiv različitih mistifikacija real- 
nih društvenih odnosa i procesa, uključiv i sociološke mistifi- 
kacije. 

Jedna od rasprostranjenih socioloških mistifikacija jeste svo- 
đenje složene i protivrečne društvene prakse na uprošćene i ne- 
protivrečne modele. Kako je to tačno zapazio A. Lefevr: »Pojam 
modela, metodološki sam po sebi koristan, deluje da bi prikrio 
tendenciju ka ontologiji sistema«." »Modelsko mišljenje« uz dru- 
ge konzervativne teorije istisnulo je pojam slobode iz nauke o 
društvu, a iskustvena istraživanja koja polaze od takvog načina 
mišljenja, po pravilu su u službi političke vlasti koja kontroliše 
društveni život, ometajući progresivne rasplete društvenih pro- 
tivrečnosti. 


8) Isto, str. 103. 

U pomenutom članku razmatrano je jedno iskustveno istra- 
živanje Zdravka Mlinara, koje polazi od takvog, »modelskog na- 
čina mišljenja«. On je u jednom svom radu pretpostavio sukce- 
siju dva vrednosna sistema (»egalitaristički« i »Liberalni«), i, ne 
upuštajući se u analizu društveno-istorijske uslovljenosti svakog 
od njih, kao i njihove promene, predstavio je staljinizam kao 
»tranzitnu« pojavu, o čemu sam napisao sledeće (str. 420): 


Kao ilustraciju ove tvrdnje autor navodi da je prvi 
Ustav Jugoslavije »u velikoj meri bio kopija njegovog 
pretka iz staljinističkog razdoblja Sovjetskog Saveza«. 
Ne može se, naravno, sporiti uticaj ruskog staljinizma 
na jugoslovenski sistem uključujući i neposredno preu- 
zimanje brojnih rešenja (političkih, ideoloških itd.), ali za 
sociološko istraživanje daleko je relevantnije utvrditi na 
koje tendencije u jugoslovenskom društvu prianja, nalazi 
plodno tlo staljinizam kao opšta karakteristika socijalis- 
tičkih društava. U protivnom, problem staljinizma, kada 
je reč o »neruskom« socijalizmu, svodi se na uvoz-izvoz, 

ao da su pojedinačna socijalistička društva tranzitne 
stanice koje na duže ili kraće vreme pohodi ovaj putu- 
jući bauk, sa ili bez službene organizacije koja ga posre- 
duje (Kominterna, Informbiro — uzgred rečeno, ne tre- 
ba gubiti iz vida da je KPJ bila među inicijatorima os- 
nivanja Informbiroa posle iskustva sa Kominternom). 


Ovo je jedino mesto u članku gde se pominje staljinizam kao 
opšta karakteristika dosadašnjih socijalističkih društava. Mada 
sam već ranije istakao teorijski značaj RAZLIKOVANJA SOCI- 
JALIZMA I STALJINIZMA, i iz ovde citiranog odlomka iz član- 
ka vidi se da je reč o socijalističkim društvima, a ne o staljinis- 
tičkim; ovo drugo bila bi konsekvenca poistovećivanja socijaliz- 
ma i staljinizma. Staljinizam je ovde, dakle, shvaćen kao jedna 
od bitnih karakteristika društava nastajućih sa revolucijama XX 
veka, počev od oktobarske revolucije. Opšta, u tom smislu što se 
jedna jedinstvena pojava javlja u različitim društvima i u razli- 
čito vreme. Još je važnije, barem za ozbiljno razmatranje, to 
da je staljinizam jedna od zakonitih pojava, da se on javlja on- 
da kada postoje za to neophodni uslovi (strukturalni i organi- 
zacioni). Shvatanja o staljinizmu kao slučajnoj pojavi (»deforma- 
Ciji« ili »devijaciji«), kao i njegovo tumačenje »kultom ličnosti«, 
može biti ideološki upotrebljivo ali ne i naučno valjano. 


.Naravno, staljinizam se može posmatrati sa različitih teorij- 
skih i ideoloških stanovišta: funkcionalističkih, pozitivističkih i 
marksističkih; progresivnih, liberalnih, konzervativnih, reakcio- 
narnih. . . Otkuda to da baš ja izaberem antikomunističko? Kao 
što mi je podmetnuo poricanje uloge partije i poistovećivanje 
socijalizma sa staljinizmom, isto tako je Dragosavac umesto me- 
ne a za mene izabrao antikomunizam, što naravno, odbijam, bez 
zahvalnosti i bez nagađanja o mogućnim razlozima iz kojih mi 
čini takvu »uslugu«. 

Svako »bira« za vlastito, ono stanovište koje najviše odgova- 
ra njegovom životnom iskustvu, obrazovanju i vrednosnom opre- 
deljenju. Kad je reč o odnosu prema staljinizmu, za svakog onog 
koji drži do činjenica, pogotovo kada se bavi naukom, staljinizam 
ne samo da nije izmišljotina »kremljologa« i raznih drugih protiv- 
nika komunizma i socijalizma, nego je jedna realna i složena po- 
java. Oni koji zaista poistovećuju socijalizam sa staljinizmom, 
osporavajući na takav način i svaku mogućnost postojanja »ne- 
staljinističkog« socijalizma, po pravilu, previđaju da i onda ka. 
da su staljinističke tendencije jake, nasuprot njih stoje različite 
društvene snage sa različitim interesima i ideologijama: različite 
varijante i kapitalizma (liberalni, državni, totalitarni) i socija- 
lizma. Još u Manifestu Marx i Engels razlikovali su reakcionarni 
socijalizam (feudalistički, malograđanski i nemački ili »istinski«) 
od konzervativnog ili buržoaskog socijalizma i kritičko-utopni- 
skog socijalizma i komunizma. Ovima bismo, nakon više od jed.- 
nog stoleća, mogli dobrojati još i nacionalni, državni, demokrat- 
ski i samoupravni socijalizam. 


Samo oni pina borci čija delatnost ne pretpostavlja raz- 
vijenu teorijsku svest, ovde izostavljamo licemere koji pretpo- 
stavljaju rečenicu uverenjima, mogu prevideti složenost sveta 
u kojem žive. Zarad verovanja u to da je njihova istina jedina, 
da izvan nje kolaju utvare, koje bi hteli snažnim zamahom da 
zbrišu s lica zemlje. Tu nedostaje još jedan međučin, nametanje 
javnosti verovanja da stvarno postoji podela ljudi na Ispravne 
i Sumnjive. 

Tome možemo suprotstaviti jedno drukčije stanovište, teorij- 
sko sa izvesnošću praktičnih konzekvenci koje iz njega proističu. 
Upravo takvo je opredeljenje za demokratski komunizam. Ono 
počiva na uverenju da takvo stanovište, za razliku od pobrojanih 
»kapitalizama« i »socijalizama«, omogućuje istinitije saznanje o 
složenosti čovekovog sveta i zakonitostima njegovog menjanja, i, 
istovremeno, ispiriše takvo praktično delovanje koje smera na 
prekoračivanje već dosegnutih granica čovekove slobode. 


Usvajanje komunističkih načela nema samo teorijsko ili sa- 
mo praktičko značenje. Ono predstavlja ukupno životno opre- 
deljenje, a ne puki izbor poziva i radnog mesta, izvan čega teče 
neki drugi (privatni) život, koji bi mogao biti i suprotan javnom 
delovanju. Sudelovanje u ostvarivanju jednog umnog programa 
slobode dostojno je naučnika koji živi za a ne od vlastitog uvere- 
nja i izabranog poziva. Takvog naučnika Fridrih Šiler je u svojoj 
akademskoj pristupnoj besedi 1789. godine suprotstavio onome 
koji potvrdu smislenosti svoga truda nalazi »u novčanoj nagra- 
di, novinskoj pohvali i kneževoj milosti«, onome koji »u carstvu 
apsolutne slobode nosi u sebi ropsku dušu!«" Onaj koji strepi 


10) F. Šiler, Šta znači i s kakvim ciljem se studira opšta istorija, Be- 
sede, »Kultura«, Beograd, 1966, str. 190—191. 

od političkih konsekvenci vlastitog ade i naučne delatnosti, 
upozorava nas Vilhelm Rajh iz središta uskovitlanih strasti 1933. 
godine, naseda zo »da će oprezom i 'nepolitičnošću' spasiti 
svoju egzistenciju i kojeg progonstvo i utamničenje i najoprezni- 
jih nisu poučili«." »Njegova je političnost«, nastavlja ovaj poz- 
nati marksista, »deo snage političke reakcije, a istovremeno i 
jegove vlastite propasti«.' 

Budući da: »Ovde imamo la s komunističkim društvom 
ne onakvim kakvo se ono razvilo na svojoj vlastitoj osnovi, nego 
obrnuto, onakvim kakvo ono iz kapitalističkog društva upravo 
izlazi; s komunističkim društvom, dakle, koje u svakom pogledu, 
u ekonomskom, moralnom, duhovnom, nosi na sebi madeže 
starog društva iz čije utrobe izlazi«,“ izvesno je da pred revolu- 
cionarnim pokretom koji se rukovodi komunističkim načelima, 
osim zagonetki budućnosti, stoje i izvesnosti suprotstavljenih 
mu društvenih snaga. 

Brojna su iskušenja savremenika i učesnika današnjeg soci- 
jalizma. Njih nisu lišeni ni komunisti, možda ponajviše tamo 
gde je, kao u Jugoslaviji, marksizam pi legalan i legitiman. 
Pripadam onoj generaciji jugoslovenskih komunista koja je po- 
stajala komunističkom u vreme kada je usvajan Program SKJ. 
Tada, a i danas, uz petnaestogodišnje iskustvo, komunističko 
opredeljenje smatram ovozemaljskim, plodotvornim i čovečnim, i 
uveren sam da biti komunista ne podrazumeva privilegije (»lju- 
di naročitog kova«) Pobednika, niti nedaće Poraženih. Poziv za 
koji sam se opredelio ne shvatam kao službovanje za onakav 
marksizam koji, kako tačno zapaža Lefevr, »sebe definiše kao 
filozofsko-politički sistem, kao državnu ideologiju, kao vrhun- 
sku pedagogiju«.“ Takvo službovanje može obezbediti obilatu 
materijalnu dobit, ono postaje problematično onda kada pod- 
razumeva lišavanje od vlastitih uverenja i odustajanje od slobo- 
de u teorijskom i praktičnom delovanju. Usredsrediti se na 
RASPODELU POSTOJEĆIH, znači odustajanje od STVARANJA 
NOVIH VREDNOSTI, duhovnih i materijalnih. 


Prevlast službeničkog nad stvaralačkim marksizmom, osim 
ništenja onoga što je suština Marxovog »marksizma« (sloboda i 
stvaralaštvo) ima još jednu kulturno pogubnu posledicu. Pod 
prinudom državnog marksizma, koji time postaje osobena drža- 
vna religija, ponronan ideja i ideologija različitih ili suprotnih 
komunizmu bivaju navođeni na pokazivanje lojalnosti. Činizam 
gubi svaku meru kada se to radi u ime moralne ispravnosti ljudi 
pomorci sa moralno-političkom podobnošću za državnu služ- 

u. 


A W. Reich, Masovna psihologija fašizma, »Ideje«, Beograd, 1972, 


12) Isto, str. 6. 


o K. Marx, Kritika Gotskog programa, »Kultura«, Beograd, 1959, 


14) A. Lefevr, Op. cit, str. 142. 


str 

Obuzeti budnošću, ne bismo smeli zaboraviti koliko smo u 
sadašnjosti pod snažnim pritiskom prošlosti, utoliko snažnijim 
ada legenda zamenjuje istinu. Jedna od takvih legendi jeste i 
ona o Junaku i Izdajniku, Junaku Marku Kraljeviću koji vojuje 
i gine kao turski vazal, i Izdajniku Vuku Brankoviću koji umi- 
re u turskom kazamatu. Ne upuštajući se ovde u uslovljenost i 
posledice višestoletnog robovanja južnoslovenskih naroda pod 
turcima, Nemcima ili drugim osvajačima, izvesno je da je uz ho- 
mo heroicus-a pod istim nebom bilo i onih bez kojih tuđin ne bi 
mogao gospodariti. Ako ostanemo u okviru istorije srpskog na- 
roda, možemo zapaziti da, još od vremena Miloša Obrenovića i 
Milana Nedića, u ime »spasa« od spoljašnjeg neprijatelja bivaju 
uništavani i ljudi i kulturne vrednosti. Da nedaća bude veća, 
njihova politika biva predstavljena za uzor mudrosti opstajanja; 
slava spasioca naroda doprinela je da jedan od njih od narod- 
nog vođe postane monarh koji je decenijama tiranski vladao." 
Da sve to nisu utvare iz prošlosti, uveravaju nas nacionalističke 
ideologije, jednako one neskriveno agresivne (ljotićevska i fran- 
kovačka, na primer) kao i one potuljene koje su, možda, još 
razomije. Nacionalizam danas nije samo »ostatak« prošlosti, 
nego jedna pojava koja u neprevaziđenim građanskom (klasnim) 
uslovima ima stvarno uporište. 


Protivnici slobode nisu samo oni koji se maše za revolver 
već pri samoj pomeni reči »sloboda«. Za sve one koji ne uočava- 
ju granice moći, vlastite ili tuđe, i koji na tome zasnivaju vlasti- 
tu egzistenciju, područje stvarne i moguće slobode izgleda kao 
izmišljotina (»utopija«) ili švercovana roba sa raznih strana 
sveta kojem rukuju razni smutljivci, čak neprijatelji (ne njiho- 
vi vlastiti, nego čitavog društva!!). Oni koji ne veruju u neo- 
graničenu moć bilo čega ili bilo koga, i to mišlju i činom potvr- 
đuju, u određenim uslovima može da dovede do razjarenosti sve 
one koji su raspolućeni verom u bezgraničnu moć moćnika i 
osećanjem vlastite nemoći. Iz takve raspolućenosti, onda, proiz- 
lazi ono masovno ponašanje koje se odlikuje ruganjem »never- 
nicima« i ovacijama moćnicima. Kada dosegne tačku usijanja, ono 
prerasta u pogrom. Sam Staljin, svojevremeno, rugao se svojim 
komunističkim protivnicima usvićujući svoju pratnju i »pučan- 
stvo«, da bi ih potom uništavao kao »špijune, ubice i štetočine« 
(to su jedine rubrike u knjigovodstvu o masovnim likvidacijama 
komunista). Pišući o još uvek nedovoljno istraženom periodu us- 
pona staljinizma u SSSR-u krajem 1920-tih godina, poznati istori- 
čar marksizma, Predrag Vranicki, lucidno zapaža osobenosti jed- 


15) Analizirajući misteriju moći jednoga Kaplara, marksista Vilheim 
Rajh u već citiranom delu, uverio nas je da ona ne proizlazi iz snage 
ličnosti Vođe, nego iz nemoći mase, posebno srednje klase. Moć Vođe je 
pripisana vrednost, to je značenje koje mu pridaju mase. U tom slučaju, 
snaga masa pričinjava se kao dar milosti Vođe. 

ne CINIČKE PRAKSE, »da se o najozbiljnijim problemima, naj- 
odsudnijim za daljnji razvoj jedne partije i zemlje donose odluke 
ne samo na temelju veoma nepotpunih i jednostranih referata, bez 
pretkongresnih diskusija, nego da se nosiocima drugog mišlje- 
nja u partiji priljepljuju najrazličitije političke etikete i da se u 
diskusiju unosi ton sprdnje, ismijavanja i poruge«; pa zaklju- 
čuje da je tako »jedna partija sa smijehom i aplauzom ulazila u 
razdoblje staljinizma!!«" 


16) P. Vranicki, Lev Davidovič Bronstein (Ži i i ij 
K] 3 s V t 3 
nog revolucionara i marksista), »Praxis«, Zato 19, br. isetea Ša 

| STAV REDAKCIJE | 
Mo i jj LJ 


U POVODU NEKIH NAJNOVIJIH KRITIKA »PRAXISA« 


UVODNA BILJEŠKA 


U posljednje su se vrijeme na raznim stranama ponovo čule 
razne optužbe protiv »Praxisa«. Riječ je o starim optužbama 
što se uporno ponavljaju već cijelu deceniju, premda smo na 
njih odgovorili već mnogo puta. Najparadoksalnije je da su 
najžustriji zastupnici tih optužbi odlazili jedan za drugim u 
političku penziju, dok su se same optužbe stalno održavale, pre- 
lazeći kao štafetna palica s jedne garniture na ada 

U dosad najopsežnijoj kampanji protiv »Pr a«, onoj iz 
1968. godine, bile su sabrane sve dotadašnje optužbe. Iako je 
i nakon toga bilo nekoliko kampanja protiv »Praxisa«, ni jedna 
se po repertoaru optužbi ne može mjeriti s onom iz 1968. godine. 

Originalni doprinos kampanje 1972—1974. godine (dosad naj. 
razvučenije) nije u nekim novim optužbama, već u novom zah- 
tjevu da se osmoro profesora i asistenata beogradskog Filozof- 
skog fakulteta, koji su svi suradnici »Praxisa«, a većim dijelom 
i članov; redakcijskog savjeta, odnosno međunarodne redakcije 
čisopisa, izbace s fakulteta. Protiv ovog apsurdnog zahtjeva već 
smo u dva maha javno protestirali: izjavom objavljenom u 
»Praxisu« 1-2/1973 4 pismom upućenim Skupštini Beogradskog 
univerziteta 19. I 1974. godine. 


Ima znakova da se od tog zahtjeva za izbacivanjem želi odu- 
stati. Čak se mogu čuti optužbe da do tako energično postavlje- 
nog zahtjeva ne bi ni došlo da mi taj konflikt svojom podrškom 
nismo podgrijavali. Mi smatramo da se u kampanji za izbaciva- 
njem nije radilo samo o osmoro profesora, nego i o principijel- 
nim pitanjima jugoslavenskog socijalizma. Samoupravni socija- 
lizam koji bi dopustio izbacivanje osam filozofa i sociologa 
marksista s njihovih nastavničkih mjesta time bi negirao svoju 
prirodu. Upravo zato što smatramo da se tu radi o nečem što 
je značajnije od sudbine osam profesora (premda je već i to do- 
voljno značajno!) mi ni na koji način ne želimo da »podgrija- 
vamo« taj konflikt. Ukoliko se doista želi odustatj od progona 
osmoro filozofa i sociologa marksista — suradnika i ure a 
»Praxisa«, mi to pozdravljamo. 

Time se, naravno, ne rješava pitanje optužbi što se još uvijek 
iznose protiv »Praxisa«. Čitaoci koji tek u posljednje vrijeme 
redovnije čitaju »Praxis« često nam se obraćaju sa zahtjevom 
da na te optužbe odgovorimo. No kako je riječ uglavnom o sta- 
rim optužbama (jedini je izuzetak, možda, onaj da smo desničari 
zato što smo ljevičari), bilo bi smiješno da na njih odgovaramo 
kao da su nove. Budući da je repertoar optužbi 1968. godine 
bio najbogatiji (tako da ni sadašnje nisu nove, nego je samo 
aktiviran dio onih starih), odgovor na te optužbe što smo ga 
dali 1968. godine još uvijek je aktualan i dovoljan (možda tek 

nešto prejak za kampanju koja još nije dostigla razmjere iz 
1968. godine). Zato taj odgovor preštampavamo bez izmjena. 
rd REićE jan samo smo neke dijelove štampali masnim 
slovima. — Red. 


Odavno se nije na jedan časopis sručilo toliko teških kritika, 
optužbi i uvreda kao na naš časopis u posljednje vrijeme. Kao 
da je trebalo po hitnom postupku pronaći »pravoga krivca« za 
sve neprilike, teškoće, neriješene probleme u našem društvu u 
toku posljednjih godina. Teško se oteti dojmu da su studentska 
previranja, bar s te strane, iskorištena kao dobar povod da se 
na svijetlo dana izvuče >stari krivac za sve«: »Praxis« i ljudi u 
njemu i oko njega. Ali ostavimo zasad po strani pitanje o uzro- 
cima i povodima tih kritika i obratimo se samom »fenomenu«. 


Jedan golem napor i dugotrajan rad na produbljivanju mark- 
sističke misli u zemlji bez velike filozofske i sociološke tradicije, 
posao koji već dobiva primjerena priznanja u svijetu, obezvri- 
jeđen je na nivo >»krivnje«. Ponekad se doista čini da je ova 
agea zemlja prebogata u svemu, a prije svega u ljudima: ako 

ne izvozimo kao stručnjake ili radnu snagu u druge zemlje, 
onda ih razbacujemo i onemogućavamo u svojoj vlastitoj. Imat 
ćemo možda jednoga dana sve što nam treba, sve za čim ioliko 
čeznemo, jer je teško vjerovati da to ne bismo mogli i proizvesti. 
Prejaka je želja za posjedovanjem svih mogućih stvari i toliko 
neizbježivim visokim standardom. Pitanje je, međutim, u ime 
čega nam jedino ljudi nisu potrebni? Koji su to viši ciljevi — 
bez čovjeka ili mimo njega? Koja su to sredstva za te i takve 
ciljeve? 


Ako nam je vlastita skupo plaćena socijalistička revolucija 
omogućila da prvi put istinski i realno iziđemo iz historijskog 
mraka i povijesne anonimnosti, ako su postojale i još uvijek 
postoje realne šanse za ulogu djelatnog subjekta na ovoj suvre- 
menoj zapletenoj pozornici, ako se time za generacije koje su 
iznikle u ovom revolucionarnom zbivanju i tu se socijalistički 
osvijestile, po prvi put otvara jedan iz osnova novi ljudski ho- 
rizont, jedna nova društvena zajednica i jedan smisleniji život 
dostojan čovjeka, zar to ne mora ostati i dalje na snazi? Ako 
mora, i ako smo se istinski odlučili za to i ako je to naša soci: 
jalistička perspektiva, čemu onda stvaranje atmosfera i situacija 
uništavanja ljudi? Da li je to u interesu ove zemlje ili u in- 
teresu socijalizma? Trebalo bi na to pitanje sebi i drugima jasno 
i nedvosmisleno odgovoriti, jer je dostojanstvo čovjekove lič- 
nosti i vrijednost čovjeka kao čovjeka jedina osnova, temeljni 
kriterij i pravi pokazatelj idejnog nivoa svakog komunističkog 
pokreta i socijalističkog društva naše suvremenosti. 


Ne bi li se trebalo zamisliti nad pitanjem, zašto su ovom 
našem socijalističkom kretanju na principu samonpravnosti uvijek 
iznova »nepoželjni«, »sumnjivi«, »štetni«, »opasni« pa čak i glavni 
»neprijateljic — marksistički filozofi i sociolozi, teoretičari koji 

su najintimnije i najdublje povezani sa socijalizmom kao jedinom 
pretpostavkom njihove kritičke misli? I kako to da se samo s 
njima. ili prvenstveno s njima »treba obračunati«? Kako to da je 
za ovaj naš socijalizam jedan marksistički časopis. kao što je 
»Praxis«, opasniji i pogubniji od jednog klerikalnog ili bilo kojeg 
desničarskog glasila? 

Unijesto zadovoljavajućeg i već dosta dugo očekivanog odgo- 
vora na to i slična pitanja, zaigrala se stara igra s ne mnogo 
maštovitosti i s vrlo malo duha, sa dokraja nerašćišćenim idej- 
nim pretpostavkama, a osim toga na žalost s kratkim politič- 
kim dahom, koji u svojoj (možda kratkoročnoj) kalkulaciji i 
kombinaiorici, u svojoj neposrednoj manipulativnoslti ne može 
da predvidi upravo suprotan efekt (bar kao mogućnost?), što 
proizlazi iz svega toga, a koji se danas već gotovo svakom, i 
onom posve »neupućenom« čovjeku nameće sam od sebe u obli- 
ku spontanog (a ipak na dubokom iskustvu zasnovanog) pita- 
nja: 
> Kako je to moguće (i da li je to uopće moguće?) da tu 
nekakav »Praxis« i tih nekoliko ljudi u njemu (inače prema 
javnim tvrdnjama ionako bez ikakvog utjecaja), koji ne vode 
ni ekonomiku, ni politiku ove zemlje, koji nisu ni na kakvim 
odlučujućim položajima i ni u kakvim društveno-političkim tije- 
lima i forumima, gdje se donose presudne _ odluke _ o sudbini 
ove zemlje i osnovnom pravcu kretanja ovog našeg socijalizma. 
— kako je moguće da su upravo oni glavni krivci za sve loše 
što se zbiva u našem društvu? 


Ovo jedno jedino svakodnevno i »naivno pitanje s ulice« uka- 
zuje na svu providnost i faktičku promašenost ovih ponovlje- 
nih napada na >»Praxis« i samo sobom razotkriva mistifikaciju 
tog pothvata. Odgovor, dakle, prepuštamo javnosti. koja na svo 
joj vlastitoj egzistenciji osjeća. doživljava i spoznaje koji su os- 
novni i najteži problemi ovog društva u ovom času. 

Časopis »Praxis« proglašen je gotovo »neprijateljem jugosla- 
venskog socijalizma broj 1«. »Kompliment« je, nema šta, zaista 
»velik«, ali je redakcija toliko samokritična da ga ne namjerava 
primiti, i to iz jednog osnovnog razloga: Kao socijalistički gra- 
đani i kao marksisti ne možemo se složiti s upotrebom neistina, 
insinuacija i kleveta kao sredstvom javne djelatnosti. Ne samo 
2bog toga što je to suprotno komunističkoj etici, nego i zato što 
je upotreba neistine u javnom životu duboko reakcionarna. Ona 
služi negativnoj selekciji kadrova, stvara psihozu nesigurnosti, 
apatičnosti i depresije, kao | aimosferu straha, pervertiranosti, 
poltronstva, karijerizma i pokvarenosti, prisiljava poštene ljude 
da se pasiviziraju, privatiziraju i povuku iz javnog života, a 
onim drugima daje krila, otvarajući široko polje i mogućnosti 
za slobodno djelovanje antisocijalističkih snaga. Zato ne prih- 
vaćamo taj duh i stvaranje takve atmosfere, u kojoj se difami- 
laju i diskreditiraju upravo marksistički intelektualci koji se 
javno i pošteno, pisanom riječju i djelom bore za socijalizam 

u ovoj zemlji, a koji se dovode u situaciju da se na njima neod- 
govorno iživljavaju i preko napada na njih žele rehabilitirati i 
pojedine političko-hijerarhijski »posrnule duše« (među njima i 
poneko tko u ime našeg socijalizma potpisuje, skandalozne među. 
narodne aktove i izjave, po kojima je vijetnamski narod isto 
toliko kriv za zločine u vijetnamskom ratu kao i razulareni 
američki imperijalisti i njihove marionete!). Napose s indigna. 
cijom odbijamo neodgovorno blaćenje marksističkih intelektualaca 
pred našom radničkom klasom i cijelom javnošću optužbama koje 
utakiraju na njihova osnovna (Ustavom zagarantirana) građanska 
prava i ljudsko dostojanstvo! 

U ime tog dostojanstva, a s punom odgovornošću prema sebi 
samima, prema svojim čitaocima i suradnicima, prema cjelo- 
kupnoj našoj javnosti i progresivnim socijalističkim snagama ovog 
društva (a prije svega Savezu komunista Jugoslavije), kao i 
prema generacijama koje dolaze, smatramo svojom ovbavezom 
i dužnošću da u ovom času bar djelomično odgovorimo na naj- 
krupnije neistine i klevete. izrečene posljednjih dana protiv na- 
šeg časopisa. Svaki čitatlac »Praxisa« moći će se sam uvjeriti o 
konstruiranosti izrečenh optužbi na tekstovima koji su publicirani 
u časopisu u protekle četiri godine (od IX mjeseca 1964. godine 
kada je izišao prvi broj »Praxisa«). 


Rečeno je da je >»Praxis« »protivnik radničkog samouprav- 
ljanja«, a to znači i našeg socijalizma uopće. Da li je ovdje 
riječ o neinformiranosti onih koji to izjavljuju ili o smišljenoj 
optužbi? Sama po sebi ta je tvrdnja čista besmislica, jer se čla- 
novi redakcije »Praxis« i njegovi suradnici u svojim teorijskim 
napisima već niz godina trude da svestrano razvlju i razrade 
socijalistički princip samoupravnosti. Među ostalim baš i time 
stekao je časopis velik ugled i privukao pažnju svih onih mark- 
sističkih i progresivnih mislilaca i ljudi u inozemstvu koji s naj- 
većim simpatijama prate razvoj samoupravljanja u socijalistič- 
koj Jugoslaviji i o tome mnogo pišu. 

U suvremenom socijalističkom pokretu (u svijetu i kod nas) 
postoje dvije osnovne teorijsko-praktičke orijentacije koje se su- 
kobljavaju: birokratsko-etatistička i samoupravijačko-demokratska, 
Na filozofskom planu riječ je o borbi i sukobu između staljinisti- 
čkog pozitivizma i stvaralačkog marksizma. Staljinistički poziti- 
vizam nije marksizam, nego je antipod i negacija marksizma 
Staljinizam u teoriji i praksi u svjetskim se razmjerima svim 
sredstvima bori protiv samoupravljanja, demokratizacije društva i 
humanizacije ljudskih odnosa. On je zakleti protivnik slobode 
ličnosti, borbe mišljenja, javne i argumentirane kritike, protivnik 
stvaralačkog marksizma. Staljinizam je Ideologija »socijalističke« 
birokracije | tehno-birokratskog etatizma koji je u biti nespojiv 
ša samoupravljanjem. 

Stvaralačkom se marksizmu što ga zastupa »Praxis«, naprotiv 
u temelju nalazi princip samoupravnosti kao vodeća misao suvre- 
mene epohe | kao: onaj povijesni novum | poticaj, na kojem je 

danas jedno mišljenje uopće moguće kao revolucionarno-kritičko 
mišljenje 1 kao smisao stvaralačke teorijsko-praktičke djelatnosti. 
Stvaralački marksizam polazi od srži Marxove filozofije i cjelo- 
kupne njegove nauke: od shvaćanja čovjeka kao slobodnog stva- 
ralačkog bića prakse i od zahtjeva za izmjenom postojećeg (gra- 
đansko-kapitalističkog) svijeta, čiji je jedan od oblika i stalji 
nistički tehnokratsko-birokratski etatizam. Taj stvaralački i hu- 
manistički marksizam smatra da su država, birokacija, socijalno- 
politička i ekonomska hijerarhija autoritativnog tipa, ideološki 
monopolizam vlasti i isto takva manipulacija ljudima pomoću 
sredstava masovne komunikacije, kao i fetišizam robe i novca, 
samo različiti oblici otuđenja i postvarenja čovjeka u suvremenom 
svijetu, jer čovjek još nije stavio društvene sile sebi u službu 
pomoću dokidanja »posrednika« (država, biro-lehnokracija, eko- 
nomski i idejni monopoli itd.) između sebe i drugog čovjeka, to 
jest uspostavljanjem istinske socijalističke zajednice. 


Stvaralački je marksizam dakle idejna osnova samoupravlja: 
čkog socijalizma, kao što je obrnuto samo takav, samoupravljački 
socijalizam povijesna perspektiva i mogućnost za svestrani razmah 
slobodnog, kritičkog i kreativnog mišljenja, kojeg je nosilac slo- 
bodna i samostalna ličnost. Birokratski duh ne podnosi slobodne 
i samostalne ličnosti, budući da on najbolje cvjeta u klimi op- 
ćeg duhovnog sivila, osrednjosti, zatucanosti, poslušnosti i pokor- 
nosti. Taj duh živi od ljudske privatizacije i kapitulacije, stvara 
oko sebe pasivizaciju, širi nesigurnost i strah za golu egzistenciju, 
potiče apatiju, rezignaciju i defetizam. On bujno cvjeta na tlu 
ljudske ništavnosti i bezvrijednosti, slama ljudske kičme i nastoji 
da iskorijeni i posljednji minimum ljudskog dostojanstva. 


Rečeno je da je »Praxis« »pristalica etatizma«. Za potvrdu 
ovakve tvrdnje trebalo bi pokazati i dokazati da teorija otuđenja 
i postvarenja, koja je ishodište i temelj naše društvene kritike, 
služi zapravo etatizmu (što bi bio svjevrstan teorijski podvig i 
misaono »dostignuće«), iako ga smatra upravo glavnim izvorom 
mistifikacije društvene svijesti i porobljenosti čovjeka kao gra 
đanina i kao ljudskog bića. Kako »Praxis« svojim člancima up- 
ravo razobličuje ovu vrstu mistificirane (i dirigirane) svijesti, 
očekujemo da nam netko od kritičara dokaže kako je ova Marxova 
iemeljna, povijesno-epohalna misao otuđenja pogrešna (ili — eta- 
tistička?). Dosad smo imali prilike vidjeti (i na vlastitoj koži 
osjetiti) da je ona savršeno istinita i egzistencijalno »verifici- 
rana«. 


Rečeno je da je »Praxis« »eentralistički orijentiran« i da bra: 
ni ekonomski i politički centralizam. Šta se pod time ima ra- 
zumjeti? U našim društvenim uvjetima samo birokratske, teh- 
nokratske i etatističke snage mogu biti nosioci bilo kakvog (sa- 
veznog, republičkog, komunalnog itd.) centralizma koji je kao 
takav po svojoj biti usmjeren protiv samoupravljanja radničke 
klase i njezinog odlučivanja viškom svoga rada. »Praxis« je 
međutim kritički usmjeren upravo protiv toga glavnog nosioca 


235 


eentralističkih tendencija, dakle protiv birokracije i tehnokracije, 
bez obzira u kakvo se ruho one zaodijevale i čije »interese« one 
tobože zastupale (jer zastupaju uvijek samo svoj vlastiti posebni 
drušiveno-ekonomski interes, koji se onda proglašava »općim« ili 
»socijalističkim« interesom!) Pisali smo o tome da je birokratizam 
uperen protiv slobodnog odlučivanja ljudi na svim nivoima druš- 
tvene organizacije (federalne, republičke, lokalne, kao i u samim 
privrednim organizacijama). 


Rečeno je da je »Praxis« »neprijatelj privredne reforme«. Is- 
tina je međutim da >Praxis« nije posebno pisao o privrednoj 
reformi, jer smatra da je to tema, o kojoj su prvenstveno poz- 
vani da pišu i kažu stručno mišljenje ekonomisti, a ne filozofi. 
Ali mi smo za sve one privredne mjere koje su kadre odstraniti 
administrativni parazitizam, nesposobne i nestručne kadrove, lošu 
organizaciju rada i nisku produktivnost. Podržavamo također ak. 
tivno uklapanje naše privrede u svjetsku podjelu rada, kako bismo 
tu našli svoje mjesto među naprednim i industrijski razvijenim 
zemljama, ukoliko to nije uz cijenu potkopavanja samoupravlja- 
čkog socijalizma. 


No. kad je riječ o privrednoj reformi, želimo podsjetiti da 
je privredna reforma shvaćena istovremeno i kao društvena re- 
forma. Mi pod time — slijedeći Marxa — razumijemo socijalnu 
(socijalističku, proletersku) revoluciju koja se nužno nastavlja 
ua političku revoluciju (koja sama po sebi ostaje u horizontu 
i okviru građanskog društva). Pod socijalnom (socijalističkom) 
revolucijom razumijemo prije svega dosljedno i realno samo: 
upravljanje radničke klase (»vlast radničke klase«), koje tek ot- 
vara mogućnost globalnog društvenog samoupravljanja na svim 
nivoima odozdo do gore. Time se ostvaruje povijesna uloga rad- 
ničke klase u njenom samooslobođenju (ekonomskom, društvenom, 
političkom, kulturnom, duhovnom, idejnom). Rješenje ovog bitnog 
i osnovnog socijalnog problema socijalističke revolucije omoguću 
je istovremeno i dosljedno rješenje nacionalnog pitanja (odnosa 
ineđu nacijama, kako naše mnogonacionalne zemlje, tako i spram 
ostalih nacija). Rješenje klasno-socijalnog problema i ravnoprav- 
nost naroda i narodnosti uzajamno se uvjetuju i omogućuju. Pro 
leterski internacionalizam jest idejna osnova za rješenje nacional- 
nog problema, jer mu je provedena socijalistička revolucija ona 
pretpostavka i povijesna dimenzija u kojoj je humanitet istinska 
i iskonska veza među ljudima. 

Rečeno je da je »Praxis« protivnik »tržišne privrede« i »rob- 
no-novčanih odnosa«. Ekonomskim aspektima ove teme nismo 
se kao filozofski časopis mnogo bavili, ali se u nekim napisima 
ukazivalo, kako na potrebu tržišne privrede i robno-novčanih 
odnosa u ovoj fazi našeg razvoja, tako i na negativne posljedice, 
što ih takvi odnosi sa sobom mogu donijeti. To međutim nije 
više isključivo ekonomska, nego opća filozofska i povijesna tema 
kako ju je shvaćao i Marx. Da robno-novčani odnosi rađaju i 
negativne posljedice, to dakako nije izmislio »Praxis«, jer na toj 

spoznaji počiva Marxova kritika i čitava njegova nauka, a to je 
već znala i sama buržoazija u onoj fazi svoga razvitka kao 
su se ti odnosi najslobodnije formirali i razvijali, u razdoblju 
takozvanog liberalističkog kapitalizma. Buržoazija je negativne 
(»razorne«) posljedice tih odnosa suzbijala pomoću >»protestantske 
etike« (etike kulta rada) i religije uopće, romantičkog humanizma 
i različitih duhovnih kompenzacija u svojoj »ideološkoj super- 
strukturi«, zatim pomoću raznih karitativnih poduhvaia, pa i 
strogom “lruštvenom inspekcijom, kojoj Marx inače toliko zahva- 
ljuje na precizno i neprikriveno iznošenom materijalu i poda- 
cima u pisanju svojega »Kapitala«. Materijalizmu egoističkih eko- 
nomskih interesa i novčanoj motivaciji buržoasko je društvo 
suprotstavljalo (i njime se »nadopunjavalo«) kršćanski moral i 
humanizam različitih filozofija, a i različite zakonsko-adminis- 
trativne mjere. Ono mu se također suprotstavljalo idealizacijom 
nacionalnog romantizma i države (Hegel) i traženjem izlaza u 
iakozvanim >»višim duhovnim sferama«, u koje je idealizirano 
uvučena čitava oblast čovjekove slobode. Ali se ta sloboda kao 
ono eminentno ljudsko nije sagledavala u »tržišnoj privredi« i 
»robno-novčanim odnosima«. Stoga ni sama >»tržišna privreda« ni 
»robno-novčani odnosi« nisu čak ni za buržoaziju bili dominantna 
društvena ideologija kao uzor ili ideal u oblikovanju društvene 
svijesti. I u građanskom društvu ono najbolje što je stvoreno 
i za što su se borili najbolji duhovi građanstva bilo je u osnovi 
kritički usmjereno protiv takve ideologije i predstavljalo je nje- 
zinu imanentnu negaciju. Ideali su se svagda nazirali i danas se 
uvijek iznova naziru s onu stranu svog vlastitog »tržišnog« »rob- 
no-novčanog«, »egoističkog« društveno-ekonomskog fakticiteta. 

Zbog kojih to onda idejnih i etičkih razloga mora biti zabra: 
njeno (a to je postao najnoviji »tabu« ove »ctape« našeg soci- 
jalizma) kritički raspravljati i o negativnim posljedicama tih od- 
nosa u socijalizmu? Zar svi ti fenomeni (komercijalizacija, malo - 
građanski egoizam. jagma za bogaćenjem, korupcija, prevare, mi- 
ia, privredni kriminal i očite pljačke društvene imovine itd. itd) 
nisu danas već u našem društvu dovoljno uočljivi i uočeni a u 
najnovije vrijeme stavljeni i pod oštru javnu kritiku, i zar je 
»Praxis« »kriv« što ih također na svoj način uočava ,premda ne 
smatra da su to jedini problemi našeg društva? Ili bismo napro- 
tiv, morali našoj omladini još i propagirati sve te negativne pos- 
ljedice kao »socijalističke ideale«, »prave humanističke vrijednos- 
li« i »uzore ljudskog života«? 

Rečeno je da zastupamo »tezu o potrebi višepartijskog siste- 
ma« u nas. U vezi s tim prije svega pozivamo da nam bilo tko 
navede jedan jedini članak od prvog do posljednjeg broja časo- 
pisa, u kojem se zastupa takva teza. Tako dugo dok se to ne 
navede i ne pokaže, ta optužba ostaje čista izmišljotina i puka 
dezinformacija. ' 

Međutim, i tu je potrebno dati neka kratka objašnjenja. 
Prvo, smatramo da se u ostvarivanju socijalizma u našoj zemlji. 
u našim jugoslavenskim uvjetima i okvirima, a posebno u ovoj 

*uvremenoj svjetskoj konstelaciji snaga i položaja naše zemlje 
u njoj, samo na komunističkoj idejnoj platformi može očuvati 
jedinstvo naše mnogonacionalne zajednice. Ovdje je stoga sa- 
držan jedan od osnovnih zadataka i presudna uloga Saveza ko- 
munista Jugoslavije. Smatramo da izvan ili mimo marksističko- 
komunističke idejne osnove i perspektive, izvan ili mimo prog- 
rama SKJ, ne postoji danas nijedna idejno-politička snaga koja 
bi mogla očuvati integritet ove zemlje. Drugo, problem socija- 
lizma nije i ne može biti u dilemi: jednopartijski ili višepartij- 
ski sistem, nego u pitanju o karakteru i ulozi proleterske par- 
tije. Partija ne može biti sama sebi svrha (kako sc to ponekad 
shvaća), nego je ona funkcija i samorganizacija klasno-proleter: 
ske, komunističko-socijalističke svijesti, čija je krajnja perspek- 
tiva ukidanje radničke klase kao klase. pa prema tome i odumi- 
ranje njene klasno-svjesne samoorganizacije u obliku partije. Par- 
tija proletarijata ne može stajati izvan, mimo ili iznad prole- 
tarijata niti ona ima druge i drugačije ciljeve nego što ih ima 
proletarijat, jer je ona njegov idejni, samosvjesni, ili kako kaže 
Marx, teorijski najsvjesniji i najprogresivniji dio i samo u tom 
smislu »predvodnik« organiziranih proleterskih masa. Kritičnost 
i samokritičnost unutar nje same i spram svoje vlastite djelat- 
nosti najjače je oružje proleterske partije u borbi za samoosloba 
đanje proletarijata. 

Rečeno je da »Praxis«, polazeći od Marxove teze o »bespoš- 
tednoj kritici svega postojećega«, zapravo iskrivljuje Marxa (jer 
se Marxova navedena teza navodno odnosi isključivo na nje- 
mačke prilike njegova vremena, a nije primjenljiva ni na suvre 
meni kapitalizam, ni na socijalizam). Tvrdilo se također da 
»Praxis« tom tezom ide zapravo samo na kritiku onog najprog- 
resivnijeg u našem društvu. Što se prvoga tiče, o tome smo već 
svojevremeno opširno i argumentirano pisali i pokazali u čemu 
se sastoji Marxovo shvaćanje kritike koja leži u temelju njegove 
filozofije i nauke, usmjerene na izmjenu postojećeg svijeta. S 
obzirom na drugu tvrdnju želimo postavili pitanje šta je to naj- 
progresivnije u našem društvu protiv čega je usmjerena kritika 
»Praxisa«? Naša je filozofsko-sociološka kritika zasnovana na na- 
poru za ostvarivanje humanističkog i demokratskog socijalizma. 
Njezin je osnovni poticaj u nezaustavljivoj, egzistencijalno-ljudski 
zainteresiranoj i idejom socijalizma nošenoj potrebi za teorijskim 
(filozofskim) osmišljavanjem puta u jednu novu ljudsku zajed- 
nicu slobodnih ličnosti, asocijaciju neposrednih proizvođača, koja 
je sama po sebi radikalna i totalna negacija staroga. građanskog 
svijeta, svijeta otuđenja i postvarenja. Stoga naša kritika nije (niti 
želi da bude) politička kritika, dakle takva kritika koja bi se 
kretala isključivo u sferi neposredne, svakidašnje, tekuće i na 
ćistu aktualnost postojećega usmjerene političke akcije. Jer — niti 
smo mi političari, niti to želimo biti! Stoga nismo, niti možemo 
biti neka »politička opozicija« bilo kome i bilo čemu. Barba za 
vlast nije naša domena, niti naša intimna preokupacija, a 
najmanje naša jedina opsesija. Mi smo za vlast radničke klase 

(po uzoru na Parišku komunu, kako ju je ocijenio i vidio Marx), 
a to znači za ukidanje i odumiranje svake vlasti (države) u sta- 
rom, tradicionalnom, klasnom (građanskom) smislu. Za vlast u 
tom tradicionalnom smislu bore se oni koji žive i djeluju ne u 
interesu, nego protiv interesa radničke klase i njezine povijesne 
uloge. oni koji žele vladati »u ime« radničke klase. Mi ne želimo 
vladati ni u čije ime, jer uopće ne želimo vladati. Želimo (i za 
to se borimo) da vlada istina, ljudsko povjerenje i povjerenje u 
ljudsko, želimo i borimo se da vlada um, tolerantnost, poštenje 
i ljudski smisao, želimo da vlada čovjekova potreba i otvorenost 
za sve eminentno ljudske mogućnosti i sposobnosti, otvorenost k 
istinski ljudskoj budućnosti, na djelu, ovdje i sada. Borimo se 
za stvaralaštvo i slobodu čovjeka i svjesni smo da je sama ta 
horba (ne samo naša) već prepostavka i moment i stvaralaštva 
: slobode, put njezine realizacije, put samopotvrđenja i samopriz- 
nanja čovjeka kao ljudskog bića. Uvjereni smo da na tom putu 
treba istrajati da bi se uopće bilo — čovjek. 


Rečeno je da je »Praxis« »unitaristički«. Ako se pod »unita- 
rizmom« misli na politički i privredni centralizam birokratskog 
ili tehnokratskog tipa, onda cijela naša dosadašnja djelatnost 
jasno svjedoči da smo njegovi protivnici. Ako se misli na do- 
minaciju jednog jugoslavenskog naroda nad drugima, onda je 
iakođer jasno da smo njegovi protivnici. Ako nas žele optužiti 
da poričemo nacionalnu posebnost jugoslavenskih naroda i na- 
rodnosti, podsjećamo na riječi iz jednog našeg uvodnika: »Smat- 
ramo da je procvat jugoslavenske kulture moguć samo putem 
svestranog razvijanja nacionalnih kultura svih jugoslavenskih na- 
roda i narodnosti«. (Praxis broj 3/1965, str. 353). Ako se pak 
misli na bratstvo i jedinstvo svih naroda i narodnosti socijalisti- 
čke Jugoslavije, za to se dosljedno zalažemo, ali se ne slažemo 
da se to pogrdno naziva »unitarizamom«. Nije »unitarizam« ni 
jedinstvenost i borbeno zajedništvo radničke klase Jugoslavije, 
jer je po našem mišljenju samo radnička klasa Jugoslavije ona 
koheziona snaga koja u ovom povijesnom trenutku na pretpos- 
lavci socijalizma može očuvati integritet, samostalnost i nezavis- 
nost, i izboriti se za vitalne interese ove zemlje. 


Ukoliko se pak idejna povezanost, razumijevanje, misaona 
srodnost u zajedničkom htijenju i drugarska suradnja jugosla- 
venskih filozofa i sociologa marksista (bez obzira na postojeće 
razlike u mišljenjima) također želi nazvati »unitarizmom«, to 
govori uvjerljivo o poziciji onih koji nas tako nazivaju. Jugo- 
slavenski filozofi i sociologi marksisti (ali nipošto samo oni) 
preuzeli su na sebe zadaću da pridonesu stvaranju i kritičkom 
oblikovanju socijalističke svijesti i komunističke ličnosti, a taj 
odgovoran zadatak oni će izvršiti samo ako udruže svoje snage 
i što intenzivnije razviju međusobnu ' suradnju, uz kritičko pre- 
ispitivanje vlastitih dostignuća, stavova i mišljenja u posve otvo- 
renom, demokratskom, argumentiranom: teorijskom dijalogu, a 
u interesu marksističke misli, koja nije svrha samoj sebi, nego 


239 


ima da preraste u stvaralačku misao prakse. koja leži u temelju 
Marxove povijesne pozicije. 


Rečeno je da >»Praxis« u svom idejnom djelovanju predstav- 
lia »mođerni ili suvremeni antikomunizam«, i to je »najnovija« 
ocjena (dosada smo jednom nazvani >»profesionalnim« antiko- 
munistima, a sada smo postali »moderni«). Ta ocjena nije ob- 
razložena pa čak ni bliže objašnjena, tako da ne znamo šta se 
tu pod »modernim antikomunizmom« misli. Po našem mišljenju 
bit je svakog antikomunizma (pa i modernog) u borbi protiv 
komunizma, pa bi bilo zanimljivo čuti kako to jedan časopis kao 
»Praxis«, koji se od svog prvog broja dosljedno bori za socijali- 
zam i komunizam, može u isto vrijeme biti anti-komunistički. 

Nadolazećem komunističkom društvu antikomunizam se sup- 
rotstavlja s pozicija još uvijek faktične prošlosti, s pozicija pos- 
tojećeg građanskog društva, prikazujući to društvo kao najadek- 
vatnije ljudskoj prirodi, veličajući njegove »neograničene« mo- 
gućnosti za prilagođavanje i usavršavanje, insistirajući na njego- 
voj nadmoći nad bilo kojim drugim društvom koje se može za 
misliti Razlika između antikomunizma 19. vijeka i onog današ- 
njeg u tom je pogledu uglavnom u tome što je onaj prvi veličao 
liberalistički kapitalizam 19. vijeka, dok moderni antikomuni- 
zam veliča građansko društvo u njegovom suvremenom obliku. 
Po kojoj je to logici anti-komunistički baš onaj časopis koji je 
kao rijetko koji drugi konstantno razotkrivao nehumanost, po- 


vijesnu preživjelost i neodrživost građanskog društva u bilo kom 
obliku? 


Valja pri tom naglasiti da »modernom antikomunizmu« veoma 
odgovara održavanje staljinističke društveno-političke strukture 
i duha u socijalističkim zemljama jer ga je vrlo lako propagan: 
distički tući, razobličavati i prikazivati ga kao »bauk« za »slobod- 
Nni«, i »demokratski« zapadni svijet, pri čemu se staljinizam pois 
tovećuje s autentičnom Marxovom mišlju i njegovom pravom i 
jedinom vizijom komunizma. 


»Praxis«, međutim, koji se od svog osnivanja bori protiv svih 
oblika staljinizma u teoriji i praksi, nije nikad »došao na ideju« 
da bi Marxov pojam praxisa (stvaralačke prakse koja ima da 
negira, prevladava i mijenja ne samo građanski nego i stalji- 
nistički horizont opstanka) identificirao sa staljinizmom. 


Teške optužbe i uvrede koje smo razmotrili pokazale su se 
lako kao neistine i klevete. Međutim, sve ove i druge neistine 
i klevete ne mogu nas pokolebati i odvratili od našeg osnovnog 
zadatka: filozofskog i sociološkog istraživanja i teorijskog osmiš: 
ljavanja suvremenog svijeta i napose našeg samoupravljačkog 
puta u socijalizam kao istinsku ljudsku zajednicu slobodnih i 
ravnopravnih ličnosti i naroda. Potreban je — i toga smo pot: 
puno svjesni — još dugotrajan i ustrajan napor, težak i mučan 
put da bi stvaralačko-humanistička marksistička misao postala 
svakidašnja svijest i samosvijest kao i osnovna perspektiva cije- 
log jednog socijalističkog društva na nivou istinskog povijesnog 

zbivanja. No uvjereni smo da taj težak zadatak nije besmislen 
ni neostvarljiv, pa ćemo mu pridonijeti prema svojim i društve 
nim mogućnostima i prema vlastitim intelektualnim i moralnim 
snagama. Što se pak optužbi protiv nas tiče. znamo da ljudi nisu 
ono što se o njima govori, nego ono o čemu svojim djelom svje- 
doče. Također nas nitko ne može pokolebati u uvjerenju da istina 
o ljudima ( i o časopisima) ma koliko netko pokušavao (ili čak 
privremeno uspijevao) da je prikrije ili priguši, mora uvijek iz- 
nova zablistati sve jačim i jasnijim svjetlom. 


»Praxis«, broj 4/1968, str. 449—458. 

DO OVOG TRENUTKA 

(KRAJ MARTA 1974) 

ČASOPIS »PRAXIS« 

NIJE PRIMIO 

IZ DRUŠTVENIH FONDOVA 
NIKAKVU FINANCIJSKU POMOĆ 


ZA 1974. GODINU. 


NJEGOVO IZLAŽENJE 

DO POVOLJNOG RJEŠENJA 
NAŠIH MOLBI ZA POMOĆ 
ZAVISI ISKLJUČIVO 


OD VAŠIH PRETPLATA. 


KRONIKA 


NEISTINE U IZVJEŠTAJU DR. G. PETROVICĆA* 


U poslednjem broju Praxisa za 1973. godinu (br. 5—6, 1973, str. 745— 
—757) objavljen je izveštaj dr. Gaje Petrovića »O međunarodnom izda. 
nju Praxsis (1970—1973)«. 


U tom izveštaju ponovno je sasvim netačno prikazana suština i me- 
tod predloga o međunarodnom časopisu Saveza filozofskih društava Ju- 
goslavije, zaključe; skupštine u Sarajevu, uloga prethodnog koordinacio- 
nog odbora saveza i njegovih slovenačkih članova. 


Zato imamo moralno pravo i dužnost (neovisno od obaveza po zakonu 
o štampi) da i široj javnosti pokažemo — istinu. 


Pošto smo bili delegati i izvršioci jednoglasnog zaključka redovne 
skupštine saveza filozofskih društava u Sarajevu (juna 1970. godine), 
moramo najpre izložiti neosporne činjenice o nastanku i ostvarivanju tog 
predloga i zatim naše razumevanje njegove suštine. 


*) Primljeno zajedno sa slijedećim popratnim pismom: 


»Redakcija Praxisa 


Svim članovima redakciie Praxisa poslali smo na uvid priloženi odgo- 
vor na članak dr. Gaje Petrovića o međunarodnom izdanju Praxisa 
(1970—1973) objavljen u Praxisu, br. 5—6, 1973, str. 745—757. 


Pošto je u tom članku izvršen na nas tako nepravedan napad kakvog 
još nije bilo u posleratnoj filozofiji Jugoslavije, ubeđeni smo, da ima 
redakcija Praxisa moralnu obavezu, da objavi naš odgovor u celini i ne- 
promenjen i nezavisno od obaveze prema Zakonu o štampi. 


Zato na svaki način molimo i insistiramo, da se priloženi odgovor 
»Neistine u izveštaju dr. G. Petrovića« objavi u Praxisu što pre i nepro- 
menjen, po mogućstvu još u prvom broju za 1974 godinu, i da nam takođe 


što pr pismeno javite, kakav stav ste zauzeli, da bi se mi mogli dalje 
ravnati. 


Naglašavamo još jedared, da takvi nedrugarski postupci kao što je 
dr. G. Petrovića mogu Praxisu samo štetiti, nikako korstiti i da će mo 
protiv njih odlučno nastupati. 


U Ljubljani 19. 2. 1974 


Preporučeno 


dr. Božidar Debenjak 
dr. Frane Jerman 
mag. Valentin Kalan 
dr. Vojan Rus« 

1) O nastanku i ostvarivanju predloga za 
međunarodni časopis Saveza 


Sasvim su neistinite i proizvoljne tvrdnje dr. Gaje Petrovića: 

— da je predlog časopisa samo inicijativa i akcija »nekolicine« (time 
se misli na članove koordinacionog odbora iz Ljubljane) 

— da je ta »nekolicina« htela taj predlog naturiti mimo većine člano- 
va koordinacionog odbora i skupštine u Sarajevu. 

— da je ta »nekolicina« operisala imenima ljudi, koji nisu pristali na 
lakve akcije | da je neistinito navodila »navodne« zaključke skupštine u 
Sarajevu 

— da je ta nekolicina difamirala »svoje drugove« (tu se misli na Pra- 
xis) i da su uopšte njeni stavovi i postupci krajnje staljinistički. 

Svim tim neistinitim optužbama nama se pripisuju nečasni postup- 
ci, ne:stinite tvrdnje i nepošten odnos prema drugim filozofima i čita. 
vom savezu i kao kruna — krajnji staljinizam. 

Dr. G. Petrović sasvim neistinito tvrdi, da je skupština saveza u Ljub- 
ljani potvrdila ispravnost ovakvih njegovih kvalifikacija. Obrnuto, na 
skupštini u Ljubljani razgolitila se još jedared i do kraja sva neistinitost 
tvrdnji i sva nepravednost ocena dr. Petrovića. Tom prilikom njegove tvr- 
dnje — u suočavanju sa istinitim i dokumentovanim navodima članova 
odbora iz Ljubljane, koje saopštavamo kasnije — doživele su potpun i 
konačan moralan poraz: niko, pa ni najvatrenije pristalice dr. Petrovića, 
nisu mogle izneti ni jednu reč u odbranu tih tvrdnji i protiv naših ar- 
gumentovanih odgovora na njih. 

Pošto priličan deo filozofa u Jugoslaviji i šira javnost nisu upoznati 
sa činjenicama, moramo ih još jedared izneti. 


Neistinitost tvrdnji dr. Petrovića o zaključcima 
u Sarajevu i pokretanju časopisa 


Predlog za novi međunarodni časopis saveza je na skupštini u Saraje- 
vu 1971 godine iznela samo delegacija iz Hrvatske (naročito prof. Paža- 
nin), bez ikakve konsultacije sa nama i, po svemu sudeći, sasvim spon- 
iano. 

Delegacija iz Srbije je naime u Sarajevu prva iznela predlog, da do- 
tadašnji savezni časopis Filozofija pređe u ruke Filozofskog društva Srbi- 
je, jer ga savezni organi neće finansirati. 

To je najverovatnije potstaklo delegate iz Hrvatske, da pokušaju oču- 
vati bar neku sadržajnu vezu svih filozofa Jugoslavije i da — o 
posle predloga delegacije iz Srbije — sugerišu da savez zadrži bar zajed- 
nički međunarodni časopis. Takvo utemeljeno razmišljanje je bio vero- 
vatni razlog, da je za predlog delegacije Hrvatske glasala jednoglasno 
čitava skupština u Sarajevu, zajedno sa većim brojem članova saveta 
Praxisa (dr. Mihajlo Marković, dr. Ljuba Tadić i dr. Miladin Životić). 


Delegati iz svih republika odali su na skupštini u Sarajevu priznanje 
delegaciji iz Slovenije, jer je dala značajan prilog za očuvanje jedinstva 
saveza (u tom smislu delovala je i u Zagrebu 1966 godine). Takvu ulogu 
je delegacija iz Slovenije imala, jer je pokušala otstraniti sve sporove, a 
nije nametala nijedno rešenje, pa ni u pogledu časopisa. 

Niko na skupštini u Ljubljani nije ni pokušavao — jer nije mogao — 
da ospori navode dr. Pažanina, dr. Jermana i dr. Rusa, da je samo dele- 
gacija društva iz Hrvatske (njegov član je i dr. Petrović, pa bi se po to- 
me — da je želeo — mogao već odavno obavestiti i u svom društvu) da- 
la u Sarajevu taj predlog i da su članovi koordinacionog odbora iz Ljub- 
ljane kasnije samo izvršavali taj demokratski prihvaćen zaključak skup- 
štine u Sarajevu. 

Juna 1972. godine dostavili smo svim članovima koordinacionog odbo- 
ra zapisnik zaključaka iz Sarajeva 1 izričito tražili, da se izjasne, da li je 
taj zapisnik tačan ili ne. U vezi sa tim dopisom poslali su svoj pismeni 

stav (o saveznom simpoziju i časopisu) i sledeći članovi koordinacionog 
odbora: dr. Jovan Aranđelović, dr. Marija Brida, dr. Ante Pažanin, dr. 
Mitke Ilijevski, dr. Kiril Temkov, dr. Ivo Despot, dr. Frane Jerman, mag. 
Valentin Kalan ; dr. Vojan Rus — velika većina odbora. Nijedan od ovih 
članova koordinacionog odbora nije ni tada ni od danas nijednom reč- 
ju osporio tačnost tog zapisnika (zapisnik nisu osporili ni druga dva čla- 
na, dr. Marković je bio tada otsutan). 

Te činjenice izneli smo i u Ljubljani — bez da se digao i jedan jedini 
glas protiv njih. 

Posle tako jasno utvrđenih i potvrđenih činjenica ima profesor logike 
dr. Petrović — koji je sve to čuo i u Ljubljani — još uvek »smelost«, da 
sasvim neistinito prikazuje skupštinu u Sarajevu, na kojoj nije bio ni 
prisutan. Tu očigledno deluje poznati autoritarni model, po kome se čak 
činjenice moraju prilagoditi apsolutu — bio veći ili manji — inače io 
gore po činjenice! 

Sasvim je netačna tvrdnja dr. Petrovića, da je na skupštini u Ljublja- 
ni iko iz koordinacionog odbora odustao od sarajevskog zaključka o 
časopisu, jer to ne bi bilo ni mogućno. Po demokratskim shvatanjima iz- 
vršni organ — i pojedinac u njemu — ne može rušiti zaključke prethod- 
ne skupštine (u Sarajevu), za koje ga je zadužila, ili mora da odustane 
od svoje funkcije. 

Međutim, na skupštini u Ljubljani smo ukazali, da ima ta skuvština 
pravo ukinuti stav skupštine u Sarajevu. Treba naglasiti da niko — pa 
ni dr. Petrović — nije u Ljubljani izneo takav predlog. 


Na skupštini u Ljubljani smo samo odustali od svog predloga moda- 
liteta izvršavanja stava iz Sarajeva. Naš predlog je bio, da se sva savezna 
sredstva za 1973, 1974, a eventualno i za 1975 godinu, dodele Praxisu j Fi- 
lozofiji i da savez produži sa izdavanjem svog međunarodnog časopisa 
tek u 1975 ili 1976, a da se posle toga preostala savezna sredstva dele i 
drugim revijama. 

Međutim, jedan od pristalica dr. Petrovića pokušao je naš predlog 
iako okrenuti, da sruši zaključak iz Sarajeva. To mi, kao njegovi izvršioci, 
nismo mogli prihvatiti i zato smo povukli svoj predlog. 


Neistinitost optužbi dr. Petrovića u pogledu odnosa 
u koordinacionom odboru 


Sasvim su neistinite i uvredljive tvrdnje dr. Petrovića, da je posle Sa- 
rajeva nekakva »manjina« samovoljno naturala stavove o časopisu koor- 
dinacionom odboru, služeći se takvim nečasnim metodama kao što je 
zloupotreba tuđih imena. 


Operativni deo koordinacionog odbora je 7. 6. 1972 — pošto je trebalo, 
prema zvaničnoj objavi u štampi, najkasnije do 30. 6. 1972 uputiti savez- 
nim organima zahtev za finansiranje saveznih simpozija i časopisa — pis- 
meno pozvao sve članove odbora, da potpišu taj zahtev (koji je u pogledu 
časopisa ionako značio samo ostvarivanje odluke iz Sarajeva). 


. Pismenu podršku za oba zahteva (časopis i simpozij) poslali su koor- 
dinacionom odboru drugovi: dr. Jovan Aranđelović (sa napomenoni: 
Ako se uz zahtev za finansiranje časopisa mora navesti redakcija, onda 
prihvatam predlog. Ako to nije nužno, onda se o redakciji i svemu osta- 
lom što je u vezi sa karakterom časopisa treba dogovoriti na sastanku 
upravnog odbora), dr. Marija Brida, dr. Ante Pažanin, dr. Ivo Despot, 
dr. Mitke Ilijevski, dr. Kiril Temkov, dr. Frane Jerman, dr. Vojan Rus i 
mag. Valentin Kalan (odgovorili nisu samo dr. Muhamed Filipović i dr. 
Mihailo Marković, koji je bio odsutan). 


Originalni potpisi članova bivšeg koordinacionog odbora, koji su ta- 
da podržal; ostvarivanje zahteva za saveznim finansiranjem simpozija i 
časopisa bez ikakvog našeg ubeđivanja, nalaze se kod nas i svako može ih 
da vidi. Ovu činjenicu — koja čini smešnom tvrdnju dr. Petrovića o zlou- 

potrebi tuđih imena i naturanju stavova — naveli smo i na dva sastanka 
i na skupštini u Ljubljan; (u prisustvu dr. Petrovića). Niko nije mogao 
to najmanje osporiti. 

Samo Petrović ima smelosti da nasuprot ovim jasno i javno utvrđe- 
nim i neospornim činjenicama tvrdi neistinu. 


Ko koga difamira? 


Zasta je nekom potrebna vanredna »čvrstina« da se usuđuje posle 
tako jasnih činjenica još tvrditi, da navodni »pokretači« časopisa difa- 
miraju dr. Petrovića. 

Činjenice pokazuju sasvim jasno: isključivo dr. Petrović difamira svo 
je drugove. Druge činjenice pružaju još težu sliku: dr. Petrović difami- 
ra svoje kolege iz Slovenije, vraćajući im loše za dobro, jer su se oni pre- 
ma drugim filozofima u Jugoslaviji, pa i prema dr. Petroviću, ponašali 
drugarski i kad se radilo o značajnim stvarima i kada smo imali zalo 
samo štetu, nikakve uže koristi — osim moralne. 

Dr. Petrović difamira kolege iz Ljubljane na način, koji nije zadiv- 
ljujući po duhovitosti, mašti ili stilu, nego po strastvenoj činovničkoj do- 
slednosti. Zadivljujuće je da istraje u toj difamaciji mesecima, iako mu 
od početka do danas ne dajemo nikakav povod, iako istovremeno sve široj 
fdlozofskoj javnosti postaje jasno da samo on difamira nas. 

Dr. Petrović se nije — usprkos svojih prokletstava nad birokratijom — 
ni malo ustručavao da prvi i bez ikakvog našeg povoda, na najteži i sa- 
svim netačan način optuži svoje drugove iz Ljubljane saveznim držav- 
nim organima. Već u svom pismu komisiji za naučne časopise Odbora 
za koordinaciju nauke i tehnologije u SFR, (od 4. 1. 73) on je na nespre- 
tan »diplomatski« ali sasvim jasan način sugerirao sve pomenute optuž- 
be. 


Pre tog obračunavanja sa svojim kolegama posredstvom države dr. 
Petrović nije — ako mu tada nije bilo nešto jasno — uputio drugovima 
iz Ljubljane nijedan zahtev, da ga obavestimo o našim stavovima, iako 
smo pre toga godinama u aktivnoj saradnji sa svim filozofima Jugosla- 
vije — pa i sa njime — pokazali ne samo volju za poštenom saradnjom, 
nego i veliku strpljivost, kada smo bili nepravedno napadnuti ili oštećeni. 
Toliko bi bila veća moralna obaveza dr. Petrovića, da se informiše kod 
nas pre nego što tako teško optuži svoje kolege pred državom. 

Taj postupak dr. Petrovića je prethodni koordinacioni odbor osudio 
na sledeći način: »Koordinacioni odbor odbija kao neosnovane i nepra- 
vedne optužbe glavnog i odgovornog urednika »Praxisa« dr. Gaje Petro- 
vića u njegovom Dodatku molbi za dodjelu sredstava u 1973 godini«. (Ci- 
tirano prema zapisniku sastanka od 16. 3. 73, koji je bio poslan svim čia- 
novima koordinacionog odbora sa molbom da saopšte eventualne prl- 
medbe. Ni sa strane pojedinih članova, ni na poslednjem sastanku odbo- 
ra nisu stavljene na zapisnik nikakve primedbe). Za taj zaključak su gla- 
sale 3 delegacije (od 4 prisutne, 1 otsutna) i 6 delegata (od prisutnih 8, 
3 otsutna) — dakle apsolutna većina. Uzdržala se jedna delegacija (2 
člana). 

Slvenački deo koordinacionog odbora je — pored toga što smo do- 
bili podršku odbora — odmah izjavio, da, i pored naše povređenosti, ovaj 
spor nećemo izneti na skupštini u Ljubljani, da bi se ona mogla posvetiti 
ponovnom okupljanju svih stvaralačkih filozofskih snaga i još uspeš- 
nijem delovanju čitavog saveza. 

Taj stav smo jasno izrekli | na kraju simpozija u Ljubljani i odmah 
na početku skupštine u uvodnom referatu. Usprkos te naše strpljivosti, 
dr. Petrović nas je na skupštini ponovno napao. 

Iako je taj napad doživeo potpuni moralni krah — jer se je na skup- 
štini obelodanila potpuna 1 sasvim neosporna istinitost naših stavova 1 
neistinitost njegovih — dr. Petrović sada produžava ovu hajku i obja- 
vom u Praxisu 5—6, 1973. 

Najverovatniji motiv te prazne zagriženosti dr. Petrovića pretsta- 
vlja njegov strah i ljutnja da bi se pojavio na Jugoslovenskoj pozornici 
neko sa dovoljnim naučnim i moralnim kapitalom, a da nije pod Petro- 
vićevom apsolutnom kontrolom, iako je ona društveno malog obima i 
dometa. 


2) O ideji jednog novog međunarodnog saveznog 
časopisa 


Iako nisrio bili pokretači novog časopisa i nemamo ni najmanju na- 
meru, da ga sada nekome naturamo, glasali smo u Sarajevu, zajedno sa 
svim delegatima, za taj predlog. Zato smatramo našom obavezom da iz- 
nesemo u čemu bi mogla biti, po našem mišljenju, sadržajna uloga tog 
časopisa (pošto su neki na skupštini u Ljubljani posebno pitali »kakva je 
ideja tog časopisa«, a usled sporova, koje je uneo dr. Petrović nije bilo 
vremena da se to iznese). 

Protiv pomenutih tvrdnji, da se predlog saveznog međunarodnog re- 
prezentativnog časopisa ne »temelji ni na jednoj ideji«, bilo bj vrlo lako 

ovoriti. 

PK eorelski temelj saveznog reprezentativnog časopisa bila bi ideja je- 
dinstvene i angažovane savremene filozofije, ideja o takvom savremenom 
razvijanju misli o celovitoj suštini čoveka u svetu i o njenoj realizaciji u 
društvu, koja izražava i ostvaruje jedinstvo različitosti prakse i prirode, 
subjekta i objekta, jedinstvo ontološkog i antropološkog, etičkog, estet- 
skog i logičkog. To b; bilo takođe jedinstvo kritički prerađenih i razvi- 
jenih tekovina svih filozofskih disciplina. 

Takva idejna usmerenost časopisa bila bi najdoslednije razvijanje do- 
sadašnjih tekovina filozofske misli, pa i marksizma. 

Časopis sa takvom usmerenošću imao bi u filozofiji Jugoslavije puno 
životno opravdanje, jer bi prevazilazio njene dosadašnje jednostranosti. 

Sasvim je razumljivo, da se sa ovom idejom teško slažu oni, koji 
zastupaju apsolutizaciju ili subjekta ili objekta, oni koji praksu shvataju 
subjektivistički ili objektivistički, naturalistički ili idealističko-metali- 
zički, oni koji čoveka apsolutno odvajaju od najopštijih struktura sve- 
ia. Njihovo neslaganje je samo još jedan argument više za potrebu po 
jedinstvenom časopisu, ali se ona naravno ne može ostvariti bez sagla- 
snosti svih značajnih delova filozofije u Jugoslaviji. 

Sadržajna reprezentativnost takvog časopisa bila bi u sledećem: iz- 
ražavao bi naprednu celinu jugoslovenske filozofije i bio bi prvi beočug 
udruženja filozofskih područja, koja su suviše odvojena, i postepenog 
prevazilaženja rascepa između subjektivizma i objektivizma, između filo- 
zofskih centara 1 grupa. 

Bez osnova je prigovor, iznet na skupštini u Ljubljani, da bi imao 
eventualni časopis karakter dvorsko-ceremonijalne reprezentativnosti. Tak- 
vi prigovori pokazuju, da neki još ne vide potrebu, da Savez filozofskih 
društava Jugoslavije radi na sadržajnom jedinstvu filozofije u Jugosla- 
viji i tako doprinese njezinoj većoj kulturnoj i društvenoj ulozi, a ne da 
je savez samo profesionalno-sindikalna organizacija tradicionalnog tipa. 


Želja da se tako produbi uloga saveza bila je najvažniji motiv, da smo 
nešto kazali i o mogućoj ideji časopisa, koji bi bio samo jedan značajan 
oblik i sadržaj takve renesanse filozofske organizacije u Jugoslaviji. 


Predlog, da bi bio koordinacioni odbor saveza istovremeno uredni- 
štvo, nije bio za članove prethodnog odbora nikakav principijelan, nego 
isključivo »praktičan« stav (iz organizaciono-finansijskih razloga). Izvr- 


šioci zaključka iz Sarajeva naravno ne bi imal; ništa protiv drugačijeg 
organizacionog rešenja. ' 


Uredništvo bi moglo biti | odvojeno od saveznog koordinacionog od- 
bora. Međutim, bitan je zahtev, da bi uredništvo imalo ulogu koordina- 
cije, a ne apsolutne vlasti. Samo takvo uredništvo bi odgovaralo sadaš- 


njem stepenu razvoja filozofije u Jugoslaviji i težnjama po njenom sa- 
držajnom jedinstvu. 

Međutim, nčutemeljen je stav dr. Petrovića, da bi morali filozof 
skim časopisima rukovoditi najviši teoretičari, a u upravnim organi. 
ma saveza i drušiava delovati samo organizacioni radnici. Ova teza 
unosi u filozofsku organizaciju sasvim neutemeljenu podelu na um- 
ski i izvršni rad, na _umske i izvršne radnike, na vodeći apsolutni 
um i masu, a poznato je za kakva društva je karakteristična ta podela. 

Ova teza je samo ideološka, izvrgnuta slika nesređenog i zastarelog 
stanja u organizaciji naše filozofije, a nije izraz stvarnog odnosa umskih 
snaga u filozofiji Jugoslavije. Nema nikakvih proverenih znakova, da su 
neke grupe filozofa u Jugoslaviji apsolutni um, a druge grupe samo um. 
sko zaostale organizacione ruke 1; noge. 


koko 


Nemamo pretenziju dati celovitu ocenu Praxlsa, svih njegovih dostig- 
nuća ili nedostataka. Ipak je već dovoljno očigledno, da je Praxis dao zna. 
ćajan prilog marksističkim traženjima u Jugoslaviji, naročito oživljava- 
nju i kompleksnom interpretiranju Marxove teorije čoveka i realnog hu- 
manizma i ukazivanju na najneposredniju vezu te teorije sa samouprav- 
nim socijalizmom. 

Međutim, takođe je dovoljno očigledno, da su postupci kao što je 
dr. Petrovića u oštroj, bolnoj protivrečnosti sa humanističkim stavovima 
koje ispoveda Praxis i nikako im ne mogu koristiti. 


U Ljubljani 19. 2. 1974 
dr. Božidar Debenjak 


dr. Vojan Rus 

PRIJATELJSKO PISMO VOJANU RUSU 


Dragi Vojane, 


Pišem Ti kao jednom od potpisnika i glavnom sastavljaču teksta »Ne- 
istine u izveštaju dr G. Petrovića«. Za pretpostavku da si Ti glavni sa- 
stavljač govore mnoge okolnosti, no pretpostavke, naravno, nisu dokazi. 
»Dokaze« (u pluralu) nemam, imam samo jedan dokaz, no taj je, na 
sreću, neoboriv. »Le style, cest Ihomme«. A taj je sastavak pi- 
san Tvojim neponovljivim stilom. Tko bi drugi, osim Tebe, Vojane, mo- 
gao da napiše slijedeću božanstvenu rečenicu »Teoretski temelj saveznog 
reprezentativnog časopisa bila bj ideja jedinstvene i angažovane savreme- 
ne filozofije, ideja o takvom savremenom razvijanju misli o celovitoj 
suštini čoveka u svetu i o njenoj realizaciji u društvu koja izražava i os- 
tvaruje jedinstvo različitosti prakse i prirode, subjekta i objekta, jedin- 
stvo ontološkog i antropološkog, etičkog, estetskog i logičkog.« Svaka 
čast Debenjaku, Jermanu i Kalanu, ali tvrdim da ni jedan od njih nije 
u stanju napisati takvu rečenicu. Nema druge »celovite suštine čoveka u 
svetu« ni »njene realizacije u društvu« (osim Tebe, Vojane) koja bi bila 
sposobna za tako »jedinstvenu i angažovanu« konfuziju. Ako se »savezni 
reprezentativni časopis« kao Tvoja filozofska ideja vodilja zaista zasnuje 
na tako čvrstom »teoretskom temelju«, to će »izraženo i ostvareno jedin- 
stvo različitosti prakse i prirode« daleko dotjerati! 


Da se ne bismo izgubili u pojedinostima, dopusti da Ti odmah uputim 
glavno pitanje: ZAŠTO GNJAVIŠ, VOJANE? Zašto sj svoje surad. 
nike nagovorio da te nesuvisle optužbe potpišu? Za. 
što prisiljavaš časopis »Praxis« da te nesuvislosti (u 
vrijeme kad su naše financijske teškoće najveće a ti- 
sak tako skup) objavljuje? Zašto mene prisiljavaš da 
trošim vrijeme odgovarajući? Zašto mi namećeš jav. 
ne polemike koje su initeleklualno neproduktivne? 
Zar zaista nemaš nimalo milosrđa prema onima koji 


bi željeli da misle, pišu, čitaju iraspravljaju onečem 
pametnijem? 


Molim Te da se ne izvlačiš neuvjerljivim izgovorima: Ja nisam kriv, 
»Praxis« može objaviti moj dopis, ali ne mora; Ti možeš odgovoriti na 
optužbe, ali Te nitko ne prisiljava. 

Ti, dragi Vojane, znaš, da mi moramo objaviti Tvoje pismo, makoli- 

o da je nesuvislo. Ti znaš da ja moram odgovoriti na Tvoje optužbe, 
makoliko da su neozbiljne i nedostojne. Ne zato što je maš princip da 
objavljujemo kritike protiv nas (jer u tvom je napisu nesuvislost toliko 
prevagnula nad kritikom da bismo ga mirne duše mogli i direktno po- 
slati u koš). Međutim, ako ne objavimo i ne odgovorimo, skočit će tri- 
jumfalno_ VUS i njemu slični: Praxis ne objavljuje! Praxis 
ne odgovara! Od silne buke koja će se podići, neće se uopće saznati 
o čemu je tu riječ. Ti nas prisiljavaš da te konfuzije objavljuje- 
mo i da na njih odgovaramo. Naravno, Tj nisi kriv za kontekst u kojem 

se to sve zbiva i zbog kojeg Tvoje neozbiljne napade moramo shvatiti 
ozbiljno. No nisi Ti ni samo nedužni instrument! 


Dopusti da Te podsjetim na ulogu koju si ipak dobrovoljno preuzeo: 
U jednoj za časopis »Praxis« teškoj situaciji Ti si 
se više nego bilo tko drugi angažirao u akciji(koju, 
naravno, nisi sam smislio niti si je sam vodio!) da 
se likvidira, ako ne baš cijeli časopis »Praxis«, a 
ono, za početak, bar njegovo međunarodno izdanje. 
Na skupštini Saveza filozofskih društava Jugoslavije u Ljubljani ta je 
akcija propala. U izvještaju redakcije što sam ga na toj skupštini podnio 
izvijestio sam o koncepciji i radu međunarodnog izdanja »Praxis« i pod- 
vrgao kritici koncepciju novog reprezentativnog časopisa koji bi ga tre- 
bao onemogućiti. Skupština je taj izvještaj povoljno primila, Ti si u prvi 
mah reagirao grubim ličnim ispadima, no zatim je izgledalo kao da si 
se urazuimio: povukao si svoj prijedlog za novi časopis i zajedno sa svi- 
ma ostalima glasao za prijedlog da Savez filozofskih društava Jugosla- 
vije ostane uz dosadašnje modalitete suizdavač međunarodnog izdanja 
»Praxis«. 

Kada je ta priča tako miroljubivo svršila, zašto nas sada ponovo di- 
famiraš? Opravdanje za ponovne napade Ti nalaziš u objavljivanju našeg 
izvještaja skupštini. Usto tvrdiš da ne difamiraš Ti nas, nego mi Tebe, i 
io »mesecima«. 

Dopusti da te podsjetim: Izvještaj redakcije »Praxis« nosi naslov »O 
MEĐUNARODNOM IZDANJU »PRAXIS« (1970—1973), a podnaslovi glase: 
1. Pretvaranje međunarodnog izdanja »Praxis« u zajedničko izdanje HFD 
i JUF, 2. Tri i po godine rada nove redakcije, 3. Kritika koncepcije novog 
međunarodnog časopisa koji bi zamijenio »Praxisa, 4. Naš principijelni 
stav, 5. Prijedlog. 


Tvoj tekst naprotiv ima naslov »NEISTINE U IZVJEŠTAJU DRG . 
PETROVIĆA«, i podnasiove: 1) O nastanku i ostvarivanju predloga za 
međunarodni časopis Saveza. — Neistinitost tvrdnji dr. Petrovića o za- 
ključcima u Sarajevu i pokretanju časopisa. — Nelstinitost optužbi dr. 
Petrovića u pogledu odnosa u koordinacijonom odboru. — Ko koga di- 
famira? — 2. O ideji jednog novog međunarodnog saveznog časopisa. 

Svatko tko je pismen može se lako uvjeriti da naslov | podnaslovi 
našeg izvještaja tačno odgovaraju sadržaju tog teksta, kao što i naslov 
i podnaslovi Tvog napada tačno odgovaraju sadržaju Tvog teksta. Tako- 
đer nije teško utvrditi da Ti u tekstu izvještaja redakcije nisi ni spome- 
nut (samo je u jednoj naknadnoj fusnoti jednom rečenicom spomenuto 
da si na skupštini sam povukao prijedlog za reprezentativni časopis). 
Tvoj je članak, naprotiv, od početka do kraja niz direktnih napada na 
mene. Kako onda možeš tvrditi da me ne difamiraš, nego da ja difami- 
ram Tebe? Zar zaista misliš da su u ovoj zemlji svi 
nepismeni, pa nitko ne može provjeriti te izmišljo 
tine? 

Ni ne trepnuvši okom Ty; me optužuješ za »neistinitu i proizvoljnu« 
tvrdnju »da je predlog časopisa samo inicijativa i akcija 'nekolicine' (ti- 
me se misli na članove koordinacionog odbora iz Ljubljane)«. 

Oprosti, dragi Vojane, ali nije proizvoljna moja »tvrdnja«, nego Tvoja 
verzija te tvrdnje, jer ja nijednom riječju nisam rekao da se Kod »ne- 
kolicinom« misle članovy Koordinacionog odbora iz Ljubljane. Naprotiv 
u fusnoti koja te je razgnjevila rekao sam da su u obranu famoznog 
»reprezentativnog časopisa« na skupštini ustala »samo 2 (slovima: dva) 
člana toga odbora) (str. 752). Dobro znaš, Vojane, da drugi član (je- 
dini koji Te je podržao) nije bio iz Ljubljane, nego iz Zagreba, uzgred 
rečeno, član koordinacionog odbora koji na toj skupštini nije bio dele- 
gat Hrvatskog filozofskog drušiva te je zastupao samo svoj privatni 
stav, suprotan stavu Godišnje skupštine Hrvatskog filozofskog društva. 
Konstatirajući da su na toj skupštini taj prijedlog branila sa- 
mo dva člana koordinacilonog odbora, nisam tvrdio da se »nekolicina« 

dila i svodi (ili da će se uvljek svoditi) tačno na dva. Jerman 1 Kalan, 
koji su Te podržavali prije skupštine, a ostavili na cjedilu na skupštini, 
sada su ponovo potpisali Tvoje optužbe. Uz njih Ti se odjednom pridru- 
žio i Debenjak. Prema tome »nekolicina« je trenutno u rapidnom pora- 
stu. 


Tvoje optužnice počinje s »neistinitošću tvrdnji; dr. Petro- 
ma E ijučtima i Sarajevu i pokretanju časopisa«. Skupština u Sara. 
jevu za Tebe je Sveto Pismo i Koncil zajedno, pa se Ti skromno pro- 
glašavaš samo »izvršiocem« njenih zaključaka. Na tom epohalnom sku- 
pu upravo je delegacija Hrvatske, po tvojoj tvrdnji, dala prijedlog za 
novi »zajednički međunarodni časopis« Saveza, za taj je prijedlog »gla- 
sala jednoglasno čitava skupština«, a članovi Koordinacionog odbora iz 
Ljubljane kasnije su »samo izvršavali taj demokratski prihvaćen zaklju- 
čak skupštine u Sarajevu.« 


Kad se već kao pijan plota hvataš te sarajevske skupštine, dopusti 
da Te podsjetim: Sarajevska skupština zbivala se u jedno malo šašavo 
vrijeme, u junu 1971. godine (ne u junu 1970. kako Ti to »omaškom« tvr- 
diš), a tragovi vremena pomalo su vidljivi i na Njoj Samoj. Dan uoči 
te skupštine pitao me je tađašnj;j tajnik Hrvatskog filozofskog društva, 
ne bih li želio putovati u Sarajevo. Objasnio mi je da je tek sada dobi- 
jena obavijest o održavanju skupštine, pa budući da nije moguće sazvati 
Upravni odbor (da i ne govorimo skupštinu HFD) radj izbora delegata, 
on mora skupljati »dobrovoljce«. Ja toj ideji o skupljanju »dobrovoljaca« 
u danoj situaciji nisam mogao ništa prigovoriti, ali sam ponudu da idem 
u Sarajevo kao dobrovoljac odbio. Na svim ostalim dosadašnjim skupšti- 
nama Jugoslavenskog udruženja za filozofiju, odnosno Saveza filozofskih 
društava Jugoslavije sudjelovao sam kao izabrani delegat Hrvat 
skog filozofskog društva, pa na ovu na koju je trebalo da 
idem kao »dobrovoljac« nisam htio ići. Sličan prijedlog bio je dan još 
nekim članovima redakcije »Praxis«, no nijedan od njih nije taj prijed- 
log prihvatio. Sarajevska skupština JUF-a bila je tako jedina na kojoj 
nije bilo nijednog člana redakcije »Praxis« i ujedno jedina na kojoj HFD 
nisu zastupali izabrani delegati, nego šest dobrovoljaca. 


Jedan od šest učesnika iz Hrvatske u svom prikazu te skupštine objav- 
ljenom u »Hrvatskom tjedniku« br. 11, od 25. VI 1971., str. 10 (najvećem 
i relativno najpovoljnijem prikazu te skupštine u našoj štampi) pisao 
je među ostalim slijedeće: »Skupština nije bila dovoljno pripremljena 
ni u pogledu sadržaja, niti organizacije rada. Hrvatsko filozofsko dru- 
štvo, na primjer, nije bilo uopće obaviješteno uobičajenim načinom i na 
vrijeme o održavanju skupštine, o temi o kojoj će se raspravljati(...) 
kao ni o ostalim točkama dnevnog reda«. Itd. Kako vidiš, dragi Vojane, 
»delegati« te skupštine ne sude o njoj puno bolje od mene koji imam 
»smelost« da o njoj govorim premda na njoj nisam sudjelovao. Ako 
već nemaš pametnijeg posla nego da kao »izvršilac« bdiješ nad testa- 
mentom neke skupštine, baš si morao izabrati takvu o kojoj prilično 


negativno govore ne samo oni koji su odbili da sudjeluju na njoj, nego 
i njeni aktivni sudionici. 


Ti tvrdiš da je na Tvojoj obožavanoj skupštini »za predlog delegacije 
Hrvatske glasala jednoglasno čitava skupština u Sarajevu zajedno sa 
većim brojem članova saveta Praxisa (dr. Mihailo Marković, dr. Ljuba 
Tadić i dr. Miladin Životić).« Zboriš li istinu, Vojane? 


»Delegat« Hrvatskog filozofskog društva, u već navedenom prikazu 
te skupštine, pisao je o sarajevskim natezanjima oko časopisa: »Dele- 
gacija tog društva (Srpskog filozofskog društva — G. P.) postavila je 
skupštini pitanje želi li JUF, odnosno odsad Savez filozofskih društava 
Jugoslavije, biti »suizdavač« (časopisa »Filozofija« — G. P.). Delegacija 
HFD odgovorila je protu-pitanjem, ne bi li časopis »Filozofija« Savez 
mogao izdavati kao internacionalno izdanje na stranim jezicima gdje bi 
se objavljivali vrijedni prilozi naših filozofa i tako upoznavala inozemna 
filozofska javnost s radovima iz područja filozofija u nas. Na to pitanje 


251 


odgovorio je delegat Srpskog filozofskog društva da su financijske mo- 
gućnosti za takav časopis minimalne, a s druge strane da već postoji in- 
ternacionalno izdanje časopisa »Praxls«, te da za jedan takav časopis 
nema potrebe, jer to izdanje »Praxisa« ionako objavljuje oko polovicu teks- 
tova iz časopisa »Filozofija«. Delegacija HFD-a nije se zadovoljila tim 
obrazloženjem, konstatirajući da ni Savez, a ni republička društva ne- 
maju sada časopise koji bi bili njihovi organi. Časopis »Praxis«, naime, 
nije ni organ Saveza (odnosno JUF-a), a ni organ HFD-a (!?!?!? — G. P.j 
...Čitava diskusija oko časopisa »Filozofija« tekla je prilično nervozno i 
užurbano...« itd, etc, bez i jedne jedine riječi o tobožnjem 
jednoglasnom zaključku »da savez zadrži bar zajednički međunarodni 
časopis«. 


Ako je »utemeljeno razmišljanje« »delegata« iz Hrvatske toliko impre- 
sloniralo sve ostale, da je »za predlog delegacije Hrvatske glasala jedno- 
glasno čitava skupština u Sarajevu«, zašto citirani »delegat« ni jednom 
riječju ne spominje taj veliki »uspjeh«? Izgleda da tu netko zaista širi 
neistine, Vojane! 


Premda nisam bio na sarajevskoj skupštini, ja, dragi Vojane, imam 
»smelost« da tvrdim da je ta skupština neozbiljno vođena i da 
je neozbiljan svatko tko se poziva na njene navodne 
»zZaključke«. Svu ovu »smelost« crpem iz samo jedne činjenice, koja 
je, po mom mišljenju, dovoljna: na dotičnoj skupštini nisu pisme 
no formulirani zaključci o časopisu niti je uopće vo- 
đen zapisnik, pa prema tome nema nj nekog pisanog dokumenta 
na osnovu kojeg bi se mogla prosuditi vjerodostojnost raznih verzija što 
kolaju o tim »zaključcima«. Kako možeš kao sa svetinjom barati sa 
»zaključcima« koji nisu na toj skupštini pismeno formulirani, ni čak 
zapisnički konstatirani, a o kojma postoje razne pa i suprotne verzije? 


S Tebi svojstvenom naivnošću, Ti ćeš me pitati, odakle znam da na 
skupštini nije bilo ni pisanih zaključaka ni zapisnika? Znam to, među 
ostalim, i po složnom pričanju svih učesnika, no ta pričanja ne uzimam 
kao dokaz, jer jedan dokaz već imam, samo jedan, ali opet neo 
borivi! To je tekst što ste ga pod naslovom »Predlog zapisa zaključa- 
ka« sastavili naknadno u Ljubljani Frane Jerman i Ti Na tom tekstu 
Ti si potpisan kao »predsedavajući redovne skupštine u Sarajevu«. Do 
pusti da Te kao predsjedavajućeg upitam: Zašto se kao predsje- 
davajući nisi pobrinuo da se na skupštini vodi zapis 
nik? Zašto se nisi pobrinuo da se o tako značajnom pitanju kao što je 
časopis na samoj skupštini formuliraju zaključci (ako su doista donije- 
ti)? Kako Ti je palo na pamet da se po povratku sa skupštine Ti, kao 
predsjedavajući, odjednom samoinicijativno pretvoriš u nekog erzac-za- 
pisničara, naknadno se domišljajući o zaključcima? Jesi li možda već kao 
predsjedavajući na licu mjesta potajno vodio zapisnik? Kako si uspije- 
vao da istovremeno obavljaš te dvije funkcije: legalnu predsjedničku i 
ilegalnu zapisničarsku? Kakva Ti je to ideja da se »predlog zapisa zak- 
ljučaka« što ste ga nakon skupštine kod kuće sastavili Frane Jerman 
i Ti uzima kao objektivna potvrda da je na skupštini zaista zaključeno 
ono što Vas dvojica ionako tvrdite (a što drugi učesnici te iste skup- 
štine poriču)? ' 


No pustimo na miru tu sarajevsku skupštinu, preskočimo Tvoje 
priče o »odnosima u koordinacionom odboru«, kao i one o mojoj 
»praznoj zagrižljivosti« i o mom »obračunavanju sa svojim kolegama po- 
sredstvom države« (očigledno su svi državni organi pod mojom »apso- 
lutnom kontrolom, iako je ona društveno malog obima i dometa«), da 
bismo nekako došli i do ljubljanske skupštine Saveza filozofskih 
društava. »Na skupštini u Ljubljani — Ti pišeš sasvim ozbiljno — raz- 
golitila se još jedared i do kraja sva neistinitost tvrdnji 1 sva nepraved- 
nost ocena dr. Petrovića«. Dopusti, dragi Vojane, no izgleda da je tu 

netko lud, možda samo ja, možda svi učesnicj ljubljanske skupšti- 
ne,no nikako ne Ti. Skupština je »još jedared i do kraja« razgolitila 
svu neistinitost mojih navodnih »tvrdnji« (ustvari »tvrdnji« redakcije 
»Praxis«), a zatim je jednoglasno prihvatila naš prijedlog (dok si Ti 
naprotiv svoj prijedlog morao sam povući). Ne čini li Ti se da bi takvo 
ponašanje skupštine bilo malo šizofrenično? Ili je to možda normalno da 
skupština prihvaća ono što razgolićuje i osuđuje, a odbacuje ono što 
s oduševljenjem prihvaća, pa sam poludio samo ja, kome se to čini malo 
neobično? 

Ovo moje ludilo vjerojatno je posljedica »straha i ljutnje da bi se 
pojavio na jugoslavenskoj pozornici neko sa dovoljnim naučnim i mo- 
ralnim kapitalom, a da nije pod Petrovićevom apsolutnom kontrolom, 
iako je ona društveno malog obima i dometa.« 

Netko se doista pojavio, i taj netko si, naravno Ti, Vojane. Tvoj je mo- 
ralni kapital razgolićavanjem mojih »neistina« nevjerojatno porastao, a 
Tvoj naučni kapital, obogaćen genijalnom idejom o »savremenom razvi- 
janju misli o celovitoj, suštini čoveka u svetu i o njenoj realizaciji u 
društvu« (naravno u društvu koje neće biti pod mojom »apsolutnom 
kontrolom« malog obima i dometa) nadmašio je sve što je u dosadaš. 
njoj povijesti poznato. 

Uviđam svoje zablude i kajem se, dragi Vojane! Želim Ti da svoje 
genijalne umotvore objaviš na svim svjetskim jezicima, da tim blistavim 
»kapitalom« obasjaš sve svjetske »pozornice«. Samo te jedno od svega 
srca molim: Kao što mi Tebe puštamo na miru, pusti i Ti nas! Nemo j 
nas gnjaviti! 

Uz srdačan pozdrav onima koji se privatno ograđuju od Tebe a javno 
Te podržavaju (i još srdačniji onima koji, naprotiv, skromno ja iza 
»pozornice«). 


Tvoj 
Gajo Petrović 

OBAVIJEST REDAKCIJE »PRAXIS« 


U vezi s dopisom pod naslovom »Neistine u izveštaju dr. G. Petrovića« 
što su nam ga uputili drugovi B. Debenjak, F. Jerman, V. Kalan i Vojan 
Rus želimo napomenuti da taj izvještaj nije bio privatni izvještaj G. Pe- 
trovića nego (kako je to u fusnoti i naznačeno) izvještaj redakcije »Pra- 
xis«. Oplužbe iznijete u spomenutom dopisu smatramo neosnovanim, no 
kako je lično napadnuti član redakcije prihvatio da na te optužbe odgo- 


vori, smatramo da kao redakcija ne moramo na njih i posebno odgova- 
rati. 


Buduć; da spomenuti drugovi u svom napisu oštro luče časopis »Pra- 
xis« i G. Petrovića, odajući »Praxisu« priznanje za »značajan prilog mark- 
sističkim traženjima u Jugoslavlji«, želimo napomenuti da to nije prvi po- 


kušaj da se ovaj ili onaj član redakcije izvana umjetno odvoji od os 
talih. 


Apeliramo na potpisnike dopisa, ako doista imaju dobro mišljenje o 
»Praxisu«, da ne sudjeluju u akciji za likvidiranje časopisa (ni napose 
u akciji za likvidiranje njegova međunarodnog izdanja), nego da nas po 
mognu u našoj daljnjoj djelatnosti. 


Redakcija časopisa »Praxis« 

IZJAVA UPRAVNOG ODBORA HRVATSKOG FILOZOFSKOG DRUŠTVA 


Na sastariku Upravnog odbora Hrvatskog filozofskog društva, održa- 
nom 8. III 1974. g., članovi odbora upoznali su se s tekstom »O neistina- 
ma dr. G. Petrovića«, čiji su sastavljači dr. B. Debenjak, dr. F. Jerman, 
mr. V. Kalan i dr V Rus, a koji mu je tekst poslala na uvid redakcija 
»Praxis«. S obzirom da se u tom tekstu u više mahova spominju Hrvat- 
sko filozofsko društvo i djelatnost niegovih delegata na skupštinama 
Saveza filozofskih društava Jugoslavije, te se pogrešno interpretiraiu 
stavovi HFD-a, smatramo potrebnim da radi pravilnog obavještavanja 
javnosti izjavimo slijedeće: 

1. Budući da je redakcija časopisa »Praxis« samostalna u svom djelo- 
vanju, Upravni odbor Hrvatskog filozofskog društva ne smatra potreb- 
nim da odgovara na kritike što se u tom dopisu upućuju redakciji »Pra- 
xis« j 'lednom od njegovih urednika. 

2. Na skuvštini Jugoslavenskog udruženja za filozofiju u Sarajevu 
1971. godine Hrvatsko filozofsko društvo nisu predstavljali izabrani dele- 
gati, nego pojedinci koji su se dobrovoljno javili da na tom skupu sudje- 
lufu. Ovi dohrovolini učesnici nisu prema tome na toj Skupštini djelovali 
po instrukcijama Hrvatskog filozofskog društva. 


3. Na Godišnioji skupštini Hrvatskog filozofskog društva u Zagrebu 
(16. IV. 1973.) odbačena je ideja o pokretanju novog »reprezentativnog« 
časopisa »cijele jugoslovenske filozofilje«, 1 pružena podrška daljnjem 
izlaženju časopisa »Praxis« (uključujući i njegovo međunarodno izdanje). 


4. U skladu s ovakvim stavom Skuvštine Upravni odbor Hrvatskog 
filozofskog društva odmah ie obaviiestio predsjedništvo Koordinacionog 
odbora Saveza filozofskih društava Jugoslavije da se eventualna dalinja 
akcija za osnivanje »reprezentativnog« časopisa ne može voditi u ime 
Saveza filozofskih društava Jugoslavije, nego isključivo u ime onih poje- 
dinaca i eventualno republičkih društava koji tu ideju podržavaju. 


5. U skladu s naveđenim stavom Skupštine HFD, delegati Hrvatskog 
filozofskog društva na Skupštini Saveza u Ljubliani suprotstavili su se 
ideli reprezentativnog saveznog časopisa i podržali prijedlog redakcije 
»Praxis« da Savez filozofskih društava Jugoslavije ostane i dalje suizda- 
vač tog časopisa (ti. njegova međunarodna izdania). Stanovište HFD-a 
prihvatila je 1 Skupština SFDJ u Ljubljani (29. VI 1973.) 


6. Budući da se u navedenom tekstu, potpisanom od gore naveđenih 
drugova iz T.lubliane. posve proizvolino i netočno interpretira kako tok, 
tako i zakliučci Godišnje skupštine Saveza filozofskih društava Jugosla- 
vije, održane u Liubliani 29. VI 1973. godine, kojoj su kao delegati od 
strane HFD-a pored ostalih članova društva sudjelovali i gotovo svi čla- 
novi sadašnier UO Hrvatskog filozofskog društva (osim dvojice), želimo 
loš naglasiti da do današnjeg dana ovaj Upravni odbor nije dobio za- 
Disnik s te Skuvštine, kao što je bilo odlučeno i kao što je to po Sta- 
tutu Saveza obavezno (premda postoje i magnetofonske vrpce sa snim- 
ljenim čitavim tokom Skupštine). 


Ovime odbacujemo sve proizvoljne i netočne interpretacije naveđene 
Skupštine. ' 


Zagreb, 8. III 1974. g. 


UPRAVNI ODBOR HRVATSKOG FILOZOFSKOG DRUŠTVA 

ČASOPIS »PRAXIS« 
JOŠ NIJE PODMIRIO 
SVOJA DUGOVANJA 
IZ 1973. GODINE. 


IZDAVANJEM OVOG DVOBROJA 
DUGOVI ČASOPISA 
OSJETNO RASTU. 


DALJNJE ODRŽANJE ČASOPISA 
ZAVISI BITNO 
I OD PRAVOVREMENE UPLATE 


VAŠE PRETPLATE. 


U POSLJEDNJI ČAS 


JEDNO OTKRIĆE »GLASA KONCILA« 
ILI 
BOŽJA INTERVENCIJA U JUGOSLAVENSKOM NOGOMETU 


Naša sportska i nesportska javnost pokazala je veliko zani- 
manje za susret naše nogometne reprezentacije sa Španjolskom 
u Frankfurtu. Ta »majstorica« uzbuđivala je ljubitelje sporta 
mnogo više nego raniji slični susreti. U to javno angažiranje oko 
nogometne utakmice uključio se i »Glas Koncila«. To ne mora 
biti neobično, jer i vjerske novine mogu zabilježiti jedan takav 
po malo neobičan spektakl. No ipak iznenađuje (čak i s teološ- 
ke strane) što »Glas Koncila« objavljuje shvaćanje u kome se 
dovode u vezu Bog i naš nogomet. Da su to naši reprezentaivci 
znali prije, možda bi's manje neizvjesnosti putovali u Frankfurt. 

O čemu je riječ? U svom broju od 17. II. 74, »Glas Koncila« 
donosi upravo ispod slike novoizabranog đakovačkog biskupa u- 
okviren tekst: »Nogometni reprezentativac Brane Oblak govori 
za Glas Koncila (strana 10)«. A na desetoj stranici nalazi se u 
naslovu izjava B. Oblaka: »I nakon Atene rekao sam: Ima Boga« 

Za vrijeme pripremanja naše nogometne reprezentacije u Spli- 
tu, sa B. Oblakom razgovarao je suradnik »Glasa Koncila«, jer se 
smatralo važnim i značajnim da se javnosti saopći, baš u tom 
času, da je taj vrsni reprezentativac vjernik. Taj razgovor poslan 
je u štampu 11.11. 74. U uvodnom dijelu najprije se kaže, da je 
Oblak standardni reprezentativac, a zatim se prešlo na temu o 
»majstorici«, da bi se na kraju došlo i do teoloških pitanja. 

Suradnik »Glasa Koncila« pita među ostalim B. Olaka: 

— »Vjernik ste?« 

— »Da, apsolutno. Još kao dijete baka me vodila u crkvu, ali 
danas ne idem baš često, zbog toga mi je žao, jer mi je uvijek 
lakše kad izađem iz nje.«... 

. — »Mislite li da može postojati dijalog u vezi glavnih pita- 
nja između vjernika i ateista?« 

—.»Da_vam nešto kažem! U Ateni, nakon utakmice, kazao 
sam: ima Boga. I sigurno ima, tu nema problema... .« 

Dakle, imamo novi dokaz u kojem više ništa ne ostaje spor- 
no. Bog apsolutno postoji i to je dokazano pobjedom naše no- 

pre reprezentacije u Ateni. U tom cijelom razgovoru nije 
itno to, što je naš reprezentativac sebi objasnio postojanje Bo- 
ga postignutim golom u Ateni u zadnjoj minuti igre. No tu se 
radi o teologiji i teolozima. Kada jedne vjerske noivne (koje 
žele biti na nivou suvremene teologije) objave takvu tvrdnju, on- 
da odmah možemo upitati, zašto li je Bog pao na tako niske gra- 
ne, da se u Jugoslaviji mora potvrđivati u nogometnoj utakmici? 
No, ako smo tom prilikom Boga dobili za sebe, ostaje ipak ne- 
jasno, zašto se je to Bog naljutio na Grke, i što oni treba da ra- 
de, da ga eventualno pridobiju za svoje nogometne potrebe, 
ne bi li im ubuduće taj posao s loptom bolje išao? A što će biti 
za nas od cijele te božje akcije, ako slijedeći susret izgubimo 
(jer nije sigurno da ćemo uvijek pobjeđivati)? Uopće, tko će 
atkriti, kako se to Bog ponaša i o čemu to zavisi? Ta pitanja 
nužno slijede iz saopćenog uvjerenja o postojanju Boga po rezul- 
tatu utakmice. 

Nema teologije koja bi (teološki) objasnila božje učešće u 
nogometnoj utakmici pa o tome sada nije potrebno govoriti. No 
u vezi s pitanjima o odnosu Boga i čovjeka pogledajmo Koncil- 
ski dokument: Pastoralna konstitucija o Crkvi u suvremenom 
svijetu, gdje se govori i o ateizmu. U c. 21 (str. 645.) piše: »Vjer- 
no odana i Bogu i ljudima, Crkva ne može prestati da sa žalo- 
šću i sa svom čvrstoćom ne odbacuje kao što je i prije odbaci- 
vala one pogubne nauke i postupke koji proturječe razumu i 
općem iskustvu čovječanstva, a čovjeka skidaju s njegova priro- 
đenog dostojanstva.« »Ipak Crkva nastoji otkriti u duši ateista 
sakrite uzroke nijekanja Boga, i drži da ih treba ozbiljno i što 
dublje pretražiti, jer je svjesna važnosti pitanja što ih podiže 
ateizam i jer je vodi ljubav prema svim ljudima. .. A lijek pro- 
tiv ateizma možemo očekivati od adekvatnog izlaganja nauke, 
ali jednako tako i autentičnog života Crkve i njezinih članova.« 
(Dokumenti drugog vatikanskog koncila, sv. 1., priredio J. Tur- 
činović, Kršćanska sadašnjost, Zagreb, 1970). 


Prema tim tekstovima i nekršćanski život kršćana razlog je 
što ima ateista. Kad bi vjernici bili bolji kršćani i kad bi se a- 
dekvatno izlagalo vjersko učenje, tada bi bilo manje ateista. Ta- 
ko barem piše u tom koncilskom dokumentu. No, da li je opisa- 
ni primjer s nogometnom utakmicom upravo taj adekvatni put, 
koji se traži u tumačenju vjere, da bi se broj ateista smanjio? U 
takvoj intervenciji to bi bilo najmanje uvjerljivo. Pa iz kojih se 
razloga onda javnosti saopćava uvjerenje o prisutnosti Boga u 
postignutom golu? 


Religiozni osjećaji stvar su svakog pojedinca kao što je i pra- 
vo svakog pojedinca da ne vjeruje. No ako se dogodi da se reli- 
giozni osjećaji koriste u nereligiozne svrhe, što znači da se nji: 
ma manipulira, tada se to naziva klerikalizam. To je oblik anga- 
žiranja, koje u religioznom raspoloženju, odnosu i osjećaju ima 
svoj povod, ačetak, a dalje se oblikuje prema željenom cilju. 
Da bi se taj cilj realizirao, traže se i odgovarajuća sredstva. Kle- 
rikalizam je uplitanje Crkve u ono, što ne spada u njenu dome- 

i Crkva nije nadležna. No takvim djelovanjem Crkva 
ka o ts jn ierese, moć i utjecaj. U biti klerikalizma nalazi 
se stalno politička tendencija, koja hoće da se nametne svim sfe- 
rama društvenog zbivanja i života. Taj zahtjev nije dio religioz- 
nog ponašanja, već »nesveto« djelovanje pod vidom »svetosti«, 
da bi se zauzeo društveni bitak i stavio pod kontrolu Katoličke 
Crkve. Načini takvog djelovanja vrlo su raznoliki, ali su isti po 
cilju. Stoga je i publiciranje naivne priče o Boga i nogometu 
primjer u kojemu se jasno vidi klerikalno lice ispod plašta di- 
Be Branko Bošnjak 

—__—__—_ LL. 


DA LI STE UPLATILI 
VAŠU PRETPLATU 
ZA 1974. GODINU? 


Godišnja pretplata za jugoslavensko 
izdanje »Praxis« ostaje u 1974. godini 
nepromijenjena: 72 dinara. 


Pretplata se uplaćuje čekovnom 
uplatnicom na žiro račun: Hrvatsko 
filozofsko društvo 30101-678-614 
(za »Praxis«) 


__—_— LP... > 


SURADNICIMA I CITAOCIMA 


Glavni dio ćasopisa PRAAIS redovno donosi radove o nekoi 
značajnoj temi ili problemu (maksimalna veličina pojedinog pri: 
loga je 20 strojem pisanih strana s proredom). Naredni brojevi 
bit će posvećeni sljedećim temama 


ODGOVORNOST INTELEKTUALACA DANAS 
NAUČNU-TEHNIČKI RAZVOJ I SOCIJALIZAM 
SARTRE I MARKSIZAM 

SUVREMENA UMJETNOST I MISAO O UMJETNOSTI 
»KRITIČKA TEORIJA DRUŠTVA«: 


Svi rukopisi šalju se u dva primjerka na adresu: Redakcija 
časopisa PRAXIS, Filozofski fakultet, Zagreb, Ul. Đ. Salaja 3. 
U obzir dolaze samo rukopisi koji dosad nisu nigdje objavljeni. 
Rukopisi se ne vraćaju. Objavljeni radovi ne izražavaju nužno | 

gledište redakcije. 


PRETPLATNICIMA I NARUCIOCIMA 


Casopis PRAXIS izlazi u jugoslavenskom izdanju, u džepnom izdanju 
(na hrvatskosrpskom jeziku) i u međunarodnom izdanju (na engleskom. 
francuskom i njemačkom). Jugoslavensko izdanje izlazi dvomjesečno. Džep- 

Aa i međunarodno izdanje izlaze tromjesečno. 


JUGOSLAVENSKO IZDANJE: Pojedini primjerak stoji 15 di: 
nara (za inozemstvo 1,25 dolara); godišnja pretplata iznosi 72 
dinara (za inozemstvo 6 dolara, odnosno 102 dinara); dvogodiš- 
nja pretplata iznosi 136 dinara (za inozemstvo 11 dolara. odno 

sno 171 dinar). 


MEĐUNARODNO IZDANJE: Pojedini primjerak stoji 3 do- 
lara; godišnja pretplata iznosi 9 dolara za pojedince ili 12 dolara 
za institucije. 


PRETPLATA SE UPLAĆUJE čekovnom uplatnicom na žiro: 
račun: Hrvatsko filozofsko društvo 30101—678—614 (za Praxis). 


ZA NARUDŽBE, INFORMACIJE T REKLAMACIJE, treba se 
obratiti na adresu: Administracija časopisa PRAXIS, Filozofski 
fakultet, 41000 Zagreb, Đure Salaia 3 


